
Be jų Knyga nebūtų atsiradusi. 


Pradžioje buvo Šansas, ir Šansas buvo pas Dievą, ir Šansas 
buvo Dievas. Jis nuo pradžių buvo pas Dievą. Šansas padarė 
visa ką, be jo nebūtų buvę sukurta nieko, kas buvo sukurta. 
Šanse glūdėjo gyvybė, ir ta gyvybė buvo žmonių šviesa. 

Buvo žmogus, siųstas Šanso, ir jo vardas buvo Lukas. Jis pasi- 
rodė kaip liudytojas paliudyti Užgaidą, idant visi žmonės "per 11 
įtikėtų. Jisai nebuvo Šansas, bet buvo siųstas paliudyti Šansą. 
Tai buvo tikras Atsitiktinumas, aklai pasirenkantis kiekvieną 
žmogų, ateinantį į pasaulį. Jis atsidūrė pasaulyje ir jį sukūrė, bet 
pasaulis jo nepažino. Jis atėjo pas saviškius, bet saviškiai jo ne- 
priėmė. Tačiau tiems, kurie jį priėmė, jisai davė galią tapti Šan- 
so sūnumis, netgi tiems, kurie tiki atsitiktinai, tiems, kurie gimė 
ne iš kraujo, ne iš kūno valios ir ne iš žmonių valios, bet iš Šan- 
so. Ir Šansas virto kūnu (ir mes regėjome jo šlovę, vienintelio, 
pradėto Didžiojo Permainingojo Tėvo, šlovę), ir jis gyveno tarp 
mūsų, pilnas sumaišties, melo ir užgaidų. 


Iš „Kauliuko knygos“ 


Pratarmė 


„Žmogus - tai geras stilius“, - pasakė kartą Ričardas Nikso- 
nas ir visą gyvenimą varė nuobodulį skaitytojams. 

O ką daryti, jei jokio atskiro žmogaus nėra? Ar atskiro sti- 
liaus? Ar stilius turi kaitaliotis, kaip kaitaliojasi žmogus, rašan- 
tis autobiografiją, ar kaip praeityje kaitaliojosi žmogus, apie kurį 
jis rašo? Literatūros kritikai teigs, esą atskiro skyriaus stilius 
turi atitikti žmogų, kurio gyvenimas aprašomas, — visai logiškas 
nurodymas, todėl jo reikia nuolatos nepaisyti. Komiškas gyve- 
nimas vaizduojamas kaip didžiulė tragedija, beprotis aprašinė- 
ja kasdienius įvykius, įsimylėjėlį apibūdina mokslininkas. Taigi 
daugiau nesiginčykime dėl stiliaus. Jei kuriame iš šių skyrių sti- 
lius netyčia dera su turiniu, tai tik laimingas atsitiktinumas, ti- 
kėkimės, negreit pasikartosiantis. 

Pikantiška sumaištis — tokia turėtų būti mano autobiografija. 
Laikysiuosi chronologinės sekos - šiais laikais retas išdrįsta pri- 
taikyti tokią naujovę. Bet mano stilius bus be jokios tvarkos, 
pagrįstas Kauliukų išmintimi. Aš nepatenkintas raukysiuos ir 
džiugiai sklandysiu padangėse, liaupsinsiu ir šaipysiuos. Kalbė- 
siu čia pirmuoju asmeniu, čia trečiuoju. Pirmasis asmuo bus vi- 
sažinis - tokį pasakojimo būdą paprastai pasitelkia Jis. Kai ma- 
no gyvenimo istorijoje pasitaikys iškraipymų ir nukrypimų nuo 
tiesos, aš džiaugsiuos, nes sumaniai suregztas melas yra dievų 
dovana. Tačiau tikri Kauliukų Žmogaus gyvenimo įvykiai yra 
įdomesni negu mano įstabiausi pramanai, taigi tikrovė domi- 
nuos dėl savo linksminamosios vertės. 

Pasakoju savo gyvenimo istoriją dėl tos kuklios priežasties, 
kuri įkvėpė visus, pasitelkiančius autobiografijos žanrą: norė- 

damas įrodyti pasauliui, kad esu didis žmogus. Aišku, kaip ir 
visiems kitiems, man tai nepavyks. „Būti didžiam — vadinasi, 
būti nesuprastam“, - kadaise sakė Elvis Preslis, ir niekas ne- 
gali jam paprieštarauti. Aš pasakosiu apie vieno Žmogaus pa- 
stangas naujaip panaudoti visas savo galimybes ir būsiu palai- 
kytas pamišėliu. Tebūnie. Jei būtų kitaip, žinočiau, kad tikslo 
nepasiekiau. 


Mes nesame savimi. Tiesą sakant, nebėra nieko, ką galėtume va- 
dinti savastimi. Esame daugialypiai, turime tiek savasčių, kiek yra 
grupių, kurioms priklausome. [...] Neurastenikas akivaizdžiai serga 
liga, nuo kurios kenčia visi... 

J. H. VAN DEN BERG 


Mano tikslas - sukelti psichikos būklę, kurios būdamas mano pa- 
cientas ima eksperimentuoti su savo paties prigimtimi - nestabi- 
lumo, pokyčio ir augimo būseną, kai niekas nėra amžinai nekin- 
tama ir beviltiškai sustabarėję. 

KARLAS JUNGAS 


Maišaties ir abejonių deglas - štai kuo pasišviečia kelią išmin- 
čius. 
CŽUAN-CZI 


Aš esu bedievis Zaratustra: aš vis dar verdu kiekvieną galimybę 
savo puode. 
NYČĖ 


Kiekvienas gali būti bet kuo. 
KAULIUKŲ ŽMOGUS 


Pirmas skyrius 


Aš stambus vyras. Mano rankos didžiulės kaip mėsininko, šlau- 
nys sulig didžiuliais ąžuolais, o smakras it uolos luitas. Nešioju 
masyvius akinius storais lęšiais. Esu metro devyniasdešimties 
centimetrų ūgio, sveriu beveik šimtą penkis kilogramus. Aš 
panašus į Supermeną, tik kai nusirengiu kostiumą, būnu ne ką 
greitesnis už Žmoną, jėga vos pranokstu dvigubai už mane že- 
mesnius vyrus ir nenušoksiu nuo vieno namo stogo ant kito, 
kad ir kiek kartų man leistų bandyti. 

Kaip sportininkas esu visiška vidutinybė visose pagrindinė- 
se sporto šakose ir keliose nepopuliariose. Pokerį žaidžiu drą- 
siai ir pražūtingai, fondų biržoje — atsargiai ir kompetentin- 
gai. Vedžiau gražią buvusią komandos palaikymo grupės šo- 
kėją, rokenrolo dainininkę, turiu du gražius išskirtinius ne- 
neurotiškus vaikus. Esu be galo religingas, parašiau gražų aukš- 
čiausios klasės pornografinį romaną „Nuogas prieš pasaulį“, 
šiuo metu nesu ir niekados nebuvau žydas. 

Suprantu: jūsų, kaip skaitytojo, pareiga - pamėginti susida- 
ryti iš to, ką parašiau, tikėtiną nuoseklų vaizdą, bet, deja, turiu 
pridurti, kad esu ne itin uolus ateistas, kad išdalijau kam pa- 
kliūva tūkstančius dolerių ir kad kartkartėmis maištauju prieš 
Jungtinių Amerikos Valstijų, Niujorko miesto, Bronkso ir 
Skarsdeilo valdžią, ir kad tebeturiu Respublikonų partijos na- 
rio pažymėjimą. Kaip dauguma jūsų žinote, aš įsteigiau žmo- 
gaus elgsenos bandymams tuos nusikalstamus kauliukų cen- 
trus, kuriuos „Psichopatologijos žurnalas“ apibūdino kaip „Ššoki- 
ruojančius“, „neetiškus“ ir „informatyvius“, The New York Ti- 
mes - kaip „neįtikėtinai neapgalvotus ir sugedusius“. Žurnalas 

Time pavadino juos „kloakomis“, o Evergreen Review —- „ge- 
nialiais ir nuostabia pramoga“. Esu atsidavęs vyras savo žŽmo- 
nai, svetimaujantis su daugybe moterų, ir bandantis homosek- 
sualistas. Esu gabus, didžiai giriamas psichoanalitikas, vienin- 
telis išmestas ir iš Niujorko psichiatrų draugijos (NPD), ir iš 
JAV medikų asociacijos (už „neapgalvotą veiklą“ ir „galimą 
nekompetenciją“). Manimi žavisi ir mane giria tūkstančiai kau- 
liukžmogių visoje šalyje, bet du kartus esu gulėjęs psichiatri- 
jos gydykloje, kartą sėdėjęs kalėjime, o šiuo metu esu bėglys — 
jei tokia bus Kauliuko valia, tikiuosi toks ir likti, bent jau kol 
baigsiu šią 540 puslapių autobiografiją. 

Pagrindinė mano profesija buvo psichiatrija. Mano, kaip 
psichiatro ir kaip Kauliukų Žmogaus, aistra buvo keisti žmo- 
gaus prigimtį. Savo. Aplinkinių. Visų. Teikti Žmonėms lais- 
vės pojūtį, pakilią nuotaiką, linksmybę. Atgaivinti tą sukre- 
čiantį potyrį, kurį jaučiame, kai švintant basomis pėdomis 
paliečiame žemę ir išvystame saulę, pro kalno medžius že- 
riančią savo spindulius it kokius horizontalius žaibus; kurį 
pajunta mergaitė, pirmą kartą atkišdama lūpas bučiniui; ku- 
rį pajuntame, kai visiškai susiformavusi mintis šauna į galvą 
ir akimirksniu apverčia aukštyn kojomis viską, ką patyrei per 
savo gyvenimą. 

Gyvenimas yra ekstazės salelės nuobodulio vandenyne; su- 
laukę trisdešimties retai matome žemę. Geriausiu atveju kla- 
jojame nuo vienos gerokai paplautos smėlio seklumos prie ki- 
tos ir netrukus imame pažinti kiekvieną pamatytą smiltelę. 

Kai iškėliau šią tariamą problemą savo kolegoms, šie mane 
patikino, kad normaliam Žmogui džiaugsmų mažėja taip pat 
natūraliai, kaip sensta jo kūnas; abiem atvejais fiziologiniai 
pokyčiai būna bemaž vienodi. Jie man priminė, kad psicholo- 
gijos pranašumas — galimybė sumažinti žmogaus kančias, pa- 
didinti jo darbingumą, susieti individą su jo visuomene, padė- 
ti jam pamatyti, kas jis toks, ir su tuo susitaikyti. Nebūtinai 

reikia keisti įpročius, savo vertybes ir interesus — reikia matyti 
juos neidealizuojant ir priimti juos tokius, kokie yra. 

Man visuomet atrodė, kad tai ir yra visiškai akivaizdus ir 
pageidautinas psichoterapijos tikslas, bet po „sėkmingo“ psi- 
choanalizės kurso, kai gana laimingas gana sėkmingai pragy- 
venau su vidutine žmona ir vaikais septynerius metus, staiga, 
apie trisdešimt antrą gimtadienį, pajutau norįs nusižudyti. Ir 
kartu nužudyti keletą žmonių. 

Aš ilgai vaikštinėdavau Kvinzboro tiltu ir mąsliai spoksoda- 
vau į vandenį. Dar kartą perskaičiau, ką Kamiu rašė apie savi- 
žudybę kaip apie logišką išeitį absurdiškame pasaulyje. Metro 
peronuose visuomet stovėdavau per pusę sprindžio nuo krašto 
ir dar siūbuodavau. Pirmadienio rytą spitrindavau į strichnino 
buteliuką ant spintelės lentynos. Ištisas valandas fantazuoda- 
vau, kaip branduolinė katastrofa ištuština Manheteno gatves, 
kaip garinis kelio volas atsitiktinai suploja mano žmoną, kaip 
mano konkurentas daktaras Eksteinas važiuodamas taksi nu- 
nepakeliamo skausmo, kai aš ariu jos skaisčią dirvą. 

Troškimas nusižudyti ar užmušti, nunuodyti, sutrinti į mil- 
tus ar išžaginti kitus psichiatrų apskritai yra laikomas „nesvei- 
ku“. Blogu. Nedoru. Tiksliau, nuodėme. Kai tau kyla noras 
žudytis, turi jį pamatyti ir „su juo susitaikyti“, bet tik, dėl Die- 
vo meilės, ne žudytis. Jei trokšti kūniškai pažinti bejėgę eks- 
travagantišką paauglę, privalai susitaikyti su savo geismu, bet 
nepaliesti net jos kojos nykščio. Jei nekenti tėvo - puiku, bet 
tik nevožk tam šunsnukiui beisbolo lazda. Suprask save, susi- 
taikyk, kad esi, kas esi, bet nebūk savimi. 

Ši konservatyvi doktrina užtikrina, kad padėsi pacientui iš- 
vengti neįprastų smurtinių ar aistros padiktuotų veiksmų ir 
pailginsi jam garbingą, vidutiniškai varganą gyvenimą. Iš tik- 
rųjų šios doktrinos tikslas - pasiekti, kad visi gyventų kaip psi- 
choterapeutas. Ta mintis man kėlė šleikštulį. 

Šios banalios įžvalgos ėmė rastis praėjus savaitėms po to, 
kai pirmą kartą puoliau į nepaaiškinamą depresiją - pažiūrėti 
dėl užsitęsusios kūrybinės krizės rašant savo „knygą“, bet iš 
tikrųjų — dėl seniai prasidėjusių dvasinių permainų. Prisime- 
nu, kaip kas rytą po pusryčių prieš priimdamas pirmą pacien- 
tą sėdėdavau prie savo didelio ąžuolinio rašomojo stalo, su 
panieka peržvelgdamas mintyse, ką pasiekiau iki šiol ir ko vi- 
liuosi ateityje. Nusiimdavau akinius ir, reaguodamas į savo min- 
tis ir tą siurrealistinį ūką, kurį matydavau aplink be akinių, 
dramatiškai klykdavau: „Aklas! Aklas! Aklas!“ ir dramatiškai 
voždavau bokso pirštinės dydžio kumščiu į stalą. 

Visais studijų metais buvau pirmūnas ir akademinius pagy- 
rimus kolekcionavau kaip mano sūnus Laris beisbolininkų nuo- 
traukas iš burbulinės kramtomosios gumos pakuočių. Dar mo- 
kydamasis medicinos mokykloje paskelbiau pirmą straipsnį 
apie psichoterapiją, palankiai sutiktą mažmožį, pavadintą 
„Neurotinės įtampos fiziologija“. Sėdint prie rašomojo stalo 
visi kada nors skelbti mano straipsniai atrodė nė kiek ne pras- 
tesni už kitų —- tauškalai. Mano sėkmė gydant ligonius atrodė 
tokia pat kaip ir mano kolegų - menka. Daugiausia, ko įpra- 
tau tikėtis, - išvaduoti pacientą iš nerimo ir vidinių konfliktų: 
kad išmoktų nepaisyti jį kankinančio stingulio ir su juo susi- 
taikyti. Jei mano pacientai turėjo neatskleisto kūrybingumo, 
išradingumo ar polėkių, savo psichoanalizės metodais nepa- 
jėgiau jų atskleisti. Atrodė, kad psichoanalizė - brangus, lėtai 
veikiantis, nepatikimas raminamasis vaistas. Jei LSD iš tikrų- 
jų būtų turėjęs tokios galios, kaip teigė Alpertas su Lyriu, visi 
psichiatrai akies mirksniu būtų likę be darbo. Ši mintis man 
teikė pasitenkinimą. 

Nors buvau baisus cinikas, kartais pasvajodavau apie ateitį. 
Ko vyliausi? Pranokti visus savo ankstesnės veiklos srityse: ra- 
šyti puikaus vertinimo sulauksiančius straipsnius ir knygas; au- 
ginti vaikus taip, kad jie išvengtų klaidų, kurias dariau aš; susi- 

pažinti su kokia spalvinga moterimi ir jausti jai sielos artumą 
iki gyvenimo galo. Deja, mintis, kad visos šios svajos gali išsi- 
pildyti, varė mane į neviltį. 

Atsidūriau aklavietėje. Viena vertus, mano gyvenimas ir as- 
menybė, kokie jie buvo pastarąjį dešimtmetį, man pabodo ir 
kėlė nepasitenkinimą; antra vertus, jokia įsivaizduojama per- 
maina neatrodė mielesnė. Buvau per senas, kad patikėčiau, esą 
drybsodamas Taičio paplūdimiuose, tapdamas turtuoliu, nuo- 
latos rodomu per televiziją, susibičiuliaudamas su Erichu Fro- 
mu, Tedžiu Kenedžiu ar Bobu Dilanu arba kokį mėnesį sma- 
gindamas vienoje lovoje Sofiją Loren ir Rakelę Velč ką nors 
pakeisčiau. Kad ir kaip sukiočiausi ir kraipyčiausi, atrodė, kad 
krūtinėje — tvirtai mane laikantis inkaras; ilgas jo lynas tiesutė- 
lis išsitempęs prieš pakilusias jūros bangas, lyg būtų tvirtai 
įspraustas į bekraštės žemės branduolio uolienas. Jis laiko ma- 
ne prirakintą, tad atšniokštus nuobodulio ir kartėlio audrai aš 
tampau skausmingai veržiantį mazgą stengdamasis ištrūkti, nu- 
skrieti prieš vėją, bet mazgas tik dar labiau užsiveržia, inkaras 
dar giliau sulenda man į krūtinę, ir aš nepasijudinu iš vietos. 
Mano savasties našta atrodė neišvengiama ir amžina. 

Mano kolegos ir net aš pats, droviai burbėdami prie savo 
kušečių, visi iki vieno teigėme, esą mano problema visai įpras- 
ta: aš nekenčiu pasaulio ir savęs, nes nepajėgiu žvelgti į savo 
paties ir gyvenimo ribotumą ir su juo susitaikyti. Literatūroje 
šis negebėjimas vadinamas romantizmu, psichologijoje - neu- 
roze. Kai kas daro prielaidą, neva ribota, nuobodulio pjauna- 
ma asmenybė yra neišvengiama, išimties neturinti norma. Ir 
aš buvau bebaigiąs su tuo sutikti, kai keletą mėnesių pasimurk- 
dęs depresijoje (paslapčia nusipirkau trisdešimt aštunto ka- 
libro revolverį ir devynias kulkas) bangų buvau išmestas į dzen- 
budizmo krantą. 

Penkiolika metų gyvenau ganėtinai ambicingai, veržliai ir 
nenustygstamai — kiekvieno pasirinkusio medicinos mokyklą 

ir psichiatriją viduje turi degti gana sveika neurozė, kitaip jo 
motoras sustos. Pats, analizuojamas daktaro Timočio Mano, 
suvokiau, kodėl mano motoras sukasi kaip patrakęs, bet jo 
nesulėtinau. Dabar važiavau kreiseriniu devyniasdešimties ki- 
lometrų per valandą greičiu, užuot blaškęsis tarp dvidešimt 
penkių ir šimto keturiasdešimties, bet jeigu kas nors sutruk- 
dydavo man šitaip greitai judėti į priekį, irzdavau kaip taksis- 
tas, laukiantis, kol praeis paradas. Kai Karenos Horni pade- 
damas atradau D. T. Sudzukį, Alaną Votsą ir dzenbudizmą, 
žiaurios konkurencijos pasaulis, kurį laikiau normaliu ir svei- 
ku ambicingam jaunuoliui, staiga pasirodė iš tikro esąs Žiau- 
rios konkurencijos pasaulis, ir tiek. 

Suglumau ir atsiverčiau - taip nutinka tik žmonėms, kuriems 
viskas iki kaklo nusibodę. Matydamas, kad mano kolegų aks- 
tinai, godumas ir intelektualiniai siekiai beprasmiški ir nesveiki, 
tokį pat netikėtą apibendrinimą pritaikiau ir sau; tie patys po- 
žymiai rodė, kad aš irgi siekiu iliuzijų. Man atrodė, kad suvo- 
kiau paslaptį: reikia būti abejingam, džiugiai ir su pasitenkini- 
mu susitaikyti su gyvenimo suvaržymais, prieštaravimais ir dvi- 
prasmybėmis, be pastangų plaukti ten, kur neša impulsai. Va- 
dinasi, gyvenimas beprasmiškas'? Nusispjauti. Vadinasi, mano 
siekiai banalūs? Vis tiek nereikia jų atsisakyti. Gyvenimas at- 
rodo nuobodus? Žiovauk. 

Aš paklusau impulsams. Aš plaukiau jų nešamas. Į viską nu- 
sispjoviau. 

Deja, gyvenimas iš pažiūros darėsi dar nuobodesnis. Turiu 
prisipažinti: nuobodulys žvalino, netgi linksmino, nors anks- 
čiau slėgte slėgė, bet gyvenimas iš esmės liko neįdomus. Teo- 
riškai mano laimingo nuobodulio nuotaika buvo priimtinesnė 
negu troškimas žaginti ir žudyti, bet, kalbant atvirai, ne itin. 
Maždaug tame bjauraus kelio į tiesą etape aš atradau Kauliu- 
kų Žmogų. 


Antras skyrius 


Mano gyvenimas prieš lemtingąją dieną buvo monotoniškas, 
nuobodus, pasikartojantis, banalus, slegiantis, netvarkingas, 
erzinantis, žodžiu, tipiškas laimingai vedusio vyro gyvenimas. 
Naujasis mano gyvenimas prasidėjo karštą 1968 metų rugpjū- 
čio vidurio dieną. 

Pabudau prieš pat septynias, prisiglaudęs prie savo Žmo- 
nos Lilianos - ji buvo Z raide susirangiusi lovoje šalia manęs — 
ir savo didelėmis švelniomis letenomis pradėjau maloniai gla- 
monėti jai krūtis, šlaunis ir sėdmenis. Man patikdavo šitaip 
pradėti dieną: tai tapdavo savotišku etalonu, pagal kurį ga- 
lėjau vertinti, kiek blogyn nuo tol viskas laipsniškai eis. Po 
keturių ar penkių minučių mes abu persiversdavome, ir ji 
pradėdavo glamonėti mane delnais, paskui lūpomis, liežuviu 
ir burna. 

— Mmm, labas rytas, mano meile, - galop tardavo vienas. 

— Mmmm, - atsakydavo kitas. 

Nuo tol dienos dialogai tik prastėdavo, bet šiltoms, geibioms 
rankoms ir lūpoms slystant jautriausiais kūno paviršiais pa- 
saulis atrodydavo taip arti tobulybės, kaip tik gali būti. Froi- 
das vadino šią būklę perversija be ego kontrolės ir šnairai į ją 
žiūrėjo, bet aš beveik neabejoju, kad Lilės delnai niekada ne- 
slysdavo jo kūnu. Tiesą sakant, nei jo žmonos. Froidas buvo 
labai didis žmogus, bet man sunku įsivaizduoti, kad kas nors 
yra aistringai glostęs jam varpą. 

Mudu su Lile iš lėto artėjome prie tos stadijos, kai žaidimus 
keičia aistra, bet iš koridoriaus ataidėjo du, trys, keturi dunkte- 
lėjimai, mūsų miegamojo durys aisidimė iviERpMTaS energijos 

dvidešimt septynių kilogramų berniukas negrakščiai sudribo ant 
mūsų lovos. 

— Laikas keltis! - sušuko jis. 

Pasigirdus garsams koridoriuje Lilė instinktyviai nusigręžė 
nuo manęs ir, nors išrietė dailųjį užpakaliuką, įrėmė jį į mane 
ir supratingai pasimuistė, iš senos patirties supratau, kad žai- 
dimas baigtas. Anksčiau mėginau ją įtikinti, kad idealioje vi- 
suomenėje gimdytojai turi mylėtis savo vaikų akivaizdoje taip 
pat nesidrovėdami kaip valgyti ar šnekėtis, kad idealioje vi- 
suomenėje vaikai turėtų glostyti, glamonėti ir pamylėti vieną 
iš gimdytojų ar net abu, bet Lilė su tuo nesutiko. Jai patikdavo 
mylėtis po antklodėmis, vienudu su partneriu, niekam netruk- 
dant. Paaiškinau, kad tai byloja apie pasąmonėje glūdintį gė- 
dos jausmą, ir ji su tuo sutiko, bet ir toliau slėpė mūsų glamo- 
nes nuo vaikų. Mūsų mergaitė, dvidešimties kilogramų egzem- 
pliorius, tuo metu kiek garsiau už vyresnįjį broliuką paskelbė: 

— Kakariekū! Metas keltis! 

Dažniausiai tuomet mes keliamės. Kartais, kai devintą ryto 
nelaukiu ligonio, skatiname Larį sutaisyti sau ir sesutei ką nors 
pusryčių. Jis mielai tai daro, bet kai apima smalsumas išgirdus 
dūžtant indus arba atvirkščiai — neišgirstant iš virtuvės nieko — 
tos kelios minutės viršaus lovoje jokio pasitenkinimo nesuke- 
lia: sunku mėgautis kūniška palaima, kai neabejoji, kad virtu- 
vėje gaisras. Tą rytą Lilė tuoj pat išlipo iš lovos, kukliai slėp- 
dama nuo vaikų kūno priekį, užsimetė plonus naktinius marš- 
kinius, po kuriais jie, ko gero, nieko neįžvelgė, bet man nė 
vaizduotis nereikėjo, kas ten slypi, ir mieguista išsliūkino ga- 
minti pusryčių. 

Čia turiu pažymėti, kad Lilė yra aukšta, ganėtinai liekna mo- 
teris aštriomis, smailomis alkūnėmis, ausimis, nosimi, danti- 
mis ir (kalbant metaforiškai) liežuviu, bet minkštomis, apva- 
liomis krūtimis, sėdmenimis ir šlaunimis. Visi sutinka, kad ji — 
graži moteris, natūraliai šviesių, garbanotų plaukų ir statulos 

orumo. Tačiau jos gražaus veido išraiška kažkokia keistai fė- 
jiška —- man knieti apibūdinti ją kaip pelišką, bet tada įsivaiz- 
duosit, kad jos akys panašios į karoliukus ir raudonos, bet iš 
tikrųjų jos mėlynos, nors ir panašios į karoliukus. Be to, pelės 
retai būna beveik metro ir aštuoniasdešimties centimetrų ūgio, 
lieknos ir lanksčios ir nedažnai puola vyrus - ne taip kaip Lilė. 
Šiaip ar taip, kai kam gražus jos veidas daro pelės įspūdį — 
tiesa, gražios, bet vis tiek pelės. Kai ją mergindamas užsimi- 
niau apie šį panašumą, keturias savaites gavau apsieiti be jo- 
kio sekso. Tepasakysiu tiek, draugai: tegul apie šią pelės ana- 
logiją niekas kitas, be mūsų, nesužino. 

Nors mažoji Evė tauškėdama nutipeno paskui motiną į vir- 
tuvę, Laris ir toliau išsikėtojęs drybsojo šalia manęs ant milži- 
niškos lovos. Jis laikėsi filosofinės nuostatos, kad mūsų lova 
užtektinai didelė visai šeimai, ir be galo piktinosi aiškiai mela- 
gingu Lilės tvirtinimu, girdi, mamytė ir tėvelis tokie dideli, kad 
jiems reikia viso jos ploto. Pastaruoju metu jis griebėsi strate- 
gijos tysoti ant lovos, kol joje neliks nė vieno suaugusiojo, ir 
tik tada triumfuodamas atsikeldavo. 

— Laikas keltis, Lukai, - pranešė jis ramiai ir oriai kaip gy- 
dytojas, pranešantis, kad koją, deja, teks amputuoti. 

— Dar nėra nė aštuonių, - atsakiau. 

— Hmm... - numykė jis ir nieko nesakydamas parodė į laik- 
rodį ant tualetinio stalelio. 

Prisimerkęs pažiūrėjau į laikrodį. 

— Jis rodo be dvidešimt penkių šešias, - atsakiau ir nusisukau 
nuo Lario. Netrukus pajutau jį baksnojant kumščiu man į kaktą. 

— Užsidėk akinius, — tarė jis, - ir pažiūrėk dar kartą. 

Pažiūrėjau. 

— "Tu pasukai rodykles, kai aš nemačiau, - atsakiau ir persi- 
verčiau ant kito šono. 

Laris vėl užsiropštė ant lovos ir, neabejoju, be jokios blogos 
minties niūniuodamas ėmė šokinėti. 

Apimtas to protu nepaaiškinamo įsiūčio, pažįstamo kiek- 
vienam gimdytojui, staiga užrikau: 

— NEŠDINKIS iš čia! 

Lariui išskuodus į virtuvę, kokias trylika sekundžių bemaž 
patenkintas gulėjau savo lovoje. Girdėjau be perstojo tauš- 
kiant Evę ir retkarčiais klykiančią Lilę, o iš Manheteno gatvių 
apačioje nesibaigiantį automobilių klaksonų pypsėjimą. "Tos 
trylika sekundžių jutiminių potyrių buvo visai neprošal, bet 
paskui ėmiau galvoti, ir diena buvo sugadinta. 

Galvojau apie du rytinius pacientus, apie pietus su dakta- 
rais Eksteinu ir Feloni, apie knygą sadizmo tema, kurią neva 
rašiau, apie vaikus, apie Lilianą, ir mane apėmė nuobodulys. 
Jau keletas mėnesių jutau slegiantį pojūtį, kad bandau lipti į 
viršų besileidžiančiame lifte. Šis pojūtis pradėdavo kamuoti 
mane dešimt penkiolika sekundžių po perversijos be ego kon- 
trolės akto pabaigos ir baigdavo užmigus vakare arba prasidė- 
jus kitam tokios perversijos aktui. „Kur ir kodėl, - kadaise klau- 
sė generolas Eizenhaueris, - pranyko visi gyvenimo džiaugs- 
mai?“ Arba, kaip kartą paklausė Bertas Lankasteris: „Kodėl 
mūsų pirštai atgrumba ir nebejaučia medžio šerpetotumo, plie- 
no šalčio, saulės karščio, moters odos lygumo?“ 

- PUSRYČIAI, TĖVELI! 

— KIAUŠINIENĖ, brangusis! 

Atsikėliau, sukišau kojas į keturiasdešimt septinto dydžio 
šlepetes, susisupau į chalatą lyg romėnas, išsirengęs į foru- 
mą, ir priėjau prie virtuvinio stalo, kaip maniau, pažiūrėti 
visas švytintis, bet mintimis pasinėręs į amžinąjį Lankasterio 
klausimą. 

Mes turime šešių kambarių butą beveik viršutiniame Ist Sai- 
de, tiksliau sakant, prabangokame rajone šalia Centrinio par- 
ko, šalia negrų kvartalo ir šalia madingojo viršutinio Ist Saido. 
Jo geografinė padėtis tokia neaiški, kad mūsų draugai vis dar 
gerai nežino, ar mums pavydėti, ar mūsų gailėtis. 

Virtuvėlėje Lilė stovėjo prie viryklės ir agresyviai plakė kiau- 
šinius keptuvėje; abu vaikai paklusniai inkšdami sėdėjo tolima- 
jame stalo gale. Mat ką tik Laris žaidė su užuolaidomis sau už 
nugaros (pro mūsų virtuvės langą atsiveria gražus vaizdas į ki- 
tos virtuvės langą, pro kurį atsiveria gražus vaizdas į mūsų vir- 
tuvės langą), o Evė prasikalto tuo, kad be perstojo tauškė viso- 
kius niekus nuo tada, kai pakirdo. Kadangi mudu su Lile nepri- 
pažįstame kūno bausmių, Lilė priekaištavo jiems žodiškai. Ta- 
čiau Lilė spiegia taip šaižiai, kad jei vaikams (ar suaugusiesiems) 
leistų pasirinkti, neabejoju, vietoj žodinių priekaištų jie mieliau 
sutiktų būti pliekiami metalinių spyglių prismaigstytu diržu. 

Lilei aiškiai nepatinka tos ankstyvos ryto valandos, bet mes 
įsitikinome, kad tarnaitė tokiu metu nėra praktiška. Kai pir- 
maisiais vedybinio gyvenimo metais pirma su mumis gyvenan- 
ti tarnaitė paaiškėjo besanti graži, jauna, seksu trykštanti mu- 
latė, nuo kurios žvilgsnio būtų atsistoję eunuchui, Liliana iš- 
mintingai nusprendė, kad su dieną ateinančia tarnaite turėsi- 
me daugiau privatumo. 

Padėjusi lėkštes kiaušinienės su kumpiu ant stalo Lilė pa- 
žiūrėjo į mane ir paklausė: 

— Apie pusę penkių. O kas? — paklausiau grakščiai sėsda- 
masis ant nedidelės virtuvinės kėdės priešais vaikus. 

— Arlyna šiandien popiet nori dar kartą pasikalbėti prie ke- 
turių akių. 

— Laris atėmė iš manęs šaukštą! 

— Atiduok Evei jos šaukštą, Lari, - pasakiau. 

Lilė grąžino Evei jos šaukštą. 

— Manau, ji nori vėl pasakoti apie svajonę „Privalau turėti 
kūdikį“, - tarė ji. 

— Aha. 

— Norėčiau, kad pasikalbėtum su Džeiku, - tarė Lilė sėsda- 
masi prie manęs. 

— Ką galiu jam pasakyt? - paklausiau. - „Klausyk, Džei- 
kai, tavo žmona velniškai nori kūdikio - ar negalėčiau kuo 
padėti?“ 

— Ar Harleme yra dinozaurų? —- paklausė Evė. 

— Taip, - atsakė Lilė. - Būtent taip ir gali jam pasakyt. Tai jo 
vedybinė pareiga. Arlynai beveik trisdešimt treji. Ji trokšta kū- 
dikio jau... Eve, valgyk šaukštu! 

— Džeikas šiandien vyksta į Filadelfiją, — tariau. 

— Žinau. Arlyna nori tuo pasinaudoti. Bet pokerį šįvakar vis 
tiek Žaisit? 

— Aha. 

— Mamyte, o kas yra skaistuolis? - tyliai paklausė Laris. 

— Skaistuolė yra jauna mergina, - atsakė Lilė. 

— Labai jauna, - pridūriau aš. 

— Juokinga, - atsakė Laris. 

— Kodėl? - paklausė Lilė. 

— Barnis Goldfildas išvadino mane kvailu skaistuoliu. 

— Barnis pavartojo šį žodį kita reikšme, - atsakė Lilė. - Gal 
atidėkime pokerį, Lukai. Juk... 

— Kodėl? 

— Mieliau pasižiūrėčiau kokį spektaklį. 

— Mes matėm citrinų. 

— Vis geriau negu žaisti su jais pokerį. 

Pauzė. 

— Žaisti su citrinomis? 

— Būtų neblogai, jei tu, Timas ir Renata galėtumėt kalbėtis 
apie ką nors kita, ne vien apie psichologiją ir fondų biržą. 

— Apie fondų biržos psichologiją? 

— Ir apie fondų biržą! Dieve, ar negalėtum bent kartą atsi- 
kimšti ausis?! 

Oriai kimšau šakute kiaušinienę į burną ir filosofiškai abe- 
jingas aplinkai gurkšnojau tirpią kavą. Susipažinęs su dzenbu- 
dizmo paslaptimis daug ko išmokau, svarbiausia — nesiginčyti 

su žmona. „Plauk pasroviui“, - patarė didysis išminčius Obo- 
kas, ir jau penki mėnesiai taip dariau. Lilė vis labiau siuto. 

Maždaug po dvidešimties sekundžių tylos (ne visiškos: La- 
ris pašoko norėdamas pats pasiskrudinti duonos; Evė bandė 
pavaryti trumpą monologą apie dinozaurus, bet jis buvo nu- 
trauktas skvarbiu žvilgsniu) aš (teoriškai norint išvengti vaidų 
reikia pasiduoti dar neprasidėjus antpuoliui) tyliai tariau: 

— Atleisk, Lile. 

— Eik velniop su savo dzenbudizmu! Bandau tau kai ką pa- 
sakyti. Man nepatinka, kaip mes pramogaujam. Kodėl niekad 
negalim imtis ko nors nauja ar skirtinga arba — revoliucijų re- 
voliucija —- ko nors, ko noriu aš? 

— Mes taip ir darom, mieloji, dievaži. Į pastaruosius tris spek- 
taklius... 

— Turėjau tave tempte tempti. Tu toks... 

— Brangioji, vaikai girdi! 

Iš tikrųjų vaikams mūsų ginčas rūpėjo tiek pat kiek dram- 
bliams du besipešantys uodai, bet šia taktine gudrybe man vi- 
suomet pavykdavo užčiaupti Lilei burną. 

Visiems baigus pusryčiauti, Lilė nusivedė vaikus į jų kam- 
barį rengtis, 0 aš nuėjau praustis ir skustis. Laikydamas pu- 
totą šepetuką pakeltoje nejudančioje dešinėje rankoje lyg in- 
dėnas, sakantis „Hau!“, niūriai spoksojau į veidrodį. Nieka- 
da nemėgdavau skustis dviejų dienų barzdos: su tamsiais še- 
šėliais aplink lūpas panėšėjau — bent jau potencialiai - į Don 
Žuaną, Faustą, Mefistofelį, Čarltoną Hestoną ar Jėzų. Žino- 
jau, kad nusiskutęs panėšėsiu į klestintį, berniukiškai gražų 
viešųjų ryšių agentą. Kadangi buvau buržujus psichiatras ir 
turėjau užsidėti akinius, kad matyčiau save veidrodyje, atsi- 
spyriau pagundai užsiauginti barzdą. Tačiau nesiskutau žan- 
denų, todėl atrodžiau kiek mažiau panašus į klestintį viešųjų 
ryšių agentą ir kiek daugiau - į darbą praradusį netikusį ak- 
torių. 

Kai ėmiau skustis ir ypatingą dėmesį sutelkiau į tris plauku- 
čius ant smakro, įėjo Lilė, vis dar vilkinti kukliais, nepadoriais 
naktiniais, ir atsišliejo į durų staktą. 

— Išsiskirčiau su tavim, jei paskui nereikėtų vienai kamuotis 
su vaikais, — tarė ji pusiau ironiškai, pusiau rimtai. 

— Aha. 

— Jei tu juos augintum, jie virstų į klounus panašiais kvaile- 
liais budistais. 

— Aha. 

— Niekaip nesuprantu: esi psichiatras, sako, geras, bet mane 
ir save supranti ne daugiau negu lifto operatorius. 

— Klausyk, brangioji... 

— Aš rimtai! Manai, perdėtai rodydamas man meilę, atsi- 
prašinėdamas prieš kiekvieną vaidą ir po jo, pirkinėdamas man 
dažus, triko, gitaras, plokšteles ir naujų knygų klubo nario pa- 
žymėjimus darai mane laimingą? Aš kraustausi iš proto. 

— Ką aš galiu padaryt? 

— Nežinau. Tu juk psichoanalitikas - turėtum žinoti. Man 
viskas įgriso. Visais atžvilgiais esu Ema Bovari, tik neturiu jo- 
kių romantiškų vilčių. 

— Vadinasi, aš prastas gydytojas. 

— Žinau. Džiaugiuosi, kad pastebėjai. Menkas smagumas 
tave užsipulti, jei nesupranti mano užuominų. Dažniausiai apie 
literatūrą Žinai tiek pat kiek lifto operatorius. 

— Klausyk, kas ten tarp tavęs ir to lifto operatoriaus? 

— Aš mečiau jogos pratimus... 

— Kodėl? 

— Nuo jų mane tik apima įtampa. 

— Keista — jie kaip tik turėtų... 

— Žinau! Bet nuo jų aš darausi dar labiau įsitempusi ir nie- 
ko negaliu padaryti. 

Baigiau skustis, nusiėmiau akinius ir ėmiau trintis plaukus — 
ko gero, riebiu vaikų kremu. Lilė įėjo į vonios kambarį ir atsi- 

sėdo ant medinio skalbinių krepšio. Gerokai pasilenkęs, kad 
pamatyčiau savo viršugalvį veidrodyje, pajutau, jog man jau 
skauda kelių raumenis. Negana to, be akinių šiandien atro- 
džiau senstelėjęs ir kažkoks neaiškus - tarsi visiškai susibaigęs 
nuo nesveikos gyvensenos. Nerūkiau, gėriau nedaug, tad man 
dingtelėjo neaiški mintis, ar jėgas prarandu ne nuo nesaikin- 
gų ankstyvo rytmečio glamonių. 

— Gal man reikėtų tapti hipe, - balsu svarstė Lilė. 

— Vienas kitas mūsų pacientas bando. Neatrodo, kad būtų 
labai patenkinti rezultatu. 

— Ar narkomane. 

— Lile, brangioji... 

— Neliesk manęs. 

- Ečė... 

— Ne! 

Lilė šliejosi nugara į vonią ir dušo užuolaidą, tartum įbau- 
ginta nepažįstamojo banalioje melodramoje. Šiek tiek išgąs- 
dintas neslepiamos jos baimės nuolankiai atsitraukiau ata- 
tupstas. 

— Po pusvalandžio ateina pacientas, mieloji. Turiu eiti. 

— Pabandysiu būti neištikima! - man pavymui sušuko Lilė. — 
Ema Bovari taip ir padarė. 

Atsigręžiau. Ji stovėjo sukryžiavusi ant krūtinės rankas; jos 
alkūnės aštriu kampu styrojo nuo aukšto, liekno kūno. Veide — 
niūri, beviltiška pelytės išraiška. Tą akimirką ji atrodė kaip 
sijonuotas Don Kichotas, kurį ką tik svaidė suvyniotą į antklo- 
dę. Priėjau prie jos ir apkabinau. 

— Vargše maža turtinga mergyte. Su kuo svetimausi? Su lif- 
to operatoriumi? [Ji sukūkčiojo.] Su kuo dar? Šešiasdešimt 
trejų metų daktaru Manu ir galantiškuoju dabišiumi Džeiku 
Eksteinu [ji neapkentė Džeiko, o šis niekada jos nepastebėda- 
vo|. Gana, liaukis. Netrukus važiuosim į savo trobelę - ten 
galėsi pelnytai atsipūsti. Dabar... 


/, 
“, 
9 


UT, 
LTS 


26 


Ji vis dar buvo įkniaubusi galvą man į krūtinę, tik kvėpavo 
jau tolygiai. Sukūkčiojo ji tą vienintelį kartą. 

— Dabar... smakrą aukštyn... krūtinę atkišk... pilvuką įtrauk... — 
pasakiau. — Įtempk sėdmenis... ir vėl esi pasirengusi drąsiai 
pasitikti gyvenimo negandas. Gali įdomiai praleisti rytą: kal- 
bėtis su Eve, aptarti avangardinį meną su motuše Ketl [mūsų 
tarnaite], skaityti Time, klausytis Šuberto Nebaigtosios simfo- 
nijos — kiek pikantiškų, mąstyti skatinančių užsiėmimų! 

— Užmiršai paminėti... [ji pasikasė nosį man į krūtinę]... kad 
galėsiu spalvinti paveikslėlius su Lariu, kai pareis iš mokyklos. 

— Ir tai, ir tai. Smagybių namie tiesiog begalė. Nepamiršk 
pasikviesti lifto operatoriaus greitomis pasibirbinti, kai Evė 
miegos perpietės. 

Apkabinęs ją dešine ranka, nusivedžiau į mūsų miegamąjį. 
Kol baigiau rengtis, ji tylomis stebėjo stovėdama prie didžio- 
sios lovos sukryžiuotomis ant krūtinės rankomis, atkištomis į 
šonus alkūnėmis. Ji palydėjo mane iki durų, o kai atsisveikin- 
dami ne itin aistringai pasibučiavome, ji tyliai tarė suglumusia 
bemaž susidomėjusio Žmogaus mina: 

— Aš net nebeturiu jogos. 


Trečias skyrius 


Savo kontorą 57-o0joje gatvėje dalijausi su daktaru Džeikobu 
Eksteinu, jaunu (trisdešimt trejų), veikliu (išleidęs dvi kny- 
gas), protingu (paprastai mudviejų nuomonės sutapdavo), sim- 
patišku (visi jį mėgo), nepatraukliu (niekas jo nemylėjo), ana- 
liniu (turi priklausomybę nuo žaidimo fondų biržoje), orali- 
niu (daug rūko), negenitaliniu (pažiūrėti nepastebi moterų) 
žydu (moka du jidiš slengo žodžius). Mūsų bendra sekretorė 
buvo tokia panelė Reingold, Merė Džeinė Reingold, sena (tris- 
dešimt šešerių), neveikli (dirbo mums), neprotinga (geresnės 
nuomonės apie Eksteiną negu apie mane), simpatiška (visi ją 
užjautė), nepatraukli (aukšta, liesa, akiniuota, niekas jos ne- 
mylėjo), analinė (maniakiškai tvarkinga), oralinė (be perstojo 
valgo), genitalinė (labai stengiasi) nežydė (jai atrodo, kad var- 
toti du jidiš slengo žodžius - labai intelektualu). Panelė Rein- 
gold deramai mane pasveikino. 

— Ponas Dženkinsas laukia jūsų kabinete, daktare Rainhartai. 

— Ačiū, panele Reingold. Ar vakar kas nors man skambino? 

— Daktaras Manas pasitikrino, ar tikrai šiandien pietausit. 
Atsakiau, kad taip. 

— Gerai. 

Man dar nenuėjus pas pacientą, iš savo kabineto atkurnėjo 
Džeikas Eksteinas, Žžvaliai tarstelėjo: „Sveikas, Lukuti, kaip 
sekasi knyga?“ — šitaip dauguma vyrų būtų pasiteiravę apie 
draugo žmoną - ir paprašė panelės Reingold poros pacientų 
popierių. Aprašiau Džeiko būdą; jo kūnas žemas, apvalainas, 
putlus; išore jis buvo apvalus, budrus, linksmas, su akiniais ra- 
giniais rėmeliais ir žvilgsniu, sakančiu: „Aš permatau tave kiau- 

rai“; jo išvaizda daro naudotų automobilių pardavėjo įspūdį, 
ir jis visada taip skaisčiai nusiblizgina batus, kad kartais įtar- 
davau jį sukčiaujant ir naudojant fosforescuojantį batų tepalą. 

— Mano knyga merdi, - atsakiau Džeikui imant iš kiek sutri- 
kusios panelės Reingold pluoštą popierių. 

— Džiugu, - tarė jis. - Ką tik gavau savo straipsnio „Psicho- 
analizė: tikslas ir priemonės“ anotaciją iš AP Journal. Sako, 
kad darbas puikus. 

Jis ėmė iš lėto peržiūrinėti popierius; retkarčiais kurį nors 
dėjo atgal ant sekretorės stalo. 

— Džiaugiuosi tai girdėdamas, Džeikai. Matyt, šis straipsnis 
pelnys tau didžiulę šlovę. 

— Žmonės pamatė šviesą... 

— Ečė... daktare Eksteinai, - tarė panelė Reingold. 

— Jiems patiks — gal man pavyks atversti keletą psichoana- 
litikų. 

— Ar spėsi šiandien į pietus? —- paklausiau. - Kada išskrendi 
į Filadelfiją? 

— Spėsiu, velniai griebtų. Noriu parodyt Manui savo straips- 
nio anotaciją. Lėktuvas išskrenda antrą. Gaila, kad šįvakar ne- 
galėsiu pažaist pas tave pokerio. 

- Ėčė... daktare Eksteinai. 

— Ar perskaitei dar kiek mano knygos? - paklausė Džeikas 
ir savo įpratimu taip skvarbiai sušnairavo į mane, kad jei bū- 
čiau buvęs jo pacientas, dešimt metų nebūčiau pasakojęs, apie 
ką tuo metu galvojau. 

— Ne, neskaičiau. Tikriausiai mane vis dar kamuoja psicho- 
loginė krizė — profesinis pavydas ir panašiai. 

— Ečė... daktare Eksteinai? 

— Hmm. Taip. Filadelfijoje susitiksiu su tuo šiknų stebėtoju, 
apie kurį tau pasakojau. Atrodo, netrukus pasieksim persilau- 
žimą. Nuo vujarizmo išgydžiau, bet jis retkarčiais vis dar trum- 
pam praranda regą. Bet dar tik trys mėnesiai, kai jį gydau. Aš 
jį sutvarkysiu. Jo regos stiprumas vėl bus lygus vienetui. 

Jis išsišiepė. 

— Daktare Eksteinai, prašau... —- dabar jau stovėdama tarė 
panelė Reingold. 

— Iki pasimatymo, Lukai. Paprašykit užeit poną Kloperį, pa- 
nele R. 

Kai Džeikas vis dar su pluoštu popierių iškurnėjo į savo ka- 
binetą, paprašiau panelės Reingold sužinoti, kokius ligonius 
turėsiu priimti po pietų Kvinzboro valstybinėje ligoninėje. 

— Klausau, daktare Rainhartai, - tarė jis. 

— O kokią Žinią norėjote pranešti daktarui Eksteinui? 

— Ak, daktare... — ji dvejodama šyptelėjo. - Daktaras Eks- 
teinas prašė panelės Rif ir pono Kloperio popierių, o aš per 
klaidą jam daviau mūsų pernykščių išlaidų ir pajamų lapus. 

— Nesijaudinkit, panele Reingold, - atsakiau griežtai. - Gal 
tai padės jam dar kartą pasiekt persilaužimą. 

Buvo septynios minutės po devynių, kai pagaliau įsitaisiau 
ant savo kėdės už išsitiesusio ant mano kušetės Redžinaldo 
Dženkinso. Paprastai niekas taip netrikdo paciento, kaip vė- 
luojantis psichoanalitikas, bet Dženkinsas buvo mazochistas. 
Neabejoju, kad jis nusprendė to nusipelnęs. 

— Atleiskite, kad esu čia, - atsiprašė jis, - bet jūsų sekretorė 
prisispyrė, kad užeičiau ir atsigulčiau. 

— Nieko baisaus, pone Dženkinsai. Atsiprašau, kad pavėla- 
vau. Abu atsipalaiduokime, ir jūs galit pradėti. 

Smalsiam skaitytojui gali rūpėti, koks psichoanalitikas bu- 
vau. Taip jau susiklostė, kad praktikavau nedirektyviąją psi- 
choterapiją. Nežinantiems tų dalykų paaiškinsiu: psichoanali- 
tikas būna pasyvus, atjautus, jis nieko neinterpretuoja, nekrei- 
pia pokalbio jokia linkme. Tiksliau, jis panašus į kokį besme- 
genį pliurpą. Štai kaip kartais vyksta sesija su tokiu pacientu 
kaip Dženkinsas: 

DŽENKINSAS: Jaučiu, kad ir kaip stengčiausi, man vis tiek 
niekada nepavyks. Kažkoks vidinis mechanizmas amžinai 
sušika visas mano pastangas. 

[Pauzė| 

PSICHOANALITIKAS: Jūs jaučiat, kad kažkas jumyse vi- 
sados pakiša jums koją. 

DŽENKINSAS: Taip. Pavyzdžiui, kai tą kartą turėjau pa- 
simatymą su ta malonia, labai patrauklia moterimi, pamena- 
te, — bibliotekininke? Per vakarienę ir visą vakarą aš plepėjau 
vien apie Niujorko Jets futbolo komandą ir kokia stipri jos gy- 
nybos grandis. Žinojau, kad reikia kalbėti apie knygas ar jos 
klausinėti, bet negalėjau susilaikyti. 

PSICHOANALITIKAS: Jūs jaučiate, kad kažkas jumyse są- 
moningai sužlugdė galimus santykius su ta mergina. 

DŽENKINSAS: O tos pareigos Veseno, Veseno ir Vufo ben- 
drovėje. Galėjau jas gauti, bet išvykau mėnesiui atostogauti į 
Jamaiką, nors žinojau, kad jie norės su manim pasikalbėti. 

— Suprantu. 

— Ką apie visa tai manote, daktare? Man rodos, tai mazo- 
chistiška. 

— Jūs manot, kad tai gali būti mazochistiška. 

— Nežinau. Ką jūs manote? 

— Jūs nesat įsitikinęs, kad tai mazochistiška, bet suprantat, 
kad dažni jūsų poelgiai pražūtingi jums pačiam. 

— Taip, tikrai taip. Tačiau jokio polinkio į savižudybę netu- 
riu. Nebent sapnuose. Puolu į hipopotamų bandos vidurį. Ar 
begemotų. Pasidegu priešais Veseno, Veseno ir Vufo kontorą. 
Bet tikras progas nuolat sugadinu. 

— Nors sąmoningai niekad negalvojate apie savižudybę, ją 
sapnuojate. 

— Taip, bet tai normalu. Sapnuose visi daro ką nors bepro- 
tiška. 

— Jūs jaučiate, kad sapnuoti savižudiškus poelgius yra nor- 
malu, nes... 

Protingas skaitytojas jau susidarė vaizdą. Per nedirekty- 
viosios psichoterapijos sesijas pacientas raginamas kalbėti vis 

atviriau, įgyti visišką pasitikėjimą jį gydančiu grėsmės neke- 
liančiu, su viskuo sutinkančiu mulkiu. Galop pacientas pats 
diagnozuoja savo ligą ir išsprendžia savo paties vidinius kon- 
fliktus, o mielų trisdešimt penkių doleriukų už valandą aidas 
nesiliauja sklidęs už kušetės. 

Ir toks metodas pasiteisina. Jis pasiteisina lygiai taip pat kaip 
ir visos kitos išbandytos psichoterapijos formos. Kartais jis duo- 
da rezultatų, kitąsyk neduoda; sėkmės ir nesėkmės čia visai 
tokios pat kaip ir kitų psichoanalitikų. Žinia, retkarčiais dia- 
logas būna panašus į komediją. Tą rytą pacientas antrą mano 
darbo valandą buvo drimba, paveldėjęs nedidelį turtą - sudė- 
tas kaip profesionalus imtynininkas ir su profesionalaus imty- 
nininko galvosena. 

Per penkerius praktikos metus niekas man nekėlė tokio slo- 
gaus pojūčio kaip Frankas Osterfladas. Per pirmus du psicho- 
analizės mėnesius jis pasirodė man esąs gana malonus tuščia- 
garbis diduomenės atstovas, ne itin smarkiai nerimaujantis dėl 
to, kad į nieką nesugeba nukreipti visų jėgų. Jis nuolat keisda- 
vo darbus - per metus vidutiniškai du tris kartus. Jis be per- 
stojo kalbėdavo apie savo darbovietes, baikštų tėvą ir du šei- 
mas turinčius šlykščius brolius, bet visada tauškėdavo lyg per 
kokteilių vakarėlį, todėl suprasdavau, jog mes toli gražu ne- 
priėjom prie to, kas iš tikrųjų neduoda jam ramybės. Jeigu tik 
kas nors apskritai jam nedavė ramybės. Apie tai, kad nėra vi- 
so labo viduje tuščias raumenų kalnas, spėjau tik iš retkarčiais 
šnypšte ar spjaute pasakomų pastabų - dažniausiai bendro po- 
būdžio - apie moteris. Kai vieną rytą paklausiau jo apie santy- 
kius su moterimis, kiek padvejojęs jis atsakė, girdi, jam jos 
varančios nuobodulį. Kai paklausiau, kaip tenkina lytinius po- 
reikius, jis bejausmiškai atsakė: „Prostitutės“. 

Pastaruoju metu per sesijas jis du ar tris kartus smulkiai nu- 
pasakojo, kaip mėgsta žeminti telefonu išsikviestas palydoves, 
bet niekada nė nebandė analizuoti savo elgsenos. Rodės, jam, 

abejingam, jokių sentimentų nepripažįstančiam vyrui, žeminti 
moteris yra geras, normalus, visiems amerikiečiams būdingas 
elgesys. Jam buvo kur kas įdomiau analizuoti, kodėl metė pas- 
kutinį darbą: kontoroje, kurioje dirbo, „tvyrojo keistas kvapas“. 

Tądien maždaug įpusėjus sesijai jis nutraukė pažiūrėti ma- 
lonius prisiminimus apie tai, kaip vienui vienas sunaikino ba- 
rą Ist Saide, atsisėdo ant kušetės ir įdėmiai, bet, mano, profe- 
sionalo, nuomone, bukai įsispoksojo į grindis. Net jo veidas, 
rodės, išpampęs nuo raumenų. Jis kelias minutes sėdėjo ta pa- 
čia poza tyliai urgzdamas nelyginant garsiai dirbantis šaldytu- 
vas. Galop tarė: 

— Viduje pasijuntu esąs toks suvaržytas, kad tiesiog turiu... 
ką nors padaryti, antraip sprogsiu. 

— Suprantu. 

[Pauzė| 

— Turiu padaryti ką nors... seksualaus, antraip sprogsiu. 

— Jūs pajuntat didžiulę įtampą, todėl jaučiat turįs išsikrauti 
lytiškai. 

— Taip. 

[Pauzė| 

— Nejaugi nenorit žinoti kaip? 

— Jei pageidautumėt man papasakoti. 

— Ar norit žinoti? Nejaugi jums nereikia to žinoti, kad galė- 
tumėt man padėti? 

— Noriu, kad pasakotumėt man vien tai, ką esat nusiteikęs 
pasakot. 

— Žinau, kad jūs norėtumėt žinoti, bet jums nepasakosiu. Pa- 
sakojau jums apie tas supistas moteris, kurias pisau, ir kaip man 
norisi vemti, kai jos lyg gyvatės šlapiom dziundzėm rangosi pa- 
tirdamos orgazmą, bet gal tai tegu lieka mano paslaptis. 

[Pauzė| 

— Jūs jaučiat, kad nors man ir reikėtų žinoti, jūs jau papasa- 
kojot apie savo santykius su moterimis, todėl nieko daugiau 
nesakysite. 

— Tiesą sakant, turėjau galvoje sodomiją. Kai pajuntu įtam- 
pą - kartais tai atsitinka iškart po to, kai pabirbinu kokią baltą 
šliundrą, tampu... man reikia... aš noriu išplūkti vidurius ko- 
kiai, velniai rautų, moteriai... kokiai mergaitei... jaunai... kuo 
jaunesnė, tuo geriau. 

— Kai jaučiat įtampą, jums kyla noras išplūkti vidurius ko- 
kiai moteriai. 

— Prakeiktus vidurius. Noriu suvaryt savo bybį į tą žarną, į 
pilvą ir per stemplę iki pat, velniai griebtų, viršugalvio... 

[Pauzė| 

— Jūs norite prasiskverbti pro visą jos kūną. 

— Taip, bet pro šikną. Noriu, kad ji klyktų, kraujuotų, justų 
siaubą. 

[Pauzė. Ilga pauzė] 

— Jūs norite įsiskverbti jai į tiesiąją žarną, kad ji kraujuotų, 
klyktų ir jaustų siaubą. 

— Taip, bet kekšės, su kuriomis bandžiau, tik kramtė gumą 
ir krapštėsi nosį. 

[Pauzė| 

— Kekšėms, su kuriomis bandėte, neskaudėjo ir jų neapėmė 
siaubas. 

- Šūdas, jos pasiimdavo savo septyniasdešimt penkis dole- 
rius, išriesdavo subinę į orą ir kramtydavo gumą arba skaity- 
davo komiksą. Jei bandžiau padaryt ką šiurkštaus, tarpduryje 
pasirodydavo koks penkiolika centimetrų už mane aukštesnis 
bičas su kūju ar dar kokiu velniu. [Pauzė] Aš įsitikinau, kad 
vien nuo analinio sekso [jis nesmagiai šyptelėjo] įtampa man 
nepraeina. 

— Jums nepavyko atsikratyti įtampos santykiaujant su prostitu- 
tėmis, kai moterys iš pažiūros nejuto skausmo ar pažeminimo. 

— Taigi supratau turįs rasti tokią, kuri klyktų. 

[Pauzė| 

[Ilga pauzė| 

— Jūs ieškojot kitų būdų atsikratyti įtampos. 

— Taip. Tiesą sakant, aš ėmiau žaginti ir žudyti mažas mer- 
gaites. 

[Pauzė| 

[Ilga pauzė| 

[Dar ilgesnė pauzė| 

— Stengdamasis išsivaduoti iš tos įtampos, jūs ėmėte Žžaginti 
ir žudyti mažas mergaites. 

— Taip. Jums juk draudžiama skųsti, ar ne? Noriu pasakyt, 
jūs man sakėt, kad profesinė etika neleidžia nieko pasakoti, 
tiesa"? 

— Taip. 

[Pauzė| 

— Aš įsitikinau, kad žaginant ir žudant mergaites įtampa ge- 
rokai atslūgsta ir aš vėl pasijuntu geriau. 

— Aišku. 

— Mano bėda ta, kad imu kiek nervintis, jog galiu įkliūti. Aš 
tikėjausi, kad psichoanalizė padės man rasti kiek normalesnį 
būdą atsikratyti įtampos. 

— Jūs norite rasti kitokį būdą išsivaduoti iš įtampos nežagi- 
nant ir nežudant mergaičių. 

— Taip, o jei ne, tai liautis nerimavus, kad įkliūsiu... 


Budriam skaitytojui gali pasirodyti, kad tokie dalykai kiek per 
daug sensacingi paprastą darbo kabinete dieną, bet ponas Os- 
terfladas iš tikrųjų egzistuoja. Tiksliau, egzistavo — bet plačiau 
apie tai vėliau. Reikalas tas, kad tuo metu rašiau knygą, pava- 
dintą „Pereinamoji sadomazochistinė asmenybė“, veikalą, ku- 
riame aprašinėjau atvejus, kai sadistiška asmenybė virsta ma- 
zochistine ir atvirkščiai. Todėl mano kolegos nuolat man siųs- 
davo pacientus su ryškiais sadistiniais ar mazochistiniais polin- 
kiais. Turiu pripažinti, kad Osterfladas buvo aktyviausias iš ma- 
no gydytų pacientų, bet psichiatrijos gydyklose tokių apstu. 

Mano manymu, nuostabu tai, kad Osterflado niekas nesu- 
ėmė. Nors po jo prisipažinimo raginau jį gultis į gydyklą, jis 
atsisakė, o aš negalėjau jam to įsakyti nenusižengdamas pro- 
fesinei etikai. Matyt, niekas neįtarė, kad jis yra „visuomenės 
priešas“. Visa, ką galėjau - perspėti draugus neleisti dukrelių 
į Harlemo žaidimų aikšteles (nes Osterfladas ten susirasdavo 
aukas) ir stengtis jį kaip nors išgydyti. Kadangi mano draugai 
neleisdavo vaikų į Harlemo žaidimų aikšteles dėl Žagintojų 
negrų keliamo pavojaus, net mano perspėjimų nereikėjo. 

Kai tą rytą Osterfladas išėjo, kurį laiką mąsčiau apie savo 
bejėgiškumą, užsirašiau keletą pastabų, tada nusprendžiau pa- 
dirbėti prie savo knygos. 

Ėmiausi jos entuziastingai kaip viduriuojantis žmogus, einan- 
tis į tualetą - jutau neįveikiamą poreikį ją išstenėti, bet jau prieš 
keletą mėnesių padariau išvadą, kad man išeina vien šūdas. 

Knyga ėmė varyti man nuobodulį - pretenzinga nesėkmė, 
ir tiek. Prieš kelis mėnesius bandžiau prikalbinti Random House 
leidyklą ją išleisti, kai baigsiu, įsivaizduodamas, kad plačiai iš- 
reklamuota knyga sulauks didžiulės šlovės pirma šalies viduje, 
o vėliau ir už jos. Džeikas Eksteinas netvers įniršiu, ims mer- 
ginėti ir pralošinėti milžiniškas sumas fondų biržoje. Leidykla 
vengė aiškaus atsakymo, dvejojo, galvojo vienaip, paskui ki- 
taip... Žodžiu, nesusidomėjo. Šį rytą, kaip pastaruoju metu be- 
veik visais rytais, susidomėjimo knyga nerodžiau ir aš. 

Knygos trūkumas buvo nedidelis, bet svarbus: ji neturėjo ką 
pasakyti. Didžioji jos dalis turėjo būti skirta empiriškai apibū- 
dinti pacientus, kurie nuo sadistiško elgesio perėjo prie mazo- 
chistinio. Svajojau rasti metodą, kuris leistų užfiksuoti tą ligo- 
nio elgesio momentą, kai jis atsisakys sadizmo, bet dar netaps 
mazochistu. Jeigu tik toks momentas buvo. Turėjau gausybę 
dramatiškų visiško persivertimo įrodymų, bet nė vieno „suša- 
lusios laisvės“ — šie žodžiai, apibūdinantys idealią tarpinę pa- 
dėtį, man šovė į galvą nušvitus protui, kai lyg aidas kartojau 
pono Dženkinso žodžius. 

Bėda buvo ta, kad išore į automobilių pardavėją panašus 
Džeikas Eksteinas parašė dvi logiškiausias ir sąžiningiausias 
knygas apie psichoanalizės teoriją, kokias kada nors buvau skai- 
tęs. Jose iš esmės buvo įrodoma, kad nė vienas mūsų nežino- 
me ir nė negalime nutuokti, ką darome. Džeikas gydė ligonius 
ne prasčiau negu kas kitas, o paskui leido aiškius, nuostabius 
veikalus, įrodančius, kad jo sėkmės laidas yra atsitiktinumas ir 
kad dažnai didžiuosius atradimus, nuo kurių pasveiko ligonis, 
padarė tada, kai jam nepavykdavo laikytis savo paties teorinių 
nuostatų. Kai ankstų rytą baigiau pokalbį su panele Reingold 
juokaudamas, girdi, Džeikas vėl gali padaryti didelį atradimą, 
kai skaitys 1967 metų biudžeto skaičius, aš kalbėjau pusiau 
rimtai. Daugybę kartų Džeikas įrodė atsitiktinumo svarbą gy- 
dant ligonį. Bene geriausiai tai iliustravo jo garsusis „išgydy- 
mas pieštukų drožtuku“. 

Moteris, kurią jis penkiolika mėnesių taip nesėkmingai gydė 
nuo neurotinio aplombo, kad net pačiam pabodo, staiga visiš- 
kai pasikeitė, kai per išsiblaškymą Džeikas supainiojo ją su savo 
sekretore ir liepė padrožti pieštukus. Pacientė, turtinga namų 
šeimininkė, nuėjo į prieškambarį vykdyti paliepimo ir staiga jau 
kišdama pieštuką į drožtuką ėmė cypti, rautis plaukus ir tuštin- 
tis. Po trijų savaičių „ponia P“ (Džeiko pseudonimų pasirinki- 
mas buvo tik vienas iš jo įstabių talentų) buvo išgydyta. 

Taigi aš buvau bejsitikinąs, kad mano vargingos pastangos 
rašyti yra tik pretenzingi dykinėtojo žaidimai su žodžiais. 

Todėl valandą prieš pietus praleidau: a) skaitydamas The 
New York Times finansų skiltį; b) rašydamas pusantro pusla- 
pio ataskaitą apie poną Osterfladą finansų ir biudžeto ata- 
skaitos pavidalu („prostitučių laukia niūrios perspektyvos“, „jo 
bulių rinka - mergytės Harlemo žaidimų aikštelėse“) ir c) pieš- 
damas savo rankraštyje prašmatnų karalienės Viktorijos laikų 
stiliaus namą, kurį iš lėktuvais virtusių motociklų bombarduo- 
ja Velnio Angelai. 


Ketvirtas skyrius 


Tą dieną pietavau su trimis artimiausiais kolegomis: daktaru 
Eksteinu, iš kurio šaipausi, nes yra labai apsišvietęs ir klestin- 
tis; daktare Renata Feloni, vienintele naujausių laikų Niujor- 
ko istorijoje italų kilmės moterimi, besiverčiančia psichoana- 
litiko praktika, ir daktaru Timočiu Manu, žemu, storu, pasi- 
šiaušusiu tėviškos išvaizdos vyru, kuris analizavo mane prieš 
ketverius metus, o paskui visą laiką konsultavo. 

Kai mudu su Džeiku pasirodėme, daktaras Manas užsikniau- 
bęs virš stalo įnirtingai žiaumojo bandelę ir geraširdiškai mirk- 
sėjo priešais sėdinčiai daktarei Feloni. Daktaras Manas buvo 
didelis šulas — vienas iš Kvinzboro valstybinės ligoninės, ku- 
rioje dirbau dvi dienas per savaitę, direktorių, NPD (Niujor- 
ko psichiatrų draugijos) vykdomojo komiteto narys, parašęs 
septyniolika straipsnių ir tris knygas, tarp jų vieną iš dažniau- 
siai skaitomų tekstų apie egzistencinę terapiją. Lankyti psi- 
choanalizės sesijas pas daktarą Maną buvo laikoma nepapras- 
ta garbe, tad buvau jam didžiai dėkingas, kol iš vis didesnio 
nuobodulio ir nelaimės pojūčio ėmiau apgaudinėti save ir įti- 
kėjau, kad psichoanalizė man neduoda jokios naudos. Dakta- 
ras Manas buvo sutelkęs visą dėmesį į valgį, tad, ko gero, ne- 
girdėjo orių daktarės Feloni postringavimų. 

Renata Feloni panaši į senmergę presbiterijonų merginų ko- 
ledžo dekanę: žili jos plaukai visada tvarkingai sušukuoti kir- 
pėjos. Ji nešioja akinius ir kalba lėtai, oriai sniaukrodama kaip 
italai ar Naujosios Anglijos gyventojai, todėl klausydamasis 
jos samprotavimų apie penius, orgazmus, sodomiją ir feliaciją 
gali pamanyti, kad ji šneka apie įskaitų grafiką ar šeimos ūkį. 

Negana to, visų žiniomis, ji niekada nebuvo ištekėjusi ir — 
tuo buvome mažiau įsitikinę — per tuos septynerius metus, 
kuriuos ją pažinojome, ji nė karto neleido suprasti pažinusi 
vyrą („pažinusi“ ta prasme, kuria šis žodis vartojamas Bibli- 
joje). Jos orumas kliudė kuriam nors iš mūsų tiesiogiai ar 
netiesiogiai bandyti išsiaiškinti jos praeitį. Su ja mes jautėm 
galintys kalbėti tik apie orą, akcijas, penius, orgazmus, sodo- 
miją ir feliaciją. 

Restoranas buvo triukšmingas ir brangus. Visi, išskyrus dak- 
tarą Maną, kuriam be galo patiko kiekvienas lovys, iš kurio jį 
kada nors šėrė, baisiausiai jo nemėgome ir ėjome čia tik todėl, 
kad visi kiti restoranai, mūsų išbandyti patogioje vietoje, taip 
pat būdavo sausakimši, triukšmingi ir brangūs. Paprastai taip 
nervindavausi, stengdamasis pro balsų klegesį, lėkščių barš- 
kėjimą ir „tyliai“ grojančią muziką išgirsti, ką sako draugai, ir 
bandydamas nežiūrėti į valgantį daktarą Maną, kad niekad ne- 
prisimenu, ar geras buvo valgis. Šiaip ar taip, nuo jo mane 
retai supykindavo. 

— Vos dešimt procentų mūsų tiriamųjų tiki, kad už mastur- 
baciją „Dievas baudžia visą gyvenimą“, - kalbėjo daktarė Fe- 
loni, kai mudu su Džeiku atsisėdome vienas priešais kitą prie 
mažyčio stalelio. Matyt, ji kalbėjo apie tyrimą, kuriam mudu 
su ja drauge vadovavome. Ji oficialiai nusišypsojo vienoda šyp- 
sena Džeikui jai iš kairės, paskui man iš dešinės ir tęsė: — Tris- 
dešimt trys ir trys dešimtosios procento mano, kad už mastur- 
baciją „Dievas baudžia ribotą laiką“, keturiasdešimt procentų 
mano, kad ji kenkia sveikatai, pustrečio procento įsitikinę, kad 
ji kelia pavojų pastoti, septyniasdešimt penki pro... 

— Kelia pavojų pastoti? — pertarė ją Džeikas atsigręždamas 
nuo padavėjos, iš kurios paėmė valgiaraštį. 

— Mes leidžiam pasirinkti iš kelių tų pačių variantų, - šypso- 
dama aiškino ji, - klausinėdami apie masturbaciją, bučiavi- 
mąsi, petingą, priešvedybinius ir povedybinius heteroseksua- 

linius santykius, homoseksualistų petingą ir homoseksualistų 
sodomiją. Kol kas tiriamieji teigė, kad pavojų pastoti kelia tik 
masturbacija, orgazmu pasibaigiantis petingas ir heterosek- 
sualiniai santykiai. 

Nusišypsojau Džeikui, bet šis prisimerkęs žiūrėjo į daktarę 
Feloni. 

— Tai koks tas klausimas, apie kurį čia beri šituos procen- 
tus? — paklausė jos Džeikas. 

— Mes klausiam: „Dėl kokių priežasčių manote, kad lytiškai 
jaudrinti save fantazuojant, skaitant, žiūrint į nuotraukas ar dir- 
ginant save ranka yra blogai - jeigu manote, kad tai blogai?“ 

— Ar leidžiat jiems pasirinkti priežastis, įrodančias, kad mas- 
turbuoti yra gerai? - paklausė daktaras Manas valydamas apa- 
tinę lūpą bandelės gabalėliu. 

— Be abejo, - atsakė daktarė Feloni. - Tiriamasis gali atsa- 
kyti, kad pritaria masturbacijai dėl vienos iš šešių priežasčių: 
1) ji teikia malonumą; 2) ji atpalaiduoja įtampą; 3) tai natūra- 
lus būdas parodyti meilę; 4) ją reikia išmėginti dėl savo pilnat- 
vės; 5) ji pratęsia giminę; 6) ji naudinga socialiniu požiūriu. 

Mudu su Džeiku nusijuokėme. Kai užsičiaupėme, ji patiki- 
no Džeiką, kad visi tiriamieji pasirinko tik pirmus du atsaky- 
mus, išskyrus vieną, kuris teigė, esą masturbacija vertinga kaip 
būdas parodyti meilę. Tačiau neseniai kalbėdamasi su šiuo ti- 
riamuoju ji nustatė, jog jis pasirinko šį variantą todėl, kad tą- 
kart buvo ciniškai nusiteikęs. 

— Nesuprantu, kam jūs apskritai ėmėtės šio darbo, - staiga 
pasisukdamas į mane tarė Džeikas. — Socialinės psichologijos 
specialistai tokius tyrimus atlieka jau keli dešimtmečiai. Iš tų 
pelų nebus grūdų. 

Daktarė Feloni mandagiai linktelėjo, išgirdusi Džeiko Žo- 
džius — ji taip darydavo kaskart, kai kas nors pasakydavo tai, 
ką galėjai palaikyti jos darbo kritika. Kuo smarkiau ir ties- 
mukiau ją kritikuodavo, tuo energingiau ji linksėdavo galvą. 

Nujaučiau, kad jeigu prokuroras ištisą valandą ją pultų, giljo- 
tinos neprireiktų: jos sprandas ištižtų, ir tebelinksinti galva nu- 
riedėtų grindimis prokurorui prie kojų. Ji atsakė Džeikui: 

— Tačiau mūsų sumanymas patvirtinti kelių atsakymų varian- 
tų prasmingumą nuodugniai apklausiant kiekvieną tiriamąjį 
yra visiška naujovė. 

— Dievuliau, jūs sugaišite šimtą dvidešimt valandų patvir- 
tindami tai, kas ir taip akivaizdu: testai, kuriuose iš kelių atsa- 
kymų pasirenkamas vienas, yra nepatikimi. 

— Taip, bet nepamiršk, kad mes gavome fondo dotaciją, — 
pasakiau. 

— Na ir kas? Kodėl nepaprašėte jos kam nors originalaus, 
vertinga? 

— Mums reikėjo kokio nors fondo dotacijos, - kandžiai at- 
sakiau. 

Džeikas prisimerkęs į mane pažiūrėjo - girdi, kiaurai tave 
permatau - ir nusijuokė. 

— Neįstengėm sugalvoti nieko originalaus ar vertinga, - pri- 
dūriau aš taip pat juokdamasis, — tad nusprendėm imtis šio 
darbo. 

Daktarei Feloni pavyko linksėti ir raukytis — viena ir kita 
darant įnirtingai. 

— Jūs padarysit atradimą, kad daugiau žmonių pritaria lyti- 
niams santykiams po vedybų negu iki jų, - šaipėsi Džeikas, — 
kad homoseksualistai pritaria homoseksualizmui, kad... 

— Mūsų rezultatai, - tyliai tarė daktarė Feloni, - gali nepa- 
tvirtinti tradicinių požiūrių. Mūsų nuodugnios apklausos gali 
parodyti, kad tiriamieji klaidingai perteikia savo nuostatas bei 
potyrius, ir ankstesnieji eksperimentatoriai to nė nenumanė. 

— Ji teisi, Džeikai. Sutinku, kad visas šis reikalas gali pasiro- 
dyti velnioniška nuobodybė ir baigtis tuo, jog bus patvirtintos 
akivaizdžios tiesos, bet gal taip neatsitiks. 

— Bus, - tarė daktaras Manas. 

— Kas? - nesupratau. 

— Bus patvirtintos akivaizdžios tiesos ir nieko daugiau. 

Jis pirmą kartą pakėlė į mane akis. Jo žandai buvo rausvi 
kaip Kalėdų Senelio —- nesupratau, nuo svaigalų ar pykčio. 

— Tai kas? 

— Tai kam gaišti laiką? Renata galėtų viską padaryti be tavo 
pagalbos. 

— Man tai įdomi pramoga. Dažnai svajoju, kaip paskelbsiu 
pagražintus rezultatus, parodijuojančius tokius bandymus. Na, 
žinot: „„Devyniasdešimt penki procentai Amerikos jaunuolių 
mano, kad masturbacija yra geresnis būdas išreikšti meilę ir 
draugystę negu lytiniai santykiai.“ 

— Jūsų eksperimentas — parodija be pagražinimo, - atsakė 
daktaras Manas. 

Stojo tyla, jeigu neminėsime aplink tvyrančio erzelio balsų, 
lėkščių ir muzikos kakofonijos. 

— Mūsų bandymas, - galop tarė daktarė Feloni linksėdama 
kaip patrakusi, - leis naujai pažvelgti į santykį tarp lytinės elg- 
senos, seksualinio pakantumo ir asmenybės stabilumo. 

— Jūsų laišką Esso fondui aš skaičiau, - tarė daktaras Manas. 

— Pažįstu paauglę, kuri pranoktų beveik visus mus intelek- 
tu, - nė nemirktelėjęs pakeitė pokalbio temą Džeikas. - Ji Ži- 
nojo viską, smegenys jai tryško pro ausis. Dar kelios savaitės, 
ir būčiau padaręs didžiulį atradimą. Bet ji mirė. 

— Mirė? — nustebau. 

— Nukrito nuo Viljamzburgo tilto į Ist upę. Turiu prisipažin- 
ti, kad laikau ją viena iš dviejų ar trijų mano galimų nesėkmių. 

— Klausyk, Timai, - tariau vėl atsigręždamas į daktarą Maną. — 
Sutinku: mūsų bandymas gali atrodyti nesąmonė, bet absurdo 
pasaulyje žmogui nelieka nieko kita, kaip plaukti pasroviui. 

— Tavo metafizinės spėlionės manęs nedomina. 

— Mano mokslinės — taip pat. Gal bus geriau, jei kalbėsiu 
vien apie fondų biržą. 

— Eli, judu, liaukitės, - sudraudė Džeikas. — Nuo tada, kai 
Lukas parašė straipsnį „Daosizmas, dzenbudizmas ir psichoa- 
nalizė“, Timas elgiasi taip, tarsi būtų tapęs astrologu. 

— Astrologai bent jau bando nuspėti ką nors svarbaus, - šal- 
tai žvelgdamas į mane tarė daktaras Manas. - O dzenbudistai 
nugrimzta į nirvaną nieko negalvodami ir be jokių pastangų. 

— Į nirvaną negrimztama, - taikiai pasakiau. - Grimzdimas 
ir yra nirvana. 

— Patogi teorija, - tarė daktaras Manas. 

— Visos geros teorijos yra patogios. 

— Aukso ir General Motors akcijų kursas šį mėnesį kyla vidu- 
tiniškai dviem punktais per savaitę, - linksėdama tarė daktarė 
Feloni. 

— Taip, - pritarė Džeikas. - Gal pastebėjote, kad Waste Pro- 
ducts Inc., Dolly's Duds ir Nadir Technology akcijų kursas taip 
pat kyla. 

Mudu su daktaru Manu ir toliau žiūrėjome vienas į kitą, jis — 
mėlynomis akimis, šaltai spindinčiomis virš įkaitusių raudonų 
žandų, aš - stengdamasis atrodyti žvalus ir nerūpestingas. 

— Mano akcijų kursas pastarosiomis dienomis, rodos, gana 
žemas, — tariau. 

— Gal jis krinta iki natūralaus lygio, - atsakė jis. 

— Jis dar gali pakilti. 

— Grimztantieji nekyla. 

— Dar ir kaip, - atšoviau. — Tu nesupranti dzenbudizmo. 

— Man tai teikia palaimą, - atsakė daktaras Manas. 

— Turi savo valgymą, palik man mano dzenbudizmą ir sekso 
eksperimentus. 

— Valgymas netrukdo mano darbingumui. 

— Kaip suprantu, jį netgi didina. 

Jis dar tirščiau išraudo ir pasistūmė su kėde toliau nuo stalo. 

— Rupūs miltai, - tarė Džeikas. - Gal judu liausitės? Timai, 
sedi čia kaip koks storas Buda ir užsipuoli Luko budizmą, o Lu... 

— Tu teisus, - atsakė daktaras Manas, sėsdamasis ant kėdės 
taip tiesiai, kiek tik leido jo sudribę drabužiai ir kūnas. - Atsi- 
prašau, Lukai. Bandelės šiandien buvo šaltos, tad man reikėjo 
ką nors užsipulti. 

— Be abejo, - atsakiau. - Aš irgi atsiprašau. Mano martinis 
buvo atmieštas, tad turėjau atsikirsti. 

Padavėja vėl priėjo prie stalo, ir Džeikas buvo beužsakąs 
desertą, bet daktarė Feloni garsiai kreipėsi į visus, sėdinčius 
prie stalo. 

— Mano pačios akcijų paketo vertė per pastaruosius tris mė- 
nesius pakilo keturiolika procentų, nors akcijų rinkoje įvyko 
dviejų procentų nuosmukis. 

— Netrukus įsteigsi savo pačios fondą, Renata, - tarė dakta- 
ras Manas. 

— Apdairus investuotojas, —- atsakė ji, - panašus į apdairų 
eksperimentatorių - jis laikosi to, kas akivaizdu. 

Paskui iki pietų pabaigos pokalbis ėjo vis nykyn. 


Penktas skyrius 


Po pietų sumokėjau išpirką vietos automobilių aikštelėje ir ly- 
jant lietui nuvažiavau į ligoninę. Vairavau Rambler American. 
Mano kolegos vairuoja jaguarus, mersedesus, kadilakus, kor- 
vetes, poršė, tanderberdus ir (vienas kitas nevala) mustangus, 
O aš vairuoju ramblerį. Tuo metu tai buvo mano originaliau- 
sias indėlis į Niujorko psichoanalizę. 

Pervažiavau Manheteną rytų kryptimi, Kvinzboro tiltu nusiga- 
vau į Ist upės salą, kur yra Kvinzboro valstybinė ligoninė. Senovi- 
niai pastatai atrodė niūrūs ir šiurpūs. Kai kurie atrodė apleisti. 
Dėl trijų naujų pastatų iš šviesių geltonų plytų ir malonių žvilgan- 
čių metalo sijų bei senesnių siaubų namų ligoninė atrodo lyg Ho- 
livudo filmavimo aikštelė, kurioje vienu metu sukami du filmai — 
„Mano motina išprotėjo“ ir „Riaušės kalėjime“. 

Pasukau tiesiai į priėmimo pastatą, vieną iš senų, žemų, pa- 
juodusių statinių, kuris, pasak patikimų šaltinių, negriuvo tik 
dėl trisdešimt septynių sluoksnių šviesiai žalių dažų ant visų 
vidaus sienų ir lubų. Savo psichoterapijos sesijoms su rinkti- 
niais pacientais kiekvieną pirmadienį ir trečiadienį gaudavau 
nedidelį kabinetą. Pacientai buvo rinktiniai dviem prasmėm: 
pirma, aš juos atsirinkdavau, antra, jie iš tikrųjų gaudavo gy- 
dymą. Paprastai turėdavau du ligonius ir su kiekvienu ben- 
draudavau maždaug po valandą du kartus per savaitę. 

Tačiau prieš mėnesį vienas iš mano dviejų pacientų užpuolė 
ligoninės sanitarą su pustrečio metro suoliuku ir, kol jį nura- 
mino, jam sulaužė tris šonkaulius, padarė žaizdą, kuriai susiū- 
ti prireikė trisdešimt dviejų siūlių, ir įtaisė trūkį. Kadangi pen- 
ki jį raminę sanitarai nukentėjo kiek daugiau, nebuvo pagrin- 

do apkaltinti ligoninę žiauriu elgesiu, tad žaizdoms užgijus jį 
turėjo išvežti į griežčiausio režimo ligoninę. 

Vietoj jo daktaras Manas rekomendavo septyniolikos metų 
vaikiną, paguldytą dėl prasidedančios manijos: jis buvo linkęs 
elgtis, tarsi būtų Jėzus Kristus. Neaišku: gal daktaras Manas 
nusprendė, kad visi Kristūs yra mazochistai, ar gal pamanė, 
kad berniukas išeis į naudą mano dvasinei sveikatai. 

Kitas mano pacientas Kvinzboro valstybinėje ligoninėje bu- 
vo Artūras Toskaninis Džonsas, negras, kuris kiekvieną aki- 
mirką vaizdavosi esąs juodoji pantera, viena gyvenanti dvi- 
dešimties arų saloje, knibždančioje haubicomis ginkluotų bal- 
taodžių medžiotojų. Labiausiai jam padėti trukdė tai, kad jo 
požiūris į pasaulį atrodė esąs kuo tikroviškiausias jo ankstes- 
nio gyvenimo įvertinimas. Paprastai mūsų sesijos vykdavo ra- 
miai: Artūras Toskaninis Džonsas turėjo labai mažai ką pa- 
sakyti baltaodžiams medžiotojams. Aš jo nesmerkiu, bet kaip 
nedirektyviosios psichoterapijos šalininkas buvau kiek bejė- 
gis - man reikėjo garsų savo aidui. 

Džonsas trejus metus buvo Niujorko koledžo pirmūnas, bet 
tada sutrikdė jaunųjų konservatorių susirinkimą - įmetė į klubą 
dvi rankines granatas. Šiaip už šį veiksmą jis turėjo būti nubaus- 
tas ilgai kadencijai sunkiųjų darbų kalėjime, bet kadangi Džon- 
sas jau anksčiau turėjo psichikos sutrikimų (vartojo marihuaną 
ir LSD, antrais studijų metais jam pakriko nervai), o dvi ranki- 
nės granatos nesumaitojo nieko vertingesnio už Bario Goldvo- 
terio portretą, vietoj kalėjimo jis buvo neribotam laikui pagul- 
dytas į Kvinzboro valstybinę ligoninę. Jis tapo mano pacientu 
dėl abejotinos prielaidos, kad į jaunuosius konservatorius mė- 
tyti rankines granatas gali tik sadistas. Tą popietę nusprendžiau 
šiek tiek įsijausti ir pabandyti priversti jį kalbėti. 

— Pone Džonsai, - pradėjau (jau praėjo penkiolika minu- 
čių, o tyla nė karto nebuvo sudrumsta), - iš kur jūs žinot, kad 
negaliu ar nenoriu jums padėti? 

Sėdėdamas šonu į mane ant medinės kėdės tiesia atkalte, 
jis su ramia panieka pažvelgė į mane. 

— Iš patirties, - atsakė jis. 

— Tai, kad devyniolika baltaodžių vyrų vienas po kito spyrė 
jums į tarpkojį, dar nereiškia, kad dvidešimtas irgi spirs. 

— Tiesa, — pripažino jis, - bet juočkis, kuris prieis prie to 
dar vieno baltašiknio neprisidengęs tarpkojo, bus paskutinis 
mulkis. 

— Tiesa, bet kalbėti jis vis tiek galėtų. 

— Ne, pone! Mes, nigeriai, kalbėdami turim gestikuliuoti ran- 
komis. Taip, misteri! Mes kalbam visu kūnu. 

— Bet tą kartą kalbėdamas jūs ne rankomis gestikuliavote. 

— Aš esu baltas, vyruti, nejaugi to nežinojai? Aš dirbu CŽV 
ir tiriu Nacionalinę spalvotų žmonių pažangos rėmimo aso- 
ciaciją — gal juodukai slapčia daro įtaką šiai organizacijai, - jis 
paspigino dantimis ir akimis mano pusėn, nesupratau, Žais- 
mingai ar iš neapykantos. 

— A, tokiu atveju gali suprasti, kad aš irgi užsimaskavęs, — 
tariau. - Aš esu juodas, vyruti, ar žinojai? Aš dirbu... 

— Tu nesi juodas, Rainhartai, - šiurkščiai pertraukė jis. - Jei 
būtum, mudu abu tai žinotume ir tik vienas būtume čia. 

— Nesvarbu, juodas ar baltas, norėčiau tau padėti. 

— Jei būtum juodas, tau neleistų man padėti, o kadangi esi 
baltas, padėti negali. 

— Tada žinokis. 

— Taip ir bus. 

Aš užsičiaupiau, o jis vėl tylėjo toliau. Paskutines penkioli- 
ka minučių praleidome klausydamiesi reguliarių, ritmingų vy- 
ro šauksmų kažkur Kosmoldo pastate. 

Ponui Džonsui išėjus spoksojau pro pilką langą į lietų, kol 
graži nedidukė slaugytoja studentė atnešė man Eriko Kanono 
bylą ir pasakė atvesianti šeimą į mano kabinetą. Jai išėjus kurį 
laiką mąsčiau apie tai, ką medikai vadina fenomenu „p“ - kai 

slaugytojos apsirengia iškrakmolytas uniformas, atrodo, kad 
jos visos apdovanotos didelėmis krūtinėmis, todėl iš šono pri- 
mena raidę „p“. Taigi panos besidairantis gydytojas niekad ne- 
porcijos: kaip pagalio su dviem greipfrutais ar lyginimo lentos 
su dviem žirniais. Kai kas teigia, kad čia ir glūdi mediko profe- 
sijos paslapties ir žavesio esmė. 

Eriko Kanono byloje buvo gana smulkiai aprašyta šių laikų 
avis vilko kailyje. Nuo penkerių metų berniukas pasirodė esąs 
stebėtinai ne pagal metus išsivystęs, bet drauge kvailokas. Nors 
buvo liuteronų pastoriaus sūnus, ginčydavosi su mokytojais, bėg- 
davo iš pamokų, neklausė mokytojų ir tėvų, po devintojo gim- 
tadienio šešis kartus bėgo iš namų, paskutinį kartą — vos prieš 
pusmetį, kai nesirodė namie aštuonias savaites ir galop atsidū- 
rė Kuboje. Dvylikos metų pradėjo tyčiotis iš kunigų ir ilgainiui 
netgi atsisakė eiti į bažnyčią. Į mokyklą eiti irgi atsisakė. Jį su- 
laikė su marihuana kišenėje. Jam sukliudė, kai buvo besuside- 
ginąs priešais centrinio Bruklino naujokų šaukimo centrą. 

Jo tėvas pastorius Kanonas atrodė geras žmogus tradicine 
šių žodžių prasme: konservatyvus, nuosaikus esamos tvarkos 
gynėjas. Tačiau jo sūnus nenustojo maištauti, atsisakė gydytis 
pas privatų psichiatrą, nė už ką nėjo dirbti, nė už ką nenorėjo 
gyventi namie, nebent pačiam panūsdavo. Todėl jo tėvas nu- 
sprendė paguldyti jį į Kvinzboro valstybinę ligoninę ir susita- 
rė, kad sūnus lankys psichoterapijos sesijas pas mane. 

— Daktare Rainhartai, - staiga prie šono išgirdau sakant ma- 
Žąją gražiąją slaugytoją studentę, - atėjo pastorius Kanonas ir 
ponia Kanon. 

— Malonu susipažinti, - pasakiau automatiškai ir pajutau 
spaudžiąs putlią ranką maloniam vyrui tankiais žylančiais plau- 
kais. Spausdamas man delną jis plačiai nusišypsojo. 

— Malonu susipažinti su jumis, daktare. Daktaras Manas man 
daug apie jus pasakojo. 

— Malonu susipažinti, daktare, —- išgirdau melodingą moters 
balsą ir atsigręžiau į ponią Kanon. Žema, liekna, ji stovėjo už 
vyro kairio peties šiurpiai šypsodamasi: jos akys be perstojo šau- 
dė į vorą raganų, triukšmingai slampinėjančių koridoriumi ana- 
pus mano kabineto durų. Ligonės buvo apsirengusios neapsa- 
komai klaikiai, tad panėšėjo į charakterines aktores, kurių ne- 
paėmė filmuotis į „Maratą / Sadą“ todėl, kad persistengė. 

Už jos stovėjo jųdviejų sūnus Erikas. Jis vilkėjo kostiumu ir 
ryšėjo kaklaraiščiu, bet dėl ilgų plaukų, akinių be rėmelių ir 
žvilgančių kaip bepročio ar dieviškos būtybės akių vidurinės 
klasės atstovų atžala jo tikrai nebūtum palaikęs. 

— Čia jis, — tarė pastorius Kanonas su tikrai draugiškai atro- 
dančia šypsena. 

Mandagiai nusišypsojau ir galvos mostu parodžiau kėdes. 
Pastorius su žmona prasibrovė pro mane ir atsisėdo, bet Eri- 
kas spoksojo į paskutines moteris, einančias koridoriumi. Vie- 
na, šlykšti bedantė su plaukais, panašiais į pašluostę, sustojo ir 
droviai jam šypsojosi. 

— Ei, gražuoli, - šūktelėjo ji. - Ateik kada nors manęs ap- 
lankyti. 

Vaikinas akimirką spoksojo, paskui šyptelėjo ir tarė: 

— Ateisiu. 

Juokdamasis jis žvilgtelėjo mano pusėn skaisčiomis akimis 
ir nuėjo sėstis. Nepilnametis beprotis. 

Sudribau savo stambiu kūnu ant rašomojo stalo priešais Ka- 
nonus, kad jie jaustųsi laisvai, ir pabandžiau šypsena parodyti, 
kaip man smagu su jais kalbėtis. Berniukas sėdėjo prie lango 
man iš dešinės, kiek toliau nuo tėvų ir draugiškai žiūrėjo į ma- 
ne kažko laukdamas. 

— Tikiuosi, pastoriau Kanonai, suprantate: guldydamas Eri- 
ką į šią ligoninę jūs perleidžiate jo kontrolę. 

— Be abejo, daktare Rainhartai. Aš visiškai pasitikiu dakta- 
ru Manu. 

— Puiku. Manau, judu su Eriku žinote ir tai, kad išleidžiate 
jį ne į vasaros stovyklą. Čia valstybinė psichiatrijos gydykla ir... 

— Čia gera ligoninė, daktare Rainhartai, - atsakė pastorius 
Kanonas. - Mes, Niujorko valstijos gyventojai, galim pagrįstai 
ja didžiuotis. 

— Hmmm, taip, - tariau ir pasisukau į Eriką. - Ką tu apie 
visa tai manai? 

— Langų suodžiuose matyti faini raštai. 

— Mano sūnus mano, kad visas pasaulis yra išprotėjęs. 

Erikas vis dar maloniai žiūrėjo pro langą. 

— Reikia pripažinti, šiais laikais tokia teorija įtikinama, — 
pasakiau jam, — bet iš šios ligoninės ji neištrauks. 

— Ne, įkiš mane į ją, - atsakė jis. Pirmą kartą mudu įdėmiai 
pažvelgėme vienas į kitą. 

— Ar nori, kad pabandyčiau tau padėti? —- paklausiau. 

— Kaip jūs galit kam nors padėti? 

— Kai kas man gerai moka už pastangas. 

Atrodė, kad vaikino šypsena ne pašaipi, o tik draugiška. 

— Mano tėvui moka už tai, kad skleistų Tiesą. 

— Žinai, čia gali būti bjauru, - pasakiau. 

— Man rodos, jausiuos čia kaip namie. 

— Retas iš čia esančiųjų nori sukurti geresnį pasaulį, - tarė 
j0 tėvas. 

— Visi nori sukurti geresnį pasaulį, - atšovė Erikas su pikto- 
ka gaidele balse. 

Nusliuogiau nuo stalo ir apėjau jį iš kitos pusės pasiimti Eriko 
bylos. Žiūrėdamas per akinių viršų, tarsi be jų ką nors maty- 
čiau, kreipiausi į tėvą: 

— Prieš jums išeinant norėčiau pasikalbėti su jumis apie Eri- 
ką. Kaip pageidautumėte - kalbėtis be jo ar jam girdint? 

— Man jokio skirtumo, - atsakė jis. - Jis žino, ką manau. Gal 
jis truputį darkysis, bet aš prie to pratęs. Tegul pasilieka. 

— Erikai, ar nori pasilikti, ar mieliau dabar eitum į palatą? 

— Bedugnėj gelmėje tėvelis mano guli... - atsakė jis Šekspy- 
ro „Audros“ žodžiais žiūrėdamas pro langą. Motina susirau- 
kė, bet tėvas tik iš lėto papurtė galvą ir pasitaisė akinius. Ka- 
dangi man rūpėjo savo akimis pamatyti sūnaus reakciją į gim- 
dytojus, leidau jam likti. 

— Papasakokit man apie savo sūnų, pastoriau Kanonai, — 
paprašiau sėsdamasis ant medinės kėdės prie rašomojo stalo 
ir pasilenkdamas į priekį su nuoširdžia psichoanalitiko mina 
veide. Pastorius Kanonas mąsliai pakreipė galvą, užsikėlė ko- 
ją ant kojos ir atsikrenkštė. 

— Mano sūnus - paslaptis, - tarė jis. - Man neįtikėtina, kad jis 
egzistuoja. Jis visiškai nepakantus kitiems. Jūs... jei skaitėte, kas 
tame aplanke, žinote visas smulkmenas. Tačiau prieš dvi savai- 
tes įvyko dar kai kas. Erikas [jis nervingai dirstelėjo į sūnų - šis 
žiūrėjo pro langą, o gal į jį| jau mėnuo prastai valgo. Neskaito ir 
nerašo. Daugiau kaip prieš du mėnesius sudegino viską, ką bu- 
vo parašęs. O parašęs jis buvo tiesiog neįtikėtinai daug. Jis be- 
veik su niekuo nebesikalba. Stebiuosi, kad atsakė į jūsų klausi- 
mus... Prieš dvi savaites vakarieniaujant, kai Erikas vaidino šven- 
tąjį su stikline vandens, pasakiau mūsų svečiui, tokiam ponui 
Hiustonui, bendrovės Pace Industries viceprezidentui, kad be- 
veik viliuosi, jog anksčiau ar vėliau kils Trečiasis pasaulinis ka- 
ras, nes neįsivaizduoju, kaip dar pasaulis gali kada nors atsikra- 
tyti komunizmo. Tokia mintis mums visiems yra kilusi. Erikas 
šliūkštelėjo vandenį man į veidą, o stiklinę sudaužė į grindis. 

Ponas Kanonas įdėmiai žvelgė į mane laukdamas reakcijos. 
Kai nieko neatsakiau, tik pažiūrėjau į jį, kalbėjo toliau: 

— Man tai niekis, bet galit įsivaizduoti, kaip tokios scenos 
trikdo mano žmoną, o jos nuolat kartojasi. 

— Įsivaizduoju, — atsakiau. — Kodėl, jūsų manymu, jis taip 
pasielgė"? 

— Jis baisus egoistas. Jis į viską Žiūri kitaip negu jūs ir aš. Jis 
nenori gyventi taip kaip mes. Jis mano, kad visi katalikų kuni- 

gai, dauguma mokytojų ir aš klystame, bet taip mano ir dau- 
gelis kitų žmonių, tik jie dėl to amžinai nekelia triukšmo. Čia 
ir yra esmė. Jis pernelyg rimtai žiūri į gyvenimą. Jis niekados 
nežaidžia, bent jau tada, kai dauguma aplinkinių to norėtų. 
Jis visuomet vaidina, tik ne tą, ką turėtų. Jis amžinai kariauja 
dėl savo gyvensenos. Tai didi, laisva šalis, bet ji ne tokiems, 
kurie nieku gyvu negali atsisakyti savo idėjų. Mūsų priežodis — 
pakantumas, o Eriko pagrindinis bruožas - nepakantumas. 

— Apgailestauju dėl to, tėti, - staiga tarė Erikas, draugiškai 
šypsodamas atsistojo, įsitaisė tarp tėvų tiesiai jiems už nuga- 
ros ir uždėjo rankas ant jų kėdžių atkalčių. Pastorius Kanonas 
žiūrėjo į mane, tarsi iš mano išraiškos bandytų atspėti, kiek 
tiksliai jam dar liko gyventi. 

— Ar tu nepakantus, Erikai? — paklausiau. 

— Aš nepakantus blogiui ir kvailumui, - atsakė jis. 

— Bet kas tau duoda teisę, - pasisukdamas ant kėdės šonu į 
sūnų paklausė pastorius, - aiškinti visiems, kas yra gėris, o kas 
blogis? 

— Tai dieviška karalių teisė, - šypsodamas atsakė Erikas. 

Jo tėvas vėl atsigręžė į mane ir gūžtelėjo pečiais. 

— Štai - matot? - tarė jis. - Pateiksiu jums dar vieną pavyzdį. 
Kai Erikui buvo trylika metų, jis per rytinę komuniją atsistojo 
vidury mano sausakimšos bažnyčios, žiūrėdamas į klūpančius 
žmones garsiai pasakė: „Varge, iki ko nusirista“ ir išėjo. 

Visi sėdėjome toliau ir nekalbėjome, tarsi aš būčiau besi- 
kaupiantis fotografas, o jie lauktų, kada bus padarytas šeimos 
portretas. 

— Tau nepatinka šių laikų krikščionybė? — galop paklausiau 
Eriko. 

Jis perbraukė pirštais savo ilgus juodus plaukus, dirstelėjo į 
lubas ir suspigo. 

Jo tėvas ir motina pašoko nuo kėdžių kaip Žiurkės nuo ke- 
pimo grotelių ir abu stovėjo drebėdami ir žiūrėdami į sūnų. 
Šis su šypsenėle veide spiegė įrėmęs rankas į šonus. 

Į kabinetą įėjo negras sanitaras baltu kostiumu, paskui ant- 
ras. Jie klausiamai sužiuro į mane. Laukiau, kol Erikas antrą 
kartą baigs kriokti visa gerkle — ar suspigs trečią. Jis nebesu- 
klykė. Baigęs kurį laiką ramiai stovėjo, paskui nežinia kam 
tarė: 

— Metas eiti. 

— Nuveskite jį į priėmimo skyrių pas daktarą Venerį, kad 
apžiūrėtų. Perduokite daktarui šį receptą. 

Išrašiau silpnus raminamuosius ir stebėjau, kaip du sanita- 
rai atsargiai Žiūri į vaikiną. 

— Ar jis eis ramiai? — paklausė mažesnysis. 

Erikas dar akimirką pastovėjo ramiai, paskui greitomis pa- 
darė keletą tustepo žingsnių ir prastai šokdamas džigą pasuko 
prie durų. 

— „Mes iškeliaujam aplankyti burtininko, nuostabiojo Ozo 
šalies burtininko, - uždainavo jis. - Mes iškeliaujam...“ 

Taigi išėjo šokdamas. Sanitarai išsekė jam įkandin; paskuti- 
nį kartą mačiau juos, kai bandė sugriebti jį už rankų. 

Pastorius Kanonas guodžiamai apkabino žmoną per petį. 
Paskambinau ir iškviečiau slaugytoją studentę. 

— Labai atsiprašau, daktare Rainhartai, - tarė pastorius Ka- 
nonas. - Nuogąstavau, kad atsitiks kas nors panašaus, bet pa- 
maniau, jog pats turite pamatyti, kaip jis elgiasi. 

— Jūs visiškai teisus, — atsakiau. 

— Dar vienas dalykas, - kalbėjo pastorius. - Mudu su žmona 
pamanėm, ar nebūtų įmanoma... Kaip suprantu, kartais ligo- 
niai gauna atskirą palatą. 

Apėjau savo stalą ir priėjau prie pat pastoriaus Kanono, vis 
dar apkabinusio žmoną. 

- Ši įstaiga yra krikščioniška, pastoriau, - paaiškinau. - Mes 
tvirtai tikime, kad visi žmonės yra broliai. Jūsų sūnus miegos 
viename kambaryje su penkiolika kitų sveikų, normalių ame- 
rikiečių psichikos ligonių. Taip jie jaučiasi esą drauge, artimi 

dvasiškai. Jeigu jūsų sūnus jaučia poreikį gulėti vienas palato- 
je, tegul užvožia sanitarui ar porai, ir tada jam duos atskirą 
palatą. Valstija tokiu atveju net pasirūpina tramdomaisiais 
marškiniais. 

Ponia Kanon susigūžė ir nusuko akis; pastorius padvejojo 
vos vieną akimirką ir linktelėjo galvą. 

— Jūs visiškai teisus. Išmokykite berniuką gyvenimo tikro- 
vės. Na, o dėl jo drabužių... 

— Pastoriau Kanonai, - pyktelėjau. - Čia ne sekmadieninė 
mokykla. Žmones siunčia čia, kai jie atsisako žaisti mūsų nor- 
malius tikrovės žaidimus. Jūsų sūnų įsiurbė šios gydyklos pa- 
latos; jūs niekados nebepamatysite jo tokio pat —- nežinia, į 
gera tai ar į bloga. Nekalbėkite taip nerūpestingai apie kam- 
barius ir drabužius - jūsų sūnaus nebėra. 

Tas akimirką pasirodęs išgąstis pranyko iš jo akių, jos šaltai 
sužaibavo, ranka nukrito nuo žmonos peties. 

— Aš niekada neturėjau sūnaus, - tarė jis. 

Ir juodu išėjo. 


Šeštas skyrius 


Kai grįžau namo, Liliana ir Arlyna Ekstein mūvėdamos lais- 
vomis kelnėmis sugriuvusios šalia ant sofos kvatojo, tarsi ką 
tik būtų ištašiusios butelį džino. Beje, Arlyna visados atrodo 
skendinti skaisčios, mirguliuojančios savo vyro šviesos šešėly- 
je. Žemoka, mano, metro devyniasdešimties centimetrų ūgio 
vyro, akimis žiūrint, su panašiais į Džeiko akiniais storais Ię- 
šiais ir raginiais rėmeliais, su neįspūdingais ant pakaušio į kuo- 
delį surištais juodais plaukais, ji paprastai atrodydavo manie- 
ringa ir šventeiviška. Nors sklido nepatvirtinti gandai, esą prie 
šiaip jau liekno jos kūno prilipdytos dvi stebuklingai pilnos 
krūtys, dėl visada jos vilkimų dukslių megztinių, vyriškų marš- 
kinių, laisvų palaidinių ir per didelių suknelių visi pastebėda- 
vo jos krūtis tik tada, kai pažinodavo ją keletą mėnesių, bet 
per tą laiką būdavo visai užmiršę ją pačią. 

Man rodos, kartą ji mane kabino — savaip, kaip maloni ir 
naivi namų šeimininkė, bet buvau vedęs, orus psichoanaliti- 
kas, ištikimas ir ją jau visai užmiršęs draugas, todėl atsispy- 
riau. (Prisimenu, visą vakarą ji prašė manęs nuimti pūkelius 
nuo jos plačios suknelės, ir aš visą vakarą nuiminėjau pūkelius 
nuo jos plačios suknelės.) Kita vertus, vėlų vakarą, po sunkios 
dienos psichiatrijos ligoninėje arba kai Lilė su vaikais sirgda- 
vo gripu, tymais ar viduriuodavo, neaiškiai gailėdavausi, kad 
esu vedęs, orus psichoanalitikas ir ištikimas draugas. Du kar- 
tus svajojau kaip nors įtraukti visą Arlynos krūtį į burną. Aki- 
vaizdu: jei lemtis man kada nors duotų neblogą progą - pa- 
vyzdžiui, ji nuoga sugultų su manim į lovą - aš neatsisakyčiau. 
Mes greitomis aistringai kartą pasibarškintume, o paskui prasi- 

dėtų nuobodi santykiavimo paslapčia nuo visų rutina. Bet jeigu 
iniciatyvą turėčiau rodyti aš, niekada nieko neįvyktų. Vyras, 
dviem trečdaliais esantis vedęs psichoanalitikas ir draugas, vi- 
suomet sutramdys kitą trečdalį - nuobodulio kamuojamą gyvu- 
lį. Kaip Žinai, mano drauge, toks derinys yra nepavydėtinas. 

Lilė juokėsi garsiai, net triukšmingai, Arlyna - lyg pridus- 
lintas be paliovos tratantis kulkosvaidis; besijuokdama ji nu- 
slinko sofa žemiau, o Lilė išrietusi nugarą kvatojo luboms. 

— Na, tai ką judvi veikiate? — paklausiau kišdamas portfelį 
po savo rašomuoju stalu ir tvarkingai kabindamas lietpaltį virš 
balutės prie pat virtuvės durų. 

— Mes ką tik tašėme butelį džino, - netverdama džiaugsmu 
prisipažino Lilė. 

— Todėl tokios esam, o gal nuo narkotikų, bet narkotikų ne- 
sugebėjom rasti, - pridūrė Arlyna. - Džeikas LSD nevartoja, 
o tavojo Lilei nepavyko rasti. 

— Keista. Lilė Žino, kad visuomet laikau jį sūnaus žaislų spin- 
telėje. 

— Negalėjau suprasti, kodėl Laris šįryt išėjo į mokyklą neat- 
sikalbinėdamas, — tarė Lilė ir šitaip pašmaikštavusi nustojo 
juoktis. 

— Na, tai kokia proga? Gal katra skiriatės ar darotės abor- 
tą? — paklausiau įsipildamas martiniui džino iš butelio, kuria- 
me dar buvo likę du trečdaliai. 

— Nekalbėk kvailysčių, — atšovė Lilė. - Apie tokias aukštas 
materijas mes niekuomet nedrįstume nė svajoti. Mūsų gyve- 
nimas trykšta. Ne jauduliu ar seksu, tiesiog trykšta, ir tiek. 

— Kaip kremas makščiai tepti iš tūbelės, - pridūrė Arlyna. 

Pusę minutės jos sudribusios sėdėjo ant sofos sielvartingo- 
mis minomis, tada Lilė atkuto. 

— Mudvi galėtume įsteigti Psichiatrų žmonų klubą, Arlyna, — 
tarė ji. - Įėjimas būtų tik su kvietimais, bet Luko ir Džeiko 
nekviestume. 


/, 
1, 
9 


MSIAUS, 
LITTO 


56 


— Kokia laimė, - atsakiau, prisitraukiau rašomojo stalo kė- 
dę, teatrališkai apsižergiau ir su kokteilio stiklu rankoje nu- 
taisęs išvargusį veidą atsisukau į moteris. 

— Galėtume būti privilegijuotomis PŽK narėmis, - susirau- 
kusi tarė Lilė. - Tik nežinau, kokia mums būtų iš to nauda, - ji 
sukiksėjo. — Gal mūsų klubas taptų didesnis už jūsų. 

Moterys kurį laiką maloniai į mane spoksojo, paskui ėmė 
kvailai kikenti. 

— Galėtume surengti tokį pirmą socialinį projektą — savai- 
tei apsikeisti vyrais, - tarė Arlyna. 

— Nė viena nepastebėtume jokio skirtumo, - atsakė Lilė. 

— Netiesa. Džeikas labai savotiškai valosi dantis, o Lukas, 
neabejoju, turi gebėjimų, apie kuriuos nežinau. 

— Patikėk manim, - tarė Lilė, - neturi. 

— Ei, - atsakė Arlyna. - Nevalia viešai niekinti savo vyro — 
suduosi smūgį jo ego. 

— Ačiū, Arlyna, - tarstelėjau. 

— Lukas — išm-in-tin-gas vyras, - sugebėjo išmiknoti ji. - Aš 
net nesu baigusi humanitarinių mokslų, o jis studijavo... jis stu- 
dijavo... 

— Šlapimą ir išmatas, - užbaigė Lilė, ir jiedvi nusijuokė. 

Kodėl aš galiu gyventi tylios nevilties gyvenimą kuo ramiau- 
siai, oriausiai ir maloniausiai, o tylios nevilties graužiamos mo- 
terys turi būti triukšmingos? Visai rimtai mąsčiau šiuo klausi- 
mu, kai pamačiau Lilę ir Arlyną keliais šliaužiant prie manęs 
maldaujamai sudėtomis rankomis. 

— Gelbėk mus, o Išmatų Valdove, mus pjauna nuobodulys! 

— Ištark stebuklingąjį žodį! 

Kaip smagu grįžti į ramius namus, prie tyliai rusenančio ži- 
dinio, po sunkios dienos tarp sutrikusios psichikos ligonių. 

— Ak, Valdove, gelbėk mus - mūsų gyvenimas tavo rankose! 

Bežiūrint į tas dvi maldaujančias girtas moteris, klūpomis 
krypuojančias mano pusėn, man atsistojo. Kaip psichiatrui ir 

vedusiam vyrui ši reakcija nebuvo itin palanki, užtat nuoširdi. 
Vis dėlto jutau, kad iš išminčiaus tikimasi daugiau. 

— Stokitės, mano vaikai, — tariau švelniai ir pats atsistojau 
prieš jas. 

— Ak, Valdove, tark žodį! - klūpėdama prašė Arlyna. 

— Norite būti išgelbėtos? Atgimti? 

— O taip! 

— Norite naujo gyvenimo? 

— Taip, taip! 

— Ar išbandėte naująją priemonę „Viską padaryti padės bo- 
raksas“? 

Jos dūsaudamos ir kikendamos parpuolė kniūbsčios, bet ne- 
trukus vėl atsiklaupė sakydamos: „Išbandėm, išbandėm, bet 
satori taip ir nepatyrėm“ (Lilė), „ir net ponas Švarusis nepasi- 
rodė“ (Arlyna). 

— Jūs turit nustoti rūpintis, - pasakiau. — Turit atiduoti vis- 
ką. VISKĄ. 

— Ak, Valdove, šičia, jūsų žmonos akivaizdoje?! 

Ir jos abi ėmė kikenti ir purpsėti nelyginant žvirblės atėjus 
poravimosi metui. 

— VISA ką, - irzliai sumaurojau. - Praraskit visas viltis, visas 
iliuzijas, visus troškimus! 

— Mes bandėm. 

— Mes stengėmės, bet vis tiek trokštam. 

— Mes vis dar trokštam netrokšti ir viltis prarasti viltį, ir tu- 
rėti iliuzijų, kad galim gyventi be iliuzijų. 

— Atsisakykit, sakau jums. Atsisakykit visko, troškimo būti 
išgelbėtos taip pat. Tapkite tokios kaip tos piktžolės, kurios 
auga ir niekieno nepastebėtos miršta laukuose. Pasiduokit 
vėjui. 

Liliana staiga atsistojo ir priėjo prie gėrimų spintelės. 

— Visa tai jau esu girdėjusi, - tarė ji, - bet paaiškėjo, kad 
vėjas tėra tušti plepalai. 

— Maniau, kad tu girta. 

— Kiekvienas išsiblaivytų Žiūrėdamas, kaip tu pamokslauji. 

Vis dar klūpanti Arlyna sumirksėjo žiūrėdama pro savo sto- 
ralęšius akinius ir keistai tarė: 

— Bet aš dar neišgelbėta. Noriu būti išgelbėta. 

— Girdėjai, ką jis sakė: visko atsisakyk. 

— Tada ir būsiu išgelbėta? 

— Nieko daugiau jis nesiūlo. Ar Džeikas gali pasiūlyti ką dau- 
giau? 

— Ne, bet Džeikas gali suteikti man nuolaidą kaip šeimos 
nariui. 

Ir jiedvi nusijuokė. 

— Ar jūs tikrai girtos? — paklausiau. 

— Aš girta, bet Lilė sako norinti išsaugoti visus savo gebėji- 
mus, kad galėtų deramai tau atsikirsti. Džeiko nėra namie, 
tad aš išleidau savo gebėjimus atostogų. 

— Lukas niekad nepraranda savo gebėjimų - jiems visiems 
pažadėta kadencija iki gyvos galvos, - šaipėsi Lilė. - Todėl jie 
visi nukaršę. 

Lilė nusišypsojo — iš pradžių karčiai, paskui patenkinta sa- 
vimi — ir iškėlė stiklą ką tik susimaišyto martinio neva norėda- 
ma išgerti už mano nukaršusius gebėjimus. Iš lėto, oriai pasu- 
kau į savo kabinetą. Tokiomis akimirkomis net su pypke dan- 
tyse neatrodysi oriai. 


Septintas skyrius 


Tą vakarą pokeris klaikiai nenusisekė. Liliana su Arlyna iš pra- 
džių buvo perdėtai linksmos (nes beveik ištuštino savo butelį 
džino) ir daug kartų neapgalvotai kėlė statymų sumas, paskui 
perdėtai apsimetė nukabinusios nosis. Po kurio laiko Lilė ėmė 
kelti sumas dar kvailiau (žaisdama už mano pinigus), o Arly- 
ną apėmė palaiminga viskam abejingo Žmogaus nuotaika. 
Daktarui Manui taip sekėsi, kad tiesiog varė iš proto. Vos ne 
Žiovaudamas iš nuobodulio, tarsi žaidimas visai nerūpėtų, jis 
įspūdingai statė vis didesnes sumas, laimėdavo, blefu privers- 
davo kitus pasitraukti iš žaidimo, vėl laimėdavo - arba anks- 
ti sudėdavo kortas ir pralošdavo, kai statymai būdavo men- 
ki. Jis žaidė sumaniai, bet kai jam ėjo korta, dėl to savo atsai- 
numo atrodė tikras antžmogis. Mane dar niūriau nuteikė tai, 
kad šis nutukęs dievas trupino bulvių traškučius ant viso sta- 
lo. Lilė atrodė patenkinta, kad visus gerokai aplošia dakta- 
ras Manas, o ne aš, bet iš to, kaip jam pralaimėjusi stambią 
sumą energingai linksėjo galvą daktarė Feloni, atrodė, kad ji 
irgi didžiai suirzusi. 

Maždaug vienuoliktą Arlyna atsiprašė nebežaisianti ir, mie- 
guistu balsu pareiškusi, kad pralošinėjant pokerį jai norisi sekso 
ir miego, išėjo į savo butą žemiau toje pačioje laiptinėje. Lilė 
gerė ir kovėsi toliau — laimėjo du statymus žaidžiant partijas 
septyniomis kortomis padedama kauliukų, su kuriais mėgo 
žaisti. Tada ji vėl pražvalėjo, meiliai iš manęs pasišaipė, atsi- 
prašė, kad buvo irzli, nusišaipė iš daktaro Mano, kad tiek daug 
išlošia, tada nubėgo nuo stalo vemti į vonią. Grįžo po kelių 
minučių, bet žaisti pokerio nebenorėjo. Pareiškusi, kad pralo- 

šinėjant jai dingsta sekso poreikis ir ima kamuoti nemiga, ji 
nuėjo gulti. 

Mes, trys daktarai, žaidėm dar kokį pusvalandį, aptarinėda- 
mi naujausią daktaro Eksteino knygą, aš šauniai ją sukritika- 
vau. Pamažu noras kortuoti dingo. Prieš vidurnaktį daktarė 
Feloni pasakė, kad jai metas grįžti namo, bet, užuot važiavęs į 
kitą miesto galą su ja, daktaras Manas pareiškė pabūsiąs kiek 
ilgiau ir parvažiuosiąs namo taksi. Renatai išėjus mudu sužai- 
dėm keturias paskutines partijas ir aš džiaugiausi, nes laimė- 
jau tris 1š jų. 

Baigus Žaisti daktaras Manas atsistojo nuo kėdės tiesia at- 
kalte ir įsitaisė ant minkštos kėdės prie ilgos knygų spintos. 
Išgirdau tualete kitam koridoriaus gale nuleidžiamą vandenį 
ir dingtelėjo, ar Lilė vėl nevemia. Daktaras Manas išsitraukė 
pypkę, prisikimšo ir prisikišo ugnį sulėtintai fotografuojamo 
lėtaeigio mechanizmo greičiu, visą amžinybę traukė orą, kad 
užsidegtų, ir galop bum - lubų link driokstelėjo vidutinio ga- 
lingumo branduolinis sprogimas. Jis užtemdė knygas ant len- 
tynų šalia jo ir apstulbino mane savo stiprumu. 

— Kaip juda knyga, Lukai? — paklausė daktaras Manas. Jo 
balsas buvo žemas ir gargždus kaip senio. 

— Visai nejuda, - atsakiau nuo savo kėdės prie pokerio stalo. 

— Hmmmmm. 

— Man rodos, neradau nieko labai vertinga... 

— Em... Em... Hm. 

— Kai ją pradėjau, maniau, kad perėjimas nuo sadizmo prie 
mazochizmo gali atvesti prie ko nors svarbaus, - perbraukiau 
pirštu švelnų žalią pokerio stalo aksomą. - O jis veda nuo sa- 
dizmo prie mazochizmo, ir tiek, — nusišypsojau. 

Pamažu papsėdamas ir žiūrėdamas į Froido portretą, ka- 
bantį ant sienos priešais, jis paklausė: 

— Kiek atvejų išanalizavai ir smulkiai aprašei? 

— "Iris. 

— Vis tuos pačius tris? 

— Vis tuos pačius tris. Žinai, Timai, aš turiu reikalų vien su 
neinterpretuotomis ligos istorijomis. Bibliotekos nuo jų jau 
žiaukčioja. 

— Ennn. 

Žiūrėjau į jį, jis toliau žiūrėjo į Froidą, o gatvėje iš Mediso- 
no prospekto kaukė policijos sirena. 

— Kodėl vis dėlto nebaigi tos knygos? — paklausė jis nepik- 
tai. - Kaip sako tavo dzenbudizmas, plauk pasroviui, net jei ta 
srovė beprasmiška. 

— Aš ir plaukiu pasroviui. Tik visai nustojau plaukęs su ta 
knyga. Neturiu jokio noro vėl į ją įnikti. 

— Ennn. 

Pajutau, kad brūžinu kauliuką į žalią aksomą. Pabandžiau 
atsipalaiduoti. 

— Beje, Timai, pirmą kartą kalbėjau su tuo berniuku, kurį at- 
siuntei man į Kvinzboro valstybinę ligoninę. Man jis pasirodė... 

— Man nerūpi tavo pacientai Kvinzboro valstybinėje ligoni- 
nėje, jei apie juos nepaskelbsi spaudoje. 

Jis vis dar nežiūrėjo į mane; atžari jo pastaba mane pribloškė. 

— Jei nerašai, vadinasi, nemąstai, — kalbėjo jis toliau, - o jei 
nemąstai, vadinasi, esi miręs. 

— Anksčiau man irgi taip atrodydavo. 

— Taip, o tada tu atradai dzenbudizmą. 

— Taigi. 

— O dabar rašyti tau nuobodu. 

— Taip. 

— O mąstyti? 

- Ir mąstyti, - atsakiau. 

— Gal su dzenbudizmu kažkas negerai, - tarė jis. 

— Gal kažkas negerai su mąstymu. 

— Pastaruoju metu tarp mąstytojų madinga taip kalbėti, bet 

— Šis teiginys ir yra absurdiškas, kaip ir psichoanalizė. 

Jis žvilgtelėjo į mane; raukšlytės palei jo kairę akį ėmė trūk- 
čioti. 

— Psichoanalizė atskleidė daugiau naujų dalykų apie žmo- 
gaus sielą negu ankstesni du milijonai mąstymo metų kartu 
sudėjus. Dzenbudizmas atsirado seniai, bet nepastebėjau, kad 
jis būtų davęs daug žinių, — iš pažiūros nesierzindamas jis iš- 
leido dar vieną galingą į grybą panašų debesį lubų link. Var- 
čiau rankoje vieną iš kauliukų ir nervingai mygau pirštus į taš- 
kelius jo paviršiuje. Aš vis dar Žiūrėjau į jį, jis - į Froidą. 

— Timai, nesiginčysiu su tavim dėl dzenbudizmo pranašumų 
ir trūkumų. Esu tau sakęs, kad to, ką man davė dzenbudiz- 
mas, žodžiais negaliu išreikšti. 

— Dzenbudizmas sukėlė tau intelektualinę mažakraujystę. 

— Gal aš įgijau sveiko proto. Tu juk žinai, kad aštuoniasde- 
šimt procentų medžiagos psichoanalitiniuose žurnaluose yra 
šūdas. Bevertis šūdas. Mano straipsniai irgi, - patylėjęs pridū- 
riau: — Tavo taip pat. 

Jis padvejojo, paskui iškikeno: 

- Žinai pirmąjį medicinos principą: paciento neišgydysi be 
jo šūdo mėginio. 

— O ką reikia išgydyti? 

Jis tingiai pažvelgė man į akis ir tarė: 

— Tave. 

— Tu juk mane analizavai. Kas atsitiko? 

Aš atlaikiau jo žvilgsnį. 

— Neatsitiko nieko tokio, ko nepagydytų nedidelis primini- 
mas apie gyvenimo prasmę. 

— Nešik miltais, - atšoviau. 

— Tau nepatinka stengtis, ir staiga atsiranda dzenbudizmas 
ir siūlo tau „plaukti pasroviui“. 

Jis nutilo ir tebežiūrėdamas į mane padėjo pypkę į peleninę 
ant stalelio šalia savęs. 

— Tavo srovė iš prigimties stovinti. 

— Užtat joje gerai veisiasi organizmai, — atsakiau ir pa- 
bandžiau nusijuokti. 

— Dėl Dievo meilės, Lukai, nesijuok, - garsiai tarė jis. - Pas- 
taruoju metu gadini sau gyvenimą, jis eina perniek. 

— Argi mes visi taip nesielgiame? 

— Ne, nesielgiame. Džeikas to nedaro. Aš to nedarau. Ge- 
ri visų profesijų atstovai to nedaro. Pats to nedarei dar prieš 
metus. 

— Kai buvau vaikas, kalbėjau kaip vaikas... 

— Lukai, Lukai, paklausyk manęs, - jis atrodė kaip susijau- 
dinęs senis. 

— Nagi? 

— Grįžk pas mane psichoanalizės. 

Patryniau kauliuką į plaštakos viršų ir be jokios aiškios min- 
ties atsakiau: 

— Ne. 

— Kas tau pasidarė? - irzo jis. - Kodėl nustojai tikėti savo 
darbo reikšmingumu? Gal malonėtum paaiškinti? 

Pats nepajutau, kaip pašokau nuo kėdės nelyg besiginan- 
čios komandos puolėjas, matantis, kaip varžovai puola koman- 
dos draugą. Priešais daktarą Maną perėjau per kambarį prie 
didžiojo lango, pro kurį buvo matyti Centrinis parkas. 

— Man nuobodu, man baisiai nuobodu. Atleisk, bet viskas 
dėl to. Man įgriso gydyti pacientus, kad, užuot jautęsi nelai- 
mingi, patirtų tik normalų nuobodulį, įgriso kvaili eksperimen- 
tai, beprasmiški straipsniai... 

— Čia simptomai, ne analizė. 

— Patirti kažką pirmą kartą: pirmą balioną, pirmą apsilan- 
kymą užsienio šaly. Smagias, aistringas glamones su nepažįsta- 
ma moterimi. Pirmąjį atlyginimą, pirmą netikėtą didelį laimėji- 
mą prie pokerio stalo ar Žirgų lenktynėse. Jaudinančią vienat- 
vę, šalikelėje iš kojų verčiantį vėją važiuojant pakeleivingomis 

mašinomis, kai laukiu, kad kas sustotų ir pasisiūlytų pavėžėti — 
gal į miestelį už penkių kilometrų, gal į naują draugystę, o gal 
į mirtį. Nenusakomą pasitenkinimą, kurį jutau supratęs, kad 
pagaliau parašiau gerą straipsnį, puikiai išanalizavau pacientą 
ar žaisdamas tenisą atmušiau kamuoliuką gražia žvake. Nau- 
jos gyvenimo filosofijos jaudulį. Ar naujus namus. Ar savo pir- 
mą vaiką. Štai ko mums reikia iš gyvenimo, bet dabar... tie 
dalykai atrodo pranykę, ir panašu, kad nei dzenbudizmas, nei 
psichoanalizė neįstengs jų sugrąžinti. 

— Kalbi kaip nusivylęs antrakursis. 

— Tos pačios senos naujos šalys, tos pačios įgrisusios glamo- 
nės, tie patys atlyginimai ir išlaidos, tie patys apduję nuo vais- 
tų, neviltingi, besikartojantys veidai, pasirodantys kabinete ana- 
lizės, tos pačios sunkiai atmušamos, jokios prasmės neturin- 
čios žvakės. Tos pačios senos naujos filosofijos. O tas dalykas, 
su kuriuo susiejau savo ego — psichoanalizė - iš pažiūros visai 
negali išspręsti problemos. 

— Dar ir kaip gali. 

— Mat jeigu psichoanalizė eitų tinkamu keliu, ji turėtų būti 
pajėgi mane pakeisti, pakeisti viską ir visus aplink, pašalinti 
visus nepageidaujamus neurozių simptomus ir padaryti tai kur 
kas greičiau negu per dvejus metus, kurių reikia tam, kad žmo- 
nės pastebimai pasikeistų. 

— Tu svajoji, Lukai. To neįmanoma padaryti. Nei teoriškai, 
nei praktiškai neįmanoma išvaduoti individo iš visų nepagei- 
daujamų įpročių, įtampų, manijų, tabu ir viso kito. 

— Tuomet galbūt teorija ir praktika yra netikusios. 

— Neabejotinai. 

— Mes sugebam tobulinti augalus, keisti mechanizmus, dre- 
suoti gyvūnus, tai kodėl negalim pakeisti žmonių? 

— Dėl Dievo meilės! - daktaras Manas energingai padaužė 
pypkę į bronzinę peleninę ir irzliai dėbtelėjo į mane. - Tu sva- 
joji. Jokių Utopijos salų nėra. Tobulo žmogaus irgi negali būti. 
Kiekvieno iš mūsų gyvenimas yra baigtinė virtinė klaidų, o jos 

turi tendenciją tapti neįveikiamos, pasikartojančios ir būtinos. 
Kiekvienas Žmogus sau taiko tokią patarlę: „Koks esu, toks ir 
gerai - kuo aš blogesnis už kitus?“ Bendra tendencija... ben- 
dra žmogaus asmenybės tendencija yra sustabarėti į lavoną. O 
lavono nepakeisi. Lavonai netrykšta entuziazmu. Juos tik ma- 
žumą pagražini, kad būtų galima į juos Žiūrėti. 

— Visiškai sutinku: psichoanalizė retai pertraukia asmeny- 
bės sąstingį, ji nieko negali pasiūlyti žmogui, kuriam viskas 
nusibodo. 

Daktaras Manas sukrenkštė, suprunkštė ar išleido dar kokį 
garsą, o aš pasitraukiau nuo lango pasižiūrėti į Froidą. Šis žvel- 
gė žemyn rimtu veidu; jis neatrodė patenkintas. 

— Turi būti kažkokia kita... kita paslaptis [šventvagystė!|, kaž- 
koks kitas stebuklingas gėrimas, kuris leistų tam tikriems žmo- 
nėms iš pagrindų pakeisti savo gyvenimą, - samprotavau toliau. 

— Pabandyk astrologiją, „Idzing“, LSD. 

— Froidas pastūmėjo mane ieškoti kokio filosofinio LSD ati- 
tikmens, bet, atrodo, paties Froido stebuklingas gėrimas ma- 
nęs nebeveikia. 

— Tu svajoji. Tu per daug tikiesi. Žmogus, jo asmenybė yra 
visuma susikaupusių individo trūkumų ir potencialų. Atimk iš 
jo visus įpročius, manijas bei paskatas ir atimsi jį. 

— Tai gal... gal tuomet reikėtų pribaigti tą „jį“. 

Jis nutilo, tarsi bandydamas suvokti, ką pasakiau, o kai atsi- 
gręžiau į jį, nustebino greitomis paleisdamas du dūmų patran- 
kos šūvius pro lūpų kamputį. 

— Ak, Lukai, tu ir vėl griebeisi tos prakeiktos Rytų mistikos. 
Mano savastis pastovi - mėgstu apsiryti, nevalyvai rengiuosi, 
nuobodžiai kalbu ir esu nepajudinamai atsidavęs psichoanali- 
Zei, sėkmei, moksliniams straipsniams - svarbiausia, visuomet 
išlieku pastovus, antraip niekados nieko nenuveikčiau ir koks 
tada būčiau? 

Nieko neatsakiau. 

— Jeigu kartais rūkyčiau vienaip, — porino jis toliau, - kartais 

kitaip, o kartais visai nerūkyčiau, vis kitaip rengčiausi ar rody- 
čiau susinervinimą, ramybę, ambicingumą, tingumą, gašlumą, 
rajumą, asketiškumą — kas tada ištiktų mano savastį? Ko tada 
pasiekčiau? Žmogaus būdą nulemia tai, kaip jis nusprendžia 
save apriboti. Jei žmogus neturi įpročių, pastovumo, gal net 
tam tikrų perdėm ryškių savybių, jį apninka nuobodulys ir jis 
darosi nebe žmogus. Tada jis - pamišėlis. 

Timas patenkintas, atsipalaidavęs kriuktelėjo, vėl padėjo 
pypkę ir maloniai man nusišypsojo. Kažkodėl pajutau jam ne- 
apykantą. 

— O jeigu susitaikai su tokiais absurdiškais savęs suvaržy- 
mais, vadinasi, esi psichiškai sveikas? — paklausiau. 

— Mhmmmm. 

Stovėjau atsisukęs į jį ir jutau, kaip mane užlieja keista įnir- 
šio banga. Norėjau pritrėkšti daktarą Maną dešimties tonų be- 
tono luitu. 

— Tikriausiai mes klystame, — spjaute išspjoviau Žodžius. — 
Visa psichoterapija yra nyki tragedija. Turbūt mes darome kaž- 
kokią esminę klaidą, nuodijančią visą mūsų mąstyseną. Praeis 
kiek metų, ir žmonės žiūrės į mūsų gydymo teorijas bei būdus, 
kaip mes šiandien žiūrime į devyniolikto amžiaus gydymą nu- 
leidžiant kraują. 

— Tu nesveikas, Lukai, - tarė jis tyliai. 

— Judu su Džeiku - vieni iš geriausių psichiatrų, bet kaip 
žmonės jūs abu esat niekas. 

Timas tiesus sėdėjo ant kėdės. 

— Tu nesveikas, — pakartojo jis. — Ir nemalk man daugiau 
šūdo apie dzenbudizmą. Stebiu tave jau keli mėnesiai. Tu nesi 
ramus. Pusę laiko tu panašus į mokinuką, kuris juokiasi, kai 
parodai pirštą, o kitą pusę - į pasipūtusį mulkį. 

— Esu psichoterapeutas ir akivaizdu, kad kaip žmogus esu 
visiškas nevykėlis. Gydytojau, gydyk save. 

— "Tu praradai tikėjimą svarbiausia profesija pasaulyje dėl 
kažkokių idealizuotų lūkesčių, nors net dzenbudizmas sako, 

kad jie nerealūs. Tau nusibodo kasdienis stebuklas - mažumą 
gerinti žmonių būklę. Nesuprantu, kodėl reikia didžiuotis, kad 
leidi jų būklei blogėti. 

— Aš nesididžiuoju, kad... 

— Ne, didžiuojiesi. Tu tariesi sužinojęs absoliučią tiesą ar 
bent jau kad vienintelis jos ieškai. Esi klasikinis Karenos Hor- 
ni aprašytas neurotikas: džiaugiesi ne tuo, ko pasiekei, o tuo, 
ką svajoji pasiekti. 

— Sutinku, - pritariau be jokios pašaipos, nes jis pasakė tie- 
są. - Užtat tu, Timai, esi klasikinis normalus žmogus, bet aš 
tavim nesižaviu. 

Jis spoksojo į mane nebepapsėdamas pypkės, išraudusiu vei- 
du, paskui lyg nuo grindų atsimušęs didžiulis balionas stenė- 
damas pakilo nuo kėdės. 

— Apgailestauju, kad taip manai, - tarė jis ir nupūškavo prie 
durų. 

— Turi būti koks būdas pakeisti žmogų radikaliau, negu mes 
sugebame... 

— Kai jį sužinosi - pranešk man, - atšovė jis. 

Jis stabtelėjo prie durų ir mudu žvelgėme vienas į kitą - du 
svetimi pasauliai. Jo veide atsispindėjo pagiežinga panieka. 

— Pranešiu, —- pažadėjau. 

— Kai tik sužinosi, paskambink man. Mano telefonas Oks- 
forde - 4—0300. 

Stovėjome pasisukę veidu vienas į kitą. 

— Labanakt, - tarstelėjau. 

— Labanakt, - nusisukdamas atsakė jis. - Ryte perduok nuo 
manęs geriausių linkėjimų Lilei. Ir, Lukai, - pridūrė vėl atsi- 
gręždamas į mane, - pabandyk perskaityti Džeiko knygą iki 
galo. Visada geriau kritikuoti knygą ją perskaičius. 

— Aš ją... 

— Labanakt. 

Jis atidarė duris, iškrypavo lauk, padvejojo prie lifto, pasu- 
ko prie laiptų ir pranyko. 


Aštuntas skyrius 


Uždaręs duris mašinaliai grįžau į svetainę. Stovėdamas prie lan- 
go žiūrėjau į retas šviesas ir tuščias ankstyvo rytmečio gatves 
apačioje. Daktaras Manas išėjo iš pastato ir pasuko Medisono 
Man magėjo paimti kėdę, ant kurios jis sėdėjo, ir pro langą sviesti 
jam įkandin. Galvoje prabėgo iškreipti vaizdai: tamsi Džeiko 
knyga, per pietus gulinti ant baltos staltiesės; to berniuko Eriko 
juodos akys, šiltai žvelgiančios į mane; Lilė su Arlyna, besiran- 
gančios prie manęs; tušti popieriaus lapai ant mano rašomojo 
stalo; grybų pavidalo daktaro Mano dūmų kamuoliai, kylantys 
lubų link, ir atvirai, geismingai žiovaujanti Arlyna, kai prieš ke- 
lias valandas ėjo iš kambario. Kažkodėl kilo noras nueiti į toli- 
mąjį svetainės galą, įsibėgėti ir visu greičiu nulėkus į kitą galą 
kiaurai išlįsti pro ten kabantį Froido portretą. 

To nepadariau, tik nusisukau nuo lango ir ėmiau vaikštinė- 
ti po kambarį, paskui pakėliau akis į portretą. Froidas iš vir- 
šaus spoksojo į mane orus, rimtas, produktyvus, racionalus ir 
stabilus — kaip tik toks galėtų stengtis būti protingas žmogus. 
Pakėliau rankas, atsargiai suėmiau portretą ir nusukau jį vei- 
du į sieną. Su vis didesniu pasitenkinimu žiūrėjau į rudą nuga- 
rėlės kartoną, tada atsidusau, grįžau prie pokerio stalo ir pa- 
dėjau į vietą kortas, žetonus ir kėdes. Pasigedau vieno iš dvie- 
jų kauliukų, bet ant grindų jo nebuvo matyti. Buvau beeinąs į 
lovą, bet tada pamačiau ant staliuko šalia kėdės, nuo kurios 
moralus man sakė daktaras Manas, kortą —- pikų damą - pa- 
svirusią kampu, tarsi ant kažko gulėtų. Priėjau, pažiūrėjau že- 
myn ir supratau, kad po korta - trūkstamas kauliukas. 

Stovėjau ištisą minutę, jusdamas kylant nesuvokiamą įtūžį — 
tikriausiai tokį juto Osterfladas ar tą popietę Lilė, tik nė į nie- 
ką nenukreiptą, žodžiu, nepaaiškinamą, nesuvokiamą įniršį. 
Miglotai prisimenu ant židinio atbrailos tiksėjus elektrinį laik- 
rodį. Tada nuo Ist upės į kambarį įsiveržė rūko sirenos kauks- 
mas, ir siaubas, išplėšęs arterijas man iš širdies, mazgais suri- 
šo jas pilve: jei tas kauliukas guli viena akimi į viršų, pama- 
niau, nusileisiu laiptais ir išžaginsiu Arlyną. „Jeigu atsivertusi 
viena akis, išžaginsiu Arlyną“, lyg koks didžiulis neoninis Žžen- 
klas be perstojo mirksėjo mano galvoje ir mane apėmė dar 
didesnis siaubas. Jeigu pamatysiu ne vieną akį, eisiu miegoti, 
pamaniau, tada siaubą nustelbė malonus jaudulys ir išsišie- 
piau iki ausų: viena akis reiškia žaginimą, daugiau - lovą; bur- 
tai mesti. Kas aš toks, kad abejočiau tuo, ką liepia burtai? 

Pakėliau pikų damą ir pamačiau spoksančią į mane vieną 
kiklopišką akį. 

Iš to sukrėtimo gal penkias sekundes negalėjau pajudėti, 
bet galop staigiai kaip kareivis apsisukau, nužygiavau prie 
mūsų buto durų, atidariau jas, žengiau žingsnį lauk, vėl apsi- 
sukau, džiugaus jaudulio apimtas tiksliai kaip koks mecha- 
nizmas paržygiavau į butą, nužingsniavau koridorium iki mū- 
sų miegamojo, plyšelį pravėriau duris ir garsiai pranešiau: 
„Einu pasivaikščioti, Lile“. Tada apsisukau ir antrą kartą iš- 
drožiau iš buto. 

Kai medinėmis kojomis lipau žemyn, pastebėjau rūdžių dė- 
mes ant turėklų ir kampe numestą suglamžytą reklaminį lanks- 
tinuką. „Netramdyk savo svajonių“, - ragino jis. Eksteinų laiptų 
aikštelėje apsisukau lyg marionetė, nužygiavau prie jų buto 
durų ir paskambinau. Kita aiški mintis perskrodė man galvą ir 
sukėlė orią paniką: „Ar Arlyna tikrai geria kontraceptines tab- 
letes?“ Sąmonę nuskaidrino šypsena, pamanius, kaip Džekas 
Skerdikas eidamas žaginti ir žudyti dar vienos moters neri- 
mauja, ar ji saugosi nuo nėštumo. 

Po dvidešimties sekundžių paskambinau vėl. 

Antrą kartą šypsena nušvito galvoje (mano veidas liko me- 
dinis) pamanius, kad kažkas kitas jau atidengė kauliuką ir da- 
bar išsijuosęs dulkina Arlyną ant grindų kitapus durų, vos už 
poros žingsnių nuo manęs. 

Trakštelėjo velkė, durys šiek tiek prasivėrė. 

— Čia tu, Džeikai? — pasigirdo mieguistas balsas. 

— Čia aš, Arlyna, - atsakiau. 

— Ko tau reikia? 

Durys plačiau neatsivėrė. 

— Atėjau tavęs išžaginti, — atsakiau. 

— Luktelk, - tarė ji. 

Ji atkabino grandinėlę ir atidarė duris. Vilkėjo negražiu med- 
vilniniu chalatu, gal net Džeiko; juodi plaukai buvo išsidraikę 
ant kaktos, veidas išbaltintas sustingusios grietinėlės. Be aki- 
nių, ji prisimerkusi Žiūrėjo į mane kaip neregė elgeta Kristaus 
gyvenimą vaizduojančioje melodramoje. 

Įėjau, uždariau duris, pasisukau į ją ir laukiau, nenumany- 
damas, ką darysiu toliau. 

— Ko, sakei, tau reikia? — paklausė jinai apdujusi nuo miego. 

— Atėjau tavęs išžaginti, — atsakiau ir žengtelėjau prie jos. 

Arlyna ir toliau stovėjo nejudėdama. Buvo matyti, kad jai 
darosi vis smalsiau - gal todėl, kad budo. Pirmą kartą pajutęs 
šiokį tokį geismą, apkabinau ją, palenkiau galvą ir prisiliečiau 
lūpomis prie jos kaklo. 

Beveik tą pačią akimirką pajutau, kaip ji smarkiai stumia 
mane rankas įrėmusi į krūtinę, o netrukus išgirdau „LuuuuU- 
Ūkai“ — nei išgąstingą, nei klausiamą. Gal ji ištarė tą žodį net- 
gi kikendama. Ilgai, jaudrinamai drėgnomis lūpomis siurbiausi 
jai į kaklo apačią, paskui paleidau. Ji žengtelėjo atatupsta ir 
pasitaisė šlykštųjį chalatą. Skirtingai užhipnotizuoti spoksojo- 
me vienas į kitą lyg du girtuokliai, žinantys, kad aplinkiniai 
tikisi, jog juodu ims šokti. 

— Eikš, - išgirdau save sakant po tos abiejų patirtos baimės 
akimirkos. Kaire ranka apkabinau ją per juosmenį ir ėmiau 
temptis į miegamąjį. 

— Paleisk mane! - pyktelėjo ji ir nustūmė mano ranką. 

Dešinys mano delnas staigiu it kokios puikiai valdomos ma- 
rionetės judesiu plojo jai per veidą. Ją apėmė siaubas. Mane 
irgi. Antrą kartą stovėjome pasisukę veidais, ir pamačiau, kaip 
kairiame jos žande ima ryškėti raudona dėmė. Mašinaliai nu- 
sišluosčiau į kelnes sustingusią grietinėlę nuo pirštų, ištiesiau 
ranką, suėmiau chalatą ir prisitraukiau ją prie savęs. 

— Eikš, - pakartojau. 

— Paleisk Džeiko chalatą, - ne itin ryžtingai sušnypštė ji. 

Paleidau ir pasakiau: 

— Noriu išžaginti tave, Arlyna. Dabar, šią akimirką. Eime. 

Lyg išsigandęs kačiukas ji gūždamasi traukėsi nuo manęs 
suėmusi chalatą ties kaklu. Paskui išsitiesė. 

— Na, gerai, - tarė ji, nutaisiusi išraišką, kurią galiu apibū- 
dinti tik kaip pagrįsto pasipiktinimo, ir pro mane pasuko kori- 
doriumi į miegamąjį pridurdama: — Tik nekišk nagų prie Džei- 
ko chalato. 

Tuomet bemaž be menkiausio smurto ją išžaginau. Po teisy- 
bei, vaizduotės, aistros ar malonumo buvo ne per daugiausia. 
Didesnį malonumą patyrė Arlyna. Dariau viską kaip pridera: 
čiulpiau krūtis, maigiau sėdmenis, glosčiau gėdos lūpas, užgu- 
liau įprastu būdu ir, ilgiau negu įprasta rietęs nugarą ir varęs 
(nuo pradžios iki galo jaučiausi kaip marionetė, išmokyta ro- 
dyti normalų lytinį aktą pulkeliui nesupratingų paauglių), bai- 
giau. Ji pasiraitė ir pasitampė keliom sekundėm ilgiau ir atsi- 
duso. Po kurio laiko pakėlė į mane akis. 

— Kam tai padarei, Lukai? 

— "Turėjau, Arlyna. Neįstengiau atsispirti poreikiui. 

— Džeikui tai nepatiks. 

- Eėė - Džeikui? 

— Aš viską jam pasakoju. Jis sako, kad šitaip gauna vertin- 
gos medžiagos. 

— Bet... šis... ar tave kas nors... anksčiau yra išžaginęs? 

— Ne, bent jau nuo tada, kai ištekėjau. Myliuosi tik su Džei- 
ku, o jis manęs niekada nežagina. 

— Tu įsitikinusi, kad turi jam papasakoti? 

— Žinoma. Jis norėtų apie tai išgirsti. 

— Bet gal jis baisiausiai susikrims? 

— Džeikas? Ne. Jam tai pasirodys įdomu. Jam viskas įdomu. 
Jei seksas būtų buvęs analinis, jam būtų dar įdomiau. 

— Arlyna, nereikia tos pagiežos. 

— Aš nejaučiu pagiežos. Džeikas yra mokslininkas. 

— (Gal tu ir teisi, bet... 

— Tiesa, buvo vienas kartas... 

— Koks kartas? 

— Kai jo kolega iš Belvju universiteto per vieną vakarėlį al- 
kūne vis paliesdavo man krūtį, ir Džeikas perskėlė jam pakau- 
šį buteliu... buteliu... gal konjako? 

— Perskėlė pakaušį? 

— Brendžio. O kitą kartą, kai vienas vyras per Kalėdas pabu- 
čiavo mane po laumės šluota, Džeikas... - atsimeni, tu juk ten 
buvai, —- pagrasino jam... 

— Baigiu prisiminti. Klausyk, Arlyna, nekvailiok — nepasa- 
kok Džeikui apie tai, kas įvyko šiąnakt. 

Ji susimąstė. 

— Bet jeigu jam nepapasakosiu, atrodys, lyg būčiau padariu- 
si kažką negera. 

— Ne. Aš padariau kažką negera, Arlyna. Ir aš nenoriu pra- 
rasti Džeiko draugystės ir pasitikėjimo vien todėl, kad tave 
išžaginau. 

— Aš suprantu. 

— Jis būtų įskaudintas. 

— Taip. Jis nereaguotų objektyviai. Jeigu būtų išgėręs... 

— Taip, įskaudintas... 

— Aš jam nepasakosiu. 

Mes dar persimetėm vienu kitu žodžiu, ir tuo viskas baigėsi. 
Praėjus gal keturiasdešimčiai minučių nuo mano pasirodymo, 
išėjau. Tiesa, dar įvyko vienas incidentas. Kai man išeinant 
mudu su Arlyna prie jos buto durų meiliai bučiavomės sukišę 
vienas kitam į burną liežuvį, - ji vilkėjo plonyčiais naktiniais, 
viena sunki jos krūtis buvo išvirtusi lauk, ir aš laikiau ją delne 
būdamas apsirengęs daugmaž taip pat, kaip atėjęs, - mūsų gei- 
dulingą atsisveikinimą pertraukė spynoje brakštelėjęs raktas. 
Mes atšokome vienas nuo kito, durys atsidarė, ir tarpduryje 
pamatėme Džeikobą Eksteiną. 

Jis įdėmiai Žiūrėjo į mane pro savo akinius storais lęšiais, 
kaip man pasirodė - šešiolika su puse minutės (iš tikrųjų gal 
tik penkias ar šešias sekundes), paskui garsiai tarė: 

— Lukuti, kaip tik tave norėjau pamatyti. Prisimeni mano 
šiknų stebėtoją? Jis išgydytas. Mano dėka. Man pavyko. Aš 
išgarsėjau. 


Devintas skyrius 


Grįžęs į savo svetainę mąsliai spoksojau į atsivertusią kauliu- 
ko akį. Kasiausi kiaušius, purčiau galvą apstulbęs ir kažkokios 
pagarbios baimės apimtas. Galėjau Žaginti prieš daugel metų, 
net dešimtmečių, bet tai padariau tik tada, kai nustojau svars- 
tęs, ar tai įmanoma, išmintinga ar net pageidautina - tiesiog 
padariau iš anksto negalvodamas, jausdamasis esąs už manęs 
glūdinčios jėgos marionetė, dievų - kauliuko — padaras, o ne 
už savo veiksmus atsakingas asmuo. Priežastis buvo atsitikti- 
numas ar lemtis, ne aš. Tikimybė, kad kauliukas atsivertęs vie- 
na akimi, buvo vos viena iš šešių. Galimybė, kad kauliukas gu- 
li po korta, buvo gal viena milijonoji. Akivaizdu, kad žaginti 
man paliepė lemtis. Taigi aš nekaltas. 

Aišku, aš galėjau tiesiog imti ir sulaužyti žodinį pažadą pa- 
klusti kauliuko įsakams. Tiesa? Tiesa. Betgi pažadas! Iškilmin- 
gas pažadas paklusti kauliukui! Mano garbės žodis! Ar galime 
tikėtis, kad gydytojas, NPD narys, sulaužys duotą žodį, nes kau- 
liukas paliepė žaginti, nors tokia tikimybė buvo visai menkutė? 
Ne, akivaizdu, kad ne. Aš neabejotinai esu nekaltas. Man kilo 
noras grakščiai nusispjauti į čia pat stovinčią spjaudyklę mano 
bylos nagrinėjime dalyvaujančių prisiekusiųjų akivaizdoje. 

Tačiau apskritai paėmus šis argumentas atrodė gana pras- 
tas, ir aš ne itin susikaupęs ėmiau ieškoti naujo, kai visas užsi- 
degiau nuo minties: aš teisus — aš visuomet turiu paklusti kau- 
liukams. Kad ir kur jie vestų, privalau sekti iš paskos. Visa 
valdžia kauliukui! 

Susijaudinęs ir išdidus akimirką stovėjau prie savojo Rubi- 
kono. O tada jį peržengiau. Tą akimirką visiems laikams min- 

tyse suformulavau principą, kuriuo niekad neturėsiu teisės su- 
abejoti: darysiu viską, ką lieps kauliukas. 

Netrukus atėjo nusivylimas. Paėmiau į rankas kauliuką ir 
paskelbiau: „Jei iškris viena, trys ar penkios akys, eisiu miego- 
ti; jeigu atsivers dvi - nulipsiu laiptais žemyn ir paklausiu Džei- 
ko, ar galiu pamėginti išžaginti Arlyną dar kartą, jei keturios 
ar šešios - dar neisiu gulti ir daugiau apie visa tai pagalvosiu“. 
Smarkiai pakračiau kauliuką rieškučiose ir išmečiau ant po- 
kerio stalo. Kauliukas pariedėjo ir sustojo: penkakė. Apstul- 
bintas ir kiek apviltas nuėjau miegoti. Ateityje ridendamas kau- 


veik tokie pat nenuovokūs kaip ir žmogus. 


Dešimtas skyrius 


Per savo praktiką įpratau numoti ranka į kiekvieną iš pažiūros 
aiškią priežastį. Taigi iš ryto, po laiko tarpsnio be glamonių, 
sėdmenų graibymo prieš pusryčius, drungną kavą ir pagirin- 
gos Lilės priekaištus, užeinu į svetainę atkurti nusikaltimo sce- 
nos. Vaikštinėdamas pirmyn atgal bandau sau įrodyti, jog bū- 
čiau ėjęs pas Arlyną, kad ir kiek akių būtų atsivertę — viena, 
keturios ar dar kelios. Nepavyksta. Savo didele, smarkiai pla- 
kančia širdim jaučiu, kad tik kauliukas pastūmėjo mane laip- 
tais žemyn ir į Arlynos kelnaites. 

Tuomet bandžiau įtikinti save, kad mačiau kauliuką ant to 
stalelio, kai jis dar nebuvo uždengtas korta ar bent jau kol dar 
nebuvau iškilmingai prisiekęs atlikti šventą žaginimo aktą, jei 
paaiškėtų, kad atsivertusi viena kauliuko akis. Bandžiau išsi- 
aiškinti, kas paliko ten kortą ir kauliuką. Spėjau, kad tikriau- 
siai Lilė, kai strimgalviais lėkė į tualetą. Taigi lyg ir negalėjau 
žinoti, kad išriedėjusi vienakė. Gal sėdėdamas kampu į staliu- 
ką nuo savo kėdės mačiau kauliuko šonus, tad nesąmoningai 
nusprendžiau, kad kauliuko viršuje vienakė ar šešakė? Priėjau 
prie stalelio, paridenau ant jo kauliuką ir, nežiūrėdamas, kiek 
akių iškrito, uždengiau jį pikų dama panašiai, kaip jis buvo 
uždengtas išvakarėse. Tada atsisėdau prie pokerio stalo. Nuo 
jo spoksodamas pro savo akinius, prisimerkęs, įtempęs akis, 
dėdamas tiesiog antžmogiškas pastangas sugebėjau įžiūrėti sta- 
lelį ir kiek išsigaubusią kortą. Jeigu po ja gulėjo kauliukas, ma- 
no akims tai buvo negirdėta naujiena. Nuo savo kėdės prie 
pokerio stalo kauliuką galėjau pamatyti tik turėdamas nesą- 
moningą regą su optiniu taikikliu. Viskas buvo aišku: aš nieku 

gyvu negalėjau žinoti, kas guli po pikų dama; Arlynos išžagi- 
nimas buvo padiktuotas lemties. 

— Kas pasidarė Froido paveikslui? — paklausė Lilė. Ji perda- 
vė vaikus tarnaitei ir atėjo iš virtuvės. 

Matydamas, kad Froido portretas tebekabo veidu į sieną, 
atsakiau: 

- Nežinau. Spėju, kad tu jį apsukai eidama miegoti. Šitaip 
simboliškai atstūmei mane ir mano kolegas. 

Lilė susitaršiusiais šviesiais plaukais, paraudusiomis akimis 
ir susiraukusi, tartum dvejotų, atrodė kaip niekad panaši į pe- 
lę, besiartinančią prie sūrio pelėkautuose. Ji įtariai mane nu- 
žvelgė. 

— Aš jį apsukau? - paklausė ji, nesėkmingai bandydama pri- 
siminti vakarykščius įvykius. 

— Be abejo. Nejaugi neatsimeni? Pasakei: „Dabar Froidas 
gali žiūrėti į šių namų vidurius“ ar kažką panašaus ir nusvir- 
duliavai į tupyklą. 

— Nenusvirduliavau, - paprieštaravo Lilė. - Aš nuėjau be 
galo oriai. 

— Tu teisi. Tu be galo oriai nuėjai įvairiomis kryptimis vienu 
metu. 

— Bet iš esmės judėjau rytų kryptimi. 

— Tu teisi. 

— Rytų ir tupyklos. 

Mes nusijuokėme, ir aš paprašiau atnešti dar vieną puodelį 
kavos ir spurgą į mano kabinetą. Evė su Lariu akimirkai ištrū- 
ko iš tarnaitės gniaužtų, pralėkė per svetainę nelyginant du 
banditai, pasiryžę iššaudyti miestelį, ir vėl dingo. Aš pasitrau- 
kiau į savo namus namuose - į kabinetą, prie savo seno ąžuo- 
linio rašomojo stalo. 

Kurį laiką sėdėjau, ridendamas du žalius kauliukus jo ran- 
duotu viršumi ir svarstydamas, ką man reiškia praėjusios nak- 
ties įvykiai. Kojos ir slėpsnos atrodė sunkios, galva lengva. 
Praėjusią naktį padariau tai, ką aiškiai pats nesuvokdamas 

norėjau padaryti dveji ar treji metai. Tai padaręs pasikeičiau, 
nelabai, bet pasikeičiau. Kelias savaites mano gyvenimas bus 
šiek tiek sudėtingesnis, šiek tiek įdomesnis. Ieškodamas laisvos 
valandos pažaisti su Arlyna praleisiu laiką, kurį pastaruoju me- 
tu leisdavau bandydamas, bet nesugebėdamas rašyti knygos, ban- 
dydamas, bet nesugebėdamas sutelkti dėmesio į savo ligonius ir 
svajodamas apie gudrius ėjimus fondų biržoje. Gal laikas bus 
praleistas ne geriau, užtat man bus smagiau. Kauliuko dėka. 

Ką dar gali paliepti kauliukai? Na, kad nustočiau rašęs kvai- 
lus straipsnius apie psichoanalizę; kad parduočiau visas savo 
akcijas ar supirkčiau tiek, kiek išgaliu; kad pasimylėčiau su Ar- 
lyna mūsų dvigulėje lovoje mano žmonai miegant kitoje jos pu- 
sėje; kad nukeliaučiau į San Franciską, Havajus ar Pekiną; kad 
kaskart žaisdamas pokerį blefuočiau; kad atsisakyčiau savo na- 
mų, draugų ir profesijos. Metęs psichiatro praktiką galėčiau tapti 
universiteto profesoriumi... biržos makleriu... nekilnojamojo tur- 
to agentu... dzenbudizmo mokytoju... naudotų automobilių par- 
davėju... turizmo agentūros darbuotoju... liftininku. Staiga at- 
rodė, kad galiu pasirinkti begalę profesijų. Tai, kad nenorėjau 
būti naudotų automobilių pardavėju ir negerbiau šios profesi- 
jos, atrodė bemaž mano yda, smerktina keistenybė. 

Mano galva sprogte sprogo nuo atsiveriančių galimybių. At- 
rodė, kad visai be reikalo taip ilgai kenčiau nuobodulį. Įsivaiz- 
davau, kaip po kiekvieno nuo manęs nepriklausančio sprendi- 
mo sakau: „Burtai mesti“ ir stojiškai brendu per kokį naują, 
kaskart vis platesnį Rubikoną. Na ir kas, kad vienas gyveni- 
mas buvo nykus ir nuobodus? Tegyvuoja naujas gyvenimas! 

Bet koks naujas gyvenimas? Pastaruosius kelis mėnesius at- 
rodė, kad neverta daryti nieko, ką darau. Ar kauliukas tai pa- 
keitė? Ką konkrečiai aš noriu daryti? Na, nieko konkrečiai. O 
apskritai paėmus? Visą valdžią kauliukams! Gerai, bet ką jie 
gali nuspręsti? Viską. 

Viską? 

Viską. 


Vienuoliktas skyrius 


Viskas iš pradžių vyko ne itin įdomiai. 

Tą popietę kauliukai paniekino visokias įdomias galimybes 
ir nusiuntė mane į artimiausią vaistinę nusipirkti pirmų pasi- 
taikiusių leidinių skaityti. Turiu pripažinti, kad keturi nusipirkti 
žurnalai: „Skausmingos išpažintys“, „Tavo, profesionalaus fut- 
bolininko, vadovas“, „Dėk skersą“ ir „Sveikata ir tu“, buvo 
įdomesni negu mano įprastas psichoanalitinis skaitalas, bet 
šiek tiek apgailestavau, kad kauliukai nedavė man svarbesnės 
ar absurdiškesnės užduoties. 

Tą vakarą ir kitą dieną aš, galima sakyti, privengiau kauliu- 
kų. Štai kodėl antrą naktį po mano didžiosios pergalės dienos 
gulėjau lovoje ir mąsčiau, ką daryti su Arlyna. Be abejo, norė- 
jau dar kartą priglausti ją prie krūtinės, bet pavojai, kompli- 
kacijos ir padėties komizmas atrodė per didelė kaina. Varčiausi, 
kamuojamas dvejonių, nerimo ir geismo, kol Lilė liepė man 
išgerti tabletę raminamųjų arba miegoti vonioje. 

Išsiritau iš lovos ir nuėjau į savo kabinetą. Buvau įpusėjęs 
sudėtingą įsivaizduojamą pokalbį su Džeiku: be galo supran- 
tamai aiškinau jam, ką veikiu po jo lova ir kokių teisinių keb- 
lumų gali sukelti žmogžudystė, bet staiga suvokiau, kad tie- 
siog leisiu spręsti kauliukams, ir mane užplūdo palengvėjimo 
banga. Negalite ryžtis? Kamuoja dvejonės? Kankina nerimas? 
Tegul riedantis dramblio kaulo kubelis nuridena naštą nuo jū- 
sų pečių. Tik pustrečio dolerio už du. 

Pasiėmiau rašiklį ir surašiau skaičius nuo vieno iki šešių. 
Man, kaip konservatyvaus būdo žmogui, pirma atėjusi į galvą 
galimybė buvo mesti visą šį reikalą: nepaisysiu mūsų trumpo 

romano ir elgsiuosi su Arlyna, lyg nieko nebūtų atsitikę. Juk 
kartkartėmis dulkindamas svetimą žmoną gali prisivirti košės. 
O kai toji moteris yra tavo geriausio draugo, artimiausio kai- 
myno ir patikimiausio kompaniono žmona, elgiesi kaip pas- 
kutinis intrigantas ir išdavikas, tad ar verta dėti pastangas — 
juolab dar nežinia, koks galas tavęs laukia. Arlynos galas ne 
tiek daug skyrėsi nuo Lilės, kad reikėtų valandų valandas ka- 
kui valandų valandas kamuotis svarstant, ar reikėtų svarstyti, 
kam į jį jėjai. Be to, kažin ar Arlynos sielos vingrybės paaiškės 
esančios originalesnės už jos kūno. 

Arlyna ir Džeikas susituokė prieš septyniolika metų, kai juo- 
du mokėsi priešpaskutinėje mokyklos klasėje. Džeikas buvo 
ne pagal metus subrendęs paauglys, tad vieną vasarą suvilio- 
jęs Arlyną rudenį pajuto nebegalis be sekso, kai jį išsiuntė į 
Taperio gabių berniukų internatą, ir juodu išsiskyrė. Mastur- 
bavimas įvarė jį į siaubingą neviltį, nes jokios svajonės ar gla- 
monės su pačiu savim nė iš tolo neprilygo apvalioms Arlynos 
krūtims jo delnuose ar burnoje. Per Kalėdas jis pranešė tė- 
vams, kad neturi kitos išeities, kaip grįžti į nemokamą valsty- 
binę mokyklą, nusižudyti arba vesti Arlyną. Tėvai trumpai 
svarstė dvi pastarąsias galimybes ir nenoromis leido tuoktis. 

Arlyna visai nudžiugo metusi mokyklą ir nelaikiusi baigia- 
mųjų algebros ir chemijos egzaminų. Juodu susituokė per Ve- 
lykų atostogas, ir ji pradėjo dirbti, kad padėtų Džeikui baigti 
mokslus. Taigi Arlyna mokėsi iš gyvenimo, o kadangi savo gy- 
venimą praleido dirbdama pardavėja Gimbelo universalinėje 
parduotuvėje, sekretore knygų platinimo bendrovėje Bache 
and Co., mašininke prekybos centre Woolworth's ir telefono 
operatore Tekstilės ir drabužių projektavimo institute, gavo 
menką išsilavinimą. Septynerius metus nuo tada, kai nustojo 
dirbti, uoliai talkino labdaringoms organizacijoms, apie ku- 
rias niekas nėra girdėjęs (Šuniukų šeimos šventė, Tešla nuo dia- 

beto, Padėkite Afganistano aviganiams!), skaitė siaubo literatū- 
rą ir aukšto lygio psichoanalitikams skirtus žurnalus. Kiek ji 
suprato šias savo veiklos sritis - neaišku. 

Vedybų diena, matyt, buvo paskutinis kartas, kai Džeikas 
bent kiek susimąstė apie moterų vaikymąsi. Rodės, jis įsigijo 
Arlyną su tuo pačiu entuziazmu, kaip vėliau gyvenime įsigijo 
aspirino atsargų visam likusiam gyvenimui, o dar kiek vėliau — 
laisvinamųjų atsargų visam likusiam gyvenimui. Negana to: 
aspirinas ir laisvinamieji negalėjo sukelti jokio nemalonaus ša- 
lutinio poveikio, taigi jis pasirūpino, kad periodiškai vartoda- 
mas Arlyną irgi jo nepatirtų. Pikti liežuviai plakė, girdi, Džei- 
kas verčia Arlyną gerti kontraceptines tabletes, kištis pesarą, 
diafragmą ir plautis iš vidaus dušu, o pats naudodavo prezer- 
vatyvus, nors visada santykiaudavo per užpakalį, o prieš or- 
gazmą ištraukdavo varpą. Kad ir kokius metodus Džeikas tai- 
kė, jie pasiteisino. Juodu neturėjo vaikų, Džeikas buvo paten- 
kintas, o Arlyna nuobodžiavo ir troško kūdikio. 

Taigi mano pirmasis variantas buvo aiškus: romanas baig- 
tas. Pasijutęs maištingas užrašiau antrą variantą: „Darysiu 
viską, ką mudviem daryti lieps Arlyna“ (tuo metu tai buvo 
ganėtinai drąsu), trečią — kiek įmanoma greičiau bandysiu 
suvilioti Arlyną dar kartą. Per daug neapibrėžta. Bandysiu ją 
suvilioti... ėėė... šeštadienio vakarą (kai pas Eksteinus vyks 
vakarėlis). 

Ketvirtas variantas: aš... Rodos, visus tris akivaizdžius gali- 
mus veiksmus jau suminėjau - ne, pala - ketvirtas: kai tik pa- 
vyks pasikalbėti su ja akis į akį, pasakysiu, kad neapsakomai ją 
myliu, bet jaučiu, jog vaikų labui mūsų meilė turi būti plato- 
niška. Penktas: elgsiuos pagal situaciją ir leisiu impulsams dik- 
tuoti mano elgseną (fe - ir vėl koks neryžtingumas!). Šeštas: 
nueisiu pas ją į butą antradienį po pietų (žinojau, kad tai bus 
pirmas kartas nuo dabar, kai ji bus viena) ir išžaginsiu tikro- 
viškiau (tai yra nė nesistengsiu būti švelnus ar ją vilioti). 

Pažiūrėjau į galimybes, patenkintas nusišypsojau ir paride- 
nau kauliuką. Keturakė - platoniška meilė. Platoniška mei- 
lė?! Iš kur ji čia atsirado?! Iš pradžių pasibaisėjau, bet paskui 
nusprendžiau, kad ketvirtas variantas reiškia, jog Arlyna gali 
atkalbėti mane nuo platoniškos meilės. 

Tą šeštadienio vakarą Arlyna pasitiko mane prie durų vilkė- 
dama nuostabia žydra vakarine suknia, kurios anksčiau nebu- 
vau matęs (Džeikas irgi), su stiklu škotiško viskio rankoje ir spok- 
sodama išpūstomis akimis — gal iš nuostabos, baimės, o gal kad 
be akinių ne kažin ką matė. Padavusi man stiklą (Lilė viršuje vis 
dar rengėsi) Arlyna nurūko į kitą kambario galą. Priėjau prie 
būrelio Džeiko vadovaujamų psichiatrų ir klausiausi virtinės mo- 
nologų apie tai, kaip išvengti pajamų mokesčio. 

Prislėgtas nusekiau paskui Arlyną. Prie mano lūpų lyg pyra- 
gaičio trupiniai buvo prilipusi poezija. Ji vis lakstė nuo virtu- 
vės baro prie svečių plačiai, bukai šypsodama, paskui, kuriam 
nors nespėjus baigti sakinio, vėl nuskuosdavo į šalį neva at- 
nešti kam gėrimo. Dar nebuvau matęs jos tokios apsėstos. Kai 
galop kartą nusekiau jai įkandin į virtuvę, ji spoksojo į Empire 
State pastato nuotrauką, tiksliau, į kalendorių po ja, kuriame 
visi laisvadieniai buvo apvedžioti oranžiniais kvadratėliais. 

Ji atsigręžė ir pažiūrėjo tomis iš nuostabos, baimės ar ne- 
primatymo išpūstomis akimis ir bauginamai garsiu, nervingu 
balsu paklausė: 

— O kas, jeigu aš nėščia? 

— Ša! — atsakiau. 

— Jeigu aš pastojau, Džeikas man niekados neatleis. 

— Bet aš maniau, kad tu kas rytą geri kontraceptikus? 

— Džeikas man liepia, bet pastaruosius dvejus metus vietoj 
jų geriu mažytes vitamino C tabletes. 

— Dieve, kada... ė... kada tu... Manai, kad esi nėščia? 

— Džeikas supras, kad jį apgaudinėjau ir negėriau kontra- 
ceptikų. 

— Bet jis manys esąs tėvas? 

— Žinoma - kas kitas galėtų būti? 

— Na... ėčė... 

— Bet tu juk Žinai, kokia baisi jam mintis, kad turės vaikų. 

— Taip, Žinau. Arlyna... 

— Atsiprašau — turiu nunešti gėrimų. 

Ji išbėgo su dviem martiniais ir grįžo su tuščiu viskio stiklu. 

— Nedrįsk dar kartą mane paliesti, — tarė ji pradėdama tai- 
syti dar vieną gėrimą. 

— Ak, Arlyna, kaip gali šitaip kalbėti? Mano meilė nelygi- 
nant... 

— Ateinantį antradienį Džeikas iki vakaro sėdės biblioteko- 
je - dirbs prie savo knygos. Jei išdrįsi iškrėsti ką nors panašaus 
kaip aną naktį, iškviesiu policiją. 

— Arlyna... 

— Sužinojau policijos numerį ir ketinu visuomet laikyti tele- 
foną po ranka. 

— Arlyna, mano jausmai tau tiesiog... 

— Nors Lilei vakar pasakiau, kad antradienį važiuoju į Vest- 
česterį aplankyti tetos Miriamos. 

Ji vėl išdulkėjo su pilnu stiklu viskio ir dviem gabalėliais sū- 
riu apibarstyto saliero. Lilė pasirodė jai dar negrįžus, tad man 
teko leistis į nesibaigiančią diskusiją apie bitlų įtaką Ameri- 
kos kultūrai su kažkokiu Sidniu Optu. Nieko artimesnio po- 
ezijai tą vakarą neišgirdau. Net su Arlyna neteko pasikalbė- 
ti... na, iki to antradienio popietės. 

— Arlyna, - tariau bandydamas sutramdyti riksmą, kai ji įtiki- 
namai prispaudė mano koją tarpduryje, - privalai mane įleisti. 

— Ne, — atsakė ji. 

— Jei manęs nejįleisi, nepasakysiu, ką ketinu daryti. 

— Ką ketini daryti? 

— Niekados nesužinosi, ką rengiuosi pasakyti. 

Ilga pauzė, paskui durys prasivėrė ir aš įšlubčiojau į jos butą. 

Arlyna ryžtingai pasuko prie telefono ir, stovėdama įsitempu- 
si su rageliu rankoje, kitos pirštą, matyt, įkišusi į pirmo nume- 
rio skaičiaus skylutę, tarė: 

— Nesiartink nė per žingsnį. 

— Gerai, gerai. Bet tu turi padėti ragelį. 

— Nieku gyvu. 

— Jeigu per ilgai laikysi nukeltą ragelį, tau atjungs telefoną. 

Ji dvejodama padėjo ragelį ir atsisėdo viename sofos gale 
(prie telefono), aš - kitame. 

Arlyna kelias minutes nematančiu žvilgsniu Žiūrėjo į mane 
(tuo metu ruošiau savo prisipažinimą apie platonišką meilę), 
paskui staiga pravirko, užsidengusi veidą delnais. 

— Negaliu tau sukliudyti, - aimanavo ji. 

— Aš nemėginu nieko daryti! 

— Negaliu tau sukliudyti, žinau, kad negaliu. Aš silpna. 

— Bet aš prie tavęs neprisiliesiu. 

— Tu pernelyg stiprus, pernelyg valdingas... 

— Aš prie tavęs neprisiliesiu. 

Ji pakėlė akis. 

— Tikrai? 

— Arlyna, aš tave myliu... 

— Taip ir maniau! Ak, kokia aš silpna! 

— Myliu tave taip, kad negaliu apsakyti žodžiais. 

— Tu nedoras žmogus. 

— Bet aš nusprendžiau [taip pykau ant jos, kad nebebuvau 
linkęs gražbyliauti|, kad mudviejų meilė visuomet turi būti pla- 
toniška. 

Ji pažiūrėjo į mane prisimerkusi, apmaudžiai - matyt, mėg- 
džiodama skvarbų Džeiko žvilgsnį, bet atrodė, tarsi bandytų 
įžiūrėti seno itališko filmo subtitrus. 

— Platoniška? — paklausė ji. 

— Taip, ji visuomet turi būti platoniška. 

— Platoniška. 

Ji susimąstė. 

— Taip, - tariau, - noriu tave mylėti meile, kurios negalėtum 
apsakyti žodžiais ir kuri būtų kažkas daugiau negu vien kūnų 
sąlytis. Noriu mylėti dvasine meile. 

— Bet ką mes darysim? 

— Matysimės kaip ir anksčiau, tik dabar žinodami, kad mums 
buvo skirta mylėti vienam kitą, tačiau lemtis prieš septynioli- 
ka metų suklydo ir atidavė tave Džeikui. 

— Bet ką mes darysim? - ji prikišo ragelį prie ausies. 

— Ir vaikų labui mudu privalome likti ištikimi savo antro- 
sioms pusėms ir niekados nebepasiduoti aistrai. 

- Žinau, bet ką mes darysim? 

— Nieko. 

— Nieko? 

— Na... nieko... neįprasta. 

— Nejaugi mudu nesimatysim? 

— Nesimatysim. 

— Gal bent jau sakysim, kad mylim vienas kitą? 

— Manau, nesakysim. 

— Tai gal bent jau tikinsi mane, kad neužmiršai? 

— Gal. 

— Nejaugi tau nepatinka mane liesti? 

— Taip, taip, Arlyna, bet vaikų labui... 

— Kokių vaikų? 

— Mano. 

— A... 

Ji sėdėjo ant sofos, padėjusi vieną ranką ant kelių, kita spaus- 
dama ragelį prie dešinės ausies. Mėlyna vakarinė suknia su 
gilia iškirpte, kuria kažkodėl vėl vilkėjo, nuteikė mane vis ne- 
platoniškiau. 

— Bet... - atrodė, kad ji ieško tinkamų žodžių. — Kaip... kaip 
tu mane... išžagindamas gali nuskriausti savo vaikus? 

— Supranti... Kaip tave išžagindamas aš galiu nuskriausti sa- 
vo vaikus? 

— Taip. 

— Jie... Jei vėl paliesčiau tavo stebuklingą kūną, ko gero, nie- 
kuomet nebegalėčiau grįžti į savo šeimą. Ko gero, būčiau pri- 
verstas išsitempti tave ir pradėti naują gyvenimą. 

— A... 

Ji spoksojo į mane išpūtusi akis. 

— Tu toks keistas, - pridūrė. 

— Meilė padarė mane keistą. 

— Tu tikrai mane myli?) 

— Myliu tave... myliu tave nuo tada... nuo tada, kai suvokiau, 
kokie turtai slypi po tavo išore, kokia gili ir kilni tavo siela. 

— Tiesiog nieko nesuprantu. 

Ji padėjo ragelį ant sofos ranktūrio ir vėl užsidengė veidą 
delnais, bet neapsiverkė. 

— Arlyna, dabar aš privalau išeiti. Mes turime niekados ne- 
bekalbėti apie mūsų meilę. 

Ji žiūrėjo į mane pro savo akinius kitaip - nesupratau, nu- 
vargusi ar nuliūdusi. 

— Septyniolika metų. 

Dvejodamas pasitraukiau nuo sofos. Ji vis dar negalėjo at- 
plėšti akių nuo tos vietos, kur ką tik sėdėjau. 

— Septyniolika metų. 

— Dėkoju, kad leidai su tavim pasikalbėti. 

Tada ji atsistojo, nusiėmė akinius ir padėjo šalia telefono. 
Priėjusi prie manęs uždėjo virpantį delną man ant rankos. 

— Gali pasilikti, - tarė. 

— Ne, privalau išeiti. 

— Niekada neleisiu tau palikti vaikų. 

— Aš elgčiausi labai ryžtingai. Niekas nepajėgtų manęs su- 
laikyti. 

Dvejodama ji tyrė žvilgsniu mano veidą. 

— Tu toks keistas. 

— Arlyna, jeigu tik... 

— Pasilik. 

— Pasilikti? 

— Prašau tavęs. 

— Kam? 

Ji palenkė mano galvą ir atkišo lūpas, kad pabučiuočiau. 

— Aš nepajėgsiu susivaldyti, - pasakiau. 

— Turi pabandyti, — svajingai tarė ji. - Aš prisiekiau nieka- 
dos nebesugulti su tavim. 

— Ką padarei? 

— Savo vyro garbe prisiekiau niekados nebesugulti su tavim. 

— Turėsiu tave išžaginti. 

Ji liūdnai pažvelgė į mane. 

— Taip, atrodo, turėsi. 


Dvyliktas skyrius 


Pirmą mėnesį kauliukai menkai paveikė mano gyvenimą. Nau- 
dodavau juos spręsdamas, kaip praleisti laisvalaikį, ar pasi- 
rinkdamas galimybes, kai mano normaliam „aš“ ne itin rūpė- 
jo baigtis. Kauliukai nusprendė, kad mudu su Lile turim pa- 
žiūrėti Edvardo Olbio pjesę, o ne pjesę, apdovanotą Kritikos 
premija, kad aš perskaityčiau veikalą, aklai išsirinktą iš didžiu- 
lės kolekcijos; kad neberašyčiau knygos ir pradėčiau rašyti 
straipsnį „Kodėl psichoanalizė paprastai neduoda vaisių“; kad 
nusipirkčiau korporacijos General Envelopment, o ne bendro- 
vės Wonderfilled Industries ar Dynamicgo akcijų; kad neskris- 
čiau į suvažiavimą Čikagoje; kad mylėčiausi su žmona Kama- 
sutros padėtimis Nr. 23, Nr. 52, Nr. 8 ir t. t.; kad pasimatyčiau 
su Arlyna, kad nepasimatyčiau su Arlyna ir t. t.; kad pasimaty- 
čiau su ja vietoje X, O ne y, ir panašiai. 

Trumpai tariant, kauliukai nuspręsdavo nelabai reikšmin- 
gus dalykus. Daugumą mano variantų nulemdavo mano po- 
mėgių ir asmenybės įvairovė. Man ėmė patikti žaisti su tiki- 
mybėmis, kurias nurodydavau įvairiems savo sugalvotiems 
variantams. Pavyzdžiui, leisdamas kauliukams parinkti mo- 
terį, kurios meilės turėsiu siekti ateinančią naktį, Lilei duo- 
davau vienos iš šešių tikimybę, kokiai nepažįstamai, atsitik- 
tinai išrinktai moteriai — dvi, Arlynai - tris iš šešių. Jei Žais- 
davau su dviem kauliukais, tikimybės būdavo kur kas subti- 
lesnės. Visuomet stengdavausi laikytis dviejų principų. Pir- 
mas: niekada neįtraukti varianto, kurį vykdyti galėčiau ne- 
norėti. Antras: visuomet pradėti vykdyti nurodytą paliepimą 
negalvodamas ir neišsisukinėdamas. Sėkmingo kauliukiško 

gyvenimo paslaptis - būti virvutėmis tampoma kauliuko ma- 
rionete. 

Praėjus šešioms savaitėms nuo tada, kai įklimpau į Arlyną, 
leidau kauliukams kvailioti su mano pacientais. Šis žingsnis 
buvo lemtingas. Ėmiau siūlyti tokius variantus: agresyviai ko- 
mentuoti pacientui mano galvoje atsirandančias įžvalgas; per- 
žiūrėti kai kurias įprastas psichoanalizės teorijas ir būdus, pas- 
kui taikyti juos tam tikrą valandų skaičių dirbant su kokiu pa- 
cientu; skaityti savo ligoniams pamokslus. 

Galop ėmiau įtraukti ir galimybę skirti savo pacientams psi- 
chologines užduotis panašiai, kaip treneris skiria savo sporti- 
ninkams fizinius pratimus: droviai merginai liepiu susitikinėti 
su patyrusiu donžuanu; agresyviam žaliūkui įsakau prisikabinti 
prie keturiasdešimt penkių kilogramų skystablauzdžio, su juo 
susimušti ir tyčia pralaimėti; uoliam kalikui nurodau pasižiū- 
rėti penkis filmus, nueiti į dvejus šokius ir visą savaitę ne ma- 
žiau kaip penkias valandas per dieną lošti bridžą. Be abejo, 
duodamas pačias prasmingiausias užduotis pažeisdavau psi- 
chiatro etikos kodeksą. Įsakinėdamas savo pacientams, ką da- 
ryti, juridiškai tapdavau atsakingas už visus galimus neigia- 
mus jų veiksmų padarinius. Kadangi viskas, ką daro tipiškas 
neurotikas, galop turi blogų padarinių, jiems skirtos užduotys 
grėsė man nemalonumais. Po teisybei, jos net galėjo padaryti 
galą mano karjerai, bet kažkodėl ši mintis džiugino. Jaučiausi 
lyg profesionalus psichiatras, užčiuopęs savo paties savasties 
esmę. Užgaida ir aš buvome bepradedą bambatrynį. 

Kelias pirmąsias dienas kauliukai dažniausiai liepdavo man 
laisvai reikšti savo jausmus pacientui, taigi laužyti pagrindinę 
visos psichoterapijos taisyklę - neteisk. Ėmiau atvirai smerkti 
kiekvieną menkutę silpnybę, kurią tik pamatydavau turint savo 
verkšlenančius, iš baimės susigūžusius pacientus. Dievuliau, koks 
smagumėlis! Jeigu prisimenate, kad ketverius metus elgiausi 
kaip šventasis — suprasdavau, atleisdavau ir susitaikydavau su 

visokiomis žmonių kvailystėmis, žiaurumais bei nesąmonė- 
mis — ir kad šitaip elgdamasis slopinau kiekvieną normalios 
reakcijos impulsą, galite įsivaizduoti, kaip nudžiugau, kai kau- 
liukai leido man vadinti pacientus sadistais, idiotais, šunsnu- 
kiais, šliundromis, bailiais ir latentiniais kretinais. Džiaugsmas. 
Aš radau dar vieną džiaugsmo salelę. 

Neatrodė, kad mano naujieji vaidmenys būtų patikę pacien- 
tams ir kolegoms. Nuo to laiko mano reputacija ėmė smukti, 
vis labiau garsėjau kaip blogiukas. Pirmas vėją pakėlė profeso- 
rius Orvilis Boglsas, dėstęs man anglų kalbą Jeilio universitete. 

Šis stambus kapliadantis vyras mažytėmis blausiomis aki- 
mis su pertraukomis lankėsi pas mane pusę metų norėdamas 
išsivaduoti iš kūrybinės krizės. Jau treji metai jis tegalėjo pasi- 
rašinėti popierius, tad gelbstint savo akademinę reputaciją jam 
teko traukti kursinius darbus, kuriuos parašė studijuodamas 
antrame Mičigano valstijos universiteto kurse, šį bei tą keisti 
ir spausdinti kaip straipsnius moksliniuose žurnaluose. Kadangi 
niekas daugiau kaip dviejų pastraipų neperskaitydavo, jo ne- 
demaskavo. Negana to: jo publikacijų sąrašas taip įspūdingai 
pailgėjo, kad metai prieš kreipiantis į mane jam buvo skirtas 
etatas iki gyvos galvos. 

Ligi tol be jokio entuziazmo nagrinėjau jo dvilypius jaus- 
mus tėvui, latentinį homoseksualizmą ir klaidingą savęs suvo- 
kimą, bet tuomet vieną dieną, pastūmėtas kauliukų paliepi- 
mų, staiga pratrūkau. 

— Boglsai, - vieną rytą jam atėjus pasakiau (anksčiau visada 
kreipdavausi į jį „profesoriau Boglsai“), - Boglsai, - pasakiau, — 
gal baikim malt tą šūdą ir eikim prie reikalo? Kodėl jums sąmo- 
ningai nenusprendus mesti rašymą ir viešai to nepaskelbus? 

Profesorius Boglsas, kuris ką tik atsigulė ant kušetės ir ne- 
spėjo nė žodžio ištarti, suvirpėjo it koks didelis saulėgrąžos 
lapas prisiartinus audrai. 

— Atleiskite, nesupratau? 

— Kodėl jūs vis bandote rašyti? 

— Man seniai teikia pasitenkinimą... 

— Merade. 

Jis atsisėdo ir dirstelėjo į duris, tarsi tikėdamasis, kad bet 
kurią akimirką į kambarį įsiverš Betmenas ir jį išgelbės. 

— Kreipiausi į jus ne todėl, kad esu neurotikas, bet norėda- 
mas išsivaduoti iš paprastutės kūrybinės krizės. Susidaro... 

— Jūs esate ligonis, kreipęsis dėl slogos, o dabar mirštantis 
nuo vėžio. 

— Susidaro įspūdis, kad negalite man padėti, todėl bandote 
įtikinti mane nerašyti. Man tai... 

— Jums tai nesmagu. Bet įsivaizduokit, kaip smagiai galėtu- 
mėt gyventi, jei nebesistengtumėte skelbti savo straipsnių? Ar 
per pastaruosius šešerius metus nors kartą pažiūrėjote į medį? 

— Mačiau daugybę medžių. Aš noriu skelbti savo veikalus ir 
nesuprantu, ką išdarinėjate šį rytą. 

— Nusiimu kaukę, Boglsai. Žaidžiau su jumis psichiatro žai- 
dimą, apsimetinėjau, kad mus domina svarbūs dalykai, tokie 
kaip analinė stadija, libido energijos nukreipimas į objektą, 
latentinis heteroseksualizmas ir panašiai, bet nusprendžiau, 
kad vienintelis būdas jus išgydyti - patikėti jums paslaptis, glū- 
dinčias už fasado, taip sakant, parodyti jums grynas kakutes. 
Grynos kakutės, Boglsai, tai simbolika, tai... 

— Nenoriu, kad man būtų atskleidžiamos... 

— Žinau, kad nenorit. Nė vienas mūsų to nenori. Bet aš lei- 
džiu jums mokėti man trisdešimt penkis dolerius už valandą, 
todėl noriu, kad tie pinigai nenueitų perniek. Pirmiausia no- 
riu, kad išeitumėt iš universiteto ir praneštumėt savo katedros 
vedėjui, kontrolės valdybai ir spaudai, jog vykstate į Afriką 
ieškoti savo gyvuliškų šaknų. 

— Nesąmonė! 

- Žinoma. Čia ir yra esmė. Įsivaizduokit, kaip jus išgarsins: 
„Jeilio profesorius meta universitetą ir leidžiasi ieškoti Tiesos.“ 

Šis žingsnis sulauks kur kas didesnio atgarsio negu jūsų nau- 
jausias straipsnis „Henris Džeimsas ir Londono autobusų par- 
kas“ Rodo salos Ouarterly Joumal. Negana to... 

— Bet kodėl į Afriką? 

— Todėl, kad ten niekam nerūpi literatūra, akademinis to- 
bulėjimas ir profesūros. Ten negalėsite apgaudinėti savęs, ne- 
va renkate medžiagą straipsniui. Pagyvenkite metus Konge, 
pamėginkite susidėti su kokia revoliucionierių ar kontrrevo- 
liucionierių grupe, nušaukite keletą žmonių, paragaukite vie- 
tinių narkotikų, leiskitės sugundomas pirmo pasitaikiusio: vy- 
ro, moters, gyvūno, augalo, mineralo. Jeigu tada tebejausite 
poreikį rašyti apie Henrį Džeimsą į ketvirtinius žurnalus, ban- 
dysiu jums padėti. 

Jis sėdėjo ant kušetės krašto ir Žiūrėjo į mane suirzęs, bet 
Orus. 

— Kodėl norit, kad nustočiau rašyti? 

— Todėl, kad dabar, Boglsai, esat ir keturiasdešimt trejus 
metus buvot niekam vertas. Visiškai niekam. Nenoriu pasiro- 
dyti kritiškas, bet ničniekam. Širdies gilumoje pats žinot, jūsų 
kolegos Žino, o aš žinau geriau už visus. Turime iš pagrindų jus 
pakeisti, kad nebūtų gėda imti iš jūsų pinigus. Šiaip rekomen- 
duočiau užmegzti romaniuką su studente, bet kol jūsų asme- 
nybė tokia, kokia yra dabar, su jumis galėtų bendrauti tik stu- 
dentės, dar labiau sugniužusios negu jūs, tad jokios naudos iš 
to nebūtų. 

Boglsas per tą laiką atsistojo, bet aš kuo ramiausiai variau 
toliau: 

— Jums reikia patirti daugiau žiaurumo, kančios, alkio, bai- 
mės, sekso. Kai šiuos pamatinius dalykus pažinsite iš arčiau, 
gali atsirasti viltis, kad įvyks esminis lūžis. Iki tol nebus nė men- 
kiausios vilties. 

Mielasis Boglsas spėjo apsirengti lietpaltį ir dabar prašie- 
pęs kaplius atatupstas traukėsi prie durų. 

— Geros dienos, daktare Rainhartai, tikiuosi, greitai pasveik- 
site, — tarė jis. 

— Ir jums geros dienos, Boglsai. Norėčiau palinkėti to paties 
jums, bet jeigu jūsų nepaims į nelaisvę Kongo sukilėliai ar aš- 
tuonis mėnesius neprasirgsite džiunglėse, ar netapsite dram- 
blio kaulo pirkliu, bijau, kad vilties nedaug. 

Atsistojau nuo savo rašomojo stalo norėdamas paspausti jam 
ranką, bet jis atatupstas išsprūdo pro duris. Po šešių dienų ga- 
vau mandagų Amerikos praktikuojančių psichiatrų asociaci- 
jos (APPA) pirmininko laišką, kuriame jis pranešė, kad vieną 
mano pacientą, tokį daktarą Orvilį Boglsą iš Jeilio, ėmė ka- 
muoti paranojiškos haliucinacijos apie mane, ir jis atsiuntė AP- 
PA ilgą, bjaurų, labai aukšto meninio lygio skundą dėl mano 
elgesio. Nusiunčiau laiškelį pirmininkui Veinsteinui ir padė- 
kojau jam už supratingumą, kitą laiškelį Boglsui — girdi, jo laiš- 
ko APPA ilgis rodąs, kad jis 1ma bristi iš kūrybinės krizės. Be 
to, leidau jam pamėginti išspausdinti savo laišką Pietų Dako- 
tos Ouarterly Review Journal. 


Tryliktas skyrius 


— Dženkinsai, - vieną rytą pasakiau mėmei mazochistui iš Me- 
disono prospekto, — ar kada nors galvojote apie Žaginimą? 

— Nesuprantu, - atsakė jis. 

— Seksą per prievartą. 

— Aš... nesuprantu, ką turit omenyje, sakydamas, kad turiu 
apie tai galvoti. 

— Ar esate svajojęs ką nors nužudyti ar išžaginti?? 

— Ne. Ne, niekados. Niekam nejaučiu beveik jokios agresi- 
jos, - jis kiek patylėjo. - Tik sau. 

— To aš ir bijojau, Dženkinsai, todėl mums reikėtų rimtai 
susimąstyti apie išžaginimą, vagystę ar žmogžudystę. 

Per visą šį pokalbį Dženkinsas tvarkingai, ramiai gulėjo ant 
kušetės. Jis nė karto nepakėlė balso, nė vienas jo raumenėlis 
nesuvirpėjo. 

— Norite... norite pasakyti — svajoti apie tokius veiksmus? — 
paklausė jis. 

— Norėjau pasakyti - juos įvykdyti. Kol kas, Dženkinsai, jūs 
tik virstate šlykščiu seniu, tiesa? 

— N-n-esupratau? 

— Didžiąją dalį laiko praleidžiate ant maisto trupinių pilnos 
lovos skaitydamas pornografinius žurnalus ir įsivaizduodamas 
žavias merginas, kurių, be jūsų, niekas negali išgelbėti. Jų per 
plauką neužgriūva nuošliauža, per pusę neperpjauna kultiva- 
torius, nenuduria beprotis ar nepasiglemžia gaisro liepsnos, 
bet jūs jas išgelbstit, ir jos pasiunčia jums dvasingą oro bučinį, 
ar ne? Bet kada jūs pasiekiat orgazmą? 

— Aš... aš nesuprantu, kas... nesupratau? 

— Ar didžiausią malonumą patiriate, kai guodžiate išgel- 
bėtą merginą ar kai liepsnos laižo jai veidą, kai peilis dreskia 
jai per venas ar kai kultivatorius tuoj sumals ją į gabalėlius?.. 
Kada? 

— Bet aš noriu padėti žmonėms. Nejaučiu jokios agresijos. 
Niekada. 

— Klausykit, Dženkinsai, man įgriso jūsų pasyvumas, jūsų 
svajonės. Nejaugi niekados nieko nepadarėte? 

— Nepasitaikė jokia pro... 

— Ar esate kada nors užgavęs kitą žmogų? 

— Negaliu. Nenoriu. Aš noriu gelbėti... 

— Pirma turite išsigelbėti pats, o tai tegalite padaryti įveik- 
damas inerciją. Penktadienio sesijai skiriu jums užduotį. Ar ją 
atliksite? 

— Nežinau. Nenoriu kelti žmonėms skausmo. Visa mano siela 
tam priešinasi. 

— Žinau, žinau. Bet jūsų siela ligota — prisimenat? Todėl čia 
ir esate. 

— Prašau jūsų — nenoriu žaginti jokių... 

— Turbūt pastebėjote, kad turiu naują registratorę. Turiu gal- 
voje antrąją. [Kalbėjau apie pusamžę prostitutę, kurią tyčia 
nusamdžiau, kad Dženkinsas galėtų merginti.| 

— Ečė... taip, pastebėjau. 

— Graži, ar ne? 

— Taip, graži. 

— Ji dar ir malonus žmogus. 

— Taip, - pritarė jis. 

— Noriu, kad ją išžagintumėt. 

— Ne, ne, aš... ne, nekoks sumanymas. 

— Na, gerai — tai gal tuomet norėtumėt su ja susitikinėti? 

— Bet... ar tai etiška? 

— Ką ruošiatės jai padaryti? 

— Turiu galvoje... ji jūsų registratorė... pamaniau... 

— Nieko panašaus. Jos asmeninis gyvenimas - jos pačios rei- 
kalas. [Aš nė kiek neperdėjau.| Noriu, kad pakviestumėt ją į 
pasimatymą. Šįvakar. Nusiveskit ją pavakarieniaut, o paskui 
atsiveskit į savo butą ir pažiūrėkit, kas nutiks. Jeigu kils noras 
ją išžaginti — taip ir padarykit. Pasakykit jai, kad tai gydymo 
kurso dalis. 

— Ne, ne - niekados nenorėčiau jos kaip nors įskaudinti. Ji 
pažiūrėti tokia maloni moteris. 

— Ji tokia ir yra, todėl dar labiau tinka žaginti. Bet elkitės 
kaip tinkamas. Tik kaip įmanydamas pasistenkite pajusti ag- 
resiją. 

— Jūs manot, jei pasidaryčiau šiek tiek agresyvus, tai galėtų 
padėti"? 

— Be abejo. Visas jūsų gyvenimas pasikeistų. Jeigu ne juo- 
kais pasistengtumėte, gal net pavyktų žmogžudystė. Bet iš anks- 
to apie tai nemąstykit - galit tik panosėj keikti praeivius. 

Aš atsistojau. 

— O dabar eikite. Jums reikės poros minučių, kad prikalbin- 
tumėt Ritą eiti į pasimatymą. 

Jam prireikė dvidešimties, nors Rita bandė pasakyti „taip“, 
vos tik jis prisistatė. Po pusketvirtos savaitės dženkinsiško mer- 
ginimo jam pagaliau pavyko ją suvilioti ant priekinės savo folks- 
vageno sėdynės, ir visi suinteresuoti asmenys pajuto paleng- 
vėjimą. Pagrindiniai šios istorijos veikėjai dar lengviau atsidu- 
so, kai juodu persikraustė į Dženkinso butą toliau smagintis 
po stogu. Vienintelis Dženkinso bandymo būti agresyviam įro- 
dymas, kurį man pavyko gauti, buvo tas, kad kartą jis netyčia 
užgavo jai nosį alkūne ir neatsiprašė. Rita pabandė seną triu- 
ką: „Ak, tu toks valdingas — suduok man!“, bet Dženkinsas ją 
patikino niekados niekam nesuduosiąs, kad ir koks valdingas 
būtų. Rita ragino įkąsti jai į krūtį, bet jis suniurnėjo kažką apie 
savo silpnas dantenas. Jinai bandydavo įsiutinti Dženkinsą 
įjaudrindama savo kūnu, o paskui neleisdama patenkinti jam 

sukeltų geidulių, bet Dženkinsas raukydavosi tol, kol ji nusi- 
leisdavo. 

Per tą laiką jis išbandė visas mazochisto gudrybes, kad tik 
Rita nutrauktų su juo santykius. Du kartus jis neatėjo į pasi- 
matymą (Rita atsiuntė man sąskaitą už sugaištą laiką), nety- 
čia sudaužė jos laikroduką (sąskaitą vėl gavau aš), o besimy- 
lint patirdavo orgazmą, kai ji mažiausiai to tikėdavosi ar net 
žiovaudavo. Vis dėlto Ritos meilės (trys šimtai dolerių per sa- 
vaitę) tai neatvėsino. 

Baigiantis tokio neregėto pasisekimo su ja mėnesiui Džen- 
kinsas ėmė kur kas drąsiau jaustis moterų draugijoje ir netgi 
penkias minutes flirtavo su panele Reingold. Kita vertus, visai 
nedaug trūko, kad jam visiškai pakriktų nervai. Jį apėmė baisi 
neviltis: nesusigriebė venerinės ligos, nesugebėjo užtaisyti Ri- 
tai vaiko, jos įsiutinti, priversti jį palikti ar kaip nors kitaip 
susimauti. Aišku, jis kompensavo šį trūkumą vis dažniau susi- 
maudamas visose kitose gyvenimo srityse. Du kartus Džen- 
kinsas pametė piniginę. Išeidamas iš namų paliko vonioje at- 
suktą vandenį ir užtvindė butą. Galop vieną dieną pareiškė 
man, jog nuo tada, kai pats ėmė investuoti pinigus, prarado 
tiek daug pinigų fondų biržoje, kad turėsiąs atsisakyti psicho- 
analizės sesijų. 

Įkalbinėjau Dženkinsą lankytis toliau, bet tą pavakarę jis 
įsigudrino būti partrenktas buldozerio ir šešias savaites išgu- 
lėjo ligoninėje. Po kelių mėnesių kauliukai liepė man nusiųsti 
jam sąskaitą už Ritos paslaugas. Deja, turiu pranešti, kad jis 
iškart ją apmokėjo. Įtraukiau jo atvejį į savo nesėkmių sąrašą 
(su klaustuku). 

Su kitais pacientais sekėsi irgi ne per geriausiai. Su moteri- 
mi, nejaučiančia saiko santykiaujant su vyrais, išbandžiau tre- 
čią Viljamo Džeimso būdą atsikratyti blogų įpročių - persiso- 
tinimą. Įkalbinau ją savaitę padirbėti viename klientų nieka- 
da nestokojančiame Bruklino viešnamyje, manydamas, kad to 

pakaktų kiekvieną moterį grąžinti į doros kelią, bet ji išbuvo 
mėnesį. Už uždirbtus pinigus ji nusisamdė vieną iš savo klien- 
tų vykti su ja atostogauti į Puerto Valjartą. Nuo to laiko jos 
nemačiau, bet irgi įtraukiau į savo nesėkmių sąrašą (su klaus- 
tuku). 

Mano psichoanalizės sesijos virto vaidmenų atlikimo sesi- 
jomis, tik, užuot apsiribojęs drama ir žaidimais kaip Džeiko- 
bas Morenas savo psichodramoje, aš apsiribojau tikru gyveni- 
mu. Viskas turėjo būti daroma su tikrais žmonėmis tikrame 
gyvenime. 

Per ateinančius penkis mėnesius dažniausiai liepdavau sa- 
vo pacientams mesti darbą, palikti sutuoktinį ar namus, atsi- 
sakyti hobių ir įpročių, atsiversti į kitą religiją, iš pagrindų pa- 
keisti miego, valgymo, lytinių santykių ir mąstymo įpročius, 
žodžiu, iš naujo patirti neišreikštus savo troškimus, atskleisti 
nepanaudotą potencialą. Bet aš nė žodžiu neprasitariau apie 
kauliukus. 

Kaip jau pradedate suprasti, kol nesupažindinau pacientų 
su kauliukų pritaikymu, rezultatai dažniausiai būdavo tragiš- 
ki. Du pacientai padavė mane į teismą, vienas nusižudė (tris- 
dešimt penki doleriai už valandą - šuniui ant uodegos), vieną 
areštavo už tai, kad pastūmėjo nepilnametį padaryti nusikalti- 
mą, 0 dar vienas dingo jūroje, kai kanoja išplaukė į Taitį. Kita 
vertus, pasiekiau ir keletą svarių pergalių. 

Vienas vyras, labai didelius pinigus gaunantis reklamos agen- 
tūros vadovas, metęs darbą ir šeimą įstojo į taikos korpusą, 
dvejus metus praleido Peru, parašė knygą apie tariamą žemės 
reformą neišsivysčiusiose šalyse — ją be galo išgyrė visi, išsky- 
rus Peru ir JAV vyriausybes — ir dabar gyvena lūšnelėje Tene- 
sio valstijoje ir rašo knygą apie reklamos poveikį neišsivysčiu- 
siems protams. Kaskart, kai apsilanko Niujorke, užsuka pas 
mane ir ragina parašyti knygą apie neišsivysčiusią psichiatrų 
psichiką. 


LUKE RHINEHART E KAULIUKŲ ŽMOGUS 99 


Kiti mano laimėjimai buvo ne tokie akivaizdūs ir greiti. 

Pavyzdžiui, Linda Reikman. Ši liekna turtinga mergina pas- 
taruosius ketverius metus gyveno Grinidž Vilidže ir darė vis- 
ką, ką turtingos, emancipuotos merginos mano turinčios da- 
ryti Grinidž Vilidže. Per keturias gydymo savaites prieš mano 
paties emancipaciją sužinojau, kad tai jau trečias jos psichoa- 
nalizės kursas, kad ji labai mėgsta kalbėti apie save, ypač apie 
savo ištvirkimą, abejingumą ir žiaurumą vyrams bei apie kvai- 
las bergždžias jų pastangas ją įskaudinti. Jos monologuose stai- 
ga pasipildavo literatūrinės, filosofinės ar froidiškos aliuzijos, 
paskui jos taip pat netikėtai pranykdavo. Paprastai per kiek- 
vieną sesiją jai pavykdavo pasakyti ką nors, turinčio šokiruoti 
mano buržuazinį respektabilumą. 

Tačiau praėjus trims savaitėms nuo tada, kai leidau kauliu- 
kams diktuoti anarchiją, turėjau su ja ganėtinai įspūdingą se- 
siją. Ji įėjo net labiau sudirgusi negu paprastai, kraipydama 
gana kraipias šlaunis perėjo kabinetą ir agresyviai sudribo ant 
kušetės. Didžiai mano nuostabai, ji neištarė nė žodžio tris mi- 
nutes - jai tai buvo asmeninis rekordas. Galop irzliai tarė: 

— Man taip įgriso ir nusibodo šitas... šūdas. |Pauzė| Neži- 
nau, ko čia ateinu. [Pauzė] Jūs padedat ne daugiau negu chi- 
romantas. Dievuliau, viską atiduočiau, kad vieną dieną susi- 
tikčiau VYRĄ. Susipažįstu vien su... bekiaušiais masturbato- 
riais. |Pauzė| Koks... kvailas pasaulis! Kaip žmonės pakenčia 
tokį varganą gyvenimą? Esu piniginga, protinga, seksuali — ir 
mirštu iš nuobodulio. Visi tie mulkiai niekuo negali pasigirti, 
bet gyvenimu nesiskundžia. Kaip čia yra?! [Pauzė] Ak, kaip 
norėčiau susprogdinti visą šitą... supistą miestą į gabalėlius! 
[Ilga pauzė| 

Šį savaitgalį praleidau su Kertu Rolinzu. Jūsų žiniai, jis ką 
tik išleido romaną. Partisan Review apie jį atsiliepė, cituoju: 
„Jau daug metų nebuvo pasirodęs toks stulbinamai poetiškas 
kūrinys“ — citatos pabaiga. [Pauzė| Jis talentingas. Jo proza 

lyg žaibas: griausminga, ryški, akinanti. Jis - Džoisas su Hen- 
rio Milerio energija. [Pauzė| Dabar rašo naują romaną apie 
ką tik tėvo netekusio berniuko penkiolika gyvenimo minučių. 
Penkiolika minučių - ištisas romanas! Be to, Kertas mielas. 
Beveik visos merginos kariasi jam ant kaklo. [Pauzė] Jam rei- 
kia pinigų. [Pauzė] Keista, bet neatrodo, kad jam labai reikė- 
tų sekso. Dulkt padulkt ir vėl prie rašomojo stalo. Dulkt pa- 
dulkt. [Pauzė] Bet jam patiko, kai paėmiau ant danties. Tik... 

Norėčiau nukapoti jam rankas. Čiaukšt, čiaukšt ir nėra. Ta- 
da galėtų diktuoti man savo romaną. [Pauzė] Nukapoti jam 
rankas — tikriausiai tai reiškia, kad noriu jį iškastruoti. Gali- 
mas daiktas. Nemanau, kad jis dėl to labai sielotųsi. Manau, 
tartųsi turįs daugiau laiko savo brangiajam rašymui, toms di- 
džiai svarbioms penkiolikai kažkokio pimpuko gyvenimo mi- 
nučių. [Pauzė] „Stulbinantis romanas“! Dieve brangus, jo 
grakštumas kaip palaidoto Hermano Melvilio, o įtaigumas kaip 
mirštančios Emilės Dikinson. Žinot, apie ką ta knyga? Apie 
jautrios sielos jaunuolį, kuris sužino, kad jo motina suka ro- 
maną su vyru, mokančiu jį mylėti poeziją. Jautrios sielos jau- 
nuolį apima neviltis. „Ak, Šeli, kodėlei mane palikai?!“ [Pau- 
zė| Kertas — vienas iš tos daugybės bekiaušių masturbatorių. 
[Pauzė| 

Šiandien jūs labai nekalbus. Ar negalit bent retkarčiais įterpti 
kokį „aha“ ar „taip“? Gal užmiršot - moku jums keturiasde- 
šimt žalių už valandą? Už tiek turėčiau išgirst bent du ar tris 
„taip“ per minutę. 

— Šiandien aš tam nenusiteikęs. 

- Šiandien jūs tam nenusiteikęs? O kam tai rūpi? Manot, aš 
nusiteikusi tris dienas per savaitę skiest apie save? Nereikia, 
daktare Rainhartai, jūs turit jaust malonumą. Pasaulis pagrįs- 
tas principu, kad visi žmonės turi ėst šūdą, kad ir koks negar- 
dus jis būtų. Nagi, kalbėkit. Elkitės kaip psichiatras. Išgirski- 
me ištikimąjį aidą. 

- Šiandien norėčiau išgirsti, ką norėtumėt daryti, jei galėtu- 
mėt perkurti pasaulį taip, kad jis atitiktų jūsų... didžiausias sva- 
jones. 

— Nemalkit šūdo. Paversčiau jį viena didžiule sėklide, kuo gi 
dar"? 

[Pauzė] [Ilgesnė pauzė] 

— Aš... pirma aš išnaikinčiau visus žmones... na, gal kelis pa- 
likčiau. Sunaikinčiau viską, ką kada nors sukūrė žmogus, VIS- 
KĄ. ir vietoj to... visus gyvūnus palikčiau... Ne, nepalikčiau. Juos 
visus irgi išnaikinčiau. Tačiau palikčiau žolę ir gėles. [Pauzė] 

Žmonių negaliu įsivaizduot. [Pauzė] Negaliu įsivaizduot net 
savęs. Matyt, aš irgi sunaikinta. Vaje! Mano didžiausia svajo- 
nė - tuščias pasaulis. Dievuliau, čia tai bent! Kekšytėms iš Re- 
mo baro tai labai patiktų. Bet kur jos tame mano pasaulyje? 
Jų irgi neliko. Tuštut tuštutėlis pasaulis. 

— Ar galit įsivaizduoti žmogų, kuris jums patiktų? 

— Klausykit, daktare, aš nekenčiu Žmonių, aš tai Žinau. Svif- 
tas jų nekentė, Markas Tvenas irgi. Taigi turiu garsių bendra- 
minčių. Tik kvailiai gali vertinti kvailius, o banda - bandą. Kad 
ir kas esu, man užtenka smegenėlių suprasti, kad geriausi žmo- 
nės arba skystablauzdžiai, arba veidmainiai. Matyt, jūs irgi. Tie- 
są sakant, jūs, psichiatrai, esat didžiausi veidmainiai iš visų. 

— Kodėl taip sakot? 

— Jūs slepiatės už savo veidmainiško etikos kodekso. Ketu- 
rios savaitės sėdžiu čia ir pasakoju apie savo kvailą, žiaurų, 
paleistuvišką, beprasmišką elgesį, o jūs sėdit atsilošęs, linksit 
kaip kokia marionetė ir sutinkate su viskuo, ką sakau. Aš krai- 
piau prieš jus uodegą, parodžiau nuogą šlaunį, o jūs apsimetat 
nesuprantąs, ko siekiu. Jūs nereaguojate į nieką, vien į tai, ką 
perteikiu žodžiais. Na gerai, norėčiau pajusti jūsų pimpalą. 
[Pauzė] Dabar geras daktaras pasakys savo tyliu asilišku bal- 
su: „Sakote, kad norėtumėte pajusti mano pimpalą“, o aš at- 
sakysiu: „Taip, viskas prasidėjo, kai man buvo treji, i1r mano 

tėvas...“, o jūs pasakysit: „Jūs jaučiate, kad troškimas pajusti 
mano pimpalą kilo...“, ir mudu toliau apsimetinėsime, kad tie 
žodžiai visiškai nieko nereiškė. 

Panelė Reikman nutilo, paskui atsirėmė alkūnėmis ir ne- 
žiūrėdama į mane spjovė riebų gniutulą seilių lanku ant kili- 
mėlio priešais mano rašomąjį stalą. 

— Nekaltinu jūsų. Elgiausi kaip automatas. Arba, konkre- 
čiau, kaip šūdžius. 

Panelė Reikman atsisėdo ant kušetės ir pasisukusi juosmeniu 
įsmeigė į mane akis. 

— Ką jūs pasakėte? 

— Jūs jaučiate, kad nežinote, ką aš pasakiau? - tačiau tarda- 
mas šiuos žodžius nutaisiau psichiatro išraišką ir pabandžiau 
draugiškai nusišypsoti. 

— Viešpatie aukštielninkas — vis dėlto čia žmogus! [Pauzė| 
Džiugu. Pasakykit dar ką nors. Ligi šiol nesu girdėjusi jus ką 
nors sakant. 

— Ką gi, Linda, manyčiau, atėjo laikas baigti nedirektyviąją 
psichoterapiją. Metas jums išgirsti, ką apie jus manau, ar ne? 

— Ką tik taip ir pasakiau. 

— Pirma, manau, pripažinkime, kad esate neregėtai pasipū- 
tusi. Antra, lovoje galite pasiūlyti kur kas mažiau negu daugu- 
ma moterų, nes esate liesa ir, sprendžiant tik iš išorinių požy- 
mių, ganėtinai mažų krūtų, todėl jums reikia pagalvėlių į lie- 
menėlę, kad atrodytų didesnės [ji pašaipiai šyptelėjo], be to, 
jūs tikriausiai išerzinate vyrą iki orgazmo jam dar nespėjus iki 
galo prasisegti užtrauktuko. Trečia, jūsų intelektas labai ribo- 
tas, nes esate per menkai apsiskaičiusi ir ne itin supratinga. 
Viską apibendrinus, palyginti su kitais žmonėmis, esate vidu- 
tinybė visais atžvilgiais, išskyrus savo pinigus. Skaičius vyrų, su 
kuriais permiegojote ar kurie jums piršosi ar siūlėsi, rodo, koks 
atviras jūsų tarpkojis ir piniginė, bet nieko gera nesako apie 
jūsų asmenybę. 

Pašaipus jos šypsnys tol plito, kol veide jam nebeliko vietos, 
tad persimetė į jos pečius, paskui nugarą, ir toji teatrališkai 
nusisuko nuo manęs parodydama panieką. Kol baigiau, jos 
veidas išraudo. Tada panelė Reikman perdėtai lėtai ir ramiai 
prašneko: 

— Ak, vargšelė nelaiminga Linda. Tik garsusis Lukutis Rain- 
hartas gali išgelbėti jos atmatų pritvinkusią sielą, kad nesu- 
stingtų į šūdo luitą. [Ji staiga prakalbo greičiau] Pasipūtęs šun- 
snuki! Kas tariesi esąs, kad čia skiediesi apie mane? Tu manęs 
visiškai nepažįsti. Nieko tau nepasakojau apie save, gal tik ke- 
letą pikantiškų smulkmenų, o tu iš jų sprendi apie mane. 

— Ar norėtumėte parodyti man savo krūtis? 

— Atsipisk! 

— Gal galėtumėte parodyti man savo esė, apsakymų, eilė- 
raščių ar paveikslų? 

— Negalima spręsti apie žmogų iš jo kūno matmenų ar esė. 
Jeigu aš pasimyliu su vyru, jis to niekada nepamiršta. Jis žino 
turėjęs moterį, o ne kokį pūkuotą ledkalnį. O jūs slepiatės už 
savo brangiosios etikos ir tariatės esąs pranašesnis, nes mato- 
te vien išorę. 

— Kokių kitų gerų savybių turite? 

— Vadinu daiktus tikraisiais vardais. Žinau, nesu tobula ir 
taip sakau, ir aš įsitikinau, kad jūs, psichiatrai, esat patenkinti 
savim vujaristai, ir drožiu jums tai į akis - štai kodėl galų gale 
jūs visi mane užsipuolat. Jūs negalit pakęsti tiesos. 

— Pasimylėti su jumis sukliudė mano etika? 

— Taip, nebent esate žydras, kaip kitas psichoanalitikas, kurį 
pažinojau. 

— Tuomet prašau leisti man oficialiai pareikšti, kad ateityje 
su jumis bendraudamas aš nesistengsiu laikytis tradicinių pa- 
ciento ir gydytojo santykių, be to, nepaisysiu etikos normų, 
surašytų Amerikos praktikuojančių psichiatrų asociacijos ko- 
dekse. Nuo šiol bendrausiu su jumis kaip vienas Žmogus su 

kitu. Kaip psichiatro profesijos Žmogus aš jums patarsiu, bet 
ne daugiau. Kaip į tai Žiūrite? 

Linda nuleido kojas ant grindų ir pažiūrėjo į mane su van- 
gia šypsena - gal, jos įsivaizdavimu, gašlia? Turiu pripažinti, 
kad ji buvo gana seksuali: liekna, šviesaus gymio, pilnų lūpų. 
Tačiau ji buvo mano pacientė, todėl nė menkiausiu raumenė- 
lio krustelėjimu nereagavau į jos gundymus - kaip ir visų kitų 
pacienčių per tuos penkerius metus, nors jos ir rangydavosi, 
prisipažindavo mylinčios, siūlydavosi, išsirengdavo ar bandy- 
davo išžaginti (per vieną ar kitą sesiją viso to pasitaikė). Ta- 
čiau gydytojo ir pacientės santykiai nuslopindavo mano lyti- 
nius impulsus nė kiek ne prasčiau negu dvidešimt atsispaudi- 
mų po šaltu dušu. Žiūrėdamas, kaip Linda Reikman šypsosi, 
pastebimai išriečia nugarą ir atkiša savo krūtis (tikras ar po 
pagalvėlėmis kimšta liemenėle?), pirmą kartą per psichoana- 
litiko karjerą pajutau, kaip mano strėnos atsiliepia. 

Jos šypsena pamažu virto pašaipa. 

— Jau geriau, bet mažoka. 

— Rodos, sakėt, kad norit pajust mano pimpalą? 

— Praėjo noras. 

— Tokiu atveju grįžkim prie jūsų. Dar kartą atsigulkit ir sa- 
kykit, kas ateina į galvą. 

— Kaip suprasti - atsigulkit vėl? Ką tik sakėt, kad būsit žmo- 
giškas. Žmonės nesikalba atsukę vienas kitam nugarą. 

— Jūs teisi. Na, gerai — kalbėsimės akis į akį. 

Linda vėl pažiūrėjo į mane; jos akys prisimerkė, viršutinė lūpa 
du kartus trūktelėjo. Ji atsistojo ir pasisuko veidu į mane. Ant 
stalo stovinčios lempos šviesoje pamačiau mažyčius prakaito taš- 
kelius jai ant veido. Šįsyk jame neįžvelgiau gašlios šypsenėlės — 
nors gal ji manė tokią nutaisiusi — veikiau grimasą. Ji pasuko prie 
manęs ir artindamasi ėmė šone prasiseginėti sijoną. 

— Manau, mudviem abiem bus geriau, jei pažinsim vienas 
kitą kūniškai. Sutinkat? 

Ji priėjo prie kėdės, paleido sijoną, ir tas nukrito ant grin- 
dų. Matyt, apatinis sijonas nukrito kartu. Ji mūvėjo miniatiū- 
rinėmis balto šilko kelnaitėmis, bet buvo be kojinių. Pusiau 
užmerktomis akimis ji atsisėdo man ant kelių (kėdės atkaltė 
neoriai girgždėdama per plaštaką atsilošė atgal), pažiūrėjo man 
į veidą ir tarė: 

— Sutinkat? 

Kalbant atvirai, atsakymas buvo „taip“. Jutau puikią erek- 
ciją, pulsas buvo padidėjęs keturiasdešimčia procentų, strė- 
nos priplūdo visų reikiamų hormonų, o protas — kaip tokiais 
atvejais ir yra numačiusi gamta — veikė blausiai ir lėtai. Ji pri- 
silietė prie mano lūpų savo drėgnomis lūpomis ir liežuviu, pas- 
kui įkišo liežuvį man į burną, jos pirštai mano kaklu nuslinko į 
plaukus. Ji vaidino Brižitą Bardo, tad aš reagavau atitinka- 
mai. Po ilgo, malonaus bučinio ji atsistojo ir su mašinalia mie- 
guista šypsenėle nusivilko palaidinukę, nusisegė liemenėlę 
(kimšti pagalvėlėmis jos vis dėlto nereikėjo), apyrankę, laik- 
roduką ir nusimovė kelnaites. 

Kadangi aš ir toliau sėdėjau su palaiminga bepročio mina, ji 
sudvejojo, jusdama, kad daugmaž atėjo mano eilė veikti: aist- 
ringai ją apkabinti, nusinešus paguldyti ant kušetės ir galuti- 
nai sutvirtinti mūsų saitus. Nusprendžiau apsimesti to nesu- 
prantąs. Po šios trumpos dvejonės (dabar jau drėgna jos viršu- 
tinė lūpa trūktelėjo kartą) ji atsiklaupė prie manęs ir ėmė gra- 
binėti mano praskiepą, paskui atsegė diržą, atkabino kabliuką 
ir nuleido užtrauktuką. Kadangi nepasijudinau nė per mili- 
metrą (sąmoningai), jai sunkiai sekėsi ištraukti trokštamą daik- 
tą iš mano trumpikių. Kai jai pavyko išvaduoti jį iš narvo, jis 
atsistojo oriai įsitempęs ir šiek tiek drebėdamas, kaip jaunas 
mokslininkas, kuriam tuoj uždės ant galvos daktaro kepurai- 
tę. (Visas kitas mano kūnas buvo šaltas ir sustingęs, kaip mums 
ir pataria APPA etikos kodeksas.) Linda palinko jo apžioti. 

— Ar esate mačiusi filmą „Siera Madrės lobis“? - paklausiau. 

Ji apstulbusi sustojo, paskui užmerkė akis iki galo ir įsitrau- 
kė mano varpą į burną. 

Linda pasielgė taip, kaip tokiais atvejais elgiasi išmintingos 
moterys. Nors jos burnos šiluma ir liežuvio prisilietimas, kaip 
ir galėjai numanyti, sukėlė euforiją, mintyse ne itin džiaugiau- 
si tuo, kas vyksta. Tas pamišęs mokslininkas, kauliukų Žmo- 
gus, per daug rimtai į viską žiūrėjo. 

Praėjus, kaip ėmė rodytis, nesmagiai ilgam laikui (kol ji visa 
tai išdarinėjo, sėdėjau nebylus, orus ir profesionalus), ji atsi- 
stojo ir sukuždėjo: 

— Išsirenk ir ateik. 

Ji gražiai priėjo prie kušetės ir atsigulė kniūbsčia veidu į 
sieną. 

Jutau, kad jeigu dar kiek pasėdėsiu nekrustelėdamas, ji at- 
sitokės, užpyks, apsirengs ir pareikalaus grąžinti pinigus. Ma- 
čiau ją atliekant du vaidmenis — sekso katytės ir intelektualios 
gyvatės. Gal yra dar kokia trečia Linda? Priėjau (kaire ranka 
prilaikydamas kelnes) prie kušetės ir atsisėdau. Oficialios ru- 
dos odos fone baltas nuogas Lindos kūnas atrodė šaltas ir kū- 
dikiškas. Nors buvo nusukusi veidą, iš svorio ant kušetės kraš- 
to ji suprato, kad atvykau. 

Kad ir kokių trūkumų galėjo turėti Linda kaip žmogus, juos 
su kaupu atpirko apvalus ir iš pažiūros kietas užpakaliukas. 
Jos instinktas — o gal gerai išmoktas įprotis - atkišti sėdmenis 
akivaizdžiai įjaudrintam vyrui pasiteisino. Mano ranka išties 
atsidūrė per šešis centimetrus nuo tos kūno dalies, kol tas pa- 
mišęs mokslininkas Londono rūke susigaudė, kas darosi. 

— Apsiversk, — liepiau. (Kad nukreiptų savo pavojingiausią 
ginklą kitur.) 

Ji iš lėto apsivertė, ištiesė dvi baltas rankas ir pritraukė 
mane už kaklo, kol mūsų lūpos susitiko. Ji ėmė įsakmiai de- 
juoti. Pirma ji smarkiai prispaudė lūpas prie manųjų, paskui, 
kažkaip privertusi mane užkelti kojas ant kušetės, smarkiai 

prisispaudė prie manęs pilvu. Lyg ir viską pasaulyje pamiršu- 
si, bet išmintingai, ji kaišiojo liežuvį man į burną, raitėsi, inkš- 
tė ir į mane kabinosi. Aš tik gulėjau ir ne itin stengdamasis 
svarsčiau, ką daryti. 

Matyt, aš dar kartą pražiopsojau momentą, kai turėjau kaž- 
ką padaryti, nes ji nutraukė mūsų bučinį ir stumtelėjo mane 
nuo savęs. Man dingtelėjo mintis, kad ji nusprendė nebevai- 
dinti, bet iš primerktų akių ir perkreiptų lūpų supratau, jog 
taip nėra. Praskėtusi kojas ji kišo ranką prie daikčiuko, kuris 
galėjo užtikrinti palikuonis. 

— Linda, - pasakiau tyliai. (Šįsyk - be jokių nesąmonių apie 
filmus.) 

— Linda, - pakartojau. Viena jos ranka apsimetė Vergiliju- 
mi mano Dantei ir bandė nusivesti jį į požemių pasaulį, bet aš 
sulaikiau Dantę. 

— Linda, - ištariau trečią kartą. 

— Įkišk jį, - tarė ji. 

— Linda, luktelk. 

— Kas atsitiko — įkišk, — ji atsimerkė ir pakėlė akis į viršų. 
Atrodė, kad ji manęs nepažįsta. 

— Linda, man menstruacijos. 

Froidas neabejotinai žino, kodėl taip pasakiau, bet mane 
apėmė gėda, pagalvojus, koks tai absurdas, ir suvokus jo psi- 
choanalitinę reikšmę. 

Gal Linda nebuvo skaičiusi Froido, o gal jai buvo nė mo- 
tais; man pasidarė apmaudu matant, kad ji iš Bardo tuoj virs 
gyvate, ir jokios pereinamosios trečios Lindos nebus. 

Ji kartą sumirksėjo vokais, buvo kažką besakanti, bet pasi- 
girdo tik šnarpštelėjimas, tris, keturis kartus timptelėjo viršu- 
tinę lūpą, vėl primerkė akis, sudejavo ir tarė: 

— Įeik, prašau tavęs, įeik į mane - dabar. Greičiau. 

Nors netraukiamas jos rankos mano eržilas entuziastingai 
atsiliepė ir pasileido šuoliais, kol iki žvaigždžių slėnio liko trys 
centimetrai, pamišęs mokslininkas tada timptelėjo vadeles. 

— Linda, norėčiau, kad pirma kai ką padarytum, - pasakiau. 
(Ką? Ką?! Dėl Dievo meilės - ką?!) Iš tikrųjų šis teiginys buvo 
idealus: ji negalėjo žinoti, ar prašau jos kažko dėl sekso - to- 
kiu atveju ji galėtų mėgautis Bardo vaidmeniu - ar ko nors 
nekonkretaus, kaip psichoanalitikas. Pro visiškai atmerktas akis 
žvelgė smalsumas, stipresnis už Bardo ar gyvatę. 

— Ką? - paklausė ji. 

— Gulėk kaip dabar, nejudėk ir užsimerk. 

Ji pažiūrėjo į mane - mudviejų kūnai buvo vos per pusę sprin- 
džio vienas nuo kito, ir viena jos ranka vis dar tempė mane 
prie to karštojo tiglio — ir vėl ji buvo nei Bardo, nei gyvatė. Kai 
ji atsiduso, paleido mane ir užsimerkė, aš pamažėle vėl atsisė- 
dau ant kušetės krašto. 

— Pasistenk atsipalaiduoti. 

Jos akys bemat atsimerkė, o galva krestelėjo lyg lėlės. 

— Kurių velnių man palaiduotis? 

— Prašau, dėl manęs... padaryk vieną dalyką. Gulėk šitaip 
visu grožiu ir pasistenk atpalaiduoti rankas, kojas, veidą - vis- 
ką. Prašau tavęs. 

— Kuriems galams? Tu juk neatsipalaidavęs! - ir ji šaltai nu- 
sijuokė iš mano nepasotintos, nuskriaustos, bet vis dar nelinks- 
tančios vidurinės kojos. 

— Linda, būk gera, aš tavęs noriu. Noriu su tavim mylėtis, 
bet pirma noriu glostyti, bučiuoti tave ir noriu, kad priimtum 
mano meilę be... visiškai atsipalaidavusi. Žinau: tai neįmano- 
ma, todėl siūlau, kaip gali tai padaryti. Noriu, kad įsivaizduo- 
tum mažą mergaitę, skinančią gėles laukuose. Ar gali? 

Gyvatė sužaibavo į mane akimis. 

— Kam? 

— Jei taip padarysi, gal... - jei vykdysi mano nurodymus, gal- 
būt sulauksi netikėtumo. Jei dabar į tave įeisiu, nė vienas mū- 
sų nieko nesužinos. 

Dramatiškai prikišau veidą prie pat jos. 

— Maža mergaitė skina gėles be galo vešliame, žaliame, gra- 
žiame lauke, tik jame nėra nė gyvos dvasios. Ar matai? 

Ji akimirką dar pažaibavo akimis, paskui nuleido galvą ant 
kušetės ir suglaudė kojas. Praėjo dvi ar trys minutės. Iš labai 
toli girdėjau taukšint panelės Reingold rašomąją mašinėlę. 

— Matau mažytę mergaitę, skinančią raibąsias lelijas prie 
pelkės. 

— Ar ta mergytė graži? 

[Pauzė] 

— Taip, ji graži. 

— Tėvai... kokie tos mergaičiukės tėvai? 

— Ten dar auga baltagalvės skaistažiedės ir alyvų krūmai. 

[Pauzė] 

— Tėvai — tikri šunsnukiai. Jie muša tą vaiką... tą mergaitę. 
Jie prisiperka ilgų vėrinių, paskui jais peria ją. Jie sujungia 
kelias apyrankes ir jomis surakina. Jie duoda jai užnuodytų 
ledinukų, ji apsivemia, o tada jie verčia ją laižyti savo vėmalus. 
Jie nė akimirkos neleidžia pabūti mergaitei vienai. Jeigu tik ji 
išeina į laukus - kaip dabar - parėjusią ją muša. 

(Neištariau nė žodžio, bet noras pasakyti „parėjusią ją mu- 
ša“ buvo stiprus kaip Heraklis.) 

Stojo ilga tyla. 

— Jie muša ją knygomis. Be perstojo tranko jai per galvą 
knygomis. Jie bado ją žiogeliais ir pieštukais. Ir smeigtukais. 
Prilupę įmeta ją į rūsį. 

Linda nebuvo atsipalaidavusi, neverkė. Atrodė, kad iš es- 
mės ji vis ta pati gyvatė kaip visada, besiskundžianti tėvais, bet 
nesugebanti gailėtis tos mažos mergytės. Ji jautė vien kartėlį. 

— Pažvelk labai įdėmiai į tą mergaitę laukuose, Linda. Labai 
įdėmiai į ją pažvelk. [Pauzė| Ta mergytė?.. [Pauzė] 

— Ta mergytė... verkia. 

— Kodėl ta mergytė... ar ji turi... ar ta mergytė turi gėlių? 

— Taip, turi... Rožę, baltą rožę. Nežinau, kur... 

[Pauzė] 

— Ką ji... kokių jausmų ji turi tai baltai rožei? 

— „Ta balta rožė... vienintelis daiktas pasaulyje, su kuriuo ji 
gali pasišnekėti, vienintelis daiktas, kuris... ją myli... Ji laiko gė- 
lę prieš akis už kotelio, su ja kalbasi ir... ne... jinai net nelaiko 
jos. Gėlė atsklendžia prie jos... tarsi vyktų stebuklas, bet mergy- 
tė niekados, nė vienintelio kartelio jos nepaliečia, niekuomet 
jos nebučiuoja. Mergytė žiūri į ją, mato ją, ir tomis akimirko- 
mis... ir tomis akimirkomis... mažoji mergaitė... jaučiasi laimin- 
ga. Baltoji rožė... su ta baltąja rože... ji yra laiminga. 

Dar minutė, ir Lindos akys sumirksėjusios atsimerkė. Ji pa- 
žiūrėjo į mane, į mano suglebusią varpą, į sienas, lubas. Į lu- 
bas. Suskambo skambutis — tik dabar suvokiau, kad jau trečią 
ar ketvirtą kartą, tad pajudėjau. 

— Valanda baigėsi, — ji pasakė apdujusi ir pridūrė: —- Kokia 
juokinga, kvaila istorija, - bet mieguistai, be pagiežos. 

Sesija baigėsi - beliko apsirengti. 


Keturioliktas skyrius 


Per tuos pirmuosius kauliukiško gyvenimo mėnesius niekada 
sąmoningai nenusprendžiau leisti kauliukams valdyti mano gy- 
venimą ar tapti organizmu, kurio kiekvieną veiksmą nulemia 
šie kubeliai. Tokia mintis tuo metu būtų mane išgąsdinusi. 
Stengdavausi varžyti savo siūlomus variantus, kad Lilė ir ma- 
no kolegos nepradėtų įtarinėti mane sumanius ką nors ne vi- 
sai įprasta. Savo tviskančius žalius kubelius laikiau rūpestin- 
gai paslėpęs nuo visų, o prireikus klausdavau jų patarimo vog- 
čiomis. Tačiau pastebėjau, kad greitai įpratau paklusti nenu- 
spėjamoms jų užgaidoms. Kai kurie įsakymai man nepatikda- 
vo, bet kaip gerai suteptas automatas juos įvykdydavau. 
Kauliukai siųsdavo mane į išsibarsčiusius po visą miestą ba- 
rus sėdėti, gurkšnoti, klausytis ir plepėti. Jie išrinkdavo nepa- 
žįstamuosius, su kuriais turėdavau kalbėtis. Jie išrinkdavo vaid- 
menis, kuriuos turėjau vaidinti bendraudamas su tais nepažįs- 
tamaisiais. Taigi vieną kartą buvau Detroito „Tigrų“ vetera- 
nas lauko gynėjas, kai komanda atvažiavo žaisti į miestą su 
„Jankiais“ (Bronkso bare), kitą —- britas Guardian reporteris 
(Barbizon Plaza restorane), dramaturgas homoseksualistas, 
universiteto profesorius alkoholikas, pabėgęs iš kalėjimo nu- 
sikaltėlis ir taip toliau. Kauliukai nusprendė, kad turiu pamė- 
ginti suvilioti nepažįstamą moterį, aklai pasirinktą iš Bruklino 
telefono abonentų knygos (šitaip pasisekė poniai Anai Mari- 
jai Sploljo, bet, ačiū Dievui, ji man pasirodė baisiai atstumian- 
ti); kad turiu bandyti pasiskolinti dešimt dolerių iš nepažįsta- 
mojo X (dar viena nesėkmė); kad duočiau dvidešimt dolerių 
nepažįstamajam Y (jis pagrasino iškviesti policiją, bet paskui 

paėmė pinigus ir net nenuėjo, bet nubėgo). Netrukus baruo- 
se, restoranuose, teatruose, taksi, parduotuvėse — kur tik ne- 
matydavo mane pažįstantys žmonės — niekada nebūdavau sa- 
vimi, normaliu „aš“. Pradėjau žaisti kėgliais, lankyti sporto salę, 
kad sustiprinčiau juosmens raumenis. Ėjau į koncertus, beis- 
bolo rungtynes, protesto akcijas, atvirus vakarėlius; viską, ko 
anksčiau niekada nedarydavau, dabar įtraukdavau į galimus 
variantus, ir kauliukai siuntinėjo mane daryti tai tą, tai aną, ir 
aš retai būdavau tas pats žmogus dvi dienas paeiliui. 

Naujos vietos ir nauji vaidmenys privertė mane aiškiau pa- 
justi, kaip aplinkiniai į mane reaguoja. Kai žmogus būna pats 
savimi, paklūsta vidinei prigimčiai, nešioja įprastas jam tin- 
kamas kaukes, susilieja su aplinka, paprastai jis nepastebi 
kito žmogaus elgsenos subtilybių. Jis ima aiškiau jas paste- 
bėti tik tada, kai tas kitas žmogus nebepaiso įprastų elgsenos 
modelių. Tačiau ėmus laužyti įprastą elgseną kilo grėsmė gi- 
liai manyje glūdinčioms asmenybėms, ir mano sąmonė buvo 
paakinta pakilti į neįprastą lygmenį — neįprastą todėl, kad 
žmogus instinktyviai ieško aplinkos, kurioje jo sąmonė galė- 
tų atsipalaiduoti. Kurdamas problemas sau aš skatinau kitus 
mąstyti. 

Kita vertus, aš pridarydavau kitiems keblumų. 

Nors stengiausi elgtis taip, kad Lilė visada galėtų „logiškai“ 
paaiškinti mano keistenybes, vis dažniau leisdavau kauliukams 
nuspręsti, koks tėvas ir vyras būsiu, ypač per tris savaites, ku- 
rias Lilė, Laris, Evė ir aš praleidome išsinuomotoje sodyboje 
Long Ailendo rytuose. 

Anksčiau, mano draugai, buvau užsidaręs savyje tėvas, o kar- 
tais išvis joks. Bendraudamas su vaikais dažniausiai: a) šauk- 
davau ant jų liautis šaukus, kai telefonu kalbėdavau svetainė- 
je; b) šaukdavau ant jų eiti žaisti kur kitur, kai dieną norėda- 
vau pasimylėti su Lile; c) šaukdavau ant jų liepdamas klausyti 
mamytės, kai jie itin įžūliai neklausydavo mamytės; d) šauk- 

davau ant Lario nebūti kvailam, kai jis bandydavo atlikti ma- 
tematikos namų darbus. 

Tiesa, kartais ant jų nešaukdavau. Kai apie ką nors svajoda- 
vau (,„„Rainhartas atranda trūkstamą Froido teorijos grandį!“, 
„Sofija Loren skiriasi su Pončiu dėl Niujorko psichiatro!“, „Me- 
dicinos daktaras mėgėjas padaro gudrų ėjimą fondų biržoje!“ ) 
ar apie ką nors galvodavau (kaip atrasti trūkstamą grandį, kaip 
pavergti Sofiją Loren, kaip padaryti gudrų ėjimą), ramiai šne- 
kėdavausi su vaikais apie viską, apie ką tik jie norėdavo šne- 
kėtis („Gražus paveikslas, Lari, ypač kaminas“; Lilė: „Čia ba- 
listinė raketa“), o retkarčiais netgi Žaisdavau su jais („Pykšt, 
pykšt — aš į tave pataikiau, tėti“. Susmunku ant grindų. „Tėti, 
tu tik sužeistas!“ ). 

Vaikus mėgau, bet daugiausia kaip potencialius jungus, ad- 
lerius ir anas froid mano Zigmundui. Buvau pernelyg įsijautęs 
į didžio psichiatro vaidmenį, kad galėčiau dalyvauti žaidime 
„Tėvas“. Mano, kaip tėvo, elgesys nebuvo nepriekaištingas. 

Vieni variantai, kuriuos duodavau pasirinkti kauliukams, tu- 
rėdavo leisti pasireikšti manyje giliai glūdintiems tėviškos mei- 
lės jausmams, kiti atrišdavo rankas ne itin geranoriškam des- 
potui. 

Antai du kartus kauliukai nusprendė, kad skirčiau daugiau 
dėmesio vaikams ir tris dienas iš eilės praleisčiau su jais ne ma- 
Žiau kaip po penkias valandas. (Koks atsidavimas! Koks pasi- 
aukojimas! Pasaulio motinos, ką jūs atiduotumėt, kad galėtu- 
mėt praleisti su savo vaikais tik penkias valandas per dieną?) 

Vieną rugsėjo dieną, papusryčiavus didelėje senoje visada 
saulės užlietoje virtuvėje su baltomis spintelėmis, esančioje di- 
deliame sename ūkininko gyvenamajame name, stovinčiame 
dideliame sklype ir apsuptame didelių medžių ir ryškiaspalvių 
nuodingųjų Žagrenių priaugusių laukų, paklausiau vaikų, ką 
jie norėtų daryti tą dieną. Laris nužiūrėjo mane nuo savo 
kėdės prie skrudintuvo. Jis vilkėjo trumpomis raudonomis 

kelnėmis ir baltais (vietomis) trumparankoviais marškinėliais. 
Putlios jo kojos buvo nusėtos negyjančių įdrėskimų ir šašų; 
nubalę geltoni jo plaukai beveik slėpė įtariai surauktą kaktą. 

— Žaisti, - atsakė jis. 

— Ką žaisti? 

— Aš jau išnešiau šiukšles vakar. 

— Šiandien norėčiau su jumis pažaist. Ko ketinate imtis? 

Evė nuo savo kėdės dirstelėjo į Larį, svarstydama, ką jie 
ketina daryti. 

— Nori su mumis žaisti? 

— Taip. 

— O tu vienas nežaisi su savivarčiu? 

— Ne. Leisiu jums vadovauti. 

— Tikrai? 

— Taip. 

— Valio, eime žaisti smėlyje. 

Iš tikrųjų smėlis buvo suartas stačiakampis ūkininko lau- 
kas, supantis gyvenamąjį namą iš pusketvirtos pusės. Jame tarp 
išsprogusių žalių kopūstų vingiavo sudėtingas keliukų labirin- 
tas, kuris būtų nušluostęs nosį pačiam Robertui Mozesui. Va- 
landą važiavau tais keliukais 1963 metų gamybos savivarčiu 
(tonka, 0,0 arklio galių, 0,002 kubinio centimetro variklis, kė- 
bulo dažai nusilaupę). Vaikai mane dažnai kritikavo, esą ma- 
nevruodamas savo stambų kūną trečiaeiliais keliais sugadinau 
per daug antraeilių kelių, ir kad tuneliai, daug metų atlaikę 
visus ciklonus ir uraganus (pusketvirtos dienos per vieną trum- 
pą liūtį), sugriuvo man neatsargiai užkliudžius alkūne. Šiaip 
vaikams labai patiko, kad žaidžiu su jais, o man patiko žemė ir 
jie. Kai vaikus imi pažinti, jie darosi visai mieli. 

Jie daugiau negu mieli. 

— Tėti, - vėliau tą dieną tarė man Laris, kai gulėjome ant 
smėlio ir žiūrėjome, kaip Atlanto bangos ritasi į Vesthampto- 
no paplūdimį, - kodėl vandenynas banguoja? 

Perkračiau mintyse, ką Žinau apie vandenynus, potvynius, 
atoslūgius bei panašius dalykus, ir nusprendžiau: 

— Dėl vėjo. 

— Bet kartais vėjas nepučia, o vandenynas banguoja visada. 

— Todėl, kad kvėpuoja jūros dievas. 

Šį kartą jis susimąstė. 

— Kuo kvėpuoja? - paklausė jis. 

— Kvėpuoja vandeniu. Įkvepia, iškvepia, įkvepia, iškvepia. 

— Kur? 

— Vandenyno viduryje. 

— Ar jis didelis? 

— Mylios aukščio, storas ir raumeningas kaip tėtis. 

— O laivai neatsitrenkia jam į galvą? 

— Kartais. Tada jis sukelia uraganus. Mes tuomet sakome 
„jūra įpyko“. 

— Tėveli, kodėl dažniau su mumis nežaidi? 

Pajutau, lyg man į pilvą būtų nuleidę sunkų inkarą. Minty- 
se dingtelėjo žodžiai „Turiu labai daug darbo“, ir nuraudau 
iš gėdos. „Norėčiau, bet...“ — atėjo į galvą ir nuraudau dar 
tirščiau. 

— Nežinau, - atsakiau, nupūškavau prie vandens ir kaip bul- 
dozeris įsibridau. Plūduriavau tuoj už didžiulių bangų, maty- 
damas vien besikilnojantį dangų. 


Ir kauliukai, ir mano paties norai leido man daugiau pabūti su 
vaikais rugpjūtį ir rugsėjį. Kartą kauliukai man liepė nusivežti 
juos vienai dienai į Koni Ailendo pramogų parką, ir tą popie- 
tę prisimenu kaip vieną iš dviejų ar trijų neprilygstamo džiaugs- 
mo salelių savo gyvenime. 

Porą kartų be jokios progos nupirkau jiems žaislų ir, maty- 
damas, kokie jie dėkingi už šias nepaaiškinamas, ligi tol nere- 
gėtas jų dievo dovanas, vos susilaikiau nemetęs psichiatrijos 
bei kauliukų ir neatsidavęs vien tėvystei. Kai atnešiau žaislų 

trečią kartą, Lario kranas neveikė, ir vaikai kaip pasiutę riejo- 
si dėl antrojo tris dienas. Svarsčiau apie atostogas Aliaskoje, 
Sacharoje, prie Amazonės - bet kur, kad tik būčiau vienas. 

Kauliukai pavertė mane labai nepatikimu griežtos draus- 
mės sargu. Jie panoro, kad pirmas dvi rugsėjo savaites nieka- 
dos nerėkčiau ant vaikų, už nieką jų nebarčiau ir nebausčiau. 
Dar niekuomet namuose taip ilgai netvyrojo tokia tyla ir ra- 
mybė. Paskutinę rugsėjo savaitę (pamokos mokykloje jau bu- 
vo prasidėjusios) kauliukai įsakė man būti visišku diktatoriu- 
mi visais klausimais, susijusiais su namų darbais, elgesiu prie 
stalo, triukšmu, tvarkos palaikymu ir pagarba suaugusiesiems. 
Už kiekvieną nusižengimą turėjau penkiolika kartų smarkiai 
pliaukštelėti delnu per užpakalį. Kai bandžiau palaikyti savo 
tvarką šeštą dieną, Lilė su tarnaite ir vaikais užsirakino žaidi- 
mų kambaryje ir nė už ką manęs nejsileido. Kai Lilė išbarė 
mane už savaitę trukusį tironijos priepuolį, paaiškinau, girdi, 
mane sukrėtė Spiro Agniu kalba apie atlaidumo blogybes. 

Tokie įvykiai, švelniai tariant, sukėlė įtampą mano santy- 
kiuose su Lile. Kai pragyveni septynerius metus su moterimi — 
protinga, jautria moterimi, kuri (periodiškai) rodo tau didžiai 
švelnius jausmus, neišvengiamai užsimezga tam tikri emoci- 
niai ryšiai. O kai judu sugyvenate du gražius vaikus, šis ryšys 
neišvengiamai sustiprėja. 

Mudu su Lile susipažinome ir susiporavome, kai abu buvo- 
me dvidešimt penkerių. Atsirado stiprus, protu nepaaiškina- 
mas, akivaizdžiai neurotinis poreikis vieno kitam - meilė, vie- 
na iš daugybės visuomenei priimtinų beprotystės formų. Mu- 
du susituokėme: taip visuomenė sprendžia vienatvės, geismo 
ir skalbimo problemas. Netrukus sužinojome, kad vedybinis 
gyvenimas neturi jokių blogybių, kurių negalėtų ištaisyti gyve- 
nimas skyrium. Bent jau taip mums atrodė. 

Aš studijavau mediciną ir nieko neuždirbau, tad Lilė, išle- 
pinta klestinčio prekiautojo nekilnojamuoju turtu Piterio 

Daupmano duktė, pradėjo dirbti, kad mane išlaikytų. Lilė, vie- 
nintelė Lucijaus Rainharto, būsimojo medicinos daktaro, išlai- 
kytoja, pastojo. Praktiškas, tvirtas (tik ne tada, kai reikia išlai- 
kyti spermą ten, kur jos vieta) Lucijus siūlė abortą. Lilė, jaut- 
ri, mylinti, moteriška, siūlė gimdymą. Praktiškas vyras nepa- 
tenkintas raukėsi. Moteris maitino vaisių, šis paliko moters 
įsčias: gražus sūnus Lorensas — laimė, pasididžiavimas, skur- 
das. Po dviejų mėnesių išlepinta dukra Lilė vėl dirba dėl atsida- 
vusio, praktiško, nuskurdusio medicinos daktaro Luko (tik da- 
bar jis lankosi pas psichoanalitiką, atlieka internatūrą ir neturi 
praktikos). Netrukus Lilė išsiugdo sveiką pagiežą darbui, skur- 
dui ir atsidavusiam, praktiškam medicinos daktarui. Mūsų tar- 
pusavio ryšys auga, bet karšta, maloni vakarykštė aistra mąžta. 

"Irumpai tariant, kaip jau seniai suvokė pastabus skaityto- 
jas, mūsų santuoka buvo tipiška. Mudu patyrėme džiugių aki- 
mirkų, kurių negalėjome su niekuo dalytis; turėjome tik mud- 
viem suprantamų juokelių; turėjome savo šiltą, goslią, sekso 
kupiną meilę ir bendrą (ar bent jau Lilės) rūpinimąsi mūsų 
vaikais, domėjimąsi ir pasididžiavimą jais; be to, turėjome du 
vis labiau nusiviliančius ir vienas nuo kito vis labiau užsida- 
rančius „aš“. Tų „aš“ siekių santuokinis gyvenimas nepatenki- 
no, ir to fakto negalėjo užmaskuoti visas tas rangymasis ir rai- 
tymasis kartu lovoje, nors abipusis nepasitenkinimas kaip tik 
ir vienijo mus. 

Kauliukai į viską ir visus Žiūrėjo kaip į daiktus ir privertė 
mane elgtis taip pat. Emocijas, kurias turėjau visa kam jausti, 
nulemdavo kauliukai, o ne vidiniai santykiai tarp manęs ir žmo- 
gaus ar daikto. Meilė man ėmė rodytis kaip nelogiškas, des- 
potiškas, pančiojantis ryšys su kitu daiktu. Jai negalėjai pasi- 
priešinti. Ji buvo svarbi istoriškai susiklosčiusios savasties da- 
lis. Ją reikėjo sunaikinti. Liliana turi virsti daiktu - daiktu, tiek 
pat menkai veikiančiu mano vidų ar tiek pat įdomiu man kaip... 
Nora Hamerhil (šią pavardę aklai ištraukiau iš Manheteno 

telefonų knygos). Sakot, neįmanoma? Galbūt. Bet jeigu žmo- 
gus gali keistis, vadinasi, šis elementariausias iš visų ryšių ne- 
gali būti nekintamas. Taigi aš pabandžiau. 

Kartais kauliukai atsisakydavo man talkinti. Jie liepdavo 
man rodyti jai rūpestį ir kilnumą. Jie pirmą kartą po šešerių 
metų nupirko jai brangių papuošalų. Lilė apkaltino mane ne- 
ištikimybe. Kai nuraminau, ji buvo labai patenkinta. Kauliu- 
kai tris vakarus iš eilės nusiuntė mus žiūrėti dramų (viduti- 
niškai per metus eidavau į spektaklius tris kartus, du visados 
būdavo miuziklai, eidavę rekordiškai trumpą laiką); abu jau- 
tėmės kultūringi avangardistai ir nemiesčionys. Prisiekėme 
ištisus metus kartą per savaitę eiti Žiūrėti pjesių. Kauliukai 
liepė elgtis kitaip. 

Vieną savaitę kauliukai pareikalavo, kad nusileisčiau kiek- 
vienai Lilės užgaidai. Nors ji du kartus išvadino mane bevaliu, 
o savaitei baigiantis atrodė pasidygėjusi mano silpnabūdišku- 
mu, klausiausi jos ir reaguodavau į jos žodžius, nors normalio- 
mis aplinkybėmis būčiau nepastebėjęs, kad ji egzistuoja. O kar- 
tais sujaudindavau ją savo dėmesingumu. 

Lilei netgi patiko netikėtas kauliukų potraukis keistoms sek- 
so padėtims, nors šiems liepus prieš pasiekiant orgazmą įeiti į 
ją iš trylikos skirtingų padėčių ji ganėtinai užpyko, kai paban- 
džiau surangyti į vienuoliktą padėtį. Lilės paklaustas, kodėl 
pastaruoju metu man užeina tokia daugybė keistų užgaidų, 
atsakiau, kad gal esu nėščias. 

Tačiau aš paklusniai vykdžiau mediumo užduotį - perduoti 
paliepimus, nors kauliukų sprendimai, kad ir kokie malonūs 
kartais būdavo Lilei, Arlynai ar kitiems, tolino mane nuo kitų 
žmonių. Ypač kauliukams sekėsi griauti natūralų intymumą 
savo sprendimais sekso klausimais (pamėgink įtikinti moterį, 
kad pasitenkinsi tik konkrečia nei šiokia, nei tokia poza, kai 
jai atrodo kitaip). Akivaizdu, kad tokius kauliukų nurodymus 
įvykdyti galėdavau tik tada, jei pavykdavo paveikti (ne vien 

psichologiškai, bet ir fiziškai) moterį ir save patį. Kartą kau- 
liukai iškrypėliškai panoro, kad „vieną savaitę susilaikyčiau nuo 
lytinių santykių su bet kokia moterimi“, ir šitaip sukėlė ne- 
menką vidinį konfliktą. Kilo rimtas sąžinės ir principo klausi- 
mas: ką tiksliai reiškia „lytiniai santykiai“? 

Savaitei baigiantis man žūtbūt knietėjo Žinoti: ar kauliukai 
leidžia man daryti viską, tik nejeiti į makštį? O gal viską, išsky- 
rus orgazmą? O gal slapčiausias kauliukų troškimas buvo, kad 
nesiimčiau jokios lytinės veiklos? 

Kad ir kokie buvo kauliukų ketinimai, septintą dieną, san- 
tūriai apsirengęs trumparankoviais marškinėliais ir dviem ko- 
jinėm, atsidūriau ant sofos šalia Arlynos Ekstein, žavingai pa- 
sidabinusios gražia palei juosmenį kadaruojančia liemenėle, 
viena kojine, užraitota iki pusės blauzdos, dviem apyrankėm, 
vienu auskaru ir kelnaitėmis, kukliai dengiančiomis dešinę 
kulkšnį. Laikydamasi griežtų elgesio normų, ji nesugulė su ma- 
nim į lovą nuo pat lemtingosios dienos, bet griežtos jos elgesio 
normos nė žodeliu neužsiminė apie automobilius, grindis, kė- 
des ar sofas, todėl įvairios jos kūno dalys dabar trynėsi į maną- 
sias su labai aiškiais ketinimais. Kadangi neatstūmiau jos gla- 
monių ir netgi jas skatinau, suvokiau: jeigu dabar ji pasakys: 
„Įeik į mane“, o aš atsakysiu: „Aš nenusiteikęs“, ji taip kvatos, 
kad aš nusirisiu ant kilimo. Arlynos dejonių decibelai rodė, 
Jog po trisdešimt penkių sekundžių ji paprašys, kad fiziškai 
įžengčiau į jos žaidimų kambarį. 

Norėdamas atitolinti šį iš pažiūros neišvengiamą veiksmą, 
pakeičiau padėtį, padėjau galvą jai tarp kojų ir pradėjau aiš- 
kiai suprantamą bendravimą burna. Ji atsakė taip pat aiškiai, 
ir jos žinutė buvo palankiai sutikta. Tačiau aš žinojau, kad nors 
Arlynai toks bendravimas malonus, jai tai palyginti netikęs 
įprasto mano ir jos kojų pirštų pašnekesio pakaitalas. 

Man tapo aišku, ką turiu daryti. Mano sąžinė stebėtinai leng- 
vai nusprendė kauliukus turėjus galvoje, kad turiu susilaikyti 

nuo santykių per genitalijas, ir nors Arlyna kartą man sakė 
skaičiusi, esą nuo spermos tunkama ir ji nenorinti jos para- 
gauti, kilo dilema, kieno principai paims viršų - jos ar kauliu- 
kų Žmogaus. Praėjus pusei minutės kauliukų Žmogaus garbė 
buvo išsaugota, aš pasitenkinau lytiškai, o Arlyna žiūrėjo į mane 
išpūtusi akis ir šluostėsi burną plaštaka. 

Atsiprašiau už savo „nesusivaldymą“ („Šis dalykas taip va- 
dinasi?“ — paklausė ji). Arlyna meiliai prisiglaudė, neslėpda- 
ma pasididžiavimo, kad beprotiškai mane įjaudrino ir mano 
aistra išsipylė per kraštus prieš mano valią. Dar kartą prisipa- 
žinau mylįs ją aistringa platoniška meile, įkišau į ją pirštus, 
ėmiau bučiuoti krūtis, lūpas... Dar kelios minutės, ir man būtų 
antrąsyk kilusi ta pati dilema, tik dabar išsisukti nebebūčiau 
pajėgęs. Tai suvokęs pašokau nuo sofos ir ėmiau sąžiningai 
gražintis iš išorės. 


Penkioliktas skyrius 


Vieną dieną buvau Kristus. Mylinčio Jėzaus vaidmuo tikrai 
tiko įprastos elgsenos modeliams griauti, bet aš nustebau, koks 
nuolankus, mylintis ir atjautus ėmiau jaustis. Kauliukai man 
įsakė: „Būk toks kaip Jėzus“ ir nuolatos būti kupinam krikš- 
čioniškos meilės kiekvienam sutiktajam. Tą rytą savo noru nu- 
vedžiau vaikus į mokyklą laikydamas jų rankutes ir jausdama- 
sis geraširdis, mylintis tėvas. Manęs nė kiek neišmušė iš vėžių 
Laris, paklausęs: „Kas nutiko, tėti, kodėl eini su mumis?“ Grį- 
žęs į kabinetą mūsų bute iš naujo perskaičiau Kalno pamokslą 
ir didžiąją Morkaus evangelijos dalį. Atsisveikindamas su Li- 
le, išeinančia švaistyti pinigų parduotuvėse, palaiminau ir pa- 
rodžiau tokį švelnumą, kad ji nusprendė, jog kažkas negerai. 
Šiurpią akimirką buvau beprisipažįstąs apie romaną su Arly- 
na ir prašąs atleisti, bet nusprendžiau, kad ten kitas vyras - ir 
kitas pasaulis. Kai vėl pamačiau Lilę vakare, ji prisipažino, kad 
mano meilė jai padėjo išleisti trigubai daugiau pinigų negu 
paprastai. 

Tą pavakarę turėjau pasimatyti su Arlyna, bet Žinojau ra- 
ginsiąs ją ir save nebenusidėti ir melsti atleidimo. Ypač gailia- 
širdis stengiausi būti Frankui Osterfladui ir Lindai Reikman, 
to ryto pacientams, bet iš pažiūros tai menkai tepadėjo. Ponas 
Osterfladas nesusilaikė, kai užsiminiau, esą žaginti mažas mer- 
gaites, ko gero, nuodėmė: jis pratrūko aiškinti, kad jos nusi- 
pelniusios visko, ką jis su jomis daro. Kai ėmiau skaityti jam 
Kalno pamokslą, jis vis labiau irzo. Kai priėjau tą vietą apie 
dešiniąją akį - jeigu ji skatina tave nusidėti, išlupk ją, o jeigu 
dešinioji ranka gundo tave... - jis pašoko nuo kušetės kitapus 

mano stalo ir sugriebė mane už gerklės dar nė nebaigus skai- 
tyti. Kai Džeikui, panelei Reingold ir tuo metu pas Džeiką 
buvusiam pacientui galop pavyko mus išskirti, Osterfladas ir 
aš buvome gan susigėdę ir labai droviai prisipažinome aptari- 
nėję Kalno pamokslą. 

Linda Reikman atrodė pasidygėjusi, kai jai nusirengus iki 
juosmens pasiūliau kartu pasimelsti. Kai ji ėmė bučiuoti man 
ausį, prašnekau apie dvasinės meilės būtinybę. Kai ji įpyko, 
maldavau jos atleidimo, bet kai atsegė mano praskiepą, vėl 
pradėjau skaityti Kalno pamokslą. 

— Kas, po velnių, tau šiandien pasidarė?! - pašaipiai paklausė 
ji. - Elgiesi dar bjauriau negu aną kartą. 

— Bandau tau parodyti, kad esama dvasinės meilės, kur kas 
labiau praturtinančios negu tobuliausi iš visų kūniškų potyrių. 

— Tu tikrai tiki tais paistalais? — paklausė ji. 

— Aš tikiu, kad visi žmonės yra paklydėliai, kol juos užlieja 
didelė, šilta meilė visiems artimiesiems, dvasinė meilė, meilė 
Jėzui. 

— Tu rimtai tiki tais paistalais? 

— Taip. 

— Grąžink man pinigus! 


Kai tą dieną per pietus susitikau su Džeiku, vos neapsiver- 
kiau. Taip norėjau padėti jam, tempiamam to nepermaldauja- 
mo, perkrauto jo variklio. Jis lėkte lėkė per gyvenimą nespė- 
damas patirti nieko, o svarbiausia — tos didžios meilės, kurios 
buvau pritvinkęs aš. Kabindamas šakute didžiulius kąsnius troš- 
kintos jautienos su pupelėmis, jis pasakojo man apie nusižu- 
džiusį per klaidą savo pacientą. Svarsčiau, kaip nugriauti tą iš 
pažiūros neįveikiamą jo šarvuotos savasties sieną, bet nieko 
negalėjau sugalvoti. Kuo toliau, tuo labiau liūdau. Jaučiau, kaip 
akys pritvinksta ašarų. Irzliai įsakiau sau nebūti sentimenta- 
liam ir vėl ėmiau ieškoti kokio kelio į jo širdį. 

„Kelias į jo širdį“ buvo kaip tik ta frazė, kuria mąsčiau tą 
dieną. Kiekvienai asmenybei ir kiekvienai religijai būdingas 
tam tikras žodynas ir kalbos stilius; pasijutęs Jėzumi Kristumi, 
pamačiau mylįs žmones, ir tas potyris pasireiškė nepažįstamais 
veiksmais ir nepažįstama kalba. 

— Džeikai, - galop prabilau, - ar kada nors jauti didžią šilu- 
mą ir meilę žmonėms? 

Jis sulaikė šakutę prie burnos ir akimirką vėpsojo į mane. 

— Apie ką tu? - paklausė. 

— Ar kada nors jauti, ar kada nors esi pajutęs užplūstant 
neapsakomą šilumą ir meilę kokiam nors Žmogui ar visai žmo- 
nijai? 

Jis dar akimirką pavėpsojo, paskui tarė: 

— Ne. Froidas tokius jausmus siejo su panteizmu ir dvejų 
metų vaiko raidos stadija. Mano manymu, iracionali žmogų 
užliejanti meilė yra regresija. 

— Ir tu niekados jos nepajutai? 

— Ne. Kodėl klausi? 

— O kas, jeigu tokie jausmai yra... nuostabūs. Kas, jeigu jie 
malonesni ir labiau pageidautini negu bet kuri kita būsena? 
Ar jie gali būti nepageidautini vien todėl, kad yra regresyvūs? 

— Be abejo. Kas tas pacientas? Tas berniūkštis Kanonas, apie 
kurį man pasakojai? 

— O kas, jeigu pasakyčiau tau, kad aš pats jaučiu tokį meilės 
ir šilumos visiems žmonėms antplūdį? 

Garinė žŽemsemė šįsyk sustojo. 

— O ypač meilę tau, - pridūriau. 

Džeiko akys už lęšių sumirksėjo. Jis atrodė - aš tik interpre- 
tuoju išraišką, kurios iki tol nebuvau matęs - išsigandęs. 

— Sakyčiau, kad tu regresuoji, - nervingai atsakė jis. - Kaž- 
koks tavo raidos aspektas sutriko. Norėdamas išvengti atsa- 
komybės ir ieškodamas pagalbos tu griebeisi tos didžios vaikiš- 
kos meilės visiems žmonėms, - jis vėl pradėjo valgyti. - Nieko, 
ji praeis. 

— Manai, kad aš juokauju apie tą jausmą, Džeikai? 

Jis nusisuko, ir jo akys ėmė šokinėti po kambarį lyg į spąstus 
įkliuvę Žvirbliai. 

— Negaliu pasakyti, Lukai. Pastaruoju metu tu keistai elgie- 
si. Gal tik žaidi, o gal esi nuoširdus. Galbūt tau vėl reikėtų 
lankyti psichoanalizės sesijas, pasikalbėti su Timu. Aš, kaip 
draugas, negaliu čia apie tave spręsti. 

— Gerai, Džeikai. Bet noriu, kad žinotum: myliu tave ir ne- 
manau, kad tai turi ką nors bendra su libido energijos nukrei- 
pimu į objektą ar analine stadija. 

Jis nustojo valgyti ir nervingai sumirksėjo žiūrėdamas į mane. 

— Tai krikščioniška meilė, veikiau - judėjiškai krikščioniška, — 
paaiškinau. 

Jis atrodė vis labiau persigandęs. Ėmiau dėl jo baimintis. 

— Kalbu tik apie šiltą, aistringą brolišką meilę, Džeikai, nė- 
ra ko nerimauti. 

Jis nervingai šyptelėjo, greitosiomis sušnairavo į mane ir pa- 
klausė: 

— Ar dažnai užeina tokie priepuoliai, Lukai? 

— Būk geras - dėl to nesijaudink. Papasakok daugiau apie tą 
pacientą. Ar baigei straipsnį apie jo atvejį? 

Netrukus Džeiko garvežys visu greičiu varė tolyn, sėkmin- 
gai palikęs savo kolegą, meilės pritvinkusį Lucijų Rainhartą, 
kažkokioj provincijos skylėj - tegul sau laukia, kol bus galima 
parašyti apie jį straipsnį. 


— Sėsk, mano sūnau, - pasakiau Erikui Kanonui, kai tą dieną 
po pietų jis įėjo į mano žalią kambarėlį Kvinzboro valstybinė- 
je ligoninėje. Prieš prašydamas slaugytojos jį atvesti, jutau di- 
džiai šiltą, jėzišką jausmą. Dabar, stovėdamas už rašomojo sta- 
lo, žvelgiau į jį su meile. Jis Žiūrėjo į mane, tartum tikėtų galįs 
išvysti mano sielą, ir didelės juodos jo akys pajuokiamai Žvil- 
gėjo. Nors vilkėjo išblukusiomis chaki spalvos kelnėmis ir su- 

plyšusiais teniso marškinėliais, atrodė rimtas ir orus - grakš- 
tus ilgaplaukis Kristus, darantis įspūdį, kad kasdien mankšti- 
nasi ir yra išdulkinęs visas savo kvartalo merginas. 

Jis kaip visada prisitraukė kėdę prie lango, atsainiai, nerū- 
pestingai sudribo ir ištiesė kojas į priekį. Iš kairio sportbačio 
pado į mane nebyliai spoksojo skylė. 

— Pasimelskime, — pasakiau nulenkdamas galvą. 

Mano žodžiai užklupo jį, kai Žiovavo, susidėjęs rankas ant 
pakaušio. Pražiota burna sustingo, jis įsmeigė į mane akis, pas- 
kui sulenkė kojas, palinko į priekį ir nulenkė galvą. 

— Brangus Dieve, - ištariau garsiai, - padėk šią valandą vyk- 
dyti Tavo valią, atliepti Tavo sielos šauksmą ir kiekvienu ato- 
dūsiu Tave garbinti. Amen. 

Vis dar nuleistomis akimis atsisėdau, svarstydamas, ką da- 
ryti toliau. Per pirmąsias sesijas su Eriku savo įpratimu daž- 
niausiai jo minčių niekur nenukreipdavau ir didžiai trikdavau, 
nes jis tapo pirmu pacientu psichiatrijos istorijoje, kuris suge- 
bėjo išsėdėti pirmas tris sesijas paeiliui neištardamas nė žo- 
džio ir likdamas visiškai ramus. Per ketvirtą jis visą valandą be 
perstojo kalbėjo apie savo palatos ir pasaulio būklę. Kitose 
sesijose jis tai tylėdavo, tai neužsičiaupdavo. Per pastarąsias 
tris savaites tik porą kartų pabandžiau atlikti kauliukų nuro- 
dytus bandymus ir liepiau Erikui pamėginti pajusti meilę vi- 
siems autoritetams, bet visas mano gudrybes jis pasitiko tyla. 
Kai dabar pakėliau galvą, jis budriai į mane žiūrėjo. Juodomis 
akimis smeigdamas mane prie kėdės, jis išsitraukė iš kišenės 
cigaretę Winston, palinko į priekį ir be žodžių pasiūlė man. 

— Ačiū, nenoriu, - atsakiau. 

— Siūlau kaip vienas Jėzus kitam, - pašiepiamai šypsodamas 
tarė jis. 

— Ačiū, ne. 

— Kuriems galams ta malda? 

- Šiandien jaučiuosi... pamaldžiai, - atsakiau, — ir... 

— Džiaugiuosi dėl jūsų, — tarė jis. 

— „norėjau pasidalyti savo jausmais su tavim. 

— Kas tu toks, kad būtum pamaldus? - netikėtai šaltai pa- 
klausė jis. 

— Aš... aš esu... aš esu Jėzus, - pralemenau. 

Akimirką jo veide išliko tas šaltakraujiškas budrumas, pas- 
kui jį iškreipė niekinanti šypsena. 

— Tau stinga valios, - atsakė jis. 

— Ką nori pasakyti? 

— Tu nesikankini, deramai neatjauti savo artimo, neturi sa- 
vyje ugnies, kad galėtum būti Kristus, iš tikrųjų gyvenantis šioje 
žemėje. 

— O tu, mano sūnau? 

— O aš visa tai turiu. Kiekvieną gyvenimo akimirką mano 
viduriuose liepsnoja ugnis, kad pažadinčiau šį pasaulį, išvy- 
čiau, velniai rautų, tuos šunsnukius iš šventovės, kalaviju su- 
kapočiau jų surambėjusias sielas. 

— O meilė? 

— Meilė? — suriaumojo jis ant manęs. Dabar jo kūnas ant 
kėdės buvo tiesus ir įsitempęs. — Meilė... - ištarė tyliau. - Taip, 
meilė. Jaučiu meilę tiems, kurie kenčia, kuriuos drasko maši- 
na, tik ne tiems, kurie stovi prie jos valdymo pulto - tik ne 
kankintojams. 

— Kas jie tokie? 

— Tu, bičiuli, ir visi tie, kurie galėtų pakeisti tą mašiną, ją 
sudaužyti ar prie jos nebedirbti, bet to nepadaro. 

— Aš esu tos mašinos dalis? 

— Kiekvieną akimirką, kai vaidini šį psichoterapijos farsą 
šitam slaugytojų apniktame kalėjime, kali savo vinį į mano 
kryžių. 

— Bet aš noriu tau padėti, išgydyti, padaryti laimingą. 

— Atsargiau — aš apsivemsiu. 

— O jeigu nustočiau dirbęs tai mašinai? 

— Tuomet šiokią tokią viltį turėtum. Tuomet gal ir klausy- 
čiausi; tuomet nebūtum man niekas. 

— Bet jeigu aš išeisiu iš sistemos — kaip kada nors vėl tave 
pamatysiu? 

— Yra lankymo valandos. Beje, aš čia neilgai bebūsiu. 

Sėdėjome ant savo kėdžių budriai ir smalsiai vienas kitą nu- 
žiūrinėdami. 

— Tu nesistebi, kad pradėjau mūsų sesiją malda ar kad esu 
Jėzus? 
čiu tavęs mažiau negu kitų, bet žinau, kad niekada negaliu 
tavim pasitikėti. 

— Tu manai esąs Kristus? 

Jis nusuko akis nuo manęs į suodiną langą. 

- "Tas, kuris turi ausis, tegirdi, - tarė jis. 

— Nemanau, kad tu pakankamai myli, - atsakiau. - Jaučiu, 
kad meilė yra visa ko raktas, o tu, matyt, turi vien neapykantos. 

Jis iš lėto vėl įsmeigė žvilgsnį į mane. 

— Galėtum kovoti, Rainhartai. Užuot žaidęs. Privalai pažin- 
ti savo draugą ir jį mylėti, pažinti savo priešą ir jį pulti. 

— Tai sunku. 

— Atsimerk, ir tiek. Tas, kuris turi akis, temato. 

— Aš visados matau, kaip geriukai ir blogiukai straksi vieno 
žmogaus viduje. Aš niekuomet nematau taikinio, kurį turė- 
čiau pulti. Visada noriu atleisti, mylėti. 

- Žmogų, kuris valdo mašiną, ir žmogų, kuris yra mašinos 
dalis, nesunku pamatyti. Esi regėjęs juos visus: melagius, ap- 
gavikus ir mulkintojus. Tik paėjėk gatve atsimerkęs ir taikinių 
tau netrūks. 

— Nori, kad mes juos žudytume? 

— Noriu, kad su jais kautumeis. Visame pasaulyje vyksta ka- 
ras, ir į kariuomenę pašaukti visi, taigi arba eini už mašiną, 
arba prieš ją, arba esi jos dalis, arba ji kasdien traiško tau 

kiaušius. Nori to ar ne, bet gyvenimas šiandien yra karas, ir 
kol kas, Rainhartai, tu koveisi ne toje pusėje. 

— Bet juk privalai mylėti savo priešus, - paprieštaravau. 

— Be abejo. Bet turi nekęsti blogio, — atsakė jis. 

— Neteisk ir nebūsi teisiamas. 

— Jei sėdi ant tvoros, tau įvaro į šikną, —- nesišypsodamas 
atšovė jis. 

— Man stinga ugnies —- man visi patinka, - liūdnai pasiteisinau. 

— Taip, tau stinga ugnies. 

— Kam tada aš tinku? Noriu būti religingas. 

— Gal apaštalas, - tarė jis. 

— Vienas iš dvylikos? 

— Tikriausiai. Imi trisdešimt žalių už valandą? 


Už pusvalandžio sėdėdamas priešais Artūrą Toskaninį Džon- 
są jaučiausi prislėgtas, išvargęs ir nejėziškas, tad mažai kalbė- 
jau. Kadangi kaip paprastai Džonsas irgi tylėjo, sėdėjome ma- 
loniai užsidarę savo atskiruose pasaulėliuose, kol sukaupiau 
pakankamai energijos, kad galėčiau mėginti ir toliau vaidinti 
savo vaidmenį. 

— Pone Džonsai, - galop pasakiau, žiūrėdamas į įsitempusį 
jo kūną ir susiraukusį veidą, — sutinku: jūs teisingai elgiatės 
nepasitikėdamas jokiu baltu žmogumi, bet pabandykite aki- 
mirką įsivaizduoti, kad aš — galbūt dėl kažkokios savo paties 
neurozės — jaučiu jums nepaprastai šiltus jausmus ir be galo 
trokštu jums kaip įmanydamas padėti. Ką galėčiau jums pa- 
daryti? 

— Ištraukit mane iš čia, - atsakė jis, tartum būtų tikėjęsis šio 
klausimo. 

Susimąsčiau. Per maždaug dvidešimt sesijų įsitikinau jį tu- 
rint vien šį nenumaldomą troškimą - lyg į narvą uždarytas gy- 
vūnas nieko kito jis nenorėjo. 

— O ką galėsiu jums padaryti, kai padėsiu išsivaduoti? 

— Ištraukit mane iš čia. Kol nesu laisvas, apie nieką kita ne- 
galiu galvoti. O anapus šių sienų... 

— Ką jūs darytumėt anapus šių sienų? 

— Po velnių, vyruti, - užpyko jis, - sakiau, ištrauk mane iš 
čia, užteks tų kalbų. Sakei, kad nori padėti, bet vis mali šūdą. 

Apmąsčiau jo žodžius. Aiškiai supratau, kad visa, kuo galė- 
čiau padėti Džonsui ligoninėje, jam neatrodytų baltojo gydyto- 
jo pagalbos veiksmas. Jeigu man nepavyks įveikti šio ydingo mąs- 
tymo, mano meilė jo niekada nepalies. Na, o jeigu jį išleisčiau, 
manytų: ė, šitas kvailas baltašiknis kaip reikiant susimovė. Na ir 
kas? Ligoninėje jis gali jausti vien neapykantą. Iš jos išėjęs... 

Atsistojau, priėjau prie suodino lango ir pažiūrėjau į pulke- 
lį ligonių, lauke vangiai žaidžiančių beisbolą. 

- Liepsiu jus tuoj pat paleisti. Šiandien dar prieš vakarienę 
galėsite grįžti namo. Tai bus ne visai teisėta, ir aš galiu turėti 
nemalonumų, bet jeigu galiu jums duoti tik laisvę - duosiu. 

— Nori mane išdurt? 

— Nė valandai nepraėjus grįšit į miestą, net jeigu pats turė- 
siu nuvežti. 

— Čia kažkas ne taip. Jeigu šiandien galiu išeiti į laisvę, ko- 
dėl negalėjau prieš mėnesį? Aš juk nė šūdą nepasikeičiau? — 
Jis pašiepiamai šyptelėjo iš savo paties gramatikos. 

— Taip, žinau. Užtat pasikeičiau aš. 

Vėl atsukau jam nugarą ir pažvelgiau į veją, kur už žaidžian- 
čiųjų beisbolą berniukas bandė paleisti aitvarą. 

— Aš manau, kad ši ligoninė yra kalėjimas, gydytojai - jo 

Bet paprašysiu jus vienos paslaugos. 

Kai vėl į jį atsigręžiau, jis sėdėjo ant kėdės krašto palinkęs į 
priekį, gyvuliškai susikaupęs ir įsitempęs. Aš tylėjau, tad jis 
susiraukė ir sukuždėjo: 

— Kokios? 

Suraukta kakta ir kuždesys mane įspėjo, kad jis nepadarys 
nė vienos iš dviejų „paslaugų“, kurias turėjau galvoje: „Užsuk 
į mano kabinetą mieste“ ir „Būk mano draugas“. Žmogus nesu- 
džia jį į laisvę, nes laisvės jis ir taip nusipelnęs, o gydytojo ir 
ligonio santykiai yra ydingi jau savo prigimtimi. Atsistojau ir 
pažiūrėjau į jį nieko nematančiu žvilgsniu. 

— Ką turiu padaryti? - paklausė jis. 

Išgirdau, kaip nuo upės du kartus ūkteli laivo sirena, tarsi 
norėdama mane įspėti. 

— Nieko, - atsakiau. - Ničnieko. Ką tik prisiminiau, kad no- 
riu padėti jums - ir baigtas kriukis. Jums nereikia nieko dary- 
ti. Jūs išeisit į laisvę. Ką veiksite anapus šių sienų - jūsų reika- 
las. Būsite išsivadavęs iš šios ligoninės ir iš manęs. 

Jis įtariai įsispitrėjo į mane, aš atsakiau tokiu pat žvilgsniu, 
jusdamasis rimtas ir kilnus kaip pasipūtęs pradedantysis akto- 
riūkštis. Velniškai knietėjo užsiminti, kaip šauniai dabar el- 
giuosi, bet kuklusis Jėzus nugalėjo. 

— Eime, — paraginau. —- Pasiimkime jūsų drabužius ir neš- 
dinkimės iš čia. 

Paaiškėjo, kad prireikė daugiau negu valandos išvaduoti Ar- 
tūrą Toskaninį Džonsą, be to, kaip ir baiminausi, veikiau ne- 
teisėtai. Gavau leidimą perimti jį iš skyriaus savo globon, bet 
tai nesuteikė jam teisės išeiti iš ligoninės. Oficialių veiksmų 
turėjo imtis vienas iš direktorių, bet tą dieną tai buvo neįma- 
noma. Nusprendžiau pasikalbėti su daktaru Manu per pietus 
penktadienį, o gal jam paskambinti. 

Nuvežiau Džonsą į Manheteną, paskui pas motiną į 142-ąją 
gatvę miesto pakraštyje. Per visą kelionę nė vienas neištarė- 
me nė žodžio, o kai jį išleidau, jis tepasakė: 


— Nėr už ką, - atsakiau. 

Po vos pastebimos pauzės jis trinktelėjo dureles ir nuėjo į 
šalį. 
Jėzus dar kartą nepataikė kamuoliuko į duobutę. 


Kol ištraukiau Artūrą iš ligoninės, nusiplūkiau, tad važiuoda- 
mas automobilyje su juo tylėjau iš dalies dėl nuovargio. Kiek- 
vieną minutę stengtis atlikti tavo asmenybei ne visai tinkamą 
vaidmenį — toks buvo Jėzaus vaidmuo man - sunkus darbas. 
Po teisybei, neįmanomas darbas. Tą dieną pastebėjau, kad, 
pabuvus visus mylinčiu Jėzumi kokias keturiasdešimt minu- 
čių, mano organizmą apninka apatija ir abejingumas. Jeigu 
vaidindavau jį ir toliau, tai grynai mechaniškai, o ne iš širdies. 

Važiuodamas į pasimatymą su Arlyna, apsiblaususia galva 
bandžiau išnagrinėti savo santykius su ja. Krikščionybė smer- 
kia svetimavimą — bent tiek įstengiau išprotauti. Mūsų santy- 
kiai - nuodėmė. Gal Jėzus vengtų pasimatymų su savo meilu- 
Že, ir tiek? Ne. Jis norėtų išreikšti jai savo meilę. Savo švelnius 
jausmus jai. Jis norėtų priminti jai įvairius su tuo susijusius 
Dievo įsakymus. 

"Tokie buvo Jėzaus ketinimai, kai jis susitiko su Arlyna, Džei- 
kobo Eksteino žmona, tą popietę 125-osios gatvės bei Lek- 
singtono prospekto sankryžoje Harleme ir nuvažiavo į nuoša- 
lų La Guardia oro uosto kampelį, iš kurio atsivėrė įlanka. Mo- 
teris buvo žvali, atsipalaidavusi ir beveik visą kelią plepėjo apie 
„Portnojaus sindromą“ - knygą, kurios Jėzus nebuvo skaitęs. 
Tačiau iš jos kalbų buvo aišku, kad romano autorius nepažino 
meilės, ir todėl, nejusdama jokių sąžinės priekaištų ir spjau- 
dama į viską, ji dar ciniškiau, begėdiškiau pasinėrė į džiną. 
Jėzui atrodė, kad tokia nuotaika blogiausiai tinka pradėti svars- 
tyti judėjiškai krikščionišką meilę. 

— Arlyna, - pastatęs mašiną prabilo Jėzus, - ar tu kada nors 
jauti didžią šilumą ir meilę žmonėms? 

— Tik tau, mielasis, - atsakė jinai. 

— Ar niekados nejutai, kaip priplūsti didžiulės šilumos ir mei- 
lės kokiam Žmogui ar visai žmonijai? 

Moteris atlošė galvą ir susimąstė. 

— Retkarčiais. 

— Kuo tai aiškini? 

— Alkoholiu. 

Moteris atsegė Jėzui praskiepą, įkišo ranką ir suėmė Šven- 
tąjį Įrankį. Pasak visų liudytojų, jis buvo pritvinkęs vien švel- 
nių jausmų. 

— Mano dukterie, - tarė jis, - argi tau nerūpi, kad darai ne- 
laimingus savo vyrą ar Lilianą? 

Ji įsmeigė į jį akis. 

— Žinoma, ne. Man labai patinka taip kaip dabar. 

— Nejaugi tavo vyro jausmai tau nė motais? 

— Džeiko jausmai! —- sušuko ji. - Džeikas kuo puikiausiai 
prisitaikęs. Jis neturi jokių jausmų. 

— Net meilės? 

— Gal kartą per savaitę. 

— Bet Liliana turi jausmų. Dievas turi jausmų. 

— Žinau ir manau, kad tai, ką jai darai, yra Žiauru. 

— Tai tiesa, o judu su daktaru Rainhartu privalote liautis 
darę tai, kas taip akivaizdžiai yra nuodėminga ir tikriausiai ją 
skaudina. 

— Mes nieko nedarome, ją kentėti verti tu. 

— Daktaras Rainhartas taps geresniu žmogum. 

— Na ir puiku. Man velniškai nemalonu matyti ją tokią nusi- 
minusią per tave. 

Ji draugiškai spustelėjo Šventąjį Įrankį, paskui palenkė gal- 
vą ir įčiulpė Dvasiškąjį Spagetį. 

— Arlyna! — sušuko jis. —- Kai daktaras Rainhartas su tavim 
mylisi, tai sanguliavimas. Šitaip gali ją įskaudinti. 

Moteris toliau gundė Jėzų žalčio liežuviu, bet nepasiekė jo- 
kio pastebimo rezultato, tad pakėlė galvą. Negavusi savo 
nuodėmingo malonumo, ji atrodė gižli. 

— Ką čia paistai?! Kas tas sanguliavimas - dar vienas tavo 
iškrypimas?! 

— Kūniškas artumas su daktaru Rainhartu yra nuodėmė. 

— Kas tas daktaras Rainhartas, apie kurį nuolat kalbi? Kas 
tau šiandien užplaukė? 

— Tai, ką judu darote, yra Žiauru, savanaudiška ir nusižengia 
Dievo žodžiui. Jūsų romanas gali turėti pražūtingų padarinių 
Lilianai ir vaikams. 

— Kaip? 

— Jeigu jie sužinotų. 

— Ji su tavim išsiskirtų, ir tiek. 

Jėzus įsmeigė akis į moterį. 

— Mes kalbame apie žmones ir apie Šventą Santuokos Insti- 
tutą, - tarė Jis. 

— Nesuprantu, apie ką tu kalbi. 

Jėzus įniršo, nubloškė moters ranką ir užsisegė Šventąjį Pra- 
skiepą. 

— Tu taip panirusi į savo nuodėmę, kad nebematai, ką darai. 

Moteris irgi supyko. 

— Mėgavaisi tris mėnesius, o dabar staiga pamatei nuodėmę 
ir kad nusidėjėlė esu aš! 

— Daktaras Rainhartas irgi nusidėjėlis. 

Moteris dar kartą bakstelėjo į Tarpkojį. 

— Ne kažin kiek iš jo šiandien naudos, - tarė ji. 

Jėzus žiūrėjo pro automobilio priekinį stiklą į kateriuką, vos 
plaukiantį prieš bangas. Du paskui jį skridę kirai apsisuko, ra- 
tais pakilo gal į penkiolikos metrų aukštį, paskui ratais nusi- 
leido žemiau, pasuko prie Jo ir pralėkę pro automobilį dingo 
iš akių. Ženklas? Iš viršaus? 

Jėzus nuolankiai suvokė, kad jis, aišku, elgiasi kaip pamišėlis. 
Ištisus mėnesius Jis su pasimėgavimu dulkino ponią Ekstein įlin- 
dęs į daktaro Rainharto kūną ir taip ją sutrikdė. Jai buvo sunku 
atpažinti Jį žmogaus, kurį ji žinojo vaidinant nusidėjėlį, kūne. 

Žvilgtelėjęs į ją, Jis pamatė, kad ji piktai dėbso į vandenį, 
gniauždama rankose iki pusės suvalgytą šokoladuką su mig- 
dolais. Staiga nuogi jos keliai pasirodė Jam panašūs į mažos 
mergytės. Jis prisiminė, ką Jis draudė daryti vaikams. 

— Labai, labai atsiprašau, Arlyna. Aš pamišėlis ir tai supran- 
tu. Aš ne visada būnu pats savim. Dažnai nesigaudau, kas esu. 
Staiga imu kalbėti apie nuodėmę, Lilę ir Džeiką ir šitaip tave 
atstumiu. Tikriausiai tai atrodo Žiauri veidmainystė. 

Kai jinai atsigręžė į Jį, Jis pamatė, kad jos akys pritvinku- 
sios ašarų. 

— Man labai patinka tavo pimpalas, o tau labai patinka ma- 
no krūtys, ir tai ne nuodėmė. 

Jėzus apmąstė šiuos žodžius. Jie išties atrodė išmintingi. 

— Tai gerai, - atsakė Jis, - bet esama ir didesnių gėrybių. 

— Žinau, bet man patinka tavosios. 

Juodu žvelgė vienas į kitą - du svetimi dvasiniai pasauliai. 

— Man jau metas, - tarė Jis. - Gal aš dar grįšiu. Mano be- 
protystė varo mane tolyn. Mano beprotystė sako, kad kurį lai- 
ką negalėsiu su tavim mylėtis. 

Jėzus užvedė variklį. 

— O varge, - tarė ji ir atsikando gerą kąsnį migdolinio šoko- 
laduko. - Žinai, tau pačiam reikėtų eiti pas psichiatrą penkis 
kartus per savaitę. 

Jėzus parvežė juodu atgal į miestą. 


Šešioliktas skyrius 


Ego, mano draugai, ego. Kuo labiau aš stengiausi sunaikinti jį 
kauliukais, tuo labiau jis augo. Kiekvienas kauliuko persiver- 
timas nuskeldavo gabalėlį nuo senosios savasties ir pamaitin- 
davo augančius kauliukų žmogaus ego audinius. Žudžiau bu- 
vusį savyje psichoanalitiko, straipsnių rašytojo, gražios išvaiZ- 
dos vyriškio, mylinčio žmoną vyro pasididžiavimą, bet kiek- 
vienas lavonas buvo sušeriamas žmogėdriškam ego to antžmo- 
giško padaro, kuriuo jutau virstąs. Kaip aš didžiuojuos esąs 
Kauliukų Žmogus! O juk pagrindinis jo tikslas tariamai yra 
užmušti bet kokį pasididžiavimą savimi. Vieninteliai galimy- 
bių variantai, kurių niekuomet neleisdavau, buvo tie, kurie ga- 
lėtų mesti iššūkį jo galybei ir šlovei. Galima nusišikt ant visų 
vertybių, tik ne ant šios. Atimk iš manęs tą tapatybę, ir liksiu 
tik drebantis, baimės apniktas mulkis, vienišas tuščioje visato- 
je. O turėdamas ryžto ir kauliukus esu Dievas. 

Vieną kartą kaip galimybę (viena tikimybė iš šešių) užrašiau, 
kad galiu mėnesį nepaklusti jokiam kauliukų sprendimui, jei to 
norėsiu ir jei po to išmesiu nelyginį skaičių. Ta galimybė mane 
išgąsdino. Mano panika pranyko tik suvokus, kad „nepaklusnu- 
mo“ aktas iš tikrųjų bus paklusnumo. Kauliukai nepanoro pasi- 
rinkti šios galimybės. Kitą kartą man šovė į galvą užrašyti, kad 
nuo šiol visi kauliukų sprendimai bus patarimai, o ne įsakymai. 
Taigi faktiškai kauliukus iš vyriausiojo kariuomenės vado pa- 
versčiau patarėjų taryba. Tačiau mane vėl paralyžiavo grėsmė 
įgyti „laisvą valią“. Šios galimybės taip ir neužrašiau. 

Kauliukai nuolatos mane žemino. Vieną šeštadienį jie lie- 
pė man pasigerti - šitoks poelgis nesiderino su mano orumu. 

Girtas būdamas prarandi savikontrolę, o man, nešališkam eks- 
perimentatoriui, kuriuo buvau bevirstąs kaip Kauliukų Žmo- 
gus, tai visai netiko. Vis dėlto man buvo labai smagu. Mano 
nesitvardymas pasigėrus menkai tesiskyrė nuo beprotysčių, ku- 
rias krėčiau blaivas. Vakarą praleidau su Lile ir Eksteinais; 
vidurnaktį ėmiau daryti lėktuvėlius iš savo pradėtos knygos 
apie sadizmą rankraščio lapų ir laidyti juos į 72-ąją gatvę. Kai 
girtas ėmiau grabinėti Arlyną, visi pamanė, kad grabinėju Ar- 
lyną, nes esu girtas. Šis incidentas tapo dar vienu įrodymu, 
kad Lucijus Rainhartas pamažu byra į šipulius. 

Savo draugams pateikiau daugybę kitų įrodymų. Dabar re- 
tai kada pietaudavau su kolegomis, nes kai tik turėdavau lais- 
vo laiko, kauliukai paprastai nusiųsdavo mane kur nors kitur. 
Kai vis dėlto pietaudavau su jais, kauliukai dažnai įsakydavo 
man imtis kokio ekscentriško vaidmens ar veiksmų, ir mano 
kolegos trikdavo. Vieną dieną, kauliukų nurodymu badauda- 
mas keturiasdešimt aštuonias valandas iš eilės (tik vandens 
galėjau atsigerti), pasijutau silpnai ir nusprendžiau nesileisti 
kauliukų niekur siunčiamas: pasninkausiu kartu su Timu, Džei- 
ku ir Renata. 

Kaip jau keli mėnesiai jie kalbėjo daugiausia tarpusavyje. Jei- 
gu klausimą ar komentarą nukreipdavo man, darydavo tai at- 
sargiai lyg dresuotojai bendraudami su sužeistu liūtu. Tą dieną 
jie kalbėjosi apie ligoninės nuostatą išleisti pacientus su tam 
tikromis sąlygomis, ir aš, isteriškai spoksodamas į Džeiko jau- 
tienos filė kepsnį, iš alkio apgirtau. Daktaras Manas drabstė 
savo moliuskus po visą stalą ir savo servetėlę, o daktarė Feloni 
delikačiai palydėdavo kiekvieną mažytį ėrienos (ėrienos!) kąs- 
nelį iki burnos, tad aš ėjau iš proto. Džeikas kaip paprastai su- 
gebėjo kalbėti ir valgyti greičiau negu anuodu kartu paėmus. 

— Reikia jų neišleisti, - aiškino jis. - Jei ligonis paleidžiamas 
per anksti, tai kenkia mums, ligoninei, visuomenei, visiems. 
Pasiskaitykite Bauerlį. 

Tyla. (Iš tikrųjų - Žiaumojimas [girdėjau kiekvieną krimste- 
lėjimą|, kiti restorano lankytojų balsai, juokas, lėkščių barškė- 
jimas, spirgėjimas [girdėjau sprogstant kiekvieną riebalų laše- 
lį] ir garsus balsas, sakantis: „Daugiau niekada“.) 

— Tu visiškai teisus, Džeikai, - netikėtai įsiterpiau. Tai buvo 
mano pirmi žodžiai tą dieną. 

— Prisimenat tą lygtinai išleistą negrą, kuris nužudė savo tė- 
vus? Mes pasielgėm kaip bepročiai. O kas, jeigu jis būtų juos 
tik sužeidęs? 

— Jis teisus, Timai, - pasakiau. 

Daktaras Manas nesiteikė stabtelėti, bet Džeikas antrą kar- 
tą šnairomis metė į mane skvarbų žvilgsnį. 

— Kertu lažybų, - tarė jis, - kad du trečdaliai ligonių, išrašo- 
mų iš Kvinzboro ir kitų valstybinių ligoninių, išleidžiami gero- 
kai per anksti, kai jie vis dar kelia grėsmę sau ir visuomenei. 

— Tiesą sakai, - tarstelėjau. 

— Tarp gydytojų dabar madinga nuomonė, esą hospitalizaci- 
ja geriausiu atveju yra būtina blogybė, bet ta mada kvaila. Jei- 
gu mes galim ką nors pasiūlyti savo pacientams, vadinasi, mū- 
sų ligoninės irgi gali. Ligoninėje gydytojai skiria pacientui tris 
kartus daugiau laiko, negu jis gautų gydydamasis ambulato- 
riškai pas geriausius specialistus. Pasiskaitykit perleistą He- 
galsono, Poterio ir Bušo knygą. 

— Be to, ligoniai nepraleidžia vizitų pas gydytoją, - pridūriau. 

— Tikrai taip, — kalbėjo toliau Džeikas. —- Jiems gyvenimo 
nesudirba buitiniai dalykai. 

— Jokių antrųjų pusių, vaikų ar namuose pagamintų valgių. 

— Taigi. 

— Bet argi mes nesiekiam, kad jie prisitaikytų prie namų 
aplinkos? — įsiterpė daktarė Feloni. 

— Mes siekiam, kad jie prisitaikytų prie kokios nors aplinkos, — 
atsakė Džeikas. — Per grupinės psichoterapijos sesijas stengiuo- 
si, kad mano pacientai negrai suvoktų, koks nesveikas baltųjų 

pasaulis, idant nebejustų pagiežos ir būtų patenkinti savo gy- 
venimu ligoninėje arba neišvengiamu varganu egzistavimu neg- 
rų gete. 

— Dievas mato, - tariau, - kad baltųjų pasaulis išties nesvei- 
kas. Žiūrėkit, kiek milijonų badauja Rytų Vokietijoje. 

Mano žodžiai akimirką sulėtino Džeiką. Jis visuomet steng- 
davosi pritarti kitiems, bet šįsyk nebuvo įsitikinęs, kad mano 
teiginys vykęs. Sumaniai, kaip jis tik vienas mokėjo, nusuko 
kalbą: 

— Mūsų pareiga - leisti psichologinį peniciliną į visą sociali- 
nį audeklą, baltą ir juodą, ir mes ją atliekam. 

— Pakalbėkime apie ponią Lansing, - tarė daktarė Feloni. — 
Tu manai, kad ją reikia išrašyti, ar ne? 

— Ji tavo ligonė, Renata, bet atmink: „Jei kyla abejonių, pa- 
lik pacientą ligoninėj“. 

Daktaras Manas atsiraugėjo, matyt, įspėdamas, kad tuoj pra- 
šneks. Visi pagarbiai į jį sužiurome. 

— Džeikai, — tarė jis, - tu būtum visai smagiai jautęsis, jei 
tave būtų paskyrę koncentracijos stovyklos komendantu. 

Tyla. 

— Fe, kaip bjauriai pašnekėjai, - prabilau aš. - Džeikas nori 
padėti savo pacientams, 0 ne juos sunaikinti. Be to, koncen- 
tracijos stovyklų komendantai kartais... neduodavo belaisviams 
valgyti. 

IVla. Atrodė, kad daktaras Manas kramto, ką atrajojęs; dak- 
tarė Feloni krutino galvą į šonus ir aukštyn žemyn, tarsi Žiūrė- 
dama teniso rungtynes, per kurias žaidėjai atmušinėjo kamuo- 
liuką vien žvakėmis. Džeikas ryžtingai palinko į priekį ir be 
baimės žiūrėdamas į ramų daktaro Mano veidą rašomosios 
mašinėlės greičiu išbėrė: 

— Nesuprantu, ką norėjai pasakyti, Timai. Kada nori galiu 
palyginti savo ligonių statistiką su tavo. Laikausi tokios pat 
nuostatos pacientų išrašymo klausimu kaip ir direktorius. Ma- 
nau, turėtum atsiprašyti. 

— Tu visiškai teisus, - daktaras Manas nusišluostė lūpas ser- 
vetėle (o gal susižėrė iš jos trupinius). - Atsiprašau. Aš irgi 
visai smagiai jausčiausi būdamas komendantas. Smagiai nesi- 
jaustų tik Lukas - jis visus paleistų, kai tik šautų į galvą. 

Daktaras Manas neapsidžiaugė, kai išleidau Artūrą Toska- 
ninį Džonsą. 

— Ne, nepaleisčiau, —- atsakiau. — Jei būčiau komendantas, 
dviem šimtais procentų padidinčiau maisto davinį, daryčiau 
bandymus su belaisviais, ir psichiatrija per dvylika mėnesių 
pralenktų Froidą šimtu metų. 

— Kalbi apie belaisvius žydus? — paklausė Džeikas. 

— Tu velniškai teisus. Žydai - tinkamiausi tiriamieji psicho- 
loginiams bandymams, - patylėjau gal pusantros sekundės, bet, 
Džeikui prasižiojus kalbėti, aiškinau toliau: — Todėl, kad jie 
labai protingi, jautrūs ir lankstūs. 

Džeiką šie žodžiai pristabdė. Rasinis stereotipas, kurį sukū- 
riau trim savo būdvardžiais, matyt, neleido jam prie nieko pri- 
kibti. 

— Ką turi galvoje sakydamas „lankstūs“? — paklausė jis. 

— Nesustabarėję —- neturintys išankstinių nusistatymų, ge- 
bantys keistis. 

— Kokius bandymus vykdytum, Lukai? — paklausė daktaras 
Manas, žiūrėdamas į putlią padavėją, liulančią pro šalį su oma- 
rų lėkšte. 

— Belaisvių kūnų neliesčiau - jokių smegenų operacijų, ste- 
rilizacijų ir panašių dalykų. Daryčiau vien štai ką: visus aske- 
tus paversčiau hedonistais, visus epikūrininkus - flagelantais, 
nimfomanes — vienuolėmis, homoseksualistus — heteroseksu- 
alistais, ir atvirkščiai. Visus priversčiau valgyti nekošerinį mais- 
tą, atsisakyti savo religijos, pakeisti profesiją, kitaip rengtis, 
rūpintis savim, vaikščioti ir taip toliau, be to, padaryčiau juos 
neprotingus, nejautrius ir nelanksčius. Aš įrodyčiau, kad žmo- 
gų pakeisti įmanoma. 

Daktarė Feloni atrodė mažumą nustebusi, nes gan išraiš- 
kingai linksėjo galvą: 

— Mes darysime tai Kvinzboro valstybinėje ligoninėje? 

— Kai tapsiu direktorium, - atsakiau. 

— Kažin ar tai būtų etiška, — tarė ji. 

— Kaip visa tai padarytum? - paklausė daktaras Manas. 

— Dravaido psichoterapija. 

— Dravaido psichoterapija? — nesuprato Džeikas. 

— Taip. Honkeris, Ronsonas ir Glupas, 1958 metų rugpjūčio 
ABP Journal, nuo šešiolikto iki dvidešimt trečio puslapio, bib- 
liografija su komentarais. Žodžių „dramos vaidmenų“ san- 
trumpa. 

— Padavėja, prašyčiau desertų valgiaraščio, —- tarė daktaras 
Manas. Atrodė, kad pokalbis jo nebedomina. 

— Tokia pat sistema kaip Moreno? - paklausė Džeikas. 

— Ne. Morenas liepia pacientams vaidinti savo fantazijas re- 
Žisuotose trumputėse pjesėse. Dravaido terapija verčia pacien- 
tus išgyventi savo slopinamus latentinius impulsus. 

— O kas tas ABP Journal? - pasiteiravo Džeikas. 

— Džeikai, sutinku su viskuo, ką sakai, - raminau jį. - Neer- 
zink manęs. Visas tas plonytis audeklas, prilaikantis mūsų gin- 
čą, suplyš ir mums teks po juo kapanotis. 

— Bandymus su pacientais siūliau ne aš. 

— Tai ką tu paprastai darai tą psichoanalizės sesijos valandą? 

— Juos gydau. 

Daktaras Manas buvo bepradedąs pratisai griaudžiamai kva- 
toti, bet paspringo kąsniu ir galop baisiausiai užsikosėjo. 

— Džeikai, argi ne mes patys sugalvojome plėsti psichiatri- 
jos gydyklas ir didinti priėmimą į jas vienu procentu per me- 
tus, kol visi šalies gyventojai bus išgydyti? — priminiau. 

IVla. 

— Pirmiausia reikės išgydyti tave, Lukai, - tyliai tarė Džeikas. 

— Leiskit pradėti šiandien, dabar. Man reikia pagalbos. Man 
reikia maisto. 


LUKE RHINEHART E KAULIUKŲ ŽMOGUS 141 


— Turi galvoje psichoanalizę? 

— Taip. Visi žinom, kad man jos labai reikia. 

— Tave analizavo daktaras Manas. 

— Praradau pasitikėjimą juo. Jis nemoka elgtis prie stalo. Jis 
eikvoja maistą. 

— Žinojai tai ir anksčiau. 

— Bet tik dabar supratau maisto svarbą. 

Tyla. Ją nutraukė daktarė Feloni: 

— Džiaugiuosi, kad užsiminei apie Timo elgesį prie stalo, 
Lukai, nes jau kuris laikas... 

— Kaip sakai, Timai? - paklausė Džeikas. - Ar galiu paimti 
Luką? 

— Žinoma. Aš dirbu tik su neurotikais. 

Po šios dviprasmiškos pastabos (aš šizofrenikas ar psichiš- 
kai sveikas?) pokalbis iš esmės baigėsi. Už kelių minučių nu- 
svirduliavau nuo stalo įsipareigojęs penktadienį mūsų bendroje 
kontoroje pradėti psichoanalizės kursą pas daktarą Džeikobą 
Eksteiną. 

Džeikas nuėjo nuo stalo kaip žmogus, kuriam ką tik ant si- 
dabrinės lėkštelės įteikė Dievo Sūnystės liudijimą — tuoj prasi- 
dės jo didžiausias triumfas. Ir, prisiekiu Fromu, jis neklydo. 

Na, o kalbant apie mane... Kai po aštuoniolikos valandų pa- 
galiau pavalgiau, noras gydytis praėjo, bet, kaip vėliau paaiš- 
kėjo, sprendimas vėl lankyti psichoanalizę, tik šįsyk pas Džei- 
ką, buvo genialus žingsnis. Niekad neabejok Kauliuko Valia. 
Net jeigu miršti badu. 


Septynioliktas skyrius 


Anksčiau ar vėliau tai turėjo atsitikti. Kauliukai nusprendė, 
kad daktaras Rainhartas turi platinti jų marą - jam buvo įsa- 
kyta sugadinti savo nekaltus vaikučius ir įtraukti juos į kauliu- 
kų gyvenimą. 

Jis apsukriai prikalbino savo žmoną tris dienas paviešėti pas 
jos tėvus Daitona Biče, pasitelkęs į pagalbą klastingą patikini- 
mą, kad jis su tarnaite ponia Roberts puikiai pasirūpinsią vai- 
kais. Paskui jis apgaule išviliojo ponią Roberts į miuzikholą 
Medisono aikštėje. 

Trindamas delnus ir isteriškai šypsodamas daktaras Rain- 
hartas pradėjo įgyvendinti savo kraupųjį sumanymą įpainioti 
nekaltus vaikučius į šį nuodėmingų šlykštynių voratinklį. 

— Mano vaikai, - tarė jis jiems nuo svetainės sofos tėvišku 
balsu (Ak, kokiais apsiaustais kartais prisidengia nelaba- 
sis!), —- sugalvojau labai įdomų žaidimą, kurį šiandien drauge 
pažaisime. 

Lorensas ir mažoji Evė prilindo prie tėvelio kaip nekalti nak- 
tiniai drugiai prie pražūtingos liepsnos. Jis išsitraukė iš kiše- 
nės ir padėjo ant sofos ranktūrio du kauliukus — tas baisias 
sėklas, jau pradėjusias duoti tokių karčių vaisių. 

Vaikai išpūtę akis spoksojo į kauliukus - jie dar nebuvo ma- 
tę blogio iš arti, tačiau kauliukų skleidžiama mirganti žalia 
šviesa sudrebino jų širdutes iki pat gelmių. Gniauždamas sa- 
vyje baimę Lorensas narsiai paklausė: 

— Kokį žaidimą, tėti? 

— Pasakyk ir man, - pritarė Evė. 

— Jis vadinamas kauliukų žmogaus žaidimu. 

— Koks tai žaidimas? (Vos septynerių, bet visai netrukus blo- 
gio bus pritvinkęs kaip senis.) 

— Kauliukų žaidimas toks: mes surašom šešis dalykus, ku- 
riuos galėtume daryti, paskui ridenam kauliuką ir žiūrim, ką 
iš tikrųjų veiksim. 

— Ą? 

— Arba surašom šešis žmones, kuriais galėtumėt būti, pas- 
kui ridenam kauliuką ir žiūrim, kuriuo būsit. 

Lorensas su Eve, apstulbinti tokios baisios nesąmonės, įsmei- 
gė akis į tėvelį. 

— Gerai, —- sutiko Lorensas. 

— Ir man, - pritarė Evė. 

— O kaip nuspręsim, ką užrašyt? — paklausė Lorensas. 

— Tik pasakykit man kokį keistą dalyką, kurį galėtų būti sma- 
gu daryti, ir aš jį užrašysiu. 

Lorensas susimąstė nenumanydamas, kad šis pirmas jo Žžings- 
nis gali tapti ridenimosi žemyn pradžia. 

— Eikime į zoologijos sodą, - tarė jis. 

— Eikime į zoologijos sodą, — pakartojo daktaras Rainhar- 
tas ir nerūpestingai priėjo prie savo rašomojo stalo popieriaus 
ir rašiklio šiam gėdingam žaidimui fiksuoti. 

— Užlipkime ant stogo ir mėtykime popierius, - pasiūlė Lo- 
rensas. Jis su Eve priėjo prie tėvo, sėdinčio prie stalo, ir Žiūrė- 
jo, kaip jis rašo. 

— Eime primuškime Džerį Brasą, - siūlė toliau Lorensas. 

Daktaras Rainhartas linktelėjo galvą ir užrašė. 

— Čia bus trečias numeris, - tarė jis. 

— Pažaisime „arkliuką“. 

— Valio! - pritarė Evė. 

— Ketvirtas numeris. 

Stojo tyla. 

— Nieko daugiau negaliu sugalvoti. 

— O tu, Eve? 

— Suvalgykime ledų. 

— Aha, - pritarė Lorensas. 

— Čia bus penktas numeris. Liko dar vienas. 

— Eikime ilgai pasivaikščioti po Harlemą, - suriko Loren- 
sas, nubėgo atgal prie sofos ir pasiėmė kauliukus. 

— Galiu ridenti? 

— Gali, bet tik vieną - prisimeni? 

Jis parideno savo lemties grindimis vieną kauliuką. Ketura- 
oda prisidengęs kartais atsėlina vilkas! 

Jie triukšmingai Žaidė dvidešimt minučių, tada Lorensas — 
apgailestauju, bet turiu pasakyti, Skaitytojau, kad jau užsive- 
dęs — paprašė dar kartą pažaisti kauliukų žmogų. Jo tėvas šyp- 
sodamas ir gaudydamas kvapą nusvirduliavo prie rašomojo sta- 
lo parašyti dar vieno pragaišties knygos puslapio. Lorensas pri- 
dėjo kelis naujus variantus, paliko kelis senus, ir kauliukai pa- 
sirinko: „Eik ir sumušk Džerį Brasą.“ 

Lorensas įsistebeilijo į tėvą. 

— Ką dabar darysim? - paklausė. 

— Nulipk laiptais, paskambink į Brasų duris, pasakyk, kad 
nori pamatyti Džerį, ir pamėgink jį sumušti. 

Lorensas nudelbė akis į grindis — savo širdute jis jau ėmė 
suvokti šios kvailystės baisumą. 

— O jeigu jo nebus namie? 

— Tada pamėgink vėliau. 

— Ką aš pasakysiu, kai jį primušiu? 

— Kodėl nepaklausi kauliuko? 

Jis bemat pakėlė akis į tėvą. 

— Kaip suprasti? 

— Turi primušt Džerį, tai kodėl neduot kauliukui pasirinkti 
iš šešių galimybių, ką tu sakysi? 

— Puiku. O kokios bus tos galimybės? 

— Tu esi Dievas, - vis taip pat šiurpiai šypsodamas atsakė 
tėvas. — Tu jas ir išvardyk. 

— Pasakysiu jam, kad liepė tėvas. 

Daktaras Rainhartas sukosėjo, sudvejojo. 

— Čia... ėčė... numeris vienas. 

— Pasakysiu jam, kad liepė mano mama. 

— Gerai. 

— Kad aš girtas. 

— Trečias. 

— Kad... kad negaliu jo pakęsti. 

Lorensas buvo susijaudinęs ir susikaupęs. 

— Kad treniruojuosi boksuotis... — jis nusijuokė ir ėmė šoki- 
nėti į viršų. 

— Ir kad kauliukas man liepė. 

— Čia šeštas — puiku, Lari. 

— Ridensiu aš, aš! 

— Kad treniruojuosi boksuotis... - jis nusijuokė. Svetainė su- 
skambo, ir aidas atmušė įsakymą tėvui: „Trys!“ 

— Ką gi, Lari, — tu girtas. Eik ir apkulk jį. 

Skaitytojau, Lorensas nuėjo. Lorensas sudavė Džeriui Bra- 
sui. Sudavė keletą kartų, pareiškė esąs girtas ir išsisuko nenu- 
baustas namie nebuvusių Džerio tėvų ir namie buvusios tar- 
naitės, bet jau persekiojamas furijų, kurios nepaliks nenubaus- 
tos tokios beprasmiškos piktadarystės. Grįžus į savo butą, Lo- 
renso pirmi žodžiai — rašau juos rausdamas iš gėdos - buvo: 

— Kur kauliukai, tėti? 


Ak, mano draugai, ta nekalta popietė su Lariu privertė mane 
susimąstyti kaip dar niekada per savo kauliukišką gyvenimą 
iki tol. Laris ėmė klausyti kauliukų taip lengvai ir džiugiai - o 
aš prieš vykdydamas jų sprendimą dažnai paniuręs knaisioda- 
vausi po savo sielą — kad negalėjau nesvarstyti, kas atsitinka 
kiekvienam Žmogui per du dešimtmečius nuo septynerių iki 
dvidešimt septynerių, kad kačiukas virsta karve. Kodėl vaikai 
taip dažnai atrodo spontaniški, kupini džiaugsmo ir susikaupę, 
O suaugusieji — susivaržę, kupini nerimo ir išsiblaškę? 

Vis per tą prakeiktą savasties pojūtį: tą savasties suvokimą, 
kurį, psichologų teigimu, visi privalome turėti. O kas, jeigu — 
tuo metu ši mintis man pasirodė originali - kas, jeigu savasties 
pojūčio raida yra normali ir natūrali, bet nei neišvengiama, 
nei pageidautina? Kas, jeigu jis tėra tartum kokia psichologi- 
nė kirmėlinė atauga — nereikalingas, anachronistinis pilvo 
skausmas? Ar kaip tos milžiniškos iltys mastodontui — sunki, 
nereikalinga ir galop jį patį pribaigusi našta? Kas, jeigu pojū- 
tis, kad esi kažkas, yra evoliucijos klaida, tokia pat pražūtinga 
tolesniam vystymuisi į sudėtingesnį padarą, kokia sraigėms bu- 
vo kriauklė, o vėžliams šarvas? 

Chachacha. Kas, jeigu?.. Žmonės privalo pabandyti ištaisy- 
ti tą klaidą, išsivaduoti iš savasties pojūčio ir padėti išsivaduo- 
ti iš jo vaikams. Žmonės turi išmokti patogiai jaustis pereida- 
mi nuo vieno vaidmens prie kito, nuo vienos vertybių sistemos 
prie kitos, nuo vienokio gyvenimo prie kitokio. Žmonės netu- 
ri būti varžomi apribojimų, šablonų ir normų, kad galėtų nau- 
jai mąstyti, jausti ir kurti. Žmonija per ilgai žavėjosi Prometė- 
ju ir Marksu — mūsų Dievas turi tapti Protėju. 

Neapsakomai susijaudinau nuo savo paties minčių: „Žmo- 
nės turi išmokti patogiai jaustis pereidami nuo vieno vaidmens 
prie kito“ — kodėl taip nėra? Trejų ketverių metų vaikai nori 
būti geriukais arba blogiukais, amerikiečiais arba komunis- 
tais, studentais arba farais. Tačiau kultūros paveiktas kiekvie- 
nas vaikas užsispiria vaidinti tik vienokį vaidmenį: jis visuomet 
turi būti geriukas ar - dėl jam ne mažiau svarių priežasčių — 
blogiukas ar maištininkas. Jis praranda gebėjimą vaidinti abu 
vaidmenis. Jis ima suprasti, kas turi būti. 

Pastovios savasties pojūtis —- ak, kaip psichologai ir tėvai 
trokšta įkišti savo vaiką į narvelį, kurį būtų galima kaip nors 
apibrėžti! Pastovumas, nuolatinis kartojimasis, kažkas, kam 
galėtume priklijuoti etiketę — štai ko mums reikia iš mūsų 
vaiko. 

— Mūsų Džonis kiekvieną rytą po pusryčių labai gražiai pa- 
kakoja. 

— Bilis visą laiką skaito - jam labai patinka... 

— Argi Džoana ne miela? Jai patinka leisti varžovui laimėti. 

— Silvija tokia graži ir tokia suaugusi; ji baisiai mėgsta puoštis. 

Man atrodė, kad tūkstantį kartų per metus išgirsta supap- 
rastinta tiesa priverčia vaiką širdyje meluoti: Džonis vienu 
metu pajuto, kad jam ne visada norisi šikt po pusryčių, bet 
mamytė taip tuo džiaugiasi! Bilis baisiausiai trokšta taškytis 
po purvą su kitais berniukais, bet... DŽoanai magėjo sutraiš- 
kyti broliui kiaušius kaskart, kai jis laimėdavo, bet... O Silvi- 
ja svajonėse regėjo šalį, kur jai nereikėtų nerimauti dėl to, 
kaip atrodo... 

Nekintama tvarka yra prostitutė, atsiduodanti pagiriamie- 
siems tėvų tauškalams. Valdo tėvai, o jie apdovanoja už tai, 
kad viskas visada būtų taip pat. Taigi svarbiausia visada elgtis 
vienodai. Ir galop kankintis. 

O jeigu augintume vaikus kitaip? Apdovanotume už tai, kad 
keistų savo įpročius, pomėgius, vaidmenis? Apdovanotume už 
tai, kad nėra pastovūs? Kas tada? Galėtume juos pratinti būti 
patikimai nevienodus, sąžiningai nepastovius, ryžtingai nesi- 
laikančius įpročių - net „gerų“. 

— Ką, sūnau, šiandien dar nė karto nepamelavai? Šiaušk į 
savo kambarį ir neišeik, kol nesugalvosi kokio melo - ir Žiū- 
rėk, kad daugiau tai nepasikartotų! 

— Ak, mano Džonis toks nuostabus! Pernai jo pažymių kny- 
gelėje būdavo vieni penketai, o šįmet gauna vien trejetukus ir 
dvejetukus. Mes labai juo didžiuojamės. 

— Mūsų mažoji Eilyna vis dar retkarčiais šlapinasi į kelnai- 
tes, nors jai jau dvylika. 

— Kaip nuostabu! Tikriausiai jūsų dukra labai guvi! 

— Šaunuolis, Rodžeri! Kaip gražiai tu išėjai iš aikštelės ir 
nuėjai namo žaisti stalo teniso, kai rezultatas buvo lygus, o 

du komandos draugai negalėjo žaisti dėl traumų. Visi tėvai 
žiūrovų tribūnose pavydėjo man, kad taip gerai sugalvojai! 

— Doni! Nedrįsk šįvakar ir vėl valytis dantų! Dar įprasi nuo- 
lat taip daryti! 

— Atsiprašau, mama. 

— "Tas prakeiktas mano sūnus! Jau visa savaitė nedykinėja! 
Jeigu šiomis dienomis pamatysiu, kad veja nupjauta, o šiukš- 
lės nevirsta iš dėžių, įkrėsiu taip, kad kailis dulkės! 

— Lari, kaip tau ne gėda! Per visą vasarą nenuskriaudei nė 
vieno kaimynų mažylio! 

— Kad man nesinori, mama. 

— Galėtum bent jau pamėginti. 

— Ką man vilktis, mama? 

— Nežinau, Silvija. Gal apsirenk nertinį, su kuriuo tavo krū- 
tinė atrodo plokščia, ir tą šlykštų senelės dovanotą sijoną, ku- 
ris nuolat persisuka. Dar galiu duoti porą nailoninių kojinių, 
kurias taupiau ypatingai progai, abi nubėgusiomis akimis. 

— Jėga! 

Mokytojams irgi tektų keistis. 

— Jaunuoli, jūs visada per daug tiksliai perteikiate piešiamą 
objektą. Susidaro įspūdis, kad jūs nesugebat atsipalaiduoti. 

— Šis rašinys per daug logiškas ir sistemingas. Jeigu norite 
tobulėti kaip rašytojas, turite išmokti nukrypti nuo temos, o 
kartais ir visiškai nusišnekėti. 

— Jūsų sūnus daro didelę pažangą. Jo istorijos rašiniai vėl 
maloniai padriki, o elgesys visiškai nepaaiškinamas (parašiau 
penkis su minusu). Per matematikos pamokas vis dar būna 
per daug tikslus, bet jo rašyba žavi. Man ypač patiko, kai žodį 
„geografija“ jis parašė „genograpyja“. 

— Deja, turime jums pranešti, kad jūsų sūnus visuomet el- 
giasi kaip vyras. Atrodo, kad jis nesugeba dalį laiko pabūti mer- 

gaite. Jis susitikinėja vien su merginomis - ko gero, jam reikia 
kreiptis į psichiatrą dėl gydymo. 

— Gaila, Džordžai, bet tu esi vienas iš kelių mūsų devintokų, 
kurie šią savaitę nesielgė kaip darželinukai. Turėsi pasilikti po 
pamokų ir pamėginti pasikeisti. 


Mums aiškina, esą vaikas turi matyti tvarką ir pastovumą pa- 
saulyje, antraip jaučiasi nesaugus, bijo. Bet kokią tvarką ir pa- 
stovumą? Vaikas neturi būti pastovus nuolat. Man atrodė, kad 
jis ne ką blogiau užaugtų nuolat būdamas patikimai nepasto- 
vus. Juk toks yra gyvenimas. Jei tėvai leistų vaikams būti ne- 
pastoviems ir juos už tai girtų, šie taip nebijotų savo tėvų veid- 
mainystės ar nemokšiškumo. 

— Kartais įkrėsiu tau rykščių, kai išliesi pieną, o kitąsyk ne- 
kreipsiu dėmesio. 

— Retkarčiais man patinka, kai prieš mane maištauji, sūnau, 
bet būna, kad man niežti nagai tave išpert. 

— Paprastai aš būnu patenkintas tavo gerais pažymiais, bet 
kartais man atrodo, kad esi baisus kalikas. 

Tokios būna suaugusiųjų nuotaikos, ir vaikai jas junta. Ko- 
dėl tėvai negali pripažinti vaikų nepastovumo ir už jį girti? 
Todėl, kad mano vaikus turint „savastį“. 

Kaip ir vėžlio šarvas, savasties pojūtis lyg skydas apsaugo 
nuo dirgiklių ir tuo pat metu yra našta, neleidžianti nuklysti į 
potencialiai pavojingas sritis. Vėžliui nedažnai reikia galvoti 
apie tai, kas yra anapus šarvo - kad ir kas ten būtų, jam pa- 
kenkti ar net jo paliesti negali. Taip ir suaugusieji mano, kad 
patys ir jų vaikai niekada negali nusimesti nekintančios savas- 
ties šarvo, o draugais renkasi vėžlius; jie nori apsisaugoti, kad 
jų neužgautų, nepaliestų, nesutrikdytų ar nepriverstų galvoti. 
Jei žmogus įsitikinęs, kad viskas pastovu, jis gali sau leisti kelis 
pirmus kartus nepastebėti kito. Bet aš įsivaizdavau pasaulį, 
kuriame kiekvienas individas gali būti pasirengęs suvaidinti 
meilužį, geradarį, parazitą, chuliganą ar draugą. Kai aplinki- 
niai sužino, kuris iš jų žmogus yra, kitą dieną jis virsta visai 

kitu. Ar mes atkreiptume dėmesį į tokį žmogų? Ar gyvenimas 
būtų nuobodus? Ar būtų įmanoma šitaip gyventi? 

Tada pirmą kartą aiškiai supratau, kad susigūžusius savas- 
ties urve mus laiko nesėkmės baimė - mūsų įvaldyti elgsenos 
modeliai, kurių nė nemanome atsisakyti, nes rizikuotume pa- 
tirti nesėkmę. 

Kas, jeigu prieš kiekvienas rungtynes ar žaidimą slapčia bū- 
tų traukiami burtai nuspręsti, kam atiteks pirmenybių prizas — 
„nugalėtojui“ ar „pralaimėjusiajam“, vieno ir kito galimybes 
įvertinus po lygiai'? Tuomet kas antrą kartą pralaimėjusįjį svei- 
kintų už tai, kad jam pasisekė pralaimėti ir pelnyti prizą. Nu- 
galėtoją guostų už tai, kad taip gerai Žaidė. 

— Bet!!! Žaidimo nugalėtojas vis tiek džiaugtųsi, pralaimė- 
jusysis liūdėtų. 

Tačiau prisiminiau labai išgirtoje knygoje apie vaikų Žaidi- 
mus skaitęs kažkokį argumentą, paaiškinantį Lario potraukį 
kauliukų gyvenimui. Atknisau tą knygą ir džiaugdamasis per- 
skaičiau vietą, patvirtinančią mano mintis. Pasak autoriaus, 
vaikams: 


„retai rūpi skaičiuoti rezultatus, jiems menkai terū- 
pi, kas laimi ar pralaimi, jiems nereikia prizų aksti- 
no, susidaro įspūdis, kad jiems nė motais, jog žaidi- 
mas nesibaigė. Iš tikrųjų vaikams patinka žaidimai, 
kurie nemaža dalimi priklauso nuo sėkmės, ir todėl 
neįmanoma palyginti individualių gebėjimų. Jiems 
prie širdies automatiškai iš naujo prasidedantys žai- 
dimai, nes kiekvienas dar kartą gauna galimybę. 


Man atrodė, kad nesėkmė turi dvi visiškai skirtingas reikš- 
mes. Protas žino, kada pateko į aklavietę, o kada rado spren- 
dimą. Vaikas, ieškantis kelio iš žaislinio labirinto, žino, kada 
jam pavyko, o kada ne - jokiam suaugusiajam nereikia jam to 

sakyti. Vaikas, statantis namą iš trinkelių, žino, kada sugriuvęs 
namas reiškia nesėkmę (jis norėjo pastatyti aukštesnį), o kada 
sėkmę (vaikas pats norėjo, kad namas sugriūtų). Taigi sėkmė 
ir nesėkmė tereiškia, ar troškimas išsipildė, ar ne. Šie dalykai 
yra tikri ir svarbūs; visuomenė neturi apdovanoti ar bausti vai- 
ką, kad jis imtų teikti pirmenybę sėkmei, o ne nesėkmei. 

Antra nesėkmės reikšmė taip pat paprasta: nesėkmė ištin- 
ka, kai nepavyksta įtikti suaugusiajam; jei pavyksta, vadinasi, 
vaiką lydėjo sėkmė. Praturtėjai, išgarsėjai, laimėjai beisbolo 
rungtynes, gražiai atrodai, turi gerų drabužių, brangų auto- 
mobilį, gerą namą — tokios sėkmės dažniausia siekiama norint 
įtikti suaugusiųjų pasauliui. Baimė patirti nesėkmę nėra įgim- 
ta žmogaus sielos savybė. 

Tapti kauliukų žmogum buvo sunku, nes nuolat rizikavau 
pasirodyti esąs nevykėlis suaugusiesiems. Kaip kauliukų žmo- 
gus patirdavau vieną nesėkmę (antrąja reikšme) po kitos. Mane 
atstūmė Lilė, vaikai, gerbiami kolegos, pacientai, nepažįstami 
žmonės, mano elgesys neatitiko visuomenės vertybių, įskiepy- 
tų man per trisdešimt gyvenimo metų. Mane be perstojo ištik- 
davo nesėkmės, jei žiūrėtume į antrąją šio žodžio reikšmę, ir 
aš kentėjau. Tačiau aš nepatirdavau nesėkmių pirmąja šio Žo- 
džio reikšme. Kaskart, kai vykdydavau kauliukų paliepimus, 
aš sėkmingai stačiau namą arba tyčia jį grioviau. Aš visada 
rasdavau kelią iš savo labirintų. Visada mielai priimdavau nau- 
jas problemas ir mėgaudavausi jas spręsdamas. 

Augdami ir jau suaugę mes susipančiojame tam tikru įpras- 
tu elgesiu, kad nereikėtų imtis naujų problemų ir galbūt patir- 
ti nesėkmės; po kurio laiko žmones apninka nuobodulys, nes 
naujų problemų nebėra. Taip gyveni, kai bijai nesėkmių. 

Susimauk! Pralošk! Būk blogas! Žais, rizikuok, išdrįsk. 

Štai kaip aš džiūgavau tą pirmos Lario kauliukų dienos va- 
karą. Pasiryžau padaryti Larį ir Evę bebaimiais, nesuvaržytais, 
ego neturinčiais žmonėmis. Laris bus pirmas žmogus be ego 

po Lao Dzė. Leisiu jam vaidinti šeimynos tėvo, Evei - moti- 
nos vaidmenį. Leisiu jiems apsikeisti vaidmenimis. Kartais jie 
vaidins tėvus, kokius mus mano esant, o kitąsyk - tokius, ko- 
kie, jų manymu, tėvai turėtų būti. Visi galėtume vaidinti tele- 
vizijos herojus ir komiksų veikėjus. O Lilė ir aš - dori tėvai — 
keisim savo asmenybę kas antrą dieną ar savaitę. 

„Aš esu tas, kuris moka žaisti daug žaidimų.“ Tokia yra lai- 
mingo ketverių metų vaiko esmė, ir jam niekad neatrodo, kad 
jis pralaimi. „Aš esu tas, kas yra X, Y ir Z., ir tik X, Y ir Z“ -štai 
kokia yra nelaimingo suaugusiojo esmė. Aš pamėginsiu pail- 
ginti savo vaikų vaikiškumą. Nemirtingais Dž. Edgaro Huverio 
žodžiais: „Neišvysi Dievo, jei netapsi panašus į mažą vaiką.“ 


Aštuonioliktas skyrius 


Pirmą Lario, kaip kauliukų vaiko, dieną nutraukė nuobodulys — 
per daug vis to paties. Žaidimas jam patiko. Jis įstengė vykdyti 
kauliukų paliepimus net tada, kai jie prieštaravo jo įprastai 
elgsenai, bet po kokių trijų valandų jis tik norėjo Žaisti su savo 
sunkvežimiukais ir nenorėjo rizikuoti šiuo malonumu dėl kau- 
liukų. Kadangi pats dažnai taip jausdavausi (tik ne dėl sunk- 
vežimiukų), paaiškinau, kad kauliukų žmogaus žaidimą gali- 
ma žaisti tik tada, kai turi tam ūpo. Tačiau pabrėžiau, kad Žais- 
damas jis privalo visuomet vykdyti kauliukų nurodymus. 

Deja, mano pastangas per kitas dvi dienas paversti Larį Lao 
Dzė sugriovė sveikas sūnaus protas. Jis siūlydavo kauliukams 
tik be galo malonias galimybes: ledus, filmus, zoologijos sodus, 
„arkliuką“, sunkvežimiukus, dviračius, pinigus. Jis ėmė žiūrėti į 
kauliukus kaip į lobių skrynią. Galop teko jam pasakyti, kad 
kauliukų žmogaus žaidimas visuomet turi būti susijęs su rizika, 
todėl reikia įtraukti ir truputį blogas galimybes. Mano nuosta- 
bai, jis sutiko. Tą savaitę sugalvojau jam kauliukų žaidimą, vė- 
liau jis tapo mūsų klasika: rusišką ruletę. Pradinis šio žaidimo 
Lariui variantas buvo paprastas: kiekvieną kartą viena iš šešių 
galimybių turėjo būti neabejotinai nemaloni. 

Tuomet per ateinančias penkias ar šešias dienas Laris paty- 
rė įdomių dalykų. (Evė grįžo pas savo lėles ir ponią Roberts.) 
Jis išėjo į ilgą pasivaikščiojimą po Harlemą (liepiau jam sau- 
gotis didelio raumeningo saldainius dalijančio vyro Osterfla- 
do pavarde), ir jį suėmė kaip pabėgusį iš namų. Keturiasde- 
šimt minučių įtikinėjau 26-osios nuovados pareigūnus, kad pats 
paskatinau septynerių metų sūnų vaikštinėti po Harlemą. 

Kauliukai nusiuntė jį slapčia įsprūsti į filmą „Man smalsu — 
geltona“, kuriame rodė ir nuogas besimylinčias poras. Filmas 
jam pasirodė baisiai nuobodus, nors ir sužadino šiokį tokį smal- 
sumą. Jis keturiomis nurepečkojo laiptais iš mūsų buto ketvir- 
tame aukšte į Medisono prospektą ir krautuvėlėje ant kampo 
paprašė grietininių ledų su sirupu. Kitą kartą jam teko išmesti 
tris savo žaislus, nors, kita vertus, kauliukai liepė nupirkti jam 
naują lenktyninių automobiliukų rinkinį. Du kartus jis turėjo 
leistis mano įveikiamas šachmatais, o aš tris kartus turėjau nu- 
sileisti jam. Jis be galo smagiai praleido valandą: darė akivaiz- 
džiai kvailus ėjimus, todėl man buvo sunku pralaimėti. 

Vieną dieną kauliukai liepė valandą jam vaidinti tėtį, o man — 
mažąją Evę, bet netrukus Lariui nusibodo: mano mažoji Evė 
buvo per silpna ir per kvaila. Užtat po dviejų dienų jam labai 
patiko vaidinti tėtį, kai aš vaidinau Lilę. Tuo metu dar nesuvo- 
kiau, kad tada, kai mudu su Lariu dūkome kaip tėtis ir Lilė ar 
Supermenas ir sukčius, ar Lesė ir pavojingas hipopotamas, į 
dirvą krito grupinės kauliukų psichoterapijos ir eksperimentų 
su visiškai atsitiktine aplinka sėklos. 

Pirma ir paskutinė šios Lario kauliukų gyvenimo stadijos 
krizė ištiko praėjus keturioms dienoms po to, kai Lilė grįžo iš 
Floridos. Tuo metu mažiau bendravau su Lariu, o jis savaran- 
kiškai sugalvodavo tokių nerealių variantų, kad kauliukams 
juos išrinkus neįstengdavo įvykdyti. Pavyzdžiui, prieš pat krizę 
jis man papasakojo kartą užrašęs kauliukams galimybę, kad 
užmuš Evę (ji sulaužė jo lenktyninį automobiliuką iš mano 
nupirkto rinkinio). Pasak jo, kai kauliukai pasirinko šį varian- 
tą, jis nusprendė neklausyti. Paklausiau kodėl. 

— Ji būtų mane įskundusi, 0 tu vis tiek nebūtum sutaisęs 
mano mašinytės. 

— Jeigu būtų negyva - kaip tave įskųstų? — paklausiau. 

— Nesijaudink, kaip nors sugalvotų. 

Krizė buvo paprasta: Lario kauliukai liepė jam pavogti tris 

dolerius iš Lilės piniginės, ir jis nusipirko už juos dvidešimt 
tris komiksus (anot Lario, jam labai nepatikusi kauliukų už- 
gaida, nes pats mieliau būtų nusipirkęs burbulinės gumos, sal- 
dainių ant pagaliukų, strėlytėmis šaudančių pistoletų ar šoko- 
ladinių ledų). Lilė paklausė, iš kur jis gavo pinigų tokiai gau- 
sybei komiksų. Jis nieku gyvu nenorėjo sakyti ir užsispyrė, kad 
ji paklaustų tėčio. Ji taip ir padarė. 

— Viskas labai paprasta, Lile, - pasakiau ir, kol ji penktą kartą 
per valandą bandė apsiauti Evės batukus, paklausiau kauliukų 
nuomonės. Jie įsakė (viena tikimybė iš šešių) sakyti tiesą. 

— Žaidžiau su juo kauliukais, jis pralaimėjo, todėl turėjo pa- 
vogti tris dolerius iš tavo piniginės. 

Lilė spoksojo į mane. Šviesių plaukų sruoga karojo ant kak- 
tos, mėlynos jos akys iš nuostabos nieko nematė. 

— Jis furėjo pavogti tris dolerius iš mano piniginės? 

Sėdėjau savo krėsle papsėdamas pypkę, pasidėjęs ant kelių 
Niujorko Times. 

— Kol buvai išvažiavusi, sugalvojau tokį kvailą žaidimėlį, kad 
padėčiau Lariui išmokti laikytis drausmės. Žaidėjas sugalvoja 
tam tikrų veiksmų, dalį - nemalonių, tokių kaip vogti, o tada 
kauliukai išrenka, kurį turi atlikti. 

— Kas turi jį atlikti? 

Ji išginė Evę į virtuvę, atsisėdo ant sofos krašto ir užsidegė 
cigaretę. Daitonoje ji smagiai praleido laiką, ir mudu pasimė- 
gavome vėl būdami kartu, bet dabar ji ėmė atrodyti ne tiek 
įdegusi, kiek išraudusi. 

— Žaidėjas arba žaidėjai. 

— Nesuprantu, ką čia kalbi. 

— Viskas paprasta, - atsakiau (man velniškai patinka tie du 
Žodžiai: visados įsivaizduoju juos sakantį Imanuelį Kantą, prieš 
užrašant pirmąjį „Grynojo proto kritikos“ sakinį, ar Amerikos 
prezidentą, prieš pradedant aiškinti Vietnamo karo politiką). — 
Norėdamas paskatinti Larį, kad nuo mažumės išmėgintų... 


gs M, 


/, 
1, 
9 


UT 
UITTTO 


156 


— Vogti! 

— „kad nuo mažumės išmėgintų naujas gyvenimo sritis, su- 
maniau tokį žaidimą: sugalvoji kelis būsimus veiksmus... 

— Bet vogti, Lukai! Noriu pasakyt... 

— ...O kauliukai paskui vieną iš jų pasirenka. 

— O vogti buvo viena iš galimybių. 

— Viskas vyko šeimos viduje. 

Ji įdėmiai žiūrėjo į mane nuo sofos krašto, susidėjusi rankas 
ant krūtinės, laikydama cigaretę tarp pirštų. Ji atrodė stebėti- 
nai rami. 

— Lukai, - iš lėto prabilo ji, - nesuprantu, ką tu pastaruoju 
metu veiki; nesuprantu, tu sveiko proto ar pamišėlis; nesu- 
prantu, ką bandai sunaikinti — mane, savo vaikus ar save, bet 
jeigu... jeigu tu... dar kartą įtrauksi Larį į kokį nors savo ne- 
sveiką žaidimą, aš... aš tave... 

Staiga stebėtinai ramus jos veidas lyg sudužęs veidrodis su- 
skeldėjo į dešimtis trūkių, akys priplūdo ašarų, ji nusisuko ir 
aiktelėjo, bandydama užgniaužti riksmą. 

— Nedaryk to, prašau - nedaryk to, - sušnabždėjo ji ir staiga 
atsisėdo ant sofos ranktūrio, vis dar nusukusi veidą. - Eik ir 
pasakyk jam, kad daugiau žaidimų nebus. Niekada. 

Atsistojau, Times nuplasnojo ant grindų. 

— Atleisk, Lile. Nepagalvojau, kad... 

— Niekados... Laris... nebežais. 

— Pasakysiu jam. 

Išėjau iš kambario, nuėjau į jo miegamąjį ir pasakiau. Taigi 
jo, kaip kauliukų vaiko, karjera vos po kokių aštuonių dienų 
baigėsi. 

Kol Kauliukas pradės ją iš naujo. 


Devynioliktas skyrius 


Mano vaikystė! Ak, ta mano vaikystė! Dieve brangus, para- 
šiau jau per šimtą dešimt puslapių, o jūs nė nežinot, mane mai- 
tino krūtimi ar iš buteliuko! Nežinot, kada ir kaip mane atjun- 
kė; kada pirmąkart sužinojau, kad mergaitės neturi cipuko, 
kaip ilgai mąsčiau, kodėl mergaitės neturi cipuko, kada pirmą 
sykį nusprendžiau džiaugtis tuo, kad mergaitės neturi cipu- 
ko. Nežinot, kas buvo mano proseneliai, mano seneliai; net 
nežinot apie mano motiną ir tėvą? O apie mano brolius ir 
seseris? Mano aplinką? Mano socialinę ekonominę padėtį? 
Apie pirmąsias mano traumas? Apie pirmuosius mano 
džiaugsmus? Kokie pranašingi ženklai lydėjo mano gimimą? 
Brangūs draugai, jūs visai nežinot to „mėšlo, panašaus į Dei- 
vido Koperfildo“ (cituoju Hovardą Hjuzą), sudarančio visą 
autobiografijos esmę! 

Raminkitės, mano draugai, nesirengiu jums nieko pasakoti. 

"Tradicinių autobiografijų autoriai stengiasi jums padėti su- 
prasti, Kaip „susiformavo“ dabar jau suaugęs žmogus. Mano 
galva, daugumą žmonių, kaip keraminių naktipuodžių, „su- 
formuoja“ - ir atitinkamai naudoja. Bet aš? Aš gimstu iš nau- 
jo kiekvieną kartą nukritus žaliam kauliukui - ir jam baigus 
riedėti sunaikinu savo nuo dėmes. Praeitis —- pienas, pūliai, 
pirdalai - tėra iliuziniai įvykiai, akmens kaukės sukurti iliuzi- 
nei stingiai dabarčiai pateisinti. Gyvenimas nestovi vietoje, ir 
vienintelis galimas autobiografijos pateisinimas yra tas, kad 
atsitiktinai ją užrašė — kaip ir šią. Vieną gražią dieną kokia 
nors aukštesnė būtybė parašys beveik tobulą ir visiškai sąži- 
ningą autobiografiją: 

— Aš gyvenu. 
Tačiau pripažinsiu, kad iš tikrųjų turėjau motiną iš žmonių 


padermės. To neslėpsiu. 


Dvidešimtas skyrius 


Lapkritį man paskambino daktaras Manas ir pranešė, kad Eri- 
kas Kanonas blogai elgėsi, kol savaitę dalyvavau suvažiavime 
Hiustone. Teko padidinti jam vaistų (raminamųjų) dozę. Gal 
aš malonėčiau kuo greičiau grįžti ir su juo pasimatyti. Ko ge- 
ro, teks perkelti Eriką į kitą gydymo įstaigą. Savo laikinoje 
kontoroje Ist upės saloje perskaičiau vyriausiojo slaugytojo 
Herbio Flamo pranešimą apie Eriką Kanoną. Dokumentas pa- 
sižymėjo romanisto įtaiga, kurios per penkiasdešimt metų taip 
ir nepavyko pasiekti Henriui Džeimsui: 


Būtina pranešti kad pacientas Erikas Kanonas yra ra- 
mybės drumstėjas. Per savo gyvenimą turėjau nedaug 
ligonių kuriuos turėčiau šitaip vadinti bet šis tikrai yra 
toks. Kanonas sąmoningai ir piktybiškai krečia eibes. 
Jis trikdo kitus pacientus. Nors anksčiau man pavyko 
išlaikyti šį skyrių vieną iš tyliausių [sic] saloje nuo jo 
pasirodymo čia triukšminga ir siaučia netvarka. Ligo- 
niai metų metais neištarę nė žodžio dabar neužsičiau- 
pia. Tie kurie visados stovėdavo viename kampe dabar 
žaidžia beisbolą su kėde vietoj kamuoliuko. Daug ligo- 
nių dabar dainuoja ir juokiasi. Tai trikdo pacientus ku- 
riems reikia ramybės ir tylos kad pasveiktų. Kažkas nuo- 
lat gadina televizorių. Manau kad ponas Kanonas yra 
šizofrenikas. Kartais jis vaikštinėja po skyrių gražiai ir 
ramiai lyg būtų svajonių pasaulyje o kitąsyk šliaužioja 
aplink kaip žaltys ir šnypščia ant manęs bei ligonių ta- 
rytum jis būtų viršiausias skyriuje O ne aš. 

Deja jis turi sekėjų. Daugelis pacientų dabar atsi- 
sako raminamųjų. Kai kurie neina į mechanikos ce- 
chą darbo terapijos. Du prie invalido vežimėlio pri- 
kaustyti ligoniai apsimetė galintys vaikščioti. Pacien- 
tai rodo nepagarbą ligoninės maistui. Kai vieną vyrą 
supykino kitas ėmė valgyti jo vėmalus ir pareiškė esą 
maisto skonis dabar kur kas geresnis. Skyriuje mums 
nebeužtenka maksimalaus saugumo palatų. Be to li- 
goniai kurie atsisako gerti raminamuosius arba jų ne- 
nuryja nesiliauja dainavę ir juokęsi nors mes manda- 
giai prašome jų taip nedaryti. Visi rodo nepagarbą. 
Kartais man susidaro įspūdis kad manęs išvis nėra — 
turiu galvoje kad niekas nebekreipia į mane dėme- 
sio. Mano pagalbininkams dažnai kyla pagunda pa- 
naudoti prieš ligonius fizinę jėgą bet aš primenu jiems 
Hipokrato priesaiką. Naktį ligoniai nenori gulėti 10- 
vose. Jie be perstojo plepasi. Manau vyksta susirin- 
kimai. Jie šnabždasi vieni su kitais. Nežinau ar esa- 
ma tai draudžiančių taisyklių bet jei nėra patariu įves- 
ti. Šnabždėjimas yra dar blogiau už dainavimą. 

Keletą jo sekėjų mes perkėlėme į skyrių V [siautė- 
jančių ligonių] bet ligonis Kanonas gudrus. Jis nie- 
kada nieko nedaro pats. Manau kad jis platina sky- 
riuje uždraustus narkotikus bet jų nepavyko rasti. Jis 
niekada nieko nedaro bet dedasi daugybė dalykų. 

"Turiu pranešti štai ką. Tai rimta. Rugsėjo 10 d. 14.30 
didžiajame kambaryje priešais sugadintą nebevei- 
kiantį televizorių didelė grupė pacientų ėmė glėbes- 
čiuotis. Jie sustojo ratu apsikabino rankomis niūniuo- 
dami ar dejuodami ėjo vis arčiau vienas kito niūniuo- 
dami ir siūbuodami į šalis ar susitraukinėdami it ko- 
kia milžiniška medūza ar žmogaus širdis ir jie visi 
buvo vyrai. Štai ką jie darė o sanitaras R. Smitas ban- 

dė juos perskirti bet jų ratas buvo labai stiprus. Aš 
pats bandžiau pertraukti jų ratą kiek įmanydamas 
švelniau bet man bebandant tai padaryti ratas staiga 
prasiskyrė ir du vyrai fiziškai sugriebė mane prieki- 
nėmis galūnėmis ir prieš visišką mano valią įtraukė į 
tą siaubingą ratą. Buvo taip šlykštu kad žodžiais ne- 
galiu apsakyti. 

Pacientai nerodė jokios pagarbos tik toliau ne- 
teisėtai glėbesčiavosi kol keli skyriaus T sanitarai ir 
R. Smitas kiek įmanydami švelniau pertraukė tą ra- 
tą ir mane išvadavo deja netyčia sulaužydami man 
ranką (atrodo mažąjį blauzdikaulį ). 

Šis įvykis puikiai atspindi tas blogas sąlygas susi- 
dariusias mūsų skyriuje po paciento Kanono pasiro- 
dymo. Jisai irgi buvo tame rate bet jie buvo aštuo- 
niese todėl daktaras Veneris sako kad negalime jų 
visų perkelti į V skyrių. Formaliai glėbesčiuotis tai- 
syklės nedraudžia o tai irgi rodo kad reikia jas ge- 
riau apgalvoti. 

"Tas vaikinas niekada su manim nesikalba. Bet aš 
kai ką nugirstu. Turiu draugų tarp ligonių. Jie sako 
kad jisai nusistatęs prieš psichiatrijos ligonines. Pri- 
valote tai žinoti. Jie sako kad jisai yra visų tų eibių 
kurstytojas. Kad jisai stengiasi padaryti visus ligonius 
laimingus ir kad jie nekreiptų į mus dėmesio. Jie sa- 
ko kad jisai sako kad pacientai turi perimti ligoninę į 
savo rankas. Kad jisai sako kad net jeigu jisai išeis vis 
tiek grįš. Šitaip sako tie ligoniai mano draugai. 

Dėl aukštai išdėstytų faktų pagarbiai turiu jums 
rekomenduoti: 

1) kad visi raminamieji būtų duodami adatomis ir 
pacientai negalėtų tariamai išgerti savo raminamųjų 
ir kiaurą dieną būti aktyvūs ir triukšmingi. 

2) kad visi nelegalūs narkotikai būtų griežtai už- 
drausti. 

3) kad būtų sukurtos griežtos taisyklės dėl daina- 
vimo, juokimosi, kuždėjimosi ir glėbesčiavimosi ir kad 
būtų verčiama jų laikytis. 

4) kad būtų įdiegtas specialus geležies tinklo nar- 
vas televizoriui apsaugoti ir kad jo laidas eitų tiesiai 
nuo televizoriaus esančio trys metrai virš grindų prie 
lubų idant laido negalėtų ištraukti tie kurie nori at- 
imti televizorių iš tų kurie nori jį Žiūrėti. Geležies 
tinklo kvadratėliai turi būti maždaug colio pločio ir 
pakankamai stiprūs kad neleistų skraidantiems daik- 
tams patekti į vidų ir sudaužyti ekraną bet leistų Žmo- 
nėms matyti televizoriaus ekraną nors ir atrodytų kad 
jie žiūri pro kiaurą vaflių keptuvę. Televizorius furi 
tęstis. 

5) Svarbiausia. Kad pacientas Erikas Kanonas bū- 
tų perkeltas pagarbiai kur nors kitur. 


Vyriausiasis slaugytojas Flamas nusiuntė šį pranešimą man, 
daktarui Veneriui, daktarui Manui, vyriausiajam administra- 
toriui Heningsui, Valstybinės psichiatrijos gydyklos direkto- 
riui Alfredui Koulzui, merui Džonui Lindsėjui ir gubernato- 
riui Nelsonui Rokefeleriui. 

Eriką buvau matęs tik tris kartus po tos jėziškos sesijos su 
juo, ir jis visada buvo nepaprastai įsitempęs ir labai mažai kal- 
bėjo. Tą popietę į mano kabinetą jis įžengė tyliai kaip ėriukas 
į vešlią pievą. 

Jis priėjo prie lango ir pro jį pažiūrėjo. Vilkėjo mėlynais džin- 
sais, gan purvinais teniso marškinėliais, sportbačiais ir nesusags- 
tytais pilkais ligoninės marškiniais. Plaukai buvo ilgoki, bet oda 
blyškesnė, negu buvo rugsėjį. Po kokios minutės jis nusisuko ir 
atsigulė ant trumpos kušetės į kairę nuo rašomojo stalo. 

— Ponas Flamas, —- pasakiau, - praneša manąs, kad kurstai 
pacientus netinkamai elgtis. 

Mano nuostabai, jis atsakė iškart: 

— Taip, netinkamai. Blogai. Sumautai. Toks aš esu, -— tarė 
žiūrėdamas į žalias lubas. - Daug laiko praėjo, kol suvokiau, 
ką sumanę tie šunsnukiai, kol supratau, kad žaidimas „būki- 
me geručiai“ — veiksmingiausias jų būdas palaikyti jų supistą 
sistemą. O kai suvokiau, įsiutau, kad mane šitaip mulkino. Dėl 
mano gerumo, atlaidumo ir nuolankumo tai sistemai tik buvo 
patogiau visus mindyti. Meilė - geras daiktas, jei myli geriu- 
kus, bet mylėti farus, armiją, Niksoną, Bažnyčią - nieko gero, 
brolau. 

Jam bekalbant išsitraukiau pypkę ir ėmiau kimšti ją mari- 
huana. Kai jis galop nutilo, tariau: 

— Pasak daktaro Mano, jei Flamas ir toliau skųsis, tave teks 
perkelt į V skyrių. 

— Tuoj apsiverksiu, - tarė jis nežiūrėdamas į mane. - Niekas 
nesikeičia. Supranti, tai sistema. Mašina. Jeigu stengiesi, kad 
mašina veiktų, esi geriukas; jei dykinėji ar bandai mašiną su- 
stabdyti — esi komunistas ar beprotis. Nesvarbu, kad ta maši- 
na maigo juodukus kaip piktžoles, mėto dešimties tonų bom- 
bas Vietname kaip petardas ar kas antrą mėnesį nuverčia po 
reformatorišką vyriausybę Lotynų Amerikoje - mieloji maši- 
na turi dirbti nesustodama. Brolau, kai viską supratau, savaitę 
vėmiau. Užsirakinau savo kambaryje ir pusę metų neišėjau. 

Jis nutilo, ir mudu klausėmės paukščių, čiulbančių klevuo- 
se. Užsidegiau pypkę ir giliai įtraukiau. Išpūčiau dūmus, ir jie 
tingiai nusklendė jo pusėn. 

— Ir per tą laiką pamažu ėmiau justi, kad man nutiks kažkas 
svarbaus, kad mane pasirinko kažkokiai ypatingai užduočiai. 
Man reikia tik pasninkauti ir laukti. Kai užvožiau tėvui per 
veidą ir mane atsiuntė čia, dar labiau įsitikinau, kad kažkas 
nutiks. Tuo nebeabejojau. 

Jis nutilo ir porąkart šnirpštelėjo. Aš dar kartą užtraukiau 
dūmą. 

— Ar jau kas nors atsitiko? — paklausiau. 

Jis žiūrėjo, kaip dar kartą įtraukiu dūmą į plaučius, paskui 
vėl išsitiesė ant kušetės. Įkišęs pirštus į plaukus, išsitraukė suk- 
tinę su marihuana. 

— Turi degtukų? - paklausė. 

— Jei rūkysi, galim pasidalyti mano, - pasiūliau. 

Jis palinko į priekį paimti pypkės, bet ji buvo užgesusi, tad 
daviau jam ir degtukų. Jis uždegė pypkę, ir kitas tris minutes 
mes tylėdami perdavinėjome pypkę vienas kitam. Jis neati- 
traukė akių nuo lubų, tarsi žali plyšiai jose būtų lyg kokie vėž- 
lio šarvai, pranašaujantys ateitį. Kai pypkė užgeso antrą kartą, 
buvau maloniai apsinešęs. Jaučiausi laimingas, tartum būčiau 
besileidžiąs į dar vieną kelionę, kuri pirmą kartą net mano 
kauliukų gyvenime atneš tikrų, o ne paviršutiniškų permainų. 

Įsmeigiau akis į jo veidą. Jis švytėjo - gal todėl, kad Erikas 
irgi pagavo kaifą. Erikas taikiai šypsojo, ir ta jo būsena man 
buvo gerai suprantama. Jis gulėjo lyg negyvėlis, susidėjęs ran- 
kas ant pilvo, bet švytėdamas, visas švytėdamas. Kai jis iš lėto 
prašneko, balsas buvo kimus ir tylus, tarsi atsklidęs iš aukšty- 
bėse sklendžiančių debesų. 

— Maždaug prieš tris savaites, kai visi sanitarai miegojo, at- 
sikėliau vidury nakties nusimyžti, bet myžti man nereikėjo. Tarsi 
koks magnetas traukė mane į didįjį kambarį. Ten aš ilgai žiū- 
rėjau pro langą į Manheteno dangoraižių siluetus. Manhete- 
nas — pagrindinis mašinos sraigtas, o gal tik jos kanalizacijos 
sistema. Aš atsiklaupiau ir ėmiau melstis. Taip, aš meldžiausi. 
Tai Dvasiai, kuri pakylėjo Kristų virš žmonių jūros, kad per- 
duotų man Jo Dvasią, kad perduotų man šviesą, galinčią nu- 
šviesti pasaulį. Kad leistų man tapti keliu, tiesa ir šviesa. Taip. 

Jis nutilo. Iškračiau pelenus į peleninę ir ėmiau kimšti pyp- 
kę iš naujo. 

— Nežinau, ar ilgai meldžiausi. Staiga —- bac/ - mane užliejo 
tokia ryški šviesa, kad palyginti su dienos ji buvo kaip kaifas 
nuo LSD ir klijų uostymo. Nieko nemačiau. Mano kūnas, ro- 
dės, pučiasi, mano siela pučiasi, kol pasijutau užpildęs visą vi- 
satą. Pasaulis tapo manimi. 

Jis nutilo. Kažkur koridoriuje pasigirdo Jefferson Airplane 
melodija. 

— Tris dienas nebuvau nieko rūkęs, protas nebuvo aptemęs. 
Sakau: aš užpildžiau visą visatą. 

Jis vėl nutilo. 

— Aš verkiau. Raudojau iš džiaugsmo. Turbūt nebeklūpo- 
jau. Visas pasaulis buvo vien šviesa, jis visas virto manimi, ir 
man buvo gera. Stovėjau ištiesęs rankas, norėdamas viską ap- 
glėbti, bet tada pajutau veide plačią beprotišką šypseną, ta vi- 
Zzija ėmė nykti, aš vėl susitraukiau ir buvau koks anksčiau. Bet 
aš viską pajutau, supratau, kad man davė pareigą, vaidmenį, 
misiją... taip. Negalima palikti stovinčių tų pilkai žalių praga- 
ro namų. Tų pilkų fabrikų, pilkų kontorų, pilkų pastatų, pilkų 
žmonių... visko, kas nepaliesta šviesos, turi nelikti. Aš tai su- 
pratau. Ir dabar suprantu. Tai, ko laukiau, įvyko. Dvasia, ku- 
rios ieškojau... man... Žinau, kad aš skirtas ne visiems žmo- 
nėms. Daugybė žmonių visados matys tik tą pilką pasaulį ir 
jame gyvens. Bet vienas kitas seks paskui mane, ir su ta sauje- 
le mes pakeisim pasaulį. 

Jam baigus kalbėti, padaviau vėl uždegtą pypkę. Jis užtrau- 
kė dūmą ir nežiūrėdamas į mane grąžino. 

— O tu - ką sumanei tu? Juk rūkai su manim žolę ne todėl, 
kad užėjo noras rūkyti žolę? 

— Ne todėl, - atsakiau. 

— Tai kodėl? 

— Tiesiog atsitiktinai. 

Jis spoksojo į žalias lubas, kol vėl padaviau jam pypkę. Kai 
galop iškvėpė, vėl prašneko, tarsi būtų kažkur labai toli: 

— Jei nori sekti paskui mane, turi atsisakyti visko. 
- Žinau. 
— Žolę rūkantys daktarai, kurie gaudo kaifą su savo pacien- 
tais, neilgai lieka daktarai. 
— Žinau, - man norėjosi kikenti. 
— Dažniausiai žmonoms, broliams, tėvams ir motinoms ma- 
no idėjos nepatinka. 
— Suprantu. 
— Vieną gražią dieną tu man padėsi. 
Abu dabar spoksojome į lubas; karšta nerūkomos pypkės 
galvutė gulėjo mano delne. 
— Taip, - atsakiau. 
— Mes žaisim nuostabų žaidimą - patį geriausią, - tarė jis. 
— Kažkodėl jaučiu, kad esu visiškai tavo rankose. Mielai da- 
rysiu viską, ko iš manęs norėsi. 
— Visko bus. 
— Taip. 
— Tie akli šunsnukiai [jo balsas buvo tylus, ramus ir sklido 
iš tolo] panikuos ir žudys, panikuos ir žudys, bandydami val- 
dyti tai, kas nesuvaldoma, bandydami žudyti tai, kas gali tik 
gyventi. 
— Mes panikuosime ir žudysime. 
— O aš, - jis nutilo, nes nesusilaikė nekikenęs, - bandysiu 
išgelbėti visą supistą pasaulį... 
— Taip. 
— Aš juk esu dieviška būtybė, - tarė jis. 
— Taip, - atsakiau, nes tuo tikėjau. 
— Aš atėjau atverti pasauliui akių, idant jis išvystų blogį, at- 
ėjau nuvaryti žmoniją į gėrį. 


— Mes tavęs nekęsim ir... 
— Tol pliekti tuos bukagalvius, kol pamatys, kokie jie nuodė- 


mingi. 
— Mes būsim akli... 

— Pamėginti padaryti, kad aklieji regėtų, luošiai vaikščiotų, 
mirusieji gyventų vėl, — ir jis nusijuokė. 

— Ir mes pasistengsim padaryti, kad regintieji apaktų, vaikš- 
tantieji apraištų, gyvieji mirtų, — nusišypsojau aš. 

— Aš būsiu išprotėjęs pasaulio gelbėtojas, o jūs mane nužu- 
dysit. 

— Bus padaryta viskas, ko tu panorėsi, - kikendamas lyg su- 
lėtintame filme išleidau juoko burbulus. 

— Aš būsiu... — jis irgi kikeno lyg sulėtintame filme, — pasau- 
lio... gelbėtojas... ir nieko nedarysiu... o jūs... mane... nužudysit. 

— O aš... - velniai griebtų, kaip juokinga! Ir kaip gražu! — 
„„aš tave nužudysiu. 

Kambarys virto gražia dėme, šokinėjančia ant mūsų juoko 
burbulų. Mano akys priplūdo ašarų, aš nusiėmiau akinius, įsi- 
kniaubiau veidu į sukryžiuotas ant krūtinės rankas ir ėmiau 
juoktis, ir nuo to juoko stambus mano kūnas dundėjo visas — 
žandai, pilvas, keliai - ašaros sudrėkino mano švarką, švelni 
medvilnė glostė mano šlapią veidą it lokio šeriai, o aš verkiau 
iš ekstazės, kurios iki tos akimirkos nebuvau patyręs, ir pakė- 
liau akis, nes negalėjau patikėti verkiąs, tada lyg pro miglą 
pamačiau Eriko veidą, neryškų, bet skaistų, ir ėmiau dairytis 
akinių —- apėmė siaubas, kad niekados neberegėsiu — ir pagra- 
baliojęs keturiasdešimt dienų juos radau, užsidėjau ir dirste- 
lėjau į neryškiai skaistų šventą Eriko veidą, kaip ir mano apsi- 
pylusį ašaromis, bet pamačiau, kad jis nesijuokia. 


Dvidešimt pirmas skyrius 


[Čia pateikiamas redaguotas įrašas vienos iš pirmųjų daktaro 
Džeikobo Eksteino psichoanalizės sesijų su neurotiku Lucijumi 
Rainhartu. Pradedame maždaug nuo sesijos vidurio. Pirmas bal- 
sas - daktaro Rainhanto.] 


— Gerai nežinau, kodėl įsivėliau į šį reikalą, bet, manau, iš 
dalies dėl agresijos prieš sutuoktinį. 

— Kokie pastaruoju metu tavo santykiai su Liliana? 

— Geri. Tiksliau, daugmaž kaip visada - visko pasitaiko, kar- 
tais viskas gerai, kitąsyk nelabai, bet iš esmės jaučiuosi laimin- 
gas. Manau, kad agresija nebuvo ir nėra nukreipta prieš Lilę. 
Bent jau tokia mano nuomonė. 

— Bet ji nukreipta prieš tą sutuoktinį. 

— Taip. Neminėsiu vardų, nesileisiu į smulkmenas, nes žinai, 
apie kokius žmones kalbam, bet man tas sutuoktinis atrodo 
pernelyg ambicingas ir pasipūtęs. Žiūriu į jį kaip į varžovą. 

— Nebūtina slėpti vardų. Juk žinai, kad už šios kontoros sie- 
nų niekas nesužinos mano požiūrio į tuos Žmones. 

— Gal ir taip. Ko gero, tu teisus, bet nemanau, kad vardai 

— Ir smulkmenas. 

— Taip. Nors manau, kad bemat suprasi, apie kokius žmones 
kalbu. Šiaip ar taip, vardų neminėsiu. 

— Kaip prasidėjo tie santykiai? 

— Vieną vakarą... aš paklusau užgaidai, nuėjau į jos butą, 
pamačiau, kad ji viena, ir išžaginau. 

— Išžaginai? 

— Na, ji gana mielai sutiko. Po teisybei, jai patiko labiau ne- 
gu man. Bet sumanymas kilo man. 

— Hmm. 

— Mes susitikinėjam su pertraukomis apie pusmetį. 

— Hmmm. 

— Einu pas ją į namus, kai vyras išvykęs, o retkarčiais mes 
susitinkam bute, kurį nuomoju puertorikiečių rajone. 

— Aaaa. 

— Sekso požiūriu viskas nuostabu. Atrodo, kad moteris visai 
nesivaržo. Išmėginau viską, ką tik įstengiau įsivaizduoti, bet 
atrodo, kad ji turi daugiau sumanymų už mane. 

— Supratau. 

— Vyras, matyt, ničnieko neįtaria. 

— Jis ničnieko neįtaria. 

— Ne. Atrodo, kad jis visiškai pasinėręs į savo darbą. Pasak 
jo Žmonos, jis greitomis ją pabirbina maždaug kartą per dvi 
savaites, bet aistros ar malonumo patiria ne ką daugiau negu 
tuštindamasis užkietėjusiais viduriais. 

— Mmmm. 

— Vieną kartą patyriau orgazmą jai įkišęs, kai ji tiesė rankš- 
luostį vonioje mirkstančiam savo vyrui. 

— Ką padarei?! 

— Variau jai iš užpakalio, kol ji pasilenkusi prie vonios šne- 
kėjosi su savo vyru, atkišusi jam rankšluostį. 

— Klausyk, Rainhartai, ar supranti, ką čia tauški?! 

— Maniau, kad suprantu. 

— Kaip galėjai... Kaip tu drįsai... 

— Kas atsitiko? 

— Kaip tu galėjai nesuprasti šių santykių svarbos?! 

— Nežinau. Tiesiog man atrodo, kad... 

— Laisvai asocijuok. 

— Ką? 

— Aš sakysiu tau žodį, o tu sakyk, kokias asociacijas jis tau 
sukelia. 

— Ą... gerai. 

— Juoda. 

— Balta. 

— Mėnulis. 

— Saulė. 

— Tėvas. 

— Motina. 

— Vanduo. 

— Eėčėė - vonia. 

— Kelias. 

— Grindinys. 

— Žalia. 

— Geltona. 

— Dulkinimas iš už nugaros. 
— Ėė... ėčė... nenatūralu. 
— Nenatūralu? 

— Nenatūralu. 

— Kodėl? 

— Iš kur galiu Žinoti? Aš laisvai asocijuoju, ir tiek. 
— Tęskime. Tėvas. 
— Figūra. 

— Ežeras. 

— Taho. 

— Troškulys. 

— Vanduo. 

— Meilė. 

— Moterys. 

— Motina. 

— Moterys. 

— Tėvas. 

— Moterys. 

— Balta. 

— Moterys. 

— Juoda. 

— Negrės. 

— Gerai, pakaks. Visai, kaip aš tikėjausi. 

— Ką nori pasakyt? 

— Toje vonioje maudėsi tavo tėvas. 

— Tikrai“? 

— Akivaizdu. Pirma: tau kyla tėviškos figūros asociacijos. Są- 
moningai, ko gero, gali paaiškinti, kad tai yra psichoanalitinės 
išraiškos rezultatas, iš dalies taip ir yra, bet ta asociacija dar 
rodo, kad tu asocijuoji „figūrą“ — aišku, moterišką figūrą —- su 
tėvu. 

— Oho! 

— Antra: „dulkinimą iš užpakalio“ tu asocijuoji su nenatūra- 
lumu, ir tai gali pasakyti tik po ilgokos pauzės. Abejoju, ar tu 
įstengsi pasakyti man, kokia mintis tau pirmiausia dingtelėjo. 

— Na... 

— Klok. 

— Atvirai pasakius, pamaniau, kad tas dulkinimasis buvo ne- 
natūralus, nereikalingas, beprasmiškas. Aš stengiausi įskau- 
dinti kitą žmogų... solidesnį. 

— Būtent. Trečia: iš užpakalio akivaizdžiai yra sodomijos pa- 
dėtis — vyro, besimylinčio su kitu. 

— Bet... 

— Ketvirta: tau kyla Taho ežero asociacijos. Net jeigu tavo 
sąmoningas protas tai neigia, Taho čerokių kalba reiškia „Di- 
dysis Tėvas Vadas“. Ežeras akivaizdžiai reiškia vandenį, ir tu 
asocijavai vandenį su vonia: vonioje maudėsi Didysis Tėvas 
Vadas. 

— Oho! 

— Galiausiai tau kyla „troškulio“, „vandens“ asociacijos, bet 
jos tėra nereikšmingas patvirtinimas to, kas tau jau akivaizdu. 
Tu trokšti ne moterų, o vandens, vonios, savo tėvo. Ir galop 
laisvos asociacijos tarsi nutrūksta, kai tau ir motina, ir tėvas 

asocijuojasi su moterimis, bet iš tikrųjų tai dar vienas patvirti- 
nimas, kokie svarbūs yra šie nesantuokiniai ryšiai ir tos laisvos 
asociacijos, bylojančios apie tavo kraujomaišišką homoseksu- 
alią meilę tėvui. 

— Neįtikėtina. Tiesiog... varge... [Ilga pauzė)... Bet ką... ką 
visa tai reiškia? 

— Kaip? Aš juk ką tik tau sakiau. 

— Turiu galvoje... ką man dėl to daryti"? 

— A... Smulkmenos. Tavo potraukis tai moteriai dabar, kai 
žinai tiesą, ko gero, išgaruos. 

— Mano tėvas mirė, kai man buvo dveji. 

— Būtent. Man nereikia nieko daugiau tau sakyti. 

— Jis buvo metro aštuoniasdešimties centimetrų ūgio ir švie- 
siaplaukis. Šios moters vyras yra dešimčia centimetrų žemes- 
nis ir tamsiaplaukis. 

— Tu perkeli emocijas nuo vieno objekto į kitą. 

— Mano tėvas niekada nesimaudydavo vonioje - tik po dušu. 
Bent jau taip man pasakoja motina. 

— Nesvarbu. 

— Kai moteris duoda savo vyrui rankšluostį ir su juo šnekasi, 

— Nesąmonė. 

— Aš nežinojau, kad Taho reiškia Didįjį Tėvą Vadą. 

— Slopinimas. 

— Man atrodo, kad man ir toliau bus smagu mylėtis su ta 
moterimi. 

— Prašyčiau panagrinėti savo fantazijas, kai tai darysi. 

— Paprastai aš įsivaizduoju, kad darau tai su savo žmona. 

— Valanda baigėsi. 


Dvidešimt antras skyrius 


Dienos eina, Skaitytojau. Savaitės taip pat. Mano atmintis pras- 
ta, o tomis dienomis, kurias dabar turiu užfiksuoti, dienoraš- 
čio nerašiau, todėl tiksli įvykių seka mano galvoje nė kiek ne 
aiškesnė negu šiuose puslapiuose. Kauliukai liepė man rašyti 
autobiografiją tik praėjus beveik trejiems metams nuo mano- 
jo atradimo, o istorinė vertė visko, ką dariau, tuo metu man 
nebuvo akivaizdi. 

Kita vertus, mano ydinga selektyvi atmintis, matyt, išsaugo- 
jo tik svarbiausius momentus. Galbūt ji suteikia mano nenu- 
spėjamam gyvenimui tam tikrą sistemą, kuri būtų neryški, jei 
viską prisiminčiau idealiai. Taigi tarkime, kad aprioriškai tai, 
ką pamiršau, yra nesvarbu, o tai, ką prisimenu, irgi aprioriškai 
turi didelę reikšmę. Gal nei Tau, nei man taip neatrodo, bet 
šitaip atsiranda patogi autobiografijos teorija. Be to, jeigu per- 
ėjimai nuo vieno skyriaus prie kito ar nuo vienos scenos prie 
kitos atrodo itin nelogiški, aiškinkite tai mano užgaidžia at- 
mintimi arba nežinia kaip iškritusiu kauliuku - nuo to ši kelio- 
nė tampa tik labiau psichodelinė. 

Kitas vertas paminėti įvykis visiškai nuo atsitiktinumo pri- 
klausančio žmogaus evoliucijoje nutiko 1969 metų sausio an- 
trą dieną, pirmą valandą nakties. Aš pasiryžau pradėti naujus 
metus (visados viską pradedu labai lėtai) leisdamas kauliu- 
kams nuspręsti, kokia ilgainiui bus mano lemtis. 

Netvirta ranka ir apspangusiomis akimis užrašiau pirmą va- 
riantą, jei iškristų po vieną akį ar po šešias: paliksiu žmoną, 
vaikus ir pradėsiu gyventi atskirai. Drebėjau (o kai vyras toks 
mėsingas kaip aš, tai nelengva) ir jaučiausi išdidus. Anksčiau 

ar vėliau išriedės dvi akys arba dvylika, ir įvyks paskutinis di- 
dis kauliukų gebėjimo sunaikinti savastį patikrinimas. Jeigu 
paliksiu Lilę, kelio atgal nebebus; su kauliukais mane išskirs 
tik mirtis. 

Bet tada pasijutau nuvargęs. Kauliukų žmogus atrodė va- 
rantis nuobodulį, nepatrauklus, nesavas. Man atrodė, kad pri- 
reiks per daug pastangų. Kodėl neatsipalaidavus ir nesimėga- 
vus kasdieniu gyvenimu, nesprendus kauliukais visokių smulk- 
menų, kaip dariau iš pradžių, ir neatsisakius šios beprasmiškos 
teatrališkos užduoties sunaikinti savastį? Aš aptikau įdomų 
tonizuojantį preparatą, įspūdingesnį už svaigalus, mažiau pa- 
vojingą negu LSD, labiau masinantį negu akcijos ar seksas. 
Kodėl nepriėmus jo kaip tonizuojančio preparato, užuot ban- 
džius paversti stebuklingu gėrimu? Aš juk teturiu vieną gyve- 
nimą — kam jį aukoti užsirakinant riedančio kubelio narve? 
Praėjus šešiems mėnesiams nuo tada, kai tapau kauliukų žmo- 
gum, mintis visiškai atsisakyti kauliukų man pasirodė patraukli. 

Tam atvejui, jei atsivers 6, 7 ar 8 akys, parašiau variantą, 
kad pusei metų grįšiu į normalų gyvenimą be kauliukų. Pasiju- 
tau patenkintas. 

Bet tuoj pat, mano draugai, išsigandau ir pasijutau prislėg- 
tas. Suvokus, kad galiu likti be kauliukų, mane apėmė ta pati 
sunki depresija, kaip ir pagalvojus, kad būsiu be Lilės. Kiek 
geriau pasijutau, kai išbraukiau septynias akis kaip galimybę 
atsisakyti kauliukų. Išplėšiau visą puslapį ir numečiau į šiukš- 
lių dėžę: aš atsisakysiu visos ilgalaikių kauliukų sprendimų kon- 
cepcijos. Atsistojau nuo kėdės ir iš lėto nuėjau į vonią. Ten 
išsivaliau dantis, nusiprausiau veidą. Pasižiūrėjau į savo atvaiz- 
dą veidrodyje. 

Iš veidrodžio į mane žvelgė Klarkas Kentas - ryški vidutiny- 
bė. Padėtis kiek pasitaisė, kai nusiėmiau akinius, - daugiausia 
todėl, kad vaizdas tapo ganėtinai neryškus, ir mano vaizduo- 
tės niekas nebevaržė. Iš pradžių tas neryškus veidas buvo be 

akių ir burnos - beveidis niekas. Sutelkiau dėmesį ir lyg kerams 
suveikus pamačiau du pilkus plyšelius ir bedantę burną - mir- 
ties galvą. Kai vėl užsidėjau akinius, virtau savimi. Lukas Rain- 
hartas, medicinos daktaras, Niujorko psichoanalizės Klarkas 
Kentas. Bet kur Supermenas? Čia ir buvo visa šios vonios ta- 
patybės krizės esmė. Iš tikrųjų: kur bus Supermenas, jei aš grįž- 
čiau į lovą? 

Grįžęs prie rašomojo stalo perrašiau pirmus du variantus — 
palikau Lilę ir atsisakiau kauliukų. Suteikiau vieną tikimybę iš 
penkių galimybei, kad kiekvieno iš ateinančių septynių mėne- 
sių pradžioje (iki lemtingosios dienos rugpjūčio viduryje pir- 
mų metinių) nuspręsiu, kam skirsiu tą mėnesį. Tokią pat tiki- 
mybę suteikiau variantui, kad septynis mėnesius bandysiu ra- 
šyti romaną. Kiek didesnė tikimybė atiteko variantui, kad tris 
mėnesius keliausiu po Europą, o likusį laiką ten, kur užsigeis 
kauliukas. Paskutinę užrašiau galimybę atiduoti sekso tyrimus 
su daktare Feloni kauliukų vaizduotei. 

Taigi išaušo pusmetinė lemties parinkimo diena, nepapras- 
tai svarbus įvykis. Palaiminau kauliukus vardan Nyčės, Froi- 
do, Džeiko Eksteino ir Normano Vinsento Pylio, pakračiau 
juos rieškučiose, smarkiai trankydamas į delnus. Iš nekantru- 
mo visas gurguliavau: mano rankose drebėjo ateinantis mano 
gyvenimo pusmetis, o gal net ilgesnis laikotarpis. Kauliukai 
nuriedėjo stalu. Atsivertė šešios akys ir... trys. Devyni - išliki- 
mas, antiklimaksas, neapibrėžtumas ir net nusivylimas - kau- 
liukai man liepė kiekvieno mėnesio pradžioje iš naujo spręsti, 
koks bus mano nepaprastas likimas. 


Dvidešimt trečias skyrius 


Tikriausiai Nacionalinį įpročių atsisakymo mėnesį kauliukai 
padiktavo iš apmaudo, kad šitaip nerūpestingai mėgaujuosi 
kauliukų gyvenimu; tą mėnesį įvyko šimtas nedidelių sprogi- 
mų, griaunančių Lucijų Rainhartą, medicinos daktarą. Įpro- 
čių nepaisymas laimėjo prieš šias galimybes: 1) atsidavusio psi- 
chiatro mėnesį, 2) pradedamo rašyti romano mėnesį, 3) atos- 
togų Italijoje mėnesį, 4) gerumo visiems mėnesį ir 5) pagalbos 
Artūrui X mėnesį. Nurodymas buvo toks: „Kiekvienos šio mė- 
nesio dienos kiekvieną akimirką stengsiuosi keisti savo nusi- 
stovėjusius įpročius.“ 

Pirmiausia tai reiškė, kad kai švintant verčiausi ant šono pa- 
glamonėti Lilės, turėjau vėl persiversti ir spoksoti į sieną. Kai 
paspoksojau kelias minutes ir ėmiau snūduriuoti, suvokiau, 
kad švintant niekuomet nesikeliu, taigi jusdamas apmaudą šiaip 
ne taip išlipau iš lovos. Kai apsiavęs abi kojas šlepetėmis pėdi- 
nau į vonią, suvokiau, kad įprotis laiko mane sugniaužęs kumš- 
tyje. Nusispyriau šlepetes ir nukėblinau, o paskui ristele nubė- 
gau į svetainę. Tačiau šlapintis vis tiek norėjau. Triumfuoda- 
mas tai padariau į dirbtinių kardelių vazą. (Po trijų dienų dak- 
tarė Feloni nusistebėjo, kaip gražiai jie auga.) Po kelių minu- 
čių pabudau vis taip pat stovėdamas ir suvokiau, kad mano 
veide — vis dar ta pati kvailai išdidi šypsena. Įdėmiai ištyręs 
savo sąmonę supratau, kad šlapintis svetainėje, o paskui už- 
migti stovint nėra mano įprotis, tad leidau sau dar kartą nu- 
snūsti. 

— Ką veiki? — miegodamas išgirdau balsą. 


— Ką? 

— Lukai, ką čia veiki? 

— A... - pamačiau nuogą Lilę, stovinčią sudėtomis ant krūti- 
nės rankomis ir Žiūrinčią į mane. 

— Galvoju. 

— Apie ką? 

— Apie dinozaurus. 

— Grįžk į lovą. 

— Gerai. 

Buvau besekąs jai iš paskos, bet prisiminiau, kad sekti pas- 
kui nuogas moteris į lovas yra įprotis. Kai Lilė griuvo į lovą ir 
užsiklojo antklodėmis, nušliaužiau palovin. 

— Lukai??? 

Nieko neatsakiau. 

Iš girgždančių spyruoklių ir klajojančio man virš galvos į Žže- 
mas lubas panašaus debesies supratau, kad Lilė pasilenkė pir- 
ma iš vienos lovos pusės, paskui iš kitos. Lovatiesė nusiklojo ir 
apverstas jos veidas įsispitrėjo į mano šonu pasuktą veidą. Žiū- 
rėjome vienas į kitą trisdešimt sekundžių. Paskui be žodžio jos 
veidas pranyko, o lova virš manęs nustojo judėti. 

— Noriu tavęs, - pasakiau. - Noriu su tavim pasimylėti. (Pro- 
zos proziškumą atpirko mano padėties poetiškumas.) 

Kai tyla išliko, pajutau susižavėjimą Lile. Kiekviena norma- 
li, vidutiniška moteris būtų: a) keikusis, b) dar kartą pažiūrė- 
jusi po lova arba c) mane aprėkusi. Tik nepaprastai išmintin- 
ga ir be galo jautri moteris būtų nepravėrusi burnos. 

— Labai norėčiau pajusti savyje tavo pimpalą, — staiga tarė 
jos balsas. 

Išsigandau: susigrūmė dviejų Žmonių valia. Negalėjau atsa- 
kyti, kaip buvau įpratęs. 

— Aš noriu tavo kairio kelio, - pasakiau. 

IVla. 

— Noriu įeiti tau tarp kojos pirštų, — kalbėjau aš toliau. 

— Aš noriu pajusti, kaip kilnojasi ir leidžiasi tavo Adomo 
obuolys, — tarė jinai. 

Tyla. 

Pradėjau niūniuoti „Respublikos kovos giesmę“. Iš visų jė- 
gų pakėliau spyruokles virš savęs. Lilė pavirto ant šono. Pa- 
keičiau padėtį, kad pabandyčiau ją nustumti. Ji vėl nusirito į 
lovos vidurį. Man pavargo rankos. Nors tai, ką dariau palovy- 
je, aprioriškai buvo ne įpročio veiksmas, man paskaudo nuga- 
rą. Išlindau iš palovio, atsistojau ir pasirąžiau. 

— Man nepatinka tavo žaidimai, Lukai, - ramiai tarė Lilė. 

— Pitsburgo „Piratai“ laimėjo trejas rungtynes paeiliui, bet 
vis tiek nepakyla aukščiau trečios vietos. 

— Būk geras, gulk į lovą ir būk savim. 

— Kuriuo? 

— Kuriuo tik nori, tik ne toks kaip šį rytą. 

Įprotis tempė mane į lovą, kauliukai tolyn nuo jos. 

— Turiu galvoti apie dinozaurus, - pasakiau ir suvokiau, kad 
ištariau šiuos žodžius savo normaliu balsu, tad pakartojau šauk- 
te. Kai pamačiau, kad šaukiu, kaip esu įpratęs, pradėjau leisti 
trečią variantą, bet supratau, jog bet koks tris kartus atliktas 
veiksmas jau beveik įprotis, tad pusiau sušukau, pusiau suniurz- 
gėjau: „Pusryčiai lovoje su dinozaurais“ ir pasukau į virtuvę. 

Pusiaukelėje pabandžiau pakeisti eiseną, tad paskutinius 
penkis metrus nušliaužiau. 

— Ką darai, tėveli? 

Laris užmiegotomis akimis, bet susižavėjęs stovėjo virtuvės 
tarpduryje. Nenorėjau jo liūdinti, todėl turėjau gerai apgalvo- 
ti savo žodžius. 

— Ieškau pelių. 

— Vajetau, ar aš galiu pažiūrėti? 

— Ne, jos pavojingos. 

— Pelės? 

— Tos pelės yra žmogėdros. 

— Oi, tėveli... [Paniekinamai| 

— Aš tave erzinu. [Įprasta frazė; papurčiau galvą| 

— Grįžk ir būk... [Vėl jinai!] 

— Pažiūrėk po mamos lova - man rodos, jos nubėgo ten. 

Po visai nedaug sekundžių Laris grįžo iš mūsų miegamojo, 
lydimas chalatą užsimetusios Lilės. Aš klūpojau prie viryklės 
ketindamas pasišildyti puodą vandens. 

— Nedrįsk įtraukt į savo žaidimus vaikų. 

Kadangi ant Lilės niekuomet nesiusdavau, įsiutau. 

— Užčiaupk srėbtuvę! Tu jas visas išbaidysi! 

— Nedrįsk šitaip su manim kalbėti! 

— Ištarsi dar vieną žodį, ir aš sugrūsiu dinozaurą tau į gerklę! 

Atsistojau ir sugniaužęs kumščius nužirgliojau prie jos. 

Jie abu atrodė persigandę. Man tai padarė įspūdį. 

— Grįžk į lovą, Lari, - tarė Lilė jį užstodama ir traukdamasi 
atatupsta. 

— Klaupkis ir melsk pasigailėjimo, Lorensai, dabar pat! 

Laris verkdamas nubėgo į savo kambarį. 

— Kaip tau ne gėda?! 

— Nedrįsk man suduoti! 

— Dieve brangus - tu nesveikas, - tarė Lilė. 

Gan santūriai sudaviau jai į kairį petį. 

Ji gan nesantūriai sudavė man į kairę akį. 

Atsisėdau ant virtuvės grindų. 

— Pusryčiams yra ko? — paklausiau. Pasitenkinau bent tuo, 
kad sukeičiau žodžių tvarką. 

— Tu jau baigei? 

— Aš aukoju viską. 

— Grįžk į lovą. 

— Išskyrus savo garbę. 

— Gali pasilikti savo garbę apatiniuose, tik grįžk į lovą ir 
gražiai elkis. 

Nuliuoksėjau atgal į lovą pirma Lilės ir keturiasdešimt mi- 
nučių išgulėjau standus kaip lenta, kol Lilė liepė man keltis. 
Iškart ir standžiai paklusau. Lyg robotas atsistojau prie lovos. 

— Atsipalaiduok, - irzliai įsakė ji nuo tualetinio stalelio. 

Susmukau ant grindų, kiek įmanoma neskaudžiau ant šono 
ir nugaros. Lilė priėjo, akimirką į mane pažiūrėjo ir įspyrė į 
šlaunį. 

— Elkis normaliai, - paliepė. 

Atsistojau, šešis kartus pritūpiau ištiestomis rankomis ir nu- 
ėjau į virtuvę. Pusryčių suvalgiau dešrainį, du gabalus žalios 
morkos, kavos su citrina ir klevų sirupu ir skrebutį, kurį skru- 
dinau du kartus, kol pajuodo, su žemės riešutų sviestu ir ridi- 
kėliu. Lilė niršo, daugiausia todėl, kad Laris ir Evė velniškai 
užsigeidė pusryčių to paties kaip aš, tad galop iš nevilties apsi- 
verkė. Lilė irgi. 

Nubėgau Penktuoju prospektu iš savo buto į kontorą, pa- 
traukdamas nemenką dėmesį, nes 1) bėgau ristele; 2) žiopčio- 
jau kaip žuvis, skęstanti ore, ir 3) vilkėjau smokingu, po ku- 
riuo buvau pasivilkęs raudonus teniso marškinėlius su didelė- 
mis baltomis raidėmis, skelbiančiomis „Didysis Raudoniukas“. 

Kontoroje panelė Reingold pasisveikino su manim oficia- 
liai, neutraliai ir, turiu pripažinti, su sekretorišku aplombu. 
Šaltas, šlykštus jos veiksmingumas paskatino mane pradėti nau- 
ją mūsų santykių stadiją. 

— Brangioji Mere Džeine, - pasakiau. - Šįryt turiu tau staig- 
meną. Nusprendžiau tave atleisti. 

Jos burna tvarkingai prasižiojo atidengdama dvi kuo lygia- 
grečiausias eiles kreivų dantų. 

'— Nuo rytojaus ryto. 

— Bet, daktare Rainhartai, aš nesupran... 

— Viskas paprasta, vėpla. Pastarosiomis savaitėmis man la- 
biau norisi dulkintis, tad noriu registratorės, kuri būtų gera 
lovoje. 

— Daktare Rainhartai... 

— Tu dirbi gerai, bet tavo šikna plokščia. Nusisamdžiau pa- 
ną su matmenimis 95-60-93. Ji puikiai išmano feliaciją, post 

hoc propter id, soixanteneuf, gestikuliaciją ir gerai moka tvar- 
kyti bylas. 

Ji pamažu atatupsta traukėsi prie daktaro Eksteino kabine- 
to. Jos akys išvirto, dantys žibėjo lyg dvi netvarkingai besitrau- 
kiančios lygiagrečios armijos. 

— Ji pradeda dirbti nuo rytojaus ryto, —- aiškinau toliau. — 
Atrodo, turi savo kontraceptinį įtaisą. Tau bus mokamas visas 
atlyginimas iki šimtmečio pabaigos. Sudiev ir geros kloties. 

Maždaug iki pusės tirados bėgiojau vietoje, o ją baigęs gra- 
žiai nurūkau į kabinetą. Paskutinį kartą panelę Reingold ma- 
tė ne taip gražiai nurūkstant į Džeiko kabinetą. 

Įsitaisiau tradicine lotoso poza ant savo rašomojo stalo ir 
ėmiau spėlioti, ką panelė Reingold darys dėl mano padrikų 
žiaurybių. Po trumpučio tyrimo padariau išvadą, kad ji gavo 
šiek tiek peno savo nuobodžiam gyvenimui pajvairinti. Įsivaiz- 
davau, kaip po daugelio metų susispietusiems prie jos putlių 
kelių sūnėnams ir dukterėčioms ji pasakos apie nedorą gydy- 
toją, kuris badydavo smeigtukais pacientes, o kitas žagindavo 
ir, apkvaitęs nuo LSD bei importinio škotiško viskio, atleidi- 
nėdavo iš darbo gerus, darbščius Žmones, 0 į jų vietą priimda- 
vo išprotėjusias nimfomanes. 

Jausdamasis pranašesnis savo vaizduotės galiomis, bet ne- 
patogiai dėl jogos pozos, ištiesiau rankas į viršų. Kažkas pa- 
beldė į duris. 

— Sveikas! — šūktelėjau vis dar ištiesęs rankas. Mano smo- 
kingas buvo groteskiškai įsitempęs. Džeikas įkišo galvą. 

— Klausyk, Lukuti, panelė Reingold man pasakojo kaž... — 
Jis mane pamatė. Įprastas skvarbus, šnairas Džeiko žvilgsnis 
neatlaikė reginio ir jis du kartus sumirksėjo. 

— Kas atsitiko, Lukai? — paklausė nedrąsiai. 

Nusijuokiau. 

— A, tu apie šitą, - atsakiau čiupinėdamas smokingą. - Pra- 
ėjusią naktį vyko vėlyvas vakarėlis. Bandau save pažadinti, kol 
neatėjo Osterfladas. Tikiuosi, nenuliūdinau panelės R.? 

Jis sudvejojo. Riebus jo kaklas ir apskritas veidas vis dar 
buvo vienintelės jo kūno dalys, patekusios į kambarį. 

— Na, - atsakė jis, - nuliūdinai. Ji sako, kad ją atleidai. 

— Nesąmonė! - tarstelėjau. - Pasakojau jai anekdotą, kurį 
išgirdau tam vakarėlyje. Gal jis ir riebokas, bet net Marijai 
Magdalietei nebūtų sugadinęs nuotaikos. 

— Taip, - tarė jis ir tradicinis šnairas jo žvilgsnis įgijo jėgos; 
jo akiniai panėšėjo į dvi skraidančias lėkštes su plyšeliais, sle- 
piančiais mirtinus spindulinius pistoletus. - Aišku. Atleisk, kad 
tau sutrukdžiau. 

Jo veidas pranyko, durys lėtai užsidarė. Po kelių minučių 
mano meditaciją nutraukė atsidariusios durys ir vėl pasirodę 
Džeiko akiniai. 

— Ji prašo manęs įsitikinti, kad jos neatleido. 

— Liepk jai ateiti rytoj į darbą visiškai pasiruošusiai. 

— Gerai. 

Kai į kabinetą įžirgliojo Osterfladas, aš šlubčiojau bandyda- 
mas sužadinti kraujo apytaką užtirpusiose kojose. Jis automa- 
tiškai pasuko prie kušetės, bet aš sulaikiau. 

— Ne, nesigulkit, pone O. Šiandien jūs sėdėsite ten, o aš gu- 
lėsiu ant kušetės. 

Patogiai įsitaisiau, O jis dvejodamas nudrimblino prie kėdės 
už mano rašomojo stalo. 

— Kas atsitiko, daktare Rainhartai? Gal jūs... 

— Šiandien esu pakilios nuotaikos, - atsakiau žiūrėdamas į 
įspūdingą voratinklį labų kampe. Kiek metų mano pacientai į 
jį spokso? — Aš jaučiu pasiekęs rimtą persilaužimą kurdamas 
Naująjį Žmogų. 

— Kokį naują žmogų? 

- Atsitiktinumo Žmogų. Nenuspėjamą žmogų. Šiandien jau- 
čiu įrodąs, kad įpročius galima mesti. Kad žmogus yra laisvas. 

— Ak, kad galėčiau mesti įprotį žaginti mažas mergaites, — 
tarė jis bandydamas vėl nukreipti dėmesį į save. 

— Vilties yra, O., vilties tikrai yra. Tiesiog viską darykite prie- 
šingai negu paprastai. Jeigu kyla noras jas žaginti, apipilkite 
saldainiais, gerumu, o tada išeikite. Jeigu niežti nagai primuš- 
ti kekšę, leiskitės jos primušamas. Jei užeina noras apsilankyti 
pas mane, eikite verčiau į kiną. 

— Bet tai nėra lengva. Man patinka kelti žmonėms skausmą. 

— Tikrai taip, bet gal jūs įsitikinsit, kad nuo gerumo irgi ga- 
lima pajusti kaifą. Pavyzdžiui, man šiandien bėgti į darbą at- 
rodė kur kas prasmingiau negu važiuoti taksi kaip paprastai. 
Be to, aš pastebėjau, kad mano žiaurumas panelei Reingold 
pakelia ūpą. Anksčiau man patikdavo gražiai su ja elgtis. 

— Nesupratau, ko ji verkia. Kas atsitiko? 

— Papriekaištavau jai dėl blogo burnos ir kūno kvapo. 

— Dievuliau! 

— Taip. | 

— Kaip siaubingai pasielgėte! Aš niekados taip nepadaryčiau. 

— Tikiuosi, kad ne. Bet miesto sveikatos apsaugos vadovai 
surašė oficialų skundą, kad visas pastatas ima dvokti. Neturė- 
jau kitos išeities. 

Stojusioje tyloje išgirdau girgždant kėdę - gal jis atsilošė su 
ja, bet iš ten, kur gulėjau, negalėjau jo matyti. Mačiau tik dalį 
dviejų sienų, knygų lentynas, knygas, savo voratinklį ir portre- 
tuką Sokrato, geriančio nuodingus maudos syvus. Suabejojau, 
ar tinkamai parenku raminančius paveikslus pacientams. 

— Pastaruoju metu aš irgi gana pakilios nuotaikos, - mąsliai 
tarė Ostertladas, ir aš suvokiau norįs vėl nukreipti kalbą į savo 
bėdas. 

— Be abejo, atsikratyti įpročių gali būti nelengva, - svarsčiau 
balsu. - Man, pavyzdžiui, sunku sugalvoti naujų būdų ir vietų 
šlapintis. 

— Manau... beveik manau, kad jūsų dėka, ko gero, netrukus 
pasieksiu persilaužimą, - nekreipdamas dėmesio į mane kal- 
bėjo Osterfladas. 

— Man ypač rūpi, kaip reikės kitą kartą tuštintis, — dėsčiau 
aš. - Susidaro įspūdis, kad visuomenės pakantumas turi labai 
aiškias ribas. Ji gali leisti visokį ekscentriškumą ir siaubus — 
karus, žmogžudystes, santuoką, lūšnynus - bet atrodo, kad be- 
maž visi sutaria, jog tuštintis ne tualete, o kur nors kitur yra 
niekinga. 

- Žinot, jei... Aš pajutau, kad jeigu man pavyktų atsikratyti 
tos priklausomybės nuo mažų mergaičių, jeigu tik... nustočiau 
jomis domėtis, aš pasveikčiau. Suaugusios moterys nepriešta- 
rauja arba jas galima nusipirkti. 

— Ir dar judėjimas. Iš taško A į tašką B galima nusigauti tik 
keliais ribotais būdais. Pavyzdžiui, rytoj aš galiu neturėti noro 
bėgti į darbą ristele. Ką galėsiu daryt? Eiti atbulomis? 

Rimtu surauktu veidu pažiūrėjau į Osterfladą, bet jis buvo 
pasinėręs į savo mintis. 

— Bet dabar... pastaruoju metu... turiu prisipažinti... Man 
atrodo, kad mažos mergaitės man darosi neįdomios. 

— Aišku, eiti atbulomis yra išeitis, bet tik laikina. Po šio bū- 
do, šliaužimo, bėgimo atbulomis ir striksėjimo viena koja aš 
jausiuosi ribotas, neoriginalus — grynas robotas. 

— Ir tai yra gerai, aš žinau. Noriu pasakyti, kad mažų mer- 
gaičių aš nekenčiu, o dabar, kai man mažiau norisi jas dulkin- 
ti, jaučiu, kad... padariau nemenką pažangą. 

Jis nuoširdžiai pažiūrėjo į mane, aš atsakiau jam tokiu pat 
nuoširdžiu žvilgsniu. 

— Problemų kyla ir dėl pokalbių, - aiškinau. - Mūsų sintak- 
sė tapo priklausoma nuo įpročio, kaip ir mūsų tartis bei kal- 
bos rišlumas. Turiu įprotį logiškai mąstyti - jį neabejotinai rei- 
kia mesti. O žodynas... Kodėl aš taikstausi su įprastų mūsų 
žodžių ribotumu? Aš esu kvailys, paskutinis kvailys! 

— Bet... bet... pastaruoju metu... man baisu, kad... Aš paju- 
tau... net nedrįstu to pasakyti... 

— Atknebeklis. Meno mėsa. Troškimturgis. Džiaugsmapjovis. 

Parminksonas. Žmombis. Truškis. Kodėl gi ne? Žmogus dirb- 
tinai apribojo save praeitimi. Aš jaučiu, kaip iš jos vaduojuosi. 

— „kad esu... kad jaučiu pradedantis norėti būti... kaip maži 
berniukai. 

— Persilaužimas. Jei man pavyks ir toliau elgtis atvirkščiai, 
negu esu įpratęs, —- kaip buvo šį rytą, - tikrai įvyks persilauži- 
mas. Ir seksas. Būtina atsikratyti sekso įpročių. 

— Noriu pasakyti, visai kaip jie, - pabrėždamas žodžius tarė 
jis. - Nenoriu jų Žaginti ar kelti jiems skausmą ar dar kaip 
skriausti — tik dulkinti į šikną ir versti man čiulpti. 

— Ko gero, dėl šio bandymo man gali kilti pavojus. Iki šiol 
neturėjau įpročio Žžaginti mažas mergaites, vadinasi, turėčiau 
pamėginti. 

— Be to, berniukus... mažus berniukus lengviau prisivilioti. 
Jie patiklesni, ne tokie įtarūs. 

— Tačiau mane gąsdina, kad galiu sukelti kam nors skausmą. 
Ko gero... Ne! Čia jau savęs varžymas. Aš neturiu savęs varžy- 
ti. Kad išsivaduočiau iš sąmonėje glūdinčių įprastų draudimų, 
turiu Žžaginti ir žudyti. 

Jo kėdė sugirgždėjo, ir aš išgirdau, kaip jis trepteli koja į 
grindis. 

— Ne, - pareiškė jis tvirtai. - Ne, daktare Rainhartai. Ban- 
dau jums paaiškinti, kad žaginti ir žudyti nebebūtina. Gal net 
mušimo reikia atsisakyti. 

- Atsitiktinumo Žmogui žaginti ar bent jau žudyti yra visiš- 
kai būtina. Jei to vengčiau, išsisukinėčiau nuo savo aiškiai ma- 
tomos pareigos. 

— Neabejoju, kad berniukai, maži berniukai ir net paaugliai, 
tiks nė kiek ne blogiau. Su mažom mergaitėm pavojinga, dak- 
tare, — aš jus įspėju. 

— Pavojus yra būtinas. Pati Atsitiktinumo Žmogaus koncep- 
cija yra pavojingiausia ir revoliucingiausia iš visų kada nors su- 
galvotų žmogaus. Jei galutinei pergalei reikia kraujo - jis liesis. 

— Ne, daktare Rainhartai, ne. Jūs turit rasti kitą išeitį. Ne 
tokią pavojingą. Jūs juk kalbat apie žmones. 

— Tik pagal mūsų įprastus suvokimo šablonus. Visai galimas 
daiktas, kad mažos mergaitės iš tikrųjų yra piktosios dvasios, 
atsiųstos iš kažkokio kito pasaulio mūsų sunaikinti. 

Jis neatsakė, bet išgirdau girgžtelint kėdę. 

— Akivaizdu, —- dėsčiau aš toliau, - kad be mažų mergaičių 
neturėtume moterų, o moterys - šinakinės raubą gurminan- 
čios vėtpūtės. 

— Ne, ne, daktare, jūs mane gundote. Aš žinau —- dabar su- 
pratau. Moterys iš tikrųjų yra žmonės, tikrų tikriausiai. 

— Vadinkit jas kaip norit, bet jos ne tokios kaip mes, Oster- 
fladai, ir jūs to nepaneigsit. 

— Žinau, žinau, o berniukai nuo mūsų nesiskiria. Berniukai — 
tai mes. Berniukai yra geri. Man rodos, aš galėčiau išmokti 
mylėti berniukus, tada man nebereikėtų tiek nerimauti dėl po- 
licijos. 

— Saldainių ir gerumo mergaitėms, O., o berniukams - kie- 
tą pimpalą. Gal jūs ir teisus. Šitaip jūs tikrai atsikratytumėt 
įpročio. 

— Taip, taip. 

Kažkas pabeldė į duris. Valanda praėjo. Kai apdujęs nukė- 
liau kojas ant grindų, pajutau poną Osterfladą smarkiai kra- 
tant man delną. Jo akys tryško džiaugsmu. 

— Tai buvo nuostabiausia psichoanalizės valanda mano gy- 
venime. Jūs... jūs esat... jūs esat berniukas, daktare Rainhar- 
tai, tikras berniukas. 

— Ačiū, O. Tikiuosi, jūs teisus. 


Dvidešimt ketvirtas skyrius 


Lėtai ir nuosekliai, mano draugai, pradėjau kraustytis iš pro- 
to. Supratau, kad mano savasties likučiai kinta. Kai nuspręs- 
davau neimti į rankas kauliukų, kad neprisidaryčiau bėdos, 
ir būti toks, koks esu iš tikrųjų, pamatydavau, jog man patin- 
ka absurdiški komentarai, anekdotai ir veiksmai. Aš kars- 
čiausi po medžius Centriniame parke, per vieną vakarėlį at- 
sisėdau jogos meditacijos poza ir kas porą minučių stenėjau 
ezoteriškas, pranašiškas pastabas, kurios visus glumino ir varė 
nuobodulį net man. Baigdamas kalbėtis telefonu su daktaru 
Manu visa gerkle surikau: „Aš esu Betmenas.“ Visa tai išda- 
rinėjau ne todėl, kad taip liepė kauliukai, bet todėl, kad taip 
norėjau. 

Be jokios priežasties pratrūkdavau kvatoti, perdėtai reaguo- 
davau į situacijas: rodydavau kur kas didesnį pyktį, baimę ar 
atjautą, negu reikėdavo. Elgdavausi nenuosekliai. Kartais bū- 
davau linksmas, kitąsyk liūdnas; kartais kalbėdavau aiškiai, rim- 
tai ir įspūdingai, kitąsyk absurdiškai, padrikai, bukai. Laisvai 
galėjau vaikščioti gatvėmis tik todėl, kad lankiau psichoanali- 
zės sesijas pas Džeiką. Kadangi nesmurtavau, žmonės vis dar 
galėjo justis palyginti ramūs: „Vargšas daktaras Rainhartas! 
Visa laimė, kad jam padeda daktaras Eksteinas.“ 

Lilė vis labiau dėl manęs nerimavo, bet kadangi kauliukai 
visuomet atmesdavo galimybę pasakyti jai tiesą, aš vis išsigal- 
vodavau pusėtinai logiškų dingsčių savo absurdiškam elgesiui 
pateisinti. Ji kalbėdavosi su Džeiku, Arlyna ir daktaru Manu — 
jie visi kuo protingiausiai ir paprastai talentingai aiškindavo, 
kas darosi, bet, deja, nesiūlė, kaip padaryti tam galą. 

— Po metų ar dvejų... - daktaras Manas geraširdiškai tarė 
Lilei, ir ji man prisipažino, kad ko nepradėjo spiegti. Aš ją 
patikinau, kad labiau stengsiuos valdyti savo užgaidas. 

Nacionalinis įpročių atsisakymo mėnuo, žinoma, padėties 
nepataisė. Kaip žmonės trinka matydami kitus nepaisant įpras- 
tinių elgesio normų - trinka arba patiria didžiulį džiaugsmą. 
Mano bėgimas ristele į kontorą, mano absurdiškos kalbos, ma- 
no šventvagiškos pastangos suvilioti belytę, nesugadinamą pa- 
nelę Reingold, mano girtavimas, mano idiotiškas elgesys su 
savo pacientais — liudytojus visa tai sukrėsdavo ir priblokšda- 
vo, bet ėmiau pastebėti, kad jie ima justi ir pasitenkinimą. 

Kaip mus juokina ir džiugina visa, kas neprotinga, bepras- 
miška ir absurdiška! Tų dalykų ilgesys prasiveržia iš mūsų pro 
visus moralės ir logikos gniaužtus. Riaušės, revoliucijos, ka- 
tastrofos — kaip jos mus linksmina! Ir kaip slogu diena po die- 
nos skaityti vis tas pačias naujienas. O Dieve, kad tik kas nors 
atsitiktų — kitaip sakant, kad kas nors imtų nepaisyti įprastų 
elgesio normų. 

Mėnesiui baigiantis ėmiau galvoti, kaip būtų smagu, jei Nik- 
sonas pasigertų ir kam nors rėžtų: „Eik šikt, bičiuli!“ Arba jei 
Viljamas Baklis arba Bilis Grehemas pasakytų: „Kai kurie ma- 
no geriausi draugai yra komunistai“; jei sporto komentatorius 
bent kartą ištartų: „Velniškai nuobodžios rungtynės, brangūs 
žiūrovai“. Bet nieko tokio neatsitinka. Taigi mes keliaujame į 
Loderdeilio fortą, į Vietnamą, į Maroką arba išsituokiame, 
užmezgame romaną, susirandame naują darbą, pakeičiame gy- 
venamąją vietą, išbandome naują narkotiką, nes beviltiškai 
stengiamės rasti ką nors nauja. Įpročiai, įpročiai — ak, kaip 
būtų gerai sutraukyti jų grandines. Bet mes tampomės su sa- 
vim savo senuosius „aš“, O jie visus mūsų potyrius įspraudžia į 
tvirtus ąžuolinius rėmus. 

Vis dėlto Nacionalinis įpročių atsisakymo mėnuo dažniau- 
siai pridarydavo man keblumų. Priėjau iki to, kad vienu metu 

leidau kauliukams spręsti, kada eisiu gulti ir kiek valandų mie- 
gosiu. Miegodavau atsitiktinį valandų skaičių aklai parinktu 
metu, todėl netrukus tapau irzlus, nusistekenęs, o retkarčiais 
apsinešęs, ypač kai paragaudavau narkotikų ar alkoholio. Be 
to, tris dienas kauliukai sprendė, kada man valgyti, praustis, 
skustis, valytis dantis ir ar apskritai visa tai daryti. Taigi porą 
kartų aš susigriebiau besiskutąs nešiojamu elektriniu skustu- 
vu miesto centre per patį spūsties metą (praeiviai dairėsi ma- 
ne filmuojančio operatoriaus), besivaląs dantis naktinio klu- 
bo tualete, esąs masažuojamas vonioje sveikatingumo centre 
ir ketvirtą valandą ryto pietaująs restorane. 

Kitą kartą Kauliukas paliepė man kiekvieną akimirką būti 
jautriam ir nugyventi kiekvieną minutę būnant kuo budres- 
niam. Man tai pasirodė stebuklingai estetiška. Įsivaizdavau esąs 
Volteris Pateris, Džonas Raskinas ir Oskaras Vaildas, sudėti į 
daiktą. Estetinio jautrumo dieną pirmiausia pastebėjau esąs 
šnarpšlys. Gal šnarpščiau kelis mėnesius, o gal net metus, bet 
niekada to nepastebėdavau. Sausį, Kauliukui šitaip atsitikti- 
nai paliepus, pajutau, kad pro mano šnerves įtrauktas oras nuo- 
lat skverbiasi pro kažkokias susikaupusias gleives skleisdamas 
garsą, paprastai vadinamą šnarpštimu. Jei ne kauliukai, bū- 
čiau likęs nejautrus mulkis. 

Per tą Jautrumo savaitę turėjau ir kitų juslinių potyrių. Gu- 
lėdamas lovoje su Lile ankstyvą rytmetį susižavėjęs klausyda- 
vausi gatvės triukšmo simfonijos iš apačios, garsų, kuriuos anks- 
čiau vadindavau tyla - jie reiškė, kad Laris ir Evė dar nepabu- 
dę. Turiu pripažinti, kad maždaug po dviejų dienų jie virto 
ganėtinai monotoniška ir antrarūše simfonija. Vis dėlto tuos 
du rytus jie — ir aš - vėl gyvavome. Kitą dieną nuėjau į Šiuolai- 
kinio meno muziejų ir žūtbūt stengiausi patirti estetinę palai- 
mą. Maždaug po pusvalandžio nusprendžiau ieškoti paprastų 
malonumų, tad pusantros valandos varginau kojas, kol nu- 
sprendžiau tenkintis nestipriu skausmu. Matyt, kažkuriuo metu 

mano regos pojūtis atrofavosi ir net galingieji kauliukai nesu- 
gebėjo jo atgaivinti. Taigi nudžiugau, kai kitą dieną kauliukai 
nužudė Volterį Paterį. 

Tą mėnesį vilkėjau drabužiais, kurių anksčiau niekada nesi- 
rengdavau; keikiausi žodžiais, kurių anksčiau niekada nevar- 
todavau; kekšavau kaip niekados anksčiau. 

Sunkiausia buvo atsisakyti seksualinių įpročių ir vertybių. 
Kurnėdamas laiptais žemyn susilieti su Arlyna, savo seksuali- 
nių vertybių nekeičiau — aš tik verčiau jas tikrove. Svetimau- 
damas išties laužiau ištikimybės įprotį, bet ištikimybė buvo 
menkiausia iš įpratimu virtusių mano sekso vertybių. Jėzaus 
motina Marija kadaise išsakė mintį, esą žmogaus seksualumo 
pobūdis nulemia visą jo gyvenimą, bet jai neatėjo į galvą tvir- 
tinti, kad žmogui ateina galas, jei jis apsisprendžia, koks yra: 
heteroseksualus, homoseksualus, biseksualus ar aseksualus. O 
man iš pradžių tokia mintis atėjo į galvą. Kaip man būdinga, 
aš mechaniškai padariau prielaidą, kad meti seksualinius įpro- 
čius, jei pakeiti mėgstamiausias meilės pozas, pakeiti moteris, 
nuo moterų pereini prie vyrų, nuo vyrų — prie berniukų, visiš- 
kai susilaikai nuo sekso ir panašiai. Tokios perspektyvos man, 
linkusiam į visokiausius iškrypimus, atrodė kažkaip neaiškiai 
viliojančios, tad kartą antrą valandą nakties grįžtant iš vaka- 
rėlio aš lifte pabandžiau įeiti žmonai į užpakalį. Tačiau Lilės 
tai nepašiurpino ir nesuglumino - veikiau nesudomino, ir ji 
pareikalavo lipti iš lifto, gultis į lovą ir miegoti. 

Mudu su Arlyna, rodės, jau mylėjomės visais įmanomais nor- 
maliais būdais, todėl padariau išvadą, kad šiuo atveju mesti 
įprotį galiu tik susilaikydamas nuo mudviejų santykių arba, 
dar geriau, jausdamas dėl jų kaltę. 

Kai ėmiau ieškoti naujos moters, suvokiau, kad kauliukų 
padiktuota mano pareiga — pakeisti savo skonį moterų atžvil- 
giu. Todėl dabar turėsiu pavergti seną, liesą, žilaplaukę aki- 
niuotę didelėmis pėdomis, be galo mėgstančią filmus su Dorise 

Dei ir Roku Hadsonu. Neabejoju: Niujorke esama daugybės 
tokių moterų, tačiau netrukus suvokiau, kad jas aptikti ir mer- 
ginti taip pat sunku kaip ir moteris, turinčias figūrą, daugmaž 
prilygstančią Rakelės Velč. Man teks nuleisti kartelę ir ten- 
kintis liesa ir dvasinga sene, o kitos antraeilės savybės tebūna 
tokios, kokios bus. 

Mintyse staiga pasirodė panelės Reingold atvaizdas, ir aš 
krūptelėjau. Jei turiu keisti savo seksualines vertybes, teks su- 
vilioti ją. Paklaustas kauliukas tai patvirtino. 

Retai kada jaučiau tokią nepagarbą kauliuko nuovokai. Pa- 
nelė Reingold, be abejonės, buvo visų mano lytinių polinkių 
antitezė —- mano pragaro Brižita Bardo. Aišku, ji nebuvo sena, 
tik turėjo stebėtiną gebėjimą būdama trisdešimt šešerių dary- 
ti šešiasdešimt trejų metų senės įspūdį. Mintis, kad ji šlapina- 
Si, net negalėjo ateiti į galvą, ir aš raustu vien apie tai čia rašy- 
damas. Per tūkstantį du šimtus šešias darbo pas Eksteiną ir 
Rainhartą dienas, mūsų žiniomis, ji nė karto nenuėjo į konto- 
ros tualetą. Vienintelis nuo jos sklindantis kvapas buvo visur 
persismelkiantis kūdikių pudros aromatas. Nežinojau, ar jos 
krūtinė plokščia, ar iškili —- juk apie savo motinos ar senelės 
biusto dydį nespėlioji. 

Kalbėdavo ji skaisčiau negu Dikenso romano pagrindinė vei- 
kėja; pranešimą apie neįtikėtinos nimfomanės lytinius santy- 
kius ji skaitydavo lyg ilgą, optimistišką korporacijos ataskaitą, 
prognozuojančią fantastišką jos klestėjimą. Baigusi ji klaus- 
davo: „Ar norite, kad pakeisčiau sakinį apie panelės Verner 
daugybinę sueitį analogiškų aprašymu?“ 

Vis dėlto teesie ne mano, o Tavo valia, o Kauliuk, tad vieną 
vakarą, maždaug baigiantis trečiai Nacionalinio įpročių atsi- 
sakymo mėnesio savaitei, apimtas nesveiko susižavėjimo, nu- 
sivedžiau ją į restoraną ir, didžiam savo siaubui, po kurio lai- 
ko pajutau, kad man gali pavykti. Po vakarienės nuėjau į tua- 
letą ir paklausiau kauliuko nuomonės apie kelias galimybes, 

prieš einant pas dantistą traukti danties nevartoti kokaino. 
Nors ir kaip bandžiau išsisukti, vėliau tą vakarą mudu sėdėjo- 
me šalia ant kušetės ir kalbėjomės (prisiekiu: šią temą pasirin- 
kau ne aš!) apie nimfomanes. Nors valandoms slenkant paste- 
bėjau, kad jos šypsena graži (kai ji nė kiek nepračiaupia lūpų), 
juoda suknelė su gilia iškirpte ant balto jos kūno kažkodėl man 
priminė juodą drapiruotę ant statmenai pastatyto karsto. 

— Bet kaip tu manai - ar nimfomanėms patinka jų gyveni- 
mas? — klausiau aš spontaniškai kauliukiškas ir palaimingai 
abejingas — matyt, šią būseną sukėlė rūkoma žolelė ir panelė 
Reingold. 

— Oi, ne, - bemat atsakė ji, kilsteldama akinius tris milimet- 
rus. — Tikriausiai jos labai nelaimingos. 

— Gal ir taip, bet man kažkodėl atrodo, jog tas didžiulis pa- 
sitenkinimas dėl to, kad jas myli tokia daugybė vyrų, ko gero, 
atsveria nelaimės pojūtį. 

— Oi, ne. Daktaras Eksteinas man sakė, kad, pasak Rodžer- 
so, Rodžerso ir Hilzmano, aštuoniasdešimt dviem ir penkioms 
dešimtosioms procento nimfomanių sueitis nesuteikia pasi- 
tenkinimo. 

Ji sėdėjo ant kušetės tokia sustingusi, kad mano žolelės ap- 
temdytos akys retkarčiais įtikindavo, jog kalbuosi su siuvėjo 
manekenu. 

— Taip, - atsakiau, - bet nei Rodžersas, nei Rodžersas, nei 
Hilzmanas niekada nebuvo nimfomanėmis. Abejoju, ar jie ka- 
da nors buvo moterimis. 

Triumfuodamas nusišypsojau. 

— Aš kuriu teoriją, kad nimfomanės iš tikrųjų yra trykštan- 
čios džiaugsmu hedonistės, tik jos meluoja psichiatrams esan- 
čios frigidiškos, norėdamos juos suvilioti. 

— Oi, ne, - atsakė jinai. - Argi kas nors kada nors galėtų 
suvilioti psichiatrą? 

Mes kurį laiką mirksėjome žiūrėdami vienas į kitą - negalė- 
jome patikėti šitaip pakrypusiu pokalbiu, tada jos veido spal- 
va ėmė mainytis kaip kaleidoskope, kol galop tapo balta kaip 
rašomųjų mašinėlių popierius. 

— Tu teisi, - pareiškiau. - Moteris yra pacientė, o mūsų eti- 
kos kodeksas neleidžia joms nusileisti, bet... - nutilau, nes pa- 
mečiau savo argumento giją. 

Savo tyliu balseliu, abiem rankomis galynėdamasi su savo 
nosinaite, ji paklausė: 

— Bet?.. 

— Bet? — pakartojau aš. 

— Jūs sakėte, kad jūsų etikos kodeksas neleidžia joms įleisti, 
bet... 

— A, taip, bet mums nelengva. Mus nuolatos jaudrina, bet 
nėra jokio etiško būdo pasitenkinti. 

— Ak, daktare Rainhartai, jūs juk vedęs. 

— Vedęs? A, taip. Tiesa. Buvau užmiršęs. 

Pažiūrėjau į ją nutaisęs tragišką miną. 

— Bet mano žmona praktikuoja jogą ir todėl lytiškai santy- 
kiauti gali tik su guru. 

Ji įsmeigė žvilgsnį į mane. 

— Tikrai? — paklausė ji. 

— Man net nepavyksta palengvintas stovėsenos ant galvos 
variantas. Ėmiau abejoti esąs vyras. 

— Ką jūs, daktare Rainhartai! 

— Negana to, mane nuolat slegia mintis, kad netraukiu ta- 
vęs kaip vyras. 

Panelės Reingold veidas dar kartą ėmė psichodeliškai kai- 
talioti spalvas, kol vėl tapo rašomųjų mašinėlių popieriaus bal- 
tumo. Tada ji ištarė tyliausiu, kokį tik esu kada išgirdęs, balsu: 

— Bet taip nėra. 

— Tau... tau... 

— Jūs mane traukiate kaip vyras. 


/ 
“, 
0 


TT 
UT 


194 


— A... 

Nutilau. Visos mano likučių jėgos stūmė kūną bėgti pro du- 
ris; ant kušetės išsilaikiau tik dėl religinės drausmės. 

— Panele Reingold! - impulsyviai sušukau. - Ar padarysi ma- 
ne vyru? 

Atsisėdau tiesiai ir palinkau prie jos. 

Ji įsispitrėjo į mane, nusiėmė akinius ir pasidėjo ant kilimė- 
lio šalia kušetės. 

— Ne, ne, - tarė ji tyliai, bandydama sutelkti žvilgsnį į kušetę 
tarp mūsų. - Aš negaliu. 


Iš pradžių, pirmą kartą gyvenime ne kauliukui paliepus, nepa- 
tyriau erekcijos. Teko nuogam sėdėti ant lovos šalia panelės 
Reingold jos neliečiant palengvinta lotoso poza ir septynias ar 
aštuonias minutes visomis jogo galiomis medituoti apie Arly- 
nos krūtis, Lindos Reikman pasturgalį ir Lilės vidurius, kol 
pagaliau deramai sukaupęs galias įsitaisiau katės lopšyje poza 
virš lavono poza įsitaisiusios panelės Reingold ir panirau į sa- 
madhi (tuštumą). 

Baugu mylėtis su savo motina, ypač su motina lavono pavi- 
dalu — Froidas nė iš tolo neįsivaizdavo, kaip tai baisu. Už tai, 
kad man pavyko reikiamai kaitalioti padėtis ir atlikti visus rei- 
kiamus pratimus, nors žiūrėjau į ją kaip į motiną, turiu būti 
dėkingas pradedantiems atsiskleisti mano, kaip jogo, gebėji- 
mams. Tai buvo didžiulis žingsnis į priekį įveikiant psichologi- 
nius barjerus, ir kitą dieną viską prisimindamas aš drebėjau. 
Nuostabu, bet nuo tada panelė Reingold man atrodė kur kas 
artimesnė. 


Dvidešimt penktas skyrius 


Bet ne tiek artima. 


Dvidešimt šeštas skyrius 


Mano draugai, atėjo metas prisipažinti. Nors kai kurie mano 
kauliukų gyvenimo pradžios įvykiai galėjo jums ar man pasi- 
rodyti juokingi, turiu prisipažinti, kad būti kauliukų žmogumi 
kartais būdavo sunkus darbas. Slegiantis, vienišas ir sunkus. 
Reikalas tas, kad aš nenorėjau eiti žaisti kėgliais. Ar mėnesį 
nesimatyti su Arlyna. Ar žaisti lauko gynėju Detroito „Tigrų“ 
komandoje. Ar suvilioti panelę Reingold. Ar lytiškai santy- 
kiauti vienokia poza, kai Lilė norėdavo kitokios. Vykdyti šias 
lemties užduotis buvo tikra kankynė. Vykdyti daugybę kitų ir- 
gi buvo tikrų tikriausia kankynė. Kartais, kai kauliukai atsitik- 
tinai riedėdami nusiųsdavo mane į kėglinę ar uždrausdavo vai- 
dinti Romeo, pasijusdavau esąs vergas, kokiu mane ir laikote, 
pripančiotas prie neužjaučiančio, neprotingo šeimininko, ku- 
rio užgaidos ėmė vis labiau mane nervinti. Mano savasties li- 
kučių priešinimasis tam tikriems kauliukų sprendimams nie- 
kada neišnyko ir visada slopino mano troškimą tapti Atsitikti- 
numo Žmogumi. Aš stengiausi leisti tam vienam troškimui — 
neįveikiamam norui užmušti mano senąjį „aš“ ir sužinoti šį tą 
nauja apie žmogaus prigimtį - užgožti daugybę kitų mano troš- 
kimų. Vyko asketiškos, religinės grumtynės. 

Be abejo, retkarčiais kauliukai atskleisdavo kai kuriuos ma- 
no giliausius (ir iki tol neįgyvendintus) impulsus ir leisdavo 
jiems pasireikšti; laikui bėgant taip nutikdavo vis dažniau. Ta- 
čiau kitąkart kauliukai išsiaiškindavo, kad nežaidžiau kėgliais 
keturiolika metų, nes man nepatiko jais Žaisti, ir kad nesu mie- 
gojęs su stora nevaleika, nes teisingai nujaučiau, kad man tai 
nepatiks. Manau, kokiai nuslopintai vienai tūkstantajai mano 

dalelei patinka kėgliai, mulkiai, nevaleikos ir dvidešimt trečia 
padėtis, bet mano suvokimo lygis per žemas, kad užfiksuotų šį 
pomėgį. 

Taigi jūs, mano draugai, kai paėmėte pieštuką, sudarėte ga- 
limybių sąrašą ir paridenote kauliukus, galėjote nusivilti. Ke- 
letą kartų jums teko atlikti nemalonią pareigą, todėl padarėte 
išvadą, kad kauliukų gyvenimas yra apgaulė, o aš - sukčius. 

Tegali būti vienas troškimas, mano draugai, vienintelis: nu- 
žudyti save. Privalote justi, kad atradimų kelionė yra svarbiau 
negu visos menkos kelionės, kurias nori nusipirkti normalus 
vartotojiškas „aš“. 

Kauliukai gelbsti tiktai pasiklydusius. Normali, visapusiška 
asmenybė priešinasi įvairovei ir permainoms. O susidvejinęs, 
maniakiškas, nelaimingas neurotikas yra išvaduojamas iš su- 
varžymų ir dvejonių kalėjimo. Tam tikra prasme jis tampa „au- 
toritarine asmenybe“, bet paklūsta ne Dievui, tėvui, Bažny- 
čiai, diktatoriui ar filosofui, bet savo paties kūrybingai vaiz- 
duotei — ir kauliukams. „Jei kvailys tvirtai laikytųsi savo kvai- 
lystės, —- kartą pasakė Josarjanas, - jis taptų kauliukų žmogum.“ 

Bet tai nėra lengva, todėl tai padaryti bando tik šventieji ir 
pamišėliai. O pasiseka tik pastariesiems. 


Dvidešimt septintas skyrius 


Kauliukai įsakė man vasarį eksperimentuoti su Feloni ir Rain- 
harto sekso tyrimu, konkrečiai: „Padaryk ką nors nauja ir ver- 
tinga.“ Sudėjau kubelius į jų dėželę ir kelias dienas bandžiau 
sugalvoti, ką čia padarius. Mane apniko depresija. 

Bandymai su žmonėmis — labai riboti. Gali priversti juos 
atsakyti į bet kokį klausimą, bet negali priversti nieko padary- 
ti. O kitų gyvių, žinia, negali paklausti nieko, bet gali juos pri- 
versti padaryti bet ką. Gali juos iškastruoti, išpjauti jiems pusę 
smegenų, versti eiti per karštas žarijas, kad gautų pietus ar 
patelę, gali neduoti jiems maisto, vandens, sekso ar neleisti 
bendrauti su kitais, šerti juos LSD tokiomis milžiniškomis do- 
zėmis, kad jie mirtų nuo ekstazės pertekliaus, po vieną nupjau- 
nant galūnes stebėti jų judėseną, ir taip toliau. Ištisi moksliniai 
žurnalai skiriami tokių bandymų aprašymams, ir mes skaitome 
apie kastruotus peliukus, besmegenes žiurkes, žiurkėnus šizof- 
renikus, vienišus triušius, ekstazės apimtus lemūrus ir bekojes 
šimpanzes, bet, deja, nieko nesužinome apie žmogų. 

Etikos sumetimais mums neleidžiama prašyti tiriamųjų da- 
ryti to, ką jie ar visuomenė laiko neetiška. Mokslininkai nieku 
gyvu negalėjo imtis klausimo, į kurį ieškodamas atsakymo da- 
bar buvau pasirengęs paskirti gyvenimą: kiek galima pakeisti 
žmogų, nes pagrindinė visų žmonių savybė yra atsparumas po- 
kyčiams; be to, neetiška reikalauti, kad tiriamieji darytų tai, 
ko jie nenori daryti. 

Nusprendžiau pamėginti pakeisti kai kurias Feloni ir Rain- 
harto tyrimo užduotis. Kadangi tyrimas nagrinėjo seksualinę 
elgseną, pamėginsiu pakeisti seksualinius polinkius, požiūrius 

ir veiksmus. Deja, Žinojau, kad prireikia dvejų psichoanalizės 
metų, norint iš homoseksualisto padaryti heteroseksualistą, 
bet tai retai kada pavyksta. Ar aš sugebėčiau skaistuoles pa- 
versti nimfomanėmis? Masturbatorius — paleistuviais? Ištiki- 
mas žmonas - svetimautojomis? Mergišius - asketais? Labai 
abejotina. Bet įmanoma. 

Norint pakeisti žmogų, būtina pakeisti auditoriją, kurios po- 
žiūrio jis paiso vertindamas save. Žmogus yra priklausomas 
nuo savo auditorijos —- nuo žmonių, institucijų, rašytojų, Žur- 
nalų, filmų herojų, filosofų, kuriuos jis įsivaizduoja jam plo- 
jant ar švilpiant. Rimtesni psichologiniai sutrikimai, vadina- 
mosios tapatybės krizės, įvyksta, kai individas ima keisti audi- 
toriją, kuriai vaidina: tėvus — į bendraamžius, kolegas - į Al- 
bero Kamiu veikalus; Bibliją - į Hju Hefnerį. Kai žmogus iš 
gero sūnaus virsta geru bičiuliu, įvyksta revoliucija. Kita ver- 
tus, jei žmogaus bičiuliai vienais metais vertina ištikimybę, o 
kitais — neištikimybę, ir žmogus iš ištikimo vyro virsta ištvirkė- 
liu, neįvyksta jokia revoliucija. Klasės taisyklė liko nepažeista; 
pakito tik politika vienu nereikšmingu klausimu. 

Man virstant kauliukų žmogumi, pirmiausia vietoj kolegų 
psichiatrų mano auditorija tapo Bleikas, Nyčė ir Lao Dzė. Ma- 
no tikslas buvo visiškai sunaikinti auditorijos pojūtį, likti be 
vertybių, vertintojų ir troškimų — būti nežmogiškam, daugia- 
lypiam - būti Dievu. 

Vis dėlto nukreipdamas kauliukų žmogų į sekso tyrimą aš 
troškau geros mergos. Dzeusas troško pasiversti gyvuliu ir san- 
guliauti su gražia moterim. Bet kitas mano troškimas, ne silp- 
nesnis už geismą, buvo tapti auditorija mūsų tiriamiesiems. 
Jei tapčiau jų auditorija, galėčiau sukurti atmosferą, kad lei- 
džiama viskas. Tada skaistuolė jaustųsi galinti nevaržomai iš- 
reikšti ką tik kilusį geidulį, o homikas - giliai jame glūdintį 
kūšio geismą. Kauliukų žmogus jau sužinojo, kad eksperi- 
mentuojančiam žmogui leidžiama beveik viskas. Ar galėčiau 

sukurti tiriamiesiems bandymo atmosferą, kuri būtų tokia pat 
pakanti? 

Štai kokias viltis aš puoselėjau. Gundymas yra menas pa- 
versti normaliu, pageidautinu, doru ir pagirtinu tai, kas anks- 
čiau atrodė nenormalu, nepageidautina, nedora ir smerktina. 
Gundymas yra menas pakeisti žmogaus auditoriją, taigi ir jo 
asmenybę. Žinoma, kalbu apie klasikinį „nepatyrusiųjų“ gun- 
dymą, o ne ištvirkusių suaugusiųjų abipusę masturbaciją. 

Feloni, ori it presbiterijonų merginų koledžo dekanė, ir aš, 
panašus į patyrusį profesionalų psichiatrą, jau įtikinome savo 
tiriamuosius, kad esame respektabilumo įsikūnijimas. Jie la- 
biau negu paprasti žmonės įprato aptarinėti visokius šokiruo- 
jančius sekso nuotykius su nepažįstamais, nesmerkiančiais su- 
augusiaisiais. Todėl, maniau, jie bus pasirengę vykdyti viso- 
kius šokiruojančius nurodymus, kuriuos jiems duosime. 

— Pone F., gretimame kambaryje yra drovi, bet ištvirkusi jū- 
sų amžiaus mergina. Jai sumokėta už tai, kad su jumis pasimy- 
lėtų. Elkitės su ja mandagiai, bet reikalaukite, kad dulkintųsi 
aistringai. Šiam nuotykiui pasibaigus, užpildykite anketą, įdė- 
tą į šį užklijuotą voką. Jūsų atsakymai turi būti kiek galima 
sąžiningesni. Jie bus visiškai anonimiški. 

— Panele F., gretimame kambaryje yra drovus jūsų amžiaus 
jaunuolis, vardu E. Jis skaistuolis kaip ir jūs. Jam pasakyta, 
kad esate prostitutė, nusamdyta išmokyti jį meilės meno. Šiuo 
bandymu mes siekiame pamatyti, kaip gerai sugebėsite atlikti 
patikėtą vaidmenį lytiškai su juo bendraudama, ir gauti kiek 
įmanoma daugiau duomenų. Jeigu jums pavyks įveikti savo nu- 
sistatymą prieš apsinuoginimą ir intymų sąlytį su vyru, gausite 
šimto dolerių premiją. Jeigu leisite jam lytiškai su jumis santy- 
kiauti, gausite dviejų šimtų dolerių premiją. Apie kitas galimas 
premijas galite pasiskaityti pridedamų instrukcijų ir anketos 
penktame ir šeštame puslapiuose. Pastoti nebijokite, nes gydy- 
tojai patvirtino, kad tas kitas tiriamasis yra nevaisingas. 

— Pone Dž., rytoj po pietų turėsite nueiti adresu, užrašytu 
šioje vizitinėje kortelėje. Ten jūsų lauks vyras, kuriam pasaky- 
ta, kad jūs irgi esate homoseksualistas. Jisai bandys jus suvi- 
lioti. Turite kiek įmanydamas jį skatinti ir tuo pat metu stebėti 
savo paties jausmus ir reakciją. Jeigu jis pasieks orgazmą, jūsų 
laukia šimto dolerių premija už tai, kad gavote tokius vertin- 
gus duomenis. Jeigu ir jūs patirsite orgazmą, gausite dar dvie- 
jų šimtų dolerių premiją. Mes tiriame bendravimą ir lytinius 
santykius tarp normalių vyrų, tokių kaip jūs, ir homoseksua- 
listų. Šiame voke... 

Mano mintyse vienas po kito kilo nurodymai, panašūs į šiuos. 
Galbūt man teks samdytis prostitutes ir homoseksualistus, bet 
kartais abu šiuos vaidmenis galės atlikti patys tiriamieji. (Du 
heteroseksualūs vyrai birbinsis ir šitaip kaups duomenis.) 

Ėmiau tikėti, kad žmonės geba viską. Mūsų šiuolaikiniai 
žmonės labai paiso kitų nuomonės, jie įpratę Žiūrėti, ar jiems 
pritars, ar juos pasmerks artimiausioji aplinka. Todėl, turint 
tinkamą eksperimento vadovą, sukūrus reikiamą atmosferą ir 
situacijas, man turėtų pavykti įkalbinti tiriamuosius pakeisti 
savo įprastus vaidmenis bendraujant lytiškai. 

Šis sumanymas atrodė labai prasmingas, vertas paties mar- 
kizo de Sado. Aš norėjau patvirtinti savąją žmogaus lankstu- 
mo teoriją ir dariau tai sąmoningai, bet atrodė, kad ši per- 
spektyva kelia man ganėtinai šėtonišką, protu nepaaiškinamą 
džiugesį. 


Dvidešimt aštuntas skyrius 


Beprotiška, tiesiog beprotiška. Nelengvas eksperimentatoriaus 
gyvenimas. Sunku statyti labirintus, rasti žiurkes, kurios jais 
bėgiotų, matuoti rezultatus ir pateikti viską lentelių pavidalu. 
Dar sunkiau organizuoti sekso nuotykius, rasti žmones, kurie 
juose dalyvautų, matuoti rezultatus ir viskuo tikėti. 

Šiaip ar taip, per kelias ateinančias savaites aš baigiau su- 
dėtingą užduotį — parengti tai, kas oficialiai buvo vadinama 
Rainharto-Feloni pakantumo amoralumui tyrimu, bet Niu- 
jorko psichiatrai pakrikštijo „Dulkinkis be baimės dėl smagu- 
mo ir pelno“, o Niujorko Daily News - „Kolumbijos kopuliaci- 
jos komedija“. Teko pavargti, kol įtikinau daktarę Feloni, kad 
mūsų bendras projektas yra korektiškas. Tuo tikslu vieną die- 
ną nusivedžiau ją papietauti ir be perstojo tauškiau apie „elg- 
senos šablonų ir požiūrių pastovumo išbandymą eksperimen- 
to sąlygomis“, „Leibervico ir Lumo homoseksualisto apibrė- 
žimo kriterijus“, „heteroseksualumą, apibrėžtą praktiškai pa- 
gal gebėjimą išlaikyti erekciją moters akivaizdoje penkias ar 
daugiau minučių“ ir savo lemiamą argumentą - „galutinį kie- 
kybinį visų rezultatų įvertinimą“. Galop ji sutiko, tik kaip pro- 
fesionali psichologė pabrėžė būtinybę išsaugoti visų tiriamųjų 
anonimiškumą. 

Per pirmas dvi bandymo savaites siautė neįtikėtina sumaiš- 
tis. Labai dažnai mūsų samdyti darbuotojai - abiejų lyčių pro- 
stitutės - nepasirodydavo arba, dar dažniau, nevykdydavo duo- 
tų nurodymų. Moterys, nusamdytos suvaidinti sunkiai pasie- 
kiamas, atsivesdavo draugužes ir surengdavo mūsų tiriamie- 
siems orgijas. Kita moteris, nusamdyta tam, kad lytiškai išse- 

kintų lovelasą, po penkiolikos minučių užmigo ir nepabudo 
net nesmarkiai periama diržu. 

Dažnas mūsų tiriamasis, pažiūrėti pritariantis bandymui, 
dingo. Man žutbūt reikėjo rasti tiriamųjų, „laborantų“ (taip 
mūsų sąmatose ir ataskaitoje fondui buvo vadinami pagalbi- 
ninkai) ir surinkti duomenų. Man net kilo pagunda samdytis 
įvairioms užduotims savo žmoną, Arlyną ir net panelę Rein- 
gold. Daktarė Feloni pranešė susidurianti su tokiais pat sun- 
kumais dirbdama su savo tiriamųjų grupe. Padėtį sunkino dar 
ir tai, kad visiems mūsų bandymams turėjome naudoti tuos 
pačius du butus. 

Liepiau Arlynai suvaidinti vienišą, neapsakomai drovią, mei- 
lės ištroškusią namų šeimininkę su seksualinių problemų tu- 
rinčiu, nekalbiu koledžo studentu, o šiam liepiau vaidinti Henrį 
Milerį. Arlyna grįžo lyg ant sparnų. Ji pareiškė, kad vakaras 
nusisekė puikiai, tik pripažino, kad per pirmas dvi valandas 
beveik nieko neįvyko, ir kad ji, ko gero, šiek tiek nukrypo nuo 
jai duoto vaidmens, kai išsimaudžiusi po dušu nuoga įėjo į sve- 
tainę. Ji pasisiūlė ateityje talkinti kaip tik galėsianti, jei tik pri- 
reiks, ir net sutiko nieko nepasakoti Džeikui. 

Galop aš nusprendžiau, kad pats senis treneris turi atsistoti 
nuo atsarginių suolelio ir išbėgti į aikštelę. Kažkas turėjo per- 
duoti kamuolį atsidengusiam po krepšiu žaidėjui ar pelnyti 
tritaškį esant lygiam rezultatui. Kai išbėgau į aikštelę, Žiūrovų 
minia nuščiuvo. 


Panelei T. buvo nurodyta: „Praleiskite vakarą trisdešimt pen- 
kerių metų pono O. bute. Vienas žmogus sumokėjo šimtą do- 
lerių už vakarą su jumis. Ponas O. yra vienišas universiteto 
profesorius, kurio žmona prieš metus mirė. Jis nieko nežino 
apie šį bandymą ir mano, kad jo draugas parūpino jam jauną, 
mažai patyrusią prostitutę. Turite atsiduoti jam kiek tik įma- 
noma. Įdėmiai stebėkite savo pačios nuotaikas ir emocijas, 
paskui atsakykite į klausimus, surašytus pridedamame voke.“ 

Sprendžiant iš jos atsakymų į mūsų anketos klausimus, pa- 
nelė T. buvo devyniolikmetė, niekada neturėjo lytinių santy- 
kių, „rimtai glamonėjosi“ tik su dviem vaikinais, bučiavosi „ma- 
Žžiau negu su dešimčia“; ji neturėjo jokių lesbietiškų polinkių 
ir jokių lytinių santykių su moterimi. Jos manymu, priešvedy- 
biniai lytiniai santykiai yra negeras dalykas, nes „Dievas bau- 
džia už juos visą gyvenimą“, jie yra „nesveiki psichologiniu po- 
žiūriu“ ir kelia „pavojų pastoti“. Kaip teigiamą aspektą ji nu- 
rodė, kad šitaip pratęsiama giminė. Ji tvirtino niekados ne- 
masturbuojanti, nes „Dievas už tai baudžia visą gyvenimą“. 
Išaiškėjo, kad ji šiek tiek nepakanti visiems nukrypimams nuo 
normalių heteroseksualių santykių, yra be galo tradicinių pa- 
žiūrų beveik visais kitais klausimais ir nesanti labai artima nė 
su vienu žmogum, išskyrus motiną — atrodė, kad su ja panelė 
T. buvo gana artima. Ji dar rašė esanti tikinti katalikė, norinti 
tapti socialine darbuotoja ir padėti psichologinių problemų 
turintiems vaikams. 

Abejojau, ar panelė T. apskritai pasirodys. Iš septynių kitų 
tiriamųjų, kuriems daviau panašius nurodymus (ateiti į pasi- 
matymą vienam su kitu ar su samdytu pagalbininku), trys taip 
ir nepasirodė; du iš dezertyrų buvo ramaus būdo, panašūs į 
panelę T. Jai buvo nurodyta ateiti „apie aštuntą valandą“. Aš, 
kilniai įdarbinęs save, atėjau pusę aštuonių, įsipyliau nedidelį 
stiklą ir jau rengiausi ilgai laukti, bet tuo metu suskambo durų 
skambutis. Atidaręs duris pamačiau merginą, kuri pasisakė 
esanti Terė Treisė. Buvo be penkių aštuonios. 

Iere Treisė dirstelėjo į mane žvaliai lyg paauglė, atėjusi pri- 
žiūrėti vaiko. Ji buvo nedidukė, gyva, šiltų rudų akių, minkštų 
rudų plaukų. Kažkokiu nervingu grakštumu ji man priminė Na- 
tali Vud. Vilkėjo sijonėliu ir laisvu megztiniu aukšta atlenkiama 
apykakle, po kaire pažastimi buvo pasikišusi namų darbus (vė- 
liau išaiškėjo, kad tai aplankas su jos anketa). Sutrikęs pakvie- 
čiau ją užeiti, jausdamasis esąs nepadoriai gašlus kriošė. 

— Ar galiu įpilti jums išgerti? — paklausiau. Man dingtelėjo, 
kad mergina bus klaidingai supratusi nurodymus. 

— Taip, ačiū, - atsakė ji ir, nuėjusi į kambario vidurį, nužvel- 
gė paprastučius šiuolaikinius baldus: sofą, kėdes, komodą, kny- 
gų lentyną ir kilimus, lyg jie būtų atgabenti iš mėnulio. 

— Mano pavardė Robertas O'Konoras. Esu Long Ailendo 
universiteto istorijos profesorius. 

— Aš esu Terė Treisė, - atsakė ji Žvaliai, žiūrėdama į mane, 
tartum būčiau įdomus dėdė, tuoj pradėsiąs ją kerėti pasakoji- 
mais apie prasimanytus nuotykius jūroje. 

Apsimesdamas ramus, bandžiau medituoti apie savo gėri- 
mą, bet pasijutau kvailai. 

— Ar pastaruoju metu matei kokių gerų filmų? - paklausiau. 

— Ne. Aš ne per dažniausiai vaikštau į kiną. 

— Šiais laikais kino bilietai labai brangūs. 

— Taip. Be to, dauguma filmų... na... ne kažin ko verti. 

— Tikrai taip. 

Ji įsmeigė akis į židinį. Aš irgi pažiūrėjau į židinį. Spren- 
džiant iš grotelių, ant kurių turėjo degti malkos, jo niekas ne- 
kūreno nuo tada, kai butas buvo pastatytas, - devyniasdešimt 
metų. 

— Gal norėtum, kad užkurčiau ugnį? - paklausiau. 

— Ačiū, nereikia. Čia pakankamai šilta. 

Gurkšnodamas savo gėrimą nulaižiau aprasojusį iš išorės 
šaltą stiklą. Man dingtelėjo, kad nieko jausmingesnio šį vaka- 
rą nepatirsiu. 

— Gal prieitum ir atsisėstum šalia manęs? 

Hipopotamas ėda saulutę. 

— Ačiū, man labai patogu čia. - Ji kurį laiką nervingai žvelgė 
į židinį, paskui pridūrė: - Gerai. 

Atsargiai laikydama rankoje savo stiklą lyg vaikas, kuriam 
pirmą kartą įpylė puodelį pieno, ji priėjo ir atsisėdo ant sofos 
per kokį sprindį nuo manęs. Ji kukliai timptelėjo žemyn savo 


T 
UUTTŲ 


206 


mini sijonėlį, bet jis vis tiek per kelis sprindžius nesiekė kelių. 
Ji atrodė neįtikėtinai maža. Kadangi esu metro ir devyniasde- 
šimties centimetrų ūgio, įpratau žiūrėti į žmones iš viršaus, 
bet žvelgdamas į kairiau manęs sėdinčią Terę Treisę mačiau 
vien garbanotus rudus plaukus ir dvi pažiūrėti nuogas kojas. 

— Sveikutė, - tariau. 

Ji šypsodama pakėlė akis, bet atrodė, kad jas aptraukė kaž- 
kokia migla - tartum pasakėles porinantis jos dėdė ką tik būtų 
ištaręs Žodį „viešnamis“. 

— Ar galiu tave pabučiuoti? - paklausiau. Neatrodė, kad pra- 
šau per daug - kai už vieną pasidulkinimą moku šimtą žalių. 

Jos akys dar labiau apsiblausė. 

— Taip, — tarė ji. 

Prisitraukiau jos kūnelį prie savęs ir pasilenkiau, kad mūsų 
lūpos susitiktų. Nors iš anksto apie tai negalvojau, susigrie- 
biau, kad liečiu vien savo lūpomis jos lūpas. Jos burna buvo 
maža, lūpos sausos. Po kelių sekundžių atsitiesiau. 

— Tu baisiai graži, - pasakiau. 

— Ačiū. 

— Tavo lūpos labai mielos. 

— Jūsų irgi, - atsakė ji. 

— Dabar tu pabučiuok mane. 

Ji pakėlė akis laukdama, kol aš palenksiu galvą, bet aš ne 
tik jos nepalenkiau, bet dargi atsilošiau atgal gašliai tebežiū- 
rėdamas į ją iš viršaus. 

Akimirką padvejojusi ji padėjo savo stiklą ant kavos stalelio 
ir atsiklaupė ant sofos. Tada apsikabino rankomis man aplink 
kaklą ir iš lėto palinko prie manęs. Apglėbiau ją, vienu delnu 
smarkiai sumygau sėdmenį, tada lūpomis ir liežuviu prisispau- 
džiau jai prie burnos. Dešimt, penkiolika, dvidešimt, trisde- 
šimt sekundžių laikiau įkišęs liežuvį Terei į burną, o rankomis 
glosčiau nugarą, sėdmenis ir šlaunis. Jos kūnas buvo mažas, 
bet tvirtas, pasturgaliukas po vilnos sijonėliu — apvalus ir stan- 
dus. Galop atsitraukiau ir pažiūrėjau į ją. 

Terė nusišypsojo kaip vienais penketais besimokanti moki- 
nukė. 

— Buvo baisiai malonu, - pasakiau. 

— O, taip. Buvo gera, - atsakė ji. 

— Įkišk liežuvį man į burną, - paprašiau, išsitiesiau ant sofos 
horizontaliai ir prisitraukęs pasiguldžiau ją ant savęs. Terė bu- 
vo stebėtinai lengva, o jos liežuvis atsargiai kyštelėdavo iš ma- 
žutės burnos it gyvatės, bandančios kažką įbauginti. Sukišau 
abi rankas po sijonėliu ir kelnaitėmis, ėmiau tirti tarp kojų ir 
sutrikau. Mat iš dviejų olų, paprastai Žiojinčių pomiškyje, man 
pavyko aptikti tik vieną, o ir toji, nemirtingais Roberto Frosto 
žodžiais, buvo „rečiau lankoma“. Gal jai užsiuvo? Galop apti- 
kau ir ėmiau glostinėti slidų plyšį, bet jis vedė ne į šiltai ap- 
muštą Lilės ar Arlynos angą, bet į aklavietę - tikrų tikriausia 
skaistuolė! 

Terė atsitraukė nuo manęs per kelis pirštus. 

— Prašau ten neliesti, - tarė ji. 

— Labai atsiprašau, — atsakiau, kukliai atitraukiau rankas ir 
nubraukiau Žemyn sijonėlį. 

Ji akimirką dvejojo, paskui šiltai prisiglaudė lūpytėmis prie 
mano lūpų, o delnais suėmė mano veidą. Jos pilvas, spaudžian- 
tis mano pritvinkusią varpą, ėmė kelti pakilius jausmus, tad aš 
pertraukiau mūsų bučinį ir vėl atverčiau mus abu į sėdimą pa- 
dėtį. Ji džiugiai pažiūrėjo į mane, tarsi patenkinta, kad parne- 
šė namo knygelę su gerais pažymiais. Aišku, tas džiugesys ga- 
lėjo kilti ir todėl, kad ji įsijaudrino - juk mano pirštai tikrai 
rodė ne mokytojo susidomėjimą. Žiūrėdamas į ją šiek tiek ap- 
girtusiomis akimis, kimiu balsu paklausiau: 

— Gal eime į miegamąjį? 

— Ne, - atsakė ji, - turiu baigti savo gėrimą. 

Dar kartą pasitaisiusi sijonėlį ji pasiėmė stiklą ir muktelėjo 
jau kur kas didesnį gurkšnį džino su toniku. Aš susiradau ant 
grindų savąjį stiklą ir išgėriau, kas buvo likę. 

— Jūs profesorius? — paklausė Terė. 

— Taip. 

— Kokio mokslo? 

— Istorijos. 

— A, taip, jūs man sakėt. Tikriausiai įdomu. Kokia istorija 
jums labiausiai patinka? 

— Aš esu Renesanso popiežių bulių specialistas. Gal įpilt 
tau dar vieną stiklą? 

— Tikrai? Man patikdavo skaityti apie Čezarę Bordžą ir po- 
piežius. Mielai išgerčiau dar. Ar popiežiai iš tikrųjų buvo to- 
kie negeri, kaip rašoma knygose? 

Kiek agresyviai pasukau prie gėrimų, bet per petį atsakiau: 

— Nelygu ką turi galvoje sakydama „negeri“. 

— Turiu galvoje, turėjo vaikų ir panašiai. 

— Aleksandras I ir Jonas IX turėjo kelis vaikus, bet prieš 
tapdami popiežiais. 

— Šiandien Bažnyčia kur kas skurdesnė. 

Įkliukinau jai artipilnį stiklą džino, pridėjau šlakelį toniko, 
sau įsipyliau stiklą sulig vonia škotiško viskio ir paržygiavau 
prie sofos. 

— Kelintam kurse mokaisi? — paklausiau. 

— Ketvirtą semestrą Hanterio koledže. Mano specialybė, ro- 
dos, sociologija. Oi! Ečė! 

— Kas atsitiko? 

Man dingtelėjo, kad tiesdamas jai stiklą tikriausiai išpyliau 
gėrimą, bet ne. Mano praskiepas nebuvo atsisegęs. Bet ji at- 
rodė išsigandusi. 

— Nieko, - atsakė ji ir smagiai truktelėjo savo džino su toni- 
ku. - Bet... iš kur jūs... kodėl jūs manot, kad esu studentė? 

— Atrodai protinga, - paaiškinau. — Tiek sužinoti apie Re- 
nesansą vien mokykloje negalėjai. 

Terė nusuko akis nuo manęs į nešvarų nenaudojamą židinį. 
Ji nebeatrodė tokia žvali. 

— Ar neatrodo... keista, kad koledžo studentė... atėjo čia? 

A! Jai nedavė ramybės, kad neatlieka jai duoto vaidmens. 

— Tikrai ne, - tvirtai pareiškiau. - Pasak mano draugo, be- 
veik visos jo pažįstamos telefonu kviečiamos prostitutės yra 
koledžų studentės, daugelis - pirmūnės. Kas lieka merginai, 
kai už mokslą reikia taip brangiai mokėti? 

Matyt, šį argumentą ji sugromuliavo negreitai. Išgirdusi Žžo- 
džius „telefonu kviečiamos prostitutės“, ji išraudo ir nusigrę- 
žė, bet galop tyliai tarė: 

— Jūs teisus. 

— Be to, - toliau aiškinau, - studentės pamato, kokie nelo- 
giški yra visi seksualiniai tabu. Jos įsitikina, kokie saugūs ir 
pelningi gali būti lytiniai santykiai. 

— Bet... - sumiknojo jinai, - bet kai kurios merginos, be abe- 
jo, bijo, kad Dievas... kad seksas... 

— Žinoma, tu teisi. Bet dažna net didžiai religinga studentė 
tapo telefonu iškviečiama prostitute. 

Šįsyk ji klausiamai pažvelgė į mane. 

— Jos suvokia, - dėsčiau, - kad Dievas visuomet nagrinėja, 
dėl kokių priežasčių mes ką nors darome. Jei mergina duoda 
savo kūną vyrui, kad suteiktų jam malonumą ir užsidirbtų pi- 
nigų, idant galėtų lavintis ir, vadinasi, dar geriau tarnauti Die- 
vui, ji iš tikrųjų daro gerą darbą. 

Terė susinervinusi nusisuko. 

— Bet Dievas sako, kad svetimavimas yra nuodėmė. 

— A, bet hebrajų kalbos žodis fornucatio, svetimavimas, iš 
tikrųjų reiškia sueitį, atliekamą vien dėl malonumo. Šį Dievo 
įsakymą iš tikro reikia versti šitaip: „Savanaudiškai neatsiduok 
iš noro svetimauti.“ Daugelis Long Ailendo universiteto stu- 
denčių, lankančių Biblijos istorijos paskaitas, nustebo ir nu- 
džiugo, suvokusios tikrąją šio Dievo įsakymo reikšmę. 

Terė gūžėsi ant sofos šalia manęs ir viską pasaulyje pamiršusi 
gėrė džiną. Ji žiūrėjo į savo stiklą, tarsi jame glūdėtų atsakymai 
į visus svarbiausius klausimus. 

— Bet Dievas sako, kad... - pralemeno jinai. - Paulius sako, 
kad... Bažnyčia teigia, kad... 

— Tik dėl savanaudiško malonumo. Hebrajiška frazė labai 
aiški. Antro laiško korintiečiams aštuntame skirsnyje sakoma: 
„Palaiminta ta, kuri leidžia vyrui ją pažinti siekdama šlovės 
Dievui, bet vargas tai, kuri svetimauja iš savanaudiškumo. Pa- 
ti žemė ją tikrai praris.“ 

Terė vėl sudvejojo, paskui paklausė: 

— Siekdama šlovės Dievui? 

— Švento Tomo Akviniečio aiškinimu, tai reiškia kiekvieną 
veiksmą, skirtą ugdyti individo gebėjimą šlovinti Dievą. Jis pa- 
sakoja apie Batšebos dukrą, kuri atsidavė aramėjui, norėda- 
ma jį atversti. Jis dar pasakoja apie prostitutę Magdalietę iš 
Naujojo Testamento - pasak tradicijos, ji nenustojo parsidavi- 
nėjusi vyrams, idant geriau juos pažintų ir paliudytų dievišką 
Kristaus prigimtį. 

— Tikrai? — pašiurpo ji, tarsi pagaliau būtume palytėję Tiesą. 

— Dantės Paradisio, kurį galbūt skaitei, pamaldžios prosti- 
tutės patenka į trečią dangaus ratą, vos kiek žemiau už šven- 
tuosius, bet aukščiau už vienuoles ir skaistuoles. Jo vedlės Bea- 
tričės žodžiais, „besislapstanti ir užsidariusi dora niekados ne- 
gali taip prisiartinti prie Dievo kaip atvirai veikianti. Jei siela 
tyra, kūnas negali susipurvinti“. 

— A, esu tai skaičiusi. Bet argi čia Dantės žodžiai? 

— Faradisio, man rodos, septyniolikta giesmė. Miltonas per- 
frazavo šiuos žodžius garsioje savo esė apie skyrybas. 

— Keista... - tarė ji ir pakratė ledo kubelius, likusius stiklinė- 
je, prieš gurkštelėdama dar kartą. 

— Dvasininkai, aišku, bando nuslėpti šią tradiciją, - pasa- 
kiau ir patenkintas gurkštelėjau savojo gėrimo. - Jų manymu, 
merginos, svajojančios atversti vyrus, gali būti suvedžiotos ir 
nepasiekti savo tikslo. Nors toks poelgis nebūtų nuodėmė, ku- 
nigai nusprendė sudaryti įspūdį, esą bet koks seksas yra nedo- 

ras. Todėl didžioji žmonijos dalis gyvena nežinodama tikrųjų 
Dievo ketinimų. 

Pagaliau ji pažiūrėjo į mane ir liūdnai nusišypsojo. 

— Man reikia uoliau studijuoti istoriją, - tarė. 

Pasisukau į ją ir dešine ranka nubraukiau nuo skruosto 
plaukus. 

— Norėčiau, kad mano paskaitas lankytų tokia studentė kaip 
tu. Man labai stinga Žmogaus, su kuriuo galėčiau apie viską 
kalbėtis. 

— Tikrai? 

— Jaučiuosi dvasiškai sutrikęs, vienišas — nuo tada, kai nete- 
kau Žmonos. Man reikia moters proto ir kūno šilumos, bet iki 
šio vakaro sutikdavau vien nuobodžias, pedantiškas moteris, 
nesugebėjusias... nesavanaudiškai atsiduoti man. 

— Jūs man labai patinkate, - nedrąsiai tarė ji. 

— Ak, Tere, Tere... 

Apkabinau ją, ir jos gėrimo likučiai išsiliejo ant grindų ir 
sofos. Laikiau ją švelniai apglėbęs; mano akys gerokai jai virš 
galvos įsmigo į jos atsineštą aplanką ant knygų lentynos. Radi- 
jas kriokė „Kodėl mes to nedarom kelyje?“. 

— Mano brangioji, - pasakiau, - prašau tavęs: eime su ma- 
nim į miegamąjį. 

Ji nejudėjo mano glėbyje ir nieko neatsakė. Daina baigėsi, 
ir radijo pranešėjas apsiputojęs ėmė skiesti apie neįtikėtiną 
dantų pastos Gleem galią, paskui nestabtelėdamas atgauti kva- 
po ėmė liaupsinti Roberto Holo antikvariatus. 

— Jūs toks didelis, - galop tarė ji. 

— Man labai reikia tavęs. 

Ji vis dar nejudėjo. Paleidau ją iš glėbio ir nudelbiau į ją 
akis. Ji nervingai pažiūrėjo į mane ir tarė: 

— Pirma mane pabučiuokite. 

Ji apsivijo rankomis man aplink kaklą ir, kai mudu pradė- 
jom bučiuotis, visu svoriu užgriuvau ant jos. Rangėmės kartu 
ilgiau negu minutę. 

— Aš per sunkus? — paklausiau. 

— Truputį. 

— Eime į miegamąjį. 

Mes išsivadavome iš glėbio ir atsistojome. 

— Kur jis? —- paklausė Terė, tartum mudu būtume pėsčiomis 
besileidžią į ilgą žygį. 

— Čionai, - atsakiau. Kai įveikėme dešimt žingsnių, skyrusių 
nuo miegamojo, pridūriau: - Čia vonia. 

Mudu pažiūrėjome vienas į kitą. 

— Nusirenk joje, aš nusirengsiu čia. 

— Ačiū, — tarė ji ir vos kliudydama pečiu staktą įėjo į vonią. 

Aš 1šsirengjau ir sumečiau drabužius į tvarkingas atskiras krū- 
veles prie lovos ir ant seno graikinio riešutmedžio tualetinio 
stalelio. Atsigulęs ant didžiulės dvigulės lovos, susikišau rankas 
po galva ir Žiūrėjau, kaip lubos sukasi lyg kokie kosminiai ūkai. 
Po penkių minučių mane vis dar linksmino vien tie ūkai. 

— Tere?! - šūktelėjau bejausmiu balsu. 

— Negaliu, - atsiliepė ji iš vonios. 

— Ko? - garsiai paklausiau. 

Ji išėjo nenusivilkusi nė vieno drabužėlio, paraudusiomis 
akimis. Dažai nuo apatinės lūpos buvo visai nulaižyti. Lyg mie- 
tas stovėdama pusiaukelėje tarp vonios durų ir lovos, ji tarė: 

— Įvyko klaida. Aš nesu, kuo mane laikote. 

— Tai kas tada esi? 

— Aš... aš esu niekas. 

— O ne, Tere, - tu esi nuostabi, kad ir kas esi. 

— Aš esu... bet aš negaliu gultis su jumis į lovą. 

— Ak, Tere, - pasakiau ir buvau belipąs iš lovos, bet iš jos 
išraiškos supratau, kad ji gali dėti į kojas. Tad atsisėdau ir pa- 
klausiau: — Na, tai kas tu esi? 

— Aš... mane čia atsiuntė... dalyvauti Kolumbijos medicinos 
mokyklos eksperimente. 

— Negali būti! - apstulbau aš. 

— Taip. Aš iš tikrųjų esu tik koledžo studentė, turbūt gan 
naivi studentė. Norėjau kiek galima geriau atlikti savo užduo- 
tį, bet negaliu. 

— Dieve brangus, Iere, - tai neįtikėtina, tai nuostabu! Aš irgi. 

Ji nesuprasdama pažvelgė į mane. 

- Jūs... irgi... ką? 

— Mane atsiuntė čia dalyvauti Kolumbijos medicinos mo- 
kyklos atliekamame Žmogaus seksualumo prigimties tyrime. 
Aš esu kunigas Forbsas iš Šv. Jono Dieviškojo katedros. 

Ji įsmeigė akis į mano stambų nuogą liemenį. 

— Aišku, — tarė ji. 

— Likimo pokštas suvedė du skaistuolius! - dirstelėjau į lu- 
bas, o jos atsakydamos pasisuko. 

— Aš turiu eiti, - atsakė ji. 

— Mano vaike, tu negali eiti. Nejaugi nematai čia Dievo ran- 
kos?! Ar esi kada nors atsidavusi vyrui? 

— Ne, dvasiškas tėve, aš turiu eiti. 

— Mano vaike, turi likti. Vardan visa ko šventa privalai likti. 

Didingai, oriai išlipau iš lovos ir nutaisęs neapsakomai tė- 
višką, dvasiškos meilės kupiną miną, sveikinamai ištiesęs ran- 
kas prisiartinau prie panelės T. 

— Ne, - tarė ji ir geibiai kilstelėjo ranką. 

Nė akimirkos nedvejodamas apkabinau ją stipriai ir tėviš- 
kai; viena ranka ėmiau glostyti jai plaukus, kita - nugarą. 

— Mano mielas vaikeli, tu esi mano išsigelbėjimas. Jei bū- 
čiau nusidėjęs su prostitute, būčiau prakeiktas amžiams - ta 
moteris būtų pasielgusi savanaudiškai, o aš būčiau buvęs jos 
nuodėmės kaltininkas. Bet sueitis su mergina katalike, atsi- 
duodančia prieš savo valią, taigi nesavanaudiškai, išvaduos ta- 
ve iš nuodėmės, o mane apsaugos nuo nuopuolio. 

Ji nejudėdama stovėjo mano apglėbta ir nė nemanė prie 
manęs glaustis, paskui pravirko. 

— Netikiu, kad esate kunigas, noriu namo. 

Ji raudodama įsikniaubė man į šonkaulius. 

— In domine Pater incubus dolorarum; et filia spiritu grandus 
magnum est. Non solere sanctum raro punctilios insularum, non- 
cuninglingus variorum delictim. Habere est cogitare. 

Terė pakėlė akis į mane. 

— Bet kodėl jūs čia? 

— Manus Patri, manus Patri. Dėl tavęs, mano vaike, idant 
mudu galėtume sueiti meilėje spiritus delicti et corpus boner. 

— Jūs toks keistas, — tarė ji. 

— Atėjo šventa akimirka. Eik, paskui ateik. 

Antrą kartą ji išėjo iš vonios po dviejų minučių, droviai pri- 
spaudusi rankšluostį prie pilvo, bet nepaslėpusi dviejų Žvalių, 
apvalių, mažų, rausvų krūtų. 

Atmečiau apklotus jos pusėje, ir ji įšoko lyg dešimtmetė su 
savo pliušiniais meškiukais. 

Mano draugai, Terė Treisė atliko savo dvasinę pareigą taip šil- 
tai, apgalvotai, paklusniai ir meistriškai, kad negalėjau nesižavė- 
ti. Pernelyg meistriškai. Kai iš pradžių sunku buvo į ją įeiti, para- 
ginau pakrikštyti neapipjaustytą vaikutį šventu jos burnos vande- 
niu, ir ji ėmė tai daryti taip uoliai, kad tik po kelių minučių prisi- 
miniau savo pagrindinį tikslą. Tuo metu jutau tokį dvasios pokylį, 
kad menkiausias spustelėjimas, ir veikiausiai būčiau akimirksniu 
pasiekęs didžiausią dangiškąją palaimą. Ji užjausdama paguodė 
mane rankomis, paskui palenkė šventą burną prie drebančio vai- 
kučio norėdama jį išmaudyti: ji kalbėjo liežuviu. Aš didžiai pa- 
drikai ir neoriai dejavau, kaip žmonės daro per tokias emocingas 
apeigas, ir tuomet pajutau kylančią Šventąją Dvasią. Bandžiau 
patraukti neapipjaustytą vaikutį nuo šventovės ir sukuždėjau „Su- 
stok!“, bet tas moteriškosios lyties angelas patarnavo toliau. Kos- 
miniai ūkai, vaikutis ir aš bemat sprogome dieviškai susiliejus 
jausmams: aš iššoviau jos burnoje. Po dešimties ar penkiolikos 
sekundžių —- visą tą laiką buvau kitapus mirtingųjų pasaulio ri- 
bų - grįžau iš savo dvasinės kelionės. 

Jos burna ir rankos vis dar laikė šiltai apglėbusios mano pim- 
pį ir kiaušius, tartum nieko nebūtų įvykę. Dar pusę minutės 
pagulėjau nejudėdamas, tada uždėjau delną ant Terės rankos 
ir pasakiau: 

— Iere. 

Ji pirmą kartą per tris ar keturias minutes pakėlė galvą, bet 
net neatsisukdama į mane prikišo pasturgaliuką gerokai ar- 
čiau manęs ir tarė: 

— Paliesk mane, būk geras, paliesk mane. 

Kai įkišęs rankas jai tarp kojų ėmiau glostinėti ir maigyti, ji 
ėmė įnirtingai raivytis. Šį sykį mano pirštas rado tinkamą ir 
deramą angą. Jos burna stengėsi praryti palyginti atsipalaida- 
vusį ir puikiai pakrikštytą parapijietį. Terė apsivertė ir pirmą 
kartą sudejavo. Ne visai: garsas labiau panėšėjo į nusivylimo 
atodūsį. 

Jaučiausi nusiminęs, prasikaltęs, užpykęs ir nevisavertis, bet 
kadangi buvau kauliukų Žmogus, vaidinantis profesorių, kuni- 
gą ir klientą, tik nusiritau toliau nuo jos ir pasakiau, kad buvo 
gardu. 

"Terė nieko neatsakė. Iylėdami išgulėjome dešimt minučių. 
Buvau pasiryžęs taranuoti iki pergalės, kai tik pavyks grąžinti 
savo raudonąją armiją į pusiasalį, bet kol kas teįstengiau gulė- 
ti ir jaustis nevisavertis. Man net nerūpėjo, ką ji galvoja. 

— Ar galite pamėginti dar kartą? - paklausė ji. 

Mes atsigręžėme vienas į kitą ir ėmėme glėbesčiuotis su aist- 
ra, ganėtinai panašia į neapykantą, kol ji suleido nagus man į 
petį įspėdama, kad per smarkiai ją spaudžiu. Po kelių minučių 
tokių meilės žaidimų pastačiau ją repečkomis ir paraginau sa- 
ve įeiti iš užpakalio. Mes prikišome slibino galvą prie olos an- 
tempę šunį į rūsį maudytis. Paspaudėme jį dar kartą. Įvyko ste- 
buklas: mano slibinas staiga prašoko pro išorinę kliūtį ir sulin- 
do visus du centimetrus. Terė suspigo ir parkrito kniūbsčia. 

Ėmiau atsiprašinėti, bet ji bemat vėl atsistojo keturiomis ir 
ėmė grabalioti sau tarp kojų - pilotas ieškojo vairalazdės. Po 
dar kelių pasispardymų slibinas pranyko giliai oloje ir paten- 
kintas ėmė glaustytis prie jos pilvo. Didžiulėmis rankomis leng- 
vai valdžiau ją per liemenį ir jaučiau, kad tikrai vertėjo laukti 
to, ką patyriau dabar. Buvo nuostabu. Tada sučirškė buto du- 
rų skambutis. 

Kurį laiką abu buvome taip įnikę į malonumą, kurį kėliau 
užpildydamas jai vidurius, kad tas garsas nepasiekė mūsų są- 
monės. Kai pasiekė, ji pakėlė galvą it stirna, užuodusi šautu- 
vą, ir tarė: 

— Kas ten? 

— Durų skambutis, —- nieko gudriau nesugalvojau. 

Terė parkrito ir nusirito toliau nuo manęs. Ji atrodė išsi- 
gandusi. 

— Kas ten atėjo? 

— Nežinau, - nieko gudriau nesugalvojau. Paskui vėl pasi- 
jutęs supermenu pridūriau: — Tikriausiai kažkas pataikė ne į 
tą butą. 

— Ne. Geriau eikit pasižiūrėti. 

Už durų stovėjo kresnas akiniuotas jaunuolis. Jis atrodė ap- 
stulbintas mane pamatęs. 

— Ar čia... — jis dar kartą dirstelėjo į duris, kurias laikiau per 
plyšelį praviras. — Ar čia butas 4-G? 

Negalėjau prisiminti, tad iškišau nuogą liemenį pro duris ir 
pažiūrėjau ten, kur ką tik Žiūrėjo jis. Butas išties buvo 4-G. 

— Taip, —- pagalbiai atsakiau. 

Jis nenuleido nuo manęs akių. 

— Pamaniau... aš turėjau... čia su kai kuo susitikti devintą 
valandą. 

— Devintą valandą? — ėmiau suprasti, kas atsitiko. 

— Ko gero, šiek tiek pavėlavau... Gal... 

— Ar tu... ar tu turėjai susitikti čia su mergina, kuri... 

— Taip, - pertarė jis, — turėjau susitikti čia su mergina. 

Jis nervingai šyptelėjo ir pasitaisė akinius šviesiais rėmeliais. 
Pastebėjau du spuogus ant jo kaktos. 

— Kuo tu vardu? - tebelaikydamas duris praviras paklausiau. 

— Ečė... Rėjus Smitas. 

— Aišku. 

Prisiminiau, kad tikroji jo pavardė - O'Railis. Sprendžiant 
iš jo atsakymų į anketos klausimus, buvo labai malonus jau- 
nuolis, laisvai besijaučiantis moterų draugijoje. Jis turėjo susi- 
tikti su prostitute, kurią aš pats nusamdžiau ir kuriai palie- 
piau priversti jį pasijusti kuo nevisavertiškesnį. Vyrukas atėjo 
pirma laiko. 

— Užeik, Rėjau, — paraginau ir plačiai atidariau duris. - Aš 
esu Nedas Petersenas. Atėjau čia įsitikinti, kad Terė — toks 
mūsų merginos vardas - gerai atidirbs už gautus pinigus. 

Jis pažiūrėjo į mane - buvau nuogas - ir į paprastučius bal- 
dus, tarsi būtų pirmas žmogus, apsilankęs marsiečių svetainėje. 

— Terė jau lovoje. Aš ją apšildžiau. Nori dabar ją pabirbinti? 

— Ne, ne. TIęskite. Aš paskaitysiu knygą, — ir įsmeigė akis į 
knygų lentyną. 

— Netaukšk niekų, - atsakiau. - Ji čia dėl tavęs. Aš tik ją 
rengiau — taip sakant, išjodinėjau. 

— Bet jeigu jūs... - jis atvirai pažvelgė į mane. Prie jo megzti- 
nio peties buvo kažkokia dėmė - gal kiaušinio. Ne itin malonu. 

— Žinai ką, - pasakiau, - eime pas ją kartu. Vienas čia būda- 
mas aš arba tu jaustumės nesmagiai. 

— Ne, ne. Ięskite. 

— Nė velnio. Nieku gyvu nepaliksiu tavęs vieno svetainėje. 
Eime. Nagi! 

Paėmiau jį už alkūnės ir nusivedžiau į miegamąjį. Lova bu- 
vo tuščia. 

— Tere?! 

— Taip, — pasigirdo iš vonios labai susijaudinęs balsas. 

— Atėjo vienas mano jaunas studentas. Jis studijuoja teolo- 
giją. Labai vienišas jaunuolis. Jam žūtbūt reikia draugijos. Ar 
jis gali prie mūsų prisidėti? 

Nežinau, ką apie tai pagalvojo Rėjus Smitas O'Railis. Iš vo- 
nios niekas neatsiliepė. 

— Kas? - galop paklausė jinai. 

Priėjau prie pat durų. 

— Tavo dėmesio reikia labai vienišam jaunam atsiskyrėliui. 
Žūtbūt reikia. Jis vos neverkia. Ar jis gali prigulti prie mūsų? 

— O taip, - iškart atsakė ji. 

Smitas stovėjo prie lovos, kur jį palikau, kaip visų užmirštas 
toršeras be lemputės. Be galo švelniai padėjau jam nusirengti 
ir nuvedžiau iki lovos. Jis užsitraukė antklodes iki smakro lyg 
aštuonmetis, pasiruošęs minus trisdešimt laipsnių temperatū- 
rai. Netrukus iš vonios išėjo Terė, droviai prispaudusi tą patį 
rankšluostį prie tos pačios vietos. Smitas įsistebeilijo į ją, tarsi 
ji būtų dar vienas marsiečių baldas. 

— Tere Traš, prašom susipažinti su Džordžu Lovelasu. Džor- 
džai, čia Terė. 

— Sveiki, — žvaliai šypsodama tarė Terė. 

— Malonu susipažinti, - atsakė Džordžas Rėjus Smitas O'Rai- 
lis Lovelasas. 

— Ar norėtum ją padulkinti, Džordžai? —- paklausiau. Mano 
paties varpa pakėlė galvą ne vien iš tuščio smalsumo. 

— Jūs pirmas, — tarstelėjo jis. 

— Ką gi, aš pirmas, Tere. Duokš man dar kartą savo šikną. 

"Terė atrodė mažumą nustebusi, bet nieko nelaukdama šo- 
ko į lovą šalia mūsų jaunuolio ir bemat atkišo į viršų savo už- 
pakaliuką. Ji pasuko ant pagalvės padėtą žvaliai besišypsantį 
veiduką į Džordžą - į lubas žvelgianti jo galva gulėjo ant kitos 
pagalvės per sprindį nuo jos. Džordžas, rodės, nesveikuoja. 

Aš nutaikiau savo varpą, ėmiau ją baksnoti, ir ji kuo mikliau- 
siai sulindo giliai į šiltą, drėgną Terės vidų. Dieve, kaip gera! 

Terė padėjo nukreipti mane rankomis, bet dabar, kai pradė- 
jau slankioti pirmyn atgal, ji pasiremdama alkūnėmis priartė- 
j0 prie nebylaus Džordžo ir - neabejotinai iš paskutiniųjų žva- 
liai šypsodama —- prikišo veidą prie jo ir pradėjo dalyti jam 
savo gašlius, gyvatiškus bučinius. 

Džordžas gulėjo stangrus kaip išdžiūvęs šiaudas, išskyrus jo 
vidurinę galūnę, kuri buvo nugeibusi it sušlapęs šiaudas. Pri- 
sitraukiau mažąją Terę už šlaunų, kilstelėjau visą jos kūnelį ir 
paguldžiau jos veidą Džordžui ant pilvo. Terė rado vargšą vie- 
nišą, nepamylėtą pimpalą ir atliko savo pareigą. 

Trumpai tariant, Skaitytojau, - paprastai tokie dalykai taip 
ir klostosi, — aš sukėliau nuostabius purslus Terės viduje, o 
Terė tiek dejavo ir raivėsi, kad įtiko visiems, tikriausiai ir sau 
pačiai. Kai ji pagaliau paleido senąjį serą Džordžą, jo galūnė 
buvo vis tokia pat geibi kaip anksčiau. Tačiau kai Terė nusiri- 
to nuo jo ir atsigulė aukštielninka, pamačiau, kad visas jo 
kūnas galop irgi sugeibo. Seras Džordžas taip pat išvydo Šven- 
tąjį Gralį. 

— Terės burna labai maloni - tau taip neatrodo, Džordžai? 

— Ečė, taip, - atsakė jis. 

— Tavo vidus neapsakomai gražus, Tere, — gyriau aš toliau. 

— Ačiū, - atsakė ji. Du jauni mano draugai gulėjo susiglaudę 
nugaromis, o aš per tą laiką atsiklaupiau lovos kojūgalyje. Jau- 
čiausi labai išvargęs, prislėgtas ir tą mano būseną galėjai justi 
iš mano šiurkštokos ironijos. 

— Ar tavo šikna tokia pat šilta ir sultinga kaip tavo dziundzė, 
Tere? 

— Nežinau, - atsakė ji ir sukikeno. 

— Gyveni ir mokaisi, arba, nemirtingais Leonardo da Vinčio 
žodžiais, „Anus delictoris ante uturusi sec“. Pasakyk man, 
Džordžai, ar dabar jauti, kad kažkas tave myli, kad gyvenimas 
vis dėlto turi prasmę? 

— Aš... atleiskit, nesupratau? 

— Pasakojau panelei Tras, kad šįvakar atėjai čia jausdamasis 
labai nelaimingas, vienišas ir nemylimas. Ar ji davė tau dva- 
sios peno, kurio tau reikėjo? 

— Sakyčiau, truputį. 

— Ar girdi, Tere, tik truputį? Tikriausiai Džordžą apnikusi 
baisi depresija. Nejaugi nesuvoki, Džordžai, kad Terė tave bu- 
čiavo ir glamonėjo, nors tu net neprašei? Ji nesavanaudiškai 
atsidavė neprašoma, kad patirtum malonumą ir daugiau suži- 
notum. Ką turi pasakyti? 

Jo veidas nervingai persikreipė. Jis pažvelgė į mane. Galop 
išstenėjo: 

— Turbūt „ačiū“. 

— Nėr už ką, - atsakė Terė. - Man patinka padėti žmonėms. 

— Terė nepaprastai pagalbi, ar ne, Rėjau? 

— Taip, tikrai. 

— Išgerkime visi. Jums škotiško, pone Lovelasai? 

— Taip, ačiū. 

Kai nuogas nupėdinau prie gėrimų spintelės, pirmą kartą 
susimąsčiau, kiek patikimos mūsų anketos. Mažoji panelė T, 
drovioji skaisčioji katalikė, parodė keturiasdešimt trejų metų 
nimfomanės begėdiškumą ir meistriškumą. O mergišius O'Rai- 
lis... Ką gi, teks iš naujo nagrinėti duomenis. 

Gurkšnodami savo gėrimus pasikalbėjome keliomis netikė- 
tai atėjusiomis į galvą temomis: a) apie orą (būtų gerai, jei 
pasnigtų), b) apie Renesanso istoriją (iš tikrųjų Rablė buvo 
rimtas mąstytojas) ir c) apie religiją (dažnas ją klaidingai su- 
pranta). Baigus paliepiau Džordžui: 

— Dabar tavo eilė, Lovelasai. 

— O, taip, ačiū. 

"Ierė atsigulė aukštielninka jo priimti. Pasigirdo keli jaunat- 
viški kiktelėjimai ir, matyt, jis įžengė į pažadėtąją žemę. Su- 
čirškė durų skambutis. 

Iš pradžių man dingtelėjo, ar tik giliai panelės Treisės įsčiose 

neįmontuotas koks nors elektroninis prietaisas, įjungiantis buto 
durų skambutį. Tai atrodė neįtikėtina, bet... 

Šįsyk susiradau chalatą, liepiau mažyliams tęsti be manęs ir 
stojiškai nužygiavau prie durų. Kai iškišau apgirtusį veidą pro 
duris, už jų stovėjo daktarė Feloni. Negalėdami patikėti išti- 
sas penkias sekundes spoksojome vienas į kitą. Tada ji taip 
tirštai išraudo, kad tegaliu pasakyti, jog jos galva, kuri, aišku, 
linksėjo kaip užsukta, patyrė orgazmą. Ji apsisuko ir tekina 
pasileido koridoriumi. Kitą dieną paskambino jos sekretorė ir 
pranešė, kad daktarė Feloni išvykusi į konferenciją Ciuriche 
ir grįš tik po dviejų savaičių. 


Dvidešimt devintas skyrius 


Mano nuotykis su Tere Treise ir Kolumbijos kopuliacijos kome- 
dijos rezultatai apskritai man buvo netikėtumas. Kai tą vakarą 
daktarė Feloni spruko nuo buto durų ir taksi nusigavo į Ciuri- 
chą kitoje Atlanto pusėje, grįžau į miegamąjį ir radau Treisę su 
Džordžu įnirtingai besidarbuojančius lovoje. Manęs grįžusio jie 
visai nepastebėjo, kaip tikriausiai nepasigedo ir manęs nesant. 
Stovėjau, žiūrėdamas į ritmingai kylančią ir nusileidžiančią pa- 
klodę, dengiančią Džordžo užpakalį, o kai toji ėmė krūpčioti, 
patyriau kažką panašaus į Mergelės Marijos apsireiškimą tikin- 
tiesiems. Vadinasi, kiti žmonės taip pat gali vaidinti jiems dirb- 
tinai primestus vaidmenis, taigi ir vaidmenis, parinktus kauliu- 
kų. Net jeigu Terė išties turėjo kažką skaistuoliška, šį vakarą ji 
parodė stebėtiną gebėjimą atsiverti naujiems potyriams. O jei- 
gu ji iš tikro buvo nimfomanė, ligi tol ji rodė drovumą ir santū- 
rumą, stebuklingai kontrastuojantį su jos natūralia atvirų durų 
politika. Atrodė, kad Džordžas Lovelasas irgi gabus mokinys: 
vos per trisdešimt minučių iš mėmės jis virto pisniumi. 

Stovėdamas tame miegamajame ėmiau justi, kad iki šiol tik 
vaidinau kauliukų žmogų. Viskas tebuvo jeu d'esprit, kuriuo 
didžiavausi, bet ne daugiau: prastai prisitaikiusio žmogaus bū- 
das ėpater les bourgeois pačiai buržuazijai to nė nežinant. Bet 
gal aš atsitiktinai atradau paraką ir prisidariau iš jo petardų, 
kai rimtesnis žmogus būtų pasigaminęs sprogmenų? Arba iš- 
radau didinamąjį stiklą ir su juo ieškojau malonių vaizdų, užuot 
bandęs pamatyti ką nors nauja? 

Gal man reikėtų pamėginti paversti kitus aplinkinius kauliu- 
kų žmonėmis? Jeigu Arlyna mielai pabuvo vieną dieną ištvirku- 

sia namų šeimininke, o Terė - telefonu iškviečiama prostitute, 
gal joms patiktų ir kiti vaidmenys, kuriuos paskirtų kauliukai, 
kaip tai padariau aš? Gal man reikėtų kauliukų žaidimus taiky- 
ti kaip kauliukų terapiją savo draugams ir pacientams? 

Mano kauliukų gyvenimas buvo virtęs kone pokštu, bet tą 
akimirką jis atrodė misija — tikslu, kurio galiu siekti, kad pa- 
kelčiau kitus žmones į naujas aukštumas. Aš ridendavau kau- 
liukus žaisdamas pagiežingą Žaidimą prieš pasaulį; dabar aš 
juos ridensiu tam, kad sukurčiau naujus „aš“ — Atsitiktinumo 
Žmones. Kauliukų vakcina išnaikins nuobodulį kaip poliomie- 
litą. Aš sukursiu Naują Pasaulį, geresnį, kuriame viešpataus 
džiaugsmas, įvairovė ir spontaniškumas. Aš tapsiu naujos pa- 
dermės - Kauliukų Žmonių - Tėvu. 

— Gal galėtumėt paduoti mums rankšluostį? — paprašė Te- 
rė. Didžiąją jos veido ir kūno dalį dengė paklodė ir masyvus 
Džordžo kūnas. 

Mano pakilios nuotaikos nesugadino net šis šiurkštus įsi- 
brovimas į mano mintis. Tomis šlovingomis minutėmis Žžiūrė- 
jau į save kuo rimčiausiai. Nuėjau į vonią, atnešiau jiems rankš- 
luostį. Mažumą pakikenę jie gulėjo šalia tylėdami ir vėl manęs 
nepastebėdami. Kol paklodė gulėjo suglebusi ir nejudanti ant 
nebylių jų kūnų, pirštų galiukais nutipenau prie pasidėtų ant 
grindų kelnių ir išsitraukiau iš kišenės savo kauliukus. Jei atsi- 
vers nelyginis akių skaičius — šįvakar su Džordžu ir Tere pra- 
dėsiu kauliukų terapiją, jei lyginis - nepradėsiu. Kupinas pasi- 
tikėjimo savimi paridenau kauliuką lovos kojūgalyje - šešios 
akys. Hmmm. Kaip geroji fėja, palikusi vaikučiui monetą po 
pagalve, susirinkau drabužius ir išsprūdau į naktį. Ausyse ai- 
dėjo nemirtingi Kristaus žodžiai: „Gydytojau, padėk sau - ši- 
taip padėsi ir savo ligoniams. Tegu geriausia pagalba būna, 
kad jis savo akimis išvys žmogų, kuris išgydo save.“ Aš buvau 
pasiryžęs nusiplėšti nuo savo kūno kuklius daktaro Lucijaus 
Rainharto drabužius ir stoti prieš savo pacientus apsinuogi- 
nęs ir atsiskleidęs - Kauliukų Žmogus. 


Trisdešimtas skyrius 


Pirmas suaugęs žmogus, daktaro Rainharto supažindintas su 
kauliukų gyvenimu, buvo Arlyna Ekstein, nekrentanti į akis žmo- 
na daktaro Eksteino, garsaus psichoanalitiko ir veikalų auto- 
riaus. Jau keleri metai ponia Ekstein skundėsi įvairiomis nervų 
ligomis, kurias aiškino seksualiniu nepasitenkinimu, kylančiu 
dėl epizodiško vyro glamonių pobūdžio. Neturintis laiko dakta- 
ras Eksteinas sausiui įpusėjus pagaliau nusprendė siųsti ją pas 
psichoanalitiką, kad šis galėtų nusigauti iki jos problemos gel- 
mių. Vyrui paraginus („Sutvarkyk ją, Lukai, brangusis“), ji ėmė 
lankyti psichoanalizės sesijas pas daktarą Rainhartą. Kelios pir- 
mosios sesijos buvo skvarbios, ir ponia Ekstein pamatė gebanti 
atsiverti dažniau negu anksčiau. Daktaras Eksteinas pastebėjo, 
kad Žmonos nervingumo simptomai sumažėjo ar visai pranyko 
ir kad seksas nebėra užvaldęs visų jos minčių. 

Praėjus kiek daugiau nei pusantro tokio gydymo mėnesio 
(tris kartus per savaitę), daktaras Rainhartas, paakintas Mer- 
gelės Marijos apsireiškimo per Rainharto-Feloni pakantumo 
amoralumui tyrimą, pasiryžo pradėti kauliukų terapiją. Jis pra- 
dėjo ramiai ir oriai — toks nusiteikimas buvo būdingas šiai jo 
gyvenimo stadijai. 

— Nenusisek liemenėlės, Arlyna, noriu pasikalbėt su tavim 
apie kai ką svarbaus. 

— Negali pasikalbėt apie tai vėliau? 

— Ne. 

Jis išsitraukė du naujus sidabrinius kauliukus, ką tik paga- 
mintus Zaxco bendrovės Meksikoje, ir padėjo juos ant savo 
rašomojo stalo. 

— Kas čia, Lukuti? 

— Čia kauliukai. 

— Tiek aš matau. 

— Mes pradėsime kauliukų terapiją. 

— Kauliukų terapiją? 

Daktaras Rainhartas be galo aiškiai išdėstė kauliukų ride- 
nimo siekiant nustatyti būsimus veiksmus praktiką ir teoriją. 
Ponia Ekstein klausėsi labai dėmesingai, nors nesiliovė muis- 
tytis ant kėdės. Kai tapo aišku, kad jis baigė, ji kurį laiką tylė- 
jo, paskui giliai atsiduso. 

— Bet aš vis tiek nesuprantu kodėl, - tarė ji. - Sakai, galiu 
leist kauliukams nuspręsti, ar dulkinsimės šį rytą, ar ne. Ma- 
nau, tai kvaila. Aš noriu dulkintis. "Tu nori dulkintis. Kam trauk- 
ti į šį reikalą kauliukus? 

— Todėl, kad daugybė tavo dalelių nenori dulkintis. Nedide- 
lė tavo dalis nori man užvožti, parbėgti pas Džeiką arba kal- 
bėtis su manim apie psichoanalizę. Tačiau toms tavo dalims 
niekada neleidžiama pasireikšti. Tu slopini jas, nes didžioji ta- 
vo dalis tenori dulkintis. 

— Jeigu tai mažos mano dalelės, tegu jos ir lieka mažos. 

Daktaras Rainhartas atsilošė su kėde ir atsiduso. Jis išsi- 
traukė pypkę ir ėmė ją kimšti. Paėmė vieną sidabrinį kauliu- 
ką, pakratė delne ir metė ant stalo. Susiraukė. 

— Papasakosiu tau, kaip gimė Dievas - papasakosiu apie Kau- 
liukų Žmogaus gimimą. 

Tada daktaras Rainhartas papasakojo kiek paredaguotą is- 
toriją apie tai, kaip jis atrado kauliukus ir pirmą kartą išžagi- 
no ponią Ekstein. Baigdamas tarė: 

— Jei nebūčiau atidavęs nedidutei dalelei savęs galimybės, 
kad ją pasirinks kauliukas, dabar mudu čia nesėdėtume. 

— Tu davei jam tik vieną tikimybę iš šešių? 

— Taip. Esmė ta, kad aš daviau savasties mažumai galimybę 
būti išgirstai. 

— Viso labo vieną tikimybę iš šešių? 

— Mes niekuomet negalėsime tapti visaverčiais žmonėmis, 
kol neišvystysime visų svarbių savasties aspektų. 

— Vos viena šeštoji tavęs geidė manęs? 

— Arlyna, tai buvo istorinis įvykis. Mes kalbame apie teoriją. 
Nejaugi nesupranti, kad paklūstant kauliukams atsiveria vi- 
siškai naujos gyvenimo sritys? 

— Aš jaučiu, kad buvau išnaudota. 

— Jei suviliočiau tave iš šaltakraujiško geismo, jaustumeis 
patenkinta. Bet aš leidau įsikišti atsitiktinumui, ir tu jautiesi 
buvusi išnaudota. 

— Nejaugi ničnieko nejauti taip stipriai, kad nenorėtum pa- 
naudoti kauliukų? 

— Žinoma, jaučiu, bet tokius jausmus aš stengiuosi užgniaužti. 

Daktaras Rainhartas ir ponia Ekstein žiūrėjo vienas į kitą 
visą minutę. Daktaras Rainhartas droviai šypsojosi, 0 ponia 
Ekstein atrodė pasibaisėjusi. Galop ji paskelbė nuosprendį. 

— Tu esi beprotis, — pareiškė ji. 

— Visiškas. Klausyk, aš tau parodysiu, kaip viskas vyksta. Aš 
užrašysiu, tarkime, tris galimybes. Viena ar dvi akys reikš, kad 
tęsime šį pokalbį, trys ar keturios - kad baigsim jį dabar pat, ir 
kiekvienas leisim kauliukams nuspręsti, ką veiksime kitas ke- 
turiasdešimt minučių. Penkios ar... 

— O penkios ar šešios reikš, kad mes pasidulkinsim. 

— Na, gerai. 

Daktaras Rainhartas davė kauliuką poniai Ekstein. Kelias 
sekundes smarkiai pakračiusi jį rieškučiose, ji paklausė: 

— Ar tai darant man nereikia murmėti kažkokių niekų? 

— Gali pasakyti paprastai: „Teesie ne mano valia, o Tavo, 
Kauliuk“. 

— Leisk mums smagiai pasipisti, Kauliuk, — tarė ji ir numetė 
jį ant rašomojo stalo. 

Atsivertė penkios akys. 

— Man dingo noras dulkintis, — tarė ji, bet pamačiusi susi- 
raukusį daktaro Rainharto veidą nusišypsojo. Ji pajuto prade- 
danti suprasti kauliukų gyvenimo pranašumus. Bet, nespėjus 
jai leisti savo didžiajai daliai imtis darbo, prašneko daktaras 
Rainhartas. 

— Dabar mes galim mesti kauliuką, kad nuspręstume, kaip 
mylėsimės. 

Arlyna sudvejojo. 

— Ką? - paklausė. 

— Sueities būdų yra begalė; atskiros mūsų dalys trokšta skir- 
tingų. Turim leisti nuspręsti kauliukams. 

— Supratau. 

— Pirmiausia, katras iš mūsų bus seksualiai agresyvus, aš ar 
tu? Jeigu iškris nelyginis... 

— Luktelk. Aš pradedu suprasti šį žaidimą. Aš irgi noriu žaisti. 

— Tai Žaisk. 

Ponia Ekstein paėmė abu kauliukus ir tarė: 

— Viena akis reikš, kad mes mylėsimės tuo, rodos, tau patin- 
kančiu juokingu būdu. 

— Gerai. 

— Dviakė reikš, kad aš atsigulsiu, o tu rankomis, burna ir 
linksmakočiu liesi visas mano kūno dalis, kol aš nebegalėsiu 
ištverti ir pareikalausiu ko nors kita. Triakė... 

— Arba ridensime kauliuką dar kartą. 

— Triakė... Pagalvokim... Tu žaisi su mano krūtim penkias 
minutes. 


— Toliau. 

Ponia Ekstein padvejojo, paskui jos veide pamažu ėmė švis- 
ti šypsena. 

— Visada turim leisti spręsti kauliukams, ar ne? 

— Tikrai taip. 


— Bet galimybes kontroliuojame mes. 
— Šaunuolė! 

Ji džiugiai šypsojosi, tarsi būtų maža mergaitė, ką tik išmo- 

kusi skaityti. 

— Jei atsivers keturios, penkios ar šešios akys, tai reikš, kad 
mes turim pabandyti pasidaryti kūdikį. 

— Aaaa... - tarė daktaras Rainhartas. 

— Aš išsiėmiau tą guminį kamštį, kurį Džeikas liepė gydyto- 
jui sukišti į mane, ir man atrodo, kad man ką tik įvyko ovulia- 
cija. Iš vienos knygos sužinojau, kokios dvi padėtys geriausios 
kūdikiui daryti. 

— Aišku. Arlyna, aš... 

— Ridenti"? 

— Luktelk. 

— Ko? 

— Aš... aš galvoju. 


— Duokš man kauliuką! 
— Man rodos, tu suteikei per didelę tikimybę vienai iš gali- 


mybių, — su jam būdingu profesionalaus psichiatro šaltakrau- 
jiškumu tarė daktaras Rainhartas. - Tarkime, jei iškris šešakė, 
mes bandysime mylėtis viena padėtimi po kitos, parinktos iš 
sąrašo, kurį pateiksim kauliukui. Po dvi minutes kiekviena pa- 
dėtimi. O kada ateis orgazmai — nesvarbu. 

— Bet keturakė ir penkakė vis tiek reikš, kad mes darysim 


kūdikį? 
— Taip. 
— Gerai. Ridenti? 


— Ridenk. 
Ponia Ekstein parideno kauliuką. Atsivertė keturakė. 


— Aaaa... - tarė daktaras Rainhartas. 

— Valio! —- sušuko ponia Ekstein. 

— Tai kokiom padėtim siūlo dulkintis medikai? — kiek suir- 
zęs paklausė daktaras Rainhartas. 

— Aš parodysiu. Laimės tas, kuris patirs daugiau orgazmų. 


— Laimės ką? 

— Nežinau. Laimės porą kauliukų nemokamai. 

— Aišku. 

— Kodėl mes jau seniai nepradėjom šios terapijos? — pasku- 
bomis nusirengdama paklausė ponia Ekstein. 

— Tikiuosi, supratai, — iš lėto rengdamasis operacijai tarė 
daktaras, - kad pasimylėję vieną kartą turėsime vėl klausti 
kauliuko. 

— Žinoma, žinoma - eikš čia, - atsakė ponia Ekstein ir ne- 
trukus abu su daktaru Rainhartu susikaupę ėmėsi kauliukų 
terapijos. Lygiai vienuoliktą daktaras Rainhartas per komu- 
tatorių pranešė sekretorei, kad šį rytą jam pavyko prasiskverbti 
itin giliai ir, kadangi jo triūsas gali duoti gražių vaisių, tiesa, 
pasirodysiančių tik po ilgo laiko, teks atidėti ponui Dženkin- 
sui paskirtą vizitą, idant juodu su ponia Ekstein galėtų tęsti. 

Dvyliktą valandą ponia Ekstein švytėdama išėjo iš daktaro 
kabineto. Prasidėjo kauliukų terapijos istorija. 


Trisdešimt pirmas skyrius 


Ją išmėgino profesorius Orvilis Boglsas iš Jeilio universiteto; 
Arlynai Ekstein ji pasirodė produktyvi; Terė Treisė jos pade- 
dama iš naujo atrado Dievą; pacientas Džozefas Spesijas iš 
Kvinzboro valstybinės ligoninės pamanė, kad čia sąmokslas, 
sumanytas išvesti jį iš proto. Žodžiu, kauliukų terapija lėtai, 
bet užtikrintai ir nežinant mano Žmonai bei kolegoms augo, o 
Didžioji Kolumbijos kopuliacijos komedija pasiekė orgazmą 
ir išsisėmė. Dvi Barnardo koledžo studentės, kurioms atskirai 
buvo nurodyta užmegzti vienai su kita lesbietiškus santykius, 
pasiskundė savo dekanei, ir toji bemat pradėjo tyrimą. Nors 
patikinau ją, kad mudu su daktare Feloni esame tikri profe- 
sionalai, JAV medikų asociacijos nariai, registruoti respubli- 
konai, ne itin aršiai pasisakantys prieš karą Vietname, bandy- 
mas jai vis tiek pasirodė „įtartinas ir keliantis pasipiktinimą“, 
tad aš jį nutraukiau. 

Tiesą sakant, visi mūsų suplanuoti susitikimai jau buvo baigti. 
Mažiau nei šešiasdešimt procentų vyko taip, kaip buvome nu- 
matę. Dabar aš su dviem magistrantais jau kelios savaitės ban- 
dėm surinkti aplankus su užpildytomis anketomis ir apklausti 
mūsų „laborantus“, bet pats eksperimentas buvo baigtas. Kai 
rudenį paskelbiau straipsnį apie mūsų darbą (daktarė Feloni 
atsisakė, kad jos pavardė būtų minima kalbant apie straipsnį 
ar eksperimentą), jis sukėlė nedidelę sensaciją ir tapo vienu iš 
įrodymų, kuriuos mano priešai panaudojo, kad išmestų mane 
iš JAV medikų asociacijos. 

Nors dauguma mūsų tiriamųjų lyg ir patyrė malonumą daly- 
vaudami eksperimente, vienas kitas gavo psichologinę traumą. 

Praėjus maždaug dešimčiai dienų po mano pas de trois, mūsų 
kontora gavo prašymą, kad aš gydyčiau vieną iš daktarės Felo- 
ni tiriamųjų, dalyvavusią mūsų bendrame eksperimente. Ti- 
riamoji, panelė Viljota, teigė tapusi neurotike todėl, kad daly- 
vavo eksperimente, ir prašėsi gydoma. Jai buvo paskirtas pri- 
ėmimas. Kitą dieną sutartu laiku sėdėjau savo kabinete ir ap- 
rašinėjau naujus sugalvotus pratimus su kauliukais. Atsidarė 
ir užsidarė kabineto durys, įėjo maža mergaitė, o kai į ją pa- 
žiūrėjau, ji svirduliuodama žengtelėjo į priekį ir susmuko ant 
kušetės. 

Tai buvo Terė „Treisė“ Viljota. Dvidešimt minučių sugai- 
šau, kol įtikinau ją, jog iš tikrųjų esu daktaras Rainhartas, psi- 
chiatras, ir jog dalyvavau su ja eksperimente todėl, kad rinkau 
duomenis — aš kiek plačiau pažiūrėjau į savo vaidmenį, ir tai 
juk visai natūralu. Apsiraminusi ji papasakojo man, kodėl at- 
ėjo prašytis gydoma. Ji sėdėjo ant kušetės krašto ir trumpos 
jos kojytės tabalavo aukštai virš grindų. Vilkėdama kukliu pilkš- 
vu kostiumėliu su trumpu sijonu, pasakodama apie savo bė- 
das ji atrodė gležnesnė, nervingesnė ir jausmingesnė negu ma- 
žiau kaip prieš dvi savaites. Tada ir per paskesnes sesijas pa- 
stebėjau, kad jai sunku į mane žiūrėti ir kad ji visuomet įeina į 
kabinetą ir iš jo išeina nudelbusi švelnias rudas akis į grindis, 
tarsi būtų paskendusi mintyse. 

Po neįprasto vakaro su manimi ir Džordžu Terė akivaizdžiai 
patyrė tapatybės krizę. Pasikalbėjusi su kunigu Forbsu ji įžvel- 
gė naujų dalykų savo katalikiškame tikėjime, bet ėmė manyti, 
kad dėl jos seksualinio nuotykio „Dievo šlovė neišaugs“. Ji pa- 
juto, kad darosi vis abejingesnė Dievo šlovei ir vis labiau do- 
misi vyrais. Tačiau geismas ir seksas yra blogybės — bent jau 
taip ji įsitikino prieš tą nuotykį. O štai kunigas Forbsas jai aiš- 
kino, esą Bažnyčiai seksas labai patinkąs. Tačiau išaiškėjo, kad 
kunigas Forbsas yra psichiatras, mokslininkas, daktaras, bet 
visiems pastariesiems seksas irgi labai prie širdies. Ji teigė 

pajutusi pasitenkinimą, kai palengvino vienatvę Džordžui X, 
bet, kunigui Forbsui išėjus, Džordžas, matyt, leido jai paleng- 
vinti jam vienatvę dar vieną kartą, o paskui išvadino kekše ir 
šliundra. Dėl viso to ji pamatė nebegalinti niekuo tikėti. Visus 
jos troškimus ir įsitikinimus sudaužė į šipulius emocijos, patir- 
tos eksperimento vakarą, o naujų vietoj jų neatsirado. Viskas 
jai atrodo nepatikima ir beprasmiška. 

Nors nekantravau pradėti su ja kauliukų terapiją, turėjau 
nepertraukdamas jos leisti išlieti savo bėdas per pirmas dvi 
psichoanalizės valandas. Per trečią sesiją — ji vis dar sėdėjo 
tabaluodama kojomis, įsmeigusi akis į grindis — ji galop pri- 
trūko gailesčio sau ir ėmė be perstojo kartoti žŽmogiškiausią iš 
visų priedainių: „Aš nežinau, ką daryti.“ 

— Tau vis grįžta tas pats pagrindinis jausmas, — paaiškinau, — 
kad visi tavo troškimai ir įsitikinimai yra iliuziniai ir beprasmiški. 

— Taip. Aš pasiprašiau gydoma psichoanalize, nes negaliu 
ištverti tuštumos pojūčio. Po to vakaro nežinojau, kas esu. Kai 
praėjusią savaitę pamačiau, kad mano psichoanalitikas - jūs, 
pamaniau, kad kraustausi iš proto. Net mano tuštuma pasiro- 
dė tuščia. 

Jos veide pasirodė liūdna, švelni Natali Vud šypsena, bet 
akių ji nepakėlė. 

— O kas, jei tu teisi? — paklausiau. 

— Atleiskit, nesupratau? 

— Kas, jeigu tavo pojūtis, kad visi troškimai yra nepatikimi, 
O visi įsitikinimai iliuziniai, yra teisingas - brandus, pagirtinas 
požiūris į tikrovę, tuo tarpu visi kiti žmonės gyvena apgaudi- 
nėdami save iliuzijomis, kurių atsikratyti tau padėjo tai, ką 
patyrei tą vakarą? 

— Be abejo, taip ir manau. 

— Tai kodėl nesielgus taip, kaip galvoji? 

Šypsena jos veide pranyko ir ji susiraukė, vis dar nepakel- 
dama akių į mane. 

— Ką turit galvoje? 

- Žiūrėk į visus savo troškimus kaip į vienodai vertingus, o į 
kiekvieną įsitikinimą — kaip į patį tikriausią. 

— Kaip tai padaryti? 

— Liaukis bandžiusi kurti kažkokius elgsenos šablonus ar as- 
menybę - tiesiog daryk tai, ką nori. 

— Bet aš nenoriu nieko daryti — čia ir yra visa bėda. 

— Taip yra todėl, kad leidi vienam troškimui - troškimui tvir- 
tai tikėti ir būti aiškiai apibrėžta asmenybe - slopinti visus ki- 
tus tavo troškimus. 

— Gal, bet neįsivaizduoju, kaip galiu būti kitokia. 

— Tapk kauliukų žmogum. 

Ji pakėlė galvą ir vangiai, be jokio jausmo pažvelgė man į 
akis. 

- Ką? 

— Tapk kauliukų žmogum, - pakartojau. 

— Ką jūs norit pasakyt? 

— Aš, - rimtai, kaip ir derėjo tokią akimirką, palinkau į prie- 
kį, - esu didysis Kauliukų Žmogus. 

Ji šyptelėjo ir nusuko akis į šoną. 

— Nesuprantu, apie ką jūs kalbat. 

— Tu tiki, kad visi tavo troškimai yra vienodai abejotini, be- 
prasmiški ir banalūs? 

— Taip. 

— Kartais niekas nesikeičia nuo to, kad kažką padarai ar ne- 
padarai? 

— Pataikėt kaip pirštu į dangų. 

— Tai kodėl neleidus riedančiam kauliukui - atsitiktinumui — 
nuspręsti, ką tau daryti? 

Ji vėl pakėlė akis. 

— Tai štai kodėl jūs nuolat keičiat vaidmenis ir taip keistai 
elgiatės? 

— Iš dalies. 


/, 
1, 
0 


ITT 
LT 


234 


— Jūs leidžiat... atsitiktinumui... porai kauliukų spręsti, kaip 
jums gyventi? 

— Taip, tam tikrose ribose. 

— Kaip jūs tai darot? 

Pirmą kartą jos akys suspindo. Mataruodama kojomis ji įdė- 
miai klausėsi mano trumpo aiškinimo, kaip gyvenu sugalvo- 
damas galimybes ir leisdamas kauliukams pasirinkti. 

— Dieve brangus! - tarė ji man baigus. Vėl paspoksojo į grin- 
dis. - Kaip nuostabu! — Vėl patylėjo. - Pirma buvote istorijos 
profesorius, paskui kunigas Forbsas, vėliau meilužis, sąvadau- 
tojas, psichiatras, o dabar - kauliukų žmogus. 

Aš triumfuodamas švytėte švytėjau. 

— Tiesą sakant, - tariau, - aš dirbu laidoje „Slapta kamera“. 

Terė išbalo. Man prireikė dviejų minučių, kol įtikinau ją, 
kad pajuokavau. Kai ji atitoko, ar bent jau atrodė, kad atito- 
ko, nusišypsojo savo švelnia šypsena, pakėlė į mane akis, šel- 
miškai išsišiepė ir ėmė kikenti. Ji kikeno gal dar dvi minutes, 
tada nustojo. Išsitraukė iš kostiumėlio kišenės nosinę ir nusi- 
šluostė ašaras. Kandžiodama apatinę lūpą, bet stengdamasi 
žiūrėti man į akis tyliai tarė: 

— Manau, norėčiau pamėginti būti... kauliukų moterim. 

— Tau būtų į naudą. 

— Blogiau, kaip yra, būti negali. 

— Tokia ir turi būti kauliukų žmogaus nuostata! 


Po teisybei, iš pradžių mums su Tere nesisekė. Ji buvo perne- 
lyg vangi ir skeptiška, todėl kauliukų nurodymus vykdydavo 
labai atsainiai. Per tą vangumą visiems jos sugalvotiems va- 
riantams stigdavo vaizduotės, 0 jeigu priversdavau ją sukurti 
kokias drąsesnes galimybes, ji nepaklusdavo kauliukui. 

Tik praėjus beveik dviem savaitėms po vienos sesijos ji ėmė 
tikėti kauliukišku gyvenimu. Ji pati atskleidė problemos esmę: 

— Man... man sunku... tikėti. Turėčiau jausti... kad tikiu, bet 
to nejaučiu... — ji nuščiuvo. 

— Žinau, - tarstelėjau. - Kauliukų gyvenimas neįmanomas 
be religijos, be tikėjimo — nuoširdaus tikėjimo. 

Stojo tyla. 

— Taip, dvasios tėve, - tarė ji ir nusišypsojo - tai ji darė retai. 

Aš nusišypsojau jai ir kalbėjau toliau: 

— Sveikas skepticizmas yra esminis tikro tikėjimo elementas. 

— Taip, dvasios tėve, - nenustodama šypsotis tarė ji. 

Atsilošiau ant kėdės. 

— Gal turėčiau pasakyti tau pamokslą. 

Paridenau kauliuką ant mudu skiriančio stalo. Jis atsakė tei- 
giamai. Susiraukiau. 

— Aš klausau, - tarė ji, nes vis dar tylėjau. 

— Ko gero, mano žodžiai tau pasirodys labai forbsiški, bet 
kas aš esu, kad abejočiau Kauliuko valia? 

Įsmeigiau į ją žvilgsnį. Abu jutome, kokia iškilminga ši aki- 
mirka. 

— Aišku, ką norėjo pasakyti Kristus: kad išsigelbėtum, pri- 
valai prarasti savastį. Turi atsisakyti asmeninių, pasaulietiškų 
troškimų, tapti dvasios skurdžiumi. Atiduodamas savąją valią 
kauliuko užgaidoms, kaip tik ir rodai Šventojo Rašto giriamą 
savęs išsižadėjimą. 

Ji žiūrėjo į mane neregio akimis, tarsi manęs klausytųsi, bet 
nieko nesuprastų. 

— Ar suvoki, - aiškinau toliau, - kad vieninteliai nesavanau- 
diški veiksmai yra tie, kuriuos tau liepia atlikti ne „aš“? 

Terė susiraukė. 

— Suprantu: klausydamas kauliukų paliepimų galbūt elgiesi 
nesavanaudiškai, bet Bažnyčia nori, kad mes patys įveiktume 
savo nuodėmingumą. 

Pasilenkiau į priekį ir suėmiau rankomis Terės delnuką. Jau- 
čiausi kalbąs kuo nuoširdžiausiai - mano išraiška, žinoma, tai 
paliudijo. 

— Klausyk įdėmiai, Tere. Žodžiuose, kuriuos netrukus išgirsi, 

glūdi didžiųjų pasaulio religijų išmintis. Jeigu žmogus įveikia 
tai, ką jis vadina nuodėmingumu, savo valios galia, jis tik dar 
labiau ima didžiuotis savimi, bet net Biblija sako, kad tai ir yra 
kertinis nuodėmės akmuo. Žmogus suvokia, koks niekam ver- 
tas yra, tik tada, kai nuodėmę įveikia kokios nors išorinės jė- 
gos — tik tada jis nustoja didžiuotis. Kol kaip individas sieksi 
gėrio, arba patirsi nesėkmę — o tada ir kaltės jausmą — arba 
pasikelsi į puikybę, o ji, žinia, yra didžiausioji blogybė. Kaltė 
arba puikybė - štai kokių dovanų gauni iš savasties. Vieninte- 
lis išsigelbėjimas — turėti tikėjimą. 

— Taip, bet tikėjimą kuo? - paklausė Terė. 

— Tikėjimą Dievu, - atsakiau. 

Ji atrodė suglumusi. 

— O kas nutiko kauliukams? — paklausė. 

— Žinai, aš perskaitysiu tau ištrauką iš vienos šventos kny- 
gos. Klausykis įdėmiai. 

Ištraukiau iš stalčiaus pastaruoju metu padarytus užrašus 
apie savo rutuliojamą kauliukų teoriją ir, po pusės minutės 
radęs, ko ieškojau, pradėjau skaityti. 

— „Iš tikrųjų ašiai nešventvagiauju, kai jus mokau: virš visa 
ko aukščiau yra dangiškasis Atsitiktinumas, dangiškasis Ne- 
kaltumas, dangiškasis Žaismingumas, dangiškasis Šansas. O 
Šansas esti seniausia pasaulyje dieviška būtybė. Pažvelkite: 
ašiai ateinu išvaduoti visa ko iš Tikslingumo vergijos ir grą- 
žinti į sostą dangiškąjį Šansą, idant jisai ir vėlei visa ką valdy- 
tų. Protas vergauja Tikslingumui ir Valiai, bet ašiai jįjį išva- 
duosiu ir atiduosiu į dangiškojo Atsitiktinumo ir Žaismingu- 
mo rankas beigi mokysiu, jog visame kame neįmanomas vie- 
nas dalykas: protas. Šiek tiek išminties neprošal, tik tiek, kad 
sukeltų visame kame sumaištį, bet štai kuomi ašiai įsitikinau 
žvelgdamas į kiekvieną atomą, molekulę, medžiagą, augalą, 
gyvą padarą ar žvaigždę: jiejie mieliau šoktų prie Atsitikti- 
numo kojų. 

Ak, skaistusai, aukštasai dangau viršum manęs! Dabar, kai 
sužinojau, jog nesama jokio tikslą turinčio amžinojo voro ir 
jokio proto voratinklio, tujai tapai man dieviškųjų nutikimų 
šokių aikštele; tujai tapai dievišku stalu dieviškiems kauliu- 
kams ir žaidžiantiesiems kauliukais. Nejaugi mano klausyto- 
jai rausta? Gal aš sakau nesakytina? Gal aš šventvagiauju no- 
rėdamas jumis palaiminti?“ 

Baigiau skaityti, pažiūrėjau, ar nėra daugiau su šiuo klausi- 
mu susijusios medžiagos, ir, nieko neradęs, pakėliau akis. 

— Man negirdėta, - tarė Terė. 

— Zaratustra. Bet ar viską supratai? 

— Nežinau. Man patiko. Kažkuo man labai patiko. Bet neži- 
nau... nesuprantu, kodėl turėčiau tikėti tais kauliukais. Ko ge- 
ro, čia ir yra bėda. 

— Jei žvirblis krenta ant žemės, Dievas būtinai jį pamatys. 

— Žinau. 

— Ar vienas kauliukas gali nukristi ant stalo Dievo nepama- 
tytas? 

— Ne, manau, negali. 

— Ar prisimeni didingąją Jobo knygos pabaigą? Dievas kalba iš 
audros ir klausia Jobo, kaip šis drįstąs abejoti Dievo valia. Trijuo- 
se ilguose, gražiuose skyriuose Dievas smerkia visišką Žmogaus 
nemokšiškumą ir bejėgiškumą. Štai kokius dalykus jis sako: 


„Kur tu buvai, kai dėjau žemės pamatus?..“ 

„Ar kas durimis uždarė jūrą, kai ji prasiveržė iš gel- 
mių?“ 

Ir: „Ar kada nors savo gyvenime įsakei aušrai, kada 
prasidėti?“ 

„Ar tau buvo atvertos mirties durys?“ 


Šitaip Dievas moko vargšą Jobą, bet stilingai — gražiausia 
poezija pasaulyje — ir Jobas suvokia, kad klydo, kai verkšleno 
ir dvejojo. Paskutiniai jo žodžiai Viešpačiui tokie: 

„Žinau, jog gali visa ką padaryti, jog gali įvykdyti vis- 
ką, ką tik užsimoji... 
Todėl aš niekinu save ir atgailauju dulkėse ir pele- 
nuose.“ 
Aš baigiau, ir mudu su Tere kurį laiką tylėdami žiūrėjome 
vienas į kitą. 
— Dievas gali visa ką, —- porinau aš toliau. - Jis gali įvykdyti 
viską, ką tik užsimoja. Visados. 
— Taip, - pritarė ji. 
— Mes turim niekinti save ir prarasti savastį, jei norime būti 
išgelbėti. 
— Taip. 
— Dievas mato, kaip krenta net pats mažiausias žvirbliukas. 


— Taip. 
— Kaip mažiausias kauliukas ridenasi ant stalo. 


— Taip. 

— Tujai visados žinosi, kokius variantus davei Kauliukui. 
— Taip. 

— Tere, tikėti Kauliuką turi dėl paprastos priežasties. 

— Taip. 

— Kauliukas yra Dievas. 

— Kauliukas yra Dievas, - atsakė ji. 


Trisdešimt antras skyrius 


Tą pavasarį, kai sėdėjau Kvinzboro valstybinės ligoninės val- 
dybos posėdyje, man atėjo į galvą mintis apie eksperimentų su 
visiškai atsitiktine aplinka centrus. Penkiolika senių, visi gydy- 
tojai, mokslų daktarai ir milijonieriai, sėdėjo prie didžiulio sta- 
čiakampio stalo ir kalbėjosi apie santechnikos atnaujinimą, dar- 
bo užmokesčio skales, ligos istorijas ir pirmumo teisę, 0 tuo 
tarpu ligoniai kvadratinės mylios plote aplink mus vis pato- 
giau grimzdo į savo įvairiai apibrėžiamą stuporą. Buvau įpu- 
sėjęs piešti daugiarankį, daugiakojį, daugiagalvį Šivą, kai stai- 
ga pist! - šovė ta mintis: Kauliukų centras, įstaiga paprastiems 
mirtingiesiems paversti į atsitiktinumo žmones. Staiga pama- 
čiau, kaip per trumpą laiką bus sukurta tokį galingą poveikį 
turinti aplinka, kad kauliukų gyvenimo principai ir praktika 
vos per kelias savaites bus įdiegti tokiu lygiu, kokį pasiekti man 
prireikė daugybės mėnesių. Mintyse regėjau kauliukžmogių 
visuomenę. Regėjau naują pasaulį. 

Senis Koblstounas, mūsų aukštas, orus pirmininkas, labai 
apgalvotai kalbėjo apie ligoninės pasisavinimo teisės įstaty- 
mą. Nuo šešių pypkių, trijų cigarų ir penkių cigarečių kam- 
barys žaliomis sienomis atrodė balzganas, lyg būtų po van- 
deniu. Jaunas (keturiasdešimt šešerių metų) daktaras šalia 
manęs tuo pačiu judesiu nestabtelėdamas keturiasdešimt mi- 
nučių krutino koją. Rašikliai snūduriavo prie popieriaus la- 
pų, manasis vienintelis paišinėjo. Žiovulys buvo slepiamas 
kosuliu ar pypkiavimu. Kai po Koblstouno apie neveiksmin- 
gą biurokratijos sistemą, trukdančią spręsti kanalizacijos pro- 
blemas, ėmė kalbėti daktaras Vinkas, staiga žiūrint į septynias 

Šivos rankas, šešias kojas ir tris galvas man šovė Kauliukų cen- 
tro sumanymas. 

Išsitraukiau iš liemenės kišenėlės savo žaliąjį kubelį ir da- 
viau jam penkiasdešimties procentų tikimybę, kad sukursiu 
tokį institutą. Jis atsakė teigiamai. Vos susilaikiau nesušukęs. 
Išsprūdęs man iš burnos garsas mataruojančios kojos šalia ne- 
sustabdė — ji tik ėmė krutėti lėčiau. Keturios galvos nežymiai 
kriptelėjo mano pusėn, paskui vėl pagarbiai atsigręžė į dakta- 
rą Vinką. Aš degte užsidegiau šia mintimi. Antrą kartą pari- 
denau kauliuką ant bloknoto, kuriame paišinėjau. 

— Ponai! — pasakiau garsiai, atsistojau ir atitraukiau kėdę. 
Daktaras Vinkas, stovintis priešais ir pražiota burna spoksan- 
tis į mane, atrodė kaip nykštukas. Visi kiti pagarbiai atsisuko į 
mane. Mataruotojas toliau mataravo koją. 

— Ponai, — pakartojau, ieškodamas tinkamų žodžių, — dar 
viena kanalizacija teleis mums geriau tvarkyti šūdus, bet nie- 
ko neišspręs. 

— Tikra tiesa, - tarė kažkas padrąsinamai, kelios galvos link- 
telėjo. 

— Jei norime atlikti savo, kaip valdybos narių, pareigą, pri- 
valome turėti viziją įstaigos, kuri pakeis mūsų ligonius ir grą- 
žins juos į pasaulį jau kaip laisvus žmones. 

Kalbėdamas lėtai ir iškilmingai, pelniau du galvos linktelė- 
jimus ir vieną žiovulį. 

— Kaip vėlyvame eilėraštyje rašė Ezra Paundas, psichiatri- 
jos gydykla yra totali įstaiga: ji apgaubia kiekvieną ligonį pa- 
stoviomis taisyklėmis, įpročiais ir nuostatomis, todėl jis visiš- 
kai izoliuojamas nuo labiau nenuspėjamų gyvenimo išorinia- 
me pasaulyje problemų. Ligonis gali sėkmingai prisitaikyti prie 
ligoninės gyvenimo, nes gali neabejoti, kad jo siaubai bus ri- 
boti tam tikrais nuspėjamais rėmais. To tikėtis išoriniame pa- 
saulyje jis negali. Todėl dažnas ligonis sugeba prisitaikyti prie 
gydyklos gyvenimo, bet vien pagalvojus, jog teks iš jos išeiti, 

jį apima tokia baimė, kad net kojas pakerta. Žodžiu, mes pui- 
kiai parengiame savo ligonius normaliai gyventi psichiatrijos 
gydykloje, bet niekur kitur. 

— Ar tai susiję su posėdžio tema? — iš savo vietos prie stalo 
galo paklausė senasis Koblstounas. 

— Taip, pone, tikrai taip, - kiek greičiau ištariau, paskui oriai 
pridūriau: —- Aš regiu svajonę. O gal viziją: mums reikia pa- 
rengti savo ligonius taip, kad jie galėtų jaustis patenkinti bet 
kurioje aplinkoje, išlaisvinti individą iš poreikio užsidaryti nuo 
sunkumų ir permainų. Mes... 

— Betgi čia... daktare Rainhartai... - sutrikęs miknojo dak- 
taras Vinkas. 

— Mes turime sukurti suaugusių, baimės nejaučiančių vaikų 
pasaulį. Mes turime leisti prasiveržti daugialypumui, kurį iš- 
ugdo mūsų anarchiška, prieštaringa visuomenė. Reikia, kad 
žmonės sveikintųsi gatvėje ir kad jiems būtų nė motais, jog 
nežino, su kuo sveikinasi. Mums reikia išsivaduoti iš to, kas 
sudaro individo tapatybę. Išsivaduoti iš saugumo, stabilumo ir 
logikos gniaužtų. Mums reikia kūrėjų bendrijos, vienuolyno 
džiaugsmu trykštantiems bepročiams. 

— Apie ką jūs kalbate? - griežtai paklausė senasis Koblstou- 
nas, pakilęs nuo kėdės. 

— Dėl Dievo meilės, Lukai, - sėskis! - tarė daktaras Manas. 

Galvos atsigręžė viena į kitą, paskui vėl į mane. 

— Mes elgėmės kaip kvailiai! Kaip paskutiniai mulkiai! - vo- 
žiau kumščiu per stalą. - Milijoną metų mes tikėjome, kad 
vienintelė galimybė rinktis — tarp kontrolės ir drausmės iš vie- 
nos pusės ir veiksmų laisvės iš kitos - nesuvokdami, kad abu 
būdai yra vienodai tinkami palaikyti nuolatiniams įpročiams, 
nuostatoms ir asmenybei. Tai prakeiktai asmenybei! 

Sugriežiau dantimis ir pasipurčiau. 

— Mums reikia drausmingos anarchijos, kontroliuojamos 
veiksmų laisvės, karaliaus dienai, rusų ruletės, veto, ena, bena, 

doki, baki, erba, terba, obe, smaki: naujos gyvensenos, naujo 
pasaulio, kauliukų žmonių bendruomenės. 

Šiais žodžiais kreipiausi tiesiai į senąjį Koblstouną, bet jis 
nė nesumirksėjo. 

— Apie ką jūs kalbate? — paklausė jis vėl, tik šįsyk ne taip 
rūsčiai. 

— Kalbu apie tai, kad reikia paversti Kvinzboro valstybinę li- 
goninę centru, kuriame ligoniai būtų sistemingai mokomi Žaisti 
su gyvenimu, paversti tikrove visas savo fantazijas, būti nesąži- 
ningi ir tuo mėgautis, meluoti, apsimetinėti, jausti neapykantą, 
įniršį, meilę ir atjautą, nelygu ką palieps kauliukų užgaidos. Kal- 
bu apie tai, kad reikia sukurti įstaigą, kur gydytojai kartkartė- 
mis ištisas dienas ar net savaites apsimetinės esą ligoniai, o ligo- 
niai — gydytojai ir rengs psichoanalizės sesijas, kur sanitarai ir 
slaugytojai vaidins ligonius, lankytojus, gydytojus ir televizorių 
taisymo meistrus, kur visa sumauta įstaiga bus viena didžiulė 
scena, po kurią visi galės laisvai vaikščioti. 

— Aš atimu iš jūsų žodį, daktare Rainhartai. Prašom sėstis. 

Daktaras Koblstounas tiesus stovėjo stalo gale ir tariant šiuos 
žodžius jo veidas buvo bejausmis. Visos galvos atsigręžė į ma- 
ne ir stojo visiška tyla. Kai prabilau, atrodė, kad kalbuosi su 
savimi. 

— Ta visa prakeikta mechaninė visuomenė mus visus paver- 
tė Žžiurkėnais. Mes nematome, kad mumyse glūdi pasauliai, 
laukiantys, kada išvys dienos šviesą. Aktoriai tesugeba vaidin- 
ti vieną vaidmenį — negirdėta nesąmonė! Mes turime sukurti 
atsitiktinumo žmones, kauliukžmogius. Pasauliui reikia kau- 
liukų žmonių. Pasaulyje turi būti kauliukų žmonių! 

Kažkas tvirtai suėmė mane už rankos ir tempė nuo stalo. Ro- 
dės, beveik pusė kitų daktarų atsistoję vienas kitam kažką aiški- 
no. Nepaisydamas, kad mane tempia, iškėliau dešinę ranką su 
sugniaužtu kumščiu ir sumaurojau senajam Koblstounui: 

— Dar vienas dalykas! 


LUKE RHINEHART 8 KAULIUKŲ ŽMOGUS 243 


Stojo išgąstinga tyla. Visų žvilgsniai įsmigo į mane. Nulei- 
dau sugniaužtą kumštį ir paleidau žaliąjį kauliuką ant blokno- 
to priešais save: penkakė. 

— Gerai, - pasakiau. — Aš išeisiu. 

Paėmiau kauliuką, įsikišau į liemenės kišenėlę ir išėjau. Vė- 
liau sužinojau, kad visa naujoji kanalizacijos sistema buvo visais 
balsais atmesta ir pasiūlytas nė vieno netenkinantis laikinas 
remontas. 


Trisdešimt trečias skyrius 


Kaip normalus, sveikas, neurotiškas skaitytojas Žino, vienas 
didžiausių malonumų gyvenime yra svajoti. Įdėmiai išnagri- 
nėjęs savo paties ir šimtų kauliukų mokinių, sutiktų per kau- 
liukų terapiją, svajones, aš padariau išvadą, kad bet kurią aki- 
mirką svajonės arba neleidžia mums atlikti įvairių vaidmenų, 
arba gerokai padeda tai daryti. Negana to, aš išsiaiškinau, kad 
nuo vaikystės iki mirties maždaug kas ketveri metai vidutinio 
žmogaus svajonių tikslai keičiasi ir tai atsitinka stebėtinai nu- 
spėjamai. Kadangi visos svajonės tam tikra prasme yra susiju- 
sios su galia, kukliai siūlau pavadinti šį reiškinį Rainharto ga- 
lios sistema vyrams. 

Svajoti vaikas pradeda pirmaisiais dešimt gyvenimo metų, pa- 
prastai būdamas aštuonerių ar devynerių. Tokio amžiaus ber- 
niukas neišvengiamai įsivaizduoja esąs nepaprastai galingas. 
Dažnai jis būna greitesnis už iššautą kulką, galingesnis už loko- 
motyvą ir vienu šuoliu gali peršokti per pastatus. Jis tampa ket- 
virtokų Čingischanu, vietos prekybos centro hunu Atila, 216- 
ojo skautų būrelio generolu Džordžu Patonu. Jo vaizduotėje 
šiurpiai išradingai kankina jo tėvus, pavyzdžiui, virš didžiulio 
laužo kepa lyg paršelius, užmautus ant išgaląstų iečių galų. Kar- 
tais vaikas pasirodo laiku ir išgelbsti tėvus, kitąsyk — tiesą sa- 
kant, dažniausiai — jis šiek tiek pavėluoja ir, sunaikinęs niekda- 
rius, sukaupęs vaizduotę mato, kaip apsipylęs ašaromis žengia 
milžiniškos laidotuvių procesijos viduryje. Procesijos dalyvius 
užpuola priešai, ir berniukas išvaiko juos su savo kalaviju... 

Sulaukus trylikos, veiksmas paprastai persikelia į „Jankių“ 
stadioną, kur berniukas, žaisdamas beviltiškai silpnų „Jankių“ 

komandoje lemiamas JAV beisbolo čempionato finalo rung- 
tynes, paskutinio kėlinio antroje pusėje, kai bazės pilnos, du 
žaidėjai išmušti ir jo komanda pralaimi trimis taškais, sugeba 
atmušti kamuoliuką 150 metrų į dešiniojo lauko tvoros viršuti- 
nę dalį ir fantastišku greičiu apibėgęs bazes neįtikėtinai nu- 
slysti galva į priekį ir paliesti namų bazę nenukirptu kairės ran- 
kos mažojo pirštelio nagu. Gruodį per futbolo rungtynes, pas- 
kutiniam kėliniui baigiantis ir jo komandai atsiliekant pen- 
kiais taškais, jis perima perdavimą, nubėga 100 metrų ir kerta 
vartų liniją termpdamas ant kupros keturiolika vyrų - vienuoli- 
ka varžovų komandos žaidėjų, vieną netikusį teisėją ir du aist- 
ruolius, kurie jau bando jį pasveikinti. Pavasarį, jo krepšinio 
kundėms, jis pelno lemiamus taškus, kai pašokęs meta viena 
ranka nuo baudos linijos - savo komandos pusėje. 

Sporto pasaulyje merginų nėra, bet sulaukus šešiolikos ar 
septyniolikos beisbolo smūgius pakeičia kiti smūgiai, o ten- 
ka jie tik moteriškosios lyties atstovėms. Berniukas tapo vy- 
ru, o tas vyras yra haremo vyriausiasis vadas. Čia vyksta daly- 
kai, pranokstantys pačią lakiausią vaizduotę — tik ne svajo- 
jančiojo berniuko. Bejėgiškai dūsuojanti jauna moteris nuo- 
ga prisiglaudžia prie mūsų didvyrio, o šis, nerūpestingai trauk- 
damas korsikietišką cigaretę, stilingai gurkšnodamas retą 
Niujorko valstijoje pagamintą vyną ir vairuodamas Aston Mar- 
tin, dviejų šimtų penkiasdešimties kilometrų per valandą grei- 
čiu lekiantį retai važiuojamu Alpių keliuku, sugeba suteikti 
merginai tokį jaudinantį meilės nuotykį, kokio jai dar nebu- 
vo tekę patirti per visą gyvenimą. Kartais septyniolikos metų 
jaunuolis vėl tampa hunu Atila, bet tik tam, kad apsuptų ro- 
mėnų moteris ir, sukiodamas kardą ir ūsus, išsirinktų pen- 
kiolika ar šešiolika praleisti su juo naktį. Jeigu jis ir vėl pelno 
pergalingus taškus, tai vien tam, kad dramatiškai įeitų į salę, 
kur vyksta koledžo išleistuvių vakarėlis, siaubingai šlubuoda- 

mas, palikdamas ant grindų kraujo pėdsaką lyg koks sunk- 
vežimis pramuštu karteriu, ir Žiūri, kaip moterys jį išvydu- 
sios tyžta ir virsta kisieliumi. 

Tačiau dvidešimt vienų mūsų vyras arba susižadėjęs, arba 
vedęs, arba persisotinęs moterų. Pasaulis, kurį jis nori valdyti, 
yra naujas pasaulis — jis tapo Horacijumi Aldžeriu. Niūraus 
ryžto paakintas, su šiurpą keliančiu įžvalgumu jis investuoja 
penkiasdešimt šešis dolerius į fondų biržą ir pusę metų šalta- 
kraujiškai, atsainiai perka ir parduoda akcijas, galop visas par- 
duoda ir susišluoja gražią keturių milijonų aštuonių šimtų še- 
šiasdešimt dviejų tūkstančių devynių šimtų dvidešimt septy- 
nių dolerių ir trisdešimt trijų centų sumą. Kai General Motors 
direktorių valdybą apima panika dėl kilusios nusiginklavimo 
grėsmės, jis lyg niekur nieko pristato savo suprojektuotą ne- 
brangų reaktyvinį sportinį automobilį su raketos Polaris for- 
mos kėbulu, galintį su dešimčia litrų raketinio kuro nuvažiuo- 
ti net 200 kilometrų. Per tris savaites jo nuotraukos puikuojasi 
Time, Fortune ir Success viršeliuose! 

Tačiau kelerius ateinančius metus jis už kuklią algą darbuo- 
jasi raštvedžio padėjėju Pirso, Perkinso ir Pufo bendrovėje. Jį 
liūdina neteisybė ir veidmainiškumas, viešpataujantys pasau- 
lyje - pasaulyje, kur vieni vyrai yra sporto žvaigždės, džeimsai 
bondai ir milijonieriai, O jis —- nė vienas jų. Taigi jisai morališ- 
kai pasibaisėjęs. Savo svajonėse jis sukuria pasaulį iš naujo, 
ištaiso visas skriaudas, išnaikina visas kančias, perskirsto tur- 
tus, perdalija moteris, padaro galą visiems karams. Jis tampa 
persikūnijusiais Gautama Buda, Jėzumi Kristumi ir Hju Hef- 
neriu. Griūna nedoros vyriausybės, ateina galas sugedusiai įvai- 
rių tikėjimų dvasininkijai, taisomi įstatymai, ir Tiesa, mūsų did- 
vyrio rašoma Aerox aparatais dauginamose akmens lentelėse, 
pateikiama pasauliui. Visi jaučiasi laimingi. 

Išskyrus mūsų didvyrį, nes jo alga ir toliau lieka kukli. Su- 
laukęs dvidešimt penkerių, jis įkopia į pirmą Rainharto galios 


LUKE RHINEHART E KAULIUKŲ ŽMOGUS 247 


sistemos vyrams viršūnę: svajonę pertvarkyti pasaulį. Kai jam 
sueina dvidešimt aštuoneri ar dvidešimt devyneri, prasideda 
atžanga. Žmona vis primena, kad pasaulis dar nepertvarky- 
tas, kad kiti vyrai uždirba... ir panašiai. Jam vėl grįžta svajonės 
apie sėkmę, tik dabar jos kuklesnės, ne tokios drąsios. Dabar 
jis valdo tik Pirso, Perkinso ir Pufo bendrovę, o ne General 
Motors. Dabar gudrus jo ėjimas fondų biržoje duoda jam ne 
keturių milijonų, o tūkstančio dolerių pelną. Lyg rigor mortis 
prasideda pusamžis. 

Atžanga nesibaigia: po trejų ar ketverių metų jis vėl tampa 
haremo vykdomuoju direktoriumi, bet čia viskas pasikeitę. Jo 
kontingentą sudaro sekretorės, registratorės, 0 ypač sėkmin- 
gą dieną — kokia nors garsi kino žvaigždė. Džeinė Fonda, da- 
lyvaujanti protesto pikete prieš Pirso, Perkinso ir Pufo ben- 
drovę, meta į jį žvilgsnį ir nusitempia į hipių bendruomenę, o 
ten... Bet tai atrodo nelabai realu, tad jis vėl bando pavergti 
mažąją telefono operatorę Megę Blemiš. 

Būdamas trisdešimt septynerių, jis staiga meta darbą Pirso, 
Perkinso ir Pufo bendrovėje ir pereina į Niujorko Giants fut- 
bolo komandą. Perspektyva bėgti 100 metrų ar tempti ant nu- 
garos keturiolika vyrų dabar nebeatrodo tokia džiugi, kokia 
atrodė trylikamečiui, taigi jis ateina į komandą vyriausiuoju 
treneriu. Nors jo komanda šalies pirmenybėse šešerius metus 
iš eilės buvo beviltiškai paskutinė ir joje tebežaidžia tie patys 
silpni vyrai, mūsų svajotojas sugalvoja naują taktinę gudrybę: 
trys puolėjai bėga išsirikiavę trisdešimties metrų atstumu vie- 
nas nuo kito, o ketvirtas centre gali perduoti kamuolį kiekvie- 
nam jų. Komanda su šiuo ketvertu priešakyje visą sezoną leng- 
vai pelno taškus ir laimi keturiolika rungtynių iš eilės. Tada 
mūsų vyriškis įpusėjus sezonui perima vadovavimą Niujorko 
Rangers ledo ritulio komandai ir, įvedęs revoliucinę naujovę — 
šeši vyrai puolimo grandyje... na, kaip viskas klostosi toliau, 
jau žinote. 

Sulaukus keturiasdešimt vienų viskas baigta: vyras metė še- 
šių komandų vyriausiojo trenerio pareigas ir vėl svajoja užka- 
riauti pasaulį. Ima reikštis kartėlis, susikaupęs per daugybę 
metų, ir jis tampa greitas kaip iššauta kulka, galingas kaip 10- 
komotyvas ir trimis dideliais žingsniais gali peršokti per pa- 
status. Jis tampa generolu Kertisu Lemėjumi ir subombarduoja 
Kiniją taip, kad ten vėl ateina akmens amžius. Jis tampa Spiru 
Agnuu ir neleidžia kelti galvų juodukams, hipiams ir libera- 
lams. Jo vaizduotėje šiurpiai išradingai kankina jo žmoną ir 
vaikus, pavyzdžiui, virš didžiulio laužo kepa lyg paršelius, už- 
mautus ant išgaląstų lazdų galų. Kartais vyras pasirodo laiku 
ir išgelbsti vaikus, kartais net žmoną, bet dažniausiai jis šiek 
tiek pavėluoja. Ašarodamas jis žengia milžiniškos laidotuvių 
procesijos viduryje. Procesijos dalyvius užpuola priešai, ir jis 
triuškina juos su savo taktiniais branduoliniais ginklais... 

Rainharto galios sistema vyrams dabar turbūt jau aiški. Per 
kauliukų terapiją mes labai tiksliai galime nuspėti, kokius vaid- 
menis labiausiai norės atlikti mokinys: tereikia išsiaiškinti jo 
amžių, ir sistema duos atsakymą. Žinia, pasitaiko nukrypimų: 
kai kurie vyrai subręsta vėlai, kiti - tokių reta — išsivysto ne 
pagal metus. Pavyzdžiui, Erikas Kanonas vos devyniolikos bū- 
damas gelbėjo pasaulį, o aš, būdamas vos trisdešimt penkerių, 
kaip kadaise aštuonmetis, vėl jį naikinu... 


Trisdešimt ketvirtas skyrius 


Turėjau vos vieną sesiją su Eriku Kanonu pamėginti supažin- 
dinti jį su kauliukų terapija, nes juodu su tėvu pasiekė kažkokį 
susitarimą, ir pagal jį Erikas po trijų dienų turėjo būti išleistas 
iš gydyklos. Aišku, jis jaudinosi išrašomas ir įdėmiai nesiklau- 
sė, kai aš pradėjau sokratišką dialogą, norėdamas įtraukti jį į 
kauliukų terapiją. Deja, Sokrato metodui būtina, kad antras 
asmuo bent jau norėtų retkarčiais niurgztelėti, o kadangi Eri- 
kas neišleido jokio garso, aš nuleidau rankas ir per dvidešim- 
ties minučių paskaitą išdėsčiau kauliukų gyvenimo esmę. Jis 
sukluso. Man baigus, jis iš lėto papurtė galvą. 

— Kaip lieki laisvėje, daktare? — paklausė jis. - Kaip tau pa- 
vyksta išlikti anoje šio stalo pusėje? 

— Ką nori pasakyti? 

— Kodėl tavęs neužrakina? 

— Aš esu profesionalus psichiatras, - nusišypsojęs atsakiau. 

— Profesionalus beprotis, užsiimantis psichoterapija. — Jis 
vėl papurtė galvą. - Vargšas tėtušis. Jis manė, kad mane gydo. 

— Tavęs nežavi kauliukų gyvenimo sumanymas? 

— Žinoma, žavi. Tu pasivertei kažkokiu kompiuteriu, pana- 
šiu į tuos, kuriuos mūsų karinės oro pajėgos naudoja Vietna- 
me. Tik užuot nukovęs kuo daugiau priešų, tu užsiprograma- 
vai mėtyti bombas kur pakliūva. 

— Tu nesupratai esmės. Kadangi tikro priešo nėra, visi gyve- 
nimo karai tėra žaidimai, o kauliukų gyvenimas leidžia Žaisti 
įvairius karo žaidimus, užuot lindėjus apkasuose ir tik retkar- 
čiais paleidus šūvį, kaip paprastai būna gyvenime. 

— „Priešo nėra“, - tyliai pacitavo jis įsmeigęs akis į grindis 

prieš save. - „Priešo nėra“. Labiau už viską mane verčia vemti 
žmonės, manantys, kad priešo nėra. Tavo kauliukų gyvenimas 
šimtą kartų nesveikesnis net už mano tėvą. Jis aklas, tad turi 
pasiteisinimą, o tu?! „Priešo nėra!“ 

Erikas pasirangė ant kėdės; jo veidą iškreipė įtampa. Jis su- 
kiojo raumeningą savo kūną, kol atsistojo, bet jo kaklas vis 
dar įsitempęs gręžiojosi, o akys buvo nukreiptos į lubas. Jis 
sugniaužė kumščius ir galop jam pavyko šiek tiek aprimti. 

— Kvaily tu paskutinis! — tarė jis. - Šis pasaulis yra durny- 
nas, kur žudikai vaikšto laisvi, o kankintojai, nesveiki, ištvirkę 
sadistai vadovauja bažnyčioms, korporacijoms, valstybėms. Vis- 
kas galėtų būti kitaip, geriau, o tu sėdi ant savo riebios šiknos 
ir rideni kauliukus. 

Nieko neatsakiau, nes nebuvau nusiteikęs eiti imtynių, ta- 
čiau klausydamasis kažkodėl jaučiausi prasikaltęs. 

— Tu juk žinai, kad ši ligoninė yra farsas, tragiška kančia — 
taigi tragiškas farsas. Žinai, kad jai vadovauja pamišėliai - tik- 
ri pamišėliai! — apie tave net nekalbėsiu! - todėl dauguma li- 
gonių atrodo tikri proto bokštai. Tu juk žinai, kas yra ameri- 
kietiškas rasizmas. Žinai, kas yra karas Vietname. O tu rideni 
kauliukus! Rupūs miltai, tu rideni kauliukus! 

Jis abiem kumščiais trenkė į stalą priešais mane du, tris, 
keturis kartus ir sulig kiekvienu smūgiu ilgi jo plaukai krito į 
priekį it kokia juoda mantilija. Paskui nustojo. 

— Aš išeinu, daktare, - tarė jis ramiai. - Aš išeinu į pasaulį ir 
pamėginsiu padaryti jį geresnį. Gali likti čia ir mėtyt savo atsi- 
tiktines bombas. 

— Luktelk, Erikai, - pasakiau atsistojęs. - Prieš tau išeinant... 

— Aš išeinu. Ačiū už žolelę, ačiū už tylėjimą, ačiū net už 
žaidimus, tik nesakyk, velniai griebtų, daugiau nė žodžio apie 
savo kauliukus, nes nudėsiu! 

— Erikai... aš... tu... 

Jis išėjo. 


Trisdešimt penktas skyrius 


Kai daktaras Manas į savo kabinetą Kvinzboro valstybinėje 
ligoninėje pasikvietė daktarą Rainhartą, šis turėjo suprasti tu- 
rįs nemalonumų. O kai įėjęs pamatė senąjį Koblstouną tiesų 
ir rimtą, daktaras Rainhartas neabejojo turįs nemalonumų. 
Daktaras Koblstounas - aukštas, plonas ir žilaplaukis, dakta- 
ras Manas — Žemas, storas ir pliktelėjęs, bet jų išraiška buvo 
vienoda: rūsti, ryžtinga, griežta. Iškviestas į Kvinzboro valsty- 
binės ligoninės direktoriaus kabinetą, Rainhartas prisiminė, 
kaip jį, aštuonmetį, iškvietė į mokyklos direktoriaus kabinetą 
už tai, kad išlošinėjo iš šeštokų pinigus žaisdamas kauliukais. 
Taigi jo bėdos per tą laiką ne kažin kiek pasikeitė. 

— Tai ką jūs ten sakėte apie kauliukus, jaunuoli? — piktai 
paklausė daktaras Koblstounas palinkdamas į priekį ant kė- 
dės ir kartą garsiai stuktelėdamas lazdele, kurią laikė tarp ko- 
jų. Jis buvo vyresnysis ligoninės direktorius. 

— Kauliukus? — paklausė daktaras Rainhartas suglumusiu 
veidu. Jis vilkėjo mėlynais džinsais, baltais trumparankoviais 
marškinėliais, avėjo sportbačiais - šitokią aprangą išrinko kau- 
liukai, bet ją pamatęs daktaras Manas išbalo. Daktaras Kobl- 
stounas, matyt, jos nepastebėjo. 

— Manau, reiktų laikytis jūsų anksčiau pasiūlytos tvarkos, — 
savo kolegai tarė daktaras Manas. 

— A, taip, tikrai taip. 

Daktaras Koblstounas dar kartą trinktelėjo lazdele, tarsi tai 
būtų koks sutartas ženklas pradėti žaidimą iš naujo. 

— Kaip čia yra, kad mes girdėjom, esą jūs naudojate prosti- 
tutes ir homoseksualistus savo sekso tyrimui? 

Daktaras Rainhartas tuoj pat neatsakė —- pirma įdėmiai pa- 
žvelgė į vieną ir antrą rūstų veidą. 

— Tyrimas bus smulkiai aprašytas mūsų ataskaitoje, - galop 
tyliai tarė jis. - Gal kas nors negerai? 

— Daktarė Feloni sako, kad ji visiškai pasitraukė iš projek- 
to, - pranešė daktaras Manas. 

— Aaaa... Ji jau grįžo iš Ciuricho? 

— Ji teigia pasitraukianti todėl, kad tiriamieji prašomi atlikti 
amoralius veiksmus, — paaiškino daktaras Koblstounas. 

— Tyrimo tema buvo seksualinė permaina. 

— Ar tiriamieji buvo prašomi atlikti amoralius veiksmus? — 
paklausė daktaras Koblstounas. 

— Instrukcijoje buvo aiškiai parašyta, kad jie neturi daryti 
nieko, ko nenori. 

— Daktarė Feloni pranešė, kad atliekant bandymą jaunuo- 
liai buvo raginami sanguliauti, - bejausmiu balsu tarė dakta- 
ras Manas. 

— Jai derėtų Žinoti — ji padėjo man surašyti nurodymus. 

— Ar tikrai tiriamieji buvo prašomi atlikti amoralius veiks- 
mus? — neatlyžo daktaras Koblstounas. 

— O seni žmonės... Klausykit, man rodos, jums reikėtų papra- 
šyti mano bandymo ataskaitos egzemplioriaus, kai jį baigsiu. 

Abu veidai liko tokie pat rūstūs. 

— Vienas iš jūsų tiriamųjų tvirtina buvęs išprievartautas, — 
tęsė daktaras Koblstounas. 

— Tiesa, - atsakė daktaras Rainhartas, - bet mūsų tyrimas 
parodė, kad jis arba fantazavo, arba melavo buvęs prievartau- 
jamas, idant nuslėptų savo aktyvų nesąmoningą dalyvavimą 
veiksme, kuriuo skundžiasi. 

— Ką tai reiškia? — irzliai paklausė daktaras Koblstounas pri- 
kišdamas delną prie ausies ir atsukdamas ją į daktarą Rainhartą. 

— Jam patiko būti dulkinamam ir jis meluoja, kad buvo 1š- 
prievartautas. 

— A, ačiū. 

— Ar suvoki, Lukai, - tarė daktaras Manas, - kad leisdami tau 
naudoti kai kuriuos šios gydyklos ligonius tavo tyrime mes tei- 
siškai ir morališkai atsakome už tai, kas vyksta per bandymą? 

— Suprantu. 

— Kai kurie sanitarai ir slaugytojai pranešė, kad daug ligo- 
nių siūlosi savanoriais į jūsų sekso tyrimą, ir teigia, kad ligo- 
niams parūpinamos prostitutės. 

— Galėsite perskaityti mano ataskaitą, kai bus baigta. 

Daktaras Koblstounas trečią kartą trinktelėjo į grindis laz- 
dele. 

— Mus pasiekė pranešimas, kad jūs pats dalyvaujate... kaip... 
kaip... tame bandyme. 

— Savaime suprantama. 

— Savaime suprantama? — paklausė daktaras Manas. 

— Aš dalyvavau bandyme. 

— Bet mūsų pranešime tvirtinama, esą... - daktaras Kobl- 
stounas taip supyko neradęs tinkamų žodžių, kad jo veidas 
išraudo, — ...esą jūs santykiaujate su tiriamaisiais... lytiškai. 

— Aaaa... - atsakė daktaras Rainhartas. 

— Tai tiesa? — paklausė daktaras Manas. 

— Turbūt šį šmeižtą sugalvojo toks jaunas neurotikas? - pa- 
klausė daktaras Rainhartas. 

— Taip, taip, - bemat patikino daktaras Koblstounas. 

— Perkeliantis savo slaptus troškimus į baimę keliantį auto- 
ritetą? — toliau klausė daktaras Rainhartas. 

— Būtent, - šiek tiek mažiau įsitempęs atsakė daktaras Kobl- 
stounas. 

— Tragedija. Ar kas nors bando jam padėti? 

— Taip, - atsakė daktaras Koblstounas. — Taip. Daktaras Ve- 
neris jau... Iš kur jūs Žinot, kad tai padarė jaunuolis? 

— Džordžas Lovelasas Rėjus O'Railis. Perkėlimas, kompen- 
savimas, vieno elgesio modelio pakeitimas kitu, libido energi- 
jos nukreipimas į išangę. 

— Ečėė... taip. 

— Čia jau viskas? — paklausė daktaras Rainhartas rengda- 
masis stotis ir eiti. 

— Deja, ne, Lukai, - atsakė daktaras Manas. 

— Aišku. 

Daktaras Koblstounas rūpestingai suėmė lazdelę abiem ranko- 
mis ir nusitaikęs ketvirtą kartą trinktelėjo į grindis sau tarp kojų. 

— Tai ką jūs ten sakėte apie kauliukus, jaunuoli? - paklausė jis. 

— Kauliukus? 

— Vienas iš jūsų ligonių pasiskundė, kad verčiate jį Žaisti su 
kauliukais kažkokį keistą žaidimą. 

— Neseniai paguldytas ligonis, ponas Spesijas? 

— Taip. 

— Mūsų ligoniai dirba su moliu, audeklu, popieriumi, me- 
džiu, oda, karoliukais, kartonu, su tekinimo staklėmis, viela... 
Pamaniau, kad nebus nieko bloga, jei leisiu kai kuriems at- 
rinktiems ligoniams pradėti žaisti su kauliukais. 

— Aišku, — tarė daktaras Koblstounas. 

— Kodėl? - lipšniai paklausė daktaras Manas. 

— Galėsite perskaityti mano ataskaitą, kai bus baigta. 

Kurį laiką niekas nekalbėjo. 

— Dar kas nors? —- galop paklausė daktaras Rainhartas. 

Du vyresni vyrai nesmagiai susižvalgė, daktaras Koblstou- 
nas atsikrenkštė. 

— Visas tavo elgesys pastaruoju metu, Lukai, - tarė daktaras 
Manas. 

— Aaaa... 

— Jūsų nemandagus ir... neįprastas elgesys per pastarąjį mū- 
sų valdybos posėdį, - tarė daktaras Koblstounas. 

— Taip. 

— Tavo nenuspėjami, socialiai trikdantys ekscentriški poel- 
giai, - tarė daktaras Manas. 

— Kaip jūs pertraukėte daktarą Vinką, - pridūrė daktaras 
Koblstounas. 

— Mums pasiskundė keli šios ligoninės slaugytojai, aišku, kai 
kurie valdybos nariai, ponas Spesijas ir... 

— Ir? - parūpo daktarui Rainhartui. 

— Ir aš pats nesu aklas. 

— Aaa... 

— Betmenas, skambinantis telefonu, — tokie juokai man ne- 
patinka. 

Stojo tyla. 

— Jūs elgiatės neoriai ir ne kaip profesionalas, - papriekaišta- 
vo daktaras Koblstounas. 

Tyla. 

— Galėsite perskaityti mano ataskaitą, kai bus baigta, - ga- 
lop tarė daktaras Rainhartas. 

Tyla. 

— Jūsų ataskaitą? — paklausė daktaras Koblstounas. 

— Aš rašau straipsnį apie įvairias žmonių reakcijas į socialiai 
ekscentrišką elgseną. 

— Taip, taip, suprantu, - tarė daktaras Koblstounas. 


— Aš iškėliau hipotezę... 
— Užteks, Lukai, - tarė daktaras Manas. 
— Nesupratau? 


— Užteks. Jūs įtikinote beveik visus, išskyrus Džeiką, kad 
jūsų asmenybė baigia suskilti į gabalėlius. Jis vienintelis tiki... 

— Aš iškėliau hipotezę... 

— Užteks. Jūsų draugai gynė jus, kiek tik galėjo. Arba tam- 
pate tuo Luku Rainhartu, kuriuo buvote, arba jūsų, kaip psi- 
chiatro, karjera baigta. 

Daktaras Koblstounas iškilmingai atsistojo. 

— Ojeigu norėsite pateikti savo sumanymą apie kažkokį nau- 
ją centrą mūsų ligoniams padėti, turite pasiūlyti jį į darbotvar- 
kę prieš valdybos posėdį. 

— Suprantu, - irgi atsistodamas atsakė daktaras Rainhartas. 

— Liaukis, Lukai, - tarė daktaras Manas. 

Daktaras Rainhartas suprato. 


Trisdešimt šeštas skyrius 


Kai Lilė pasisodino mane krėsle priešais save, o prie šampano 
nė neprisilietė, turėjau suprasti turįs nemalonumų. Kauliukui 
nusprendus (daviau jam vieną galimybę iš šešių) aš iš naujo ją 
merginau su tokia nesavanaudiška ir romantiška meile, kokią 
tik galėjau įsivaizduoti, ir savaitė mudviem buvo nuostabi. Kaip 
keturių tradicinio merginimo dienų (du spektakliai, vienas kon- 
certas, meilės vakaras apkvaitus nuo hašišo) kulminaciją pa- 
siūliau užbaigti Meilės Lilei savaitę nusiveždamas ją tris die- 
nas paslidinėti į Kanados kalnų kurortą. Oro uoste nupirkau 
jai gėlių ir šampano mūsų pirmam vakarui. Mums atvykus, 
ėmė smarkiai snigti ir, nors kitą dieną mudu slidinėjome lyg 
nedresuoti jūrų vėpliai, netrukus griuvinėjimą pavertėme me- 
nu. Po pietų drėgnai snyguriavo, tad nusiėmėme slides, mėtė- 
mės sniego gniūžtėmis, galynėjomės, vartėmės ir žiaumojome 
sniegą visai kaip pora vaikystę prisimenančių nusenusių šunų, 
aš — senbernaras, ji - kolis. 

Lilė buvo graži, spindinčių akių, mergiškai sportiška, aš — 
gražus, mylintis, berniukiškai nekoordinuotas, ir mudviem be 
galo patiko vėl žaisti drauge. Mes šokome priešais šniokščian- 
tį Židinį, vėl gėrėme šampaną, puikiai sužaidėme bridžą su po- 
ra iš Bostono, švelniai pasrmylėjome po sprindiniu antklodžių 
kalnu ir miegojome teisiųjų miegu. 

Taip pat praleidome antrą ir trečią dieną, o paskutinį vaka- 
rą, kvaištelėję nuo šampano ir marihuanos, pusvalandį sėdė- 
jome susikibę rankomis priešais degantį židinį, dar dešimt mi- 
nučių — užgesinę šviesą ant lovos, žiūrėdami pro langą į mėne- 
sieną, žydra šviesa nudažiusią apsnigtus šlaitus, nusidriekian- 

čius tolyn nuo viešbučio. Atkimšau dar vieną butelį šampano. 
Man buvo šilta, jaučiau pilnatvę ir ramybę. Lilės rankos prisi- 
lietimas atrodė šventas. Bet tada Lilė paprašė, kad atsisėsčiau 
krėsle prieš ją, papurtė galvą, kai atkišau šampano taurę, ir 
supratau turįs nemalonumų. 

Įjungęs naktinį šviestuvą pažiūrėjau į ją ir nustebau pama- 
tęs jos akyse ašaras. Ji palinko į priekį, suėmė mano delną ir 
prisikišo jį prie veido. Švelniai lūpomis liesdama mano pirštus 
jinai pažvelgė man į akis. Ji meiliai šyptelėjo, bet vienu jos 
skruostu ritosi ašara. 

— Lukai, - tarė ji 1r kurį laiką nieko nesakė - žiūrėjo man į 
akis, ir tiek, — kodėl jau seniai taip keistai elgiesi?? 

— Ak, Lile, norėčiau tau pasakyti, bet... - nutilau nebaigęs. 

— Žinau, kad iš tikrųjų nesi praradęs pusiausvyros, - kalbėjo 
ji toliau. — Tu juk... tikrini kažkokią teoriją, ar ne"? 

Šiluma, kurią jutau, virto šalčiu, įsimylėjėlis - akmeniu. Lai- 
komas už rankos sėdėjo nepatiklus kauliukų žmogus. 

— Būk geras, pasakyk man, - prašė ji. 

Lilė spausdama mano delną apsilaižė lūpas. 

— Lukai, mudu vėl drauge. Jaučiuosi tokia laiminga, tokia 
kupina meilės tau, bet... Žinau, kad rytoj, o gal poryt tu gali 
vėl pasikeisti. Dings viskas, dėl ko kelios pastarosios dienos 
buvo tokios malonios. Ir nežinau kodėl. Ir nesužinosiu kodėl. 

Gal Lilė galėtų tapti Kauliukų Moterimi? Tie du žodžiai 
panėšėjo į Betmeno serialo piktadarės vardą, bet tą akimirką 
negalėjau sugalvoti jokio kito pateisinimo savo gyvenimo pa- 
slapčiai išduoti ir leisti man išsaugoti Lilės laimę ir meilę. Su- 
dvejojau. Apačioje muzikantai grojo valsą - kurortas nebuvo 
labai modernus. 

— Aš... — pralemenau. Kauliukų žmogus vis dar priešinosi. 

— Pasakyk man, - prašė ji. 

— Aš eksperimentavau, Lile, - pradėjau trečią kartą. - No- 
rėdamas atskleisti žmogaus prigimties įvairovę išmėginau 

ekscentrišką elgseną, neįprastus vaidmenis, nuostatas ir emo- 
cijas. 

Nutilau. Ji išpūtusi akis laukė, ką pasakysiu toliau. Aš prisi- 
merkęs laukiau to paties. Ištiesiau ranką ir vėl išjungiau švie- 
są. Mėnesienoje vis dar gerai matėme vienas kito veidą - juos 
skyrė vos trys sprindžiai. 

— Nenorėjau tau sakyti, kol... kol nežinojau, ar bandymas 
bent kiek vertingas: tu galėjai mane atstumti, jam pasipriešin- 
ti, nebemylėti manęs. 

— Ol, ne! 

— Žinojau: ateis laikas, kai galėsiu viską papasakoti. Praėju- 
sią savaitę nusprendžiau kuriam laikui nutraukti bandymą, kad 
vėl galėtume būti drauge. 

Ji taip gniaužė mano delną, kad darėsi baugu. 

— Aš būčiau tave palaikiusi, - tarė ji, —- dievaži, brangusis. 
Tie asilai mano, kad tu eini iš proto. Jei būčiau Žinojusi, bū- 
čiau iš jų juokusis. [Pauzė| Kodėl man nieko nesakei? Turėjai 
viską papasakoti. 

— Dabar žinau. Viską turėjau daryti kartu su tavim - supra- 
tau tai vos tik išsivadavau iš to bandymo. 

— Bet... - ji vis dar įdėmiai Žiūrėjo į mane mėnesienoje žvil- 
gančiomis akimis. Atrodė nervinga, dvejonių ir smalsumo ap- 
imta. — Kokie ten buvo... bandymai? 

Mėnesienoje atrodžiau toks išbalęs ir suakmenėjęs, kad, įsi- 
vaizduoju, mane galėjo palaikyti visų pamiršta statula. 

— Važinėjau ten, kur anksčiau niekada nebuvau buvęs, apsi- 
metinėjau esąs ne tas, kas esu iš tikrųjų, kad pamatyčiau ap- 
linkinių reakciją. Eksperimentavau su maistu, pasninkavimu, 
narkotikais. Net pasigėriau tą kartą todėl, kad sąmoningai eks- 
perimentavau. 

— Rimtai? 

Ji nusišypsojo; ašaros vilgė jai skruostus ir smakrą, tad atro- 
dė lyg maža mergaitė lietuje. 

— Paaiškėjo, kad pasigėręs elgiuosi kaip ir kiti girti žmonės. 

— Ak, Lukai, kodėl man nesakei?! 

— Manyje glūdintis pamišęs mokslininkas man tvirtino: jei 
prisipažinsiu tau atliekąs bandymą, tavo reakcija jam tik pa- 
kenks ir nebus gauta labai vertingų duomenų. 

— Ar... ar tas bandymas... baigtas? 

— Ne, - atsakiau, - ne, Lile, nebaigtas. Bet dabar mudu pra- 
dėsime eksperimentuoti kartu, ir vienatvė, kurią abu jutome, 
išnyks. 

— Bet... 

— Kas yra, mieloji? 

— Ar mes nebegyvensime taip kaip kelias pastarąsias dienas? 

Apačioje susirinkę svečiai griausmingai nusikvatojo. 

— Atrodo, jiems ten smagu, — pasakiau. 

— Nebe? - dar kartą tyliai paklausė ji. 

— Žinoma, nebegyvensime, brangioji, - atsakiau kaupdamas 
drąsą, kad galėčiau pažvelgti jai į akis. - Nesvarbu, tęsčiau ban- 
dymą ar ne, vis tiek taip nebegyventume - pati žinai. Pastaro- 
siomis dienomis viskas atrodė taip gera, nes ligi tol patyrėme 
tikrą pragarą. Nereikia būti mokslininku, kad suprastum, jog 
palaima ilgai netrunka. 

Ji raudodama sukniubo mano glėbyje. 

— Noriu, kad dar ilgai taip gyventume, labai noriu, - tarė ji. 

Glosčiau, bučiavau ją, niurnėjau meilius kvailus žodžius, bet 
suvokiau baisiai besielgiąs susidariusioje padėtyje ir jaučiausi 
klaikiai. Pusė manęs įsivaizdavo, kaip įtraukiu Lilę į dar dras- 
tiškesnius kauliukų žaidimus, negu galėčiau surengti vienas; 
gal man net pavyks ją pakeisti. Kita pusė jautė, kad esu visų 
apleistas. 

Lilė aprimo ir nustojo raudoti, tik šnirpščiojo nosimi, pas- 
kui paliko mane ir nurūko į vonią. Kai grįžo į tą pačią vietą ant 
lovos susitvarkiusi veidą ir plaukus, nustebau pamatęs, kad 
Žiūri į mane šaltai. 

— Ar aprašinėjai tuos bandymus? - paklausė ji. 

— Kai kuriuos. Be to, parašiau trumpus apmatus įvairių hi- 
potezių, kurias tikrinau. 

— Ar darei bandymus su manim? 

- Žinoma, brangioji. Kadangi bandymus atlieku su savim, o 
gyvenu su tavim, daug bandymų paveikė ir tave. 

— Turiu galvoje, ar tiesiogiai eksperimentavai... ar bandei 
paveikti mane, kad ką nors daryčiau? 

— Aš... ne, ne, nebandžiau. 

— Ar darei sekso bandymus? Su kitomis moterimis? 

Šakės! 

Sudvejojau. 

Dėmesio, mano draugai vyrai! Į kai kuriuos klausimus gali- 
ma atsakyti bet kaip, tik ne abejojimu. Pavyzdžiui, „Ar tu ma- 
ne myli?“ nėra klausimas. Šių žodžių paskirtis — sukelti jau- 
diklį ir reakciją į jį: „Ar tu mane myli?“— „O taip, mano širde- 
le!“ O štai į klausimą „Ar tu su ja miegojai?“ būtina atsakyti 
„taip“ arba „ne“ tuoj pat - dvejonė išduoda kaltę. Į klausimą 
„Ar eksperimentavai su kitomis moterimis?“ turėjau bemat 
atsakyti „Taip, žinoma, mieloji, bet nuo to tapai man kaip nie- 
kad artima“. Pasipils ašaros, antausiai, keiksmai, antroji pusė 
užsisklęs savyje, bet galop ims smalsauti, ir judu susitaikysit. 
Kita vertus, jei dvejosi... 

Kai aš sudvejojau, Lilė pašoko ant kojų. 

— Šunsnuki prakeiktas! - tarė ji. - Neliesk manęs! 

— Tu net nežinai, kokie buvo tie bandymai. 

— Aš žinau tavo mentalitetą. Žinau... o Dieve!.. Viskas aišku... 
Arlyna! Tu ir Arlyna! 

Ji visa įsitempusi tirtėjo. 

— Brangute, širdele, tu širsti be reikalo. Tarp mano bandy- 
mų nebuvo neištikimybės... 

— Kurgi ne! Aš ne kvailė. Nemanyk, kad aš kvailė! - suriko ji 
ir raudodama sukniubo ant sofos. 

— Ak, kokia aš kvaiša! - dejavo ji. - Paskutinė kvaiša! 

Priėjau ir bandžiau ją paguosti. Ji nekreipė į mane dėmesio. 
Dar minutę paverkusi ji atsistojo ir nuėjo į vonią. Kai po ko- 
kių dviejų minučių nusekiau iš paskos, durys buvo užsklęstos. 

Atminkite, mano draugai: aš vis dar turėjau vaidinti įsimy- 
lėjėlį. Septynias dienas toks ir buvau - įsijaučiau į vaidmenį. 
Dabar tik verčiau save daryti ir jausti tai, kas būtina. Meilė 
mirė, bet įsimylėjėliui buvo įsakyta gyventi toliau. 

Beldžiau, šaukiau ir galop išgirdau atsakymą - „Eik šalin!“ — 
neoriginalų, bet, deja, nuoširdų. Mano kojos buvo bepaklūs- 
tančios, bet galva įspėjo, kad tikri įsimylėjėliai tokiais atvejais 
niekada nepalieka mylimųjų —- nebent nueitų ištaškyti sau sme- 
genų ar nusigerti. Apsvarstęs visas galimybes du kartus tren- 
kiau pečiu į duris ir jas išlaužiau. 

Lilė sėdėjo ant vonios krašto su žirklėmis rankoje; kai įvir- 
tau į vidų, ji abejingai pažiūrėjo į mane. Permetęs viską žvilgs- 
niu pamačiau, kad ji nieko nepersirėžė. 

— Ką čia veiki? — paklausiau. 

— Jei neprieštarauji, susiūsiu tau kelnes. 

Proziška, bet iš tikrųjų šalia jos gulėjo siūlai ir kelnės, kurių 
sėdynę tą dieną perplėšiau slidinėdamas kalnuose. 

— Siuvi mano kelnes? 

— Tu turi savo bandymus, o aš... [ji vos nepravirko vėl| savo 
meno užduotis, kelnes ir... Elgiuosi kaip kokia apgailėtina 
verksnė. 

Ji padėjo kelnes ant vonios krašto, atsuko kriauklės čiaupą 
ir ėmė mazgotis veidą. Baigusi išsivalė dantis. Stovėjau tarp- 
duryje bandydamas sukaupti savo kūrybines galias ir pasekti 
kokią neįtikėtiną pasakėlę. 

— Lile, tai, kas buvo prieš valandą, gali būti ir tikrai bus vėl. 
Bet tu turi Žinoti viską apie mano bandymus, nes... 

Ji pažiūrėjo į mane putota burna, laikydama šepetuką ran- 
koje. 

— Viską išklausysiu, Lukai, kiekvieną mokslišką žodį, bet ne 
dabar. Tik ne dabar. 

— Gal tu nenori klausytis, bet privalau tau papasakoti. Ši 
valanda pernelyg reikšminga, mūsų meilė pernelyg... 

— Nemalk šūdo! 

— „svarbi, kad galėtume sulaukti ryto, kai tarp mūsų dunk- 
so ši uola. 

— Einu miegot, — tarė ji išeidama iš vonios ir pradėdama 
nusirengti. 

— Tada eik, tik klausykis. 

Lilė numetė drabužius ant tualetinio stalelio, apsivilko nak- 
tinius marškinius ir atsigulė į lovą. Užsitraukė apklotus taip, 
kad iš po jų tekyšojo viršugalvis, ir atsuko man nugarą. Pradė- 
jau vaikštinėti palei kojūgalį. Bandžiau parengti kalbą. Norė- 
jau pagrįsti virtinę savo niekam žalos nedarančių ištikimo vy- 
ro bandymų, bet ėmiau skęsti nemenką žalą padariusių neišti- 
kimo vyro elgesio faktų jūroje. Nesumojau, ką daryti. 

Žinau: durų trinktelėjimas tik atidėtų neišvengiamą kon- 
frontaciją; kad galėčiau toliau ją guosti, turėjau kažką sakyti, 
bet išsisukti nuo tos prievolės norėjau dar dvidešimt ar bent 
dešimt dienų. Kita vertus, santūrios dvasinės glamonės netruk- 
dytų jai galvoti toliau, o kai moteris galvoja, kada esi kuo nors 
prasikaltęs (ar bent vienas vyras pirmas mestų į mane akme- 
nį?), tai yra pavojinga ir tam reikia sukliudyti. Be to, begalvo- 
dama ji pasijustų nekaltąja ir nuskriaustąja puse - geriau, kad 
ši tiesa liktų neapsvarstyta. 

Lyg išbadėjusi žiurkė vaikštinėjau palei kojūgalį spoksoda- 
mas į geidžiamą valgį (Lilę) ir į elektrines kepimo groteles, 
dėl kurių valgyti bus skausminga (Lilę). Suirzęs numečiau ap- 
klotus. Ji buvo standžiai susisupusi į naktinius marškinius ir 
nusitraukusi juos beveik iki kelių. Mano kraujas, pamatęs tą 
gardų, apkūnų, bejėgišką pasturgalį, paliepė pasiuntiniams kuo 
greičiau pranešti šią naujieną mano varpos kapiliarams. 

Pakėliau žirkles nuo grindų ir vogčia švelniai įkirpau stores- 
nį marškinių audeklą palei kaklą, paskui staigiu judesiu per- 
plėšiau juos nuo viršaus iki apačios. Lilė spiegdama ir drasky- 
damasi nagais apsivertė aukštielninka. 

Gal tolesnės smulkmenos ir turi antropologinės vertės, bet 
skaitytojui jos gali pasirodyti panašios į sausą dokumentą, ap- 
rašantį įsiveržimą į Japonijos salas Ramiajame vandenyne per 
Antrąjį pasaulinį karą: daliniai suka ratus; dešinė šlaunis pri- 
siartina prie ugnies taško „V“; atremiamas antpuolis nagais 
kairiajame flange; pagrindinis pabūklas pasirengia apšaudyti 
priešo gynybinį įtvirtinimą; puolančioji pusė priversta pagrin- 
dinį pabūklą atitraukti atgal, kai dvi priešo gretos vos nesu- 
spaudžia jo klasikiniu „Žžnyplių“ manevru, ir t. t. 

Kad ir ką sakytum apie priverstinius lytinius santykius, tai 
gera mankšta ir prasmingas įprasto vedybinio bendravimo pa- 
įvairinimas. Vis dėlto jie suteikia ne per didžiausią malonu- 
mą. Tą naktį draskymasis, kandžiojimasis, riksmai ir mano gal- 
voje krebždanti mintis, ar gali būti suimtas už savo Žmonos 
išžaginimą (kita vertus, kas yra gnaibymasis —- sunkus nusikal- 
timas ar tik baudžiamasis nusižengimas?), taip atitraukė ma- 
no dėmesį, kad turiu įspėti skaitytojus: nors kaip taktika jie 
gali atrodyti pageidautini, jei norite patirti malonumą, ver- 
čiau ramiai praleiskite naktį vienas su pornografiniu žurnalu 
ar filmu. 

Kitą rytą mano ausys, kaklas, pečiai ir nugara atrodė, tar- 
tum krušai krintant būčiau praleidęs naktį besigalynėdamas 
su trisdešimt trimis kačiukais spygliuota viela išraižytame, erš- 
kėčių priaugusiame sklypelyje. Aš buvau kruvinas, o Lilė ne- 
palaužta. Vis dėlto nors laikėsi šaltai ir atsainiai, per kelionę 
autobusu ir skrendant atgal į Niujorką ji klausėsi mano ilgo 
mokslinio pranešimo. Mano patikinimai, kad tarp mudviejų 
su Arlyna nieko nebuvo, matyt, jos neįtikino, bet viskuo kitu lyg 
ir patikėjo. Apie tai, kad naudojau kauliukus, nieko nesakiau — 

girdi, vykę kažkokie neaiškūs, laikini psichologiniai testai, tu- 
rintys nustatyti reakciją į ekscentrišką elgseną. Kokia jos dalis 
manimi patikėjo — neaišku, bet didžioji dalis nedviprasmiškai 
pareiškė, kad jeigu nenutrauksiu savo bandymų - kad ir kokie 
jie būtų - ir nepadarysiu to tučtuojau, ji su vaikais paliks mane 
visiems laikams. 

— Užteks, Lukai, - tarė ji, kai grįžus į Manheteną pirmą rytą 
išėjau į darbą. - Liaukis. Nuo šiol esi normalus, ekscentriškas, 
nuobodus daktaras Rainhartas, antraip viskas tarp mudviejų 
baigta. 

— Taip, brangioji, — atsakiau (kauliukas atsivertė dviake) ir 


išėjau. 


Trisdešimt septintas skyrius 


Kai ponia Ekstein tą trečiadienį paprašė daktaro Rainharto 
sėstis ant sofos jos svetainėje, šis turėjo suprasti turįs nemalo- 
numų. Juodu nebuvo susitikę jos bute nuo tada, kai jinai ėmė 
lankyti pas jį psichoanalizės sesijas. Įleidusi svečią pro duris ji 
rimtu veidu atsisėdo ant sofos, susidėjo rankas ant krūtinės ir 
įsmeigė akis į grindis. Su pilku vyrišku kostiumu, akiniais ir 
ant viršugalvio į kuodelį surištais plaukais ji atrodė stebėtinai 
panaši į prekybos agentą, siūlantį baptistų religinius veikalus. 

— Aš turėsiu kūdikį, - tarė ji tyliai. 

Daktaras Rainhartas atsisėdo priešingame sofos gale, atsi- 
lošė ir mašinaliai užkėlė koją ant kojos. Jis įsmeigė nematantį 
žvilgsnį į sieną priešais, kur kabojo senovinė karalienės Vikto- 
rijos litografija. 

— Džiaugiuosi dėl tavęs, Arlyna, - atsakė jis. 

— Jau du mėnesiai neturėjau mėnesinių. 

— Aš laimingas. 

— Paklausiau Kauliuko, kuo man jį pavadinti, daviau trisde- 
šimt šešis variantus, ir Kauliukas pavadino jį Edgaru. 

— Edgaras. 

— Edgaras Eksteinas. 

Jie sėdėjo tylėdami ir nežiūrėdami vienas į kitą. 

— Daviau dešimteriopą tikimybę Lucijui, bet kauliukai išsi- 
rinko Edgarą. 

— Aaa. 

Iyla. 

— O jeigu gims mergaitė? — po kurio laiko paklausė dakta- 
ras Rainhartas. 

— Edgarina. 

— Aaa. 

— Edgarina Ekstein. 

Ta. 

— Ar džiaugiesi, Arlyna? 

— Taip. 

Tyla. 

— Dar nenuspręsta, kas yra tėvas, - tarė ponia Ekstein. 

— "Tu nežinai, kas yra tėvas? — atsisėsdamas tiesiai paklausė 
daktaras Rainhartas. 

— Aš žinau, - atsakė ji ir šypsodama atsigręžė į daktarą Rain- 
hartą, - bet kol kas neprašiau kauliukų nuspręsti, ką apie tėvą 
sakyti kitiems. 

— Aišku. 

— Maniau duoti tau dvi tikimybes iš trijų, kad esi tėvas. 

— Aaaa. 

— Džeikas, aišku, gaus vieną tikimybę iš šešių. 

— Aha. 

— Ir maniau, kad „vyras, kurio tu nepažįsti“, gaus tokią pat 
tikimybę. 

Tyla. 

— Vadinasi, kauliukai nuspręs, ką pasakysi Džeikui esant tėvu? 

— Taip. 

— O abortas? Tu nėščia tik antras mėnuo. Ar leidai kauliu- 
kams svarstyti aborto galimybę? 

— Žinoma, - vėl nusišypsodama atsakė ji. - Daviau abortui 
vieno iš dviejų šimtų šešiolikos tikimybę. 

— Aaaa. 

— Kauliukai atsakė „ne“. 

— Hm. 

Tyla. 

— Vadinasi, po septynių mėnesių turėsi kūdikį. 

— Taip. Argi tai ne nuostabu? 

— Džiaugiuosi dėl tavęs, - tarė daktaras Rainhartas. 

— O sužinojusi, kas yra tėvas, leisiu kauliukams nuspręsti, ar 
palikti Džeiką, kad būčiau ištikima tėvui. 

— Uhu. 

— O paskui leisiu kauliukams nuspręsti, ar man turėti dau- 
giau vaikų. 

— Hm. 

— Bet prieš tai jie turės man pasakyti, ar pranešti Lilei, kad 
laukiuosi. 

— Aaa. 

— Ir ar pasakyti Lilei, kas kūdikio tėvas. 

— A. 

— Visa tai mane neapsakomai jaudina. 

IVla. 

Daktaras Rainhartas išsitraukė iš švarko kišenės kauliuką, 
patrynė jį saujoje ir parideno ant sofos tarp savęs ir ponios 
Ekstein. Dviakė. 

Daktaras Rainhartas atsiduso. 

— Džiaugiuosi dėl tavęs, Arlyna, - tarė jis ir iš lėto susmuko 
ant sofos. Nematantis jo žvilgsnis automatiškai pasisuko į tuš- 
čią sieną priešais, kur kabojo tik senovinė karalienės Viktori- 
jos litografija. Karalienė šypsojosi. 


Trisdešimt aštuntas skyrius 


Normalaus senojo Luko Rainharto, jo draugų ir gerbėjų ne- 
laimei, kauliukai nenustojo riedėję. Birželis paaiškėjo esąs Na- 
cionalinis vaidmenų keitimo mėnuo, ir aš vos jį ištvėriau. Man 
buvo įsakyta reguliariai klausti Kauliuko, kokia skirtinga as- 
menybe būsiu kas valandą, kas dieną ar kas savaitę. Turėjau 
išplėsti savo vaidybos ribas, gal net išsiaiškinti žmogaus sielos 
lankstumo ribas. 

Ar gali egzistuoti Visiško atsitiktinumo žmogus? Ar vienas 
individas gali taip išlavinti savo gebėjimus, kad valanda po va- 
landos galėtų kaitalioti savo sielą kaip užsigeidžia? Ar žŽmo- 
gus gali turėti begalinį asmenybių skaičių? Ar veikiau vieną, 
bet nuolatos besiplečiančią — taip, pasak kai kurių teoretikų, 
darosi su visata — ir kad ji susitraukia tik mirus? Bet kas gali 
žinoti, kaip yra iš tikrųjų? 

Auštant antros dienos rytui daviau kauliukams pasirinkti iš 
šešių asmenų — vienu iš jų mėginsiu išbūti visą dieną. Ban- 
džiau siūlyti vien paprastus, visuomenės nepiktinančius varian- 
tus. Pasirinkau Molę Blum, Zigmundą Froidą, Henrį Milerį, 
Džeiką Eksteiną, septynių vaikų tėvą ir senų, iki kauliukų, lai- 
kų daktarą Lucijų Rainhartą. 

Pirmiausia kauliukai pasirinko Froidą, bet vakarop pajutau, 
kad Zigmundo Froido gyvenimas tikriausiai buvo ganėtinai 
nuobodus. Pastebėjau daug nesąmoningų motyvacijos šaltinių 
ten, kur paprastai jų nepastebėdavau, bet nesijaučiau gavęs iš 
to daug naudos. Bandžiau išnagrinėti savo nesąmoningą ne- 
norą būti Froido kailyje ir atskleidžiau kažką panašaus, ką per 
psichoanalizės sesijas gerai pavykdavo atidengti Džeikui: kon- 

kurenciją su tėvu, baimę, kad bus atskleistas nesąmoningas 
agresyvumas. Bet mano įžvalgos nepasirodė įtikinamos, tiks- 
liau, nemačiau jų prasmės. Na ir kas, kad mano „asmenybė 
oralinė“ — šis atradimas nepadėjo man pasikeisti tiek, kiek vie- 
nas kauliuko persivertimas. 

Kita vertus, skaitydamas apie vyrą, kuris nusižudė persipjo- 
vęs riešus, iškart pastebėjau seksualinį perpjautų galūnių sim- 
bolizmą. Ėmiau galvoti apie kitus savižudybės būdus: šoki iš 
laivo į jūrą; įsikiši pistoletą į burną ir nuspaudi gaiduką; įšliau- 
Ži į orkaitę ir atsuki dujas; puoli po traukiniu. Visų seksualinis 
simbolizmas buvo akivaizdus, visi neabejotinai atitiko psicho- 
seksualinį paciento lygmenį. Sugalvojau puikų aforizmą: „Pa- 
sakyk man, kaip pacientas žudosi, ir aš tau pasakysiu, kaip jį 
galima išgydyti.“ 

Kitą dieną išbraukiau iš savo sąrašo Froidą ir vietoj jo įra- 
šiau „psichiškai ne visai sveiką, agresyviai prieš santvarką nu- 
siteikusį hipį“ ir paridenau kauliuką. Jis pasirinko Džeiką 
Eksteiną. 

Džeiką galėjau suvaidinti labai gerai. Mudu buvom artimai 
pažįstami, tad lengvai galėjau pamėgdžioti jo manieras ir kalbos 
klišes. Parašiau pusę straipsnio į „Psichopatologijos žurnalą“, 
jame išnagrinėjau kauliukų žmogaus koncepciją ortodoksišku 
džeikišku požiūriu ir pasijutau puikiai. Per psichoanalizės sesiją 
Džeiko kabinete man taip pavyko įsijausti į jo mąstyseną, kad 
valandai baigiantis jis pareiškė, esą per šią sesiją mudu pažengė- 
me toliau negu per praėjusius pustrečio mėnesio. Straipsnyje, 
kurį jis vėliau parašė apie mano psichoanalizę - „Šešiabriaunio 
žmogaus atvejis“ (Džeikas pelnys nemirtingą šlovę vien savo pa- 
vadinimais) — jis smulkiai aptarė šią sesiją ir jos sėkmę aiškina 
mažai kam žinomu Ferencio straipsniu. Džeikas išvakarėse ne- 
tyčia aptiko jį po vonios kriaukle, atverstą ties labai svarbiu pus- 
lapiu. Straipsnis davė jam raktą, „padėjusį atrakinti šešiabriau- 
nio kubo duris“. Džeikas netvėrė džiaugsmu. 

Kauliukai vartėsi toliau ir vertė mane vaidinti vieną vaid- 
menį po kito kažkokiame šizofreniškame dramos kaleidosko- 
pe. Gyvenimas virto begale menkučių vaidmenų prastame fil- 
me, neturinčiame scenarijaus nei režisieriaus, vien aktores ir 
aktorius, nežinančius savo teksto ir netgi vaidmens. Dažniau- 
siai dėl akivaizdžių priežasčių vaidindavau toli nuo mane pa- 
žįstančių Žmonių. 

Miglotai prisimenu, ką dariau ir kalbėjau tomis dienomis; 
vaizdiniai ryškesni atmintyje negu dialogai. Aš, dzenbudizmo 
mokytojas Obokas, šypsodamasis ir beveik nepraverdamas bur- 
nos sėdžiu, o jaunas absolventas bando kamantinėti mane apie 
psichoanalizę ir gyvenimo prasmę; aš, septynmetis berniukas, 
važiuoju dviračiu per Centrinį parką, spoksau į antis, plaukio- 
jančias po tvenkinį, sukryžiavęs kojas sėdžiu ir žiūriu į meške- 
riojantį seną negrą, nusiperku kramtomosios gumos ir išpučiu 
didžiulį burbulą, dviračiu nusiveju kitą dviratininką, pargriū- 
vu, nusibrozdinu kelį ir apsiverkiu baisiausiai suglumindamas 
praeivius: juk šimto penkių kilogramų verksniai — retenybė. 

Nors ir kaip stengiausi rodyti savo naująsias asmenybes vien 
nepažįstamiems, 0 tarp draugų ir kolegų išlikti daugiau ar ma- 
Žiau normalus, visada duodavau Kauliukui bent menkutę tiki- 
mybę mane sužlugdyti, o kadangi Kauliukas buvo Dievas, jis 
negalėjo ilgai atsispirti. 


Trisdešimt devintas skyrius 


Kadaise daktaras Rainhartas susapnavo esąs bitinas, laisvai 
dūzgiantis, skraidžiojantis, patenkintas savimi ir darantis, ką 
tik nori. Jis netikėjo esąs daktaras Rainhartas. Staiga jis paju- 
to pabudęs ir vėl buvo kaip anksčiau Lukas Rainhartas, gulin- 
tis lovoje šalia gražios moters Lilės. Bet jis nesuprato, ar yra 
daktaras Rainhartas, susapnavęs, kad vaidina bitino vaidme- 
nį, ar bitinas, sapnuojantis esąs daktaras Rainhartas. Jis nesu- 
prato, ir galvoje jam dūzgė. Po kelių minučių jis liovėsi spėlio- 
jęs: „Gal iš tikrųjų esu Hubertas Hamfris, sapnuojantis esąs 
bitinas, sapnuojantis esąs daktaras Rainhartas“. 


Keturiasdešimtas skyrius 


Daktaras Abrahamas Krumas, vokiečių kilmės amerikiečių 
mokslininkas, vos per penkerius metus pribloškė psichiatrijos 
pasaulį trimis sudėtingų bandymų serijomis. Kiekviena paaiš- 
kėjo esanti daugmaž unikali. Pirmiausia jis tapo pirmu Žmo- 
gumi istorijoje, kuriam pavyko bandymais sukelti psichozę viš- 
toms - ligi tol buvo manoma, kad šie gyviai pernelyg menkų 
protinių sugebėjimų ir todėl psichozių nepatiria. Paskui jam 
pavyko nustatyti cheminę medžiagą (moraticematą), sukelian- 
čią psichozes ar bent su jomis susijusią, taigi tapo pirmu Žmo- 
gumi, nenuginčijamai įrodžiusiu, kad cheminiai pokyčiai yra 
vienas svarbiausių vištų psichozių veiksnių. Dar vėliau jis atra- 
do priešnuodį (amoraticematą), visiškai išgydžiusį devynias- 
dešimt tris procentus psichoze susargdintų vištų vos per tris 
dienas, taigi tapo pirmu žmogumi pasaulio istorijoje, išgydžiu- 
siu psichozę vien cheminėmis medžiagomis. 

Pasigirdo rimtos spėlionės, kad Krumas gaus Nobelio pre- 
miją. Daugybė psichiatrijos pasaulio atstovų sekė naujausią jo 
darbą apie karvelių šizofreniją lyg fondų biržų pranešimus. 
Amoraticemato pagrindu pagamintas vaistas buvo išbando- 
mas su psichozėmis sergančiais ligoniais keliose Vokietijos ir 
JAV psichiatrijos gydyklose. Rezultatai buvo įdomūs. (Nebu- 
vo įrodyta nei paneigta, kad vaistas sukelia tokį šalutinį povei- 
kį kaip kraujo trombai ir kolitas.) 

Daktaras Krumas turėjo būti garbės svečias pobūvyje, dak- 
taro Mano surengtame savo draugams ir kai kurioms Niujor- 
ko psichiatrijos pasaulio įžymybėms. Renginys turėjo būti įspū- 
dingas. Jame turėjo dalyvauti Niujorko psichiatrų draugijos 

pirmininkas (dr. Džozefas Veinbergeris), Niujorko valstijos psi- 
chinės higienos departamento direktorius ir dar pora ar treje- 
tas kitų itin didelių šulų, kurių pavardžių niekada neprisime- 
nu. Kauliukai, tie iškrypę velniūkščiai, įsakė man visą vakarą 
kaitalioti savo asmenybę, maždaug kas dešimt minučių pasi- 
renkant vieną iš šešių vaidmenų: gailestingo Jėzaus, sąžiningo 
kauliukų žmogaus, nesutramdomo sekso maniako, debilaus 
nebylio, pliurpos ir kairuoliško agitatoriaus. 

Variantus sugalvojau apsinešęs nuo marihuanos, kurią rū- 
kiau pusę valandos, nes tokį variantą buvau pasiūlęs apsinešęs 
nuo alkoholio, kurį gėriau todėl, kad kauliukai... - pasaka be 
galo. Mano kauliukų gyvenimas darėsi nebevaldomas, o kul- 
minacija atėjo per pobūvį daktaro Krumo garbei. 

Daktaras Manas įsigudrino paversti savo butą panašiu ir į 
šarvojimo salę, ir į muziejų. Jo tarnas, išbalęs kaip lavonas po- 
nas Iorntonas, tą vakarą atidarė duris nė kiek ne šilčiau negu 
griaučių maketas, padėjo Lilei nusivilkti apsiaustą, nė nežvilg- 
telėjo į gilią jos iškirptę, tarstelėjo „Labas vakaras, daktare 
Rainhartai“ taip, tartum daktaras Manas būtų ką tik miręs, ir 
koridoriumi, nukabinėtu garsių psichiatrų portretais, palydė- 
JO į svetainę. 

Kaskart įėjęs į šį kambarį nustebdavau pamatęs jame gyvų 
žmonių. Džeikas viename kampe atsišliejęs į knygų lentynų 
sieną šnekėjosi su panele Reingold (atėjusia čia užsirašinėti, 
ką jis diktuos), profesoriumi Boglsu (atėjusiu čia todėl, kad 
mano kauliukai liepė jį pakviesti, o jo kauliukai liepė sutikti) 
ir pora kitų vyrų, tikriausiai pasaulinio garso psichiatrų. Ant 
milžiniškos rytietiškos sofos priešais karalienės Viktorijos lai- 
kų stiliaus židinį sėdėjo Arlyna, daktarė Feloni (man pasiro- 
džius ji ėmė tankiai linksėti galvą) ir senyva moteris, matyt, 
kažkieno motina. Arlyna buvo apsirengusi tokiais pat trum- 
pais apdarais kaip ir Lilė, bet jie atrodė įspūdingiau. Pamatęs 
masinančias jos krūtis, galėjai pamanyti, kad į jos suknelę iš 

viršaus kažkas sugrūdo du gražius baltus balionus, ir dabar 
jie baudėsi bet kurią akimirką ištrūkti. Priešais sofą ant kė- 
džių sėdėjo senyvas į pensiją išėjęs šulas, kurį šiek tiek paži- 
nojau, apskritaveidė moteris, turbūt kažkieno Žmona, ir ne- 
didelis, bet energija trykštantis žmogutis su mažyte smailia 
barzdele ir pakumpusiais pečiais —- iš matytų fotografijų pa- 
žinau daktarą Krumą. 

Daktaras Manas nuo šlovės, susirūpinimo ir svaigalų kiek 
išraudusiu veidu pasisveikino su mumis laikydamas vyno stik- 
lą rankoje, paskui nusivedė prie moterų ir daktaro Krumo. 
Pakračiau miniatiūrinį kauliuką jam pritaikytoje laikrodžio dė- 
žutėje, kurią laikiau kišenėje, paslapčia ją išsitraukiau ir dirs- 
telėjau į rezultatą, kad sužinočiau, kurį iš šešių vaidmenų da- 
bar turėsiu vaidinti kokias dešimt minučių. 

— Daktare Krumai, leiskite jums pristatyti buvusį mano mo- 
kinį, o dabar kolegą, daktarą Lucijų Rainhartą, - tarė dakta- 
ras Manas. — Lukai, susipažink — daktaras Krumas. 

— Malionu, labai malionu, daktarrre Rrrainharrrtai. Jūsų 
darrrbų aš skaitydavęs nesu, bet daktarrras Manas gerrrai apie 
jus atsišaukia, — daktaras Krumas trumpais, ryžtingais jude- 
siais papurtė man ranką ir perdėtai išsišiepęs apnuogino dan- 
tis su pasitikėjimu savimi žvelgdamas į mano veidą, iškilusį 
per gerą sprindį virš jo. 

— Daktare Krumai, aš netekau žado! Kaip gyvas nesitikėjau 
susitikti su žmogumi, nuveikusiu tokį darbą! Man didžiulė, mil- 
žiniška garbė! 

— Nieko tokio, nieko tokio. Prrraeis darrr keli metai - tada 
aš jums parrrodysiu... Brrrangute - malionu, labai malionu. 

Jis linktelėjo Lilei ir sumušė kulnimis du kartus greitai spus- 
telėdamas jai ranką. Jis pakėlė akis į ją, paskui į mane. Jo iš- 
raudusiame veide švietė patenkinta mina. 

— Kokios grrražios damos susirrrinko šį vakarrrą, oi, kokios 
grrražios! Gailia, kad dirrrbu su vištomis. 

Jis nusijuokė. 

— Daktare Krumai, visas pasaulis laimi dėl to, ko jūs neten- 
kate. 

Man tariant šiuos žodžius, Lilė dirstelėjo į mane, pakėlė akis 
į lubas ir nusigręžė kalbėtis su Džeiku - šis per tą laiką pasi- 
slinko į mūsų būrelio pakraštį. Susmigusi į sofą Arlyna nusi- 
šypsojo man, aš atsakiau jai išsišiepdamas iki ausų. 

— Atrodai nuostabiai, Arlyna, dievaži. Kai tik tave pamatau, 
kaskart atrodai vis seksualesnė. 

Ji gražiai išraudo. 

— Kas esi šįvakar? — nerūpestingai paklausė ji atsisėsdama 
kiek tiesiau ir dar labiau išpūsdama savo balionus. 

— Atrodai tiesiog pritrenkiamai, Arlyna, dievaži. Nesupran- 
tu tų moterų, daktare Krumai, —- kodėl jos bando atitraukti 
mūsų dėmesį, kai mes norim kalbėtis apie jūsų darbą. 

Daktaras Krumas, senyvas kadaise buvęs svarbus veikėjas 
Laterlis ir aš su apstulbusiomis šypsenomis veide spoksojome 
į Arlyną. Galop atsisukau į vokietį ir tariau: 

— Jūsų gebėjimas nustatyti veiksnius, darančius įtaką psichi- 
kai, mane stulbina. 

— A... mano darrrbas, mano darrrbas. 

Jis atsigręžė į mane, patraukė pečiais ir pasikasė barzdelę. 

— Dabarrr aš dirrrbu su karrrveliais. 

— Visas pasaulis tai Žino, - atsakiau. 

— Ką žino? - paklausė Džeikas prieidamas prie mūsų su stiklu 
škotiško viskio man ir kažkokio tamsiai raudono gėralo dak- 
tarui Krumui. 

— Daktare Krumai, tikiuosi, pažįstate mano kolegą, daktarą 
Eksteiną? 

— Žinoma, žinoma - atsitiktinis atrrradimas. Mes jau pažįs- 
tami. 

— Džeikas, ko gero, geriausias analitikas teoretikas, šian- 
dien praktikuojantis Jungtinėse Valstijose. 

— Uhu, - apatiškai tarstelėjo Džeikas. - Apie ką kalbėjotės? 

— Daktaras Krumas perėjo prie karvelių, ir visas pasaulis tai 
žino. 

— A, taip. Kaip sekasi, Krumai? 

— Gerrrai, gerrrai. Kol kas mums nepavyko padaryti tikr- 
rros šizofrrrenijos, bet karrrveliai jau nerrrvinasi. 

Jis vėl nusijuokė - tratatata sutratėjo lyg kulkosvaidis, pas- 
kui chechecheche atsikrenkštė kaip džiovininkas. 

— Ar bandėte suleisti jiems to vištų preparato — tos psichozę 
sukeliančios medžiagos, kurią atradote? — paklausė Džeikas. 

— Ne, karrrvelių ji neveikia. 

— Kokius metodus šizofrenijai sukelti išbandėte, kai jūsų ku- 
binis labirintas nedavė rezultatų? — paklausiau. 

— Dabarrr mes mokome pašto karrrvelius rrrasti namus. Pas- 
kui nuvežame karrrvelius toli, liabai toli, irrr namus perrrke- 
liame kiturrr. Karrrveliai labai sunerrramėja. 

— Su kokiais sunkumais susiduriate? — paklausiau. 

— Mes prrrarrrandame karrrvelius. 

Džeikas ėmė juoktis, bet kai dirstelėjau jo pusėn, užsičiau- 
pė ir nervingai pašnairavo į mane. Daktaras Krumas pasikasė 
barzdelę, įsmeigė akis į mano kelius ir kalbėjo toliau: 

— Mes prrrarrrandame karrrvelius. Nieko tokio. Turrrim 
daug karrrvelių. Vištos nemokėjo skrrraidyti. Karrrveliai pro- 
tingi, bet gali tekti pašalinti jiems sparrrnus. 

Jis susiraukė. 

Daktaras Manas su stiklu rankoje priėjo prie mūsų. Džei- 
kas kažko paklausė. Išsitraukiau laikrodžio dėžutę ir pasižiū- 
rėjau, kokį antrą vaidmenį man skiria kauliukas. 

Pasirodė aukštas, perkaręs ponas Torntonas, dalijantis mažy- 
čius užkandžius — traškučius su miniatiūrinėmis perlus prime- 
nančiomis nuosėdomis ant viršaus, panašiomis į ikrus, laukian- 
čius, kada juos apvaisins. Kiekvienas iš mano kolegų negal- 
vodamas pasiėmė po vieną. Džeikas savąjį nurijo nekramtęs, 

daktaras Manas trumpai palaikė panosėje, paskui dešimt mi- 
nučių Žžiaumojo, o daktaras Krumas bandydamas smagiai 
krimstelėto — kaip višta, kapsinti grūdą. 

— O jūs, daktare Rainhartai? — paklausė ponas Torntonas 
prikišdamas padėklą su tomis nepadoriomis nuosėdomis man 
prie krūtinės, kad pamatyčiau. 

— Hrrrhrrrhrrr, — garsiai suurzgiau, atkišęs seilėtą apatinę 
lūpą ir bandydamas nutaisyti tuščią žvėries žvilgsnį. Užsimo- 
jęs didžiule dešine letena sugriebiau šešis ar septynis trašku- 
čius, vos neapversdamas padėklo, ir susigrūdau į burną. Traš- 
kučių gabaliukai it koks įspūdingas sausas krioklys mano marš- 
kinių priekiu pažiro ant grindų. 

Ponas Torntonas žiūrėjo į mano tuščias akis, stebėjo, kaip 
negrabiai gromuliuoju užkandį ir kaip drėgnas apkramtyto traš- 
kučio trupinys kiek pakabojęs ant mano lūpos amžiams nu- 
krenta į ilgo rudo plauko kilimą po kojomis. Bejausmiu jo vei- 
du tūkstantąją sekundės dalį šmėstelėjo toli gražu ne negyvė- 
liška nuostaba. 

— Hrrrhrrr, — suurzgiau vėl. 

— Ačiū, pone, - padėkojo daktaro Mano tarnas ir atsisuko į 
damas. 

Daktaras Krumas išraiškingai badė orą priešais daktaro Ma- 
no pilvą, tarsi prieš jį prapjaudamas atliktų kokį magišką ritu- 
alą. 

— Įrrrodymai! Įrrrodymai! Jie nežino to žodžio rrreikšmės! 
Jie gauna pinigus perrr kyšius, jie bankininkai, barrrbarrrai, 
verrrslininkai, Žvėrrrys, jie... 

— Po velnių - kam tai rūpi? — pertarė jį Džeikas. - Jeigu jie 
nori praturtėti ir išgarsėti - tegul. Tikrąjį darbą dirbame mes. 

Jis sušnairavo į mane - o gal pamerkė man akį? 

— Tiesa. Tikrrra tiesa. Mokslininkai, tokie kaip mes, irrr ver- 
rrslininkai, tokie kaip jie, neturrrim nieko bendrrro. 

— Hr, hrr, - pasakiau žiūrėdamas į daktarą Krumą pražiota 

burna, lyg išverstakė Žuvis, žiopčiojanti ant laivo denio. Dak- 
taras Krumas rimtai, pagarbiai žvilgtelėjo į mane, paskui tris, 
keturis kartus pasikasė barzdelę. 

— Žmonės būna dviejų rrrūšių: kūrrrėjai ir - kaip jūs ten 
kalbat - darrrbo pelės. Iš vieno žvilgsnio gali atskirrrti kūrrrė- 
ją. Irrr iš vieno - darrrbo pelę. 

— Hrhrhrhrhr. 

— Nežinau jūsų darrrbų, daktare Rrrainharrrtai, bet suprrra- 
siu, vos tik su manim kalbėsite. 

— Hrr. 

— Daktaras Rainhartas tikrai ne kvailys, - tarė daktaras Ma- 
nas. — Bet jį apėmusi kūrybinė krizė. Jis mieliau žaidžia Žaidi- 
mus. Jis tikisi kiekvienu straipsniu pranokti Froidą. 

— Jis turrrrėtų, tikrrrrai turrrėtų. Prrranokti Frrroidą - gerrrai. 

— Lukas pradėjo knygą apie sadizmą, — paaiškino Džeikas. — 
Palyginti su ja, Štekelio ir Reicho veikalai atrodys vaikų žaidimai. 

Vis dėlto jis merkė akį, ne šnairavo. 

Jie visi trys laukiamai žvelgė į mane. Aš toliau tuščiomis 
akimis, prasižiojęs spoksojau į daktarą Krumą. Stojo tyla. 

— Taip, taip. Sadizmas - įdomu, - tarė daktaras Krumas, ir 
jo veido raumenys ėmė trūkčioti. 

Džeikas ir daktaras Krumas viltingai Žiūrėjo į mane, o dak- 
taras Manas tuo tarpu grakščiai gurkštelėjo savo vyno. 

— Jūs seniai tirrriate sadizmą? 

Atsakiau jam įdėmiu žvilgsniu. 

Daktaras Manas staiga atsiprašė ir nuėjo pasitikti trijų nau- 
jų svečių, o Arlyna paėmė Džeiką už rankos ir kažką sukuždė- 
jo jam į ausį. Jis nenoromis atsigręžė į ją, ir juodu pradėjo 
šnekėtis. Daktaras Krumas tebežiūrėjo į mane. Pokalbio aš, 
galima sakyti, negirdėjau - visą dėmesį buvau sutelkęs į trupi- 
nį jo barzdelėje. | 

— Hrhrhr, - atsakiau. Mano leidžiami garsai tikriausiai kiek 
panėšėjo į sugedusio transformatoriaus. 

— Nuostabu - aš pats galvojau darrryti bandymus su vištų 
sadizmu, bet jis rrretai pasitaiko. Liabai rrretai. 

Daktaras Manas grįžo su dviem svečiais — vyru ir moterimi — 
ir pristatė juos mums. Vyras buvo Fredas Boidas, jaunas psi- 
chologas iš Harvardo, kurį pažinojau ir mėgau, o moteris - jo 
mergina, apkūni, maloni blondinė lygutėle oda - panelė Veliš. 
Daktaro Mano pristatyta man, ji ištiesė ranką, bet nesugebė- 
jau jos paimti, ir ji išraudo. 

— Hrhrhrhr, - pasakiau žiūrėdamas į ją. 

Ji vėl išraudo. 

— Sveikas, Lukai, kaip laikaisi? — paklausė Fredas Boidas. 

Pažiūrėjau į jį nematančiomis akimis. 

— Ar Stonewall bendrovė patenkino Herderio prašymą dėl 
dotacijos? — paklausė Fredo daktaras Manas. 

— Ne, - atsakė Fredas. - Atrašė, kad šįmet nebeturi atlieka- 
mų lėšų ir... 

— Ar čia tas garsusis daktaras Krumas? — išgirdau prie pat 
savęs balsą. 

Pažiūrėjau į panelę Veliš, paskui į daktarą Krumą. Trupinys 
tebekyšojo iš barzdelės, tik jau geriau pasislėpęs. 

— Veppp, - atsakiau. 

— Fredas irgi taip mano, - tarė panelė Veliš ir atitraukė ma- 
ne nuo kito pokalbio. - Jis sako, kad žavisi jumis, nes nepa- 
kenčiate jokių nesąmonių. 

Impulsyviai pakėliau vieną didžiulę leteną ir nespausdamas 
uždėjau jai ant peties. Ji vilkėjo sidabrine suknele aukštu kak- 
lu; riešu pajutau žvilgančių žvynelių šiurkštumą. 

— Prašau atleisti, — tarė ji ir pasitraukė atatupsta. 

Mano letena slystelėjo viena krūtimi ir kurį laiką mataravo 
man prie šono it laikrodžio švytuoklė. 

Ji nuraudo ir metė žvilgsnį į šalia besikalbančius tris vyrus. 

— Fredas sako, kad daktaras Krumas labai gerai atlieka savo 
tyrimus, bet jie nėra reikšmingi. Ką jūs manote? 

— Hrr, - atsakiau ir treptelėjau milžiniška pėda. 

— Aš irgi taip manau. Man nepatinka žmonės, darantys ban- 
dymus su gyvūnais. Jau dveji metai teikiu socialinę pagalbą 
Steiteno saloje. Tiek daug galima padaryti žmonių labui. 

Dabar ji pažiūrėjo į sofą, ant kurios šnekučiavosi daktarė Fe- 
loni, senyva dama ir senas džiūsna, kadaise buvęs didelis šulas. 
Atrodė, kad panelė Veliš mano draugijoje jaučiasi smagiai. 

— Net čia, šiame kambaryje, esama žmonių, nepatenkintų 
savo gyvenimu, žmonių, kuriems reikia padėti. 

INlėjau, bet seilių lašelis pabėgo nuo mano apatinės lūpos ir 
leidosi į kelionę mano marškinių priekiu. 

— Kol neišmoksime bendrauti vienas su kitu, — kalbėjo to- 
liau panelė Veliš, - pajusti vienas kitą, tol joks vištas išgydan- 
tis vaistas pasaulyje nepadės. 

Spoksojau į Arlynos balionus, banguojančius sietyno švie- 
soje. Nuo mano apatinės lūpos vėl išsiliejo nedidelis seilių or- 
gazmas. 

— Jūs, psichiatrai, žavite mane tuo, kad šitaip tvardotės, iš- 
liekate tokie santūrūs. Nejaugi niekados nejaučiate kančios, 
kurią turite palengvinti? 

Panelė Veliš vėl atsigręžė į mane ir susiraukė, pamačiusi ma- 
no kaklaraištį ir marškinių priekį. 

Ėmiau grabinėti kišenėje savo dėžutės su laikrodžiu ir kau- 
liuku. 

— Nejaugi nejaučiate tos kančios? - pakartojo panelė Veliš. 

Išsitraukiau dėžutę ir suvaidinau, kad mano ranka tris kar- 
tus trūkteli. 

— Hr, - niurgztelėjau. 

— Dieve, kokie jūs, vyrai, bejausmiai! 

Iš lėto pakėliau apatinę Žiauną - šitiek laiko išbuvau prasi- 
žiojęs, kad ją net paskaudo. Perbraukiau liežuviu perdžiūvu- 
sią viršutinę lūpą, nosine nusišluosčiau seiles nuo krūtinės ir 
pažiūrėjau panelei Veliš tiesiai į akis. 

— Tai kiek dabar valandų? - paklausė ji. 

— Nesvarbu — metas liautis žaidus žodžiais ir imtis reikalo, — 
atsakiau. 

— Aš irgi taip manau. Negaliu pakęsti tų tuščių plepalų per 
vakarėlius, — ji atrodė patenkinta, kad pagaliau ištrūkom iš 
šitos banalybės. 

— Kas po ta gražia suknele? 

— Jums patinka? Fredas nupirko ją man Ohrbach krautuvė- 
je. Ar jums patinka, kaip ji... žvilga? 

Ji krestelėjo liemenį. Suknia sutvisko, putlios rankos suliulėjo. 

— Tu sudėta, pupa, kaip... Klausyk, kuo tu vardu? 

— Džoja. Nuvalkiotas, bet man patinka. 

— Džoja. Gražus vardas. Tu irgi graži. Tavo oda neįtikėtinai 
lygi ir kreminė. Mielai perbraukčiau per ją liežuviu. 

Ištiesęs ranką paglosčiau jai skruostą, paskui sprandą. Ji vėl 
išraudo. 

— Tikriausiai ji tokia nuo gimimo. Mano mama labai gra- 
žaus gymio, tėvas irgi. Tiesą sakant, tėvo... 

— Ar tavo šlaunys, pilvas ir krūtys tokios pat baltos su kremi- 
niu atspalviu? 

— Na... manau, kad taip. Tik ne tada, kai įdegu. 

— Mielai paliesčiau rankomis visą tavo kūną. 

— Ji švelni. Kai tepuosi įdegio kremu, jaučiu, kokia ji glotni. 

Kiek prisimerkiau ir pabandžiau atrodyti gundančiai. 

— Jūs nebesiseilėjat, — tarė ji. 

— Klausyk, Džoja, nuo tų plepalų man pradeda skaudėti gal- 
vą. Ar galim kelioms minutėms nueiti kur nors, kur būtume 
vieni? 

Švelniai ėmiau ją temptis į koridorių - žinojau, kad jis veda 
į daktaro Mano kabinetą. 

— Kalbos, vien kalbos. Klausaisi ir ima darytis koktu. 

— Parodysiu tau daktaro Mano kabinetą. Jis turi labai įdo- 
mių iliustruotų knygų apie primityvių tautelių seksą. 

— Vištų nuotraukų nebus? - ir ji linksmai nusijuokė iš savo 
sąmojo. 

Aš irgi nusijuokiau. Einant pro sofą, daktarė Feloni link- 
telėjo galvą mūsų pusėn, o kai ėjome pro būrelį su Krumu, 
Džeikas pašnairavo pro kažkokio šulo petį; Arlyna krestelė- 
jo krūtis ir nusišypsojo. Mudu atsidūrėme koridoriuje, pas- 
kui prie daktaro Mano kabineto. Kai įėjome, išgirdau šaižiai 
spiegiant. Tada pamatėme daktarą Boglsą su panele Rein- 
gold sėdinčius ant grindų ir pasidėjusius tarp savęs kauliu- 
kus. Boglsas, likęs be dviejų trečdalių drabužių, pergalingai 
tiesė ranką nurengti panelės Reingold (pergalingai besišyp- 
sančios) palaidinukę. 

- Šlykštu! - kai išėjome atatupsti, tarė panelė Veliš. - Dak- 
taro Mano kabinete! Tiesiog koktu! 

— Tu teisi, Džoja, eime į vonią. 

— Į vonią? 

— Ji štai ten. 

— Ką čia tauškiat?! 

— Ten galima pasikalbėti prie keturių akių. 

— Aaa. 

Ji sustojo vidury koridoriaus ir abiem rankom įsikibo į savo 
stiklą su gėrimu. 

— Ne, - tarė ji. - Noriu grįžti į vakarėlį. 

— Džoja, aš tik noriu pasimėgauti tavo gražiu kūnu. Ilgai 
netruksiu. 

— Apie ką mes kalbėsimės? 

— Apie ką kalbėsimės? Apie Hario Steko Salivano poopera- 
cinio negalavimo teoriją. Eime. 

Kadangi ji vis dar nesijudino iš vietos, supratau, kad elgiuo- 
si kaip drovus miesčionis, o ne kaip nesutramdomas sekso ma- 
niakas, kokį neabejotinai turėjo galvoje Kauliukas. Taigi, kai 
panelė Veliš vėl ėmė sakyti norinti grįžti į svetainę, žengiau į 
priekį, išmušiau jai iš rankų stiklą ir pabandžiau aistringai pa- 
bučiuoti į lūpas. 

Kiaušius perrėžė toks aštrus skausmas, kad dingtelėjo min- 
tis, jog mane peršovė. Apakintas skausmo susvirduliavau ata- 
tupstas ir dunkstelėjau į sieną. Žvėriškomis šventojo valios 
pastangomis prisiverčiau atsimerkti ir pamačiau žvilgančią 
sidabrinę panelės Veliš nugarą. Ji ėjo atgal į svetainę - ačiū 
Dievui! — palikusi mane vieną su savo neganda. 

Pamaniau, kad mėnesį neįstengsiu išsitiesti ir liksiu toks su- 
sirietęs. Dingtelėjo neaiški mintis, ar ponas Torntonas regu- 
liariai šluostys nuo manęs dulkes. Galvoje dar kilo klausimas, 
kaip į tokį skaudų smūgį į kukulius reaguotų „nesutramdo- 
mas sekso maniakas“. Atsakymas atrodė vienareikšmis: ma- 
niakas, gailestingas Jėzus, psichopatas hipis, debilus nebylys, 
Džeikas Eksteinas, Hju Hefneris, Lao Dzė, Normanas Vin- 
centas Pylis, Bilis Grehemas - visi būtų reagavę, kaip reaga- 
vau aš, naivus, akiniuotas Lukas Rainhartas. Nors abu mano 
delnai buvo pačiame nelaimingo atsitikimo centre, jie nieko 
nelietė; atrodė, kad jie ten tam, kad kaip nors padėtų, jei tik 
bus įmanoma, tarkime, po mėnesio. Šiaip ar taip, patraukti 
rankų iš ten negalėjau. Koridoriumi ėjo daktaras Krumas ir 
Arlyna Ekstein. Pabandžiau atsitiesti ir vos nesuklykiau. Jie 
pažiūrėjo į šukes ant grindų, paskui sustojo priešais mane. 

— Baisiai skauda pilvą, - paaiškinau. —- Smarkūs spazmai. 
Gali prireikti anestetiko. 

— Gerrrai, gerrrai. Sakot, skauda pilvuką? 

— Pilvo apačią, paslėpsnius, padėkit, — sukuždėjau. 

— Lukai, kokį žaidimą žaidi dabar? — paklausė Arlyna. Ji 
Žiūrėjo į mane iš viršaus (šitaip susirietęs buvau pusmetriu 
žemesnis negu paprastai) ir suglumusi šypsojosi. 

— Tu... tu atrodai pasakiškai, širdute, - gaudydamas kvapą 
pasakiau. - Nusi... nusivilk tą suknelę. 

Šonu susmukau ant grindų. Alkūnės skausmas buvo be- 
maž palaima, nes bent šiek tiek atitraukė dėmesį nuo to kito 
skausmo. 

Toliau koridoriuje išgirdau Fredo Boido balsą, klausiantį: 
„Kas atsitiko?“, o paskui išgirdau jį juokiantis prie pat manęs. 

— Man rrrodos, į jį šovė. Rrrimtas rrreikalias. 

— Nieko, išgyvens, - atsakė Fredas, ir pajutau, kaip jis suima 
vieną mano ranką, o Arlyna kitą. Tada Fredas uždėjo mano 
ranką sau ant peties, nusitempė į miegamąjį, ir jie numetė mane 
ant lovos. 

Tiesą sakant, skausmas slūgo, ir trijulei išėjus galėjau šiek 
tiek kai ką judinti, daugiausia - akis, bet tai jau buvo pažanga. 
"Tada prisiminiau, kad atėjo metas vėl pasitarti su Kauliuku, ir, 
drebėdamas, kad gali tekti antrą kartą pabūti nesutramdomu 
sekso maniaku, sukandęs iš skausmo dantis išsitraukiau iš kiše- 
nės tariamą laikrodžio dėžutę ir pažiūrėjau į Kauliuką. Triakė — 
sąžiningas kauliukų Žmogus. 

Kurį laiką gulėjau ant lovos spoksodamas į lubas. Girdėjau 
einančiųjų koridoriumi balsus ir tik neaiškų dūzgimą svetai- 
nėje. Atsidarė durys, ir įėjo Lilė. 

— Kas atsitiko? — piktai paklausė. Su juoda suknele gilia iš- 
kirpte ji atrodė neapsakomai graži, bet akys ir lūpos buvo rūs- 
čios ir šaltos. Pažvelgiau į ją ir pajutau savyje tuštumą - kaip 
viskas ne laiku ir ne vietoje! 

— Daktaras Krumas sakė, kad tau bloga. Dingsti su blondi- 
ne, paskui tau pasidaro bloga. Kas nutiko? 

Vargais negalais atsisėdau ir nukėliau kojas nuo lovos ant 
grindų. Pakėliau į ją akis. 

— Ilga istorija, Lile. 

— Bandei pakabinti blondinę. 

— Ilgesnė, gerokai ilgesnė. 

— Aš tavęs nekenčiu. 

— Taip, tai neišvengiama. Aš esu Kauliukų Žmogus. 

— Ar anksčiau ją pažinojai? Fredas lyg ir sakė man, kad pats 
ką tik su ja susipažino? 

— Anksčiau jos nepažinojau. Ją atbloškė skersai mano kelio, 
ir kauliukai liepė ją paimti. 

— Kokie kauliukai?! Ką čia paistai?! 

— Aš esu Kauliukų Žmogus. 

Susirietęs, susivėlęs, ko gero, tą akimirką negalėjau padary- 
ti jai didelio įspūdžio. Žiūrėjome vienas kitam į akis. Mus sky- 
rė vos du Žingsniai mažo miegamojo, į kurį galėjai patekti iš 
daktaro Mano muziejaus-mauzoliejaus koridoriaus. Lilė pa- 
purtė galvą, tarsi bandydama sukaupti mintis. 

— Ar galiu paklausti, kas yra kauliukų Žmogus? 

Vėl pasirodė daktaras Krumas su Arlyna. Vokietis atsinešė 
juodą krepšį - panašius devyniolikto amžiaus pradžioje nešio- 
davosi bendrosios praktikos gydytojai. 

— Jums gerrriau? — paklausė jis. 

— Taip, ačiū. Aš tuoj atsikelsiu. 

— Gerrrai, gerrrai. Turrriu anestetiko — norrrit? 

— Ne, nereikės. Ačiū. 

— Kas yra kauliukų žmogus, Lukai? — pakartojo Lilė. Nuo 
tada, kai įėjo į kambarį, ji nepasijudino iš vietos. Mačiau, kad 
Arlyna krūpteli, ir, vėl atsigręždamas į Lilę, pajutau, kaip Ar- 
lyna įsmeigia akis į mane. 

— Kauliukų Žmogus yra bandymas pakeisti asmenybę, ją su- 
naikinti. 

— Įdomus rrreikalias. 

- Pasakok toliau. 

— Norėdamas sunaikinti vienintelę, dominuojančią asmeny- 
bę, individas turi būti pajėgus išsiugdyti daugybę asmenybių, 
tapti daugialypis. 

— Tu išsisukinėji, - pareiškė Lilė. - Klausiu: kas yra kauliukų 
žmogus? 

— Kauliukų Žmogus, - atsakiau nukreipdamas žvilgsnį į Ar- 
lyną - ši išpūtusi akis, budri žiūrėjo į mane, lyg būčiau kerintis 
filmas, — yra individas, kurio veiksmus diena po dienos nu- 
sprendžia ridenami kauliukai. Jie pasirenka iš variantų, ku- 
riuos sugalvoja tas žmogus. 

Stojo tyla; ji išsilaikė gal penkias sekundes. 

— Įdomus rrreikalias. Bet su vištomis būtų sunku. 

Vėl stojo tyla. Dar kartą nukreipiau žvilgsnį į Lilę. Tiesi, 
ori, graži, ji prisikišo delną prie kaktos ir brūkštelėjo juo palei 
pat plaukus. Išraiška rodė, kad ji priblokšta. 

— Aš... aš tau visada buvau niekas, - tyliai tarė. 

— Na ką tu! Man nuolat tenka grumtis su prisirišimu prie 
tavęs. 

— Eime iš čia, daktare Krumai, - paragino Arlyna. 

Lilė pakreipė galvą ir pažiūrėjo pro užtamsintą langą. Ro- 
dės, ji nepastebi nei Arlynos, nei daktaro Krumo. 

— Galėjai šitaip elgtis su manim, Lariu, Eve todėl, kad kau- 
liukai?.. - galop pratarė ji. 

Šisyk neatsakiau. Daktaras Krumas suglumęs dairėsi tai į 
mane, tai į Lilę ir purtė galvą. 

— Galėjai mane išnaudoti, meluoti man, tyčiotis iš manęs, 
paversti mane kekše ir jaustis... laimingas. 

— Vardan kai ko didingesnio už mus, - atsakiau. 

Arlyna per tą laiką nusitempė daktarą Krumą į šalį, ir jie 
dingo pro duris. 

Lilė nuleido akis į savo vestuvinį žiedą ant kairės rankos ir 
švelniu, ilgesingu veidu ėmė jį sukioti. 

— Viskas... -— ji iš lėto svajingai papurtė galvą. - Viskas, kas 
tuos metus buvo tarp mūsų... ne. Ne. Visas mudviejų gyveni- 
mas virsta pelenais. 

— Taip, - atsakiau. 

— Todėl... todėl, kad nori vaidinti tą savo maniaką, tą savo 
svetimautoją, tą savo hipį, tą savo kauliukų žmogų. 

— Taip. 

— O kas... kas, jeigu tau dabar pasakyčiau, kad jau metai 
suku romaną su... - žinau, tau pasirodys kvaila - su mūsų po- 
žeminio garažo sargu? 

— Lile, tai nuostabu! 


LUKE RHINEHART E KAULIUKŲ ŽMOGUS 287 


Jos veidu šmėstelėjo skausmas. 

— O kas, jeigu tau pasakyčiau, kad šįvakar, prieš čia ateida- 
ma, praktiškai įgyvendindama kažkokią savo teoriją, raginan- 
čią būti nešališkai, aš paguldžiau Larį su Eve miegoti ir... ir 
juos pasmaugiau? 

Taip mes, seniai susituokusi pora, akis į akį šnekučiavomės 
apie buitinius rūpesčius. 

— Jei tai būtų padaryta dėl... vertingos teorijos, būtų visai... 

Ar kas gali mylėti labiau už žmogų, kuris dėl savo teorijos 
paaukoja savo vaikų gyvybę? 

— Be abejo, juos nužudytum, jei tie kauliukai tau lieptų, — 
tarė Lilė. 

— Nemanau, jog kada nors šią galimybę patikėsiu kauliu- 
kams. 

— Vien svetimavimą, vagiliavimą, sukčiavimą ir išdavystę. 

— Galėčiau atiduoti Larį ir Evę į Kauliuko rankas, bet save 
taip pat. 

Dabar Lilė, vis dar tokia pasakiškai graži, siūbavo ant kul- 
nų, sunėrusi rankas ant krūtinės. 

— Tikriausiai turėčiau būti dėkinga, - tarė ji. - Paslaptis iš- 
aiškėjo. Bet... bet nelengva, kai apie žmogaus, kurį mylėjai la- 
biausiai gyvenime, mirtį tau praneša jo... jo lavonas. 

— Įdomus momentas, - atsakiau. 

Po mano žodžių Lilės galva atsilošė atgal, jos akys ėmė iš 
lėto plėstis, ir staiga mėšlungiškai spiegdama ji puolė mane, 
ėmė tąsyti už plaukų ir daužyti kumščiais. Susigūžiau, kad ap- 
sisaugočiau, bet viduje jaučiausi visiškai tuščias ir Lilės smū- 
giai tebuvo it lietutis, barbenantis į tuščią statinę. Dingtelėjo 
mintis, kad jau seniai turėjau pasiklausti Kauliuko nurodymų 
dar kartą. Bet man tai nerūpėjo. Man nerūpėjo niekas. Smū- 
giai baigėsi, ir Lilė garsiai raudodama pasileido prie durų. Ten 
jau stovėjo Arlyna persigandusiu veidu; ji apglėbė Lilę, jiedvi 
dingo, ir aš likau vienas. 


Keturiasdešimt pirmas skyrius 


Kai sėdžiu čia ir rašau apie tą tolimą vakarą, aplinkui lyg 
gėlės tebežydi tragedijos ir komedijos, o aš diena po dienos 
ar metai po metų vaidinu kokį nors vaidmenį. Aišku, anks- 
čiau ar vėliau aš mesiu ir kauliukų žmogaus vaidmenį. Vie- 
nas vaidmuo po kito. Vieną dieną - spektaklio žvaigždė, kitą — 
statistas. Estrados komikas. Šekspyro pjesių kvailys. Alces- 
tas ryte, Garis Kuperis ir hipis dieną, Jėzus vakare. Tiksliai 
nebeatsimenu, kada nustojau vaidinti - kada paridenus kau- 
liuką vaidmenys įgydavo gyvybės, ir jokie mano savasties li- 
kučiai jiems nesipriešindavo, o manyje glūdintis kauliukų 
žmogus nejusdavo pasididžiavimo — gyvenau svetimus gyve- 
nimus, ir tiek. Užtat prisimenu, kad tą vakarą, kai Lilė išėjo, 
ir likau vienas tame kambaryje, pajutau tikrą džiugų netram- 
domą sielvartą. Man skaudėjo, aš kankinausi, vadinasi, aš gy- 
venau. 

O tu, Drauge, išsitiesęs ant lovos ar sėdintis ant kėdės - ko 
gero, kikeni, kai aš verkšlenu kaip Kalibanas, šypsaisi iš mano 
kančių, kai būnu sąžiningas žmogus, ar dūsauji, kai ne itin įti- 
kinamai vaidinu kvailį, samprotauju apie savo beprotystę ar 
skaitau tau paskaitą apie gyvenimą kaip spektaklio metaforą. 
Bet aš iš tikro esu sąžiningas Žmogus, neprotingai kenčiantis 
dėl visų, kurie geba jausti; iš tikro esu kvailys. Buvau laiptais 
lipantis Raskolnikovas, Žiuljenas Sorelis, girdintis, kaip laik- 
rodis išmuša dešimtą, Molė Blum, besiraitanti, kai Bleizesas 
Boilanas ritmingai kišo savo pimpalą. Skausmas — vienas iš 
apdarų, kuriais man tenka persirengti, laimė, ne taip dažnai 
kaip kvailio ar juokdario kostiumu. 

O tu, Skaitytojau, geras drauge ir dar vienas kvaily, taip, tu, 
mano mielasis nieke, tu esi Kauliukų Žmogus. Jeigu perskai- 
tei iki šios vietos, esi pasmerktas nešiotis amžiams išdegintą 
tavo sieloje savastį, kurią čia pavaizdavau: Kauliukų Žmogų. 
Tu esi daugialypis ir viena iš tavo asmenybių — aš. Aš sukūriau 
tavyje blusą, kuri visą laiką kels tau niežulį. Ak, Skaitytojau, 
be reikalo leidai man gimti. Be abejo, kitos savastys irgi tave 
kandžioja. Bet Kauliukų Žmogaus blusa reikalauja, kad kasy- 
tum ją kiekvieną akimirką - ji nepasotinama. Nuo šiol nepa- 
tirsi nė akimirkos, kada tau neniežėtų — aišku, nebent pats 
taptum ta blusa. 


Keturiasdešimt antras skyrius 


Daktaras Rainhartas susikūprinęs, apkvaitęs sėdėjo ant lovos 
krašto. Jis buvo vienas. Iš anapus durų sklido vis tas pats daly- 
kiškas vakarėlio dūzgesys. Kelio atgal nebebuvo. Arba jis — 
Kauliukų Žmogus, arba — niekas. Jo kūnas žinojo, nors sąmo- 
ningai jis pats to suvokti dar negalėjo — kad Luku Rainhartu 
jis būti nebegali. Apkvaitęs jis nepakluso Kauliukui —- pavėla- 
vo pažiūrėti į laikrodį beveik dešimt minučių. Tada, nebeturė- 
damas kur eiti ir kuo būti, jis išsitraukė laikrodį su kauliuku ir 
pasižiūrėjo. 

Jis iš lėto atsitiesė, atsistojo, nulenkė galvą ir sukalbėjo mal- 
dą. Tada palygino rankomis drabužius, plaukus ir nuėjo į sve- 
tainę. Pirmiausia norėjo pamatyti savo žmoną, prieš ją nusiže- 
minti. Koridoriumi nuėjo iki svetainės ir iš tarpdurio prisimer- 
kęs nužvelgė atsitiktinai susimetusių žmonių veidus jos dairy- 
damasis. Besišnekučiuojantieji ir geriantieji beveik neatkrei- 
pė į jį dėmesio, tik ponia Ekstein priėjo iš už nugaros ir pasa- 
kė, kad jo žmona daktaro Mano kabinete. 

Jis nusekė jai pavymui koridoriumi, paskui per stiklo šukes 
į kabinetą. Jis pamatė daktarą Maną ir daktarą Eksteiną - ne- 
smagiai jausdamiesi jie stovėjo abipus jo žmonos, o ši it kokia 
maža mergaitė sėdėjo ant daktaro Mano pacientams skirtos 
kušetės. 

Pamatęs ją, susigūžusią, nedidukę, išbalusiu, išsiterliojusiu 
vokų šešėliais veidu, susivėlusiais plaukais, su netvarkingai už- 
mestu ant pečių šlykščiu vyrišku megztiniu, daktaras Rainhar- 
tas nė nepajuto, kaip puolė ant kelių, palenkė į priekį liemenį 
ir galvą, o galop kniūbsčias išsitiesė prie žmonos kojų. 

Kambaryje tvyrojo tyla, tad visi kuo aiškiausiai girdėjo iš 
buto vidurio sklindantį daktaro Krumo juoko tratėjimą. 

— Atleisk man, Lile, aš pamišau, - tarė daktaras Rainhartas. 

Visi tylėjo. 

Daktaras Rainhartas pakėlė galvą ir liemenį nuo grindų, pa- 
žvelgė į žmoną ir tarė: 

— Už tai, ką esu padaręs, šiame pasaulyje man negali būti 
atleista, bet aš atgailauju... Mane apvalė... pragaras, kurį pats 
sukėliau. Aš... 

Staiga jo akys ryžtingai suspindo. 

— Aš jaučiu vien meilę tau ir visiems čia esantiems. Šis pa- 
saulis galėtų būti palaimintas kampelis, jei tik mylėsime vie- 
nas kitą. 

— Lukuti, ką tu?.. - prabilo daktaras Eksteinas ir žengtelėjo 
į priekį, tartum norėdamas pakelti daktarą Rainhartą nuo grin- 
dų, bet sustojo. 

— Gražusai, gražusai Džeikai, aš kalbu apie meilę, - tarsi 
sumišęs daktaras Rainhartas iš lėto papurtė galvą, ir jo veide 
nušvito vaiko šypsena. — Aš buvau visai sutrikęs, aš skaudžiai 
klydau. Meilė, mylėjimas, meilumas - štai kur visa esmė. 

Jis pasisuko ir ištiesė rankas į žmoną. 

— Lile, mano mieloji, privalai suvokti, kad Dangus yra čia, 
dabar, su manimi. 

Jo žmona kurį laiką žvelgė į jį, paskui pakėlė akis į šalia jos 
stovintį daktarą Maną. Jos veide ėmė rastis neapsakomas pa- 
lengvėjimas. 

— Jis iš tikrųjų beprotis, ar ne? — paklausė jinai. 

— Nežinau, - atsakė daktaras Manas. — Šiuo metu - neabe- 
jotinai, bet jis nuolat taip keičiasi. Gal tai tik laikina būsena. 

— Kvailiai, mes visi esame bepročiai, — tarė daktaras Rain- 
hartas, - bet aš žiūriu į kiekvieną jūsų ir jus myliu. Iš kiekvieno 
jūsų it iš dienos šviesos lempos spindi Dievas. Atsimerkite ir 
tai išvyskite. 

Dabar jis klūpojo atsitiesęs, sugniaužtais kumščiais, keistai 
pakiliu veidu. 

— Suleisk jam natrio anaitolio, Timai, - sukuždėjo daktarui 
Manui daktaras Eksteinas. 

— Namuose laikau tik tabletes, - atsakydamas sukuždėjo dak- 
taras Manas. 

— Koks nerūpestingumas! — tarė daktaras Eksteinas. 

— Bet kodėl, kodėl, kodėl, - ėmė kelti balsą daktaras Rain- 
hartas, — jūs norite numaldyti Dievą? Aš čia, tarp jūsų, sėju 
meilę, o jūs negirdite, nematote, neleidžiate jai įkvėpti jums 
naujų jėgų. 

Jis atsistojo. 

— Turiu maldauti tos vargšės nekaltos mergaitės atleidimo 
ir parodyti jai manyje ką tik gimusią meilę. 

Jis staiga išžirgliojo iš kambario. 

Peržengęs stiklo šukes koridoriumi jis vėl grįžo į svetainę. 
Panelė Veliš su daktaru Boidu stovėjo kampe prie knygų spin- 
tos. Kai prie jų pasuko, daktaras Boidas kūnu užstojo merginą 
nuo daktaro Rainharto. 

— Kas dabar, Lukai? - paklausė jis. 

— Labai apgailestauju, kad taip beprotiškai jus užpuoliau, 
panele Veliš. Nuoširdžiai dėl to gailiuosi. Tik dabar aš pama- 
čiau tikrąją meilės prasmę. 

Panelė Veliš išpūtusi akis baikščiai dirstelėjo per savo paly- 
dovo petį. 

— Liaukis taukšt niekus, Lukai, - sudraudė daktaras Boidas. 

— Tu gražus, jūs abu gražūs, ir aš didžiai apgailestauju, kad 
sugadinau šį nuostabų vakarą. 

— Tikiuosi, jūsų neužgavau, — tarė panelė Veliš. 

— Tiesą pradėjau regėti tada, kai pajutau skausmą. Tiesiog 
nežinau, kaip jums atsidėkoti. 

— Ner už ką, - atsakė daktaras Boidas. - Eime iš čia, Džoja. 

— Bet aš turiu... - nueinančio daktaro Boido kūnas užgožė 
panelės Veliš balsą. 

— Jums gerrriau, arrr ne? — porai nuėjus staiga šalia ir žemiau 
daktaro Rainharto pasigirdo daktaro Krumo balsas. Šalia jo sto- 
vėjo lieknas, senyvas buvęs didelis šulas ir pypkę papsintis ko- 
kių penkiasdešimties metų dabartinis šulas. Prasidėjus pokal- 
biui, prie jų prisidėjo daktaras Veinbergeris, Niujorko psichiat- 
rų draugijos pirmininkas, ir ta pusamžė apskritaveidė moteris. 

— Pagaliau aš sveikas, - atsakė daktaras Rainhartas. 

— Kąjūs ten sakėt apie kauliukų žmogų? Buvo liabai įdomu. 

— Kauliukų Žmogus - be galo šlykštus padaras. Jis neturi nė 
krislelio meilės. 

— Iš to, ką pasakojo daktaras Krumas, atrodė, kad jis kiek 
šizofreniškas, — tarė daktaras Veinbergeris. 

— Bet mintis sunaikinti asmenybę - liabai įdomi, - neatlyžo 
daktaras Krumas. 

— Jeigu tik ją sunaikinus sudaužomas kiautas, slepiantis mūsų 
meilę, - atsakė daktaras Rainhartas. 

— Meilę? - paklausė daktaras Veinbergeris. 

— Mūsų meilę. 

— Kurrrgi čia pasirrreiškia meilė? — paklausė daktaras Kru- 
mas. 

— Meilė pasireiškia visur. Jeigu nemyliu - aš negyvas. 

— Didi tiesa! - pritarė moteris. 

— Visas mano pastarojo meto gyvenimas nuėjo perniek dėl 
bejausmės, mechaniškos kauliukų egzistencijos. Matau tai da- 
bar aiškiai kaip gražius, mielus jūsų veidus. 

— Lukai, eime šnektelsime lauke, - daktarui Rainhartui prie 
šono pasigirdo daktaro Eksteino balsas. 

— Tuoj, Džeikai, bet pirma turiu kai ką paaiškinti daktarui 
Krumui. 

Jis su šilta, maldaujančia išraiška veide atsigręžė į žmoge- 
liuką šalia. 

— Jūs turite nutraukti darbus su karveliais ir dirbti tik su 
žmonėmis. Kankindamas vištas ir karvelius, jūs niekuomet 

neatskleisite to, kas svarbiausia žmogaus sveikatai ir laimei. 
Šizofrenija — tai negebėjimas mylėti, negebėjimas matyti gro- 
žio. Joks vaistas niekada jos neišgydys. 

— Ak, daktarrrre Rrrainharrrtai, jūs kalbate sentimentaliai 
lyg poetas, — tarė daktaras Krumas. 

— Vienintelė Šelio poezijos eilutė pasako mums daugiau 
apie žmogų, negu kada nors galėtų visos jūsų vištų ir karve- 
lių išmatos. 

— Žmonės postrrringauja apie meilę du tūkstančius metų. 
Niekas nesikeičia. Su cheminėmis medžiagomis mes keičia- 
me pasaulį. 

— Nežudyk, - priminė daktaras Rainhartas. 

— Mes nežudome, tik kurrriame psichotikus. 

— Jūs nemylite savo vištų. 

— Neįmanoma. Nė vienas, dirrrbantis su vištomis, negali jų 
mylėti. 

— Dvasingas žmogus myli visa dvasine meile, kuri niekada 
nebūna savanaudiška, savininkiška ar kūniška. 

— Dėl Dievo meilės, Lukai... - buvo bepradedąs daktaras 
Eksteinas. 

— Būtent, — atsakė daktaras Rainhartas. — Minutėlei atsi- 
prašysiu. 

Iškiliųjų gydytojų stebimas, jis pasižiūrėjo į savo laikrodžio 
dėžutę ir sudejavo. 

— Vėliuojate? — paklausė daktaras Krumas. 

Daktaro Rainharto akys ėmė sukiotis po kambarį lyg priešo 
ieškančio snaiperio šautuvo taikiklis. 

— Nežinojau, kad daktaras Rainhartas - humanistas egzis- 
tencialistas, - tarė moteris. 

— Jis dundukas, - atsakė daktaras Eksteinas, - ir nesvarbu, 
kad mano pacientas. 

— Susitiksim lauke po penkių minučių, Džeikai. Iki pasima- 
tymo, bičiuliai, — tarė daktaras Rainhartas ir nudybino lauko 

durų link, bet praėjęs pro pulkelį žmonių už sofos pasuko į 
dešinę ir vėl grįžo į koridorių. 

Traiškydamas batais šukes jis pamatė panelę Veliš ir ponią 
Ekstein išeinančias iš kambario priešais tą, į kurį buvo nuneš- 
tas. Jos sustojo koridoriaus gale ir baikščiai Žiūrėjo į jį. 

— Lilė išgėrė raminamųjų ir dabar ilsisi, - pranešė ponia Eks- 
tein. - Manau, tau nereikėtų jos trikdyti. 

— Dieve mano, Arlyna, man seilės tįsta žiūrint į tavo papus. 
Eime į tuliką. 

Ponia Ekstein kurį laiką į jį žiūrėjo, paskui pašnairavo į pa- 
nelę Veliš ir vėl į daktarą. Tuomet, nenuleisdama akių nuo 
savo mokytojo, tris kartus krestelėjo savo mažytę rankinę aukš- 
tyn Žemyn, vos vos pravėrė ir dirstelėjo vidun. Uždariusi ją 
tarė: 

— Man velniškai patinka tavo didelis pimpalas, Lukai. Eime. 

Panelė Veliš išpūtusi akis Žiūrėjo tai į vieną, tai į kitą. 

— Ir tu, pupa, - tarė jai daktaras Rainhartas. 

— Eime kartu, Džoja, - paragino ponia Ekstein. - Bus smagu. 

Ji švelniai palytėjo panelės Veliš krūtis ir pasuko kairėn, į 
vonią. Panelė Veliš palydėjo žvilgsniu dingstančią ponią Eks- 
tein, o tada pamatė vėl atsidūrusi akis į akį su daktaru Rain- 
hartu. 

— Pupa, tavo kūnas pats gražiausias pasaulyje - išskyrus ke- 
lį. Eime. 

— Čia?! - negalėjo patikėti panelė Veliš. 

— Čia ir dabar, pupa. Štai kur visa esmė. 

Jis apėjo ją, įžengė į vonią, atidarė duris ir ėmė laukti. Pa- 
nelė Veliš dirstelėjo per petį į tuščią koridorių ir pasuko vo- 
nios link. 

— Jūs tikrai nuostabūs, — tarė ji. - Ar visi psichiatrų vakarė- 
liai būna tokie? 

— Tik daktaro Mano, - atsakė daktaras Rainhartas ir nuse- 
kė jai įkandin. 


Keturiasdešimt trečias skyrius 


[Ištraukos iš daktaro Eksteino ligos istorijos, pavadintos „Šešia- 
briaunio žmogaus atvejis“. ] 


Nei šiaip, nei taip nutraukęs savo pašnekesį su trimis psichiat- 
rais, R išėjo iš svetainės. Trijulė trumpai aptarė susidariusią 
padėtį, tada prie jos prisidėjo dr. M. Dar pasišnekėjus buvo 
nutarta, kad R reikia nedelsiant nuvežti į kokią nors privačią 
kliniką. M paskambino į X kliniką ir paprašė atsiųsti greitąją. 
Tada M su dr. E ir dr. B nuėjo ieškoti R. 

Nei lauke, nei M kabinete jo nebuvo, tačiau netrukus bu- 
vo nustatyta, kad jis užsirakinęs vonioje. Iš pradžių daktarai 
nerimavo, ar R nesirengia žudytis, bet juos nuramino kitų 
žmonių balsai, sklindantys iš vonios. M ėmė šaukti esantie- 
siems anapus durų, bet niekas neatsiliepė. B ėmė garsiai tran- 
kyti į duris, bet E jį perspėjo, kad pykdyti R gali būti pavojin- 
ga. Dvi minutes M bandė logiškai kalbėtis su pacientu, bet 
E, B ir M vietoj atsakymų girdėjo vien urzgiant. B norėjo 
išlaužti duris ir įeiti vidun, bet M ir E patarė elgtis atsargiai — 
juk R labai stambus ir stiprus. Be to, netrukus atvažiuos grei- 
toji su sanitarais. Tada iš vonios pasigirdo moterų riksmai, ir 
buvo nustatyta, kad moterys su R - tikriausiai A ir DŽV, E ir 
B pažįstamos. 

Durys buvo išlaužtos. Paaiškėjo, kad R tuo metu žagino abi 
moteris. Abiejų moterų drabužiai buvo be galo netvarkingi, R 
genitalijos buvo apnuogintos ir išpurtusios. Jis stovėjo vonios 
viduryje gašliai seilėdamasis ir kriokdamas. Atrodė, kad jis re- 
gresavo į žvėries stadiją. Jis nepajėgė atsakyti nė į vieną mūsų 

klausimą, o mūsų pastangoms atskirti nuo moterų priešinosi 
labai nerangiai ir nevykusiai. Jis tapo romus. 

Abi moterys atrodė ištiktos šoko ir negalėjo paaiškinti, ko- 
dėl taip ilgai nešaukė pagalbos. Taip ir nebuvo nustatyta, ar 
jos išsigando didžiulės R jėgos, ar kažkokios nepaaiškinamos 
hipnozės galios, kurią kartais rodo sutrikusios psichikos as- 
menys. B pateikė kitokią teoriją. Galop abi moterys atitoko 
nuo šoko ir apsiašarojo. 

— Buvo siaubinga, - sakė A. 

— Neįsivaizduojat, ką jis bandė priversti mus daryti, - kalbė- 
jo DŽV. 

R tik seilėjosi ir kriokė. Daktarams teko patiems jį aprengti, 
nes atrodė, kad jis nepajėgus tai padaryti. K ir M iškėlė hipote- 
zę, kad pacientą ištiko katatonija. Tačiau E jau tada sugebėjo 
postuluoti, kad R psichika pakrinka nenuspėjamai, be jokio dės- 
ningumo ir kad reikia tikėtis, jog simptomai pranyks savaime. 

Taip ir atsitiko. Po dešimties minučių, kai visi didžiai išvar- 
gę sėdėdami laukė greitosios, R vėl prašneko. Jis nuoširdžiai 
ir įtikinamai atsiprašė už savo elgesį, pagyrė daktarus, kad šie 
taip delikačiai ir sumaniai elgėsi sunkioje padėtyje, ir patikino 
juos, kad pagaliau jo būklė vėl kuo normaliausia. Taigi praėjus 
maždaug dvidešimčiai minučių dauguma susirinkusiųjų nuo 
jo kalbų juokėsi iš visos situacijos, bet tada staiga, kaip tik tuo 
metu, kai atvažiavo greitoji, jis puolė vienintelę kambaryje li- 
kusią moterį, dr. F - atrodė, kad jis bando atlikti su ja sueitį. 
Pasirodė sanitarai su gydytoju, pacientą atplėšė, suleido vais- 
tų ir išvežė į X kliniką... 

Taigi kitą dieną, birželio 16-ąją, E, kaip jo psichiatrui, buvo 
leista jį aplankyti. Netrukus išaiškėjo, kad R apėmusi iliuzija, 
neva jis esąs nepaprastai sarkastiškų polinkių hipis. Su E ben- 
dravo, bet neigiamai, agresyviai. Nors pacientas nebuvo nė kiek 
atitrūkęs nuo tikrovės ir ne kartą parodė esąs nepaprastai 
pastabus, jis nebuvo savimi, taigi vis dar aptemusio proto. 

Birželio 17-ąją iš klinikos pranešė, kad pacientas neištaria 
nė garso, žiūri į tolį ir tik retkarčiais sudejuoja. Teko jį valgy- 
dinti šaukštu, jis tuštinosi po savimi. Atrodė, kad jį ištiko ne- 
grįžtama katatonija. 

Tačiau R nenustoja stebinti gebėjimu išeiti iš krizės. Kitą 
dieną buvo pranešta, kad jis vėl kalba, gerai bendrauja su slau- 
gytojais bei gydytoju ir prašo literatūros, daugiausia religinio 
pobūdžio. Pastarasis faktas, be abejo, sukėlė E nerimą, bet 
birželio 19-21 dienomis jokių permainų neįvyko, tad 22-ąją E 
vėl aplankė R klinikoje. 


Keturiasdešimt ketvirtas skyrius 


Apgailestauju, bet turiu pasakyti, kad kol šokinėjau nuo vieno 
vaidmens prie kito Kolbo klinikoje, pasaulis egzistavo toliau. 
Daktaras Manas man pranešė, kad Niujorko psichiatrų drau- 
gijos vykdomasis komitetas nusprendė birželio 30-0sios susi- 
rinkime svarstyti daktaro Pirmano siūlymą išmesti mane iš šios 
organizacijos. Nors jis pats teigė raginąs komiteto narius leisti 
man patyliukais išeiti pačiam, bemaž neabejojau, kad jie bal- 
suos mane išmesti ir parašyti JAV medikų asociacijai siūlyda- 
mi pasielgti taip pat. 

Arlyna man parašė, esą kauliukai pasakė jai, kad būsimo 
kūdikio tėvas esu aš ir kad ji pasakė tiesą ar didžiąją jos dalį 
Lilei, Džeikui ir beveik visam kitam pasauliui, taigi Džeikas 
Žino apie mūsų romaną ir kauliukų gyvenimą. Ji rašė kurį lai- 
ką negalėsianti ateiti pas mane į sesijas. 

Lilė aplankė mane vos kartą - pasveikinti su būsima tėvyste 
ir pranešti, kad pradėjo skyrybų procedūrą. Ji jau gavusi po- 
pierius dėl gyvenimo atskirai, ir netrukus pas mane apsilan- 
kysiąs jos advokatas. (Jis apsilankė, bet tuo metu buvau katato- 
nijos būklės.) Lilė pareiškė, kad gyvenimas skyrium ir ištuoka — 
akivaizdžiai geriausia išeitis mums abiem, nes didžiąją likusio 
savo gyvenimo dalį aš neabejotinai praleisiąs psichiatrijos gy- 
dyklose. 

Daktaras Veneris iš Kvinzboro valstybinės ligoninės prane- 
šė, kad buvęs mano pacientas Erikas Kanonas du mėnesius 
vadovavo augančiai Bruklino ir Ist Vilidžo hipių gaujai, bet 
paskui tėvo vėl buvo paguldytas į ligoninę ir prašo leisti pasima- 
tyti su manim. Jis taip pat pažymėjo, kad Artūras Toskaninis 

Džonsas taip pat buvo sugrąžintas į ligoninę — dėl policijos 
atknistos kažkokios juridinės smulkmenos — ir neprašo leisti 
pasimatyti su manim. 

Po teisybei, vienintelės geros naujienos, kurias gaudavau iš 
viso likusio pasaulio, buvo iš mano kauliukų terapijos pacien- 
tų. Visi ramiai žiūrėjo į tai, kad mane uždarė, savarankiškai 
plėtojo savąjį kauliukų gyvenimą ir kantriai, su pasitikėjimu 
laukė, kol grįšiu pas juos. Du kartus klinikoje mane aplankė 
Terė Treisė. Pustrečios valandos ji bandė mane atversti į Kau- 
liuko religijos Didžiąją Tiesą. Buvau didžiai sujaudintas. 

Profesorius Boglsas parašė man ilgą laišką apie mistišką at- 
sitikimą, patirtą Centriniame parke, kai paklausęs Kauliuko 
parašė itin kvailą straipsnį apie Teodorą Draizerį ir lyrinį im- 
pulsą. Antrą savaitę klinikoje mane reguliariai lankė du iš ma- 
no naujųjų pacientų, ir jų prašymu tęsiau su jais gydymą ten. 

Atrodė, kad Arlynos, kaip kauliukų sekėjos, statusas išaugo 
per šį krizės laikotarpį. Perskaitęs jos laišką, aiškinantį, kas 
vyksta namie, pajutau nemenką pasididžiavimą ja. Be to, laiškas 
padėjo man pasirengti pokalbiams su Džeiku. Ji rašė, kad Džei- 
kas gana ramiai išklausė jos prisipažinimą apie neištikimybę, 
bet aprėkė, kodėl nieko nepasakojusi. Matyt, Džeikas laikė 
žmonos dorovine pareiga teikti jam kuo daugiau Žinių apie 
save ir visus pažįstamus — be atvirumo ir informacijos jis nega- 
lis atlikti savo, kaip gydytojo, priedermės. Todėl Arlyna tuo- 
met papasakojusi jam apie savo pačios ir mano kauliukų gyve- 
nimą bei mudviejų bendrus kauliukų žaidimus. Džeikas viską 
kruopščiai užsirašinėjo, uždavė daugybę klausimų, bet liko 
labai ramus. Jis liepė jai apriboti savo kauliukų gyvenimą vien 
tuo, kas priimtina visuomenės požiūriu, kol jis turėsiąs pro- 
gą ištirti padėtį. Tada Arlyna iškėlė mintį, girdi, jam galėtų 
būti naudinga išbandyti kai kuriuos kauliukų žaidimus su ja, 
kad geriau suprastų jos ir mano problemas. Jis sutiko, ir juo- 
du kartu taip smagiai praleido naktį, kaip nė karto nuo mo- 

kyklos laikų. Džeikas pasakė, kad šis potyris jam pasirodęs įdo- 
mus. Arlyna rašė galėsianti ateiti manęs aplankyti, kai tik kau- 
liukai pritars. 

Kai ankstų birželio 22-osi0s rytą Džeikas mane aplankė, be- 
mat atsiprašiau jo už visus savo veiksmus praeityje, kuriais ga- 
lėjau jį įskaudinti. Taip jau pasitaikė, kad buvo pirma Senojo 
(iki lemtingosios dienos) Luko Rainharto savaitės diena, o šį 
vaidmenį man labai prastai sekėsi vaidinti. Pasakiau jam, kad 
visuotinai priimtu požiūriu pasielgiau nedovanotinai suvedžio- 
damas jo žmoną, bet tikiuosi, jog jis suprantąs, kokių filosofi- 
nių tikslų siekdamas paklusau kauliukams. 

— Suprantu, Lukai, - tarė jis sėsdamasis ant kėdės priešais 
gražų grotuotą langą su vaizdu į sieną. - Bet, reikia pripažinti, 
esi keistuolis. Taip sakant, kietas riešutėlis. 

Jis išsitraukė bloknotėlį ir rašiklį. 

— Norėčiau daugiau sužinoti apie tą tavo kauliukų žmogaus 
gyvenimą. 

— Džeikai, tu tikrai ne... na, nepyksti, kad galėjau tave iš- 
duoti, tau meluoti ar tave pažeminti? — paklausiau. 

— Manęs negali pažeminti, Lukai. Žmogaus protas turi būti 
aukščiau emocijų. 

Jis žiūrėjo į savo bloknotėlį ir rašė. 

— Papasakok man apie tą kauliukų Žmogų ir visa kita. 

Atsisėdau lovoje, patogiai atsilošiau į keturias pagalves, su- 
sikrautas už nugaros, ir pasirengiau pasakoti Džeikui, ką suži- 
nojau. 

— Be galo nuostabus dalykas, Džeikai. Jis parodė manyje 
glūdinčias emocijas, apie kurių buvimą niekados nežinojau. — 
Patylėjęs pridūriau: - Man rodos, netyčia aptikau kažką svar- 
baus - tai, ko psichoterapija ieškojo ištisus šimtmečius. Arly- 
na tau sakė, kad turiu būrelį kauliukų terapijos mokinių. Kiti 
gydytojai irgi ją bando. Čia... na, gal geriau paaiškinsiu tau 
visą teoriją, kuria ji grindžiama, ir istoriją... 

— Nori, kad pločiau katučių? 

Labai oriai, pagirtinai ir smulkiai per kokį pusvalandį api- 
būdinau visą Kauliukų Žmogaus teoriją ir praktiką. Man at- 
rodė, kad nemaža mano pasakojimo dalis buvo ganėtinai juo- 
kinga, bet Džeikas nesišypsojo — tik retkarčiais kaip psichiat- 
ras, kad padrąsintų mane pasakoti toliau. 

Galop baigdamas pasakiau: 

— Taigi keistas, nepastovus, absurdiškas mano elgesys ir nervų 
priepuoliai pastaraisiais metais yra logiškas padarinys be galo 
originalaus, bet itin racionalaus požiūrio į gyvenimą, laisvę ir 
laimės siekį. 

Iyla. 

— Suvokiu, kad plėtodamas kauliukų teoriją sukėliau kan- 
čių kitiems ir sau, bet tai galima pateisinti: juk viso to reikėjo 
tam, kad pasiekčiau dabartinę dvasios būklę. 

Vėl stojo tyla. Kai Džeikas pagaliau pakėlė galvą, paklausiau: 

— Na? 

Susidėjęs ant krūtinės rankas, visas neįtikėtinai įsitempęs 
laukiau, kaip Džeikas įvertins mano teoriją ir gyvenimą. 

— Tai kas? — tarė jis. 

— Tai kas? - pakartojau. - Aš... Argi aš neimu atrodyti kaip 
žmogus, per ilgai išbuvęs uždarytas asmenybės kalėjime? 

— Tu ką tik kuo smulkiausiai apibūdinai man klasikinius ši- 
zofrenijos požymius: skilusi asmenybė, atitrūkimas nuo tikro- 
vės, pakilios būklės kaitaliojimasis su slogia. Nori, kad pločiau 
katučių? 

— Tačiau šizofreniko asmenybė skyla prieš jo valią - jis trokš- 
ta, kad ji būtų vientisa. Aš sukėliau šizofreniją sąmoningai. 

— Tu visiškai nesugebi bendrauti su aplinkiniais kaip asme- 
nybė. 

— Jeigu kauliukai man liepia - bendrauju. 

— Jeigu šį poreikį kada panorėjęs gali įjungti ar išjungti, tai 
nėra normalus žmonių bendravimas. 

Jis žiūrėjo į mane ramiai, be išraiškos, o aš jau buvau bepra- 
dedąs karščiuotis. 

— Iš kur žinai, kad normalus, nevaldomas žmonių bendravi- 
mas yra priimtinesnis už manąjį, įjungiamą ir išjungiamą nely- 
ginant mygtuku? 

Kurį laiką jis tylėjo, paskui paklausė: 

— Papasakoti man viską tau liepė kauliukai? 

— Jie liepė Arlynai. 

— Ar jie judviem liepė įterpti ir šiek tiek melų? 

— Ne, mes tai padarėm savarankiškai. 

— Tie kauliukai žlugdo tavo karjerą. 

— Tikriausiai. 

— Jie jau sužlugdė tavo santuoką. 

— Nieko nuostabaus. 

— Per juos nuo šiol nei aš, nei kas nors kitas negalėsime tikė- 
ti jokiais tavo žodžiais ar poelgiais. 

— Tikrai taip. 

— Vadinasi, kauliukams užsigeidus, bet kokį pradėtą darbą 
gali nutraukti, kai pabaiga jau čia pat? 

— Taip. 

— Tai pasakytina ir apie kauliukų žmogaus tyrimus? 

— Ak, Džeikai, tu viską puikiai supranti. 

— Manau, kad taip. 

— Kodėl ir tu nepabandai? — paklausiau nuoširdžiai. 

— Ko gero, galėčiau. 

— Mudu galėtume tapti Kietuoju kauliukų duetu, dalytume 
svajones ir griautume šį įprastų elgesio normų užknistą šiuo- 
laikinio Žmogaus pasaulį. 

— Taip, įdomus dalykas. 

— Tu bemaž vienintelis mano pažįstamas žmogus, kuriam 
užtenka proto suprasti tikrąją Kauliukų Žmogaus esmę. 

— Ko gero, taip. 

— Na tai kaip? 

— Turiu apmąstyti, Lukai. Tai svarbus žingsnis. 

— Žinoma. Aš suprantu. 

— Dėl visko turbūt kaltas Edipo kompleksas - tas prakeiktas 
tavo tėvas. 

— K... ką? 

— Tąkart, kai tau buvo treji, ir tavo motina... 

— Džeikai - ką čia paistai?! — suirzęs paklausiau garsiai. — 
Ką tik atskleidžiau fantastiškiausią naują gyvenimo sistemą 
žmonijos istorijoje, o tu imi pliaukšti apie kažkokią persenu- 
sią froidišką mitologiją! 

— Hmmm? Atsiprašau, - tarė jis šypsodamas ta savo psicho- 
analitiko šypsena. — Klok toliau. 

Bet aš tik nusijuokiau - ko gero, karčiai. 

— Ne, bala nematė. Šiandien jau privargau kalbėti, — atsakiau. 

Džeikas palinko į priekį ir įdėmiai į mane pasižiūrėjo. 

— Išgydysiu tave, - pareiškė jis. —- Paversiu tave senuoju Lu- 
ku —- kaip mane gyvą matai. Tik nesijaudink. 

Atsidusau ir pasijutau liūdnas. 

— Gerai, — apatiškai atsakiau. — Aš nesijaudinsiu. 


Keturiasdešimt penktas skyrius 


Birželio 22-osios savaitei kauliukų sukurtas Lukas Rainhartas 
Iki Lemtingosios Dienos atrodė toks pilkas, toks racionalus, toks 
ambicingas ir taip susidomėjęs psichologija, kad daktarai Eks- 
teinas ir Manas nusprendė surizikuoti ir leisti man pačiam gin- 
tis Niujorko psichiatrų draugijos vykdomojo komiteto susirin- 
kime birželio 30 dieną. Nors Džeikas dar nebuvo įsitikinęs ma- 
no teorijos pagrįstumu, jam ėmė vis labiau patikti kai kurie kau- 
liukų pratimai, su kuriais supažindino jį Arlyna, tad norėjo pa- 
sirodyti kilnus. Daktaras Manas, kuriam nebuvo pranešta apie 
radikalų mano kauliukų gyvenimo pobūdį, turėjo šiokią tokią 
viltį, kad tas racionalus, pilkas, ambicingas žmogelis, su kuriuo 
jis kalbėjosi birželio 22-osi0s savaitę, bus toks ir trisdešimtą die- 
ną. Vykdomojo komiteto nariai sutiko, kad dalyvaučiau, nes įsta- 
tuose jiems nepavyko rasti nieko, kas tai draustų. 

Kaltinimai man buvo paprasti: mano kauliukų terapijos teo- 
riniai pagrindai ir praktika buvo nemoksliški, absurdiški, ne- 
etiški ir neturėjo „išliekamosios vertės“ medicinai. Todėl rei- 
kia mane išmesti iš Niujorko psichiatrų draugijos ir nusiųsti 
JAV medikų asociacijos pirmininkui laišką, raginantį uždrausti 
man praktikuoti mediciną visoje šalyje ir Kanadoje (mat pie- 
tinę pusrutulio dalį laikė beviltiškai prarasta). Nekantriai lau- 
kiau susirinkimo, nes jis turėjo paįvairinti izoliacijos Kolbo kli- 
nikoje monotoniją. 

Tuomet atsitiko vienas iš tų nemalonių atsitiktinumų, ku- 
rie gadina net tvarkingiausią kauliukų gyvenimą - per savo 
išsiblaškymą pasiūliau Kauliukui kvailą galimybę, ir Jisai ją 
pasirinko. Svarstydamas, kaip reaguoti į kaltinamąją išvadą — 

mano savasties likučiai buvo jai visiškai abejingi —- senasis Lu- 
kas Rainhartas, kuriuo buvau tą savaitę, kaip variantą sugal- 
vojo, kad jeigu komiteto nariai balsuos mane išmesti, aš vie- 
niems metams mesiu kauliukų terapiją ir kauliukų gyvenimą. 
Linksmai paridenau kauliuką ant savo ligoninės lovos ir mano 
linksmybė išgaravo: Kauliukas pasirinko šią galimybę. 

Gal kas nors ir buvo ne visai aišku šiame Kauliuko diktuo- 
jamame pasaulyje, bet viena — tikrai aišku: kad vykdomojo ko- 
miteto nariai pripažins mane kaltu. Vargu ar bent vienas iš 
penkių narių parodys man užuojautą. Komiteto pirmininkas, 
daktaras Veinbergeris, buvo ambicingas, klestintis, eilinis ge- 
nijus, kuris baisiai nemėgo visko, kas atimdavo iš jo laiką, kurį 
būtų galėjęs skirti savo laurus pelnančiai veiklai Merdinčiųjų 
hipochondrijos tyrimų institute. Prieš tą trumpą susidūrimą 
su manim vakarėlyje Krumo garbei jis nebuvo apie mane gir- 
dėjęs, ir buvo aišku, kad tikėsis niekados nė neišgirsti. 

Senasis daktaras Koblstounas buvo sąžiningas, racionalus, 
nešališkas ir teisingas žmogus, todėl, aišku, balsuos prieš ma- 
ne. Nors daktaras Manas bandė prikalbinti kitus komiteto na- 
rius priversti mane tyliai išeiti iš draugijos, kai jam tai nepasi- 
sekė, jis, aišku, balsuos prieš viską, kuo šlykštėjosi. Vadinasi, 
prieš mane. 

Ketvirtas komiteto narys buvo daktaras Pirmanas, inicija- 
vęs šį teisinį susidorojimą su manim, kai du gabiausi jo psi- 
chiatrijos internai - Džo Fainmanas ir Fuidžis Arišis — staiga jį 
paliko ir ėmėsi kauliukų terapijos man priešokiais vadovau- 
jant. Jis buvo gležnas, išbalęs pusamžis vyriškis laibu balsu, 
susikūręs sau nepajudinamą šlovę plačiai pripažintais tyrimais, 
įrodančiais, kad iš marihuaną rūkančių paauglių didesnė dalis 
pabandys LSD negu iš jos nerūkančių. Atrodė abejotina, kad 
jis balsuotų už mane. 

Paskutinis narys buvo daktaras Munas, senutėlis Niujorko psi- 
choanalizės dangaus kūnas, artimas Froido draugas, trečiojo de- 
šimtmečio pradžioje sukūręs plačiai nuskambėjusią teoriją, kad 


LUKE RHINEHART B KAULIUKŲ ŽMOGUS 307 


vaikai iš prigimties yra ištvirkę. Jis buvo vykdomojo komiteto na- 
rys nuo Niujorko psichiatrų draugijos įkūrimo 1923 metais. Nors 
buvo septyniasdešimt septynerių metų ir vienas iš pagrindinių 
tiriamųjų daktaro Veinbergerio Merdinčiųjų hipochondrijos ty- 
rimų institute, vis vien bandė aktyviai dalyvauti nagrinėjant ma- 
no bylą. Deja, kartais jis elgdavosi taip nenuspėjamai, kad iš to, 
ką girdėjau, įtariau jį esant užsimaskavusį kauliukžmogį, nors ko- 
legos jo „nedideles keistenybes“ aiškino „prasidedančia senat- 
ve“. Daktaras Munas garsėjo kaip reakcingiausias visos Niujor- 
ko psichiatrų draugijos narys, bet dėl nenuspėjamos elgsenos tik 
dėl jo vieno nebuvau įsitikinęs, kad balsuos prieš mane. 

Apsvarstęs, kaip veikiausiai bus nusistatę mano teisėjai, da- 
viau Kauliukui vieną tikimybę iš trisdešimt šešių, kad nusižu- 
dysiu. Deja, mano siūlymą Jis su panieka atmetė. 

Šiaip ar taip, tuo atveju, jei komitetas nutars mane išvyti iš 
draugijos, Kauliukas liepė man vienus metus atsisakyti kau- 
liukų gyvenimo, ir ši mintis slėgė mane kaip niekas lig tol. Ji 
taip mane baugino, kad tris dienas prieš numatytą susirinki- 
mą kiekvieną valandą rengiau tai, kas man atrodė įtikinama 
argumentacija, ginanti manąją kauliukų teoriją ir terapiją. Už- 
sirašinėjau pastabas, rašiau straipsnius, mokiausi sakyti kal- 
bas ir svarsčiau, kokie vaidmenys man labiausiai padėtų kaip 
nors įtikinti daktarus Koblstouną ir Maną balsuoti prieš ma- 
no pašalinimą iš draugijos. Tuomet mano vienintelė viltis bū- 
tų, kad dėl kažkokio atsitiktinumo nenuspėjamasis daktaras 
Munas taip pat stos į mano pusę. 

Su tokiu pasiaukojimu galėjau dirbti todėl, kad vis dar ėjo 
Senojo Luko Rainharto savaitė, bet birželio 29-ąją ji baigsis, 
ir Kauliukas turės išrinkti naują vaidmenį ar vaidmenis dviem 
paskutinėms mėnesio dienoms. Ar Kauliukas nuspręs, kad tu- 
riu kaitalioti vaidmenis taip dažnai kaip per vakarėlį Krumo 
garbei? O gal Jis leis man būti itin išmintingam ir be galo aiš- 
kiai reikšti savo mintis? O gal lieps į viską nusispjauti? 

Nesužinosiu to, kol bus mesti burtai. 


Keturiasdešimt šeštas skyrius 


1969 metų birželio 28 dieną maždaug 14.30 Niujorko viešojo- 
je bibliotekoje 42-ojoje gatvėje, į kurią Džeikas man leido nu- 
eiti su sargybiniu, aptikau besijuokiančius žmones danguje. 

Šiek tiek nusiminęs sėdėjau prie atskiro stalo šalia daugybės 
eilių stelažų ir rinkau medžiagą savo gynybai. Man iš dešinės 
stovėjo staliukas, prie kurio sėdėjo du vyrai ir paauglys. Prie 
mano stalo nebuvo nieko, vien senė priešais mane su tankiais 
antakiais ir plaukuotomis rankomis - ji skaitė už šūsnies knygų. 
Mane saugantis palydovas stovėjo kampe prie lango ir skaitė 
komiksą. Sėdėjau ten gal keturiasdešimt minučių, savo stam- 
biais pirštais braukydamas per nelygų, grublėtą stalviršį ir sva- 
jodamas, kokius gynybos variantus galėčiau pasirinkti. Suvokiau, 
kad mane vilioja tokios linksmos galimybės: pasmaugti daktarą 
Pirmaną; per visą procedūrą sėdėti neištariant žodžio, tik nuo- 
latos patyliukais kikenti arba demonstratyviai nusimyžti ant po- 
pierių, kuriuos jie atneštų. Vis dėlto prisiverčiau vėl galvoti apie 
gynybą ir beveik girdimu kuždesiu paklausiau: „Tai ką galiu pa- 
daryti, kad išsigelbėčiau?“ Kai vis kartojau sau šį klausimą, baks- 
nodamas pieštuku į vieną iš stalo plyšių, nustelbdamas garsus iš 
gatvės pasigirdo smagus žmogaus juokas. 

Jį išgirdęs nusišypsojau, bet tada suvokiau, kaip neįtikėtina, 
kad jis sklinda Niujorko viešojoje bibliotekoje. Apsidairiau ap- 
link. Senutė priešais mane suraukusi tankius antakius žiūrėjo 
į vieną iš savo knygų stirtų; du vyrai ir paauglys prie kito sta- 
liako neatrodė nei prajuokinti, nei įžeisti; mano palydovas rūs- 
čiai žvelgė, tarsi negalėdamas suprasti kažkokių sudėtingų Žo- 
džių. Tačiau tas smagus juokas sklido toliau ir net garsėjo. 

O tada nustebau: tikriausiai tas juokas — mano haliucinacijos. 

Atsilošiau kėdėje ir pabandžiau bent kurį laiką to juoko ne- 
girdėti, bet jis vis sklido. Pakėlęs akis pamačiau labai toli ir 
aukštai storulį, tirtantį iš juoko ir rodantį pirštu į mane. Atro- 
dė, tartum jis manytų, kad mano pastangos rasti tinkamą gy- 
nybą yra paskutinio mulkio žaidimai. Be to, jį juokino mano 
pastangos šypsotis suvokus, kad esu kvailys. Jam dar atrodė 
juokinga, jog matau jį juokiantis iš to, kad savo juoku jis sukė- 
lė mano šypseną. Kai galop susiraukiau, jis ėmė kvatoti dar 
smagiau. 

— Užteks, — pasakiau garsiai, bet pats pradėjau juoktis. 

Senė su tankiais antakiais šaltai į mane dėbtelėjo. Du vyrai 
prie kito stalo atsigręžė į mane. Sargybinis pagaliau pervertė 
puslapį. Storulis viršuje vėl ėmė tirtėti iš juoko, aš irgi ėmiau 
juoktis smarkiau, ir mano didelis pilvas ėmė trankytis į stalą; 
aš beveik nesivaldžiau. Žmonės aplinkui ir net sargybinis įsmei- 
gė į mane akis. Vargais negalais susitvardžiau. 

Storulis irgi, nors vis dar šypsojosi, ir aš pajutau jam didžiulį 
artumą. Vėl pagalvojau apie įspūdingus, kvailus variantus, ku- 
riuos svarsčiau, ir nusprendžiau jų atsisakyti. Storulis vėl ėmė 
juoktis. Apstulbintas pakėliau akis, draugiškai jam nusišypso- 
jau ir nusprendžiau visus tris neprotingus variantus pritaikyti. 
Jis ėmė juoktis dar labiau. Išraudau ir suvokiau, kad turėsiu 
visiškai atsisakyti kauliukų gyvenimo, bet storulis nenustojo 
juoktis, ir prie jo prisidėjo kiti trys ar keturi rubuiliai. Jie visi 
rodė į mane pirštu ir plyšo juoku. 

Staiga mintyse išvydau tūkstančius dručkių, sėdinčių ten, ta- 
me ketvirtame matmenyje, stebinčių kvailus žmogaus tikslus 
bei ambicijas ir besijuokiančius — nė vienas nebuvo rimtas, at- 
jautus ar gailestingas. Mūsų planai, viltys, lūkesčiai, pažadai ir 
ateities tikrovė, kurią jie taip pat įstengė matyti, jiems tebuvo 
priežastis juoktis. Vyrai (iš tikrųjų tarp jų buvo ir moterų, 
bet vieni ir kiti stori) dažnai spietėsi į krūvą pasižiūrėti į kokį 

konkretų individą, kurio gyvenimas, matyt, kėlė ypatingą pa- 
šaipą ir linksmybę. 

Kai suvokiau, kad nei atsisakius kauliukų gyvenimo, nei jį 
tęsiant amžina storulių danguje pašaipa nesiliaus, pasijutau 
kaip žmogus televizijos laidoje, kurio prašo pasakyti, kas yra 
už žalios sienos. Kad ir ką jis spėtų, žiūrovai, matantys, kas yra 
už sienos, kai jis to nemato, juokiasi. Taigi kad ir kiek rangy- 
čiausi dabartyje bandydamas rasti ateitį, kuri man patiktų, tai 
sukels vien tos dangaus auditorijos juoką. „Geriausiai apgal- 
voti pelių ir žmonių planai dažnai neišdega“, - kikendamas 
sakė Napoleonas, grįždamas iš Maskvos. 

Vėl juokiausi kartu su savo storuliais, o moteris priešais ir 
mano sargybinis, prikišęs prie lūpų pirštą, abu įnirtingai šnypštė 


— Žiūrėkit! - pasakiau išsišiepęs iki ausų, rodydamas į lubas 
ir ketvirtą matmenį. — Viskas ten, — pridūriau nesiliaudamas 
kikenti. - Atsakymas ten, viršuje. 

Senė rūsčiai pažvelgė į lubas, du kartus pasitaisė akinius, 
paskui vėl pažiūrėjo į mane. Ji atrodė susigėdusi ir šiek tiek 
prasikaltusi. 

— Aš... aš jo, deja, nematau, - atsakė ji. 

Aš nusijuokiau. Pakėliau akis į savo storulį, o šis juokėsi iš 
mano juoko. Aš nusijuokiau iš jo. 

— Nieko baisaus, - paguodžiau senę. - Nesijaudinkit dėl to. 
Viskas jums bus gerai. 

Du vyrai prie gretimo stalo šaudė į mane „ššša“, o mano 
palydovas nervingai trypčiojo šalia manęs, bet aš pakėliau ran- 
ką juos nutildyti. Šiltai šypsodamas pasakiau: 

— Svarbiausia, ką galima pasakyti apie tą atsakymą... — ir vėl 
pradėjau kvatoti, didelis mano pilvas linksmai sutirtėjo, - svar- 
biausia, kad mums iš jo nėra jokios naudos. 

Juokdamasis parodžiau nosį žmonėms, besijuokiantiems 
danguje, o tie nusijuokė, tada pradėjau vaikščioti po bibliote- 

ką, sekamas savo palydovo ir lyg didelis laivas palikdamas pas- 

— Viskas gerai, - garsiai pasakiau visiems. — Nesvarbu, ar 
žinai atsakymą. Jums nebūtina jį žinoti. 

Įdomiausia, kad niekas prie manęs neprisiartino, kai ėjau 
per pagrindinę Niujorko viešosios bibliotekos skaityklą, o ma- 
no pilvas griaudėjo savo Atsakymą šimtams stelažų ir begalei 
ieškančiųjų savo atsakymo. Tik prie išėjimo radau Žmogų, ku- 
ris man atsiliepė. Senutėlis orus bibliotekos sargas išraudusiu 
veidu ir didžiuliu kaip Kalėdų Senelio pilvu priėjo prie manęs, 
kai buvau beišeinantis, ir išsišiepęs taip, kad veidas, rodės, plyš, 
garsesniu už mano balsu tarė: 

— Darbo valandomis reikia juoktis tyliau. 

Tada mudu vėl ėmėme kvatoti dar garsiau negu iki tol, kol 
aš apsisukau ir išėjau. 


Keturiasdešimt septintas skyrius 


Kauliukas — mano ganytojas, man nieko nestigs. 
Žaliose pievose jis mane guldo, ir aš guluosi, 
Prie ramių vandenų atveda, ir aš plaukiu. 
Jis naikina mano sielą: 
Veda teisumo keliais 
Atsitiktinumo vardan. 
Taip, nors einu mirties šešėlio slėniu, 
Nebijau jokio pavojaus, nes Šansas su manim. 
Du šventi tavo kubeliai guodžia mane. 
"Tu padengi man stalą 
Mano priešų akivaizdoje; 
Tu patepi mano galvą aliejumi, 
Mano taurė persipildo. 
Gerumas, gailestingumas, blogis ir žiaurumas lydės mane 
Per visas mano gyvenimo dienas, 
Ir aš visada gyvensiu Šanso namuose. 
Iš „Kauliuko knygos“ 


Keturiasdešimt aštuntas skyrius 


Niujorko psichiatrų draugijos vykdomojo komiteto susirinki- 
mas įvyko ankstyvą 1969 metų birželio 30-osios popietę dide- 
liame daktaro Veinbergerio Merdinčiųjų hipochondrijos tyri- 
mų instituto seminarų kambaryje. Daktaras Veinbergeris, kres- 
nas beveik penkiasdešimties metų vyras tankia ševeliūra, ne- 
kantriai sėdėjo prie ilgo stalo. Jam iš vieno šono sėdėjo dakta- 
rai Pirmanas ir Koblstounas, iš kito —- senasis daktaras Munas 
ir daktaras Manas. Visi ponai atrodė rimti ir dėmesingį, išsky- 
rus daktarą Muną, kuris tyliai miegojo tarp pirmininko Vein- 
bergerio ir daktaro Mano, retkarčiais lėtai palinkdamas į šalį 
ir atsiremdamas į vieno petį, paskui lyg prastai sutepta laikro- 
džio švytuoklė stabtelėdavo ir iš lėto imdavo krypti, kol atsi- 
remdavo į kito petį. 

Stalas, prie kurio sėdėjo tas penketas, buvo toks ilgas, jog 
daktarai labiau panėšėjo į bėglius, susimetusius į krūvą, kad 
vienas kitą apsaugotų, negu į teisėjus. Daktaras Rainhartas ir 
daktaras Eksteinas, dalyvaujantis kaip draugas ir asmeninis 
gydytojas, viduryje kambario sėdėjo ant kietų medinių kėdžių 
priešais tą penketą. Daktaras Eksteinas sudribęs ant kėdės 
markstėsi, bet daktaras Rainhartas sėdėjo tiesus ir budrus. Su 
puikiai sukirptu pilku kostiumu ir kaklaraiščiu jis atrodė itin 
solidžiai, o jo batai buvo taip išblizginti, kad daktaras Ekstei- 
nas spėliojo, ar tik jis nesukčiavo ir neišsitepė jų juodais fluo- 
rescenciniais dažais. 

— Taip, pone, - tarė daktaras Rainhartas niekam dar nepa- 
sakius nė žodžio. 

— Luktelkit, daktare Rainhartai, - piktokai drėbtelėjo 

daktaras Veinbergeris. Jis metė akį į popierius priešais save. — 
Ar daktaras Rainhartas žino, kokie kaltinimai jam keliami'? 

— Taip, - vienu metu atsakė daktarai Manas ir Eksteinas. 

— Tai kas ten su tais kauliukais, jaunuoli? —- paklausė dakta- 
ras Koblstounas. Jo lazdelė gulėjo ant stalo priešais jį lyg įkal- 
tis, susijęs su nagrinėjamu klausimu. 

— Aš kuriu naują terapiją, - iškart atsakė daktaras Rainhartas. 

— Suprantu, - tarstelėjo daktaras Koblstounas. - Norim pa- 
sakyti, kad jūs privalote paaiškinti. 

— Gydydami kauliukais mes skatiname savo pacientus dary- 
ti sprendimus ridenant kauliukus. Tikslas — sunaikinti savastį. 
Mes norime vietoj jos sukurti daugialypę asmenybę — indivi- 
dualią, nenuspėjamą, nepatikimą ir vis labiau šizofrenišką. 

Daktaras Rainhartas kalbėjo aiškiu, tvirtu, logišku balsu, bet 
kažkodėl jo atsakymą sutiko tyla, pertraukiama tik šiurkštaus, 
netolygaus daktaro Muno alsavimo. Rūsti apatinė daktaro 
Koblstouno Žiauna dar labiau surūstėjo. 

— Pasakokit toliau, - tarė daktaras Veinbergeris. 

— Mano teorija tokia: mes visi turime menkų ar mažumai 
atstovaujančių impulsų, kuriuos gniaužia normali asmenybė, 
todėl jiems retai pavyksta išsivaduoti ir pasireikšti. Troškimą 
suduoti savo Žmonai tramdo orumo ir moteriškumo sąvokos 
bei noras turėti sveikus indus. Troškimą būti religingam suval- 
do Žinojimas, kad neva esi ateistas. Jūsų troškimą, pone, su- 
rikti „Užteks tų nesąmonių!“ sulaiko požiūris į save kaip į tei- 
singą ir išmintingą Žmogų. 

Tie mažumos impulsai yra asmenybės negrai. Jie neturėjo 
laisvės nuo tada, kai išsiugdė asmenybė; jie tapo nematomais 
žmonėmis. Mes nieku gyvu nenorime pripažinti, kad toks men- 
kas impulsas potencialiai yra visateisis žmogus, tad tol, kol jis 
negaus tos pačios galimybės vystytis kaip ir įprastos stambes- 
nės savastys, asmenybė, kurioje jis gyvena, bus pasidalijusi, ją 
kamuos įtampos, retkarčiais sukeliančios sprogimą ir maištą. 

— Negrai turi Žinoti savo vietą, - netikėtai tarė daktaras Mu- 
nas. Apskritas, raudonas jo veidas staiga atgijo nuniokotame 
jo kraštovaizdyje pasirodžius dviem aršioms raudonoms akims. 
Senis susikaupęs linko į priekį, baigus šį trumpą sakinį jo bur- 
na liko prasiŽiojusi. 

— Pasakokit toliau, —- paragino daktaras Veinbergeris. 

Daktaras Rainhartas oriai linktelėjo daktarui Munui ir tęsė 
aiškinimą. 

— Kiekvieną asmenybę sudaro suma susikaupusių užgniauž- 
tų menkųjų impulsų. Jeigu žmogui pavyktų sukurti nuoseklią 
impulsų valdymo sistemą, jis nebeturėtų asmenybės, kurią ga- 
lėtum apibrėžti: jis taptų nenuspėjamas ir anarchiškas, netgi, 
galima sakyti, laisvas. 

— Jis taptų pamišėliu, — nuo stalo galo pasigirdo šaižus dak- 
taro Pirmano balsas. Liesas, išbalęs jo veidas buvo be išraiškos. 

— Išklausykime šį žmogų, - tarė daktaras Koblstounas. 

— Pasakokite toliau, - paliepė daktaras Veinbergeris. 

— Pastoviose, vieningose, nuosekliose visuomenėse siaura 
asmenybė turėjo vertę; žmonės galėjo pasitenkinti vienintele 
savastimi. Bet šiandien taip nėra. Daugiasluoksnėje visuome- 
nėje pasitenkinti tegali daugialypė asmenybė. Kiekvienas mū- 
sų slopina savyje šimtą potencialių savasčių, kurios nė akimir- 
kos neleidžia mums užmiršti, jog kad ir kaip tvirtai žengiame 
siauru vieninteliu savo asmenybės taku, didžiausias mūsų troš- 
kimas yra būti daugialypiams, vaidinti daugybę vaidmenų. 

Jei leisite, ponai, norėčiau pacituoti, ką neseniai pasakė vie- 
nas mano kauliukų pacientas per psichoterapijos sesiją, kurią 
įrašiau. 

Daktaras Rainhartas įkišo ranką į savo portfelį, stovintį prie 
kėdės, ir išsitraukė keletą popieriaus lapų. Pervertęs juos pa- 
kėlė akis ir kalbėjo toliau: 

— Tai, ką sako profesorius O. B., mano galva, išryškina šios 
visų žmonių problemos esmę. Cituoju: 

„Jaučiu, kad turėčiau parašyti puikų romaną, rašyti 
daugybę laiškų, draugauti su daugiau įdomių kai- 
mynystėje gyvenančių Žmonių, rengti daugiau po- 
būvių, daugiau laiko skirti savo intelektualiniams 
poreikiams, žaisti su savo vaikais, mylėtis su žmo- 
na, dažniau eiti į pėsčiųjų žygius, nuvykti į Kongą, 
tapti radikalu, bandančiu įkvėpti revoliucines nuo- 
taikas visuomenei, rašyti pasakas, nusipirkti dides- 
nį katerį, daugiau plaukioti jachta, degintis saulėje 
ir maudytis, parašyti knygą apie Amerikos romaną, 
vaizduojantį šelmių nuotykius, šviesti savo vaikus 
namie, būti geresniu universiteto dėstytoju, ištiki- 
mu draugu, dosniau leisti pinigus, daugiau taupyti, 
gyventi turiningesnį gyvenimą išoriniame pasauly- 
je, gyventi kaip H. D. Toras ir nesižavėti materiali- 
nėmis vertybėmis, daugiau žaisti tenisą, praktikuo- 
ti jogą, medituoti, kasdien daryti tuos prakeiktus Ka- 
nados karinių oro pajėgų pratimus, padėti žmonai 
atlikti ruošą, užsidirbti pinigų prekiaujant nekilno- 
jamuoju turtu ir... ir taip toliau. 

Ir daryti visa tai rimtai, žaismingai, dramatiškai, 
stojiškai, džiugiai, romiai, moraliai, abejingai — kaip 
D. H. Lorensas, Polas Niumenas, Sokratas, Čarlis 
Braunas, Supermenas ir Pogas. 

Bet tai absurdiška. Kai darau bet kurį iš šių daly- 
kų, vaidinu vieną iš šių vaidmenų, kiti „aš“ būna ne- 
patenkinti. Turite padėti man patenkinti vieną savastį 
taip, kad kitos irgi jaustųsi nesančios užmirštos. Pri- 
verskite jas užsičiaupti. Turite padėti man suimti sa- 
ve į rankas ir liautis skiedus visam pasauliui, užuot iš 
tikrųjų ką nors darius.“ 


Daktaras Rainhartas pakėlė akis ir nusišypsojo. 

— Mūsų vakarietiškos psichologijos mokyklos bando spręsti 
O. B. problemą skatindamos jį išsiugdyti vieną visapusišką as- 
menybę, slopinti jo prigimtinį daugialypumą ir sukurti vienin- 
telę dominuojančią savastį, kuri kontroliuotų kitas. Šis totali- 
tarinis sprendimas reiškia, kad nuolatos turi būti išlaikoma 
didžiulė energijos armija, gniaužianti menkesnių „aš“ pastan- 
gas perimti valdžią. Taigi nuolatinė normalios asmenybės bū- 
sena yra maištas. 

— Šiuose žodžiuose yra dalis tiesos, - bandydamas padėti 
tarė daktaras Eksteinas. 

— Kauliukų teorija skirta totalitarinei asmenybei nuversti ir... 

— Masėms reikia stipraus vado, — pertarė daktaras Munas. 

Stojo tyla, kurią drumstė tik netolygus jo kvėpavimas. 

— Tęskite, - paragino daktaras Veinbergeris. 

— Tik tiek dabar norėjau pasakyti, - atsakė daktaras Munas 
uždarydamas raudonų savo akių žaizdrų sklendes ir lėtai im- 
damas linkti prie daktaro Mano peties. 

— Tęskite, daktare Rainhartai, - tarė daktaras Veinbergeris. 
Nors jo veidas buvo bejausmis, rankos glamžė priešais gulin- 
čius popierius it aštuonkojai, maitojantys kalmarus. 

Daktaras Rainhartas žvilgtelėjo į savo laikrodį ir kalbėjo 
toliau: 

— Ačiū. Mūsų metafora - o ji tokia pat moksliškai tiksli ir 
aiški kaip garsusis Froido teiginys apie superego, ego ir id — 
taigi mūsų metafora tvirtina, kad anarchiškas, atsitiktinumo 
vadovaujamas žmogus iš tikrųjų yra valdomas geraširdžio des- 
poto —- Kauliuko. Ankstyvose terapijos stadijose tik vienas ki- 
tas asmenybės aspektas gali pasiūlyti save kaip variantą Kau- 
liukui. Bet mokiniui tobulėjant vis daugiau savasčių, troški- 
mų, vertybių ir vaidmenų gauna galimybę egzistuoti; Žmogus 
auga, plečiasi, tampa lankstesnis, įvairesnis. Svarbiųjų savas- 
čių gebėjimas nuversti Kauliuką menkėja ir pranyksta. Asme- 
nybė sunaikinama. Žmogus tampa laisvas. Jis... 

— Nematau reikalo leisti daktarui Rainhartui tęsti, - netikė- 
tai atsistodamas tarė daktaras Veinbergeris. - Nors, kaip šitaip 
pagalbiai pažymėjo daktaras Eksteinas, šiuose žodžiuose esa- 
ma dalies tiesos, teiginį, esą sunaikinta asmenybė yra protinės 
sveikatos laidas, galima atmesti aprioriškai. Tėpriminsiu jums, 
ponai, pirmą daktaro Mano genialaus vadovėlio apie psichikos 
sutrikimus sakinį: „Jei žmogus turi stiprų savo tapatybės, visa 
ko pastovumo ir vienalypės savasties jausmą, jis bus saugus.“ 

Jis nusišypsojo daktarui Manui. 

— Todėl siūlau... 

— Būtent, - tarė daktaras Rainhartas. - Tiksliau, būtent, po- 
ne. Jis visada atmetamas aprioriškai, o ne empiriniu pagrin- 
du. Mes niekados praktiškai nepatikrinome galimybės, kad 
stiprus Žmogus pajėgus sunaikinti savo asmenybę ir tapti įvai- 
riapusiškesnis, laimingesnis ir kūrybingesnis, negu buvo iki tol. 
Pirmasis mūsų vadovėlio sakinys skambės taip: „Jeigu žmogui 
pavyksta įtikėti savo nenuoseklumu ir nepatikimumu, visa ko 
nepastovumu ir daugialypiu, jokios sistemos neturinčiu savas- 
čių chaosu, jis kuo puikiausiai jausis daugiasluoksnėje visuo- 
menėje. Jis bus linksmas...“ 

— Mes turime daugybę įrodymų, kas nutinka sunaikinus as- 
menybę, — tyliai pertarė daktaras Koblstounas. —- Mūsų psi- 
chiatrijos gydyklos sausakimšai prigrūstos žmonių, jaučiančių 
daugialypių, jokios sistemos neturinčių savasčių chaosą. 

— Taip, turime, — ramiai atsakė daktaras Rainhartas. - Bet 
kodėl tie žmonės ten? 

Į šį klausimą niekas neatsakė, tad palaukęs, kol daktaras 
Veinbergeris vėl atsisėdo, daktaras Rainhartas tęsė: 

— Savo gydymo metodais bandėte įdiegti jiems vienalypės 
savasties pojūtį, bet jums nepavyko. O gal troškimas nebūti 
vienalypiam, nebūti vienasmeniam, turėti daugiau negu vieną 
asmenybę yra natūralus ir esminis žmogaus troškimas mūsų 
daugiasluoksnėse visuomenėse? 

Vėl stojo tyla, tik daktaras Munas garsiai alsavo, o daktaras 
Veinbergeris irzliai bandė atsikrenkšti. 

— Kaskart, kai žvelgiu į pastarųjų šimto metų Vakarų psi- 
choterapijos metodus, - toliau aiškino daktaras Rainhartas, — 
man atrodo neįtikėtina, kad niekas nepripažįsta, jog jais be- 
veik niekada nepavyko išgydyti nelaimingų žmonių. Kaip pa- 
žymi daktaras Raimondas Feltas: „Santykis tarp savaiminės 
simptomų remisijos ir įvairių psichoterapijos mokyklų atstovų 
tariamai išgydytų ligonių iš esmės nepakito per visą dvidešim- 
tą amžių.“ 

Kodėl mūsų pastangos išgydyti neurozes dažniausiai baigiasi 
nesėkme? Kodėl civilizacija skleidžia žmonėms nelaimės po- 
jūtį greičiau, negu mes sugebame kurti naujas teorijas apie jo 
kilmę ir kaip jį įveikti? Mūsų klaida darosi akivaizdi. Iš pa- 
prastų, vieningų, stabilių praeities visuomenių mes paveldėjo- 
me idealaus Žmogaus įvaizdį, kuris visiškai netinka mūsų su- 
dėtingoms, chaotiškoms, nestabilioms, daugybę skirtingų ver- 
tybių pripažįstančioms urbanistinėms šių dienų civilizacijoms. 
Mes darome prielaidą, kad „sąžiningumas“ ir „atvirumas“ yra 
svarbiausia sveikų santykių tarp Žmonių sąlyga, o atgyvenusi 
mūsų laikų etika žiūri į melą ir vaidybą kaip į blogį. 

— Daktare Rainhartai, bet nejaugi jūs... - buvo bepradedąs 
daktaras Koblstounas. 

— Taip, pone. Apgailestauju, bet turiu pasakyti, kad kalbu 
rimtai. Šiandieninės mūsų visuomenės pagrindą sudaro prieš- 
taringi melai. Žmogus, gyvenęs paprastoje, stabilioje, vienu 
melu tikinčioje visuomenėje, tą vienintelio melo sistemą pa- 
versdavo vieningos savasties dalimi ir puikuodavosi ja tikįs iki 
gyvenimo pabaigos. Jam neprieštaraudavo nei draugai, nei kai- 
mynai, O jis pats nenujausdavo, kad devyniasdešimt aštuoni 
procentai jo įsitikinimų yra iliuzijos, kad jo vertybės dirbtinės, 
tik savo paties pripažįstamos ir kad dauguma jo troškimų ko- 
miškai niekingi. 

Mūsų daugybe melų pagrįstoje visuomenėje Žmogus savas- 
ties dalimi paverčia prieštaringų melų chaosą, o draugai ir kai- 
mynai kasdien jam primena, kad jo įsitikinimai nėra tokie pat 
kaip visų, kad jo vertybės — asmeniškos ir tik jo paties pripa- 
žįstamos ir kad jo troškimai dažnai būna niekingi. Privalome 
suvokti, kad prašyti tą žmogų būti sąžiningą ir ištikimą sau, 
kai nesuderinamos jo savastys turi daugybę prieštaringų atsa- 
kymų į daugelį klausimų - patikimas ir pigus būdas išvaryti jį 
iš proto. 

Kita vertus, kad išvaduotume jį iš šio nesibaigiančio kon- 
flikto, turime jį skatinti atsipalaiduoti, vaidinti, apsimetinėti, 
meluoti. Turime duoti jam priemonių šiems gebėjimams 1a- 
vinti. Jis turi tapti kauliukų žmogumi. 

— Girdėjot? Visi girdėjot? — įsiterpė daktaras Pirmanas. — 
Jis ką tik prisipažino propaguojąs gydymo metodą, skatinantį 
meluoti. Ar visi girdėjot, ką jis sakė? 

— Ačiū jums, daktare Pirmanai. Kaip suprantu, mes klausė- 
mės daktaro Rainharto, - tarė daktaras Veinbergeris vėl mai- 
gydamas popierius priešais save. - Galite tęsti, daktare Rain- 
hartai. 

Daktaras Rainhartas žvilgtelėjo į savo laikrodį ir kalbėjo 
toliau: 

— Kai visi žmonės meluoja jau vien todėl, kad gyvena daugy- 
be melų pagrįstoje visuomenėje, tik nesveiki stengiasi būti są- 
žiningi ir tik labai nesveiki reikalauja sąžiningumo iš kitų. Ži- 
nia, psichologai ragina pacientus būti nuoširdžius ir sąžinin- 
gus. Tokie metodai... 

— Jeigu mūsų metodai tokie blogi, kodėl mūsų pacientai ap- 
skritai taisosi? — piktai paklausė daktaras Veinbergeris. 

— Todėl, kad mes raginame juos vaidinti naujus vaidmenis, — 
bemat atsakė daktaras Rainhartas. - Pirmiausia - „būnant są- 
žiningiems“, bet taip pat jaučiantis prasikaltus, nusidėjus, esant 
engiamiems, įžvelgiant kažką nauja, jaučiantis esant seksua- 

liai išsivadavusiems ir taip toliau. Aišku, pacientas ir gydyto- 
jas tariasi benusigauną prie tikrųjų troškimų, bet iš tiesų jie 
tik išvaduoja naujas, kitokias savastis ir leidžia joms reikštis. 

— Taikliai pasakei, Lukai, - tarė daktaras Eksteinas. 

— Toks naujų vaidmenų atlikimas katastrofiškai suvaržo žmo- 
gų. Pacientas spaudžiamas nusigauti iki „tikrųjų“ savo jaus- 
mų, taigi būti vienalypis ir vientisas. Kai ieškodamas „tikro- 
sios savasties“ jis aptinka neišgyventus vaidmenis, trumpą lai- 
ką jis gali jaustis išsivadavęs, bet vos tik jį paragina aukštinti 
kokią naują savastį kaip tikrąją, jis vėl pasijunta įkalintas ir 
skilęs į dalis. Kauliukų terapija pripažįsta tai, ką visi žinome, 
bet mielai užmirštame: žmogus yra daugialypis. 

— Žinoma, žmogus yra daugialypis, - atsakė daktaras Vein- 
bergeris staiga trenkdamas kumščiu į stalą. - Bet visa civiliza- 
cijos esmė yra laikyti Žžagintoją, žmogžudį ir sukčių užrakin- 
tus, bejėgius. Jūs tarsi sakote, kad turime atrakinti narvą ir 
leisti visiems mumyse glūdintiems žudikams laisvai vaikščioti. 

Daktaras Veinbergens irzliai patraukė kairį petį, ir inertiškas 
daktaro Muno kūnas pradėjo lėtą kelionę savo orbita, kol atsi- 
rėmė į minkštesnį, bet ne mažiau suirzusį daktaro Mano petį. 

— Taigi, Lukai, - tarė daktaras Manas iš anapus stalo šaltai 
žvelgdamas į daktarą Rainhartą. - Gal kiekviename mūsų ir 
slypi kvailys, bet tai dar ne pagrindas leisti jam pasireikšti. 

Daktaras Rainhartas dirstelėjo į savo laikrodį, atsiduso, iš- 
sitraukė kauliuką, mestelėjo jį dešine ranka į kairį delną ir 
pasižiūrėjo. 

— Eina šikt, — nusikeikė jis. 

— Atleiskit, ką jūs sakėt? — paklausė daktaras Koblstounas. 

— Sumanymas išlaisvinti žagintoją, žmogžudį ir kvailį atro- 
malia, protinga asmenybe, - tęsė daktaras Rainhartas. — Visai 
kaip sumanymas išlaisvinti pacifistą atrodo pamišėliškas žmog- 

normali asmenybė šiandien — tai frustracijos, nuobodulio ir 
nevilties pavyzdys. Kauliukų terapija - vienintelė teorija, siū- 
lanti visas tas negeroves išnaikinti. 

— Bet socialiniai padariniai... — buvo bepradedąs daktaras 
Koblstounas. 

— Socialiniai kauliukų Žmonių nacijos padariniai iš esmės 
yra nenuspėjami. Socialiniai normalių asmenybių nacijos pa- 
dariniai akivaizdūs: vargas, konfliktai, smurtas, karai ir visuo- 
tinis liūdesys. 

— Bet aš vis tiek nesuprantu, kodėl jūs nusistatęs prieš sąži- 
ningumą, — neatlyžo daktaras Koblstounas. 

— Sąžiningumas ir atvirumas? — tarė daktaras Rainhartas. — 
O varge! Tai blogiausia, kas gali būti normaliame žmonių ben- 
dravime. „Ar tu mane myli?“ Į šį absurdišką klausimą, būdin- 
gą mūsų ligotiems protams, visada reikia atsakyti: „Dieve, NE!“ 
arba „Mano meilė - daugiau negu paprasta tikrovė — ji įsivaiZ- 
duojama.“ Kuo daugiau Žmogus stengiasi būti sąžiningas ir 
nuoširdus, tuo labiau suvaržytas ir užsidaręs jis būna. Į klausi- 
mą „Kokie tikrieji tavo jausmai man?“ visuomet reikia atsaki- 
nėti smūgiu į dantis. Bet jeigu Žmogaus paklaustų: „Papasa- 
kok man su išmone ir vaizduote, ką man jauti“, jo nevaržytų 
tas neurotinis vienatvės ir tiesos poreikis. Jis galėtų išreikšti 
bet kurią iš savo prieštaringų savasčių — aišku, po vieną vienu 
metu. Jis galėtų suvaidinti kiekvieną vaidmenį iki galo. Jis ir 
jo šizofrenija nekonfliktuotų. 

Daktaras Rainhartas atsistojo. 

— Neprieštarausite, jei aš pramankštinsiu kojas? - paklausė jis. 

— Prašom, - atsakė daktaras Veinbergeris. 

Daktaras Rainhartas ėmė vaikštinėti pirmyn atgal priešais 
ilgąjį stalą, ir kurį laiką jo žingsnių tempas sutapo su daktaro 
Muno svyravimo tarp dviejų kolegų pečių. 

— O dabar - kaip visa tai veikia praktiškai, - vėl prašneko 
daktaras Rainhartas. - Pradėti kauliukų terapiją su pacientu 

nelengva. Šiandien jis priešinasi atsitiktinumui taip pat stip- 
riai, kaip prieš septyniasdešimt metų buvo priešinamasi Froi- 
do seksualinei mitologijai. Kai prašome tipiško nelaimingo 
amerikiečio leisti ką nors nuspręsti kauliukams, jis sutinka tik 
tokiu atveju, kai mano, kad tai tėra laikinas žaidimas. Kai jis 
pamato, kad aš iš tikrųjų tikiuosi jį grįsiant svarbius sprendi- 
mus atsitiktinumu, jis neišvengiamai męža į kelnes. 

Perkeltine prasme. Dažniausiai šis pradinis pasipriešini- 
mas — mes vadiname jį myžimu į kelnes - prasidėjus terapijai 
įveikiamas. 

Mes turime pradėti nuo banaliausių dalykų. Nėra jokių sri- 
čių, kuriose psichotikas galėtų elgtis spontaniškai ir origina- 
liai. Neurotikas šiek tiek tokių sričių turi, o normalūs, „sveiki“ 
žmonės kaip jūs - vos vieną kitą. Visas kitas sritis valdo asme- 
nybės diktatūra. Kauliukų terapijos, kaip ir pasaulinės revo- 
liucijos, paskirtis — išplėsti tokias laisvas teritorijas. 

Mes pradedame dirbti nuo sričių, kurios nekelia didelės grės- 
mės normaliai asmenybei. Kai pacientas supranta pagrindi- 
nes taisykles ir pajunta Žaismingą terapijos dvasią, leidžiame 
daryti kauliukams ir kitų sričių sprendimus. 

— Ką konkrečiai su kauliukais daro jūsų pacientai? — pa- 
klausė daktaras Koblstounas. 

— Pirmiausia leidžiame kauliukams daryti sprendimus už pa- 
cientą, kai jis pats dvejoja. „Miške keliukas išsišakojo į du; Kau- 
liuko nurodytu aš nuėjau ir dėl to nė kiek nesigailiu.“ Šitaip 
rašė Raudonkepuraitė ir šitaip turime elgtis visi. Pacientai be- 
mat įpranta naudoti kauliukus šiuo tikslu. 

Be to, išmokome juos panaudoti kauliukus kaip veto. Kas- 
kart, kai jie nori ką nors daryti, prašome jų paridenti kauliu- 
ką, ir jeigu atsiverčia šešakė, tai būna draudimas - jie turi pra- 
šyti kauliuko išrinkti jiems ką nors kita. Veto —- puikus, bet 
skausmingas metodas. Dauguma mūsų savo gyvenime eina- 
me žingsnis po žingsnio mechaniškai, negalvodami. Mes 

studijuojame, rašome, valgome, flirtuojame, sanguliaujame, 
dulkinamės todėl, kad tokie nusistovėję mūsų įpročiai. Staiga 
kauliukas šmaukšt parodo veto ir mus pažadina. Teoriškai mes 
stengiamės sukurti nuo atsitiktinumo visiškai priklausomą 
žmogų, kuris neturėtų jokių įpročių ar elgesio dėsningumų, 
per dieną nevalgytų nė karto arba valgytų šešis septynis sy- 
kius, miegotų kada pakliūva, sekso požiūriu reaguotų atsitik- 
tinai į vyrus, moteris, šunis, dramblius, medžius, arbūzus, srai- 
ges ir taip toliau. Aišku, praktikoje mes tokių tolimų tikslų 
sau nekeliame. 

Iš pradžių mes tik leidžiame pacientui nuspręsti, kaip jis nau- 
dos kauliuką. Aišku, anksčiau ar vėliau jis įlenda į kokią kau- 
liukų gyvenimo kertę ir noriai leidžia kauliukams žaisti. Jeigu 
jo nepastūmėsi, jis neišlįs iš tos kertės niekada. 

— Kaip jūs įveikiate paciento nenorą plačiau naudoti kau- 
liukus? — paklausė daktaras Koblstounas. Jis atrodė susido- 
mėjęs. 

Daktaras Rainhartas sustojo prieš jį ir nusišypsojo. 

— Norėdami įveikti šį antrinį pasipriešinimą — vadiname jį 
vidurių užkietėjimu — dažniausiai taikome bauginimo meto- 
dą. Mes liepiame pacientui mesti kauliukus dėl didžiausios jo 
problemos: „Duok kauliukams galimybę, kad atsigulsi į lovą 
su savo motina ir ją grabinėsi.“ „Leisk kauliukams nuspręsti, 
ar pasakyti: „Eik šikt, tėtuk.“ „Paridenk kauliukus, kad suži- 
notum, ar sudegint savo dienoraščius.“ 

— Kas tada atsitinka? 

— Dažniausiai pacientas apsišika arba nualpsta, - atsakė dak- 
taras Rainhartas ir vėl pradėjo vaikštinėti nudelbęs akis į grin- 
dis. - Bet kai jis atitoksta, pasiūlome jam ką nors ne taip bai- 
saus, bet vis tiek iš srities, esančios už ankstesnio jo kauliukų 
gyvenimo ribų. Jau vien iš dėkingumo jis sutinka. 

Daktaro Rainharto veidas nušvito ir jis vaikštinėdamas nu- 
sišypsojo kiekvienam iš daktarų. 

— Tuomet pradžia padaryta. Mes tikimės, kad nė mėnesiui 
nepraėjus pacientas pajus išsilaisvinimo ekstazę, atsisakys kau- 
liukų terapijos arba jį ištiks psichozės priepuolis. Pastarąjį su- 
kelia jo nenoras prisipažinti, kad jis gali veikti, gali keistis, gali 
kažkaip bandyti įveikti savo problemas. Jis negali susitaikyti 
su faktu, kad yra laisvas, o ne bejėgis, apgailėtinas padaras, 
kokiu save klaidingai laiko. 

Pacientas pajunta išsilaisvinęs, kai suvokia, kad siaubingas 
jo problemas įmanoma išspręsti, bet dėl jų jam pačiam nebe- 
reikia nerimauti: jos perkeltos ant kvadratinių kauliukų pe- 
čių. Tada jį apima ekstazė. Kai būtinybė spręsti iš klaidingai 
suvokiamo „aš“ perduodama kauliukams, pacientas patiria 
esąs atsivertęs ar išgelbėtas. Kažkas panašaus nutinka, kai žmo- 
nės, ką tik tapę krikščionimis, atiduoda savo sielą Kristui ar 
Dievui arba kai dzenbudizmo ar daosizmo sekėjai pasiaukoja 
dao. Tokiais atvejais žmogus nustoja apgaudinėjęs save, kad 
yra pats sau šeimininkas, ir pasiduoda jėgai, kurią junta esant 
už savasties ribų. 

Leiskite jums pacituoti, ką vienas iš mūsų kauliukų moki- 
nių parašė apie savo potyrius. 

Daktaras Rainhartas grįžo prie savo kėdės, išsitraukė iš port- 
felio kelis lapus ir ėmė iš vieno skaityti. 


Buvo nuostabu. Pojūtis buvo tikrai religinis, kažkoks 
dvasinis. Staiga aš nustojau nervintis dėl to, kad Žagi- 
nu mažas mergaites ir anališkai santykiauju su mažais 
berniukais. Aš lioviausi priešinęsis ir visą tą maišatį 
atidaviau į kauliukų rankas. Kai jie įsakydavo Žagin- 
ti, žagindavau, kai įsakydavo susilaikyti — susilaiky- 
davau. Juokų darbas. Kai jie liepia man skristi į Pe- 
ru, skrendu į Peru. Jausmas, kad esu ligi tol nematy- 
tame filme. Jis be galo įdomus, 0 aš - jo Žvaigždė. 
Pastaruosius du mėnesius net nesivarginau siūlyti 

kauliukams mažų mergaičių ar mažų berniukų va- 
riantus. Kiti dalykai tokie įdomūs, kad tam tiesiog 
nenoriu švaistyti jėgų. 


Daktaras Rainhartas padėjo lapą ant savo kėdės ir vėl ėmė 
vaikščioti po kambarį. 

— Aišku, nemažai laiko praeina, kol mūsų mokiniai pasiekia 
tokį laisvės lygmenį. Iš pradžių ridendami kauliukus jie galvoja: 
„Man reikės valios stiprybės tai padaryti.“ Blogai. Būtina atsi- 
sakyti iliuzijos, kad ego kažką kontroliuoja ar turi „valios stipry- 
bę“. Iš pradžių mokinys turi suprasti, kad jo ryšys su kauliukais 
yra kaip kūdikio ant guminio plausto patvinusioje upėje: kiek- 
vienas upės stumtelėjimas yra malonus; kūdikiui nereikia Žino- 
ti, kur jis plaukia ar kada atplauks - jei apskritai atplauks. Svar- 
biausia - judėjimas. Paskui mokinys turi pasiekti tokį lygį, kada 
jis su Kauliuku ims žaisti vienas su kitu. Negali sakyti, kad žmo- 
gus tapo lygus Kauliukui — tiesiog Žmogaus indas dabar toks 
prisipildęs Kauliuko Dvasios, kad iš esmės jis tapo Šventu Įran- 
kiu, Antru Kubu. Mokinys virto Kauliuku. 

Daktaras Rainhartas akimirką nustojo Žingsniavęs ir įdė- 
miai nužvelgė savo klausytojus. Jį vis labiau jaudino jo paties 
žodžiai, o penki daktarai prie stalo spoksojo į jį su vis pagar- 
besne baime - išskyrus daktarą Muną, kuris pražiota burna 
vis dar miegojo, atsišliejęs į daktarą Maną. 

— Tiesą sakant, gal aš per greitai jums aiškinu, - vėl prabilo 
daktaras Rainhartas. —- Gal turėčiau jums papasakoti apie kai 
kuriuos mūsų pratimus su kauliukais. Pavyzdžiui, apie emoci- 
nę ruletę. Mokinys išvardija šešias įmanomas emocijas, lei- 
džia kauliukui išrinkti vieną, o paskui perteikia ją kiek įmany- 
damas įtaigiau mažiausiai dvi minutes. Ko gero, tai naudin- 
giausias iš kauliukų pratimų - jis leidžia mokiniui išlieti viso- 
kius seniai slopinamus jausmus, kurių jis paprastai nė nežino- 
jo turįs. Rodžeris Mitersas pranešė, kad vienas jo kauliukų 

mokinys po dešimties minučių kauliuko įsakytos meilės kon- 
krečiai merginai liko ją įsimylėjęs ir netgi vėliau vedė. 

Daktaras Rainhartas stabtelėjo ir geraširdiškai nusišypsojo 
daktarui Veinbergeriui. 

— O štai Horacijaus Aldžerio-Haklberio Fino žaidime, - pa- 
sakojo toliau daktaras Rainhartas, - kauliukas vienodais tar- 
pais nusprendžia, ar studentas turi įtemptai dirbti, daug pa- 
siekti ir būti fantastiškai produktyvus, ar mušti dinderį, tingi- 
niauti ir nieko neveikti. Atliekant šį pratimą geriau duoti vie- 
nam vaidmeniui mažai laiko, tada sunkaus darbo absurdišku- 
mas gražiai kaitaliojasi su bandymo dykinėti ir nieko neveikti 
absurdiškumu. 

— Daktare Rainhartai, - pertarė jį daktaras Veinbergeris 
gniauždamas kumštyje suglamžytus popierius, - būtų gerai... 

— Luktelkit, truputį luktelkit! Rusiška ruletė. Turim du va- 
riantus. Pirmas: mokinys sugalvoja nuo trijų iki šešių nema- 
lonių galimybių ir ridena kauliuką išsiaiškinti, kuri jam teks. 
Antras: mokinys sugalvoja labai įdomią galimybę, tarkime, 
mesti darbą, įžeisti motiną ar sutuoktinį, apiplėšti banką, nu- 
žudyti žmogų — ir duoda menkutę tikimybę, kad kauliukas 
pasirinks ją. 

Ši antra rusiškos ruletės forma yra vienas geriausių mūsų 
pratimų su kauliukais. Daktarą Rainholtą Budvirą jis išgydė 
nuo nenormalios mirties baimės, nors jo atvejis atrodė bevil- 
tiškas. Kas rytą jis išsitraukdavo revolverį, užtaisytą viena ko- 
vine kulka, pasukdavo būgnelį, prisikišdavo vamzdį prie smil- 
kinio ir mesdavo du kauliukus. Jei iškrisdavo po akį, jis nu- 
spausdavo gaiduką. Taigi kas rytą tikimybė, kad jis mirs, buvo 
tik viena iš dviejų šimtų šešiolikos. 

Nuo tos akimirkos, kai sužinojo apie šį kauliukų pratimą, dak- 
taro Budviro mirties baimė pranyko; jis pajuto lengvumą, kurio 
nebuvo patyręs nuo mažų dienų. Netikėta jo mirtis praėjusią 
savaitę einant trisdešimtuosius metus — tragiška netektis. 

Daktaro Rainharto akys už akinių lęšių žvilgėjo, kai jis Žiū- 
rėjo į kiekvieną teisėją paeiliui. Tada jis prašneko vėl: 

— Dar turim pratimą K - šitaip pavadintą iškilaus vokiečių 
kilmės Amerikos tyrėjo daktaro Abrahamo Krumo garbei. 

Daktaras Rainhartas nusišypsojo daktarui Manui. 

— Mokinys išvardija šešis vaidmenis ar tapatybes, kuriuos pasi- 
renka laikotarpiui nuo kelių minučių iki savaitės ar ilgiau. Prati- 
mas K - sėkmingo kauliukų gyvenimo laidas. Jei mokinys atlieka 
jį kasdien po porą valandų ar po dieną visą savaitę, tai požymis, 
rodantis, kad jis gali tapti visaverčiu kauliukų žmogumi. 

Aišku, artimieji ir draugai mano, kad tai požymis, rodantis, 
jog mokinys kraustosi iš proto, 0 jo psichoanalitikas jau išsi- 
kraustė, tačiau norint tapti kauliukų žmogumi būtina išmokti 
nepaisyti abejonių ir patyčių. Daktaras Famas man papasako- 
jo, kad vienas jo mokinys vis ilgiau atlikdavo pratimą K - iš 
pradžių tik valandą, o galop - net dvidešimt tris per parą, o 
vaidmenis kaitaliojo kiekvieną savaitės dieną, išskyrus sekma- 
dienį, nes tada ilsėdavosi. Iš pradžių jo draugus ir artimuosius 
iš baimės ir įniršio ko neištikdavo isterija, bet kai mokinys pa- 
aiškino, ką darąs, jie ėmė apsiprasti. Po kelių mėnesių jo žmo- 
na ir vaikai per pusryčius tepaklausdavo, kas jis šiandien esąs, 
ir atitinkamai prisitaikydavo. Kadangi tarp daugybės jo vaid- 
menų buvo švento Simono Stulpininko, Gretos Garbo, trejų 
metų berniuko ir Džeko Skerdiko, jo šeimos nariai nusipelno 
didžiulės pagarbos už savo psichologinį brandumą - duok, Die- 
ve, jiems amžiną atilsį. 

Daktaras Rainhartas nustojo vaikštinėti ir rimtai, nuošir- 
džiai pažiūrėjo tiesiai daktarui Manui į akis. 

Daktaras Manas be jokios išraiškos pažiūrėjo į jį, bet staiga 
išraudo. Daktaras Rainhartas dirstelėjo į grindis ir vėl ėmė 
vaikštinėti po kambarį. 

— Turbūt suprantate, — tarė jis, - kad kauliukų terapija kaip ir 
visi stiprūs vaistai turi ne itin pageidautinų šalutinių poveikių. 

Pavyzdžiui, dažnam mokiniui ateina į galvą mintis, kad kau- 
liukai turi nuspręsti, ar jam tęsti terapiją. Kadangi šiam va- 
riantui jis suteikia didelę tikimybę, kauliukai anksčiau ar vė- 
liau liepia jam terapiją nutraukti. Kartais jie įsako jam grįžti. 
Paskui vėl nutraukti. Kartais jie liepia apmokėti gydymo są- 
skaitą, kartais neliepia. Reikia pripažinti, kad kauliukų moki- 
niai kaip pacientai yra kiek nepatikimi. Tačiau jūs nudžiugsite 
išgirdę, kad kuo nepatikimesnis tampa mokinys, tuo tikriau- 
siai mažiau jam trūksta, idant visiškai pasveiktų. 

Antras šalutinis poveikis yra tas, kad mokinys išdarinėja keis- 
tus dalykus, šitaip patraukdamas dėmesį į save ir neišvengia- 
mai į savo psichiatrą. 

Be to, trečioje pasipriešinimo stadijoje mokinys gali bandy- 
ti užmušti savo psichiatrą. 

Daktaras Rainhartas sustojo priešais daktarą Pirmaną ir, 
geraširdiškai žvelgdamas į jo nusuktas akis, tarė: 

— Paprastai to reikia išvengti. 

Daktaras Rainhartas vėl pradėjo žingsniuoti po kambarį. 

— Ketvirtas šalutinis poveikis yra tas, jog mokinys reikalau- 
ja, kad psichoanalitikas taip pat patikėtų sprendimus kauliu- 
kams. Jeigu gydytojas sąžiningai parenka galimybes, tikėtina, 
kad jam teks daryti kai ką nesuderinama su mediko etika. Rei- 
kia pripažinti: kuo daugiau mediko etikos normų pažeidžia 
gydytojas, tuo didesnę pažangą daro pacientas. 

Daktaras Rainhartas stabtelėjo tolimajame kambario gale, 
dirstelėjo į savo laikrodį, vėl paržingsniavo prie stalo ir praei- 
damas pro savo teisėjus rimtai pažvelgė kiekvienam į veidą. 

— Prognozė, - tarė jis. - Turbūt norite išgirsti apie prognozę. 
Dauguma mokinių, pradedančių kauliukų terapijos kursą, yra 
normalūs, niekuo iš kitų neišsiskiriantys nelaimingi amerikie- 
čiai. Maždaug kas penktas neįveikia myžimo į kelnes stadijos 
ir iškrenta iš terapijos nepraėjus dviem savaitėms. Dar tiek 
pat periodiškai kamuoja vidurių užkietėjimas ir jie ištempia 

tik iki dviejų mėnesių. Dėl šios mokinių dalies nesame tokie 
tikri - galimas daiktas, kai kurie iš šių dingusiųjų iš terapijos 
pirmaisiais mėnesiais išsilaisvino ir jiems nebereikia psichoa- 
nalitiko tolesniam kauliukų gyvenimui. 

Iš trisdešimt trijų mokinių, dirbusių su kauliukais ilgiau ne- 
gu du mėnesius, šeši šiuo metu yra psichiatrijos gydyklose ir 
maža vilties, kad bus kada nors iš ten paleisti. 

— Dieve brangus! — sušuko daktaras Koblstounas čiupda- 
mas savo lazdelę nuo stalo, tarsi rengtųsi gintis. 

— Tačiau jūs nudžiugsite išgirdę: nors vienas iš to šešeto jau 
pusantro mėnesio yra katatonijos būklės, kitų metų gegužės 
13 dieną jis gali visiškai pasveikti. Paskutinis kauliukų spren- 
dimas, užfiksuotas prieš pusantro mėnesio, rodo, kad jam bu- 
vo įsakyta sukelti sau katatonijos būseną ir likti tokios metus. 

Daktaras Rainhartas sustojo priešais daktarą Koblstouną 
ir šiltai nusišypsojo bejausmiam senojo ligoninės direktoriaus 
veidui. 

— Spėju, kad metams praėjus mokinys patirs „savaiminę vi- 
sų simptomų remisiją“ ir po kelių savaičių bus išrašytas. 

Prie stalo sėdintys daktarai dabar prasižioję spoksojo į dak- 
tarą Rainhartą. 

— Matyt, kiti penki uždaryti į gydyklas tapo psichozių auko- 
mis. Toks pavojus akivaizdžiai kyla, kai mokinys per greitai 
raginamas imtis sprendimų, susijusių su jautriomis jo gyveni- 
mo sritimis. Vis dėlto psichoanalitikas laikosi nuomonės, kad 
daugumos šių mokinių asmenybė gerokai patobulėjo prieš iš- 
tinkant psichozei. 

Daktaras Rainhartas vėl dirstelėjo į savo laikrodį ir ėmė ber- 
te berti Žodžius: 

— Iš likusių dvidešimt septynių pacientų, lankančių kauliu- 
kų terapijos sesijas daugiau negu du mėnesius, šešiolikos būk- 
lė vis dar kaitaliojasi nuo palaimos iki nervų sistemos pakriki- 
mo; devyni, matyt, nuolatos yra be galo džiugiai nusiteikę, o 
du negyvi - taip sakant, žuvo atlikdami pareigą. 

Daktaras Rainhartas sustojo kambario viduryje nugara į dak- 
tarą Eksteiną ir pasisuko į penkis savo teisėjus su malonia, 
romia šypsena veide. 

— Tikėjomės geresnių rezultatų, — tarė jis, patylėjo, paskui 
tęsė: - Bet reikia pažymėti, kad dėl mūsų gydymo metodo ne- 
atsirado nė vieno gerai prisitaikiusio nelaimingo individo. Tris- 
dešimt vienas kauliukų mokinys - visi likę gyvi - yra visiškai 
neprisitaikęs prie bepročių visuomenės. Taigi vilties yra, — švy- 
tedamas baigė daktaras Rainhartas. 

— Nematau reikalo leisti jam kalbėti toliau, - tyliai tarė dak- 
taras Manas truktelėdamas dešinį petį, kad nustumtų daktarą 
Muną. 

— Ko gero, jūs teisus, — pritarė daktaras Veinbergeris lygin- 
damas prieš save gulinčius suglamžytus popierius. 

— Kauliukų terapija ir pinigai, - prabilo daktaras Rainhar- 
tas ir vėl ėmė susikaupęs vaikštinėti po kambarį. - Nuo nova- 
toriško Froido veikalo mažai buvo padaryta sprendžiant pini- 
gų problemą. Kaip jūs, ponai, žinote, Froidas asocijavo pini- 
gus su išmatomis ir įžvalgiai teigė, kad „šykštumas“ yra pa- 
stangos sulaikyti išmatas arba, cituojant jo nemirtingą posakį, 
„išsaugoti Nepriekaištingai Švarią Išangę“. 

— Daktare Rainhartai, - pertarė jį daktaras Veinbergeris, — 
jei neprieštarausite, manau... 

— Dar dvi minutės, - dirstelėjęs į savo laikrodį tarė daktaras 
Rainhartas. — Froidas postulavo, kad neurotikui jį paliekantys 
pinigai, išmatos, laikas ar energija yra netektis, dvasios — ar, 
tiksliau, išangės — tarša. Akivaizdu, kad bet kokios pastangos 
juos sulaikyti yra pasmerktos nesėkmei. Kaip itin taikliai sakė 
Erichas Fromas: „Neišvengiama žmogaus lemties tragedija yra 
ta, kad jis šika.“ 

Rimtame daktaro Rainharto veide ryškiai sužibo akys. 

— Užmiršau, iš kurio čia veikalo. Akivaizdu, kad senais gydy- 

mo metodais šios dilemos buvo neįmanoma išspręsti. Tradicinė 

psichoanalizė žiūri į troškimą išsaugoti Nepriekaištingai Šva- 
rią Išangę kaip į neurotinį ir žalingą, o mes teigiame, kad šis 
troškimas, kaip ir visi kiti, yra geras ir pridaro bėdos tik tada, 
kai jo paisoma pernelyg nuolankiai. Iš tikrųjų individas priva- 
lo įprasti džiaugtis ir Nepriekaištingai Švaria Išange, ir pašalin- 
tais iš kūno šūdo gabalais. 

Stovėdamas šalia daktaro Koblstouno jis įsirėmė į stalą prieš 
jį nepriekaištingai švariomis rankomis, aprengtomis neprie- 
kaištingai sukirptomis rankovėmis. 

— Mes siekiame ne šalinimo funkcijų suvaržymo, o džiugios 
jų atmainos: taip sakant, atsitiktinio vidurių užkietėjimo pra- 
maišiui su viduriavimu ir turbūt nenuspėjamais normalaus tuš- 
tinimosi epizodais. 

— Daktare Rainhartai, malonėkite... - bandė įsiterpti dak- 
taras Koblstounas. 

— Aišku, perkeltine prasme. Gydydami žmogų nuo mania- 
kiško nerimo dėl pinigų, iš pradžių duodame jam paprastų kau- 
liukų pratimų: jis, nelygu Kauliuko įgeidis, turi išleisti nedide- 
les pinigų sumas arba jų neišleisti, be to, jis turi leisti Kauliu- 
kui nuspręsti, kaip tuos pinigus išleisti. Lėtai, bet nuosekliai 
mes didiname pinigų sumas. 

— Gana, - tarė daktaras Veinbergeris atsistodamas ir atsi- 
sukdamas į daktarą Rainhartą — šis pasitraukė į šalį ir dabar 
stovėjo priešais jį. - Jūs pasakėte, ką norėjote, mes pakanka- 
mai išgirdome. 

Daktaras Rainhartas žvilgtelėjo į savo laikrodį, paskui išsi- 
traukė iš kišenės kauliuką ir į jį žvilgtelėjo. 

— Jūs niekad nepriversite jo užsičiaupti, — tyliai tarė dakta- 
ras Manas. 

— Sakyčiau, baigiau, — tarė daktaras Rainhartas, grįžo prie 
kėdės ir atsisėdo. Daktaras Eksteinas spoksojo į grindis. 

Daktaras Veinbergeris vėl pabandė išlyginti šūsnį suglam- 
Žytų popierių prieš save ir garsiai atsikrenkštė. 

— Ką gi, ponai, - tarė jis. - Kol daktaras Rainhartas dar čia, 
manau, prieš pradedant balsuoti turėčiau paklausti jūsų, ar 
turite jam klausimų. 

Jis pirma nervingai pasižiūrėjo į dešinę — ten daktaras Pirma- 
nas šlykščiai šiepėsi, o daktaras Koblstounas rūsčiai spoksojo į 
bumbulą lazdos, suspaustos tarp kojų. Nė vienas nieko neatsa- 
kė. Tada daktaras Veinbergeris nervingai pasižiūrėjo į kairę — 
ten dar šiurkščiau ir netolygiau alsuodamas daktaras Munas iš 
leto buvo belinkstąs nuo daktaro Mano prie pirmininko. 

— Jis nebe žmogus, - labai tyliai pasakė daktaras Manas. 

— Atleiskite, neišgirdau? — tarė daktaras Veinbergeris. 

— Jis nebe Žmogus. 

— A... taip. 

Daktaras Veinbergeris atsistojo. 

— Tuomet jei nėra daugiau klausimų, turiu paprašyti dakta- 
ro Rainharto išeiti iš kambario, kad galėtume balsuoti mums 
iškeltu klausimu. 

— Sakai, ne žmogus? - ramiai tarė daktaras Rainhartas ne- 
sistodamas nuo savo kėdės šalia daktaro Eksteino. - Aš ne 
žmogus — baisaus čia daikto. Bet kai žmonės tokie, kokie yra 
šiandien, ar žodžiai „ne žmogus“ gali būti laikomi įžeidimu? 
Jei pagalvosime apie normalų, kasdienį, įprastą žmogaus Žiau- 
rumą turguje, negrų kvartale, šeimoje, kare, tie žodžiai tereiš- 
kia, kad mano veiksmai nenormalūs, o ne kad jie smerktini 
moralės požiūriu. 

— Daktare Rainhartai, - tebestovėdamas pertraukė dakta- 
ras Veinbergeris, - gal malonėtumėt... 

— Ką jūs - aš kalbu nesąmones vos valandą, leiskit man pa- 
baigti. 

Jis nieko nesakydamas spoksojo į daktarą Veinbergerį, kol 
pirmininkas iš lėto atsisėdo ant savo kėdės. 

— Kančios, kurias sukelia mūsų veiksmai, padiktuoti kauliu- 
kų, akivaizdžiai yra niekai, palyginti su tuo, ką pridaro tiek 

pat racionalių, civilizuotų žmonių. Kauliukų žmonės tėra blo- 
gio mėgėjai. Rodos, jus, vyručiai, trikdo tai, kad kitus žmones 
kartais valdo ne ego, o kauliukų motyvuota savastis. Jus pri- 
bloškia, kad retkarčiais mūsų sukelta kančia tarsi atsiperka. 
Jums mielesnė tikslinga, nuosekli, gerai apgalvota kančia. Min- 
tis, kad mes sukuriame meilę, nes kauliukai mums taip liepia, 
kad parodome meilę, kad išgyvename meilę vien per atsitikti- 
numą, daužo į šipulius jūsų iliuzijas dėl žmogaus prigimties. 

Kai daktaras Veinbergeris vėl buvo besistojąs nuo kėdės, 
daktaras Rainhartas tik pakėlė savo didžiulę dešinę ranką ir 
ramiai tęsė: 

— Bet kokia yra ta Žmogaus prigimtis, kurią jūs taip galvot- 
rūkčiais puolate ginti? Pasižiūrėkite į save. Kur dingo jumyse 
buvęs tikras išradėjas? Ar meilužis? Ar nuotykių ieškotojas? 
Ar šventasis? Ar moteris? Jūs juos nužudėte. Pažiūrėkite į sa- 
ve ir paklauskite: „Ar tai Dievo atvaizdas, pagal kurį Jis sukū- 
rė žmogų?“ 

Daktaras Rainhartas pažiūrėjo į Pirmaną, paskui į Kobl- 
stouną, paskui į Veinbergerį, paskui į Muną ir galop į Maną. 

— Šventvagystė. Dievas kuria, eksperimentuoja, įveikia kliū- 
tis. Jis nesimurkdo išmatose, susikaupusiose Jo praeityje. 

Daktaras Rainhartas įsikišo du popieriaus lapus atgal į port- 
felį ir atsistojo. 

— Dabar aš išeinu, o jūs galite balsuoti. Bet atminkite: jūs visi 
potencialiai esate dvasios chameleonai, o iš visų iliuzijų, atiman- 
čių iš žmogaus dieviškumą, Žiauriausia yra į akmenį panašų, sle- 
giantį „savitumo“ ar „individualumo“ kiautą vadinti didžiausiu 
žmogaus laimėjimu. Tai tolygu girti laivą už jo inkarą. 

Daktaras Rainhartas vienas nuėjo prie durų. 

— Tikras kvailys, - tarė. - Keletas tikrų kvailių. Keletas vie- 
noje kartoje, keletas vienoje tautoje. Kol nebuvo atrastas Kau- 
liukas, apie tai negalėjai nė svajoti. 

Paskutinį kartą nusišypsojęs — šįsyk daktarui Eksteinui - jis 
išėjo iš kambario. 


Keturiasdešimt devintas skyrius 


[Kauliuko paliepimu surašytas Niujorko psichiatrų draugijos vyk- 
domojo komiteto teisinių diskusijų inscenizavimas, paremtas dak- 
taro Džeikobo Eksteino magnetofono įrašais ir parodymais. ] 


Kelias sekundes penki komiteto nariai sėdėjo tyloje, kurią 
drumstė tik šiurkštus, netolygus miegančio daktaro Muno al- 
savimas. Daktarai Veinbergeris, Koblstounas ir Manas spok- 
sojo į duris, kurias išėjęs uždarė daktaras Rainhartas. TIylą nu- 
traukė daktaras Pirmanas: 

— Manau, turime baigti savo darbą. 

— A... a... a... taip, — tarė daktaras Veinbergeris. — Balsavi- 
mas. Turime balsuoti. 

Bet jis ir toliau spoksojo į duris. 

— Ačiū Dievui, jis beprotis, - pridūrė jis. 

— Balsavimas, — pakartojo daktaras Pirmanas savo šaižiu 
balsu. 

— Taip, žinoma. Dabar mes balsuosime dėl daktaro Pirma- 
no siūlymo mūsų komitetui pašalinti daktarą Rainhartą dėl 
išvardytų priežasčių ir prašyti JAV medikų asociacijos irgi im- 
tis prieš jį veiksmų. Daktare Pirmanai? 

— Aš balsuoju už savo siūlymą, - iškilmingai pareiškė jis pir- 
mininkui. 

— Daktare Koblstounai? 

Senasis daktaras nervingai grabaliojo lazdelę, kurią laikė 
stačią tarp kojų, nematančiu žvilgsniu spitrindamas į tuščią 
daktaro Rainharto kėdę. 

— Aš balsuoju „už“, - abejingai tarstelėjo jis. 

— Du balsai už pašalinimą, - pranešė daktaras Veinberge- 
ris. - Daktare Manai? 

Daktaras Manas iš visų jėgų truktelėjo dešinį petį, ir dakta- 
ras Munas atsidūrė daugmaž vertikalioje padėtyje. Jo akys at- 
simerkusios sužibėjo ir palakstė į šalis. 

— Aš vis dar manau, kad mes privalėjome paprašyti daktaro 
Rainharto patyliukais išeiti pačiam. Pro forma balsuoju „prieš“. 

— Suprantu, Timai, - su užuojauta balse atsakė daktaras Vein- 
bergeris. - O jūs, daktare Munai? 

Daktaro Muno liemuo stengėsi išlikti tiesus; jo vokai iš lėto 
pakilo, atidengdami raudonas jo mirštančių akių žarijas. Iš jo 
veido galėjai pamanyti, kad jis iškentė visas visų žmonijos is- 
torijoje gyvenusių mirtingųjų kančias. 

— Daktare Munai, ar jūs balsuojate už siūlymą pašalinti žmo- 
gų, kurio klausėmės, ar prieš — tai yra leisti jam likti nariu? 

Tūžmingos raudonos daktaro Muno akys atrodė vieninte- 
lės gyvos jo raukšlėtame, sunykusiame veide, bet jos spoksojo 
į nieką, o gal į praeitį ar į viską. Jis buvo prasižiojęs, iš burnos 
tįso seilės. 

— Daktare Munai? - trečią kartą pakartojo daktaras Vein- 
bergeris. 

Lėtai — taip lėtai, kad jam prireikė trisdešimties ar keturias- 
dešimties sekundžių pabaigti judesį, daktaras Munas pakėlė ran- 
kas virš galvos, pabandė sugniaužti į kumščius, bet jam nelabai 
pavyko, o tada vis dar prasižiojęs trenkė į stalą priešais save. 

— PRIEŠ! - suriaumojo jis. 

Visi buvo priblokšti. Stojo tyla, ją drumstė tik į sprogimus 
panašus dabar jau visiškai padrikas daktaro Muno žiopčiojimas. 

— Gal malonėsite paaiškinti, kodėl taip balsuojate? — po ku- 
rio laiko maloniai paklausė daktaras Veinbergeris. 

Daktaro Muno liemuo buvo besudrimbąs ir vėl bepradedąs 
slinkti daktaro Mano peties link. Tūžmingos viską reginčios jo 
akys dabar buvo tik pusiau pramerktos. 

— Akivaizdu, kodėl taip balsavau, - vargais negalais ištarė 
jis. - Tęskite. 

Daktaras Veinbergeris atsistojo su oria šypsena veide. 

— Kadangi dėl siūlymo pašalinti daktarą Rainhartą balsai 
pasiskirstė po lygiai - du „už“ ir du „prieš“ — pirmininkas pri- 
valo savo balsu nulemti balsavimo baigtį, - jis patylėjo ir apsi- 
metė tvarkąs suglamžytus popierius prieš save. - Aš balsuoju 
„už“. Taigi trimis balsais prieš du daktaras Rainhartas paša- 
lintas iš Niujorko psichiatrų draugijos. JAV medikų asociaci- 
jai bus nusiųstas laiškas... 

— Procedūros klausimas, - pasigirdo silpnutis daktaro Mu- 
no balsas. Jo akys dabar buvo praviros vos per plyšelį, tarsi 
tam, kad aplinkiniai galėtų pamatyti tik mažytį jo raudono pra- 
garo kampelį. 

— Atleiskite, nesupratau? — nustebo pirmininkas. 

— Pagal mūsų įstatus... žmogus, pateikęs kaltinimus kolegai, 
negali... balsuoti... už savo siūlymą. 

— Ko gero, nesuprantu... 

— Pats sukūriau šį įstatų punktą trisdešimt pirmaisiais, - gau- 
dydamas kvapą aiškino daktaras Munas. Atrodė, kad jis ban- 
do atsistumti nuo daktaro Mano peties, bet stinga jėgų. - Kal- 
tinimą pateikė Pirmanas — vadinasi, jis negali balsuoti. 

Niekas nieko nesakė, tik retkarčiais įkvėpdamas gargė dak- 
taras Munas. 

— Tokiu atveju du balsai „už“, du „prieš“, - galop labai tyliai 
tarė daktaras Manas. 

— Du „prieš“, vienas „už“, - pataisė daktaras Munas ir žūt- 
būtinėmis pastangomis pabandė įkvėpti oro, bet nepavyko — 
tik gargesys pasigirdo, tada pabaigė: - Komiteto pirmininkas 
gali balsuoti tik tais atvejais, kai balsai pasiskirsto po lygiai. 

— Daktare Munai, - pralemeno daktaras Veinbergeris įsi- 
kibdamas į stalą, kad nualpęs nepargriūtų, - gal malonėtumė- 
te apsigalvoti ar bent jau paaiškinti, kodėl šitaip balsuojate? 

paskutinį kartą veide, kuris, rodės, iškentė visas visų žmonijos 
istorijoje gyvenusių mirtingųjų kančias. 
— Akivaizdu, kodėl taip balsuoju, - atsakė jis. 
Daktaras Veinbergeris ėmė lyginti priešais gulinčius suglam- 
žytus popierius, kuriuos ką tik buvo sudėjęs į tvarkingą krūvelę. 
— Daktare Munai, - vėl pralemeno jis. - Gal malonėtumėte 
apsigalvoti, idant... supaprastintume... supaprastintume... Dak- 


tare Munai! Daktare Munai! 
Bet kambaryje tvyrojo kapų tyla. 


Mirtina tyla. 


Penkiasdešimtas skyrius 


Į daktaro Muno mirtį atliekant pareigą Niujorko psichiatrijos 
pasaulis reagavo nevienodai - kaip ir į mano trumpalaikį išsi- 
gelbėjimą nuo lemties, kurios akivaizdžiai buvau nusipelnęs. 
Patyliukais savo noru išėjau iš Niujorko psichiatrų draugijos, 
bet daktaras Veinbergeris parašė asmeninį laišką JAV medikų 
asociacijos pirmininkui. Mano šalinimas iš elitinių civilizaci- 
jos sluoksnių vyko lėta, racionalia, biurokratine vaga. 

Ko gero, mane būtų laikę uždarytą Kolbo klinikoje amži- 
nai, bet mano psichiatras buvo Džeikas Eksteinas, o Džeikas, 
kitaip negu dauguma kitų ambicingų, klestinčių daktarų, klausė 
tik Džeiko. Taigi, kai aš atrodžiau visiškai normalus (ėjo „Vėl 
būk normalus“ mėnuo), jis liepė mane išleisti. Net man tai 
atrodė neprotingas žingsnis. 


Penkiasdešimt pirmas skyrius 


— Lukai, tu esi šarlatanas, - šypsodamas ir žiūrėdamas pro mūsų 
virtuvės langus į seną daržinę ir nuodingųjų Žagrenių laukus 
tarė man Fredas Boidas. 

— Mmmm, - numykiau, kai Lilė praėjo pro mūsų stalą atsi- 
nešti maisto produktų. 

— Aukščiausio lygio šarlatanas, meistriškas šarlatanas, bet 
vis tiek šarlatanas, — pridūrė jis. 

— Ačiū, Fredai. Esi geras. 

— Bėda ta, - pamerkdamas ne itin šviežią spurgą į drungną 
kavą aiškino jis, - kad kai kas iš to prasminga. Visas reikalas 
tampa nesuprantamas. Kodėl negalėtum būti tik visiškas kvai- 
lys ar šarlatanas? 

— Hm. Niekados apie tai nepagalvojau. Turėsiu leisti Kau- 
liukui apsvarstyti šį klausimą. 

Lilė su panele Veliš parėjo iš kiemo su abiem vaikais, rė- 
kiančiais joms pavymui ir bandančiais pagriebti iš Lilės mai- 
šus su maistu. Kai Lilė ištraukė dėželę su sausainiais ir padali- 
jo po tris abiem vaikams, jie vėl išsprūdo į lauką ne itin nuošir- 
džiai ginčydamiesi, katras gavo didžiausią. 

Panelė Veliš, apsirengusi baltais teniso marškinėliais ir pa- 
laidine, lyg kokia apkūnoka mergaitė nustraksėjo per kamba- 
rį atnešti šviežios kavos ir mums pažadėtų šviežių pyragaičių. 
Fredas nusekė ją žvilgsniu, atsiduso, nusižiovavo ir atsilošė su 
visa kėde, susidėjęs rankas ant pakaušio. 

— Įdomu, kuo visa tai baigsis? — tarė jis. 

— Kas? - paklausiau. 

— Ta tavo kauliukų terapija. 

— Kauliukas težino. 

— Rimtai. Ką tu manai pasieksiąs? 

— Pabandyk pats, - pasiūliau. 

— Bandžiau - žinai. Pripažįstu: smagu. Bet Dieve brangus — 
jei rimtai į ją Žiūrėčiau, turėčiau visiškai pasikeisti. 

— Būtent. 

— Bet aš patinku sau toks, koks esu. 

— Ir tu man patinki, bet pradedi įgristi, - atsakiau. - Drau- 
gai mums patinka todėl, kad yra nepastovūs ir nenuspėjami. 
Mes itin vertiname tuos, kurie sugeba pasielgti netikėtai; jie 
žavi mus, nes intriguoja savo elgsenos mechanizmu. Po kurio 
laiko mes jį perprantame, ir jie mums vėl darosi nuobodūs. 
Privalai keistis, Fredai. 

— Ne, jis nepasikeitė, - tarė Lilė atnešdama mums limona- 
do, kavos pyrago, buteliuką vitaminų ir sėsdamasi stalūgalyje. — 
Lukas man patiko, koks buvo anksčiau, ir aš noriu, kad Fredas 
liktų toks, koks yra. 

— Netiesa, Lile. Prieš man tampant Kauliukų Žmogumi, va- 
riau tau nuobodulį ir jauteisi nelaiminga. Dabar jautiesi nelai- 
minga, bet tau smagu. Tai jau pažanga. 

Lilė papurtė galvą. 

— Jei ne Fredas, kažin ar būčiau išgyvenusi, bet jis sugebėjo 
man parodyti, kas iš tikrųjų slypi už tavo elgsenos - nesveikas 
drambloto vaiko maištas. 

— Fredai?! 

— Luktelk, Lile, - tarė jis. - Aš toli gražu taip nemanau. 

— Na, gerai, - nusileido Lilė. - Nesveikas drambloto vaiko, 
mokslo pirmūno ir šarlatano maištas. 

— Čia jau geriau, - atsakė Fredas, ir mes visi nusijuokėme. 

Panelė Veliš atnešė mums kavos ir su savo puodeliu atsisė- 
do ant kėdės prieš langą. Mes padėkojome, ji nusišypsojo ir 
atsikando didelį luistą cukruotos bandelės. 

— Tiesą sakant, - tarė Lilė, - dabar, kai pasakei, ką sumanęs, 

ir kai nė velnio man neberūpi, man pasidarė įdomu. Turėjai 
papasakoti apie savo kauliukų gyvenimą anksčiau. 

— Kauliukai neliepė to daryti. 

— Nejaugi niekada nieko nedarote savo galva? — paklausė 
panelė Veliš. 

— Jei tik galiu to išvengti. 

— Lukas - vienintelis mano pažįstamas žmogus, kuris pasita- 
ria su savo dievu kaskart eidamas į tuliką, - nusišaipė Fredas. 

— Manau, kad daktaras Rainhartas yra tikras mokslininkas, — 
tarė panelė Veliš. Visi į ją sužiurome. Ji išraudo. 

— Jis neleidžia asmeniniams motyvams nulemti jo poelgių, — 
paaiškino ji ir vėl išraudo. 

— Aš irgi tai pastebėjau, - tarė Lilė. 

Stojo ganėtinai nejauki tyla. Grįžus iš klinikos, Lilė ilgai ma- 
ne kamantinėjo apie tai, kas įvyko tą vakarą daktaro Mano vo- 
nios kambaryje, aš ilgai pasakojau jai tiesą. Ji pateikė ilgą atsa- 
kymą, ir man prasidėjo ilgas miegojimo atskirai savo kabinete 
laikotarpis. Matyt, Fredas irgi ilgai kamantinėjo panelę Veliš, 
bet neatrodė, kad jos atsakymai būtų nukreipę jį nuo tikslo. Po 
vakarėlio Krumo garbei Fredas lėtai, bet tvirtai, su visa moksli- 
ne drausme ir kruopštumu, kuriais garsėja Harvardo dėstyto- 
jai, skynėsi kelią į nemenkas panelės Veliš kelnaites. Rodės, jo 
netrikdo, kad kiti mokslininkai jau dirbo šia tema. 

— Visoje šioje istorijoje matau vienintelę bėdą, - aiškino Fre- 
das. — Tu prastai jauti ribas, Lukai. Tam tikru mastu kauliukų 
gyvensena yra vertinga, netgi nepaprastai vertinga — pats įsiti- 
kinau. Kalbėjausi su Orviliu Boglsu, ta Treise ir pora kitų tavo 
mokinių, tad Žinau. Bet dėl Dievo meilės, Lukai, - kiek košės 
privirei nežiūrėdamas į šį reikalą nerimtai, nesivadovaudamas 
sveiku protu. 

- Švelniau nepasakysi, - tarė Lilė. 

— Gal kartais ir persistengiu, bet dėl kilnaus tikslo. Tikrai 
kilnaus. „Pertekliaus kelias veda į išminties rūmus“, — sakė 
Kalvinas Kulidžas, ir aš juo tikiu. 


LUKE RHINEHART B KAULIUKŲ ŽMOGUS 343 


— Bet daugiau tokių vakarėlių netaisyk, gerai? — šypsoda- 
mas tarė Fredas. 

— Prižadu daugiau niekada nevaidinti šešių vaidmenų per 
vieną vakarėlį. 

— Bet jis privalo eksperimentuoti toliau, — įsiterpė panelė 
Veliš. 

— Prižadu būti tik pakenčiamas šarlatanas, - pasakiau. - Vi- 
są parą. 

— Tai ką rinksimės: tenisą, maudymąsi vandenyne, klubą ar 
plaukiojimą jachta? — stodamasis nuo stalo paklausė Fredas. 

— Reikia dar dviejų variantų, —- priminė Lilė. 

— Ridensiu aš, - pasišovė panelė Veliš ir nuėjo prie spinte- 
lės paimti mūsų šeimos kauliukų. Galop visi susirinkome prie 
virtuvės stalo, ir panelė Veliš metė kauliuką ant nešvarios 
staltiesės: tenisas. Ridenome dar kartą išsiaiškinti, kieno au- 
tomobiliu važiuosime, trečią — sužinoti, kas su kuo žais, ir 
leidomės į kelią. 

Ėjo pirmas rugpjūčio savaitgalis, mes atostogavome senoje 
mūsų sodyboje rytinės Long Ailendo dalies nuodingųjų žag- 
renių laukuose, ir viskas klojosi visai neblogai. Visą mėnesį 
kamantinėjusi mane apie kauliukų teoriją ir terapiją, Lilė vis 
labiau susidomėjo ir vis mažiau prieštaravo. Vieną kartą atsi- 
vežiau į namus vakarienės profesorių Boglsą, ir jis puikiai pa- 
liudijo apie Kauliuko pranašumus. 

Mūsų skyrybų procesas buvo laikinai sustabdytas. Lilė nevi- 
jo manęs iš namų su sąlyga, kad elgsiuosi neišmintingai, bet 
neperžengdamas sveiko proto ribų. 

Kai liepos viduryje mane išleido iš klinikos, Fredas Boidas 
dažnai pas mus lankėsi. Mes kokį šešetą kartų maloniai pa- 
diskutavome apie kauliukų teoriją ir praktiką. Jis mėgo ci- 
tuoti Jungą, V. Riką ar R. D. Leingą norėdamas parodyti, 
kad mano idėjos nėra labai originalios, bet šitaip jis kartu 
leido suprasti, jog jos turi tam tikrą pagrindą. Fredas pats 

ėmė eksperimentuoti su kauliukų žaidimais. Jis netgi užsimi- 
nė, esą jie padėję jam moksliškai prasiskverbti į panelę Veliš. 

Lilė grąžino man santuokines teises liepai baigiantis. Nors 
iš pradžių ji ryžtingai atsisakė Žaisti mano erotinius žaidimus 
su kauliukais, prieš savaitę šiek tiek nusileido. Kartu turėjo- 
me dvi įdomias sesijas; Lilei ypač patiko pusvalandis žaidimo 
„šventasis / nusidėjėlis“, kai kauliukai du kartus padarė mane 
šventuoju, 0 ją nusidėjėle. 

Kai žaisdavom šachmatais, ji dažnai mesdavo kauliuką, kad 
nuspręstų, kokį ėjimą pasirinkti, ir visados leisdavo kauliukui pa- 
sirinkti, kokį filmą Žiūrėsime. Ji netgi leido Lariui vėl Žaisti su 
kauliukais, tik su sąlyga, kad pati turės teisę vetuoti variantus. 

Bet mūsų santykiai pasiekė tikrai aukštą lygį, kai vaikams 
išėjus į paplūdimį vieną popietę Žaidėme emocinę ruletę. Mes 
supaprastinome standartinį žaidimą — kaip variantus paliko- 
me tik tris: meilę, neapykantą ir gailestį, bet podraug padarė- 
me jį sudėtingesnį - jausmus išsirinkdavome atskirai. Metėme 
po kauliuką nuspręsti, kokios tris minutes bus mūsų pirmos 
emocijos. Lilei teko neapykanta, man - meilė. 

Aš maldavau, o ji mane plūdo; pabandžiau ją apkabinti, 0 ji 
skaudžiai spyrė man į kairę šlaunį (ačiū Dievui!); aš atsiklau- 
piau prieš ją, O ji mane apspjaudė. Pagaliau smėlis išbyrėjo iš 
trijų minučių laikrodžio kiaušiniams virti, ir mes vėl ridenome 
kauliukus. Man kliuvo gailestis, jai vėl neapykanta. 

— Vargšė Lilė, - pasakiau vos pamatęs, ką man liepia kau- 
liukas, ir jei nebūčiau pasisukęs, jos kumštis, ko gero, būtų 
išlindęs kiaurai mano galvą. Per mėnesius ir metus pritvinkęs 
kartėlis, anksčiau išreiškiamas tik santūriu sarkazmu, ėmė lie- 
tis fiziniais veiksmais ir skaudžiais kaip peiliai žodžiais. Ji ver- 
kė, klykė, griežė dantimis, kūlė mane kumščiais ir, nespėjus 
praeiti trims minutėms, apsiašarojusi susmuko ant lovos krašto. 

— Toliau! - paraginau pasibaigus laikui, paridenau kauliuką ir 
man atiteko neapykanta. Ji apatiškai metė savąjį ir gavo meilę. 

— Ak tu bedvasi dziundzės gabale, - sušnypščiau ant tos ma- 
žosios šlykštynės. — Tu kaliause, tu zombe, tu žliumba nelai- 
minga. Verčiau glamonėsiu kairę panelės Reingold alkūnę, ne- 
gu paliesiu tavo lavonišką kūną. 

Iš pradžių pamačiau jos akyse suliepsnojant pyktį, paskui, 
lyg jos galvoje būtų sprogusi blykstės lemputė, jos akys nušvito 
ir jos veide pasirodė švelni, atjauti išraiška. 

— „papai kaip spuogeliai, subinė tokia plokščia ir kaulėta, 
kad galėtum su ja lyginti drabužius... 

— Lukai, Lukai, Lukai, - švelniai kartojo ji. 

— Nereikia jokių LuLuLu, gyvate! Drąsos turi ne daugiau 
už sutraiškytą skruzdėlę. Pelė. Aš vedžiau pelę. 

Jos veide vėl plykstelėjo pyktis. 

— Tik pažiūrėkit į ją —- neprarasdama savitvardos nė pusės 
minutės negali vykdyti kauliukų paliepimo... 

Lilė visai suglumo. Aš baisiausiai įsiutęs vaikštinėjau prie- 
šals ją. 

— Galima pagalvoti, kad šitiek metų aš dulkinausi su mote- 
rim. Štai didžiapapė Arlyna, patirianti orgazmą kas porą mi- 
nučių... 

— Lukai... - buvo bepradedanti ji. 

— „arba tokia saldžiapizė tigrė kaip Terė... 

— Mano vargše, vargše Lukai... 

— Turiu uodegą velkančią pelytę su paraudusiomis kaip ka- 
roliukai akimis. 

Ji šypsojosi ir purtė galvą; jos akys, nors ir paraudusios, bu- 
vo skaisčios ir spindėjo. 

— „kai pagalvoju, norisi vemti. 

Stovėjau palinkęs virš jos sugniaužtais kumščiais, tyčiojausi 
ir net dusdamas rėkiau. Jausmas buvo be galo malonus, bet ji 
žiūrėjo iš apačios į mane švelniomis akimis, visa bejėgė ir ne- 
įskaudinta. Todėl plūdausi vis smarkiau, kol galop ėmiau be- 
gėdiškai kartotis. 

— Lukai, aš tave myliu... - tarė ji, kai padariau pauzę. 

— Gailestį, kvaiša. Turi justi gailestį. Net nesugebi tinkamai 
žaisti... 

— Mano Lukai... 

— Besmegene, bepape, bešikne... 

— Mano vargše mielas nesveikas didvyri. 

— Joks aš tau mielas! Ak tu gyvate. Sukišiu šluotkotį tau į... 

— Laikas, — tarė ji. - Jau laikas. 

— Man nusišikt! Ak, kaip norėčiau nukirst tą tavo pelišką 
galvą ir atiduoti tavo dziundzę raupsuotiesiems! 

— Trys minutės baigėsi, Lukai, - tyliai tarė ji. 

— A, - pasakiau palinkęs virš jos. Man iš burnos dribo seilės. 
Ir pridūriau: — A... atsiprašau. 

— Šiam kartui užteks, - tarė ji. - Ir ačiū. 

Tada ji įmurkdė savo veidą man į pilvą, ir mes gražiai, įnir- 
tingai pasidulkinome be jokių kauliukų —- paprastai taip būna, 
kai nepaprastai sukyla emocijos ar tik prasidėjus ar baigiantis 
meilei. Nuo tada ji buvo atjauti arba meili. Dažniausiai. 


Kai tą rytą Kauliukas išrinko tenisą, vėliau nuvažiavome į pa- 
plūdimį, maudėmės, žaidėme gaudynes su Lariu ir Eve, degi- 
nomės, maudėmės, grįžę į sodybą išgėrėme gardaus neskiesto 
džino, vėl kalbėjomės, valgėme sriubą ir sūrainius, rūkėme žolę, 
kol Lilė kepė šokoladinius pyragaičius, panelė Veliš skambino 
gitara, o mes su Fredu dainavome duetą apie Harvardą ir Kor- 
nelį, tada vėl parūkėme žolytės ir išsiskirstėme į savo kamba- 
rius, ir kai mudu su Lile kikendami lėtai, tingiai mylėjomės ir 
jinai verkė, įėjo nuogas Fredas ir paklausė, ar gali prisidėti 
prie mūsų, tada būtų tikra orgija, aš paridenau Kauliuką ir 
turėjau pasakyti „ne“, o jis atšovė: pisau aš tą Kauliuką, tada 
paridenau antrą kartą ir sužinojau, kad jis gali pistis su Kau- 
liuku, bet ne su mumis, ir įėjo panelė Veliš, Lilė Kauliuko ne- 
metė, bet pasakė „ne“, tada visi susėdę kalbėjomės apie po- 

eziją, paleistuvystę, žolę, pornografiją, kontraceptines table- 
tes, galimas padėtis, varpas, gėdos lūpas, potenciją, moterų 
nuolaidumą, žaidimus ir pimpalus. 

Gerokai vėliau aš kikendamas ilgai, tingiai mylėjausi su Li- 
le, apdujusia nuo visų tų kalbų, ir prieš mudviem užmiegant ji 
mieguistai tarė: „Dabar kauliukų žmogus turi namus“, aš at- 
sakiau „mmmm“, ir mes užmigome. 


Penkiasdešimt antras skyrius 


— Noriu, kad padėtum man pabėgti, - tyliai tarė Erikas, atsar- 
giai it kokį trapų daiktą laikydamas rankose sumuštinį su tu- 
nu. V skyriaus valgykloje mes grumdėmės tarp kitų pacientų 
ir jų lankytojų. Buvau apsirengęs nerūpestingai: senu juodu 
kostiumu ir juodais marškiniais aukšta apykakle, jis - standžia 
pilka psichiatrijos gydyklos uniforma. 

— Kodėl? - paklausiau palinkdamas prie jo, kad geriau gir- 
dėčiau pro klegesį, sklindantį iš visų pusių. 

— Turiu ištrūkti — aš čia nieko nebeveikiu. 

Pro mano petį jis žiūrėjo į vyrus man už nugaros, sustoju- 
sius į padriką eilę. 

— Bet kodėl aš? Juk žinai, kad manim negali pasitikėti, — 
pasakiau. 

— Aš negaliu tavim pasitikėti, jie negali tavim pasitikėti, nie- 
kas negali tavim pasitikėti. 

— Ačiū. 

— Bet tu esi vienintelis nepatikimas žmogus jų pusėje, Ži- 
nantis pakankamai, kad galėtų mums padėti. 

— Man didelė garbė. 

Nusišypsojau, atsilošiau ant savo kėdės ir mąsliai gurkštelė- 
jau pro šiaudelį iš popierinio pakelio su šokoladiniu pienu. 
Kito jo sakinio pradžios neišgirdau. 

— ...1šeis, aš žinau. Viskas kaip nors susitvarkys. 

— Kas? — paklausiau vėl palinkdamas į priekį. 

— Noriu, kad padėtum man pabėgti. 

— A, tu apie tai, - atsakiau. - Kada? 

— Šįvakar. 

— O00o00, - atsakiau kaip gydytojas, kuriam parodė itin įdo- 
mių simptomų aprašymą. 

— Šįvakar aštuntą. 

— Ne penkiolika po aštuonių? 

— Užsakysi autobusą, kad nuvežtų grupę ligonių pasižiūrėti 
miuziklo „Plaukai“ Manhetene. Autobusas atvažiuos be pen- 
kiolikos aštuonios. Tu ateisi ir mus išsivesi. 

— Kodėl jūs norit žiūrėti „Plaukus“? 

Jo tamsios akys dirstelėjo į mane, paskui vėl nukrypo į su- 
maištį man už nugaros. 

— „Plaukų“ mes nežiūrėsime. Mes bėgsime, - tyliai aiškino 
jis. — Tu išleisi mus pervažiavus tiltą. 

— Bet niekas negali šitaip išeiti iš ligoninės be raštiško įsaky- 
mo, pasirašyto daktaro Mano ar kurio kito ligoninės direkto- 
riaus. 

— Įsakymą suklastosi. Jei koks gydytojas pateiks jį vyriausia- 
jam slaugytojui, niekas nejtars, kad jis klastotas. 

— Kas nutiks man, kai jūs išsivaduosit? 

Jis ramiai pažvelgė į mane ir be jokios dvejonės atsakė: 

— Tai nesvarbu. Tu tik įrankis. 

— Aš esu tik įrankis, - pasakiau. 

Mudu pažiūrėjome vienas į kitą. 

— Tiksliau, autobusas, - pridūriau. 

— Tu esi įrankis ir būsi išgelbėtas. 

— Akmuo nuo širdies nusirito tai sužinojus. 

Mudu įsmeigėme vienas į kitą akis. 

— Kodėl turėčiau tai daryti? — galop paklausiau. Triukšmas 
aplink buvo siaubingas, tad mes patys to nepastebėdami ki- 
šom galvas vis arčiau ir dabar jas skyrė vos pusė sprindžio. 
Pirmą kartą jo lūpose šmėstelėjo šypsenėlė. 

— Todėl, kad taip tau lieps kauliukas, - tyliai atsakė jis. 

— Eėčėė, - atsakiau kaip gydytojas, pagaliau radęs simpto- 
mą, iš kurio nustatė sindromą. — Kauliukas lieps man... 

— Paklausi Jo dabar, - tarė jis. 

— Paklausiu Jo dabar. 

Įkišau ranką į švarko kišenę ir išsitraukiau du žalius kau- 
liukus. 

— Gal jau aiškinau tau: galimybes ir jų tikimybes parenku 
pats. 

— Neturi reikšmės, —- atsakė Erikas. 

— Bet variantas vadovauti tokiam jūsų pabėgimui man nela- 
bai prie širdies. 

— Neturi reikšmės, - atsakė Erikas ir vėl vos pastebimai šyp- 
telėjo. 

— Kiek ligonių turiu vestis žiūrėti „Plaukų“ su tavim? 

— Trisdešimt septynis, - tyliai atsakė jis. 

Turbūt mano Žiauna atvipo. 

— Aš, daktaras Lucijus M. Rainhartas, šįvakar aštuntą vado- 
vausiu trisdešimt septyniems ligoniams per didžiausią ir sen- 
sacingiausią pabėgimą iš Amerikos psichiatrijos gydyklos? 

— Trisdešimt aštuoniems, - pataisė jis. 

— A, trisdešimt aštuoniems, — atsakiau. Spoksojome vienas 
kitam į akis iš pusės sprindžio atstumo; atrodė, kad jis neturi 
jokių abejonių dėl įvykių baigties. 

— Atleisk, - pyktelėjau aš. - Nieko geriau aš negaliu. 

Kiek pagalvojęs pridūriau: 

— Ridensiu vieną kauliuką. Jei atsivers dvi ar šešios akys, 
mėginsiu padėti tau ir trisdešimt septyniems kitiems šį vakarą 
kaip nors pabėgti iš šios ligoninės. 

Jis nieko neatsakė. 

— Tinka? 

— Ridenk ir atversk šešakę, - tyliai tarė jis. 

Dar kurį laiką į jį žiūrėjau, paskui sudėjau delnus rieškučio- 
mis, smarkiai pakračiau kauliuką ir mečiau jį ant stalo tarp 
savojo tuščio pieno pakelio, dviejų gumulų tunų mišrainės ir 
druskinės. Dviakė. 

— Cha! - išsprūdo man. 

— Dar atnešk mums pinigų, — bejausmiu balsu tarė jis kiek 
atsilošdamas. — Kokio šimto žalių turėtų užtekti. 

Jis su kėde atsitraukė nuo stalo, atsistojo ir plačiai šypsoda- 
mas pažiūrėjo į mane. 

— Viešpaties keliai nežinomi, - tarė jis. 

Aš irgi pažiūrėjau į jį ir pirmą kartą suvokiau norįs, kad bū- 
tų ne mano, o Kauliuko valia. 

— Taip, - atsakiau. - Dievo įrankiai būna daugybės pavidalų 
ir dydžių. 

— Iki pasimatymo šį vakarą, — tarė jis ir prasispraudęs pro 
spūstį išėjo iš valgyklos. 

Tiesą sakant, mielai pažiūrėčiau „Plaukus“ dar kartą, - pa- 
maniau. Tada, apdujęs ir apstulbęs nuo minties, kokia diena 
manęs laukia, ėmiau planuoti Didįjį Pabėgimą Iš Psichiatrijos 
Gydyklos. 


Penkiasdešimt trečias skyrius 


— Tu išgydytas, — pareiškė Džeikas. —- Tokia mano kukli nuo- 
monė. 

— Nesu įsitikinęs, Džeikai, - atsakiau. Tą popietę mes sėdė- 
jome jo kabinete, ir jis bandė man pasakyti, kad ši psichoana- 
lizės sesija mums bus paskutinė. 

— Tavo domėjimasis kauliukų terapija davė tau racionalų dar- 
bo su kauliukais pagrindą. Anksčiau naudojai kauliukus tam, kad 
išvengtum atsakomybės. Dabar pats tapai už juos atsakingas. 

— Turiu pripažinti, kad labai įžvalgiai pastebėjai. Bet iš kur 
mes galim žinoti, kad Kauliukas nenusiųs manęs kokia nauja 
kryptimi? 

— Todėl, kad dabar turi tikslą. Siekį. Variantus juk kontro- 
liuoji tu, tiesa? 

— Tiesa. 

— Tu manai, kad kauliukų terapija —- daug žadantis dalykas, 
ar ne? 

— Kartais. 

— Tu juk nerizikuosi kauliukų terapijos pažanga tam, kad 
pasidulkintum su dar viena buka mergše. Tikrai nerizikuosi. 
Dabar tu žinai, ko nori. 

— Protingos mergšės"? 

— Kauliukų terapijos pažangos. Ši terapija suteikia tavo gy- 
venimui pagrindą, kurio tau taip trūko nuo tada, kai atstūmei 
tėvą Froido pavidalu bei daktarą Maną ir pradėjai šį atsitikti- 
nį maištą. 

— Bet geras kauliukų terapijos specialistas privalo gyventi 
pagal atsitiktinumo dėsnius. 

— Tačiau jis turi reguliariai matytis su pacientu, pasirodyti, 
kai paskiria jam valandą. 

— Mmmmm. 

— Jis privalo klausytis paciento. Jį mokyti. 

— Hmmm. 

— Be to, prikalbinai Lilę ir savo vaikus išbandyti kauliukų 
terapiją. Tavo naujoji savastis pripažinta. Tau nebereikia apsi- 
metinėti kvaileliu. 

— Aišku. 

— Net aš pripažįstu naująjį Luką. Arlyna parodė man keletą 
veiksmingų kauliukų terapijos padėčių. Kalbėjausi su Boglsu. 
Kauliukų terapija nėra beprasmė. 

— Tikrai? 

— Žinoma. 

— Bet ji kelia grėsmę savasties stabilumo pojūčiui, kuris yra 
būtinas, kad Žmogus jaustųsi saugus. 

— Taip tik atrodo. Iš tikrųjų ji stiprina kauliukų mokinį — 
Dieve, aš jau pradėjau vartoti tavo terminus! - pacientą, ka- 
dangi verčia jį nuolatos konfliktuoti su aplinkiniais. 

— Stiprina žmogaus ego? 

— Be abejo. Juk dabar tu nieko nebijai, ar ne? 

— Po teisybei, nežinau. 

— Tu tiek kartų apsikvailinai, kad tavęs nebeįmanoma įskau- 
dinti. 

— Ooo - labai įžvalgu! 

— Tai ir yra ego stiprybė. 

— Be jokio ego. 

— Mudu kalbam apie tą patį, tik skirtingais žodžiais. Taigi 
mes to ir siekiame. Manęs neįmanoma įskaudinti, kadangi aš 
viską išanalizuoju. Mokslininkas vienodai neutraliai tiria savo 
žaizdą, sužeidėją ir gydytoją. 

— O kauliukų mokinys vienodai bejausmiškai vykdo kauliu- 
kų sprendimus - gerus ir blogus. 

— Taigi, —- pritarė Džeikas. 

— Bet kuo virs visuomenė, jeigu jos nariai ims tartis su Kau- 
liuku prieš darydami sprendimą? 

— Nieko baisaus. Žmonių ekscentriškumas pasireiškia tik 
pasirenkant variantus. Dauguma išbandysiančiųjų kauliukų te- 
rapiją vystysis taip kaip tu - todėl tavo atvejis toks svarbus. Jie 
visi išgyvens chaotiško maišto laikotarpį, o paskui visą gyveni- 
mą saikingai, racionaliai naudos kauliukus turėdami kokį nors 
bendrą tikslą. 

— Labai malonu girdėti, Džeikai, — atsakiau ir laisviau atsi- 
lošiau ant kušetės, nes iki tol sėdėjau budriai įsitempęs. 

— Mane kamuoja depresija, —- pridūriau. 

— Saikingas, racionalus kauliukų naudojimas yra racionalus 
ir saikingas, tad kiekvienas žmogus turi jį išbandyti. 

— Tačiau kauliukų gyvenimas turi būti nenuspėjamas, ira- 
cionalus ir nesaikingas. Jeigu toks nėra, vadinasi, tai ne kau- 
liukų gyvenimas. 

— Nesąmonė. Tu pastaruoju metu klausi kauliukų nuomo- 
nės, ar ne? 

— Klausiu. 

— Tu priiminėji pacientus, gyveni su Žmona, reguliariai lan- 
kaisi pas mane, apmoki sąskaitas, kalbiesi su draugais, paklūsti 
įstatymams: gyveni sveiką, normalų gyvenimą. Tu išgydytas. 

— Sveikas, normalus gyvenimas... 

— Ir tavęs nebepjauna nuobodulys. 

— Sveikas, normalus gyvenimas be nuobodulio... 

— Taigi. Tu išgydytas. 

— Sunku tuo patikėti. 

— Buvai man kietas riešutėlis. 

— Jaučiuosi lygiai toks pat, koks buvau prieš tris mėnesius. 

— Kauliukų terapija, tikslas, reguliarumas, saikingumas, ri- 
bų pojūtis — tu išgydytas. 

— Vadinasi, mano psichoanalizė baigta? 

— Belieka paploti katučių. 

— Kiek aš tau skolingas? 

— Panelė R tau išeinant išrašys sąskaitą. 

— Ką gi - ačiū tau, Džeikai. 

— Lukuti, šiandien po pietų ir po pokerio vakare baigsiu „Še- 
šiabriaunio Žmogaus atvejį“. Ačiū tau. 

— Ar geras straipsnis? 

— Kuo sudėtingesnis atvejis, tuo geresnis straipsnis. Beje, 
paprašiau mūsų gero pažįstamo Arnio Veismano pabandyti 
gauti tau kvietimą pasakyti kalbą apie kauliukų terapiją kas- 
mečiame Amerikos praktikuojančių psichiatrų asociacijos su- 
važiavime šį rudenį. Neblogai, ką? 

— Ką gi - ačiū tau, Džeikai. 

— Manau, perskaitysiu „Šešiabriaunio žmogaus atvejį“ tą pa- 
čią dieną. 

— Kietasis duetas. 

— Norėjau pavadinti straipsnį „Išprotėjusio mokslininko at- 
vejis“, bet galop pasirinkau „Šešiabriaunio žmogaus atvejį“. 
Ką tu manai? 

— „Šešiabriaunio žmogaus atvejis“... Gražu. 

Džeikas apėjo savo tvarkingą stalą, iškėlė ranką iki mano 
aukšto peties ir iš apačios nusišypsojo man į akis. 

— Tu esi genijus, Lukai, aš irgi — tik nepamiršk saiko. 

— Iki pasimatymo, - atsakiau spausdamas jam ranką. 

— Pasimatysim šįvakar per pokerį, - priminė jis man išei- 
nant. 

— Gerai sakai - buvau užmiršęs. Gal šiek tiek vėluosiu, bet 
vis tiek pasimatysim. 

Kai išeidamas atsargiai uždarinėjau duris, jis paskutinį kar- 
tą sugavo mano žvilgsnį ir nusišypsojo. 

— Tu išgydytas, - tarė. 

— Abejoju, Džeikai, bet ką gali žinoti. Telydi tave Kauliukas. 

— Ir tave, brangusis. 


Penkiasdešimt ketvirtas skyrius 


[Iš 1969 metų rugpjūčio 13-osios The New York Times/ 


Per didžiausią masinį pabėgimą Niujorko psichiatrijos 
gydyklų istorijoje trisdešimt trys Kvinzboro valstybinės 
ligoninės, esančios Kvinzo rajone, pacientai paspruko 
vakar vakare vykstant „Plaukų“ spektakliui Blovilio te- 
atre Manheteno viduryje. 

Iki antros valandos nakties dešimt iš bėglių buvo su- 
gauti miesto policijos ir ligoninės pareigūnų, bet dvide- 
šimt trys vis dar buvo laisvėje. 

Blovilio teatre pacientai sėdėjo per visą pirmą popu- 
liariojo miuziklo „Plaukai“ veiksmą, bet prasidėjus ant- 
ram pabėgo. Didžioji dalis pacientų užgrojus pirmajai 
antro veiksmo melodijai „Kur aš einu?“ šokdami vore- 
le nusigavo ant scenos, įsimaišė tarp atlikėjų, paskui 
pabėgo į užkulisius, o iš ten į gatvę. Žiūrovai salėje, 
matyt, pamanė, kad ligonių pasirodymas numatytas 
spektaklyje. 

Ligoninės administracijos teigimu, kažkas veikiau- 
siai suklastojo direktoriaus medicinos daktaro Timo- 
čio Dž. Mano parašą dokumentuose, nurodančiuose 
darbuotojams organizuoti trisdešimt aštuonių stacio- 
naro ligonių nuvežimą į miuziklą užsakytu autobusu. 

Daktaras Lucijus Rainhartas, kuriam suklastotuose 
dokumentuose buvo liepta organizuoti išvyką ir jai va- 
dovauti, teigė su savo palydovais visą dėmesį skyręs tam, 
kad sulaikytų tris ar keturis potencialiai pavojingus li- 

gonius, tad negalėjo mėginti vytis pagrindinio būrio, kai 
tas pabėgo į užkulisius. Teatre iš viso pavyko sulaikyti 
penkis ligonius. 

„Iškyla buvo ne laiku ir prastai suplanuota - tiesą 
sakant, absurdiška, ir aš tai žinojau, - sakė jis. - Bet 
man keturis kartus nepavyko susisiekti su daktaru Ma- 
nu ir paklausti jo apie šį prašymą, tad neturėjau kitos 
išeities, kaip jį vykdyti.“ 

Pasak policijos, šio masinio pabėgimo mastas, kai 
kurių jame dalyvavusių ligonių reputacija ir daugybė 
sudėtingų klastočių, kurių reikėjo atsakingiems admi- 
nistracijos darbuotojams apmulkinti, rodo, kad sureng- 
tas didžiulis sąmokslas. 

Tarp pabėgusiųjų buvo Artūras Toskaninis Džonsas, 
Juodosios partijos narys. Jis neseniai pateko į žiniask- 
laidos akiratį, spjovęs merui Lindsėjui į veidą, kai šis 
pėsčiomis lankėsi Harleme, ir hipis Erikas Kanonas, 
kurio sekėjai sukėlė neramumus Šv. Jono Dieviškojo 
katedroje per Velykų mišias. 

Visas pabėgusiųjų sąrašas neskelbiamas, nes ligoni- 
nės administracija dar nesusisiekė su jų giminėmis. 

Dauguma pabėgusių ligonių vilkėjo chaki spalvos kel- 
nėmis ir trumparankoviais marškinėliais, avėjo sportba- 
čiais, sandalais ir šlepetėmis. Pasak patikimų šaltinių, 
kai kurie ligoniai vilkėjo pižamų švarkais ir chalatais. 

Policija įspėjo, kad kai kurie ligoniai užspeisti gali 
būti pavojingi, ir paragino atpažinus bėglius artintis prie 
jų atsargiai. Pažymėta, kad tarp bėglių yra du pono 
Džonso Juodosios partijos sekėjai. 

Vyksta nuodugnus pabėgimo tyrimas. 

Blovilio teatro ir „Plaukus“ statančios bendrovės va- 
dovybės paneigė surengusios masinį pabėgimą kaip re- 
klaminį triuką. 


357 


/, 
1, 
9 


LITTŲ 


358 Ž 


Kaip paprasta viskas atrodo dabar, skaitant apie tai Times! 
Suklastoji dokumentus, užsisakai autobusą, nuvažiuoji į teat- 
rą, pabėgi vykstant spektakliui. 

Ar numanote, kokią gausybę dokumentų reikia suklastoti 
tam, kad vieną ligonį išleistų iš psichiatrijos gydyklos vienai 
valandai? Nuo tada, kai 11.30 išsiskyriau su Eriku, iki savo 
psichoanalizės sesijos pas Džeiką 15.00 aš visą laiką spausdi- 
nau mašinėle dokumentus, klastojau daktaro Mano parašą ir 
laksčiau po ligoninę nešiodamas įsakymus reikiamiems dar- 
buotojams. Galop išmokau padėti daktaro Mano parašą grei- 
čiau ir tvarkingiau negu jis pats. Vis dėlto pasirašiau aštuo- 
niasdešimt šešiais dokumentais mažiau, negu oficialiai buvo 
reikalaujama tokiai išvykai. 

Ar jums nekiltų įtarimas, jei kas nors paskambintų ir prislo- 
pintu balsu su vos juntamu negrišku akcentu paprašytų ketu- 
riasdešimt penkių vietų autobuso trisdešimt aštuoniems psi- 
chikos ligoniams nuvežti tą patį vakarą, po šešių valandų, pa- 
sižiūrėti miuziklo Brodvėjuje? Ar kada nors bandėte išvesti 
trisdešimt aštuonis psichikos ligonius iš palatų, kai pusė jų ne- 
žino, kur eina, arba nenori eiti, yra netinkamai apsirengę ar 
vakare nori per televizorių žiūrėti beisbolo rungtynes? Kadangi 
nežinojau, kuriuos trisdešimt aštuonis iš keturiasdešimt trijų 
skyriaus ligonių užsakovas norėjo išvysti laisvus, turėjau pasi- 
rinkti trisdešimt aštuonias pavardes atsitiktinai — aišku, jos ne- 
sutapo su tomis, kurias turėjo galvoje ponas Kanonas. Gal ma- 
note, kad vyriausiasis slaugytojas ar daktaras Lucijus Rain- 
hartas leido pakeisti pavardes sąraše? 

— Klausykite, Rainhartai, dviejų geriausių mano vyrų nėra 
sąraše, - neviltingai sukuždėjo man į ausį Artūras tą vakarą be 
septynių aštuonios. 

— Jie pamatys „Plaukus“ kitą vakarą, - atsakiau. 

— Bet man reikia tų vyrų, - niršo jis. 

— Sąraše — trisdešimt aštuonios pavardės. Tuos trisdešimt 
aštuonis ligonius aš ir palydėsiu į „Plaukus“. 

Jis nusitempė mane giliau į kampą. 

— Bet Kanonas sakė, kad kauliukai liepė... 

— Kauliukai tepasakė, kad pasistengčiau padėti ponui Ka- 
nonui ir trisdešimt septyniems kitiems psichikos ligoniams pa- 
bėgti. Jokių pavardžių jie neminėjo. Jeigu jūs norit imtis ini- 
ciatyvos, užtikrinu: aš nežinau, kuris iš jų Smitas, kuris Peter- 
sonas ar Klugas, bet aš vešiuos tik tuos, kurie teigia esą Smi- 
tas, Petersonas ir Klugas. 

Artūras nubėgo. 

Po penkių minučių prikrypavo vyriausiasis slaugytojas Her- 
bis Flamas. 

— Klausykit, daktare Rainhartai, sąraše aš nematau Hekl- 
bergo, bet aš ką tik mačiau jį išeinant su ta paskutine grupe ir 
jūsų palydovais. 

— Heklbergas? — atsakiau. - Kažin. Aš patikrinsiu. 

Nuėjau į šalį. 

Flamas pasivijo mane prieš pat išeinant. 

— Atleiskite, kad vėl jus trukdau, daktare, bet keturi vyrai iš 
jūsų sąrašo vis dar čia, o keturi, kurių nėra jūsų sąraše, ką tik 
išėjo. 

— Arjūs įsitikinęs, pone Flamai, kad skyriuje dabar liko penki 
ligoniai? 

— Taip, pone. 

— Ir kad išėjo tik trisdešimt aštuoni? 

— Taip, pone. 

— Ar jūs įsitikinęs, kad mano pavardė Rainhartas? 

Jis pakėlė į mane akis ir ėmė nervingai kasytis didelį pilvą. 

— Taip, pone. Manau, kad taip, pone. 

— Jūs manot, kad mano pavardė Rainhartas? 

— Taip, pone. 

— Kas tas pacientas štai ten? - paklausiau rodydamas į vyrą, 
kurio anksčiau nebuvau matęs, vildamasis, kad jis ką tik pa- 
guldytas. 

— Ečėė... anas? 

— Taip, anas, - atsakiau šaltai žiūrėdamas į Flamą iš viršaus. 

— Turėsiu paklausti sanitaro Higinso. Jis... 

— Mes pavėluosime į spektaklio pradžią, pone Flamai. De- 
ja, negalime čia likti ilgiau todėl, kad jums prastai sekasi įsi- 
minti pavardes. Viso gero. 

— Vi... viso gero, dak... 

— Rainhartai - įsidėmėk. 


Ar esate kada nors ėjęs Brodvėjumi vidury voros trisdešimt aš- 
tuonių vyrų, margai apsitaisiusių chaki spalvos kelnėmis, ber- 
mudais, ligoninės uniformomis, suplyšusiais trumparankoviais 
marškinėliais, chalatais, pižamų švarkeliais, treningais, apsiavu- 
sių sportbačiais, sandalais, šlepetėmis ir vedamų kuo ramiausio 
aštuoniolikamečio vaikino, vilkinčio baltu ligoninės chalatu ir 
švilpaujančio „Respublikos kovos giesmę“? Jei taip, ar tokio 
palaimingo vyruko vedamos tokios voros viduryje ėjote paskui į 
Brodvėjaus teatrą? Ir atrodėte natūralus? Neįsitempęs? Kai pusė 
vietų teko pirmoje eilėje? (Kadangi vasarą niujorkiečiai van- 
giai lankė teatrus, man pavyko gauti bilietus paskutinę minu- 
tę - 16.30 - bet už dvidešimt suplojau po 8,5 dolerio.) 

Ar tuomet bandėte susodinti trisdešimt aštuonis tokius skir- 
tingus žmones, kai pusė vietų lyg sviedinio skeveldros išsibars- 
čiusios penkių šimtų vietų salėje? Juolab kad trys iš jūsų ligo- 
nių — vaikščiojantys zombiai, keturi serga maniakine depresi- 
ja, O šeši yra budrūs homoseksualistai. Ar tuomet bandėte iš- 
likti orus, griežtas ir valdingas, nors vienas iš tų nelaimėlių be 
perstojo ėjo prie jūsų ir isteriškai šnabždėjo į ausį, kada jie visi 
turi bėgti? 

— Rainhartai! —- sunerimęs sušnypštė man Artūras X. - Ką, 
po velnių, mes veikiame čia, „Plaukuose“? 

— Man buvo įsakyta atvesti jus į „Plaukus“. Taip ir padariau. 
Kauliukas atmetė variantą, kad paleisiu jus Leksingtono 
prospekte. Tikiuosi, jums patiks. 

— Salės gale stovi keturi farai - mačiau, kai įėjome. Gal čia 
kokie spąstai“? 

— Apie policiją nieko nežinau. Iš teatro galima išeiti ir pro 
kitur. Tikiuosi, jums patiks. Mėgaukitės. 

— Tos prakeiktos Žiūrovų salės šviesos gęsta. Ką, po velnių, 
mes turim daryti? 

— Klausytis muzikos. Atsivedžiau jus į „Plaukus“. Mėgauki- 
tės. Šokite. Džiaukitės. 

Visą tą laiką Erikas Kanonas išliko ramus kaip golfininkas, 
kuriam reikia įridenti kamuoliuką iš penkių centimetrų atstu- 
mo, ir nė karto prie manęs nepriėjo - tik dvi sekundes iškart 
po pirmo veiksmo („Fainas spektaklis, daktare Rainhartai, 
džiaugiuosi, kad čia atėjome“). Užtat Artūras X be perstojo 
muistėsi ant savo kėdės arba lakstė tarpueiliu pasišnekėti su 
kuriuo nors sekėju ar manimi. 

— Klausykit, Rainhartai, - sušnypštė jis baigiantis pertrau- 
kai, —- ką jūs darysite, jei mes visi atsistosime, imsime šokti ir 
užlipsime ant scenos? 

— Atsivedžiau jus į „Plaukus“. Noriu, kad mėgautumėtės. 
Linksminkitės. Šokite. Dainuokite. 

Jis spoksojo man į akis tarsi okulistas, įtariantis, kad atšoko 
tinklainė, paskui gargždžiai kiktelėjo. 

— Dieve... - tarė jis. 

— Smagiai praleisk laiką, sūnau, - šūktelėjau jam pavymui. 

— Daktare Rainhartai, atrodo, ligoniai vieni su kitais kužda- 
Si, - po kokių trijų minučių tarė man vienas iš mano stambių 
palydovų. 

— Tikriausiai pasakoja kokį riebų anekdotą, - atsakiau. 

— Tas Artūras Džonsas eina prie kiekvieno ir kažką kužda į 
ausį. 

— Liepiau jam priminti visiems, kad nevėluotų į autobusą, 
kai važiuosime kartu atgal į salą. 

— O jeigu kas nors mėgins pabėgti? 

— Sulaikykit jį švelniai, bet tvirtai. 

— O jeigu jie visi mėgins pabėgti“? 

— Sulaikykit sergančius visuomenei pavojingiausiomis ligo- 
mis - žodžiu, zombius ir žmogžudžius - o kitus palikit policijai. 

Ramiai jam nusišypsojau. 

— Tik jokio smurto! Negalim sutepti mūsų ligoninės perso- 
nalo reputacijos. Nevalia sutrikdyti žiūrovų. 

— Klausau, daktare. 

Atsisėdau tarp dviejų aiškiai kraujo ištroškusių ligonių ir, 
kai vyrai iš mūsų eilės atsistojo, norėdami prisidėti prie šo- 
kančiųjų ant scenos, apglėbiau abiejų kaklus savo didžiulėmis 
rankomis ir spaudžiau tol, kol jie keistai apsiblausė. Tada Žiū- 
rėjau įdomią antro veiksmo įžangą: kokios trys dešimtys keis- 
tai apsitaisiusių trupės narių aplink mane, apsimetusių Žiūro- 
vais, ėmė šokti tarpueiliuose ir artintis prie scenos draugiškai, 
bet šiurkštokai kvailiodami. Aktoriai scenoje apsimetė šiek tiek 
sutrikę, bet dainavo toliau, kai naujieji keistuoliai, įsimaišę tarp 
pirmame veiksme dalyvavusių keistuolių, ėmė dainuoti, šokti 
ir šėlti; jie visi traukė pirmąją dainą - „Kur aš einu?“, kol dau- 
guma vėliau pasirodžiusiųjų nuo scenos dingo. 

Policija gal pusvalandį kvotė mane teatre. Aš paskambinau 
į ligoninę ir papasakojau reikiamiems darbuotojams apie iški- 
lusius nedidelius keblumus, paskui daktarui Manui į savo bu- 
tą ir pranešiau, kad trisdešimt trys ligoniai pabėgo iš „Plau- 
kų“. Paskambinęs atitraukiau jį nuo partijos, kurioje jam iš- 
krito labai geros kortos — „pilnas namas“ iš tūzų ir valetų, tad 
tokio nusiminusio jo dar nebuvau girdėjęs. 

— Viešpatie Dieve brangus, Lukai, - trisdešimt trys ligoniai?! 
Ką tu padarei? Ką tu iškrėtei?! 

— Bet savo laiške rašei... 

— Kokiam laiške? Ne, ne, NE, Lukai, pats žinai, kad niekad 
nebūčiau rašęs laiško dėl trisdešimt trijų... varge!.. - pats juk 
žinai! Kaip galėjai šitaip pasielgti?! 

— Bandžiau su tavim pasimatyti, tau paskambinti. 

— Bet neatrodė, kad būtum sutrikęs. Aš nė nenumaniau. Tfis- 
dešimt trys ligoniai! 

— Penkiems mes neleidom ištrūkti. 

— Ak, Lukai, Dieve mano, ką parašys laikraščiai, ką pasakys 
daktaras Esterbrukas, Senato Psichinės higienos komitetas, 
Dievuliau brangus! 

— Jie tik Žmonės, - atsakiau. 

— Kodėl per visą dieną niekas man nepaskambino, neatsiuntė 
laiškelio, pasiuntinio ar kitaip neįspėjo? Kodėl visi elgėsi taip 
kvailai? Išsivežti trisdešimt tris ligonius iš skyriaus... 

— Trisdešimt aštuonis. 

— ...į Brodvėjaus miuziklą... 

— O kur mes turėjom juos vežti? Savo laiške rašei... 

— Ką čia šneki?! Nekalbėk apie jokį mano laišką! 

— Aš tik... 

— Į „Plaukus“! - jis paspringo. - Laikraščiai, Esterbrukas... 
Lukai, Lukai, ką tu pridirbai?! 

— Viskas bus gerai, Timai. Psichikos ligonius visada sugauna. 

— Bet niekas apie tai neskaito. Jie pabėgo - štai kur sensacija. 

— Žmonės nusistebės mūsų liberalia, pažangia politika. Kaip 
rašei savo laiš... 

— Kad daugiau apie jį negirdėčiau! Mes turim niekados dau- 
giau neišleisti nė vieno paciento iš ligoninės. Nieku gyvu! 

— Raminkis, Timai, raminkis. Aš turiu dar pasikalbėti su po- 
licininkais ir žurnalistais... 

— Nesakyk jiems nė žodžio! Aš atvažiuoju. Pasakyk, kad su- 
sirgai laringitu. Nieko nekalbėk! 

— Man jau metas, Timai. Paskubėk. 

— Tik nesakyk... 

Padėjau ragelį. 

Dar pusantros valandos kalbėjausi su policininkais, žur- 
nalistais ir žemesniais ligoninės vadovais, paskui akis į akį su 

daktaru Manu. Taigi Žaisti pokerio į mano butą grįžome tik 
prieš pat vidurnaktį. 

Džiaugiuosi galėdamas pranešti, kad Lilė buvo nemažai iš- 
lošusi; panelė Veliš ir Fredas Boidas daug pralošė, o Džeikas 
su Arlyna turėjo apie nulį. Jie visi gan susidomėję klausėsi, 
kas nutiko, kad daktaras Manas taip susinervino, bet aš su- 
menkinau įvykio svarbą - girdi, tai tik menkas nuotykis, audra 
vandens stiklinėje, leidau jiems suprasti, esą kažkokia pogrin- 
dinė diversantų grupuotė padarė daugybę klastočių, pareiš- 
kiau, kad ši tema man įgriso ir noriu Žaisti pokerį. 

Buvau baisiausiai įsitempęs, tad vos nusėdėjau ant kėdės, 
bet jie maloniai įtraukė mane į žaidimą. Nebepaisiau jų klau- 
simų ir galop man pavyko sutelkti dėmesį į klaikiai nesisekan- 
čias kortas. Per pirmąją partiją daug pralošiau Fredui Boidui, 
per antrą - dar daugiau Arlynai. Kai iš septynių partijų nelai- 
mėjau nė vienos, pasijutau baisiai prislėgtas, o visi kiti (išsky- 
rus panelę Veliš - ji žiovavo ir nuobodžiavo) buvo kuo links- 
miausiai nusiteikę. Telefonas suskambo vos kartą. Atsakiau 
policininkams nežinąs, kodėl nutrūko ryšys, kai tą popietę ban- 
džiau paskambinti daktarui Manui, bet aš čia akivaizdžiai nie- 
kuo dėtas, nes pats jam skambinau. Paaiškinau jiems su Artū- 
ru Džonsu per „Plaukus“ kalbėjęsis todėl, kad jis esąs įžvalgus 
dramos kritikas, ir priminiau pats vienas sulaikęs du pavojin- 
giausius ligonius, todėl būsiąs dėkingas, jei jie rodysią man 
truputį pagarbos (nes pralošinėjau, todėl nuotaika buvo ganė- 
tinai šlykšti). 

Pralošiau dar dvi pokerio partijas, tad dar labiau apniukau. 
Fredas papasakojo, kaip taiko kauliukų terapiją dviem savo 
pacientams, Džeikas papasakojo man, kokį sakinį parašė savo 
straipsnyje, ir vakarėlis baigėsi, visi išsiskirstė, ir Lilė linksmai 
juokdamasi nuėjo į lovą. Nors ji keletą kartų itin nepadoriai 
mane pabučiavo, aš pasilikau susmukęs ant savo krėslo ir susi- 
rūpinęs mąsčiau apie savo lemtį. 


Penkiasdešimt penktas skyrius 


Būtina objektyviai aprašyti, kas nutiko tą naktį tarp 1.30 ir 
3.30, nes tai svarbu istoriniu požiūriu. Jau kelios savaitės dak- 
tarui Rainhartui neišėjo iš galvos, kad rugpjūčio 13 dienos pa- 
ryčiais ateis pirmos jo bendravimo su Kauliuku metinės. Jis 
ketino elgtis taip kaip 1969 metų pradžioje — sudaryti sąrašą 
variantų ilgam laikui, kad Kauliukas iš jų nuspręstų, kaip jam 
gyventi toliau. 

"Tačiau jis pajuto esąs pernelyg susirūpinęs dėl galimų savo 
veiksmų išvakarėse padarinių, kad galėtų sutelkti dėmesį į ga- 
limybes, kurioms reikėtų daugiau negu kelių minučių laiko. 
Prieš metus jis buvo apdujęs iš nuobodulio ir nerado sau vie- 
tos; dabar jis nerado sau vietos, nes buvo per daug susijaudi- 
nęs. Jis blaškėsi po svetainę grieždamas dantimis, gniaužda- 
mas kumščius, braukydamas jais per įsitempusį pilvą, godžiais 
gurkšniais rydamas orą ir bandė nuspręsti, ar policijai pavyks 
surinkti prieš jį įtikinamų argumentų. Jo akimis, vienintelė viltis 
buvo ta, kad jeigu koks sugautas pono Kanono ar pono Džon- 
so sekėjas bandys teigti, esą jis (daktaras Rainhartas) padėjo 
jiems pabėgti, į jo žodžius žiūrės kaip į nestabilios psichikos 
žmogaus, teisiškai negalinčio duoti patikimus parodymus. Be- 
veik dvidešimt minučių daktaras Rainhartas kūrė savo gina- 
mąją kalbą, iš esmės — ilgą kaltinamąjį aktą, demaskuojantį 
juočkių ir hipių sąmokslą pakišti farams visus baltaodžius gy- 
dytojus Rainharto pavarde. 

Galop suirzęs, kad šitaip nervinasi, daktaras Rainhartas grįžo 
į tikrovę ir metė kauliuką norėdamas išsiaiškinti, kiek laiko 
svarstyti savo problemas su policija ir daktaru Manu - nulį, 

penkias, dešimt minučių, vieną dieną ar tol, kol jos išsispręs. 
Kauliukas įsakė dar dešimt minučių. Joms praėjus jis labai gi- 

liai atsiduso ir nusišypsojo. „Kas toliau?“ — pagalvojo. 


Tada jis prisiminė, kad šiąnakt metinės, ir su tuo nežmonišku 
atsainumu, už kurį jį būtų smerkusios ištisos kartos sveikų, nor- 
malių žmonių, bet žavėsis ištisos kartos kauliukžmogių, jis nu- 
sprendė, kad jeigu atsivers vienakė, triakė ar penkakė, jis nulips 
laiptais ir pabandys lytiškai santykiauti su ponia Ekstein. Kau- 
liukas atsivertė triake, tad jis atsistojo, pranešė Žmonai išeinąs 
pasivaikščioti ir išėjo iš buto. Kadangi šis epizodas mažai svar- 


bus, atpasakojame jį paties daktaro Rainharto žodžiais: 


Nubildėjau laiptais žemyn pro surūdijusius turėklus, 
pro išmestą reklaminį bukletą ir paspaudžiau durų 
skambutį. Buvo 20 minučių trečios, šįmet kiek vė- 
liau, ir tikrai ne metas net trumpam intymiam pa- 
šnekesiui. Arlyna atėjo apsiblaususiomis akimis, su- 
gniaužusi ties kaklu senąjį Džeiko chalatą. 

— Oi, — aiktelėjo ji. 

— Aš atėjau lytiškai santykiauti, Arlyna. 

— Užeik, - tarė ji. 

— Kauliukai liepė man padaryti tai dar kartą. 

— Bet Džeikas namie, — atsakė ji mirksėdama ir 
šiek tiek praskleisdama chalatą. - Jis dirba savo ka- 
binete koridoriaus gale. 

— Atleisk, bet Žinai, kaip yra su tuo Kauliuku, — 
paaiškinau. 

— Aš nusprendžiau nieko nuo jo nebeslėpti. 

— Bet ar pasitarei dėl šito su Kauliuku? 

— Taip, tu teisus. 

Ji apsisuko, paėjėjo koridoriumi, įžengė į savo mie- 
gamąjį ir atsisėdo prie tualetinio stalelio. Priėjau prie 
jos. Kelis kartus paridenusi kauliuką ji sužinojo tu- 

rinti Džeikui viską papasakoti ir leisti man lytiškai 
su ja santykiauti, bet tik aštuoniolikta ir dvidešimt 
šešta Kamasutros padėtimi — pasak Arlynos, jos ypač 
tinka penktą mėnesį nėščioms moterims. 

Tuomet nusekiau jai įkandin į koridorių ir pro petį 
stebėjau, kaip stovėdama vos pravertų durų tarpdury- 
je ji pažvelgia į dirbantį prie rašomojo stalo vyrą. 

— Džeikai? — nedrąsiai tarė ji. 

— Kas nutiko? — nepakeldamas akių amtelėjo jis. 

— Lukas atėjo. 

— A... Užeik, Lukuti. Aš beveik baigiau. 

— Atleisk, kad tave trukdome, Džeikuti, - tarė Ar- 
lyna, —- bet Kauliukas liepė Lukui... 

— Nenoruu girtis, bet paskutinis skyrius man nuo- 
stabiai pavyko, Lukai, — šypsodamas tarė Džeikas, 
įnirtingai braukydamas rašikliu kažkokią ne vietoje 
atsiradusią frazę. 

— „lytiškai santykiauti, — išgirdau Arlyną baigiant. 

— Kas čia dabar? — paklausė Džeikas vėl pakelda- 
mas akis. 

— Kur? 

— Šiąnakt mūsų metinės, - pridūriau aš. 

Jis pasikasė gerklę ir nutaisė rūgščią miną - atro- 
dė šiek tiek suirzęs. 

— A, šitas reikalas, - galop tarė jis. - Jėzau, Moze, 
Froidai, - kur ritasi pasaulis! 

Jis baisiai prisimerkęs ilgai į mus žiūrėjo. Paskui 
ištiesė ranką į šalį, parideno ant stalo kauliuką ir vėl 
susiraukė. 

— Na, gerai, tik atsargiai elkitės su mano chalatu. 

— Prižadam, - atsakė Arlyna. Plačiai šypsodama ji 
apsisuko ir pro mane nustraksėjo koridoriumi į savo 
kambarį. 

Daktaras Rainhartas grįžo į savo butą praėjus maždaug tris- 
dešimt aštuonioms minutėms ir vėl pasijuto prislėgtas. Stigo 
to dvasios pokylio, kurį juto prieš metus grįžęs po pažiūrėti 
panašaus nuotykio. Jis sudribo svetainėje ant krėslo pavargęs, 
sunerimęs, apatiškas — per visą kauliukų gyvenimą taip dar 
nesijautė. Kai vėl suvokė, kad jo nerimas yra grynai Žmogiš- 
kas, itin garsiai sukriokė ir pašoko nuo krėslo atsinešti popie- 
riaus, pieštuko ir kauliukų. 

Tačiau grįžtantį iš kabineto į svetainę jį pasitiko Žmona — 
pažadinta to garsaus kriokimo, stovėdama miegamojo tarp- 
duryje ji mieguistai paklausė, ar viskas gerai. 

— Viskas sumišę ir nepatikima, - irzliai atšovė daktaras Rain- 
mu arba protingumu... 

— Eikš į lovą, Lukuti, — tarė jo Žmona, apsivijo lieknomis 
rankomis jam aplink kaklą ir mieguista prie jo prisiglaudė. Nuo 
lovos sušilęs kūnas, kurį daktaras Rainhartas pajuto liečiąs sa- 
vo rankomis, buvo nesumišęs ir patikimas, tad kitaip kriokda- 
mas jis nuleido galvą ir apkabino žmoną. 

— Bet aš turiu nueiti dar ne vieną mylią, kol galėsiu miegoti, — 
tarė jis tyliai, kai nutraukė jųdviejų bučinį. 

— Eikš į lovą, - paragino ponia Rainhart. - Policija tavęs 
nieku gyvu nelies, kai būsi savo žmonos lovoje. 

— Ak, kad turėčiau aš pasaulio į valias ir laiko... 

— Laiko į valias — eikš, — ir ji pradėjo tempti vyrą į jų miega- 
mąjį. - Aš net susapnavau naują variantą. 

Tačiau daktaras Rainhartas sustojo įėjęs vos žingsnį į kam- 
barį ir, visas susivėlęs, susikūprinęs, tarė: 

— Bet aš turiu nueiti dar ne vieną mylią, kol galėsiu miegoti. 

Ponia Rainhart, tebelaikydama delnuose jo didelę ranką, 
mieguista atsigręžė, nusišypsojo ir nusižiovavo. 

— Aš lauksiu, brangusis, — tarė ji ir nesąmoningai kraipyda- 
ma geidžiamesnes savo kūno dalis priėjo prie lovos ir atsigulė. 

— Labanakt, Lile, - tarė daktaras Rainhartas. 

— Mmmm, - atsakė ji. - Prieš ateidamas patikrink vaikus. 

Daktaras Rainhartas, tebelaikydamas kairėje rankoje po- 
pieriaus lapą, rašiklį ir du kauliukus, nuskubėjo į vaikų miega- 
mąjį ir pirštų galiukais įėjo pasižiūrėti į Larį ir Evę. Jie kietai 
miegojo: Laris prasižiojęs lyg koks girtas vaikas, o Evė taip 
užsiklojusi galvą antklode, kad jis įžiūrėjo tik pakaušį. 

— Saldžių sapnų, — tarė jis, tyliai išėjo iš kambario ir grįžo į 
svetainę. 

Jis padėjo popierių, rašiklį ir kauliukus ant grindų priešais 
krėslą, paskui staiga pašokęs žengė keturis didelius žingsnius 
prie miegamojo ir sustojo. Atsidusęs grįžo ir atsiklaupė ant 
kilimėlio šalia savo amato įrankių. Kad atsipalaiduotų ir pasi- 
rengtų laukiančiam darbui, jis atliko keletą atsitiktinių kau- 
liukų pratimų: keturis atsitiktinius fizinius pratimus, sužaidė 
du trumpus - po vieną minutę - žaidimo „nusidėjėlis / šventa- 
sis“ kėlinius. Pabaigoje tris minutes pažaidė emocinę ruletę. 
Kauliukas išrinko savigailą, ir daktaras Rainhartas pamatė ge- 
bąs entuziastingai išreikšti šią emociją. Tada jis padėjo du ža- 
lius kauliukus ant krėslo priešais save ir, klūpodamas ant kili- 
mėlio, progiesmiu užtraukė maldą: 


Didysis dieviškas gniutule Kauliuk, aš tave garbinu; 
Pažadink mane šįryt 

Savo žaliu žvilgsniu, 

Įkvėpk mano negyvai sielai 

Gyvybės savo plastikiniu kvapu, 

Įpilk į sausringas mano dvasios kerteles 

Savo žalio acto. 


Šimtas alkanų paukščių barsto mano sėklą, 
Tu sulipdai ją į kubelius ir pasodini mane. 

Žmonės, kurių bijau, yra 
Marionetės, stumdančios kitas, 
Žaislai, aprengti mano proto. 
Kai tu krenti, o Kauliuk, 
Virvutės nutrūksta, 

Ir aš vaikštau laisvas. 


Aš esu Tavo dėkingas indas, o Kauliuk, 
Pripildyk mane. 


Daktaras Rainhartas pajuto tyrą džiaugsmą, koks visuomet jį 
aplankydavo, kai atiduodavo savo valią Kauliukui — ramybės 
jausmą, kurio neįmanoma suvokti. Tuščiame balto popieriaus 
lape jis surašė savo gyvenimo ateinančiais metais variantus. 

Jei per abu kauliukus iškris dvi, trys ar dvylika akių, jis pa- 
liks žmoną ir vaikus amžiams. Šią galimybę jis užrašė baimin- 
damasis. Jai jis davė vienos iš devynių tikimybę. 

Variantui, kad jis visiškai nesinaudos kauliukais mažiausiai 
tris mėnesius, jis davė vienos iš penkių tikimybę (per abu kau- 
liukus turėjo atsiversti keturios ar penkios akys). Šios galimy- 
bės jis troško kaip mirštantis žmogus stebuklingo vaisto, kuris 
išgydytų jo negalavimus, bet podraug bijojo kaip sveikas vyras 
spyrio į kiaušius. 

Jei per abu kauliukus išriedės šešios akys (tikimybė viena iš 
septynių), jis pradės revoliucinę veiklą prieš neteisingą san- 
tvarką. Jis pats nežinojo, ką turi galvoje, bet juto pasitenkini- 
mą galvodamas, kaip šluostys nosį policijai, per kurią dabar 
šitaip nemaloniai jaučiasi. Jis ėmė svajoti, kaip susivienys su 
Artūru ar Eriku, kol policijos sirena gatvėje priešais jo dau- 
giabutį taip jį išgąsdino, kad kilo mintis šį variantą ištrinti (jau 
vien jo užrašymas galėjo būti nusikaltimas), bet vis dėlto nu- 
sprendė greičiau pereiti prie kitų. 

Jei abiejų kauliukų akių suma sudarys septynis (tikimybė 

viena iš šešių), visus ateinančius metus jis skirs kauliukų teori- 
jos ir terapijos plėtrai. Užrašydamas šią galimybę jis juto tokį 
malonų jaudulį, kad net ėmė svarstyti, ar neprirašius dar aš- 
tuonių ir devynių akių sumos. Vis dėlto šitokią žmogišką silp- 
nybę jis įveikė ir galvojo toliau. 

Jei iškris iš viso aštuonios akys (viena tikimybė iš septynių), 
jis paskelbs autobiografinį savo nuotykių aprašymą. 

Jei per abu kauliukus atsivers devynios, dešimt ar vienuoli- 
ka akių (tikimybė viena iš keturių), jis metams mes psichiatro 
profesiją bei kauliukų terapiją ir leis kauliukams išrinkti nau- 
ją. Šį variantą rašydamas jis juto pasididžiavimą; jis nebus sa- 
vo susižavėjimo numylėta kauliukų terapija įkaitas. 

Peržiūrėdamas savo šešis variantus daktaras Rainhartas jau- 
tėsi patenkintas: jie bylojo apie lakią vaizduotę ir narsą. Kiek- 
viename jų glūdėjo grėsmė ir pasitenkinimas, tragedijos pavo- 
jus ir naujos galios tikimybė. 

Jis padėjo popieriaus lapą sau prie šono, o du žalius kauliu- 
kus priešais save ant grindų. 

— Apklok mane, tėti, - iš kito kambario galo pasigirdo bal- 
sas. Jo sūnus Laris, galima sakyti, miegojo stovėdamas. 

Daktaras Rainhartas irzliai atsistojo, priėjo prie siūbuojan- 
čio berniuko, pakėlė jį ant rankų ir nunešė atgal į lovą. Laris 
užmigo, vos tėvas vėl užtraukė antklodę iki kaklo. Tuomet dak- 
taras Rainhartas parlėkė į svetainę ir vėl atsiklaupė. 

Pasidėjęs kauliukus priešais, jis dvi minutes klūpėdamas ty- 
liai meldėsi. Paskui paėmė kauliukus ir ėmė žvaliai kratyti juos 
rieškučiose. 


Virpėk mano rankose, o Kauliuk, 
Kaip aš drebu Tavosiose. 


Tuomet iškėlęs kauliukus virš galvos garsiai užtraukė: 

„Didieji niūrieji Dievo gabalėliai, leiskitės, tirtėkite, kurkite. 
Į Jūsų rankas aš atiduodu savo sielą.“ 
Kauliukai pariedėjo ir sustojo: vienakė ir dviakė - trys. Jis turi 
amžiams palikti žmoną ir vaikus. 


Penkiasdešimt šeštas skyrius 


Kaip jums tai patinka? 


Penkiasdešimt septintas skyrius 


Dangūs skelbia Šanso šlovę, 

O dangaus skliautas garsina jo rankų darbą. 
Diena po dienos pasakoja apie atsitiktinumą, 
O naktis po nakties byloja apie užgaidą. 
Nėra šnekos ar kalbos, 

Kuriose nebūtų girdėti jų balso. 

Jų žinia skamba po visą Žemę, 

O jų Žygiai iki pasaulio krašto. 

Danguose Šansas pastatė palapinę saulei, 
Išeinančiai iš dangaus krašto, 

O kelionės gale pasiekiančiai kitą, 

Ir niekas nuo jos kaitros pasislėpti negali. 
Šanso įstatymas tobulas, jis atnaujina sielą, 
Šanso įsakai teisingi, 

Jie naivuolius padaro išmintingus. 

Šanso įstatai teisūs, jie džiugina širdį, 

Šanso įsakymas aiškus, jis užlieja akis šviesa. 
Šanso baimė tyra, ji niekados nesibaigia, 
Šanso sprendimai tikri ir visiškai teisūs. 


Iš „Kauliuko knygos“ 


Penkiasdešimt aštuntas skyrius 


Laisvė, Skaitytojau, yra baisus dalykas - tai nuolatos kala mums 
į galvą Žanas Polis Sartras, Erichas Fromas, Alberas Kamiu ir 
viso pasaulio diktatoriai. Tą rugpjūtį daug dienų praleidau gal- 
vodamas, kaip gyvensiu, ir kas valandą mano nuotaika keitėsi: 
čia buvau linksmas, čia paniuręs, čia pamišėlis, čia gižeklis. 

Jaučiausi vienišas. Negalėjau prie nieko prieiti ir pasakyti: 
„Argi aš ne nuostabus? Mečiau Lilę ir darbą, kad ridenčiau 
kauliukus ir tapčiau visiškai nuo atsitiktinumo priklausomu 
žmogumi. Jeigu jums pasiseks, kauliukai gali man leisti baigti 
šį pokalbį.“ 

Atsisveikindamas nepabučiavau Lilės ir vaikų. Nepalikau 
laiškelio. Pasiėmiau keletą asmeninių bloknotų, čekių knyge- 
lę, porą knygų (aklai išrinktų Kauliuko), kelias poras žalių kau- 
liukų ir išėjau iš buto. Po dviejų minučių grįžau ir palikau vie- 
nintelį pranešimą pasaulyje, kurį jutau Lilę suprasiant ir ku- 
riuo patikėsiant: svetainėje ant grindų priešais savo krėslą pa- 
dėjau du kauliukus, atverstus vienake ir dviake į viršų. 

Iš pradžių maniau, kad nebūna akimirkų, kai Kauliukų Žmo- 
gui kas nors būtų neįmanoma. Šis pojūtis kėlė mane lyg spar- 
nai. Gal ir nesu galingesnis už lokomotyvą, greitesnis už iššau- 
tą kulką ir neįstengiu vienu šuoliu peršokti per dangoraižius, 
bet turint galvoje gebėjimą kiekvieną akimirką nevaržomam 
daryti, ką tik palieps kauliukai ar spontaniškas „aš“, palyginti 
su visais ligi tol gyvenusiais žmonėmis, buvau supermenas. 

Tačiau aš jaučiausi vienišas. Supermenas bent jau turėjo 
nuolatinį darbą ir Luizą Lein. Nors Supermenas ir Betmenas 
temokėjo atlikti mechaniškus, pasikartojančius akrobatinius 

triukus, aš, būdamas tikrai antžmogiškas padaras, gebantis da- 
ryti stebuklus, jaučiausi vienišas. Atleiskite, gerbėjai, bet nie- 
ko čia nepakeisi. 

Apsistojau nutriušusiame Ist Vilidžo viešbutyje. Palyginti su 
juo, geriatrijos skyrius Kvinzboro valstybinėje ligoninėje atro- 
dė kaip prabangi senelių prieglauda. Prakaituodavau, sėdė- 
davau surūgęs, išeidavau suvaidinti vieno kito kauliukų liepto 
vaidmens ir kartais patirdavau didžiulį malonumą, bet tos vie- 
nišos naktys viešbučio kambaryje tikrai nebuvo džiugiausios 
mano gyvenimo akimirkos. 

Dabar, kai buvau betampąs visiškai laisvas, nuobodulio pro- 
blema, kurią anksčiau taip sėkmingai išspręsdavo Kauliukas, vėl 
ėmė kilti. Mano artimieji ir draugai buvo ganėtinai nuobodūs, 
bet dabar ėmiau jausti, kad paprasti žmonės, su kuriais susidur- 
davau Niujorko, to Smagybių miesto, gatvėse, baruose ir viešbu- 
čiuose, yra kur kas nykesni. Kauliukai jau spėjo supažindinti ma- 
ne su tokia jų įvairove, kad aš, kaip kadaise Saliamonas, buvau 
bepajuntąs, jog sunku rasti ką nors nauja po saule. 

Vaidindamas turtingą aristokratą iš Pietų, suviliojau jauną, 
ganėtinai išvaizdžią mašininkę ir laikiau ją dvi naktis („Tavo 
kūnas velniškai gražus“, — sakiau jai su ryškiu pietietišku ak- 
centu), bet paskui kauliukai davė man vargingo Bauerio rajo- 
no valkatos vaidmenį. Sudėjau visus pinigus ir nusipirktus nau- 
jus drabužius į užrakinamą spintelę, nustojau skustis, paskui 
dvi paras elgetavau ir girtavau pietų Ist Saide. Mažai miego- 
jau ir jaučiausi kaip niekad vienišas, nes vieninteliai mano bi- 
čiuliai buvo atsitiktiniai benamiai, kurie nesitraukdavo nuo ma- 
nęs tol, kol įsitikindavo, kad nebeturiu nė cento. Aš taip išal- 
kau, kad galop kiek galėdamas susitvarkiau drabužius ir pavo- 
giau dėželę traškučių bei dvi skardines tunų konservų iš nedi- 
delio prekybos centro. Jaunas pardavėjas labai įtariai į mane 
žiūrėjo, bet kai baigiau „apžiūrinėti prekes“ ir paklausiau, ar 
jie turi amoraticemato, jis nieko nesakė, kol išėjau. 

Paskui ieškojau naujos mergos apsimetęs gyvybės draudi- 
mo agentu, bet nieko nepešiau ir vienas praleidau dar vieną 
naktį. 

Kauliukai leido man tris kartus paskambinti policininkams: 
pirma su ryškiu negro akcentu pranešiau, esą iš ligoninės Ar- 
tūrą Džonsą išvadavo „Juodosios panteros“; paskui prisista- 
čiau daktaru Rainhartu ir informavau, kad palikau žmoną, bet 
Jeigu jie norėsią ko nors mane paklausti, aš pasirodysiąs; ga- 
lop kaip anonimiškas hipių informatorius pasakiau, jog Eri- 
kui Kanonui buvo leista pabėgti Dievo valia. 

Pasiėmęs tūkstantį dolerių dvi dienas žaidžiau Volstrito mak- 
lerių namuose, leisdamas Kauliukui savo nuožiūra pirkti, par- 
duoti ar laikyti akcijas. Pralošiau tik du šimtus, bet nuobodu- 
lys vis tiek neapleido. 

Vieną karštą rugpjūčio vakarą, apie devintą valandą, sėdė- 
damas vienišas, nors ir iš visų pusių apsuptas, sausakimšame 
Vilidžo bare (per praėjusias dvi dienas suglamžiau ir išmečiau 
mažiausiai keturis variantų sąrašus), turėjau pripažinti faktą: 
dabar, gavęs laisvę būti kuo tik panorėčiau, buvau greitai be- 
prarandąs domėjimąsi viskuo. Tokia įvykių eiga mažumą liū- 
dino. Tačiau šis potyris buvo toks naujas, kad ėmiau džiugiai 
juoktis, ir didelis mano pilvas drebėjo kaip per šalčius užves- 
tas senas automobilio variklis. Akivaizdu, kad teks duoti kau- 
liukams trumpas atostogas ir pasižiūrėti, kas nutiks. Kelias sa- 
vaites augsiu organiškai, o ne atsitiktinai. 

Šitaip ryžtingai nusprendęs nieko nespręsti, pasijutau kiek 
geriau, nors skrandyje ir nebaigtame bokale teliūškavo aitrus, 
ganėtinai šlykštaus skonio alus. Norėjau pailsėti. Aš palikau 
Lilę — didžiulė pergalė (po jos jaučiausi pavargęs). Plauksiu 
pasroviui, ir tiek. 

Ieškodamas ramybės išėjau iš to triukšmingo baro ir, pus- 
valandį organiškai paklajojęs, užėjau į kitą, kaip du vandens 
lašai panašų į aną. Alus irgi buvo to paties skonio. Kilo mintis 

apsimetus Ėrichu Fromu paskambinti Džeikui neva iš Meksi- 
ko miesto. Atsisakiau šio sumanymo kaip vienatvės požymio. 
Kilo mintis surikti: „Už gėrimus moku aš!“, bet šį impulsą už- 
gniaužė mano organiškas taupumas. Ėmiau svajoti, kad nusi- 
pirkau jachtą ir plaukiu aplink pasaulį. 

— Ė- ar tik ne pats coitus interruptus! 

Pirma išgirdau balsą, šaižų ir moterišką, paskui pamačiau 
jo savininkę, švelnią ir moterišką, galop atpažinau tiksliai ir 
vyriškai vos besišypsantį Lindos Reikman veidą. 

— Ėčė, sveika, Linda, - ne itin lipšniai tariau. Susigriebiau ins- 
tinktyviai bandąs prisiminti, kokį vaidmenį dabar turiu vaidinti. 

— Kaip čia atsidūrei? — paklausė ji. 

— A... nežinau. Kažkaip netyčia užklydau. 

Ji įsispraudė tarp mano kaimyno ir manęs, padėjo savo stik- 
lą ant baro. Jos akys buvo smarkiai išdažytos, šviesūs plaukai 
išblukinti dar labiau negu kadaise, kūnas... bent jau dėl mat- 
menų man nebereikėjo spėlioti. Liemenėlės neprilaikomos 
krūtys maskatavo glaudžiai aptemptos margais berankoviais 
marškinėliais. Ji atrodė labai seksualiai, tik kažkaip ištvirkė- 
liškai. Linda smalsiai mane nužvelgė. 

— Netyčia užklydai? Didysis Psichiatras netyčia užklydo? 
Man susidarė įspūdis, kad tu net nosies nepasikrapštai pirma 
neparašęs traktato apie šio veiksmo svarbą. 

— Tai buvo senais laikais. Aš pasikeičiau, Linda. 

— Ar nors kartą pavyko patirti orgazmą? 

Nusijuokiau, ji nusišypsojo. 

— O tu? - paklausiau. - Ką tu veiki? 

— Baigiu susinaikinti, - atsakė ji ir grakščiai pabaigė savo 
gėrimą. — Tau irgi reikėtų pamėginti — labai smagu. 

— Ko gero, norėčiau. 

Šalia jos išdygo vyras - nedidelis gležnas akiniuotis, pana- 
šus į organinės chemijos absolventą. Dirstelėjęs į mane tarė 
Lindai: 

— Eime iš čia. 

Linda iš lėto nukreipė žvilgsnį į vyriškį ir su išraiška, paly- 
ginti su kuria visos mano anksčiau matytos atrodė tik nekaltos 
avelės, paskelbė: 

— Aš dar kiek pabūsiu. 

Organinė chemija sumirksėjo į ją žiūrėdama, nervingai žvilg- 
telėjo į įspūdingą mano stuomenį ir suėmė ją už alkūnės. 

— Eikš, — paliepė akiniuotis. 

Linda rūpestingai pakėlė nuo baro savo stiklą su paskuti- 
niais gėrimo lašais ir iš lėto supylė organinei chemijai po marš- 
kinių nugara su visais ledo kubeliais. 

— Pirma eik persirenk marškinius, — paliepė ji. 

Vyrukas nė nemirktelėjo, tik vos pastebimai gūžtelėjo pe- 
čiais ir vėl įsimaišė tarp gausių lankytojų. 

— Manai, tu irgi norėtum suirti, ką? — paklausė ji manęs, 
paskui davė ženklą barmenui atnešti dar vieną gėrimą. 

— Taip, bet atrodo, kad tai velniškai sunku padaryti. Bandau 
jau daugiau kaip metai ir tam reikia didžiulių pastangų. 

— Metai? Į tave pažiūrėjus neatrodo. Tu panašus į pasiturin- 
tį draudimo agentą, kartą kas keturis mėnesius ateinantį čia 
susirasti šviežios mergos nakčiai. 

— Tu klysti. Aš tikrai bandau susinaikinti. Bet sakyk, kaip tu 
tai darai? 

— Aš? Kaip visuomet. Nepasikeičiau nuo tada, kai paskutinį 
kartą mane matei. Kaifą susigaunu taip pat. Tris mėnesius pra- 
leidau Venesueloje ir net gyvenau ten su vienu vyru beveik 
mėnesį, jeigu tiksliai - dvidešimt keturias dienas. Bet šiaip nie- 
ko nauja. 

— Vadinasi, tikslo nepasiekei, - atsakiau. 

— Ką nori pasakyt? 

— Noriu pasakyt, kad jeigu iš tikro nori susinaikint, tau ne- 
pavyksta. Tu nesikeiti. Lieki tokia pati. 

— Aš tik pavartojau tokį žodį. Susinaikinimas nieko nereiš- 
kia. Gyvenu savo gyvenimą, ir tiek. 

— Gal norėtum naujo kaifo, tokio, kokio anksčiau nebuvai 
patyrusi, ir sunaikinti savo senąją savastį? 

Ji netikėtai nusijuokė. 

— To, ką tu vadini kaifu, man jau per akis. 

— Aš sugalvojau naujų atmainų. 

— Seksas man nuobodu. Aš mylėjausi su kiek tik įmanoma 
vyrų, moterų ir vaikų, visais įmanomais deriniais; varpų ir kitų 
tinkamos formos daikčiukų irgi buvo sukišta į visas mano an- 
gas visais įmanomais deriniais, ir galiu pasakyti, kad seksas 
man varo nuobodulį. 

— Aš nebūtinai kalbu apie seksą. 

— Tuomet gal man ir įdomu. 

— Bet tai reikš, kad turėsi kuriam laikui tapti mano partnere. 

— Kokia? 

— Tai reikš, kad visą savo laisvę atiduosi į mano rankas... na, 
tarkime, mėnesiui. 

Ji įdėmiai pažvelgė į mane ir susimąstė. 

— Vienam mėnesiui tapsiu tavo verge? — paklausė ji. 

— Taip. 

Pusamžė moteris juodai dažytais plaukais, skvarbiomis tam- 
siomis akimis ir kosmetikos negražintu veidu išniro iš jūros, 
siaučiančios už mūsų, priplaukė prie Lindos ir ėmė kuždėti jai 
į ausį. Linda klausėsi, nenuleisdama akių nuo manęs. 

— Ne, Tone, - atsakė ji. - Ne. Mano planai pasikeitė. Ko 
gero, man nepavyks. 

Moteris vėl sušnabždėjo jai į ausį. 

— Ne. Tikrai ne. Viso gero. 

Ryklė varno plaukais vėl pasinėrė į jūrą. 

— Mėnesį turėsiu daryti viską, ko panorėsi? 

— Taip ir ne. Tu laikysiesi ypatingos mano sugalvotos gyven- 
senos. Įgausi naujovišką laisvę, bet jeigu norėsi patirti kaifą, 
turėsi besąlygiškai vykdyti nurodymus. 

— Abejoju, ar man išties dar reikia daugiau kaifo, - kartokai 
šyptelėjusi tarė ji. 

— Per vieną mėnesį apie save ir gyvenimą sužinosi daugiau, 
negu sužinojai per visus ankstesnius dvidešimt penkerius metus. 

— Dvidešimt aštuonerius, — abejingai tarstelėjo jinai. 

Padėjusi iki pusės nugertą stiklą ant baro ji buvo benuei- 
nanti, bet grįžo. Kurį laiką spoksojo į savojo stiklo paliktą ra- 
sotą žiedą ant baro, paskui šaltai pažvelgė į mane. 

— Kaip čia tas senasis coitus interruptus staiga turi tiek lai- 
ko? — paklausė ji. - Garsusis pusiau pasidulkinimo metodas 
neduoda gerų rezultatų? 

— Aš išėjau į pensiją. 

— Išėjai į pensiją?! 

— Mečiau žmoną, darbą, draugus ir išėjau atostogų iki gyve- 
nimo galo. 

Ji nužvelgė mane su nauja pagarba — kaip vienas pragaro 
gyventojas kitą. 

— O varge, tu kerti iš peties, — tarė ji, bet paskui su įprasta 
šalta pašaipa pridūrė: — Bet aš mėnesį būsiu tavo verge? Hm. 
Pažįstu daugybę žmonių, kurie nemažai sumokėtų už šią pri- 
vilegiją. Ką aš gausiu mainais? 

— Mainais? — paklausiau iškart nusistebėjęs atpildo reikala- 
vimo logika. - Kai patarnausi man, mėnesį aš darysiu viską, 
ko norėsi tu. 

— Bet nepamiršk: pirma aš būsiu tavo vergė. Kokių garanti- 
jų aš turiu? 

— Jokių. Išskyrus tą, kad paragavusi naujo gyvenimo su ma- 
nim ir mano beprotyste tu suvoksi, jog manoji vergijos atmai- 
na yra visai pageidautina. 

— Kodėl tu nenori pirma pabūti mano vergu? 

— Todėl, kad tu nebūtum sumani šeimininkė, tau stigtų vaiz- 
duotės. Aš jau ne vieni metai išbandau šį žaidimą su savimi. 
Pirma aš tave išmokysiu, o paskui paklusiu tau. 

— Gal tu ir teisus, - atsakė Linda, - bet pradėsiu aš. Atei- 
nančias dvidešimt keturias valandas būsi mano vergas. Vykdysi 

visus mano paliepimus, išskyrus tuos, kurie gali pakenkti tau 
fiziškai ar be reikalo sugriauti tavo profesinį įvaizdį. Ta pati 
taisyklė galios, kai įsakinėsi man. Ką pasakysi? 

— Sutinku, - atsakiau. 

Pažiūrėjome vienas į kitą abu kažką mintyse spėliodami. 

— Kaip patvirtinsim šią sutartį? — paklausė ji. 

— Visiška vergija yra naujas kelias, o mes abu norim keliauti 
naujais keliais — čia ir glūdi susinaikinimo esmė. Man užtenka 
to, kad turi noro ir valios laikytis mūsų sutarties. 

— Gerai. Jau pradėjom? 

Žvilgtelėjau į savo laikrodį. 

— Jau. Paklusiu tau iki dvidešimt pirmos keturiasdešimt pen- 
kios rytoj vakare. Kad viskas vyktų anonimiškai, mano vardas 
bus Čarlis arba Herbis (Flamas). 

— Tavo vardą išrinksiu aš. 

— Gerai. 

— Sek paskui mane. 

Išėję iš baro susigavome taksi, ir ji nusivežė mane į kažkokį 
butą Vest Saide - spėjau, kad į savo. Ten, įpylusi man išgerti, ji 
atsisėdo ant sofos, parietė po savim kojas ir įsmeigė į mane 
šaltą tiriantį žvilgsnį. 

— Stokis ant galvos. 

Nerangiai bandžiau išlaikyti pusiausvyrą stovėdamas ant gal- 
vos. Nors neseniai bandžiau užsiimti joga ir jogos meditacija, 
pargriuvau, pabandžiau dar kartą ir vėl pargriuvau. Po kokio 
penkto karto ji tarė: 

— Užteks, stokis. 

Ji užsidegė cigaretę drebančia ranka — galbūt nuo išgertų 
svaigalų. 

— Išsirenk, - paliepė ji. 

Išsirengiau. 

— Masturbuok, - tarė ji tyliai. 

— Būtų gaila, - atsakiau. 

— Kai norėsiu, kad ką nors pasakytum, išgirsi. 

Šį paliepimą lengviau buvo duoti negu įvykdyti. Kaip dau- 
guma kitų energingų Amerikos jaunuolių masturbavau vi- 
durinėje mokykloje ir pirmuose koledžo kursuose, bet kai 
ėmiau dažniau bendrauti ir mylėtis su moterimis, šį įprotį 
daugmaž mečiau. Studijuodamas psichologiją nudžiugau, kai 
sužinojau, kad dėl šios nuodėmės mano smegenys vis dėlto 
nesilpsta, bet kažkoks kaltės likutis mane graužė. Juk argi 
galime įsivaizduoti besismaukantį Jėzų? Ar Albertą Šveice- 
rį? Linda, be abejo, buvo įsitikinusi, kad masturbavimas že- 
mina Žmogų, antraip nebūtų man davusi tos užduoties. Kaž- 
kodėl man buvo nelengva įsivaizduoti kokius malonius regi- 
nius, kad senojo mano pabūklo vamzdis pakiltų pasiruošda- 
mas šauti. Stovėjau nejudėdamas ir bandydamas galvoti apie 
ką nors seksualaus. 

— Liepiau tau save padirginti. 

Matyt, Linda įsivaizdavo, kad masturbavimo esmė — save 
paglamonėti. Tačiau nemirtingais generolo Makartūro žo- 
džiais: „Niekas negali būti toliau tiesos.“ Vis dėlto ėmiau save 
tenkinti. Išlikti oriam buvo sunku, todėl akis įsmeigiau į grin- 
dis prie Lindos kojų. 

— Kol darbuojiesi, žiūrėk į mane, - paliepė ji. 

Pažiūrėjau į ją. Šaltas, įsitempęs, pagiežingas jos veidas be- 
mat mane sujaudino: aš įsivaizdavau, kaip ateinantį mėnesį 
lytiškai jai keršysiu. Mano pabūklo vamzdis šoko į viršų, kelias 
minutes sutelkiau visas mintis į įsivaizduojamą keršto aktą ir, 
rūpestingai maigydamas pabūklo spynos mechanizmą, iššoviau 
ant grindų. Visą tą laiką iš paskutiniųjų stengiausi, kad mano 
išraiška liktų abejinga ir ori. 

— Sulaižyk, - paliepė ji. 

Mane apėmė baisus nuovargis; neabejoju, mano nosis nukne- 
bo. Vis dėlto lėtai atsiklaupiau ir ėmiau laižyti sėklos balutes. 

— Žiūrėk į mane! - paliepė jinai. 

Gana nerangiai bandžiau Žiūrėti į ją ir tuo pat metu vykdyti 
gautą užduotį. Pastebėjau, kad grindys tarp kilimėlių žvilga ir 
kad kažkas paliko vyrišką šlepetę po krėslu. Nesijaučiau esąs 
supermenas. 

— Gerai, stokis. 

Atsistojau vis dar su abejinga išraiška veide — bent jau taip 
tikėjausi. 

— Kaip jums ne gėda, daktare, - šypsodama tarė ji. 

Aš susigėdau, nusvarinau galvą ir pečius. 

— Ar šitokius dalykus ketini išdarinėti su manim? - paklau- 
sė ji. 

— Ne, - dvejodamas atsakiau. - Manau, vyrai jau yra sadis- 
tiškai elgęsi su tavim. 

— Vadinasi, man sekasi ne per geriausiai, ką? 

— Ne, visai neblogai. Manau, pasirinkai gerai, aš net nesiti- 
kėjau. Leidai man patirti šį tą nauja, ko niekados nepamiršiu. 

Ji įdėmiai Žiūrėjo į mane retkarčiais papsėdama cigaretę; 
savo gėrimą jau buvo pabaigusi. 

— O jeigu aš paskambinčiau savo draugui, žydrajam, ir liep- 
čiau tau su juo santykiauti lytiškai — ar galėtum? 

— Tavo įsakymas — mano pageidavimas, - atsakiau. 

- Ši mintis tave domina ar baugina? 

Paklusniai susimąsčiau. 

— Ji man nuobodi ir slegianti. 

— Gerai. 

Ji liepė man sutaisyti jai dar vieną gėrimą, priėjo prie tele- 
fono, du kartus surinko numerį ir paprašė Džedo, bet abu kar- 
tus nusivylusi padėjo ragelį. 

— Atsigulk ant grindų kniūbsčias, kol aš galvosiu. 

Vykdydamas jos paliepimą ėmiau prisiminti, kaip smagiai 
jaučiausi būdamas senų laikų Lukas ir niekas daugiau. 

— Gerai, eime į lovą, - po kurio laiko tarė ji. 

Nuėjau jai įkandin į miegamąjį, jai paliepus abejingai nuren- 

giau vieną drabužėlį po kito ir nusekiau iš paskos į siaurą dvi- 
gulę lovą. Kelias minutes gulėjome tylėdami ir vienas kito ne- 
liesdami. Sąžiningai stengiausi nieko nedaryti be jos paliepi- 
mo. Pajutau, kaip jos delnas perbraukia man per krūtinę, pil- 
vą ir lieka gulėti per pusę sprindžio nuo mano gaktos plaukų. 
Ji atsigręžė į mane, ėmė kramsnoti ausį, laižyti kaklą, lėtai, 
tingiai, drėgnai bučiuoti į lūpas ir smakrą. Ir kaklą. Ir krūtinę. 
Ir pilvą. Ir taip toliau. Nors visai neseniai gėdingai elgiausi, 
jos manevrai padarė poveikį, kurio ir galėjai tikėtis. Ji tą po- 
veikį pastebėjo, nusirito į kitą lovos kraštą ir nieko daugiau 
nebepasakė. Ji ilgai vartėsi, o paskui aš tikriausiai užmigau. 

Po kurio laiko susapnavau, kad ruošiuosi maudytis; grimz- 
damas į vonią stabtelėjau pasimėgauti malonia šiluma kiau- 
šiuose ir varpoje. Tada pabudau ir suvokiau, kad Linda burna 
sušildė ir sustandino mano pimpalą. Ėmiau glostyti jai plau- 
kus, grabalioti kūną. Ji paskutinį kartą atsisveikindama lyžte- 
lėjo, krimstelėjo, paskui atsigulė ant manęs, išsižergė, sukišo 
mano daiktą į save, prikišo lūpas prie manųjų ir ėmė mušti 
sviestą. 

Kartais toks mieguistas jautiesi panašiai kaip truputį apsi- 
nešęs, tad viską leidau daryti Lindai, o ji daugiausia kėlė ban- 
gas begėdiškai krutindama šlaunis ir pilvą, begėdiškai laižė 
ir kramsnojo man krūtinę, pečius ir kaklą, o kai paliepė „Va- 
ryk!“, ėmiau varyti sugniaužęs delnais tobulus jos sėdmenis 
it kokius du karštus, kietus greipfrutus. Ji pradėjo dejuoti, 
įsitempė ir ėmė malti ir vis įsitempusi malė, kol galop atsipa- 
laidavo. 

Ji gulėjo ant manęs, aš užsnūdau ir prabudau pajutęs, kad ji 
vėl juda, aš kietas styrojau joje, jos lūpos buvo prigludusios 
prie mano kaklo, o jos viduriai glamonėjo lyg mane apsiviju- 
sios karštų ungurių bangos, ji vis judėjo, bet aš vėl užsnūdau, o 
kai prabudau, ji burna kietai mygo mano pimpalą, rankomis 
glostinėdama, gnaibydama ir visaip kitaip niokodama mano 

apatines erogenines zonas, o kai paliečiau jos plaukus, ji su- 
dejavo, nusirito aukštielninka, užsitempė mane ant viršaus ir 
ėmė malti, paskui liepė man judėti, bet nebaigti, tad pradėjau 
varyti ir sukioti dubenį stengdamasis prisiminti, kiek taškų vi- 
dutiniškai per sezoną šeštajame dešimtmetyje pelnydavo Vilis 
Mėjus, ir po kurio laiko jos kūnas suglebo, ji niuktelėjo man 
nusiristi nuo jos, aš taip ir padariau, paskui užsnūdau ir mie- 
gojau, bet pabudęs vėl pajutau esąs joje, o ji vėl gulinti ant 
manęs, lengvai, švelniai judėdama, ir tikriausiai jau tuoj turė- 
jo aušti, nes buvau labiau prabudęs ir taip pat pradėjau judėti, 
bet jinai neleido, tik laižė ir kandžiojo man ausis ir kaklą, o 
apatine dalimi vienu metu judėjo trimis kryptimis, ir kai jinai 
neprieštaravo, suleidau pirštus į plyšį tarp bulių ir pabandžiau 
suvaryti jai tiesiai virš savo galvos, ji išleido daugybę malonių 
garsų, ir aš ištuštinau ežerą į jos ežerą, ir mudu abu kurį laiką 
judėjome toliau, paskui atsiskyrėme ir dar sykį numigome. 


Atsibudau kniūbsčias. Mano kelis lietė kažkurią jos kūno vie- 
tą; buvo jau įdienoję, ir aš jaučiausi išalkęs. Linda plačiai at- 
merktomis akimis spoksojo į lubas. 

— Įsakau tau, - tarė ji lėtai, - duoti man kokius tik nori pa- 
liepimus. Aš juos vykdysiu, kol norėsiu ir kol įsakysiu tau ką 
nors daryti. 

— Aš laikinai būsiu tavo valdovas? 

— Taigi. Ir noriu, jog įsakinėtum man daryti tai, ką nori, kad 
daryčiau. 

— Pažiūrėk į mane, - įsakiau. 

Ji pažiūrėjo į mane. 

— Tai, ką darome, yra labai svarbu. Įsakymai... 

— Aš nenoriu pamokslų. 

— Įsakau tau manęs klausytis. 

— Gali įsakyti man daugybę dalykų, tik ne pamokslauti. Tik 
ne per šias dvidešimt keturias valandas. 

— Aišku, - atsakiau ir pamąstęs pridūriau: - Atsakyk į mano 
bučinį meiliai, švelniai, bet be geismo. 

Ji atsisėdo šalia manęs, šaltai pažvelgė į akis, paskui atlyžo 
ir švelniai prispaudė lūpas prie manųjų. 

Atsilošiau ant pagalvės ir tariau: 

— Pabučiuok mano veidą taip švelniai, kaip norėtųsi... jei jis 
būtų ta balta rožė. 

Jos veidas trumpai įsitempė, bet paskui ji užsimerkusi su- 
ėmė mano veidą delnais, pasilenkė ir ėmė švelniai bučiuoti. 

— Ačiū, Linda, buvo gražu. Tu pati graži. 

Ji neatsimerkė ir nesiliovė švelniai mane bučiavusi, bet ne- 
trukus aš paliepiau: 

— Atsigulk aukštielninka ir užsimerk. 

Ji pakluso. Tokio atsipalaidavusio jos veido dar nebuvau 
matęs. 

— Įsivaizduok, kad aš esu princas, mylintis tave dvasine mei- 
le, kokios nerasi net saldžiausioje pasakoje. Jisai tave dievina. 
Savo grožiu tu pranoksti visus Dievo kada nors sukurtus gy- 
vius. Be to, esi tobulas žmogus, be menkiausios dvasinės ar 
fizinės ydelės. Dabar princas, tavo vyras, ateina pas tave ves- 
tuvių naktį parodyti tau tyros, dievobaimingos, šventos aist- 
ros, kurią tau jaučia. Džiugiai priimk jo meilę. 

Pasakiau tai iš lėto, hipnotizuodamas, tada pradėjau glosty- 
ti ir lytėti jos kūną dvasingiausiais bučiniais, kaip tikėjausi — 
rodydamas tinkamą delikatumą ir religingumą. Jei eilinis skai- 
tytojas nežino, dvasingi bučiniai yra palyginti sausi, švelnūs ir 
netaiklūs, tai yra jie prisiartina prie pat pagrindinio taikinio, 
bet visuomet per plauką prašauna pro šalį. Bučiavau su vis 
didesniu atsidavimu ir malonumu, bet staiga jos kūnas dingo: 
ji iššoko iš lovos. 

— Nebeliesk manęs! - užriko ji. 

Pasijutau toks pat susigėdęs ir pažemintas kaip išvakarėse. 

— Jau atimi iš manęs galią? - paklausiau. 

— Taip, taip! - ji visa drebėjo. 

Žiūrėjau į ją vis dar stovėdamas keturiomis. 

— Apsirenk, - paliepė ji. - Nešdinkis lauk. 

— Bet, Linda... 

— Sandoris baigėsi. Jis nutrauktas. Nešdinkis. 

— Mes buvom susitarę, kad... 

— Lauk! - sušuko ji. 

— Ką gi, - atsakiau lipdamas iš lovos. — Aš išeisiu, bet šįva- 
kar be penkiolikos dešimt grįšiu. Susitarimas tebegalioja. 

— Ne. Ne, ne, ne. Jis nebegalioja. Tu pamišęs. Nežinau, ko 
tu nori, bet ne... niekados. Jis nutrauktas. 

Neskubėdamas apsirengiau ir, negavęs naujo įsakymo iš sė- 
dinčios, veidą nusukusios Lindos, išėjau. 

Palaukiau prieš jos daugiabutį, nusekiau paskui ją į miesto 
centrą, kai ji po kokio pusvalandžio išėjo, iki pusės šešių pra- 
laukiau priešais daugiabutį Vilidže, paskui nusekiau paskui ją 
į restoraną, kur ji valgė. Neatrodė, kad Linda būtų pastebėju- 
si, jog ją seku - ko gero, net neįtarė. Organinė chemija susira- 
do ją po vakarienės, ir juodu klajojo iš vieno baro į kitą: susi- 
tikdavo su draugais, jų atsikratydavo, susipažindavo su nau- 
jais, daug gėrė, žodžiu, nieko įdomaus neveikė. Lygiai be pen- 
kiolikos dešimt ėmiausi žygių. Linda sėdėjo prie staliuko su 
trimis man nematytais vyrais; ji atrodė mieguista ir girta. Vie- 
nas iš vyrų buvo sukišęs ranką giliai jai po sijonu. Priėjau prie 
staliuko, hipnotizuojančiu žvilgsniu pažiūrėjau jai į akis ir pa- 
sakiau: 

— Be penkiolikos dešimta, Linda. Eime. 

Apsiblaususios jos akys trumpam prašviesėjo, ji sukosėjo ir 
svirduliuodama atsistojo. 

— Ei, kur susiruošei, pupyte? — paklausė vienas iš vyrų. Kitas 
sugriebė jos ranką. 

— Linda seks paskui mane, - atsakiau, žengtelėjau prie vy- 
ruko, sugriebusio ją už rankos, ir lyg koks milžinas palinkęs 

virš jo dėbtelėjau stengdamasis parodyti, kad tramdau įniršį. 
Jis paleido Lindos ranką. 

Dirstelėjau į kitus du vyrus, apsisukau ir išėjau. Linda nuse- 
kė iš paskos, turbūt toli gražu ne taip oriai kaip Petras ir Ma- 
tas paskui Jėzų. 


Penkiasdešimt devintas skyrius 


[Niujorko policijos inspektorius Natanielis Patas tardo daktarą 
Lucijų Rainhartą dėl nelemto trisdešimt trijų psichikos ligonių 
pabėgimo iš „Plaukų“ spektaklio. Seši ligoniai tebėra laisvėje. ] 


— Pone Rainhartai, aš... 

— Daktare Rainhartai, - irzliai pertraukė daktaras Manas. 

— Atleiskite, — tarė inspektorius Patas. Trumpam nustojęs 
žingsniuoti jis pažvelgė į daktarą Maną, sėdintį ant senutėlės 
žemos sofos inspektoriaus kabinete. 

— Daktare Rainhartai, pirmiausia privalau jus informuoti, 
kad turite teisę išsikviesti advokatą jums at... 

— Advokatai mane nervina. 

— „„stovauti. Aišku. Ką gi. Tęskime. Ar jūs susitikote su Eri- 
ku Kanonu Kvinzboro valstybinės ligoninės valgykloje rugpjū- 
čio dvyliktąją tarp pusės vienuolikos ir penkiolikos minučių 
po vienuolikos? 

— Susitikau. 

— Tikrai? 

— Tikrai. 

— Aišku. Kokiu tikslu? 

— Jis pasikvietė mane susitikti. Kadangi anksčiau buvo iški- 
lus mano ligonis, aš sutikau. 

— Apie ką jūs kalbėjotės? 

— Mes kalbėjomės apie jo troškimą pamatyti miuziklą „Plau- 
kai“. Jis pranešė man, kad daugelis ligonių nori jį pamatyti. 

— Apie ką dar? 

— Aš mečiau kauliukus ir pasiryžau padaryti viską, ką ga- 


LUKE RHINEHART B KAULIUKŲ ŽMOGUS 391 


lėsiu, kad nusivežčiau Eriką ir trisdešimt septynis kitus į 
„Plaukus“. 

— Bet, Lukai, - pertarė jį daktaras Manas, - tu juk tikriau- 
siai suvokei, koks ne... 

— Ramiai, daktare Manai, - tarė inspektorius Patas. - Leis- 
kite man. 

Jis priėjo ir sustojo tiesiai priešais daktarą Rainhartą. Aukš- 
tu, lieknu kūnu palinkęs į priekį, jis rūsčiomis pilkomis akimis 
šaltai nužvelgė savo įtariamąjį. 

— Ką darėte, kai nusprendėte padėti Kanonui ir kitiems pa- 
likti ligoninę? 

— Suklastojau daktaro Mano parašą ant laiškų man ir ke- 
liems kitiems darbuotojams, tada ėmiausi priemonių, kad li- 
goniai būtų laikinai išleisti. 

— Jūs tai prisipažįstate? 

- Žinoma, prisipažįstu. Ligoniai norėjo pamatyti „Plaukus“. 

— Bet... bet... - išmiknojo daktaras Manas. 

— Ramiai, daktare Manai, —- pertarė jį inspektorius. — Jeigu 
teisingai jus suprantu, daktare Rainhartai, jūs dabar prisipa- 
žįstate, kad iš tikrųjų suklastojote daktaro Mano parašą ir sa- 
vo paties iniciatyva gavote leidimą trisdešimt septyniems psi- 
chikos ligoniams važiuoti į Manheteną? 

— Trisdešimt aštuoniems. Tikrai taip. Pasižiūrėti „Plaukų“. 

— Kodėl anksčiau mums melavote? 

— Taip man liepė Kauliukas. 

— Kau... 

Inspektorius nutilo ir įsmeigė akis į daktarą Rainhartą. 

— Kauliukas... taip. Prašom pasakyti, kokiais motyvais vado- 
vaudamasis jūs nusivežėte ligonius į „Plaukus“? 

— Taip man liepė Kauliukas. 

— O kodėl mėtėte pėdas suklastodamas daktaro Mano pa- 
rašą ir apsimesdamas, kad bandote su juo pasimatyti"? 

— Taip man liepė Kauliukas. 

— O paskui melavote, nes... 

— Taip man liepė Kauliukas. 

— O dabar sakote... 

— Taip man liepė Kauliukas. 

Stojo labai ilga tyla. Visą tą laiką inspektorius bejausmiu 
veidu spoksojo į sieną daktarui Rainhartui virš galvos. 

— Daktare Manai, ar negalėtumėt konkrečiai paaiškinti man, 
ką turi galvoje daktaras Rainhartas? 

— Jis turi galvoje, — tyliu, išvargusiu balsu atsakė daktaras 
Manas, - kad taip jam liepė kauliukai. 

— Mesti kauliukai? 

— Kauliukai. 

— Jam taip liepė? 

— Jam taip liepė. 

— Taigi, —- tarė daktaras Rainhartas, — aš neketinau leisti li- 
goniams pabėgti. Prisipažįstu kaltas, kad suklastojau daktaro 
Mano parašą nereikšminguose laiškuose —- kaip suprantu, tai 
nusižengimas — ir kad nenuovokiai elgiausi su psichikos ligo- 
niais, bet kadangi tai būdinga visiems psichiatrijos gydyklų dar- 
buotojams, niekas to nelaiko jokiu nusikaltimu. 

Inspektorius Patas šaltai šypsodamas nužvelgė daktarą Rain- 
hartą. 

— Iš kur mes galim žinoti, kad jūs nesutikote padėti Kano- 
nui, Džonsui ir jų sekėjams pabėgti? 

- Jūs turite mano raštiškus paaiškinimus, o kai nusigausite 
taip arti prie pono Kanono, kad galėsite vėl su juo pasišnekė- 
ti, turėsite ir jo paaiškinimus, tačiau kad ir ką jis sakytų, kaip 
įrodymai jie bus nepriimtini. 

— Labai ačiū, - nusišaipė inspektorius. 

— Ar jums neatrodo, inspektoriau, kad sakydamas jums, esą 
suklastojau daktaro Mano parašą, aš galiu ir meluoti, nes taip 
man liepė Kauliukas? 


- Ką... 

— Kad iš tikrųjų sakiau tiesą pradiniuose paaiškinimuose, 
kuriuose teigiau esąs nekaltas? 

— Ką? Ką jūs norit pasakyti? 

— Tik tiek, kad vakar, išgirdęs, jog norite mane vėl ištardyti, 
aš sugalvojau Kauliukui pasirinkti tris variantus: kad pasaky- 
siu jums neturįs nieko bendra su įsakymu važiuoti į „Plaukus“; 
kad pasakysiu jums, neva ekskursiją organizavau ir įsakymus 
suklastojau aš; ir trečia — kad pasakysiu jums, neva susimo- 
kiau su Eriku Kanonu padėti jam pabėgti. Kauliukas išrinko 
antrą variantą, bet kuris iš jų tiesa, man vis dar neaišku. 

— Bet... bet... 

— Ramiai, inspektoriau, — tarė daktaras Manas. 

— Bet... Ką jūs norit pasakyti? 

— Kauliukas liepė man pasakyti jums, kad Kauliukas liepė 
man nusivežti ligonius pasižiūrėti „Plaukų“. 

— Bet argi ši istorija yra tiesa? — paklausė inspektorius Patas 
raustelėjusiu veidu. 

Daktaras Rainhartas parideno kauliuką ant kavos stalelio 
priešais save ir pasižiūrėjo rezultatą. 

— Taip, - atsakė jis. 

Inspektorius išraudo labiau. 

— Bet iš kur aš galiu Žinoti, kad tai, ką dabar pasakėte... 

— Būtent, — atsakė daktaras Rainhartas. 

Inspektorius visas apdujęs grįžo prie savo rašomojo stalo ir 
atsisėdo. 

— Lukai, nuo šiandien tu atleistas iš visų pareigų Kvinzboro 
valstybinėje ligoninėje, — tarė daktaras Manas. 

— Ačiū, Timai. 

— Manau, tu vis dar lieki mūsų valdybos narys dėl tos pa- 
prastos priežasties, kad neturiu teisės tavęs atleisti iš šių pa- 
reigų, bet per susirinkimą spalį... 

— Galėtum suklastoti daktaro Koblstouno parašą, Timai. 

Stojo tyla. 

— Ar turit daugiau klausimų, inspektoriau? — paklausė dak- 
taras Rainhartas. 

— Ar norite iškelti baudžiamąją bylą daktarui Rainhartui dėl 
klastojimo, pone? — paklausė inspektorius daktaro Mano. 

Daktaras Manas atsigręžė ir ilgai žiūrėjo į juodas, nuošir- 
džias daktaro Rainharto akis. Šis atlaikė jo žvilgsnį. 

— Ne, inspektoriau, ko gero, negaliu to daryti. Ligoninės la- 
bui, visų labui, prašyčiau, kad niekam neprasitartumėte apie 
šį pokalbį. Visuomenė mano, kad šį pabėgimą organizavo hi- 
piai ir juodaodžiai. Ką gali Žinoti - gal, kaip maloniai pažymė- 
jo daktaras Rainhartas, tai iš tikrųjų buvo hipių ir juodaodžių 
užmačia. Be to, visuomenė nesuprastų, kodėl visa, ką pridarė 
daktaras Rainhartas, tėra nusižengimas. 

— Aš to nesuprantu, pone. 

— Būtent. Turime kuo ilgiau neleisti paprastiems žmonėms 
sužinoti kai kuriuos dalykus. 

— Manau, jūs teisus. 
— Ar dabar galiu eiti, vyručiai? — paklausė daktaras Rain- 


hartas. 


Šešiasdešimtas skyrius 


Kauliukas - mūsų prieglauda ir stiprybė, 

Niekada neapleidžiantis pagalbininkas varguose. 

Todėl nebijome, nors žemė slystų iš po kojų, 

Kalnai garmėtų į gelmę jūros, 

O josios vandenys riaumotų ir šėltų, 

Drebindamos kalnus. 

Verčiau sargaučiau prie savo Kauliuko namų durų, 
Negu gyvenčiau pastovumo palapinėse. 

Nes Viešpats Šansas yra saulė ir skydas; 

Jis teikia man malonę ir garbę, atima protą ir užtraukia gėdą, 
Jis nešykšti nieko tiems, kurie eina atsitiktinumo keliais, 
O Šanso Viešpatie, palaimintas tas, kuris tiki tavim. 


Iš „Kauliuko knygos“ 


Šešiasdešimt pirmas skyrius 


— Prikrėtei eibių su ta savo laisva valia, - pasakiau Lindai smul- 
kiai išdėstęs savo kauliukų teoriją. - Dabar išbandyk Kauliuką. 

— Tavo žodžiai kaip reklaminis pranešimas per televiziją, — 
atsakė ji. 


Vis dėlto mudu su Linda kartu pradėjome kauliukų gyvenimą — 
pirma tikra kauliukų pora istorijoje. Ji suprato atsidūrusi ak- 
lavietėje su „tikrąja“ savastimi, tad mielai išbandė daugybę 
kitų asmenybių. Jos neišrankumas sekso partneriams ir drau- 
gams buvo palanki prielaida kauliukų gyvenimui, nes ji nesi- 
jautė varžoma srityje, kuri dažnai sutrikdo visą gyvenimą. Ki- 
ta vertus, ji slopino visą savo dvasingąją pusę: ji taip gėdijosi 
melstis prieš mane, kaip dauguma žmonių būtų gėdijęsi pasi- 
mylėti 69 poza komunijos laukiančiųjų eilėje. Bet gėdą ji galė- 
jo įveikti (abiejose situacijose). Taigi ji meldėsi. 

Buvau su ja švelnus ir geraširdis, bet kartais - kai to panorė- 
davo Kauliukas - elgdavausi su ja kaip su pigia kekše, naudoda- 
masis jos kūnu tam, kad patenkinčiau iškrypėliškiausius troški- 
mus, kokių tik galėčiau užsigeisti ir kuriuos išrinktų Užgaida. 
Prisispyriau, kad jos reakciją į mano švelnumą ir sadizmą nu- 
lemtų Kauliukas - atsakydama į mano švelnią meilę ji gali pa- 
rodyti savo šlykštų būdą ar savo mielą, dosnią prigimtį; ji gali 
būti tulžinga, ciniška kekšė, bemaž besimėgaujanti, kai lytiškai 
ją Žeminu, ar gležna gėlelė, gniuždyte gniuždoma žiaurumo. 

Kauliuko paliepimus ji vykdė su aklu fanatizmu, būdingu 
visiems, atsivertusiems į kitą religiją. Mudu kartu meldėmės, 
rašėme eilėraščius ir maldas, kalbėjomės apie kauliukų tera- 

piją ir praktikavome atsitiktinę gyvenseną. Ji norėjo mesti sa- 
vo ištvirkėliškus įpročius, bet aš patikinau, kad tai jos savas- 
ties dalis ir kad jai taip pat turi būti suteikta galimybė pasi- 
reikšti. Vieną vakarą Kauliukas liepė jai išeiti į gatvę, susirasti 
vyrą ir parsivesti į butą. Linda taip ir padarė. Tada Kauliukas 
įsakė man prie jų prisidėti, ir mudu uoliai su ja triūsėme dvi 
valandas. Kitą rytą mečiau Kauliuką norėdamas sužinoti, kaip 
su ja elgtis; Jis atsakė „šiurkščiai“, bet jai liepė „nesijaudinti dėl 
to, kas įvyko naktį“ ir „mylėti mane“, kad ir kaip elgčiausi - ji 
pakluso. 

Rudenį Kauliukas davė mums užduotį įsiskverbti į Niujorko 
emocinės patirties grupes - jų mieste gausu. Mes privalėjome 
supažindinti kai kuriuos grupių narius su kauliukų gyvenimu. 
Skirtingose grupėse mes vaidinome skirtingus vaidmenis, kar- 
tais apsimesdavome pora, kitąsyk — vienas kito nepažįstantys. 

Gerai įsiminė vienas kartas — savaitgalio maratonas, kuria- 
me dalyvavome 1969 metų spalio pabaigoje Fairo salos grupi- 
nės terapijos centre (FSGTC). 

Kaip ir dauguma psichoterapijos įstaigų, FSGTC per būsi- 
mus turtuolius (psichoterapeutus) teikė pirmąją psichiatrinę 
pagalbą esamiems turtuoliams (pacientams); tuzinas marato- 
no dalyvių atstovavo visiems Amerikos gyventojų sluoksniams: 
tarp jų buvo žurnalo redaktorė, madų dizaineris, du korpora- 
cijų vadovai, mokesčių teisės specialistas, trys pasiturinčios na- 
mų šeimininkės, biržos makleris, rašytojas, ne itin garsi televi- 
zijos veikėja ir išprotėjęs psichiatras — septyni vyrai ir penkios 
moterys, be to, turiu paminėti du jaunus hipius, pakviestus 
nemokamai kaip dar vienas masalas privilioti klientams, mo- 
kantiems du šimtus dolerių už savaitgalį. Aš buvau vienas iš tų 
dviejų korporacijų vadovų, o Linda - pasiturinti namų šeimi- 
ninkė (išsiskyrusi). Grupei vadovavo Skotas (kresnas, atletiš- 
kas) ir Marija (aukšta, grakšti, nežemiška), abu - kvalifikuoti 
psichoterapeutai. Dažniausiai rinkdavomės milžiniškoje svetai- 

nėje milžiniško karalienės Viktorijos stiliaus namo, dunksan- 
čio vandenyno krante prie Kvokvamo Fairo saloje. 

Penktadienio vakarą ir visą šeštadienį darėme atsipalaida- 
vimo pratimus, kad geriau vienas kitą pažintume: kurį laiką 
žaidėme „mėtyk ir gaudyk“ vietoj kamuoliuko naudodami 
hipę; surengėme virvės traukimo varžybas; žiūrėjome vienas 
kitam į akis kaip kokie naudotų automobilių pardavėjai; sim- 
boliškai visu būriu išprievartavome moterį, kuriai užėjo verks- 
mo protrūkis; pusę valandos kaupėme jėgas šaukdami vie- 
nas ant kito „prišiktgalvis“ ir „bybčiulpys“; žaidėme „kas liks 
be kėdės“ — pusė grupės narių buvo žaidėjai, kita pusė - kė- 
dės; žaidėme „rask laidos svečią“ su ne itin garsia televizijos 
veikėja — žiūrėjome, kam pavyks labiausiai ją įžeisti; Žaidė- 
me gūžynes —- visi buvome užsirišę akis, išskyrus Mariją - ji 
stovėjo ir kimiu balsu šnabždėjo: „PAJUSK jį, Džoana, pa- 
liesk jį RANKOMIS“. 

Sekmadienio vakare visi jautėmės išsekę, bet labai vienas 
kitam artimi ir labai išsivadavę, nes viešai su nepažįstamais 
žmonėmis darėme tai, ką anksčiau darydavome tik slapčia su 
draugais: vienas kitą grabinėjome ir vadinome prišiktgalviais 
ir bybčiulpiais. Keistesnieji žaidimai man maloniai priminė 
nuobodžią dieną Kauliukų centre, bet kaskart, kai būdavau 
beatsipalaiduojąs ir besimėgaująs kokiu netikėtu nutikimu, vie- 
nas arba kitas mūsų vadovas imdavo mus kalbinti atvirai pa- 
pasakoti savo jausmus, ir prapliupdavo banalybių lietus. 

Taigi artėjant vidurnakčiui mes visi daugiau ar mažiau susi- 
naikinę gulinėjome palei neapstatytos svetainės sienas, stebė- 
dami spontanišką šviesų spektaklį, degančių rąstgalių rodomą 
mūsų veiduose, o Marija tuo tarpu bandė prikalbinti antrą kor- 
poracijos vadovą, pliktelėjusį nedidutį žmogelį Henrio Hope- 
rio pavarde, atverti savo tikruosius jausmus. Aš ką tik pavadi- 
nau jį „liberaliu šunsnukiu“, Linda — „į vyrą šiek tiek panašiu 
žmogaus gabalu“, o hipė - „kapitalistine kiaule“. Kažkodėl 

Hoperis teigė esąs sumišęs. Du ar trys grupės nariai, pamanę, 
kad prasidėjo kita žaidimo „rask laidos svečią“ dalis, stengėsi 
padėti Marijai, bet atrodė, kad dauguma kitų pavargę ir kad 
jiems viskas ima pabosti. Šiaip ar taip, Marija, liekna skaisčių 
akių fanatikė, sąžiningumo klausimu spaudė žmogelį tyliu, ki- 
miu balsu, tad priminė man prastą aktorę, vaidinančią sceną 
miegamajame. 

— Pasakyk mums, Henkai, - ragino ji. — Išsiliek. 

— Atvirai pasakius, nesu nusiteikęs ką nors dabar sakyti. 

Jis nervingai laužė žemės riešutų kevalus ir valgė riešutus. 

— Tu bailys, Henkai, - įsikišo stambus, raumeningas mokes- 
čių teisės specialistas. 

— Aš ne bailys, — tyliai atsakė ponas Hoperis. - Aš tik iš 
baimės prišikau į kelnes. 

Nusijuokėme tik mudu su Linda ir ponas Hoperis. 

— Humoras yra gynybos mechanizmas, Henkai, - aiškino va- 
dovė Marija. - Kodėl tu bijai? — paklausė ji nuoširdžiai lieps- 
nojančiomis mėlynomis akimis. 

— Gal todėl, kad bijau nelabai patiksiąs grupei, jei pasaky- 
siu, kad, mano galva, mes tuščiai švaistome pinigus. 

— Gerai sakai, - padrąsinamai šypsodama tarė Marija. 

Ponas Hoperis tik pažvelgė į grindis ir ėmė dėlioti riešutų 
kevalus ant kilimėlio priešais save. 

— Tu nepasakoji mums savo jausmų, Henkai, - po kurio lai- 
ko tarė Marija. - Tu mumis nepasitiki. 

Ponas Hoperis nieko nesakydamas spoksojo į grindis; nuo 
jo pliktelėjusios galvos skaisčiai atsispindėjo ugnies atšvaitai. 

Praėjus dar kelioms nesėkmingo puldinėjimo minutėms, ant- 
ras vadovas Skotas pasiūlė mums išbandyti keletą pasitikėji- 
mo pratimų su Henku: pažaisti su juo „mėtyk ir gaudyk“, kad 
jam būtų lengviau mumis pasitikėti. Taigi sustojome ratu ir 
ėmėme vienas kitam stumdyti, kol jo veide pasirodė palaimin- 
ga šypsena. Tuomet Marija liepė jam sėstis ant grindų, pati 

atsiklaupė šalia ir, šypsodama primerktomis akimis, švelniu 
balsu pasiūlė jam papasakoti mums tiesą apie viską. Tačiau 
jam nespėjus pradėti įsiterpė Linda pasiūlydama: 

— Meluok. 

— Atleiskit, nesupratau, — tarė jis vis dar svajingai šypsoda- 
mas - negalėjo atitokti, kad visas kambarys žmonių jį stumdy- 
dami lytėjo. 

— Sakyk netiesą, - paragino Linda. - Šitaip kur kas lengviau. 

Ji sėdėjo atsišliejusi į sieną priešais židinį, pasikišusi kojas 
po savim. 

— Ką čia kalbi, Linda? - paklausė Marija. 

— Siūlau Henkui išsilieti ir mums primeluoti. Papasakoti tai, 
ką jis nusiteikęs pasakoti, nesistengiant pasiekti kažkokios iliu- 
zijos, kurią mes vadiname tiesa. 

— Kodėl bijai tiesos, Linda? — šypsodama paklausė Marija. 

Jos šypsena man ėmė panėšėti į daktarės Feloni linksėjimą. 

— Tiesos aš nebijau, —- panašiai kaip Marija nutęsdama bal- 
sius atsakė Linda. — Tiesiog man ji kur kas mažiau įdomi už 
melus ir kur kas mažiau išlaisvina negu jie. 

— Tu nesveika! — pareiškė drimba mokesčių teisės specialistas. 

— Nežinau, - įsiterpiau iš savojo kambario kampo. - Haklbe- 
ris Finas buvo didžiausias melagis Amerikos literatūroje, bet 
atrodė, kad jis gyvena labai įdomiai ir yra ganėtinai laisvas. 

Neregėtas dalykas: staiga atsirado du išdrįsę suabejoti sąži- 
ningumo dievybe! 

— Grįžkime prie pono Hoperio, - lipšniai tarė antras vado- 
vas Skotas. - Pasakyk mums, Henkai, kodėl anksčiau taip bi- 
jojai? 

— Bijojau, nes jūs norėjot išgirsti tiesą, - tuoj pat atsakė po- 
nas Hoperis, - o atsakymai, kuriuos norėjau pateikti, man at- 
rodė pusiau melai. Taigi aš sumišau. 

— Sąmyšis tėra slopinimo požymis, — šypsodama paaiškino 
Marija. — Tu juk žinai, kad tikrieji tavo jausmai turi aspektų, 

kurių tu gėdijiesi. Bet jeigu pasidalytum jais su mumis, jie nu- 
stotų tave varginę. 

— Pameluok apie juos, - patarė Linda ištiesdama savo gra- 
žias kojas į kambario vidurį. - Perdėk. Fantazuok. Sukurk ko- 
kių niekų, kurie, tavo manymu, mus pralinksmintų. 

— Kodėl nori būti dėmesio centre? — paklausė Lindos besi- 
šypsanti ir įsitempusi Marija. 

— Man patinka meluoti, - atsakė Linda, - o jeigu negaliu 
kalbėti, negaliu ir meluoti. 

— Netaukšk niekų, - tarė žurnalo redaktorė. - Koks malo- 
numas meluoti? 

— O koks malonumas apsimetinėti, kad kalbi nuoširdžiai? — 
atšovė ji. 

— Mes nežinome, kad apsimetinėjame, Linda, - tarė Skotas. 

— Gal todėl jūs visi tokie įsitempę, - atkirto Linda. 

Kadangi tuo metu Linda buvo labiau atsipalaidavusi ir už 
Mariją, ir už Skotą, ji nenuginčijamai įrodė savo pranašumą, 
tad keletas grupės narių nusišypsojo. 

— Melai — tai būdas nuslėpt kažką negera, - postringavo 
Marija. 

— Vaidinti dorus ir sąžiningus, kaip mes čia elgiamės, pana- 
šu į pigų striptizą — daugybė judesių siekiant parodyti, kad pa- 
saulyje esama papų, pimpalų ir šiknų, o tai mes nuo pat pra- 
džių žinojome. 

— Argi papai ir pimpalai nėra gražu, Linda? - paklausė Ma- 
rija kiek įmanydama švelnesniu ir nuoširdesniu balsu. 

— Kartais taip, kartais ne. Nelygu iliuzija, kurią noriu palaikyti. 

— Mūsų lyties organai visada gražūs, - pareiškė Marija. 

— Akivaizdu, kad pastaruoju metu į juos nežiūrėjai, - Žio- 
vaudama atkirto Linda. 

— Abejoju, ar kada nors bandei įveikti savo seksualinę gėdą 
ir kaltę, - tarė Marija. 

— Bandžiau, bet pajutau vien nuobodulį, - atsakė Linda 
tramdydama žiovulį. 

— Nuobodulys - tai... 

— Ar tavo krūtys ir pizė gražios? — staiga paklausė Marijos 
Linda. 

— Taip, tavo irgi. 

— Tada parodyk mums savo gražiuosius lyties organus. 

Dabar niekam nebuvo labai nuobodu. Marija sėdėjo nuga- 
ra į židinį, nutaisiusi veide šypseną, ir neaiškiu žvilgsniu spok- 
sojo į Lindą. Skotas garsiai atsikrenkštė ir palinko į priekį ban- 
dydamas ją gelbėti. 

— Čia ne grožio konkursas, Linda, — tarė jis. —- Akivaizdu, 
kad tu bandai... 

— Marijos graži dziundzė. Jinai jos nesigėdija. Mes neturim 

jos gėdytis. Pasižiūrėkim į ją. 

— Nemanau, kad dabar tinkamas metas, - nebesišypsodama 
atsakė Marija. 

— Gražus daiktas amžinai kelia džiaugsmą, - tarė Linda. — 
Neatimk jo iš mūsų. 

— Iš dalies jaučiu, kad mano, kaip vadovės, vaidmuo... 

— Iš dalies? — pabusdama sušuko Linda. - Iš dalies?! Nori 
pasakyti, kad jausmus ir tiesą galima suskaidyti į dalis? 

Linda ėmė nusirenginėti palaidinukę. 

— Nenoriu, kad kas nors nesmagiai pasijustų, - tarė Marija. — 
Mūsų tikslas - atskleisti tikras pažiūras, tikrus jausmus... ėčė... 
ištirti... ė... 

Bet niekas beveik nekreipė į ją dėmesio, nes Linda, rami ir 
susikaupusi, dabar nusisegė liemenėlę ir sijoną, nusimovė kel- 
naites ir sėdėjo nuoga praskėtusi kojas, atsišliejusi nugara į 
sieną. Išsirengus jai teko dar kartą tramdyti žiovulį. Liepsnos 
atšvaitai nuostabiai gražino baltą jos odą. 

Kurį laiką tvyrojo tyla. 

— Tu gėdijiesi, Linda? - tyliai paklausė Marija; jos veide vėl 
buvo sustingusi šypsena. 

Linda netardama žodžio sėdėjo atsirėmusi nugara į sieną ir 

žiūrėjo į kilrmą sau tarp kojų. Jos akyse pasirodė ašaros. Stai- 
ga ji pritraukė kelius, suėmė veidus delnais ir ėmė raudoti. 

— O taip, taip! Man gėda! Man baisiai gėda! 

Jai iš akių tryško ašaros. 

Niekas nieko nepasakė, niekas nepajudėjo. 

— Nesigraužk, - tarė Marija klaupdamasi ant kelių ir imda- 
ma šliaužti prie Lindos. 

— Mano kūnas šlykštus, šlykštus, šlykštus, - raudojo Linda. — 
Negaliu jo pakęsti. 

— Nepasakyčiau, kad jis šlykštus, - tarė ponas Hoperis stum- 
damas savo riešutus į šalį. 

— Jis nėra šlykštus, Linda, - guodė Marija dėdama delną jai 
ant peties. 

— Šlykštus. Tikrai. Aš šliundra. 

— Netaukšk niekų. Negali taip jaustis. 

— Negaliu? — paklausė Linda ir nustebusi pakėlė galvą. 

— Tavo kūnas gražus, - pridūrė Marija. 

— Taip, sutinku, — atsakė Linda staiga vėl atsilošdama ir 
ištiesdama kojas į priekį. - Gražūs, apvalūs papai, standi su- 
binė, sultinga dziundzė - nėra ko skųstis. Gal kas nori pačiu- 
pinėti? 

Šie žodžiai užklupo visus vyrus, užjaučiamai palinkusius į 
priekį — visi prasižioję, iššokusiomis ant kaktos akimis, nete- 
kę žado. 

— Jeigu jis gražus — paliesk jį, Marija, - pridūrė Linda. 

— Siūlausi savanoriu, — tarė ponas Hoperis. 

— Palūkėk, Henkai, —- meiliai nusišypsojo jam Linda. - Mari- 
jai velniškai patinka gražūs lyties organai. 

Visi sužiurome į Mariją. Ji padvejojo, paskui ryžtingai su- 
čiauptomis lūpomis švelniai uždėjo delnus Lindai ant pečių, 
paskui ant krūtų. Jos veidas šiek tiek atsipalaidavo, ir ji per- 
braukė delnais Lindai per pilvą, gaktos plaukus, paskui per 
šlaunis. 

— Tu labai graži, Linda, - tarė ji atsilošdama atgal su atsipa- 
laidavusia, beveik pergalinga šypsena veide. 

— Gal norėtum man pačiulpti? — paklausė Linda. 

— Ne... ne, ačiū, - parausdama atsakė Marija. 

— Juk tu taip myli grožį ir panašiai. 

— Jau mano eilė? —- paklausė ponas Hoperis. 

— Ką bandai įrodyti? — burbtelėjo Lindai Skotas. 

Linda pažiūrėjo į jį ir patapšnojo Marijai per nuogą kelį. 

— Nieko, - atsakė ji Skotui. — Tiesiog aš nusiteikusi vaidinti 
taip, kaip vaidinu. 

— Prisipažįsti, kad tik vaidini? — paklausė jis. 

— Be abejo, — atsakė ji, paskui atsisėdo stačia ir nukreipė 
nuoširdų mėlynų akių žvilgsnį į poną Hoperį. 

— Ko gero, tavo dalis viso šito gėdijasi, ar ne, Henkai? 

— Taip, — atsakė jis ir nervingai šyptelėjo. 

— Bet kitai daliai patinka. 

Jis nusijuokė. 

— Tavo dalis mano, kad esu nervinga gyvatė. 

Kiek padvejojęs jis linktelėjo galvą. 

— O kita tavo dalis mano, kad esu sąžiningiausia iš čia esan- 
čiųjų. 

— Tu velniškai teisi, - stačiokiškai atsakė jis. 

— Katras yra tikrasis tu? 

Jis susiraukė. Atrodė, kad jis susikaupęs save analizuoja. 

— Manau, tikrasis aš yra tas... 

— Po velnių, Henkai. Tu nesi sąžiningas. 

— Nesu? Aš net nepasakiau tau, katras... 

— Bet ar vienas iš jų tikresnis už kitą? 

— Ak tu sofistiška kekše! — nesusilaikęs leptelėjau. 

— Kas tau užėjo, Didysis Tėtuši? — paklausė Linda. 

— Tu esi nesveika, sofistiška, veidmainiška, komunistiška, ni- 
hilistiška šliundra! 

— O tu esi didelis gražus besmegenis niekas. 

— Vien todėl, kad esi graži, gundai vargšą Hoperį pajusti tau 
simpatiją. Bet tikrasis Hoperis žino, kas iš tikrųjų esi: pigi neu- 
rotiška supuvusio skatiko neverta sofistė ir prieš Ameriką nu- 
sistačiusi išsituokėlė. 

— Luktelk... - palinkdamas prie manęs bandė įsiterpti Skotas. 

— Pažįstu tokias kaip ji, Skotai, - dėjau toliau. - Veržėsi vai- 
dinti, vos tik apžėlė gakta, pigiais sekso triukais demoralizuo- 
ja gerus vyrus ir įlenda jiems į kelnes, griauna gyvenimą vy- 
rams, amerikiečiams iki kaulų smegenų. Visi žinom, kas ji to- 
kia: viso labo nesveika, irzli, anarchistiška, hipiška, sofistiška 
gyvatė. 

Lindos lūpos komiškai persikreipė, akys vėl priplūdo aša- 
rų ir ji galop pratrūko verkti, persivertė kniūbsčia ir iš siel- 
varto įspūdingai įtempė sėdmenų raumenis. Rodės, ji nenu- 
stos raudoti. 

— Ak, aš žinau, viską Žinau, - galop vis dar kūkčiodama tarė 
ji. - Aš šliundra, dievaži. Jūs matėt mano tikrąjį veidą. Imkit 
mano kūną ir darykit su juo ką norit. 

— Dieve, ta poniutė nuo proto nušoko, - tarė drimba mo- 
kesčių teisės specialistas. 

— Gal paguoskime ją? — paklausė ponas Hopers. 

— Baikit apsimetinėti! - užriko Skotas. — Mes žinom, kad jūs 
nesijaučiat kalti. 

Bet Linda nenustodama verkti vėl rengėsi drabužius. Baigusi 
susirangė kampe vaisiaus poza. Kambaryje buvo labai tylu. 

— Pažįstu tokias, - pasakiau kupinas pasitikėjimo savim. — 
Gašli, šlykšti sofistė ir feministė, nervinga kaip vibratorius. Kar- 
tą su tavim pasidulkinsi, bet liksi be kiaušių. 

— Bet kuri Linda tikroji? - tarė ponas Hoperis, tarsi mąsty- 
tų garsiai. 

— O kam tai rūpi? - nusišaipiau. 

— O kam tai rūpi? - pakartojo Linda vėl atsisėsdama ir nusi- 
žiovaudama. Paskui ji palinko prie pono Hopeno. 

— Ką dabar iš tikrųjų jauti, Henkai? — paklausė jo. 

Klausimas užklupo jį netikėtai, bet jis iškart nusišypsojo. 

— Jaučiuosi laimingas ir sumišęs, - garsiai atsakė jis. 

— O ką tu dabar jauti, Linda? — paklausė Marija, bet vietoj 
atsakymo šeši ar septyni kambaryje sėdintys grupės nariai tik 
sudejavo. 

Linda parideno porą žalių kauliukų į kilimo vidurį, šelmiš- 
kai nužvelgė mus visus iš eilės ir ramiai paklausė: 

— Gal kas nori pažaisti? 


Linda buvo nuostabi. Tokių grupių nariams reikėjo, kad kas 
nors visiškai nustotų valdęsis, nes tada visi varžtai išnykdavo. 
Linda galėjo išsirengti, vaidinti visokias meilės atmainas, siau- 
tėti, verkti, įtikinamai ginčytis ir visa tai daryti tokia greita se- 
ka, kad netrukus visi į buvimą grupėje imdavo žiūrėti kaip į 
žaidimą; rodės, niekas daugiau nesvarbu. Kai daugumą gru- 
pės narių paviliodavome iš pradžioje turėto vadovo ir jie susi- 
tikinėdavo tik su mumis (kaip tą savaitgalį nutiko Fairo salo- 
je), jie ilgainiui pamatydavo, kad su mumis tiesa ir sąžiningu- 
mas nesvarbu. Mes vertindavome, kada vaidyba gera, kada 
prasta, vaidmenų atlikimą ir vaidybą apskritai, geriukų ir blo- 
giukų vaidmenis, tiesą ir melą. 

Kai kas nors mėgindavo apsimesti esąs „tikruoju“ aš ir ra- 
gindavo kitus grįžti į „tikrovę“, mes stengdavomės raginti mū- 
sų kauliukų žaidėjus nekreipti į tokį dėmesio ir toliau atliki- 
nėti kauliukų paskirtus vaidmenis. Kai kas nors kitas atlikda- 
mas vaidmenį, kurį daugel metų gniaužė savyje, palūždavo ir 
apsiverkdavo, visi grupės nariai apspisdavo tokį žliumbą ir im- 
davo raminti, kaip buvo įpratę tradicinėse emocinės patirties 
grupėse. Mudu stengėmės jiems parodyti, kad tai blogiausia 
išeitis: reikia nekreipti dėmesio į verksnį arba reaguoti tik taip, 
kaip to reikalauja jau atliekamas vaidmuo. 

Norėjome, kad jie suvoktų, jog nereikia nei smerkti, nei 

gailėtis Žmogaus, jei jis elgiasi „amoraliai“ ar „palūžta emo- 
ciškai“ — nebent taip elgtis lieptų Kauliukas. Norėjome, kad 
jie suprastų, jog per grupinius kauliukų žaidimus nereikia pai- 
syti įprastų Žaidimų, taisyklių ir elgesio modelių: viskas yra 
apsimesta. Nieko nėra tikra. Nė vienas — 0 mažiausiai mes, 
vadovai — nėra patikimas. Kai žmogus įsitikina gyvenąs visiš- 
kai beverčiame, netikrame, nepastoviame, nenuosekliame pa- 
saulyje, jis gali netrukdomai leisti pasireikšti visoms savastims — 
kaip paliepia kauliukai. Tais atvejais, kai vienas grupės narys 
palūžta, o kiti reaguoja įprastai, mūsų darbas nueina perniek: 
kenčiantysis jaučiasi išsigandęs ir susigėdęs. Jis patiki, neva 
„tikras pasaulis“ ir tradiciniai jo požiūriai egzistuoja net gru- 
piniame kauliukų žaidime. 

"Tokį Žmogų pančioja iliuzijos dėl to, kas sudaro tikrą pasau- 
lį. Būtina sunaikinti jo „tikrovę“, jo „logiką“, jo „visuomenę“. 

Visą tą rudenį mudu su Linda iš paskutiniųjų stengėmės tai 


daryti. 


Be darbo su įvairiomis grupėmis, Linda išvyko talkinti H. Dž. Vip- 
liui, filantropui, kurį prikalbinau pastatyti mums Kauliukų cen- 
trą Kalifornijos pietuose, ir netrukus statyba gerokai paspar- 
tėjo. Be to, prasidėjo berniukų stovyklos Ketskilo kalnuose 
atnaujinimo darbai — ten turėjo būti įrengtas antras centras. 
Pasaulis rengėsi kauliukžmogiams. 


Šešiasdešimt antras skyrius 


Daktaras Rainhartas, aišku, jautė šiokią tokią kaltę, kad pali- 
ko žmoną su vaikais nė žodeliu neužsiminęs, kada grįš, bet jis 
paklausė Kauliuko, ir šis patarė neimti į galvą. Paskui, praėjus 
keturiems mėnesiams nuo tada, kai paliko namus, atsitiktinė 
Užgaida išsirinko vieną iš jo atsitiktinių užgaidų ir įsakė grį- 
žus į butą pamėginti suvilioti savo žmoną. 

Antrą valandą dienos ponia Rainhart pasitiko jį vilkėdama 
nauju elegantišku kelnių kostiumėliu, kurio jis nebuvo matęs, 
su kokteilio stiklu rankoje. 

— Pas mane dabar lankytojas, Lukai, - tyliai tarė ji. - Jei nori 
mane pamatyti, ateik po keturių. 

Po keturių paslaptingo dingimo mėnesių daktaras Rainhar- 
tas tikėjosi būsiąs sutiktas kiek kitaip, bet kol jis suko galvą, 
kaip tinkamai atsakyti, durys švelniai užsidarė jam prieš nosį. 

Po dviejų valandų jis pabandė dar kartą. 

— A, čia tu, — tarė ponia Rainhart - galėjai pamanyti, kad jis 
santechnikas, grįžęs su dar vienu įrankiu. - Užeik. 

— Ačiū, — oriai atsakė daktaras Rainhartas. 

Jo žmona pirma nuėjo į svetainę ir pasiūlė jam sėstis, O pati 
atsirėmė į naują rašomąjį stalą, nukrautą popieriais ir knygo- 
mis. Daktaras Rainhartas dramatiškai atsistojo kambario vi- 
duryje ir įdėmiai pažvelgė į žmoną. 

— Kur buvai? — paklausė ji; apsimestinis susidomėjimas jos 
balse nenustelbė nuobodulio — panašiu tonu ji, ko gero, būtų 
klaususi savo sūnaus Lario, po dvidešimties minučių grįžusio 
namo. Daktaras Rainhartas nusiminė. 

— Kauliukai liepė man palikti tave, Lile, ir aš... na, aš ir palikau. 

— Taip, tiek aš supratau. Ką šiuo metu veiki? 

Nors kelias sekundes daktaras Rainhartas prarado žadą, jam 
vis dėlto pavyko neatitraukti įdėmaus žvilgsnio nuo žmonos. 

— Šiuo metu daug dirbu grupinės kauliukų terapijos srityje. 

— Kaip džiugu, - atsakė ponia Rainhart. Ji nuėjo nuo rašo- 
mojo stalo, sustojo priešais daktarui Rainhartui iki tol nema- 
tytą naują paveikslą ir metė akį į korespondenciją, gulinčią 
ant stalelio po juo. Tada atsigręžė į jį. 

— Dalis manęs ilgėjosi tavęs, Lukai, - ji šiltai jam nusišypso- 
jo. - Bet kita dalis - ne. 

— Taip, aš patyriau tą patį. 

— Dalis manęs siuto, velnioniškai siuto, — susiraukusi kalbė- 
jo ji toliau. — O kita dalis, - ji vėl nusišypsojo, - džiaugėsi, 
velnioniškai džiaugėsi. 

— Tikrai? 

— Taip. Fredas Boidas padėjo man atsikratyti to velnioniško 
įsiūčio, tad man liko tik... tas antras jausmas. 

— Kaip Fredui tai pavyko? 

— Aš verkiau, dejavau ir niršau gal kokią valandą, 0 praėjus 
dviem dienoms, kai tu išėjai, jis man tarė: „Tau reikėtų pagal- 
voti apie savižudybę, Lile.“ 

Lilė nutilo ir šyptelėjo prisiminusi. 

— Jo žodžiai, taip sakant, patraukė mano dėmesį, 0 jis tada 
pridūrė: „Paridenk kauliukus - gal jie dar pasiūlys pamėginti 
nužudyti Luką.“ 

— Senis Fredas - geras draugas, - įsiterpė daktaras Rainhar- 
tas ir ėmė nervingai vaikštinėti pirmyn atgal priešais žmoną. 

— Jis pasiūlė dar vieną variantą: išsiskirti su tavim ir mėginti 
tekėti už jo. 

— Vienas iš tikrų mano bičiulių. 

— Arba nesiskirti su tavim, bet pradėti miegoti su juo. 

— Vyras negali labiau parodyti meilę negu pasiguldydamas į 
guolį geriausio draugo žmoną... 

— Tada jis perskaitė man nuoširdžią, ugningą paskaitą apie 
tai, kaip leidau nesveikam ryšiui su tavim visaip mane varžyti, 
numarinti badu visas kūrybingas lakios vaizduotės savastis, ku- 
rios galėjo gyventi. 

— Prieš mane atgręžtos mano paties teorijos. 

— Taigi aš mečiau Kauliuką, ir nuo to laiko mudu su Fredu 
mėgaujamės vienas kitu. 

Daktaras Rainhartas nustojo žingsniuoti ir įsmeigė į ją akis. 

— Ką konkrečiai tai reiškia? — paklausė jis. 

— Stengiuosi konstatuoti faktą delikačiai, kad tu nenusi- 
mintum. 

— Labai ačiū. Kalbi rimtai"? 

— Pasitariau su Kauliuku, ir Jis liepė man kalbėtis su tavim 
rimtai. 

— Judu su Fredu dabar... meilužiai?? 

— Taip šie dalykai vadinami romanuose. 

Daktaras Rainhartas kurį laiką žiūrėjo į kilimą (sąmonė ne- 
aiškiai suvokė, kad jis naujas), paskui vėl pažvelgė į žmoną. 

— Na ir kaip? - paklausė jis. 

— Tiesą sakant, visai neblogai, - atsakė Lilė. - Štai aną naktį... 

— Eėčėė... nereikia smulkmenų, Lile. Aš čėė... aš... Kas dar 
nauja? 

— Nuo šio rudens studijuosiu Kolumbijos teisės koledže. 

— Ką?! 

— Leidau kauliukams pasirinkti kurią nors iš mano svajo- 
nių, puoselėtų visą gyvenimą, ir jie panoro, kad tapčiau advo- 
kate. Nejaugi nenori, kad plėsčiau savo akiratį? 

— Bet teisės koledžas?! — negalėjo patikėti daktaras Rain- 
hartas. 

— Ak, Lukai, nepaisant tavo tariamo liberalumo, vis dar vaiz- 
duojiesi mane kaip gražią bejėgę moterį. 

— Bet tu juk žinai, kad negaliu pakęsti teisininkų. 

— Taip, bet ar kada nors esi miegojęs su teisininke? 


LUKE RHINEHART EB KAULIUKŲ ŽMOGUS 411 


Daktaras Rainhartas papurtė galvą - atrodė, kad kas būtų 
trenkęs per ją mietu. 

— Turėtum sielotis, kraustytis iš proto, baisiausiai nerimau- 
ti, jaustis bejėgė, netekusi vilties, nesugeban... 

— Susikišk tuos niekus į subinę, - pertarė jį ponia Rainhart. 

— Fredas išmokė tave šitaip kalbėti? 

— Nebūk mažvaikis. 

— Gerai sakai, - tarė daktaras Rainhartas staiga sudribda- 
mas ant sofos - jis nudžiugo pastebėjęs, kad ji ta pati, iš senojo 
jo gyvenimo. - Didžiuojuosi tavim, Lile. 

— Gali susikišt į subinę ir tai. 

— Tu rodai esanti iš tikro nepriklausoma. 

— Nesivargink, Lukai, - atsakė ponia Rainhart. - Jei man 
reikėtų tavo pagyrų, nebūčiau nepriklausoma. 

— Tu su liemenėle? 

— Jei tau tenka klausti, vadinasi, klausti neverta. 

— Kauliukas liepė man iš naujo tave suvilioti, bet aš net ne- 
matau, nuo ko pradėti. 

Jis pakėlė į ją akis — ji vėl atsišliejo į naują rašomąjį stalą. Ji 
rūkė, kaulėtos alkūnės buvo atsikišusios į šalis, bet į pelę ji 
nelabai panėšėjo. 

— Aš nenusiteikęs gauti spyrį į paslėpsnį. 

Ponia Rainhart parideno kauliuką ant stalo, metė į jį akį ir 
tyliai tarė savo vyrui: 

— Nešdinkis, Lukai. 

— Kur man eiti? 

— Lauk. 

— Bet aš dar tavęs nesuviliojau. 

— Bandei, bet tau nepavyko. Dabar tu išeini. 

— Aš dar nemačiau savo vaikų. Kaip laikosi mano kauliuk- 
vaikis Laris? 

— Tavo kauliukvaikis Laris laikosi gerai. Kai šiandien po pietų 
grįžo iš mokyklos, pasakiau, kad tu gali užsukti, bet jo laukė 
svarbios futbolo rungtynės ir jis turėjo skubėti. 

— Ar jis paklusnus vaikas ir praktikuoja kauliukų gyvenimą? 

— Nelabai. Girdi, jo mokytojai nepripažįsta kauliukų spren- 
dimų teisėta dingstimi neruošti namų darbų. O dabar nešdin- 
kis lauk, Lukai. 

Daktaras Rainhartas pažvelgė pro langą ir atsiduso. Tada 
parideno kauliuką ant sofos šalia savęs ir į jį dirstelėjo. 

— Aš atsisakau išeiti, - pareiškė jis. 

Ponia Rainhart išėjo iš kambario ir grįžo su pistoletu. 

— Kauliukas liepė man priversti tave išeiti. Tu mane palikai, 
todėl pagal įstatymus neturi teisės būti šiame kambaryje be 
mano leidimo. 

— A, bet mano kauliukas liepė man pamėginti pasilikti. 

Ponia Rainhart pasižiūrėjo į kauliuką, kurį parideno ant stalo 
šalia savęs. 

— Skaičiuoju iki penkių. Jei per tą laiką neišeisi, aš šausiu. 

— Nekvailiok, Lile, - šypsodamas atsakė daktaras Rainhar- 
tas. - Aš ne... 

— „..du, trys... 

— „darau nieko, dėl ko reikėtų griebtis tokių kraštutinių prie- 
monių. Man rodos... 

POKŠT! Pistoleto šūvis sudrebino visą kambarį. 

Daktaras Rainhartas nė nebandydamas gaišti pašoko nuo 
sofos ir pajudėjo durų link. 

— Skylė sofoje ne... - bandydamas šypsotis pradėjo jis, bet 
ponia Rainhart jau spėjo dar kartą pasitarti su Kauliuku ir 
skaičiavo iki penkių. Daktaras Rainhartas nedegė noru išgirs- 
ti ją baigus skaičiuoti, tad kiek kojos įkerta pasileido prie durų 
ir iškūrė. 


Šešiasdešimt trečias skyrius 


Reikia pripažinti, kad mintis įsiskverbti į plaukuotą vyro išangę 
ar pajusti, kaip jis įsiskverbia tau, viliojo lygiai taip pat kaip kliz- 
ma ant pakylos visų Amerikos praktikuojančių psichiatrų aso- 
ciacijos narių akivaizdoje. Mintis, kad glostysiu, bučiuosiu ir im- 
siu į burną varpą, kažkodėl man priminė, kaip mane, šešerių ar 
septynerių metų vaiką, vertė valgyti keptus makaronus. 

Kita vertus, jaudinausi retkarčiais įsivaizduodamas esąs mo- 
teris, besiranganti po kažkokiu neaiškiu vyru — kol tas neaiš- 
kus vyras užsiaugino barzdą (nesvarbu, ar skustą), plaukus ant 
krūtinės, plaukus ant sėdmenų ir šlykščią varpą iššokusiomis 
gyslomis. Tada susidomėjimas man pranykdavo. Retkarčiais 
įsivaizduodamas esąs moteris jaudindavausi. Būti vyru ir san- 
tykiauti su kitu konkrečiai įsivaizduojamu vyru atrodė šlykštu. 

Visa tai Žinojau gerokai prieš tą lapkričio dieną savo įpro- 
čių atsisakymo gyvenime, kai Kauliukas tiesiai šviesiai liepė 
man užsimesti tokią naštą: išeiti į pasaulį ir būti pamylėtam. 
Nuėjau į Ist Saido pietus - Linda sakė, kad ten galiu rasti ke- 
letą gėjų barų. Įsidėmėjau vieno jų pavadinimą: Gordo. 

Maždaug 22.30 įėjau į Gordo, pažiūrėti visai nekaltą barą, 
ir buvau pritrenktas, kai pamačiau kartu sėdinčius ir gerian- 
čius vyrus su moterimis. Be to, čia tebuvo septyni ar aštuoni 
žmonės. Niekas į mane nežiūrėjo. Užsisakiau stiklą alaus ir 
mintyse ėmiau svarstyti, ar tik nebūsiu užmiršęs ar klaidingai 
išgirdęs gėjų baro pavadinimą. Kordono? Sordo? Sodomos? 
Gorkio? Mordo? Gorgonos? Gorgonos! Tiesiog idealus pa- 
vadinimas gėjų užeigai! Nuėjau prie telefono automato ir Man- 
heteno abonentų knygoje ėmiau ieškoti Gorgonos baro. Nėra. 

Nustebęs ir nuliūdęs sėdėjau kabinoje ir mąsčiau apie nevy- 
kusiai normalų barą. Staiga pro stiklines mano kabinos duris 
praėjo keturi jauni vyrai. Iš kur jie atsirado? 

Išėjau iš kabinos ir pasukau į baro galą, ten pamačiau laip- 
tus, vedančius į viršutinius aukštus; iš ten sklido muzika. Pri- 
ėjau ir atrėmiau nuožmų laiptų viršuje sėdinčio buvusio Kliv- 
lando „Rudųjų“ gynėjo žvilgsnį ir pro jį įžengiau į nedidelį 
prieškambarį. Pro dideles dvivėres duris skambėjo muzika. Ati- 
dariau jas ir įėjau vidun. 

Už metro nuo manęs siūbavo į šalis du jauni vyrai. Jie aist- 
ringai bučiavosi sukišę vienas kitam į burną liežuvį. Pajutau, 
lyg būčiau trenktas, o gal paglostytas slidžiu šlapių dziundzių 
maišu. 

Žengiau pro juos į šokančių berniukų bei vyrų maišalynę ir 
pasukau prie laisvo stalelio. Jis buvo gal penkių centimetrų 
ilgio ir aštuonių pločio, nukrautas trimis tuščiais alaus bute- 
liais, vienuolika cigarečių ir lūpdažiu. Porą minučių nematan- 
čiomis akimis santūriai žiūrėjau į triukšmo, dūmų ir vyrų mai- 
šatį. Tada kažkoks jaunuolis paklausė manęs, ar noriu išgerti, 
ir aš užsisakiau butelį alaus. Apsidairęs pamačiau, kad prie 
dviejų tuzinų stalų dabar sėdi vos vienas kitas žmogus, vieni 
vyrai, išskyrus pusamžę porą šalia manęs iš dešinės. Vyro vei- 
de buvo sustingusi šleikšti šypsena, moteris atrodė rami ir links- 
ma. Kai pažiūrėjau į jų pusę, ji pažvelgė į mane tarsi į kokį 
psichiatrijos gydyklos ligonį; jos vyras atrodė susinervinęs. Pa- 
merkiau jam akį. 

Rodės, man nepavyksta sutelkti žvilgsnio į kurį nors žmogų 
ar porą, vien į šokančių vyrų liemenis. Galop pakėliau akis ir 
pažiūrėjau į du vyrus, šokančius arčiausiai manęs. Aukštesnis, 
netoli trisdešimties metų, buvo šiurkščios, negražios išvaizdos, 
kreiva nosimi ir tankiais antakiais. Kitas buvo žemesnis, jau- 
nesnis ir gražus, panašiai kaip Piteris Fonda jaunystėje. Jie 
gana vangiai šoko ir vienas pro kito petį dairėsi į kitas poras. 

Man bežiūrint, jaunesnysis staiga nukreipė žvilgsnį į mane, su- 
lapsėjo blakstienomis, kilstelėjo vieną petį ir moteriškai jus- 
liai, gašliai pražiojo drėgnas lūpas. Patyriau seksualinį šoką. 
Dar niekad niekas nebuvo į mane taip gosliai ir jaudinamai 
žiūrėjęs. 

Bac! Ar tai reiškia, kad visą gyvenimą slapčia buvau latenti- 
nis homoseksualistas? Ar mano lytinė reakcija į moteriškai 
bandantį mane pakabinti vyrą bylojo apie sveiką heteroseksu- 
alumą, niekingą iškrypimą ar sveiką biseksualumą? 

Atėjo metas įvertinti padėtį. Ko pageidauja Kauliukas - kad 
būčiau aktyvus ar pasyvus? Ar kaip Dzeusas su Ganimedu, ar 
kaip Hartas Kreinas su jūreiviu? Ar turiu būti kaip Sokratas, 
pradedantis kokį seną dialogą su vienu iš savo berniukų, ar 
Žanas Ženė, aukštielninkas prasižergęs prieš kokio metro 
aštuoniasdešimties centimetrų vaikščiojančios erekcijos ant- 
puolį? Kauliukas įsakė dviprasmiškai, bet man atrodė, kad 
pasielgsiu tinkamiau ir labiau nusižengsiu įpročiui, jei būsiu 
pasyvus ir moteriškas, o ne agresyvus ir vyriškas. Bet kur ras- 
ti Dzeusą mano metro devyniasdešimties centimetrų ūgio Ga- 
nimedui? Kur tas Didysis Bybis, galintis perplėšti mane pu- 
siau? Kur kas lengviau būtų rasti vyrą, kuris mato manyje 
savo svajonių Baisiąją Erekciją. Tačiau lengvumas šiuo atve- 
ju neturėjo reikšmės. Turėjau būti moterimi, vaidinti moters 
vaidmenį. Net jeigu šalia savo laikino sutuoktinio atrodyčiau 
kaip Everestas prie nupiepusio krūmelio, turiu išmokti išsi- 
tiesti prieš jį aukštielninkas. Turiu duoti laisvę savo moteriš- 
kumui. Kauliukų žmogus niekados negali būti tobulas, kol ne- 
pabuvo moterimi. 

— Ar galiu pavaišinti tave gėrimu? — paklausė vyras; šalia 
manęs jis atrodė kaip Everestas prie nupiepusio krūmelio. Bu- 
vęs Klivlando „Rudųjų“ gynėjas Žiūrėjo į mane tarsi viską gy- 
venime jau matęs ir jo malonumais persisotinęs žmogus. Ir 
šypsojosi. 


Šešiasdešimt ketvirtas skyrius 


Niekada neturi abejoti Kauliuko išmintimi. Jo keliai nesuse- 
kami. Jis paėmęs už rankos vedasi tave į prarają, ir staiga ji 
virsta derlinga lyguma. Tu svirduliuoji nuo Jo užkrautos naš- 
tos ir staiga pakyli į orą. Kauliukas niekada nenukrypsta nuo 
Dao, tu taip pat. 

Troškimas perleisti savo kapituliaciją Kauliukui siekiant iš to 
išlošti yra bergždžias. Tokia kapituliacija niekad neišvaduos ta- 
vęs iš ego kančių. Privalai atsisakyti visų savo pastangų, siekių, 
vertybių ir tikslų, ir tada, tik tada, kai nustosi tikėjęs galįs išnau- 
doti Kauliuką kokiam savanaudiškam tikslui, pamatysi, kad iš- 
sivadavai iš savo naštų ir kad tavo gyvenimas teka laisvai. 

Kompromiso negali būti: privalai atsisakyti visko. 


Iš „Kauliuko knygos“ 


Šešiasdešimt penktas skyrius 


— Aš skaistus, — pasakiau laibu, gležnu balseliu. - Prašau: būk 
švelnus. 


Šešiasdešimt šeštas skyrius 


Esama dviejų galimybių: tu išnaudoji Kauliuką arba leidiesi 
Kauliuko išnaudojamas. 


Iš „Kauliuko knygos“ 


Šešiasdešimt septintas skyrius 


— Dieve, - atsidusau, — man skaudės. 


Šešiasdešimt aštuntas skyrius 


Gerbiamas daktare Rainhartai, 

be galo žaviuosi Jūsų darbu. Mudu su vyru darome kauliu- 
kų pratimus kas rytą po pusryčių, paskui prieš miegą ir jaučia- 
mės daug metų jaunesni. Kada turėsite savo televizijos laidą? 
Kol nebuvome pradėję Žaisti emocinę ruletę ir pratimą K, mu- 
du beveik nesišnekėdavome, bet dabar visada rėkiame vienas 
ant kito arba juokiamės, net kai nežaidžiame kauliukų žaidi- 
mų. Malonėkite patarti, kaip galėtume geriau auklėti dukrą 
Džinę, kad ji tarnautų Kauliukui. 

Ji įnoringa mergaitė, tad meldžiasi Jam nereguliariai, be- 
veik visą laiką būna vienoda — miela, drovi mergaitė — ir, kal- 
bant atvirai, mums dėl jos neramu. Mes bandėm prikalbinti ją 
rytais daryti kauliukų pratimus kartu su mumis ar atskirai, bet, 
atrodo, niekas nepadeda. Mano vyras retkarčiais, kai liepia 
Kauliukas, ją muša, bet ir tai nelabai padeda. Vienintelis šių 
kraštų kauliukų daktaras prieš tris mėnesius iškeliavo į An- 
tarktidą, tad dabar galime kreiptis tik į Jus. 

Telydi Jus Šansas 
ponia A. Dž. Kempton (Misūrio valstija) 


Gerbiamas daktare Rainhartai, 
šiandien užtikau savo šešiolikmetę dukrą su laiškanešiu mū- 
sų svetainėje ant sofos, ir ji patarė kreiptis į Jus. Kas čia, po 
velnių, darosi?! 
Nuoširdžiai Jūsų 
Džonas Rašas 


Šešiasdešimt devintas skyrius 


Pirmojo kauliukų kūdikio gimimas, manau, buvo istorinės 
reikšmės įvykis. Tuoj po 1969 metų Kalėdų man paskambino 
Arlyna ir pranešė, kad ji su Džeiku lekia į ligoninę gimdyti 
mūsų kauliukų kūdikio. Jie žinojo, kur mane rasti, nes prieš dvi 
dienas buvau užsukęs įteikti po kalėdinę dovaną: Arlynai - Bri- 
tų enciklopediją, Džeikui — dabitišką maudymosi kostiumėlį 
(Teesie ne mano, o Tavo valia, Kauliuk). 

Kai atvažiavau, Arlyna vis dar gimdė, o jos privačioje pala- 
toje siautė netvarka nuo atidarytų dviejų milžiniškų lagaminų, 
prigrūstų, kaip man pasirodė, vien kūdikio drabužėlių. Paste- 
bėjau mažiausiai trisdešimt vystyklų su išsiuvinėtais ant kiek- 
vieno dviem žaliais kauliukais; didelė dalis pižamų, marškinė- 
lių, kelnyčių ir mažyčių vaikiškų kojinaičių irgi buvo panašiai 
paženklintos. Man tai pasirodė labai prastas skonis ir pasa- 
kiau tai Arlynai, kai ją buvo surakinę gimdymo skausmai, bet 
kai ji liovėsi dejuoti (jinai teigė, kad skausmai buvę daugiau- 
sia malonūs), patikino mane, kad Kauliukas pasirinkęs vieną 
iš trijų variantų ir liepęs šitaip ženklinti. 

Mes trise šnekučiavomės apie viltis, siejamas su kūdikiu. Dau- 
giausia kalbėjo Arlyna. Ji pasakė davusi 215 tikimybių iš 216, 
kad kūdikį gimdys natūraliai ir kad maitins jį krūtimi — didžiu- 
liam jos džiaugsmui, Kauliukas patvirtino abu variantus. Vis dėl- 
to daugiausia ji plepėjo apie tai, kada reikės pradėti pratinti 
vaikelį sėdėti ant puoduko ir žaisti su kauliukais. 

— Turime pradėti anksti, - be perstojo kartojo Arlyna. - Ne- 
noriu, kad mūsų kūdikis būtų sugadintas visuomenės, kaip aš 
buvau sugadinta trisdešimt penkerius metus. 

— Vis dėlto, Arlyna, - pasakiau, - manau, pirmuosius dvejus 
ar trejus metus vaikas gali vystytis atsitiktinai ir nesinaudoda- 
mas kauliukais. 

— Ne, Lukai, tai būtų nesąžininga jo atžvilgiu, - atsakė ji. — 
Būtų tolygu neduoti jam saldainio. 

— Bet vaikas yra linkęs išreikšti visus menkuosius savo im- 
pulsus — bent jau kol pradeda eiti į mokyklą. Tada jį jau gali 
imti varžyti. 

— Gal, Lukuti, - atsakė ji, - bet jis matys, kaip ridenu kauliukus 
norėdama išsiaiškinti, katrą krūtį jam duoti, ar eiti pasivaikščioti, 
ar guldyti jį numigti, ir jausis nuskriaustas. Aš norėčiau... 

Bet jai užėjo tokie ilgi skausmai ir taip greitai po ankstes- 
nių, kad Džeikas iškvietė slaugytoją, ir ją išvežė į gimdyklą. 
Mudu su Džeiku koridoriumi sekėme jai įkandin. 

— Nežinau, Lukai, - viltingai žvelgdamas primerktomis aki- 
mis į mane po kurio laiko prašneko Džeikas. - Man rodos, šis 
kauliukų reikalas darosi nebevaldomas. 

— Man irgi taip atrodo, - atsakiau. 

— Gal mums, nerimo kamuojamiems suaugusiesiems, kau- 
liukai ir gerai, bet dėl dvimečių vaikų abejoju. 

— Sutinku. 

— Ji gali sukelti vargšui vaikeliui sąmyšį, kai jis dar nebus 
1gijęs įpročių, kuriuos reikėtų mesti. 

— Gerai sakai. 

— Vaikas užaugęs gali tapti keistuoliu. 

— Šventa tiesa. Negana to: galop jis gali pradėti maištauti 
prieš kauliukų gyvenimą ir pasirinkti nuolatinio susitaikymo 
su vyraujančiomis visuomenės normomis būseną. 

— Ė- tikrai. Manai, taip gali atsitikti? 

- Žinoma, - atsakiau. - Berniukai visados maištauja prieš 
motiną. 

Džeikas liovėsi Žingsniavęs. Sustojau šalia ir nuleidau akis į 
Jį: jis spoksojo į grindis. 

— Manau, retkarčiais paridenti kauliukus jam nepakenks, — 
tarė jis iš lėto. 

— Šiaip ar taip, kam tai rūpi? 

Džeikas dėbtelėjo į mane. 

— Nejaugi tau nerūpi tavo kūdikis? — paklausė jis. 

— Atmink, Džeikai, čia mūsų kūdikis, ne mano. Vien todėl, 
kad kauliukai liepė Arlynai pasakyti, jog aš esu tėvas, nebūti- 
nai toks esu. 

— Gerai sakai! 

— Gal iš tikrųjų tu esi tėvas, tik kauliukai liepė Arlynai pa- 
meluoti. 

— Taikliai pasakei, Lukai. 

— Kita vertus, gal tą mėnesį ji miegojo su keliom dešimtim 
vyrų ir nežino, kuris iš tikrųjų yra tėvas. 

Jis vėl nudelbė akis į grindis. 

— Ačiū, kad nuraminai, — tarė jis. 

— Taigi vadinkime jį mūsų kūdikiu. 

— Vadinkime jį jos kūdikiu. 


Septyniasdešimtas skyrius 


Gerbiamas daktare Rainhartai, 

jau daug metų esu Jūsų gerbėjas — nuo tada, kai perskai- 
čiau tą interviu žurnale Playboy. Jau beveik metai bandau 
praktikuoti kauliukų gyvenimą, bet susidūriau su keliomis 
problemomis. Tikiuosi, galėsite padėti man jas įveikti. Pir- 
ma: nežinau, ar iš tikrųjų būtina ir svarbu klausyti Kauliuko, 
kad ir ką jis sakytų. Turiu galvoje, kad kartais jis uždraudžia 
ką nors, ką aš labai noriu padaryti, arba išsirenka absurdiš- 
kiausią iš mano jam sugalvotų variantų. Aš įsitikinau, kad 
tokiais atvejais nepaklusdamas Kauliukui jaučiuosi nepapras- 
tai gerai, tarsi būčiau gavęs ką nors dykai. Kauliukas man 
ypač padeda daryti tai, ko noriu, o labiausiai - tvarkyti mer- 
gaites. Čia jis nepakeičiamas pagalbininkas, nes niekad nesi- 
jaučiu prasikaltęs, kai bandau ką nors padaryti ir man neiš- 
dega, nes taip man liepė Kauliukas. O kai pasiseka, irgi nesi- 
jaučiu kaltas, nes jeigu mergaitė pastoja, tai būna Kauliuko 
darbas. Bet kodėl Jūs nuolat sakote, kad reikia visuomet klau- 
syti Kauliuko? Ir kam vargintis plečiant sritis, kuriose Jis da- 
ro sprendimus? Man puikiai klostosi, bet aš matau, kad dau- 
gelis Jūsų teiginių kliudo man pasiekti tikslą - manau, su- 
prantate, ką turiu galvoje. 

Dar turiu Jums pranešti, kad iškilo rimtų keblumų, kai ma- 
no mergina ėmė naudoti kauliukus ir mudu išbandėme kai 
kuriuos iš tų kauliukų sekso pratimų. Sekso pratimai - geras 
dalykas, bet mano mergina vis kartoja, kad Kauliukas nelei- 
džia jai kurį laiką su manim susitikinėti. Kartais ji paskiria pa- 
simatymą ir neateina, o paskui suverčia kaltę Kauliukui. Ar 

negalėčiau nustatyti jai kokių nors taisyklių? Gal Jūs turit mer- 
ginų etikos kodeksą, kurį galėčiau jai parodyti? 

Be to, kita mergina, kurią supažindinau su kauliukų gyveni- 
mu, ėmė siūlyti galimybę, kad aš ją vesiu. Suteikiau šiam va- 
riantui tik vieno iš trisdešimt šešių tikimybę, bet ji reikalauja, 
kad ridenčiau kauliukus kaskart, kai mudu matomės. Kokia 
tikimybė, kad pralošiu, jei dar dešimt kartų nueisiu į pasima- 
tymą su ja? Viena iš dvidešimties? Jeigu įmanoma, prašom 
pridėti prie atsakymo tikimybių lentelę ar diagramą. 

Jūs turite gerų idėjų, bet, tikiuosi, rimčiau pagalvosite, ar 
nereikėtų sukurti specialių taisyklių kauliukų merginoms. Man 
darosi neramu. 

Nuoširdžiai Jūsų — 
Džordžas Dugas 


Septyniasdešimt pirmas skyrius 


— Gimė mergaitė, - šypsodamas lyg apsvaigęs pranešė Džeikas. 

— Žinau, Džeikai. Sveikinu. 

— Edgarina, - kalbėjo jis toliau. - Edgarina Ekstein. 

Jis pakėlė akis į mane. 

— Kas ją taip pavadino? 

— Neužduok kvailų klausimų. Kūdikis sveikas, Arlyna svei- 
ka, aš sveikas — štai kas svarbiausia. 

— Tu teisus, — pritarė jis. - Bet ar mergaitės irgi maištauja 
prieš motiną? 

— Štai ji, — atsakiau. 

Dvi slaugytojos pro mus nuvežė Arlyną koridoriumi į jos 
palatą ir, jai vėl įsitaisius lovoje, atnešė palaikyti kūdikį. Mu- 
du su Džeiku geranoriškai žiūrėjome. Kūdikis muistėsi ir šnypš- 
tė, bet daug nepasakė. 

— Kaip sekėsi, Arlyna? — paklausiau. 

— Kaip iš pypkės, - atsakė ji glausdama mergytę prie išbrin- 
kusių krūtų su plačiausia šypsena veide. Ji spoksojo į savo ma- 
žylę nepaliaudama šypsotis. 

— Argi ji kaip du vandens lašai nepanaši į Eleonorą Ruzvelt 
kūdikystėje? — paklausė ji. 

Mudu su Džeiku pasižiūrėjome į mažylę; manau, abu nu- 
sprendėme, kad Arlyna, ko gero, teisi. 

— Edgarina atrodo ori, - pasakiau. 

— Jai lemta tapti didžiu žmogumi, - bučiuodama kūdikiui 
pakaušį tarė Arlyna. — Jei tik to panorės Kauliukas. 

— Arba niekuo, - atsakiau. - Tik neversk jos ugdytis kokius 
nors įpročius, Arlyna. 

— Ketinu suteikti jai visišką laisvę, tik prieš ką nors daryda- 
ma turės ridenti kauliukus. 

— Dievuli brangus, - tarė Džeikas. 

— Aukščiau galvą, Džeikai, - apkabindamas jį pasakiau. — 
Nejaugi nesupranti, kad dabar, kaip mokslininkas, dedi pa- 
grindą kažkam, kas turės didžiulę mokslinę reikšmę? 

— Gal, - atsakė jis. 

— Kad ir kas išeis iš Arlynos muštruojamos Edgarinos, tai 
svarbu mokslui. Neturi reikšmės, ar ji bus genijus, ar psichi- 
kos ligonis — bus įrodyta kažkas nauja. 

Džeikas kiek atkuto. 

— Manau, tu teisus, — tarė jis. 

— Gal čia bus tavo įspūdingiausia studija po „Šešiabriaunio 
žmogaus atvejo“. 

Džeikas visas švytėdamas pakėlė į mane akis. 

— Ko gero, man reikėtų daugiau eksperimentuoti su kauliu- 
kų gyvenimu, - tarė jis. 

— Žinia, tau reikės pavadinimo, - kalbėjau aš toliau. 

— Tikrai privalai daugiau eksperimentuoti, - rėžė Džeikui 
Arlyna. - Edgarinos Ekstein tėvas turi būti visakraujis kauliu- 
kų Žmogus —- antraip aš jo išsižadėsiu ir jį sukompromituosiu. 

Džeikas atsiduso. 

— To nereikės, brangioji, - tarstelėjo jis. 

— „Atsitiktinio auklėjimo atvejis“, - pasiūliau aš. - O gal 
„Nuo vystyklų su Kauliuku“. 

Džeikas iš lėto papurtė galvą, paskui primerktomis akimis 
agresyviai dėbtelėjo į mane. 

— Nesivargink, Lukai. Ne tavo nosiai. Pavadinimas jau su- 
galvotas: „Užgaidos vaiko atvejis“. 

Jis atsiduso. 

— Knygą parašyti gali užtrukti ilgiau. 


Septyniasdešimt antras skyrius 


Saulė spigino, šildydama ir minkštindama mano mėsos kalną. 
Įsirangiau giliau į karštą smėlį; oda juto saulės spindulius lyg 
nesibaigiančias glamones. Linda gulėjo šalia, apsivilkusi biki- 
nį, graži; pro audeklo juostelę, kuri teoriškai turėjo būti mau- 
domuko liemenėlė, dangaus link veržėsi dailios jos krūtys tar- 
si du vaisiai, didėjantys ir susitraukiantys pagreitintame biolo- 
gijos filme apie augimo procesą. Ji skaitė Stendalio „Parmos 
vienuolyną“, ir mudu kalbėjomės apie grupinę kauliukų tera- 
piją, bet pastarąsias penkiolika minučių abu gulėjome tylėda- 
mi, mėgaudamiesi nuošaliu bekraščiu Bahamų paplūdimiu ir 
karštų saulės spindulių glamonėmis. Niujorke buvo vasaris, o 
čia — Vasara. 

— Ko tu iš tikrųjų nori, Lukai? — staiga paklausė Linda. Ka- 
dangi ant mano primerktų akių kampučių užkrito šešėlis, su- 
pratau, kad ji atsisėdo arba atsirėmė alkūne. 

— Ko noriu? — pasakiau ir susimąsčiau. Girdėdamas už tris- 
dešimties metrų ritmingai šniokščiančias bangas norėjau mau- 
dytis, bet mes tik penkiolika minučių teišbuvome krante ir vos 
spėjome nudžiūti. 

— Tikriausiai visko, — galop atsakiau. — Būti viskuo ir viską 
daryti. 

Linda viena ranka atmetė plaukus nuo veido ir tarė: 

— Koks tu kuklus! 

— Ko gero. 

Kiras įsklendė į mano regos lauką ir vėl pranyko. 

— Tu šiandien kažkoks nekalbus. Dar vienas kauliukų spren- 
dimas? 

— Tiesiog visą laiką mane ima miegas. 

— Šūdą aš patikėsiu. Taip nusprendė kauliukas? 

— Koks skirtumas? 

Ji tikrai sėdėjo, praskėtusi kojas, atsirėmusi ištiestomis ran- 
komis. 

— Kartais man knieti, ko fu nori, ne kauliukai... 

— Kas tas aš? 

— Tai ir noriu sužinoti. 

Atsisėdau mirksėdamas ir žiūrėdamas į vandenyną pro dunk- 
santį prieš mane smėlio kauburį. Be akinių mačiau vien dvi 
dėmes, gelsvai rudą ir mėlyną. 

— Nejaugi nesupranti? — atsakiau. - Šitaip „mane“ pažinti — 
vadinasi, mane riboti, sucementuoti mane į kažką nuspėjamą, 
panašų į akmenį. 

— Nešik kauliukų miltais! Tiesiog aš noriu pažinti tave tą, 
kuris yra minkštas ir nuspėjamas. Kaip galiu mėgautis būda- 
ma su tavim, kai jaučiu, jog bet kurią akimirką tu gali sukvai- 
lioti vien todėl, kad kauliukas atsitiktinai taip atsivers"? 

Atsidusau ir pasirėmiau alkūnėmis. 

— Jei būčiau sveikas, normalus meilužis, mano meilė galėtų 
bet kurią akimirką lygiai taip pat atsitiktinai išgaruoti. 

— Bet tada matyčiau, kad ta akimirka ateina, ir spėčiau nuo 
tavęs pabėgti pirma. 

Ji nusišypsojo. 

Staigiai atsisėdau. 

— Viskas gali akimirksniu išgaruoti. Ką bepaimtum! - pa- 
sakiau stebėtinai įtaigiai. — Tu, aš, labiausiai panaši į uolą 
asmenybė nuo Kalvino Kulidžo. Juk gali užklupti mirtis, 
neganda, neviltis. Gyventi įsivaizduojant, kad to negali atsi- 
tikti - beprotybė. 

— Bet, Lukai... - tarė ji uždėdama šiltą delną man ant pe- 
ties. - Gyvenimas juk liks daugiau ar mažiau toks pat, mes 
irgi. Jeigu... 

— Niekados! 

Ji nieko neatsakė, tik švelniai paslinko delną nuo mano pe- 
ties ant sprando ir ėmė kedenti man plaukus. Netrukus tyliai 
pasakiau: 

— Aš myliu tave, Linda. Tave mylintis „aš“ visados tave my- 
lės. Nieko nėra tikriau už tai. 

— Bet kaip ilgai išliks tas „aš“? 

— Amžinai, —- atsakiau. 

Jos delnas sustingo. 

— Amžinai? - labai tyliai paklausė ji. 

— Amžinai. Gal net ilgiau. 

Pasiverčiau ant šono, paėmiau jos delną ir pabučiavau. Žais- 
mingai šypsodamas pažiūrėjau jai į akis. 

Žiūrėdama į mane rimtu žvilgsniu, ji atsakė: 

— Bet tą mane mylintį „aš“ gali pakeisti nemylintis „aš“, ir 
pirmasis gali būti priverstas nuolatos gyventi pogrindyje neiš- 
reikštas? 

Nenustodamas šypsotis linktelėjau galvą. 

— Tave mylintis „aš“ norėtų viską sutvarkyti taip, kad visas 
likęs mano gyvenimas būtų pastovus ir laiduotų nuolatinį sa- 
vasties patenkinimą. Bet tai reikštų, kad dauguma kitų „aš“ 
visą laiką būtų palaidoti. 

— Bet nepriklausomai nuo ego esama natūralių troškimų ir 
iš šalies primestų veiksmų. Jei atsigultum ant manęs ir išbarš- 
kintum, tai būtų natūralus veiksmas; jei paklustum taip atsi- 
vertusiam kauliukui ir imtum atsiklaupęs smėlyje smaukytis — 
tai nebūtų natūralu. 

Nerangiai atsiklaupiau smėlyje ir pradėjau smaukti glaudes 
žemyn. 

— O varge! - tarė Linda. - Vis pakišu tą savo ilgą liežuvį! 

Bet aš nusišypsojau ir vėl užsitraukiau glaudes aukštyn. 

— Tu teisi, - pasakiau, pasislinkau arčiau ir natūraliai padė- 
jau galvą ant jos šiltos, minkštos šlaunies. 

— Tai kokie tavo natūralūs troškimai? Ko tau iš tikrųjų reikia? 

Tyla. 

— Noriu būt su tavim. Noriu saulės. Meilės, glamonių, buči- 
nių. [Pauzė] Vandens. Gerų knygų. Galimybės praktikuoti kau- 
liukų gyvenimą su žmonėmis. 

— Bet kieno bučinių, kieno glamonių? 

— Tavo, - atsakiau markstydamasis prieš saulę. - Terės, Ar- 
lynos, Lilės, Grego. Dar kelių kitų. Gatvėje sutiktų moterų. 

Ji nieko neatsakė. 

— Geros muzikos, galimybės rašyti, - dėsčiau toliau. — Ret- 
karčiais gero filmo, jūros. 

— Jaučiu... Hm! Tu net mažiau romantiškas, negu aš kadaise 
būdavau, ar ne? 

— Tik ne šis konkretus „aš“. 

— Bet vis tiek rimtai mane myli, - tarė ji, ir pakėlęs akis pa- 
mačiau ją besišypsant man iš viršaus. 

— Aš tave myliu, - atsakiau žiūrėdamas tiesiai į akis. Ilgiau 
negu minutę mes rimtai ir šiltai žvelgėme vienas į kitą. Tada ji 
švelniai tarė: 

— Eik tu šikt. 

Žiūrėjome į skraidantį ratu ir nardantį žemyn kirą. Linda 
buvo kažką besakanti, bet susilaikė. Pasukau galvą ir prispau- 
džiau lūpas prie vidinės šlaunies pusės. Ji buvo karšta ir sūri. 

Linda atsiduso ir nustūmė mano galvą į šalį. 

— Jei nenori, tai kam sketi kojas? — paklausiau. 

— Aš noriu skėsti kojas. 

— Ką gi, - atsakiau, įkišau galvą tarp jų ir karštai įsisiurbiau 
lūpomis į kitą šlaunį. Ji ėmė stiprokai stumti mano galvą, bet 
dabar aš laikiau ją apkabinęs viena ranka, tad nesileidau nu- 
stumiamas. 

Jos pirštai mano plaukuose atsileido. 

— Kai kurie dalykai yra natūraliai geri, o kiti nėra, - tarė ji. 

— Mmmmmum, - atsakiau. 

— Kartais kauliukų gyvenimas atitolina mus nuo to, kas yra 
natūraliai gera. 

— Mmmmmm. 

— Manau, kad tai labai negerai. 

Paleidau ją iš savo lūpų gniaužtų ir atsirėmęs alkūne įsitai- 
siau šalia. 

— Ar tas pamišėliškas vergijos sandėris, kurį sudariau su ta- 
vim, buvo natūralus ir geras dalykas? — paklausiau. 

— Tikriausiai, - šypsodama atsakė ji. 

— Visi visada daro tai, kas jiems atrodo natūraliai gera. Tai 
kodėl visi jaučiasi nelaimingi? 

Atsegiau jos bikinio liemenėlę ir nutraukiau nuo jos ant ant- 
klodės. Ant abiejų krūtų viršutinės dalies gulėjo po kauburėlį 
smėlio. Nubraukiau juos. 

— Ne visi jaučiasi nelaimingi, - atsakė ji. - Aš nesijaučiu ne- 
laiminga. 

— Jauteisi, kol nebuvai atradusi kauliukų gyvenimo. 

— Taip buvo todėl, kad mane nervino seksas. Dabar jis nebe- 
nervina. 

— Mmmmmm, - atsakiau jos kairės krūties pilna burna, de- 
šine ranka laikydamas kitą šiltą krūtį. 

— Kauliukas padeda įveikti kai kurias susierzinimo atmai- 
nas, — tarė ji, - bet manau, kad gal jo nebereikia. 

Atrijau krūtį, kelias sekundes palaižiau standų spenelį ir at- 
sakiau: 

— Manau, kad tu, ko gero, teisi. 

— Rimtai? 

— Žinoma. 

Atrišau bikinio kelnaites artimojoje pusėje. 

— Nesitariu su juo dėl daugelio dalykų, - paaiškinau. - Bet 
kai abejoju, man patinka klausti Kauliuko nuomonės. 

Atrišau bikinio kelnaites tolimojoje pusėje. 

— Bet kam vargintis? —- paklausė Linda. Dabar ji buvo įkišusi 
ranką man į glaudes, o kita smaukė jas žemyn. 

— Kiekvieną rytą auštant aš klausiu Kauliuko, ar dieną tartis 
su juo dėl visko, ar tik dėl svarbių dalykų, ar nesitarti jokiomis 
aplinkybėmis. Štai šiandien jis liepė man nesitarti su juo dėl 
nieko. 

— Vadinasi, net tavo bekauliukiškumas užpildytas Kauliuko? 

— Mmmmmmnnnnn. 

— Vadinasi, šiandien elgiesi natūraliai? 

— MmmmmmMmmmmm. 

— Tikiuosi, tau patinka valgyti smėlį nuo ten? 

— Mmmmmm. 

— Malonu, - atsakė ji. - Man patinka. Džiaugiuosi, kad man 
pasakei. Man patinka žinoti, kad tai, ką darai, yra natūralu. 

Atitraukiau galvą, kad įkvėpčiau oro, ir atsakiau: 

— Dauguma dalykų, kuriuos žmonės daro, nebūna natūra- 
lūs, kai jie tai daro pirmą kartą. Čia ir yra mokymosi esmė. Ir 
kauliukų gyvenimo esmė. 

— Mmmmmm, - atsakė ji. 

— Jeigu visuomet apsiribotume tuo, kas mums natūralu, bū- 
tume neūžaugos nykštukai — turint galvoje mūsų potencialą. 
Mes visuomet turime įtraukti naujas žmogaus veiksmų sritis, 
kad galėtume paversti jas natūraliomis. 

— Mmmmmm, - atsakė jinai. 

— Pakartok, - pasakiau. 

— Mmmmmnm, - atsakė ji. Virpesiai buvo gardus. 

— Tikiuosi, kauliukų valia tu ilgai būsi su manim, Linda. 

— Mmmmmmaširmmmm. 

— Aaaaa, - atsakiau ir panardindamas galvą pridūriau: — 
Mmmmmm. 

— Mmmmmm, - tarė ji. 

— MmmmMmmmmNnnnn. 

— Ehmm. 


Septyniasdešimt trečias skyrius 


Mūsų kauliukų centrai. Ak prisiminimai, tie prisiminimai! Ko- 
kie laikai buvo: dievai vėl žaidė vieni su kitais žemėje. Kokia 
laisvė! Koks kūrybingumas! Koks banalumas! Koks baisus cha- 
osas! Niekam nevadovavo žmogaus ranka, bet visus vedė di- 
dysis aklas Kauliukas, mylintis mus visus. Kartą, vos vieną kartą 
per savo gyvenimą, žinojau, ką reiškia gyventi bendruomenė- 
je, jaustis siekiant didesnio tikslo, bendro tavo draugams ir 
priešams. Tik savo eksperimentų su visiškai atsitiktine aplin- 
ka centruose (EVAAC) patyriau visišką laisvę — absoliutų su- 
krečiantį, neužmirštamą praregėjimą. Per pastaruosius metus 
dar nė karto neapsirikau akimirksniu atpažindamas tuos, ku- 
rie praleido mėnesį viename iš centrų, nors kai kurių anksčiau 
net nebuvau matęs. Užtenka mums žvilgtelėti vienam į kitą, ir 
mūsų veidai ima sprogte sprogti nuo šviesos, nuskardi mūsų 
juokas ir mes apsikabiname. Jei visi mūsų EVAAC bus užda- 
ryti, pasaulis nepermaldaujamai ims ristis žemyn. 

Manau, vienur ar kitur skaitėte tipiškus isteriškus Žiniasklai- 
dos rašinius apie juos: meilės kambarys, orgijos, smurtas, nar- 
kotikai, prie psichozių vedantis nervų pakrikimas, nusikaltimai, 
beprotystė. Žurnalas Time parašė gerą straipsnį apie mus, ob- 
jektyviai pavadintą „EVAAC kloakos“. Jame buvo rašoma: 


Žmonijos padugnės sugalvojo naują gudrybę: mote- 
lių tipo beprotnamius, kur leidžiama viskas. Eksperi- 
mentų su visiškai atsitiktine aplinka centrai (EVAAC), 
1969 metais įsteigti naivaus filantropo Horacijaus Dž. 
Viplio neva kaip terapijos centrai, nuo pat pradžių nesi- 

drovėdami ragino kelti orgijas, žaginti ir beprotiškai elg- 
tis. Centrų tikslas, pagrįstas prielaidomis kauliukų teori- 
jos, pirmą kartą išdėstytos psichiatro šarlatano Lucijaus 
M. Rainharto (Time, 1970 m. spalio 26 d.), yra išva- 
duoti klientus iš individualios tapatybės naštų. Atvyks- 
tančiųjų 30 dienų apsigyventi centruose prašoma atsisa- 
kyti vardų, įprastų drabužių, manierų, asmenybės bruo- 
žų, lytinių polinkių, religinių jausmų - žodžiu, savęs. 

Centrų gyventojai, vadinami „mokiniais“, didžiąją 
dalį laiko nešioja kaukes ir klauso kauliukų „įsakymų“ 
spręsdami, kaip leisti laiką ar kuo apsimetinėti esant. 
Tariami gydytojai dažnai paaiškėja besą mokiniai, eks- 
perimentuojantys su nauju vaidmeniu. Tariamai palai- 
kantys tvarką policininkai beveik visada būna moki- 
niai, žaidžiantys policininkus. Žolė, hašišas ir LSD siau- 
čia netramdomai. Orgijos kas valandą vyksta patalpo- 
se, vaizdžiai pavadintose „Meilės kambariu“ ir „Sky- 
le“. Pastaroji - visiškai užtamsintas kambarys čiužiniais 
nuklotomis grindimis, į kurį kauliuko užgaida moki- 
niai įšliaužia nuogi ir kuriame galima viskas. 

Viso to rezultatai nuspėjami: saujelė nesveikų žmo- 
nių jaučia puikiai leidžią laiką; saujelė sveikų žmonių 
išsikrausto iš proto, o kiti kažkaip išlieka ir dažnas jų 
bando save įtikinti neva „patyręs kažką reikšminga “. 

Praėjusią savaitę Kalifornijos valstijos Los Altos Hil- 
zo mieste „reikšmingas potyris“ baigėsi areštu Evelinai 
Ričards ir Maikui O 'Railiui. Porelė kauliukams parei- 
kalavus išsitaisė sau meilės puotą pievelėje priešais Sten- 
fordo universiteto Vitmoro bažnyčią, bet miestiečių ir 
policijos tai nenudžiugino. 

Stenfordo universiteto studentai, dažnai apsilankan- 
tys Hilzo EVAAC, dėl Kauliukų centro pasidalijo į dvi 
aršiai priešiškas stovyklas. Studentai Ričards ir O'Railis 

tvirtina nustoję nervintis po trijų savaičių viešnagės vie- 
tos centre. Tačiau Studentų draugijos pirmininkas Bo- 
bas Orlis, matyt, išreiškė daugumos studentų nuomo- 
nę sakydamas: „Troškimas atsikratyti savo tapatybės 
yra silpnumo požymis. Žmonija visuomet pakrikdavo, 
kai paklusdavo raginimams tų, kurie siūlo atsisakyti 
savasties, ego ir tapatybės. Centrai privilioja tuos pa- 
čius žmones, kuriuos vis giliau įtraukia narkotikų liū- 
nas. Vadinamoji kauliukų gyvensena tėra dar vienas 
lėtos savižudybės būdas tiems, kurie per silpni, kad iš- 
mėgintų patikimesnį.“ 

Savaitei baigiantis Palo Alto policija surengė antrą šiais 
metais kratą Los Altos Hilzo centre, bet visą laimikį su- 
darė dėžė su pormografiniais filmais, ko gero, sukurtais 
centruose. Centro vadovas Lorensas Teiloras teigia dėl 
kratų apgailestaująs vien todėl, kad jos palankiai rekla- 
muojančios centrą jaunimui. „Mes priversti kas savaitę 
atmesti šimtą prašymų. Mes nenorime atrodyti esą už- 
dara įstaiga, bet mums tiesiog stinga patalpų.“ 

Žurnalo Time reporteriai išsiaiškino, kad išgyvenu- 
siųjų viešnagę centre draugai ir artimieji visi kaip vie- 
nas nusiminę dėl to, kaip pasikeitė jų mylimi žmonės. 
„Neatsakingas, nenuspėjamas, destruktyvus, - šitaip sa- 
vo tėvą apibūdino devyniolikametis Džeikobas Bleisas 
iš Niu Heiveno, kai tas grįžo iš EVAAC Ketskile (Niu- 
jorko valstijoje). - Jį tuoj pat išmeta iš kiekvieno dar- 
bo, didžiąją dalį laiko jo nebūna namie, jis muša ma- 
no motiną ir dažnai atrodo apsinešęs, nors nieko ne- 
vartoja. Jis nuolatos juokiasi kaip koks beprotis.“ 

Juokas iš nieko, klasikinis isterijos požymis, yra vie- 
nas ryškiausių simptomų to, ką psichiatrai ima vadinti 
EVAAC liga. Daktaras Džeromas Rokmanas iš Čika- 
gos universiteto Medicinos centro praėjusią savaitę Pe- 

orijoje pareiškė: „Jei manęs kas nors būtų paprašęs su- 
kurti įstaigą, kuri visiškai sunaikintų žmogaus asme- 
nybę su visa jos prigimtine didybe - siekiais, dorovinė- 
mis dvejonėmis, atjauta kitiems ir nepakartojamo in- 
dividualumo pojūčiu - ko gero, būčiau sukūręs EVAA 
centrus. Rezultatai nuspėjami: apatija, nepatikimumas, 
neryžtingumas, maniakinė depresija, nesugebėjimas 
bendrauti, polinkis į socialinę destrukciją, isterija.“ 

Daktaro Polo Balberio iš Oksfordo miesto Misisipės 
valstijoje nuomonė dar griežtesnė: „Kauliukų terapijos 
praktika tiek EVAA centruose, tiek ir už jų ribų kelia 
didesnę grėsmę mūsų civilizacijai negu komunizmas. Jie 
griauna viską, kuo tiki Amerikos ir bet kuri kita visuo- 
menė. Juos reikia nušluoti nuo žemės paviršiaus.“ 

Santa Klaros apygardos teismo teisėjas Hobartas Ba- 
tonas bene geriausiai apibendrino daugelio žmonių 
jausmus, kai studentams Ričards ir O'Railiui pasakė: 
„Iliuzijos, dėl kurių žmonės tuščiai paaukoja savo gy- 
venimą, yra šiurpios. Strimgalviais puolantys prie nar- 
kotikų ir į EVAA centrus yra panašūs į lemingus, strim- 
galviais puolančius į jūrą.“ 

Ar į žiurkes, strimgalviais puolančias į kanalizaciją. 


Žurnalas Time rašė visiškai tiksliai - kiek leido grožinei litera- 
tūrai būtinos ribos. Per dvejus metus penki jo žurnalistai po 
mėnesį paviešėjo EVAA centruose. Straipsnio pagieža, ma- 
tyt, iš dalies atspindi tą faktą, kad trys iš leidinio pakalikų ne- 
grįžo į darbą redakcijoje. 

Nuo tada, kai Viplio, mano ir kitų KAULIUKŲ GYVENI- 
MO fondui paaukoti pinigai leido mums įsteigti pirmąjį Kau- 
liukų centrą, EVAA centrai keitė žmones. Jie naikino asme- 
nybę, kad klientai galėtų normaliai funkcionuoti pamišėliškoje 
visuomenėje. Viskas prasidėjo, kai suvokiau štai ką: daugeliui 

mokinių kauliukų terapija padeda negreitai todėl, kad ligi tol 
jie puikiai žinojo aplinkinius tikintis iš jų, jog jie elgsis nuosek- 
liai ir „normaliai“. Kai visą gyvenimą stengiesi pateisinti to- 
kius lūkesčius, dalinė laikinai laisva kauliukų grupių aplinka 
neprivers tavęs elgtis kitaip. Tik absoliučioje aplinkoje, kurio- 
je iš tavęs nieko nesitikima, mokinys pajunta laisvę, būtiną tam, 
kad galėtų pasireikšti daugybė menkųjų savasčių, žūtbūt besi- 
stengiančių išlikti. O tada, pamažėle pereidamas iš visiškai at- 
sitiktinės EVAAC aplinkos į mūsų „Pusiaukelės namus“, ga- 
lop į elgesio normų varžomą visuomenę, mūsų mokinys suge- 
bės propaguoti laisvą kauliukų gyvenseną apribojimų suvar- 
žytame pasaulyje. 

Kaip plėtojosi įvairūs centrai ir kokia mūsų teorija jie buvo 
grindžiami, bus smulkiai papasakota Džozefo Fainmano kny- 
goje „Kauliukų centrų istorija ir teorija“, kurią leidykla Ran- 
dom Press ketina išleisti 1972 metais. Geriausias atskiras pa- 
vyzdys, kaip centrams pavyksta pakeisti žmogų, pasiryžusį ne- 
sikeisti, pateiktas autobiografiniame daktaro Džeikobo Eks- 
teino pasakojime „Kubu pakelto nevėkšlos atvejis“. Pirmą kar- 
tą asmeninė Džeiko istorija buvo išspausdinta „Kauliuko sos- 
te“ (1971 m. balandžio mėn., t. 2, nr. 4, p. 17-33), bet ji bus 
perspausdinta jo rengiamoje spaudai knygoje „Į šipulius suby- 
rėjęs žmogus“ (Random Press, 1972 ). Vis dėlto, kad Skaityto- 
jas susidarytų bendrą vaizdą, Kauliukas pasiūlė cituoti netru- 
kus pasirodysiančią Fainmano knygą: 


Mokinys gali apsigyventi centre ne mažiau kaip trisde- 
šimčiai dienų. Pirma jis privalo išlaikyti egzaminą Žo- 
džiu ir įrodyti suprantąs pagrindines kauliukų gyvense- 
nos taisykles bei EVAAC sandarą ir tvarką. Jam liepia- 
ma ateiti į centrą be jokių asmeninių daiktų, rodančių 
jo tapatybę; gyvendamas centre jis gali vadintis kuo tik 
nori, bet visi vardai bus laikomi netikrais. [...] 

EVAA centrai skiriasi smulkmenomis. Kūrybos 
kambariuose Kauliukas dažnai liepia mokiniams su- 
galvoti naujus, geresnius mūsų atsitiktinės aplinkos 
elementus; šitaip buvo pakeista daug mūsų proce- 
dūrų ir patalpų. Kai kurios permainos buvo įdiegtos 
tik viename konkrečiame centre, kitos visuose. TA- 
čiau visi EVAA centrai yra panašūs į pirmąjį „Kau- 
liuko kūno“ kompleksą Kalifornijos pietuose. 

Nors atskiri centro kambariai pavadinti mokinių 
sugalvotais pavadinimais (pvz., Skylė, Dievo kamba- 
rys, Vakarėlių kambarys, Kambario kambarys ir pan.), 
įvairiuose centruose pavadinimai skiriasi. Esama dar- 
bo kambarių (skalbyklų, raštinių, terapijos kamba- 
rių, klinikų, kalėjimo, virtuvių), žaidimų patalpų 
(emocijų, vedybų, meilės, Dievo, kūrybos kambarių) 
ir gyvenimo kambarių (restoranų, barų, svetainių, 
miegamųjų, kino teatrų ir t. t.). Mokinys privalo kas- 
dien nuo dviejų iki penkių valandų skirti įvairiems 
kauliukų nurodytiems darbams: patiekti valgius, šluo- 
ti kambarius, kloti lovas, plakti kokteilius, atlikti po- 
licininko, psichiatro, kostiumininko, kaukių dirbėjo, 
ir t. t. vaidmenis. Visą tą laiką mokinys gyvena kau- 
liukiškai ir atlieka vaidmenis. 

Iš pradžių į pagrindinius etatus skyrėme nuolati- 
nius parengtus personalo narius: mažiausiai pusė 
„psichiatrų“ buvo tikri gydytojai; pusė policininkų bu- 
vo tikri personalo nariai; mūsų „administratorius“ 
buvo „tikras“ ir t. t. 

Vis dėlto per trumpą - vos trejų metų - gyvavimą 
nuolatinių centrų darbuotojų tolydžio mažėjo. Mes 
įsitikinome, kad jeigu centrų struktūra ir instrukcijos 
kruopščiai apgalvotos, jau trečią ar ketvirtą savaitę 

juose laikinai gyvenantys mokiniai gali atlikti pagrin- 
dines užduotis ne prasčiau negu nuolatiniai darbuo- 
tojai. Pastarieji kas savaitę keičia savo vaidmenis kaip 
ir laikini mokiniai, todėl šie niekada gerai nežino, 
kas yra personalo nariai, o kas ne. Personalo nariai 
žino, bet negali įrodyti, nes kiekvienas gali teigti esąs 
nuolatinis darbuotojas. Nuolatinių, parengtų darbuo- 
tojų EVAA centruose nauda yra ta, kad jie turi ge- 
bėjimų, o ne „autoritetą“. [Savo centre Vermonto 
valstijoje mes atlikome eksperimentą: vieną po kito 
atleidome nuolatinius darbuotojus, kol galop centras 
veikė be vienintelio parengto personalo nario: visas 
pareigas ėjo laikini mokiniai. Po dviejų mėnesių grą- 
žinome nuolatinius darbuotojus, ir šie pranešė, kad 
viskas klostosi taip pat chaotiškai kaip visada; per du 
mėnesius į centrą įslinko tik šiek tiek tvarkos ir siste- 
mos, O „visuomeninės padėties“ sąvoka per tą laiką 
visai išnyko. 

Mūsų sistemingoje anarchijoje [rašo Fainmanas| 
valdžia priklauso psichiatrams (daugelyje centrų va- 
dinamiems arbitrais) ir policininkams, kad ir kas jie 
būtų. Nustatytos taisyklės (jokių ginklų, jokio smur- 
to, jokių vaidmenų ar veiksmų, netinkamų konkre- 
čiam žaidimų kambariui, kuriame vaidini, ir t. t.) ir, 
jeigu jos pažeidžiamos, „policininkas“ nusives tave 
pas „arbitrą“, kad šis nuspręstų, ar siųsti tave į „ka- 
lėjimą“. Maždaug pusę mūsų „nusikaltėlių“ sudaro 
asmenys, kurie užsispyrę tvirtina esą tik vienas tikras 
žmogus ir nori grįžti namo. Kadangi toks vaidmenų 
atlikimas nederamas daugelyje darbų ir žaidimų kam- 
barių, jie turi būti baudžiami kalėjimu ir sunkiaisiais 
kauliukų terapijos darbais, kol gebės geriau funkcio- 
nuoti keliomis savastimis. Kitą mūsų nusikaltėlių dalį 

sudaro mokiniai, privalantys atlikti įstatymų pažeidė- 
jų vaidmenis, — nesvarbu, kad jų laužomi įstatymai yra 
keisti ir galioja tik mūsų kauliukų centruose. 

[Patekęs į sistemingos anarchijos aplinką mokinys, 
ginkluotas asmeniška savitų kauliukų pora, eina iš 
vieno kambario į kitą, nuo vieno vaidmens prie kito, 
iš vieno darbo į kitą: iš kokteilių vakarėlio į kūrybos 
kambarį, iš orgijos Skylėje į Dievo kambarį, iš be- 
protnamio į Meilės kambarį, paskui į prancūzišką res- 
toranėlį, tuomet padirbėja skalbykloje, paskui kalė- 
Valstijų prezidento sugulovu ir taip toliau, kaip užsi- 
geidžia jo paties vaizduotė ir Kauliukas.| 

Ne be pagrindo liūdnai pagarsėjusia Skyle dažniau- 
siai naudojasi mokiniai per pirmąsias dešimt dienų 
centre. Patalpa praverčia tiems, kurie giliai savyje slo- 
pina lytinius troškimus; visiška tamsa ir anonimišku- 
mas leidžia tokiam susikausčiusiam mokiniui vykdy- 
ti kauliukų sprendimus, kurių kitokiomis aplinkybė- 
mis niekaip nesiryžtų vykdyti. Viena stora, šlykšti mo- 
teris tris dienas iš eilės praleido Skylėje. Išeidavo tik 
pavalgyti, nusiprausti ir atlikti gamtinių reikalų. Ar 
ji per tas tris dienas pasikeitė? Negalėjai jos atpažin- 
ti! Ligi tol ji buvo vengianti žiūrėti žmogui į akis sto- 
rulė pakumpusiais pečiais. Po trijų dienų ji laikėsi 
išdidžiai, į visus Žiūrėjo Žaižaruojančiomis akimis ir 
trykšte tryško gašlumu. 

Be to, Skylė padeda atsikratyti žmogui būdingos 
lytinio kontakto su tos pačios lyties atstovais bai- 
mės. Visiškai tamsiame kambaryje dažnai būna ne- 
aišku, kas kam ką daro; kartais Žmogus mėgaujasi 
glamonėjamas, o paaiškėja, kad malonumą jam suke- 
lia tos pačios lyties atstovas. Kadangi Skylėje „viskas 

leidžiama“, žmogus ne savo valia gali dalyvauti lyti- 
niame akte, kuris iš pradžių kelia jam siaubą ir pasi- 
dygėjimą, bet dažnas įsitikina nejaučiąs jokio siaubo 
ar pasidygėjimo, kai suvokia, kad apie tai, kas įvyko, 
niekas nesužinos. 

[Skylėje mūsų mokiniai sužino, kad, nemirtingais 
Miltono žodžiais iš soneto savo aklai žmonai, „net 
tie, kurie tik atsigulę laukia, geram tikslui taip pat 
pasitarnauja“.| 

Iš pradžių visuose mūsų EVAA centruose pinigų 
nebuvo, bet netrukus iš naujo įsitikinome, kad mūsų 
visuomenėje pinigai, ko gero, labiau negu seksas kalti 
dėl mus kamuojančio nepasitenkinimo. Dabar nu- 
statėme tokią tvarką: ateidamas į centrą kiekvienas 
mokinys gauna tam tikrą pinigų sumą žaidimams. Su- 
mą iš šešių mokinio išvardytų variantų išrenka Kau- 
liukas. Taigi iš pradžių mokinys turi nuo nulio iki tri- 
jų tūkstančių dolerių, vidutiniškai — apie penkis šim- 
tus. Palikdamas centrą jis vėl turi ridenti kauliuką ir 
sužinoti, kurį iš tų pačių šešių variantų, jo siūlytų 
atėjus į centrą, pasirinks Kauliukas — šią sumą jis 
turi sumokėti už mėnesio viešnagę. Išeidamas jis gali 
pasiimti pinigus, kuriuos susitaupė, uždirbo ar pa- 
vogė, aišku, atskaičius iš jų aklai nustatytos sąskai- 
tos sumą. [...] 

Mokiniai gauna atlyginimą už centre atliekamą 
darbą. Šio atlyginimo dydis nuolat keičiamas, kad mo- 
kiniai būtų skatinami dirbti kai kuriuos nelabai ma- 
lonius darbus. 

Mokiniai, kurie Kauliuko sprendimu atėję į cen- 
trą negauna nė dolerio, turi elgetauti ar skolintis pi- 
nigų pirmajam valgiui. Kita išeitis - parsiduoti ir už 
tam tikrą kainą suvaidinti kam nors kokį vaidmenį. 

Prostitucija - kūno pardavimas siekiant suteikti ma- 
lonumą kitam - yra visiems mūsų centrams būdinga 
ypatybė. Ne todėl, kad tai lengviausias būdas gauti 
sekso — lytiškai pasitenkinti centruose galima už dy- 
ką daugybe lengvai prieinamų būdų - bet todėl, kad 
mokiniams labai patinka parsidavinėti ir turėti gali- 
mybę nusipirkti kitus. [Ko gero, tai ir yra pati kapi- 
talizmo dvasios esmė. 

Paskutines dešimt iš trisdešimties viešnagės dienų 
mokiniui leidžiama gyventi ir maitintis Pusiaukelės 
namuose - netoli EVAAC esančiame motelyje, kur 
dalį personalo sudaro [galbūt| centro darbuotojai, bet 
pagrindinis yra normalus mums prijaučiantis savinin- 
kas, pats nebūtinai kauliukžmogis [galbūt]. Moki- 
niams sunkiai sekėsi pereiti nuo centrų, kur niekas 
nieko iš tavęs nesitiki, prie mūsų visuomenės, kur esi 
įspraustas į siaurų lūkesčių rėmus, kol vienas pasiūlė 
tokius Pusiaukelės namus. [Išaiškėjo, kad gyvenimas 
motelyje, kur seksuali mergiotė gali būti kauliukų mo- 
kinė, žinanti, kad tik vaidina tam tikrą vaidmenį, bet 
gali būti ir normali vienos asmenybės mergina, gerai 
nežinanti, kad yra tokia, yra puikus būdas pereiti iš 
vienos aplinkos į kitą. Surūgusi padavėja gali būti „tik- 
ra“, didis rašytojas iš tikrųjų gali būti rašytojas ir t. t.) 

Taigi mokinys iš pasaulio, kuriame visi žino, kad 
visi vaidina, atsiduria pasaulyje, kur vos vienas kitas 
suvokia, kad visi tik vaidina. Mokinys jaučiasi esąs 
kur kas laisvesnis eksperimentuoti ir praktikuoti kau- 
liukų gyvenseną, kai žino, kad šalia esama [galbūt| 
kitų mokinių, kurie jį supras, negu galėtų jaustis nor- 
maliame sustabarėjusių lūkesčių pasaulyje. 

Mes tikimės, kad gyvendamas motelyje mokinys pa- 
darys du svarbius atradimus. Pirma: jis staiga suvoks, 

kad, ko gero, iš tikrųjų apsistojęs „normaliame“ mo- 
telyje ir kad jame negyvena kitų kauliukžmogių. Jis 
leips iš juoko. Antra: jis suvoks, kad visi kiti žmonės 
gyvena atsitiktinumo diktuojamą daugialypį gyveni- 
mą, nors patys to nežino ir visą laiką stengiasi tam 
priešintis. Jis vėl leips iš juoko. Džiugiai nusiteikęs 
jis pasuks į greitkelį trindamas kauliukus vieną į ki- 
tą, nelabai numanydamas, kad paliko visiškai atsi- 
tiktinės aplinkos iliuziją. 


Septyniasdešimt ketvirtas skyrius 


Rašant autobiografiją ne sykį tenka pačiam spręsti apie įvykių 
svarbą, o kai apie kauliukų gyvenseną rašo kauliukžmogis, to- 
kių sykių padaugėja n kartų. Ką įtraukti į knygą? 

Kauliukų centrų steigėjui - Kauliukas panoro, kad visus 1970 
metus skirčiau jų plėtrai, - nieko nėra svarbiau už ilgą, sunkią, 
sudėtingą virtinę veiksmų, kurių prireikė, kad kauliukų cen- 
trai būtų įkurti Ketskilo kalnuose; Vermonto valstijos Holbio 
mieste; Kalifornijoje („Kauliuko kūnas“), o pernai ir kitur. Ta- 
čiau kartais man atrodo, kad kur kas labiau verta aprašyti sa- 
vo seksualinius, meilės ir rašytojiškus nuotykius. 

Vis dėlto aš visada būtinai pasitariu su Kauliuku, ką daryti 
su kiekvienu svarbesniu savo gyvenimo tarpsniu ar įvykiu. Kau- 
liukas panoro, kad paskirčiau trisdešimt puslapių savo litera- 
tūrinių pastangų 1970 metų lapkritį Jo priimtam sprendimui, 
j0g turiu pamėginti ką nors nužudyti, užuot trisdešimtyje pus- 
lapių aprašinėjęs savo pastangas tais metais sukurti kauliukų 
centrus. 

Paklausiau Kauliuko, ar galiu įterpti keletą savo gerbėjų laiš- 
kų, ir Jis mielai sutiko. O straipsnį, kurį parašiau žurnalui Play- 
boy, pavadintą „Potencialus vyro pasileidimas“? Ne, - atsakė 
Kauliukas. Ar galiu smulkiai aprašyti savo ilgą, padriką, ne- 
nuspėjamą ir dažnai džiaugsmingą bendravimą su Linda Reik- 
man? Ne, tik ne šioje knygoje. Ar galiu parašyti apie savo kvai- 
las pastangas tapti revoliucionieriumi? Ne, - atsakė Kauliu- 
kas. O apie kauliukų sprendimą, kad turiu parašyti komišką 
keturių šimtų puslapių romaną apie seksą? Ne. Ar galiu vaiz- 
džiai papasakoti savo nemalonumus su įstatymų saugotojais, 

savo išgyvenimus, patirtus psichiatrijos gydykloje valstijos šiau- 
rėje, savo teismą ir ko prisižiūrėjau kalėjime? Taip, — atsakė 
Kauliukas, - jei užteks vietos. Ir taip toliau. 

Per savo margą karjerą sužinojau vieną dalyką: geri kūri- 
niai atsiranda nepaisant mano pastangų kontroliuoti tai, ką 
rašau, o ne dėl tų pastangų. Kai jaučiuosi Kauliukų Žmogumi, 
lengvai galiu rašyti beveik bet kuria Kauliuko pasirinkta for- 
ma, bet kai jaučiuosi esąs rimtas, ambicingas senų laikų Lu- 
kas, man iškyla tiek kūrybinių krizių, kiek sienų prieš akis Žiur- 
kei, bandančiai įveikti labirintą be išėjimo. Paklusnumas Kau- 
liukui reiškia, kad kassyk Kauliukui verčiantis racionalus, ryž- 
tingas Žmogus nežino, ką darąs, todėl jis teisingai elgsis, jei 
atsipalaiduos ir mėgausis tuo vaizdu. „Pats mediumas yra jo 
skelbiama žinia“, - kartą sakė garsus aiškiaregys Edgaras Kai- 
sas. Tai pasakytina ir apie mane. 

Nesustok, - buvo man įsakyta. Aš leidau savo rašikliui ir Kau- 
liukui daryti tai, apie ką vos pagalvojus man sukosi galva. Rie- 
dantis Kauliukas ir judantis rašiklis galvoja patys, 0 ego, meni- 
ninko sąžinės, stiliaus ar sistemos kišimasis paprastai rašymą 
tik apsunkina. Jei tos trukdančios jėgos pašalinamos, rašalas 
liejasi laisvai, tuštuma užsipildo, susidaro žodžiai; lape lyg mil- 
žinai iš slibinų dantų išdygsta visiškai susiformavusios idėjos. 

Aišku, kartais mintis ima trūkinėti, o turinys būna skysto- 
kas. Nukrypimų daugėja kaip ginklų taiką mylinčioje šalyje. 
Kartais man tenka perrašinėti atskiras vietas septynis ar aš- 
tuonis kartus. Bet žodžiai parašomi. Rašytojui tai teikia pasi- 
tenkinimą, ir nesvarbu, kas išėjo — geras kūrinys ar šlamštas. 

Kauliukiško rašymo pradžioje dažnai įveikdavau ilgą - trijų 
ar keturių minučių - krizę leisdamas kauliukams pasirinkti ku- 
rią nors iš atsitiktinių rašymo užduočių. Kiekvienas rašytojas 
turi ką pasakyti, kai stringa pagrindinė tema. Paprašykite ma- 
nęs parašyti apie demokratiją, obuolius, šiukšliavežius ar dan- 
tis, ir aš papasakosiu jums apie Kauliukų Žmogų. Taigi, jei 

mano rašinio pagrindinę upę pertvenkia, aš susirandu upelį, 
tvenkinį ar balą. Jei pasiseka, netikėtai atšniokščia potvynis, ir 
akies mirksniu aš grįžtu į savąją Misisipę. 

Net jeigu kauliukų padiktuotas mano žodžių srautas itin 
vykęs, man gali kilti mintis, kad vis dėlto tą konkrečią dieną 
turėjau parašyti kažką kita. Tačiau mes turime suvokti, kad 
kiekvienas žodis yra tobulas, net tie, kuriuos išbraukiame. 
Kai mano rašiklis juda po puslapį, rašo visas pasaulis. Šią 
akimirką visa žmonijos istorija bendromis jėgomis šios ran- 
kos judesiu parašė vienintelį tašką:. Kas jūs tokie, brangūs 
draugai, ir kas aš toks, kad priešinčiausi visai visatos praei- 
čiai? Taigi būkime išmintingi ir tarkime „taip“ sklandžiai ju- 
dančiam rašikliui. Kita vertus, jei Istorija, ta seniausia kau- 
liukų žaidėja iš mūsų visų, šitaip lieps, sakykite „ne“. Bet į 
mūsų „ne“ atsakykime „taip“. 

Akivaizdu, kad turiu papasakoti tūkstančius puslapių apie 
savo gyvenimą, jei pradėčiau jį skaičiuoti nuo lemtingosios die- 
nos, bet geriausiu atveju tegaliu pateikti atsitiktinius epizodus 
ir nuotrupas. 

Galop turiu pažymėti, kad mano gyvenimas skirtas susinai- 
kinti, todėl tais laikotarpiais, kai Kauliuko nurodymu dariau 
įprastus toli į ateitį nukreiptus dalykus — pavyzdžiui, steigiau 
kauliukų centrus, - kauliukiškos gyvensenos buvo mažiau ne- 
gu kitais. Norėdamas plėtoti EVAA centrus, turėjau būti sąži- 
ningas kaip kauliuko kubelis; turėjau pasikabinti savo medici- 
nos daktaro diplomą ant kaklo ir kas antrą dieną ar net kas- 
dien spirti prie sienos milijonierius, merus, miestų planavimo 
skyrių darbuotojus ir savo kolegas. Privalėjau būti doras kaip 
Džonas Lindsėjus — išskyrus trumpas anonimiškas keliones į 
įvairias vietas ko nors nužudyti, išžaginti, pavogti, nusipirkti 
kvaišalų ar padėti įvykdyti revoliuciją. 

Vis dėlto man kartais patikdavo ta užduotis. Aš turiu bur- 
žujaus verslininko kraujo, todėl man labai patinka mėgautis 

laisve pirkti ir parduoti, palaikyti ryšius su visuomene, vado- 
vauti komitetams, atsakinėti į žurnalistų ir pareigūnų klausi- 
mus. EVAA centrų steigimo darbas užsitęsė per ilgai, kad bū- 
tų patikęs mano savasties likučiams, bet aš vis daugiau kon- 
trolės ir užduočių perleidau Fredui Boidui, Džo Fainmanui ir 
Lindai (Dieve brangus, jei ne jos kauliukiškos pastangos, jo- 
kių centrų mes nebūtume įkūrę, o mūsų KAULIUKŲ GYVE- 
NIMO fondas būtų bankrutavęs). 

Nors man patiko vaidinti didžiąją dalį vaidmenų ir patinka 
apie juos visus rašyti, vienoje knygoje jie tiesiog netilps. Lai- 
mė, tikiu, kad Kauliukas tinkamai parinks įvykius, 0 jei ne, 
nuobodulio pjaunamas skaitytojas gali keletą kartų paridenti 
kauliukus ir leisti Kauliukui išrinkti vakarui naują knygą. 

Teesie Tavo valia, Kauliuk, o ne mano. 


Septyniasdešimt penktas skyrius 


Daktaras Džeikobas Eksteinas aiškina, kad į Kauliuko kūno 
kauliukų centro žaidimų kambarius iš pradžių reagavo su di- 
džiu pasipiktinimu. Jis nematė jokios prasmės demonstruoti 
iš jo reikalaujamą įsiūtį, meilę ir savigailą. Jis įsitikino negalįs 
atlikti pratimų. Užuot siutęs, jis tik niurzgėjo, vietoj meilės 
rodė širdingą bičiuliškumą, o vietoj savigailos nutaisė visiškai 
bejausmį veidą. Jis užsiminė nesuprantąs, ką galėtų reikšti sa- 
vigaila. Norėdamas padėti daktarui Eksteinui, mokytojas (tik- 
ras, o ne tik vaidinantis kauliukų mokytoją) spjovė jam į veidą 
ir nusišlapino ant ką tik išblizgintų batų. Daktaras Eksteinas 
reagavo bemat: 

— Kokių bėdų turi, drauguži? — ramiai paklausė jis. 

Tada mokytojas išėjo ir prikalbino panelę Merę Z, garsią 
televizijos ir kino aktorę, trečią savaitę gyvenančią atsitiktinį 
gyvenimą, ateiti ir pamėginti padėti daktarui Eksteinui išreikšti 
meilę. Apsirengusi gražią neryškių spalvų vakarinę suknią ir 
atrodydama net jaunesnė negu dvidešimt trejų, panelė Z spin- 
dinčiomis akimis, kukliai ištiesusi į priekį rankas, kiek įmany- 
dama švelnesniu balsu tarė daktarui E: 

— Prašau —- mylėk mane. Man reikia, kad kas nors mane my- 
lėtų. Būk geras —- mylėk mane. 

Daktaras E prisimerkęs į ją pažiūrėjo ir tarė: 

— Ar seniai atsirado šis poreikis? 

— Labai prašau, - maldavo Merė. - Man reikia tavo mei- 
lės. Noriu, kad mane mylėtum, noriu būti tau reikalinga. Būk 
geras. 

Vienos akies kamputyje sužvilgo ašara. 

— Ką aš tau primenu? - paklausė daktaras E. 

— Tik patį save. Man reikėjo tavo meilės visą gyvenimą. 

— Bet aš esu psichiatras. 

— Prašau: nebebūk psichiatru. Maldauju tavęs: vieną minu- 
tę - ne, tik dešimt sekundžių, duok man meilės. Be galo noriu 
pajusti, kaip apkabini mane savo stipriomis rankomis, pajusti 
tavo meilę... 

Merė stovėjo šalia daktaro E. Graži jos krūtinė kilnojosi 
nuo aistringo poreikio būti mylimai; ašaros dabar vilgė abu 
j0s skruostus. 

— Dešimt sekundžių? — paklausė daktaras Eksteinas. 

— Septynias sekundes. Penkias. Tris sekundes, vos tris se- 
kundes, prašau, maldauju, duok man savo meilės. 

Nedidukas daktaras Eksteinas stovėjo visas įsitempęs, jo vei- 
do raumenys tampėsi ir trukčiojo. Jo veidas ėmė rausti. Tuo- 
met trukčiojimas pamažu liovėsi ir išbalusiu veidu jis atsakė: 

— Negaliu to padaryti. Sąžiningumas, pasitikėjimas —- gerai, 
o kas yra meilė, nežinau. 

— Mylėk mane, prašau, mylėk. Aš... 

Mokytojas patraukė Merę į šalį ir pranešė, kad ji yra pagei- 
daujama viename iš meilės kambarių. Ji pasišokinėdama išėjo 
ir paliko daktarą E vis dar nepajėgiantį mylėti. 


Kadangi bejausmiams žmonėms sunkiausia patirti savigailos 
jausmą, mokytojas daugiau nesistengė išgauti iš daktaro E pa- 
grindinių emocijų ir nusivedė jį į vedybinių žaidimų kambarį. 

— Tu buvai neištikimas savo Žmonai... - tarė mokytojas. 

— Kodėl? - paklausė daktaras E. 

— Aš tik siūlau variantus. Tarkime, buvai jai ištikimas, bet... 

Mokytoją pertraukė žema, apkūnoka pusamžė moteris. Ji 
atžingsniavo prie daktaro Eksteino ir suriko jam į veidą: 

- Žalty! Parše! Gyvuly! Tu mane išdavei! 

— Luktelkit... - sumikčiojo daktaras E. 

— Tu su ta šliundra! Kaip tu galėjai?! 

Ji smarkiai trenkė jam į žandą ir vos nesudaužė akinių. 

— Jūs įsitikinusi? — traukdamasis atatupstas paklausė jis. — 
Kodėl jūs tokia susinervinusi? 

— Susinervinusi? Visas miestas kalba, ką tu ir ta kekšė išda- 
rinėjate man už nugaros. 

— Bet iš kur kas nors gali Žinoti apie tai, ko niekada... 

— Jeigu aš apie tai Žinau, vadinasi, visas pasaulis Žino. 

Moteris dar kartą vožė daktarui E, tik šįsyk kiek silpniau, ir 
apsiašarojusi susmuko ant sofos. 

— Nėra ko verkti, - prieidamas jos paguosti tarė daktaras E. — 
Neištikimybė yra menkniekis, nieko... 

— Aaaaaaaa! — ji pašoko nuo sofos, trenkė galva daktarui E 
į pilvą, ir tas persiritęs per krėslą užgriuvo ant telefono stale- 
lio ir šiukšlių dėžės. 

— Atleiskite! — suspigo daktaras E. Moteris užvirtusi ant jo 
nagais ėmė draskyti veidą. Jam šiaip ne taip pavyko nusiristi į 
šalį. 

— Šunsnuki tu! - rėkė moteris. - Žudike akmens širdimi! Tu 
niekada manęs nemylėjai. 

— Žinoma, nemylėjau, - stodamasis atsakė daktaras E. - Tai 
ko čia kelti tokį triukšmą? 

— Aaaaaaa! — užriko ji ir vėl puolė jį talžyti. 

Vėliau mokytojas bandė siūlyti daktarui E kitus galimus va- 
riantus. 

— Žmona buvo neištikima, tave išdavė geriausias draugas, 
tavo... 

— Kas dar naujo šiame pasaulyje? — paklausė daktaras Eks- 
teinas. 

— Tarkime, kvailai investavai ir praradai visus savo pinigus. 

— Niekados. 

— Kas niekados? 

— Aš niekados niekaip neprarasiu visų savo pinigų. 

— Pamėgink pasitelkti į pagalbą vaizduotę, Džimai. Kai... 

— Mano pavardė yra Džeikas Eksteinas. Kam man telktis į 
pagalbą vaizduotę? Jeigu aš nepraradęs ryšio su tikrove, kam 
man nuo jos atitrūkti? 

— Iš kur žinai, kad čia tikrovė? 

— Iš kur tu žinai, kad čia ne tikrovė? — atkirto daktaras E. 

— Bet jeigu kyla kokių nors abejonių, reikia eksperimentuo- 
ti su kitomis tikrovėmis. 

— Jokių abejonių man nekyla. 

— Aišku. 

— Klausyk, bičiuli, aš čia kaip stebėtojas. Man patinka Lu- 
kas Rainhartas ir aš noriu apžiūrėti jo įstaigą. 

— EVAAC nesuprasi, kol jame nepagyvensi. 

— Gerai, aš stengiuosi, bet nesitikėk, kad pasitelksiu į pagal- 
bą vaizduotę. 


Vėliau daktarą Eksteiną nusivedė į meilės kambarius. 

— Kokių meilės nuotykių nori patirti? 

— Ką? 

— Kokių sekso nuotykių norėtum? 

— A... - atsakė daktaras Eksteinas. - Gerai. 

— Kas gerai? 

— Gerai, aš patirsiu sekso nuotykį. 

— Bet kokie tave domina? 

— Visokie. Nėra skirtumo. 

Mokytojas padavė daktarui E sąrašą su galimais trisdešimt 
šešiais meilės vaidmenimis. 

— Ar čia esama tokių, kurie tau labai patrauklūs, ar tokių, 
kurių nenorėtum, kad būtų galimi variantai Kauliukui? — pa- 
klausė jis. 

Daktaras E peržvelgė sąrašą: „Tu nori, kad tave vergiškai 
pamylėtų...“ „Tu nori vergiškai pasimylėti su...“ „Tu nori, kad 
apie tave maloniai rėžtų sparną...“ „Tu nori maloniai rėžti 

sparną apie...“ „Tu nori būti išžagintas...“ „Tu nori išžaginti...“ 
„Tu nori Žiūrėti pornografinius filmus.“ „Tu nori stebėti kitus 
žmones besimylinčius.“ „Tu nori šokti striptizą.“ „Tu nori žiūrė- 
ti striptizą.“ „Tu nori būti kieno nors meilužė, prostitutė, erži- 
las, telefonu iškviečiama mergina, prostitutas, laimingai vedęs...“ 

Dauguma variantų siūlė pasirinkti, su kuo mylėtis: su jauna 
moterimi, su vyresne moterimi, su jaunu vyru, su vyresniu vy- 
ru, su vyru ir moterimi, su dviem vyrais ar dviem moterimis. 

— Ką visa tai reiškia? — paklausė daktaras Eksteinas. 

— Tiesiog išsirink tuos vaidmenis, kuriuos nori atlikti, suda- 
ryk sąrašą ir leisk kauliukams išrinkti, kurį vaidinsi. 

— Geriau išbrauk „išžaginti“ ir „būti išžagintas“. To pakan- 
kamai prisižiūrėjau santuokos kambaryje. 

— Gerai. Kokių dar bus pageidavimų, Filai? 

— Liaukis mane pravardžiuoti. 

— Atleisk, Rodžeri. 

— Geriau išmesk variantus su homoseksualistais. Gali pa- 
kenkti mano reputacijai, kai iš Čia išeisiu. 

— Bet niekas čia nežino, kas tu esi, ir niekados nesužinos. 

— Po perkūnais, aš esu Džeikas Eksteinas! Jau šešis kartus 
sakiau. 

— Žinau, Elijau, bet šią savaitę čia yra dar penki kiti Džeikai 
Eksteinai, tad aš nematau, koks skirtumas. 

— Penki kiti?! 

— Taigi. Ar nori su keliais susipažinti, prieš išbandydamas 
pirmą atsitiktinį sekso nuotykį? 

— Tikrai taip, velniai rautų. 

Mokytojas nusivedė daktarą E į kambarį, pavadintą Kok- 
teilių vakarėliu, kur sukiojosi minia žmonių ir buvo vaišinama 
gėrimais. Mokytojas paėmė kažkokį apkūnų poną už paran- 
kės ir tarė jam: 

— Džeikai, noriu supažindinti tave su Rodžeriu. Rodžeri, čia 
Džeikas Eksteinas. 

— Po paraliais! - sušuko daktaras Eksteinas. - Džeikas Eks- 
teinas esu aš! 

— Nejaugi? - atsakė apkūnusis ponas. — Aš irgi. Kaip džiu- 
gu. Malonu susipažinti, Džeikai. 

Daktaras E leido sau paspausti jam ranką. 

— Ar jau susipažinot su aukštu, liesu Džeiku Eksteinu? — 
paklausė apkūnusis ponas. - Be galo malonus vyrukas. 

— Ne, nesusipažinau. Ir nenoriu susipažinti. 

— Jis kiek nuobodus, bet to nepasakysi apie jauną ir raume- 
ningą Džeiką. Su juo būtinai turit susipažinti, Džeikai. 

— Taip, galbūt. Bet aš esu tikrasis Džeikas Eksteinas. 

— Kaip nuostabu! Aš irgi. 

— Turiu galvoje pasaulį už šio centro sienų. 

— Aš irgi turėjau tai galvoje. Kaip ir aukštas liesas Džeikas, 
jaunas raumeningas Džeikas ir ta graži mergina Džeikė Eks- 
tein. Visi iki vieno. 

— Bet aš iš tiesų esu tikrasis Džeikas Eksteinas! 

— Kaip nuostabu. Aš irgi iš tiesų esu... 


Džeikas atsisakė meilės nuotykio, atsikratė savo mokytojo ir 
nusprendė, kad jam reikia gerai pavakarieniauti. Jis buvo skai- 
tęs centro žaidimo taisykles, tad valgydamas užkandinėje Ži- 
nojo, kad padavėjos gali būti netikros, kad vyriškis, pardavi- 
nėjantis už prekystalio hašišą, gali būti banko prezidentas, ka- 
sininkė — garsi aktorė, moteris, sėdinti priešais - vaikų rašyto- 
ja, nors ji, sverdama beveik šimtą kilogramų, apsimetinėjo 
esanti Marlena Dytrich. 

— Tu varai man nuobodulį, mielasis, - tarė ji putliomis lūpo- 
mis maitodama cigaretę. 

— Tu pati netrykšti energija, brangioji, - paskubomis valgy- 
damas atsakė jis. 

— Kur čia pasidėjo visi vyrai? — nutęsdama žodžius kalbėjo ji- 
nai. — Man susidaro įspūdis, kad sutinku vien kažkokius diegus. 

— O aš —- vien žiežulas. Na ir kas? - atšovė Džeikas. 

— Atleiskit, kas jūs? 

— Aš esu Kasijus Klėjus ir užvošiu tau per dantis, jei neleisi 
man ramiai pavalgyti. 

Marlena Dytrich užsičiaupė, ir Džeikas valgė toliau. Pirmą 
kartą nuo tada, kai atėjo į kauliukų centrą, jam buvo smagu. 
Staiga jis pamatė į užkandinę įeinant savo žmoną su kažkokiu 
paaugliu. 

— Arlyna! - kilsteldamas nuo kėdės sušuko jis. 

— Džordžai! - riktelėjo ji. 

Marlena Dytrich nuėjo nuo stalo. Daktaras E laukė, kada 
prisės Arlyna, bet ši atsisėdo prie staliuko kampe su tuo pa- 
augliu. Suirzęs jis baigė valgyti ir priėjo prie jų staliuko. 

— Na, ką tu apie viską manai? — paklausė jisai jos. 

— Džordžai, susipažink su mano sūnum Džonu. Džonai, čia 
Džordžas Fleisas, klestintis naudotų automobilių pardavėjas. 

— Malonu susipažinti, — ištiesdamas liesą ranką tarė ber- 
niukas. 

— Klausykit, iš tikrųjų aš esu Kasijus Klėjus, - atsakė Džeikas. 

— Labai atsiprašau, - atsakė Arlyna. 

— Jūs praradot formą, - abejingai atsakė berniukas. 

Daktaras E paniuręs prisėdo prie jų. Jis labai norėjo, kad jį 
pažintų kaip psichiatrą Džeiką Eksteiną. Jis griebėsi naujos 
taktikos. 

— Kuo jūs vardu? — paklausė jis žmonos. 

— Marija, - šypsodama atsakė ji. - O čia mano sūnus Džonas. 

— Kur Edgarina? 

— Mano dukra namie. 

— O jūsų vyras? 

Arlyna susiraukė. 

— Deja, jis mirė, - atsakė ji. 

— Puikumėlis! — tarė daktaras E. 

— Kaip jūs drįstat?! — staigiai atsistodama riktelėjo ji. 

— Dovanokite. Mane sutrikdė triukšmas, — rankos mostu ra- 
gindamas žmoną sėstis tarė daktaras E. — Klausykit, jūs man 
patinkat. Jūs man labai patinkat. Ar negalėtume pabūti kartu? 

— Atleiskite, - tyliai atsakė Arlyna. - Bijau, kad žmonės ims 
plakti liežuviais. 

— Žmonės ims plakti liežuviais? Kodėl? 

— Jūs esat tamsiaodis, o aš baltoji, - paaiškino ji. 

Daktarui Eksteinui atvipo žiauna. Pirmą kartą per devynio- 
lika metų jis pajuto kažką, ką vėliau suprato galėjus būti savi- 


gaila. 


Septyniasdešimt šeštas skyrius 


Gimiau ir užaugau Amerikoje, todėl žudyti troškau visa savo 
esybe. Suaugęs beveik visada lyg Žaibiškai prisipučiantį balio- 
ną nešiojausi mintyse agresiją, tad virtinės žmogžudysčių, ka- 
rų ir epidemijų įvykdavo mano galvoje kaskart, kai kildavo 
kokių gyvenimiškų keblumų: taksistas bandė iš manęs per daug 
nulupti, Lilė mane sukritikavo, Džeikas paskelbė dar vieną ge- 
nialų straipsnį. Metai prieš man atrandant kauliukus Lilė žu- 
vo po kelio volu, per lėktuvo katastrofą, mirė nuo reto viruso, 
nuo gerklės vėžio, sudegė staiga užsiliepsnojus lovai, palindo 
po metro traukiniu ir nusinuodijo netyčia išgėrusi aršeniko. 
Džeikas iškeliavo į aną pasaulį, kai važiuodamas taksi įkrito į 
Ist upę, susirgęs smegenų augliu, nusižudęs, kai fondų biržą 
ištiko bankrotas, ir buvo nudurtas samurajaus kardu, kai vie- 
nam anksčiau jo išgydytam pacientui aptemo protas. Dakta- 
ras Manas neatlaikė širdies smūgio, apendicito operacijos, stai- 
gaus skrandžio veiklos sutrikimo ir negro žagintojo antpuolio. 
Visas pasaulis patyrė mažiausiai tuziną tikrų tikriausių bran- 
duolinių karų, tris neaiškios kilmės epidemijas, išnaikinusias 
visą žmoniją, ir vieną invaziją iš kosmoso, per kurią protinges- 
nės už mus būtybės pavertė nematomais visus, išskyrus keletą 
genijų. Aš, be abejo, taip sumušiau prezidentą Niksoną, kad iš 
jo liko kruvina beformė masė, šešis taksistus, keturis pėsčiuo- 
sius, šešis varžovus psichiatrus ir keletą įvairaus plauko mote- 
rų. Mano motiną užgriuvo sniego lavina - ką gali Žinoti, gal ji 
tebėra gyva. 

Kadangi esu amerikietis, žudyti turėjau. Joks save gerbian- 
tis Kauliukų Žmogus negali diena po dienos rašyti galimus 

variantus ir neįtraukti į juos Žmogžudystės ar tikro išžagini- 
mo. Tiesą sakant, aš ėmiau įtraukti kokios atsitiktinai parink- 
tos moters išžaginimą, skirdamas jam nedidelę tikimybę, bet 
kauliukai nekreipė į šį variantą jokio dėmesio. Nenoromis, ne- 
drąsiai, jausdamas, kaip mano didžioji draugė baimė atgijusi 
ima sukti žarnas, sugalvojau variantą „ką nors nužudyti“. Jam 
irgi skyriau nedidelę tikimybę — tik vieną iš trisdešimt šešių 
(dvi vienakės) — ir siūliau tris ar keturis kartus per metus. Kau- 
liukas nekreipė į ją dėmesio, bet vieną gražią bobų vasaros 
dieną, kai paukšteliai čiulbėjo krūmuose prie mano neseniai 
išsinuomoto vasarnamio Ketskilo kalnuose, kai rudens nugel- 
tinti lapai akinamai spindėdami šiureno vėjyje, o mažytė man 
neseniai dovanota skalikų veislės kalytė vizgino uodegą man 
prie kojų, kauliukai, gavę dešimt įvairių skirtingos tikimybės 
variantų, atsivertė dviem vienakėmis: „Pabandysi ką nors nu- 
žudyti.“ 

Pajutau veriantį nerimą, sumišusį su jauduliu, bet neturėjau 
nė krislelio abejonės, kad taip ir padarysiu. Palikti Lilę buvo 
sunku (nors dabar mane ima juokas, kad dėl to nerimavau), 
bet „ką nors“ nužudyti man atrodė ne sunkiau negu apiplėšti 
krautuvėlę ar banką. Jutau nerimą, nes mano gyvybei kilo grės- 
mė; jutau medžioklės jaudulį ir smalsumą: ką turiu nužudyti? 

Kai užaugi smurto aplinkoje, turi tą didelį pranašumą, kad 
visai nesvarbu, ką Žžudai: negrus, vietnamiečius ar savo moti- 
ną, nes jei tik gali sugalvoti priežastį, žudydamas jausies gerai. 
Vis dėlto būdamas Kauliukų Žmogus jutau privaląs leisti Kau- 
liukui išrinkti auką. Ridendamas kauliuką pasakiau: jei iškris 
nelyginis skaičius, nužudysiu kokį pažįstamą žmogų, jei lygi- 
nis — nepažįstamą. Kažkodėl pamaniau, kad Kauliukas mie- 
liau pasirinks nepažįstamą, bet jis atsivertė viena akimi - nely- 
ginis skaičius, taigi pažįstamas žmogus. 

Nusprendžiau, kad bus labai sąžininga, jei vienas iš žmo- 
nių, kuriuos galėsiu nužudyti, būsiu pats, ir kad mano vardas 

figūruos šalia kitų pretendentų. Nors „pažinojau“ šimtus žmo- 
nių, nemaniau, kad Kauliukas tikisi, jog aš ištisas dienas steng- 
siuosi prisiminti visus savo draugus, idant neatimčiau iš jų ga- 
limybės būti nužudytiems. Sudariau šešis sąrašus, kiekvieną iš 
šešių mano pažįstamų Žmonių. Lilę, Larį, Evę, Džeiką, savo 
motiną ir save įrašiau pirmus į kiekvieną iš tų šešių skirtingų 
sąrašų. Antrus įrašiau Arlyną, Fredą Boidą, Terę Treisę, Džo- 
zefą Fainmaną, Eleną Rait (naują to laikotarpio draugę) ir 
daktarą Maną. Trečiu numeriu įrašiau Lindą Reikman, profe- 
sorių Boglsą, daktarą Krumą, panelę Reingold, Džimą Frisbį 
(mano vasarnamio Ketskilo kalnuose savininką) ir Franką Os- 
terfladą. Ir taip toliau. Neišvardysiu jums visų trisdešimt še- 
šių, bet parodydamas, kad baisiausiai stengiausi įtraukti visus, 
pasakysiu, kad paskutinius šešis visuose sąrašuose pasirinkau 
iš šešių bendrų kategorijų: žmogus, pažįstamas iš verslo reika- 
lų; žmogus, su kuriuo susipažinau kokiame nors pobūvyje; žmo- 
gus, kurį pažįstu tik iš laiškų ar apie kurį esu skaitęs (pvz., 
kokia nors garsenybė); žmogus, kurio nemačiau pastaruosius 
penkerius metus; EVAAC mokinys ar personalo darbuotojas, 
dar neįtrauktas į šiuos sąrašus, ir žmogus, pakankamai turtin- 
gas, kad būtų pateisinama jį apiplėšti ir nužudyti. 

Tada atsainiai paridenau kauliuką, kad išsiaiškinčiau, iš ku- 
rio sąrašo jis išrinks auką. Kauliukas pasirinko antrą sąrašą: 
Laris, Fredas Boidas, Frankas Osterfladas, panelė Veliš, H. 
Dž. Viplis (filantropiškas kauliukų centrų geradarys) arba žmo- 
gus, su kuriuo susipažinau vakarėlyje. Nerimas plūstelėjo ma- 
no gyslomis it kokie nuodai, daugiausia nuo minties, kad galiu 
nužudyti savo sūnų. Mačiau jį vos vieną kartą nuo tos dienos, 
kai taip staiga palikau namus prieš penkiolika mėnesių; jis šO- 
ko į mano rankas, išskėstas su nuoširdžia meile, bet paskui 
iškart atšalo ir susigėdo. Be to, jis buvo pirmas kauliukų vai- 
kas pasaulio istorijoje, tad būtų apmaudu... Ne, ne - tik ne 
Laris. Bent jau tikėkimės, kad tai bus ne jis. Ir Fredas Boidas, 

mano dešinioji ranka, vienas iš rimčiausių kauliukų terapijos 
praktikų ir propaguotojų, žmogus, kurį labai mėgau. Dėl jo 
nereguliarių santykių su Lile žudyti jį ar Larį buvo itin nema- 
lonu; atrodė, kad turiu motyvą žudyti Fredą, ir tai kėlė dvigu- 
bai didesnį nerimą. 

Nerimas yra sunkiai apibūdinamas pojūtis. Spalvingi lapai 
už lango nebedžiugino akies, veikiau žvilgėjo, lyg būtų užfik- 
suoti pereksponuotoje spalvotoje juostoje. Paukščių čiulbėji- 
lės kalytė knarkė kampe lyg kokia pasileidusi sena kalė. Die- 
na atrodė apsiniaukusi, nors saulė, valgyomajame atsimušusi 
nuo baltos staltiesės, mane akino. 

Šiaip ar taip, Kauliukas laukė, kada jam patarnausiu. Ėmiau 
melstis: 

„O šventas Kauliuk, 

Tavo ranka iškelta ir tuoj bus nuleista, o aš tesu kalavijas 
joje. Valdyki mane. Tavo keliai mums nesuvokiami. Jei turiu 
paaukoti savo sūnų dėl Tavęs, mano sūnus mirs: mažesni die- 
vai negu Tu reikalavo to iš savo sekėjų. Jei privalau nusipjauti 
dešinę ranką, kad parodyčiau Tavo Atsitiktinės Galios Didy- 
bę, mano ranka nukris. Tu padarei mane didį savo įsakymais, 
padarei mane linksmą ir laisvą. Tu panorai, kad Žžudyčiau, ir aš 
žudysiu. Didysis Kūrėjau Kubeli, padėk man nužudyti. Išrink 
savo auką, kad aš galėčiau smogti. Parodyk, kaip aš, Tavo ka- 
lavijas, galiu atlikti užduotį. Tas, kursai bus pasirinktas, mirs 
šypsodamas, nes vykdys tavo užgaidą. 

Amen.“ 


Kauliuką mečiau ant grindų paskubomis, lyg jis būtų gyvatė. 
"Iriakė: mano pareiga nužudyti Franką Osterfladą. 


Septyniasdešimt septintas skyrius 


Iš „Bhagavadgytos“ 


Šitaip gailesčio apimtam Ardžunai, kurio akys buvo pritvin- 
kusios ašarų ir kurio mintys buvo didžiai neramios ir slogios, 
Viešpats Krišna tarė: 

— Kodėl tave apėmė ši prislėgta nuotaika šią sunkią valan- 
dą? Jos nepatiria kilnaus proto vyrai; ji neveda į dangų; žemė- 
je ji užtraukia gėdą, Ardžuna. 

Nepasiduok tokiam nevyriškumui, Ardžuna, nes jis tau ne- 
pritinka. Atsikratyk šito niekingo silpnavališkumo ir pakilk, 
priešų engėjau. 

Ardžuna atsakė: 

— Kaip aš galiu suduoti smūgį, Krišna, priešų žudike? Ge- 
riau gyventi šiame pasaulyje elgetaujant negu nužudyti kitą. 
[...| Mano pačią esybę pagavo gailestis. Mano galva suglumusi 
nuo laukiančios pareigos, todėl prašau Tavęs pasakyti, ką man 
daryti. 

Šitaip kreipęsis į Viešpatį Krišną, galingasis Ardžuna jam 
dar pasakė: „Aš nežudysiu“ ir nutilo. 

Jam, šitaip besiblaškančiam tarp dviejų kelių, Krišna ko ne- 
sišypsodamas bylojo štai ką: 

— Tujai sielvartauji dėl žmogaus, dėl kurio neturėtumei siel- 
vartauti, bet vis tiek kalbi apie išmintį. Išmintingi žmonės ne- 
sielvartauja dėl mirusiųjų ar dėl gyvųjų. 

Nebuvo tokio laiko, kai manęs nebuvo ar tavęs, nei tų žmo- 
nių valdovų, neateis ir vėliau toks laikas, kai mes nustosime 
buvę. 

Kai siela šiame kūne pereina per vaikystę, jaunatvę ir se- 
natvę, ji įgyja kitą kūną. Išminčiaus tai neglumina. 

Nesantieji neatsiras; esantieji nenustos buvę. Žinoki, kad 
tai, kas visu tuo persmelkta, yra nesunaikinama. Šios nekinta- 
mos būtybės niekas negali sunaikinti. Todėl, Ardžuna, priva- 
lai atlikti savo pareigą. 

Abu, tas, kuris mano žudąs, ir tas, kuris mano esąs žudo- 
mas, nesugeba suvokti tiesos: niekas nežudo, niekas nėra Žu- 
domas. Todėl, Ardžuna, privalai atlikti savo pareigą. 

Jis niekada negimsta ir jokiu metu nemiršta ar atsiradęs ne- 
nustoja buvęs. Jis yra negimęs, amžinas, nekintamas ir pirmykš- 
tis. Jis nežūva, kai nužudomas kūnas. Todėl žinodamas, koks 
jis yra, privalai nesisieloti ir atlikti savo pareigą. 

Pakelk savo kauliuką, Ardžuna, ir žudyk. 


(Suredaguota „Kauliuko knygai“) 


Septyniasdešimt aštuntas skyrius 


Beveik metai negirdėjau apie Franką Osterfladą ir nuoširdžiai 
nekantravau vėl su juo pasimatyti. Kurį laiką jis neblogai rea- 
gavo į kauliukų terapiją, pirma — mano vadovaujamas, paskui 
Fredo Boido mokinių grupėje. Kai patirdavo poreikį ką nors 
žaginti — berniuką ar mergaitę — savavališkas kauliukų spren- 
dimas išvaduodavo jį iš sunkios kaltės naštos, kuri paprastai 
lydėdavo tokį poelgį ir darydavo jį dar baisesnį. O pranykus 
kaltės jausmui jis pamatė, kad jam bemaž dingo troškimas ža- 
ginti. Aišku, aš prisispyriau, kad jis stengtųsi ką nors išžaginti, 
kai taip lieps kauliukai, nors ir būtų tam nenusiteikęs. Jam 
pavyko, ir tai, ką jis patyrė, sukėlė jam pasidygėjimą. Pagyriau 
jį, kad vykdo Kauliuko valią. Jis gerokai sumažino Žžaginimo 
galimybę tarp savo siūlomų variantų, o paskui visai jos nebe- 
siūlė. 

Jam patikdavo leisti pinigus kaip pakliūva, o paskui, didžiai 
mano nuostabai, jis vedė, kai šitaip nusprendė kauliukai. Ve- 
dybos akivaizdžiai nenusisekė. Tuo metu aš buvau dingęs iš 
pasaulio, bet iš Fredo Boido išgirdau, kad Frankas metė žmo- 
ną, kauliukų gyvenimą ir vėl keitė darbovietes kaip kojines. 
Mudu su Fredu nežinojome, ar Frankas vėl duoda valią savo 
agresyviems polinkiams kaip kadaise. 

Neturėjau jokio noro suvaržyti savo kauliukų gyvenimą pra- 
leisdamas jį visą už grotų, todėl turėjau viską nuodugniai su- 
planuoti. Savaitei nutraukiau darbą Ketskilo EVAAC ir išvy- 
kau „komandiruotėn“ į Niujorką. Sužinojau, kad Ostertladas 
gyvena savo senajame bute Ist Saide, už kokių keturių kvarta- 
lų nuo tos vietos, kur aš anksčiau gyvenau. Ak, tie prisimini- 

mai! Matyt, jis dirbo kažkokioje maklerių firmoje Volstrite ir 
kasdien nebūdavo namie devynias valandas. Kai sekiau jį pir- 
mą vakarą, jis ėjo pavalgyti, į kiną, paskui į diskoteką, namo 
grįžo vienas ir tikriausiai prieš miegą dar skaitė arba Žiūrėjo 
televizorių. 

Gana įdomus jausmas visą vakarą sekioti paskui žmogų, kurį 
ketini rytojaus dieną užmušti: stebėti, kaip jis Žiovauja, kaip 
suirzta negalėdamas rasti reikiamų monetų laikraščiui, kaip 
šypsosi apie kažką galvodamas. Apskritai paėmus, man pasi- 
rodė, kad Osterfladas ganėtinai nervingas ir įsitempęs - tarsi 
kas nors bandytų jį nužudyti. 

Ėmiau suvokti, kad nudaigoti žmogų nėra taip lengva, kaip 
visi šneka. Negalėjau slampinėti priešais Osterflado namą an- 
trą vakarą iš eilės: dėl stambaus sudėjimo pernelyg kritau į 
akis. Kada ir kur jį nužudyti? Jis buvo stambus, raumeningas 
vyras, bene vienintelis mano trisdešimt šešių žmonių sąraše, 
su kuriuo nebūčiau norėjęs susitikti tamsiame skersgatvyje po 
ką tik paleisto į jį netaiklaus šūvio. Atsivežiau savo trisdešimt 
aštunto kalibro revolverį, kurį tebeturėjau nuo tų laikų dar 
prieš kauliukus, kai svarsčiau savižudybės galimybę. Iš trijų 
metrų ar arčiau šaudžiau gana taikliai, bet nusprendžiau, kad 
Didįjį Franką galiu nukepti tik šūviu į galvą. Dar atsivežiau 
strichnino - jei pasitaikys proga, gal padės atlikti užduotį. 

Didžiausias keblumas buvo tas, kad jeigu nužudysiu jį bute, 
man bus nelengva pasprukti nepastebėtam. Ist Saido butuose, 
nuomojamuose už keturis šimtus dolerių per mėnesį, iš revol- 
verių šaudoma ne per dažniausiai. Jo name dirbo durininkas, 
liftininkas, galbūt samdytas apsaugininkas ir, ko gero, net ne- 
buvo laiptų. Nušauti Osterfladą gatvėje ar kokiame skersgat- 
vyje irgi buvo pavojinga: nors šaudoma čia buvo kur kas daž- 
niau, gyventojai paprastai būdavo ganėtinai smalsūs ir stebė- 
davo, kas vyksta. Tiesiog buvau per stambus, kad manęs nejįsi- 
dėmėtų. 

Staiga man toptelėjo, kad gyvendamas Niujorke Frankas Os- 
terfladas — ir visi kiti niujorkiečiai - per daugelį metų nė vie- 
nintelio kartelio nebūna toliau nei kokie septyni metrai nuo 
kito žmogaus. Paprastai trijų žingsnių spinduliu aplink jį bū- 
davo koks tuzinas žmonių. Jis neturėjo jokio privataus, atski- 
ro gyvenimo, niekados negalėjo būti visiškai vienas, medituo- 
ti, pats su savimi bendrauti, apmąstyti susidariusią padėtį ir 
būti nužudytas. Mane tai baisiai piktino. 

Laukti negalėjau: norėjau skubiai grįžti į Ketskilą ir toliau 
plėtoti Ketskilo kauliukų centrą, kad jo svečiai vėl pasijustų 
laimingi, linksmi ir laisvi. 

Kažkaip reikėjo išvilioti jį iš tirštai gyvenamo Manheteno. 
Bet kaip? Ar jį dabar domina berniukai? Ar mergaitės? Ar 
vyrai? Ar moterys? Ar pinigai? Ar kas dar? Kokiu kabliu ga- 
liu ištempti jį iš didmiesčio kloakos į gražų, atkampų rudens 
mišką? Kaip galiu sukliudyti jam niekam nepapasakoti vėl ma- 
ne mačius ir kad kažkur eis su manim? Vienintelis būdas, kurį 
miglotai įsivaizdavau — užkalbinti jį grįžtantį iš darbo, pakviesti 
vakarienės, paskui išvilioti iš miesto spontaniškai šovusia į gal- 
vą dingstimi, tuomet nušauti kokiame nuošaliame kaimo keliu- 
ke, už daugelio mylių nuo kito artimiausio žmogaus, bendrau- 
jančio su savimi. Sumanymas atrodė labai chaotiškas ir nepati- 
kimas, o aš buvau pasiryžęs įvykdyti gražų, švarų nusikaltimą, 
be jokių nesveikų emocijų, be maišaties, oriai, grakščiai, este- 
tiškai. Norėjau nužudyti taip, kad Agata Kristi neužsigautų ir 
liktų patenkinta. Norėjau padaryti tokį tobulą nusikaltimą, kad 
neįtartų niekas — nei nužudytasis, nei policija ir net aš. 

Aišku, toks nusikaltimas būtų neįmanomas, tad grįžau prie 
savo ankstesnio idealo: turiu nužudyti be maišaties, emocijų 
ar smurto, bet oriai, grakščiai ir estetiškai. Bent jau tiek turė- 
jau padaryti aukos labui. 

Bet kaip? Kauliukas težinojo. Aš tikrai neįsivaizdavau kaip. 
Teks tikėti, kad viskas susiklostys gerai. Turėsiu susitikti su 

Osterfladu ir laukti tinkamos progos. Dar nebuvau skaitęs, 
kad Agatos Kristi žudikas būtų šitaip elgęsis, bet turint vos 
dvidešimt keturias valandas man nieko kito neliko. 


— Frankai, vaikeli, - pasakiau kitą vakarą, kai jis išlipo iš taksi. — 
Seniai nesimatėm. Čia aš, tavo senas bičiulis Lu Smitas. Tik- 
riausiai mane prisimeni. Malonu vėl tave matyti. 

"Taksi nuvažiuojant iš visų jėgų paspaudžiau jam ranką ir, 
vildamasis, kad jis neištars mano pavardės durininkui girdint, 
apkabinau jį per petį, sukuždėjau, kad mus seka, ir pradėjau 
vesti į šalį. 

— Bet, daktare... 

— Turėjau tave pamatyti. Jie bando tave nudėti, - sušnabž- 
dėjau mums einant gatve. 

— Bet kas bando... 

— Papasakosiu viską vakarieniaujant. 

Jis sustojo už kokių dešimties metrų nuo savo namo. 

— Klausykit, daktare Rainhartai, aš... aš turiu svarbų... susi- 
tikimą šį vakarą. Atleiskite, bet... 

Sustabdžiau kitą taksi, ir jis sustojo prie šaligatvio geisda- 
mas mūsų istsaidiškų pinigėlių. 

— Pirma pavakarieniaukim. Iš pradžių reikia pasikalbėti. Kaž- 
kas bando tave nužudyti. 

— Ką?! 

— Greičiau lipk. 

Įlipus į taksi pirmą kartą gerai įsižiūrėjau į Franką Oster- 
fladą. Jo žandai buvo kiek labiau nudribę negu anksčiau, pats 
atrodė nervingesnis ir įsitempęs, bet gal iš mirties baimės. Jo 
plaukai buvo gražiai pakirpti ir sušukuoti, brangus kostiu- 
mas gulėjo nepriekaištingai, nuo jo sklido malonus kažkokio 
įspūdingo losjono po skutimosi kvapas. Jis darė klestinčio, 
daug uždirbančio, aukštuomenėje besisukiojančio galvažu- 
džio įspūdį. 

— Mane nužudyti? — paklausė jis spoksodamas man į veidą 
ir bandydamas išvysti jame pašaipią šypsenėlę. Dirstelėjau į 
savo laikrodį: be dvidešimt trijų minučių septynios. 

— Bijau, kad taip, - atsakiau. - Sužinojau iš savo kauliuk- 
žmogių, kad tave ketina nužudyti. 

Nuoširdžiai pažvelgiau jam į veidą. 

— Gal net šįvakar. 

— Nesuprantu, — tarė jis nusukdamas akis. - O kur mes da- 
bar važiuojam? 

— Į restoraną Kvinze. Ten labai geri užkandžiai. 

— Bet už ką? Kas? Ką aš padariau? 

Iš lėto purčiau galvą, o Osterfladas tuo metu nervingai spok- 
sojo į pravažiuojančias mašinas. Rodės, jis krūpteli kaskart, 
kai mums prie šono privažiuoja automobilis. 

— Frankai, tau nereikia nieko nuo manęs slėpti. Juk Žinai, 
kad esi iškrėtęs dalykų, kurie... na, galėjo įpykdyti kai kuriuos 
žmones. Kažkas sužinojo, kad tai tavo darbas. Jie ketina tave 
nužudyti. Aš esu čia tam, kad padėčiau. 

Jis nervingai žvilgtelėjo į mane. 

— Man nereikia jokios pagalbos. Pusę devynių turiu būti vie- 
noje vietoje. Pagalbos man nereikia. 

Piktai sučiaupęs lūpas jis spoksojo tiesiai prieš save į ne vi- 
sai menišką Antonijaus Rosko Felinio, mūsų taksi vairuotojo, 
nuotrauką. 

— Reikia, Frankai. Tavo mažutis susitikimas pusę devynių 
gali būti tavo pasimatymas su mirtimi. Verčiau leisk man eiti 
drauge. 

— Nesuprantu, - negalėjo atitokti jis. - Nuo kauliukų terapi- 
jos su jumis ir daktaru Boidu aš ne... aš nedariau nieko, už ką 
nebūčiau mokėjęs. 

— Aaaaa, - numykiau galvodamas, ką sakyti toliau. 

— Išskyrus su savo Žmona. 

— Kur, sakėt, tas restoranas? - sušuko Antonijus Roskas Feli- 
nis. Pasakiau jam. 

— O žmona mane paliko, duoda mane į teismą, ir jeigu mir- 
siu, ji negaus nė cento. 

— Bet tais ankstesniais laikais Harleme, Frankai... Gal jie 
sužinojo. 

Jis sudvejojo ir pažvelgė į mane iš baimės iššokusiomis ant 
kaktos akimis. 

— Bet dalį pinigų aš užrašiau Nacionalinei spalvotų žmonių 
pažangos rėmimo asociacijai, - guodėsi jis. 

— Gal žudikai to nežino, - atsakiau. 

— Ko gero, niekas nežino, - atsiduso jis. - Visai neseniai taip 
nusprendžiau. 

— Ir kada gi tu nusprendei? 

— Ką tik, prieš minutę. 

— Aaaa. 

Kurį laiką važiavome nekalbėdami. Osterfladas du kartus 
atsisuko pasižiūrėti, ar mūsų neseka, ir pranešė, kad seka. 

— Kokiu klausimu šis susitikimas šįvakar, Frankai"? 

— Ne jūsų reikalas, - bemat atšovė jis. 

— Frankai, bandau tau padėti. Galbūt kažkas mėgins tave 
nužudyti šį vakarą. 

Jis dvejodamas pažiūrėjo į mane. 

— Aš... aš turiu pasimatymą, - prisipažino jis. 

— Aaaaa. 

— Bet tai moteris, kuriai aš... kuri... jai patinka pinigai. 

— Kur turi su ja pasimatyti? 

— Ečė... Harleme. 

Jo akys viltingai nukrypo į šalia mūsų sustojusį autobusą, 
tarsi jame galėtų važiuoti civiliniais drabužiais persirengęs po- 
licininkas ar CŽV arba FTB agentas. Be abejo, visų ten buvo 
po keletą, tik prisišaukti jų Frankas nebūtų galėjęs. 

— Ar ji gyvena viena? — paklausiau. Buvo be dvylikos minu- 
čių septynios. 

— Ečėė... taip. 

— Kokia ji? 

— Šlykšti! — spjaute išspjovė jis. - Kūnas, kūnas, kūnas - žo- 
džiu, moteris, - pridūrė. 

— Aaa, - atsakiau nusivylęs. - Kaip manai, ar yra bent men- 
kutė tikimybė, kad ji gali būti prisidėjusi prie kokio nors są- 
mokslo? 

— Pažįstu ją tris mėnesius. Ji mano, kad esu profesionalus 
imtynininkas. Ne, ne. Ji baisi, bet ji ne... Ne, ji niekuo dėta. 

— Klausyk, - pasakiau pagautas įkvėpimo. - Šįvakar negali 
būti savo bute ar viešose vietose. Mes pavakarieniausim tame 
nuošaliame restoranėlyje, kurį žinau, o paskui galėsim pabūti 
pas tą tavo damą. 

— Jūs įsitikinęs ?.. 

— Jei kas nors ketina šįvakar tave nužudyti, gali manim pasi- 
kliauti. 


Septyniasdešimt devintas skyrius 


Vieną dieną eidamas per Kauliukų centrą Džeikas Eksteinas 
nugirdo dviejų žmonių pokalbį. 

— Suvaidink man geriausią savo vaidmenį, - tarė pirmas. 

— Visi mano vaidmenys geriausi, - atsakė antras. — Neišvysi 
mano poelgiuose nė menkiausio, kuris nebūtų geriausias. 

— Čia pasipūtimas, — tarė pirmas. 

— Čia kauliukiška gyvensena, - atsakė antras. 

Išgirdus šiuos žodžius, Džeikui Eksteinui nušvito protas. 


Iš „Kauliuko knygos“ 


Aštuoniasdešimtas skyrius 


Važiuojant į Harlemą su Franku Osterfladu po mūsų nuobo- 
džios vakarienės mažai kam žinomame Kvinzo restoranėlyje, 
man dingtelėjo, kad galiu pamėginti jį nuknekcinti nusivežęs į 
kokį menkai apšviestą užkampį, kur gangsteriai atsiveža nu- 
daigoti savo mažiau dalingus draugužius, bet jokių menkai ap- 
šviestų užkampių nežinojau. Be to, ėmiau nerimauti, kad Os- 
terfladas gali nukreipti savo paranojiškus polinkius į mane ir 
užpulti. 

Tą vakarą atvažiavome į Osterflado „merginos“ daugiabutį 
trisdešimt keturios minutės ir kelios sekundės po aštuonių. 
Namas buvo kažkur tarp 143-iosio0s ir 145-0si0s gatvių, kur 
tiksliai, taip ir nesužinojau. Mano auka sumokėjo taksistui — 
šis atrodė pasipiktinęs, kad atsidūrė kažkokiame nykiame už- 
kaboryje, o ne prie „Hiltono“ viešbučio ar Parko prospekte. 
Niekas prie mūsų neprisiartino, kol mes nužingsniavome ko- 
kius dešimt metrų nuo šaligatvio iki baigiančio sugriūti ele- 
gantiško daugiabučio durų, nors jutau, kad dešimtys tamsių 
veidų stebi mus tirštoje prieblandoje. 

Kėblinome laiptais į trečią aukštą kaip žmogus ir jo šešėlis; 
aš vis čiupinėjau savo revolverį, o Osterfladas vis įspėdavo ma- 
ne žiūrėti sau po kojomis. Iš buto pirmame aukšte sklido šuo- 
liuojančių arklių kanopų bildesys ir šauksmai, iš buto antrame 
aukšte - laibas, isteriškas moters juokas, bet trečiame aukšte 
buvo tylu. Osterfladui beldžiant į duris griežtai priminiau, kad 
esu Lu Smitas, profesionalus imtynininkas kaip ir jis. Tuo me- 
tu nesuvokiau, kaip neįtikėtina, kad iš dviejų profesionalių im- 
tynininkų, atėjusių merginti damos, vienas vilki nepriekaištin- 

gais prabangioje parduotuvėje pirktais drabužiais, o kitas ap- 
sirengęs kaip skatiko kišenėje neturintis banditėlis. 

Prie durų priėjo pusamžė pagurkliuota storulė šiurkščiais 
plaukais ir žvalia šypsena. Į negrę ji menkai panėšėjo. 

— Esu Lu Smitas, profesionalus imtynininkas, - bemat išrė- 
Žiau ištiesdamas ranką. 

— Tai jums gerai, - atsakė ji, praėjo pro mus ir nukrypavo 
laiptais žemyn. 

— Ar Džina namie? — jai pavymui sušuko Ostertladas, bet 
storulė nudrožė nekreipdama dėmesio. 

Nedideliu koridoriumi nusekiau jam įkandin į ganėtinai di- 
delę svetainę. Į akis pirmiausia krito milžiniškas televizorius, 
stovintis prie sienos tiesiai priešais ilgą danų moderno stiliaus 
sofą. Visos grindys buvo užtiestos kilimu, storu, minkštu ir gra- 
žios gelsvai rudos spalvos, tik su daugybe dėmių priešais tele- 
vizorių ir sofą. Bėgančio vandens teškenimas sklido iš kamba- 
rio dešinėje. Iš to, kad beveik viskas ten buvo balta, atrodė, 
kad tai virtuvė. Osterfladas sušuko ton pusėn: 

— Džina!? 

— Aš čia, — pasigirdo šaižus moters balsas. 

Kol prisimerkęs Žiūrėjau į dvi fotografijas ant vienos sienos — 
kaip man pasirodė, Dieve padėk, boksininko Cukriuko Rė- 
jaus Robinsono ir Alo Kaponės - į kambarį įėjo moteris ir 
atsistojo prieš mus. Ji buvo jauna, apkūni tamsiaplaukė vaiko 
veidu. Didelės rudos akys spinduliavo nekaltybę, o jos tamsi 
oda buvo nepriekaištingai lygi. 

— Kas čia toks? — šaltai spygtelėto ji. Nors balsas buvo laibas 
kaip vaiko, jame buvo justi cinizmas, visiškai nederantis su vai- 
kišku veideliu — tarsi ji būtų norėjusi žinoti, kokia jai iš to bus 
nauda. 

— Čia daktaras Lukas R... 

— SMITAS! - surikau. - Lu Smitas, profesionalus imtyni- 
ninkas. 

Prisiartinau prie jos ir ištiesiau ranką. 

— Džina, - atsakė ji šaltai; jos delnas buvo be gyvybės ženklų. 

Nuėjusi pro mus į svetainę ji per petį paklausė: 

— Vyručiai, ar norit išgerti? 

Abu paprašėme škotiško viskio. Kol ji klūpėjo, o paskui sto- 
vėjo priešais gausiai gėrimų prikrautą spintelę kampe į kairę 
nuo televizoriaus, mudu su Osterfladu sėdėjome priešinguose 
sofos galuose. Jis spoksojo į pilką neįjungto televizoriaus ek- 
raną, aš - į rudos odos mini sijonėlį ir glotnias gelsvai rudas 
Džinos kojas. 

Ji priėjo ir padavė mums po stiklą neskiesto škotiško viskio 
su ledukais. Žiūrėdama man į akis tuo su visa jos išvaizda ne- 
derančiu nekalto vaikučio veidu, ji šaltai paklausė: 

— Nori to paties kaip jis? 

Atsigręžiau į Osterfladą. Jis buvo nudelbęs akis į kilimą ir 
atrodė rūškanas. 

— Ką turi galvoje? — paklausiau vėl atsigręždamas į ją. Ji 
vilkėjo gelsvai rudą susagstomą nertinį su V formos iškirpte; 
besiveržiančios iš po jo krūtys blaškė man dėmesį. 

— Ko čia atėjai? — paklausė ji neatitraukdama nuo manęs 
akių. 

— Aš tik senas draugas, - atsakiau. - Noriu tik pasižiūrėti. 

— A, tu iš tų, - atsakė ji. - Penkiasdešimt žalių. 

— Penkiasdešimt žalių?! 

— Girdėjai, ką sakiau. 

— Aišku. Matyt, bus tikras spektaklis. 

Vėl atsigręžiau į Osterfladą - šis tebespoksojo į tik pasąmo- 
ne suvokiamą spektaklį ant kilimo. 

— Aš dar pagalvosiu, —- pridūriau. 

— Norėčiau dar vieno, - tarė Osterfladas ir nudelbęs akis 
ištiesė ilgą, gražaus švarko rankove aprengtą ranką su savo 
stiklu, kuriame dar buvo likę du ledo kubeliai. 

— Pinigus, - atsakė ji nesijudindama iš vietos. 

Jis išsitraukė piniginę ir ištiesė keturis neaiškaus nominalo 
banknotus. Ji neskubėdama prie jo priėjo, paėmė banknotus, 
kiekvieną kruopščiai apčiupinėjo, paskui paėmė jo stiklą ir vėl 
dingo virtuvėje. Ji judėjo kaip mieguista leopardė. 

Nežiūrėdamas į mane Osterfladas tarė: 

— Ar negalėtum pasaugoti už buto durų? 

— Negaliu rizikuoti. Gal žudikas jau bute. 

Jis pakėlė akis ir nervingai apsidairė. 

— Rodos, sakei, kad tavo mergina šlykšti? — paklausiau. 

— Be galo, - atsakė jis ir nusipurtė. 

Šlykštusis kūnas kūnas kūnas grįžo, sutaisė Osterfladui an- 
trą gėrimą ir pripildė savo stiklą. Aš iš savo tik gurkšnojau, 
pasiryžęs išsaugoti budrų protą iki švarios, estetiškos tiesos 
akimirkos. Mano laikrodis rodė be dvylikos minučių devynias. 

— Klausyk, misteri, - vėl atsistojusi prieš mane tarė Džina. — 
Penkiasdešimt žalių - arba nešdinkis lauk. Čia tau ne advoka- 
to laukiamasis. 

Na ir balselis! Ak, kad ji negalėtų prasižioti! 

— Aišku. 

Atsisukau į savo draugą. 

— Žinai, duok jai penkiasdešimtinę, Frankai. 

Jis antrą kartą išsitraukė piniginę ir išsiėmė vieną bankno- 
tą. Džina jį apčiupinėjo ir įsikišo į miniatiūrinę savo miniatiū- 
rinio odinio sijonėlio kišenėlę. 

— Gerai, — tarė ji. - Pradėkim. 

Jinai priėjo prie televizoriaus, įjungė, rūpestingai ėmė su- 
kioti rankenėles ir nustatė gana stiprų garsą. Kai pasitraukė 
nuo ekrano, trys jaunuoliai trūkčiojo garsiai grodami kažko- 
kią ritmingą melodiją. Visas pasaulis ją puikiai žinojo, ir net 
aš vos neatpažinau. 

Aš moku už tai penkiasdešimt žalių? Ne. Moka Osterfla- 
das. Lengviau atsidusau. 

— Ar norėsi šį vakarą hašo? — paklausė ji Osterflado. Šis 
mąstė spoksodamas į savo iki pusės nugertą stiklą. 

— Norėsiu, - atsakė jis. 

Šį kartą iš virtuvės Džina grįžo nešina nedidele pypke, ma- 
tyt, gerai prikimšta, nes kai padavė Osterfladui, šis bemat ją 
užsidegė. 

Jis perdavė pypkę jai, ji giliai užtraukė dūmą ir atsisėdo ant 
sofos tarp mudviejų. Atsilošusi nugara į atkaltę ji ištiesė ranką 
ir padavė pypkę man. Kažkur buvau skaitęs, esą JAV jūrų pės- 
tininkai įsitikino, kad marihuana ir hašišas puikiai padeda at- 
likti užduotis, tad smagiai įkvėpiau ir grąžinau jai pypkę. 

Kiekvienam iš mūsų po tris ar keturis kartus patraukus, pyp- 
kė lyg ir užgeso, bet kol Žiūrėjau, kaip televizoriaus ekrane 
gražus, nuoširdus amerikietis tvatina šlykštų lotynų amerikie- 
tį, man po nosimi pasirodė kuo gražiausiai uždegta pypkė. Grą- 
žinau ją Džinai neišpūsdamas oro iš plaučių. Nusišypsojau jai. 
Didelės rudos akys graudžiai ir nekaltai žvelgė į mane iš švel- 
naus kūdikiško veiduko. Kad ji tik nepravertų burnos! Kas ji — 
negrė ar italė? 

Per antrą ratą ketvirtą kartą pešant dūmą man ne juokais 
amerikietis susiraukęs kalba vairuodamas savo džipą su reak- 
tyviniu varikliu, paskui po nosimi pražysta brangakmeniais iš- 
puošta pypkė, įkvepi... Šį kartą grąžinant jai pypkę magėjo vėl 
nusišypsoti, viliantis, kad visas šis spektaklis jai irgi patinka; 
susidomėjęs Žiūrėjau, kaip ji įsikiša kandiklį į burną, paskui 
Osterflado ranka išdygsta prieš akis jai po pat smakru, it koks 
aštuonkojis įsikimba į Džinos nertinio iškirptės atlapą, paskui 
lyg sulėtintame kine lekia į šalį, ir sagos pažyra ant svetainės 
kilimo tarsi kulkosvaidžio šovinių tūtelės. Džina nesustodama 
traukė dūmą, paskui grąžino pypkę man įsmeigtomis į lubas 
akimis. Su malonumu žiūrėjau į pypkę tirdamas netikrų bran- 
gakmenių nėrinius galvutės išorėje, dirstelėjau į juodą, pana- 
šų į medžio anglį gniužulėlį viduje ir su malonumu giliai už- 
traukiau. Dabar pastebėjau, kad Amerikos televizijos ir radijo 

transliacijos korporacija rodo „CŽV veikia“ - naują nuotykių 
serialą; pasibaigus Johnson 's kūdikių pudros reklamai, du rimti 
amerikiečiai —- vieną jų prisiminiau matęs anksčiau - ėmė kal- 
bėti apie raudonųjų sąmokslą triūsiančių valstiečių fone. 

Kai tingiai pasisukau paduoti pypkės Džinai, toji sėdėjo vi- 
sai kaip iki tol, atlošusi galvą į sofos atkaltę, įsmeigusi akis į 
lubas. Vienintelis skirtumas buvo tas, kad dabar nuo liemens 
iki viršaus ji buvo nuoga. Krūtys pūpsojo ant krūtinės lyg du iš 
medaus nulipdyti kalneliai; abiejų apvalių medaus kalvų vir- 
šūnes puošė dailios iš rudojo cukraus išlietos karūnos. 

Neužtraukusi dūmo ji perdavė pypkę kitapus jos sėdinčiam 
Osterfladui. Pypkė nulėkė ant svetainės grindų, virš sagų, ner- 
tinio ir liemenėlės: jis tvojo jai per ranką. 

— Stokis, — paliepė Osterfladas. 

Iš lėto, lyg pasisotinusi leopardė, ji atsistojo. Dabar Oster- 
fladą mačiau. Apsiblaususiomis akimis jis spitrėjo į ją bejaus- 
miu veidu. Su pilku švelnios medžiagos kostiumu jis atrodė 
tvarkingai. 

— Gyvate, - tarė jis vangiai. - Ak tu gyvate perkepusia pize. 

Šypsojausi sau nieko negalvodamas ir atsilošęs su estetiška 
palaima tyrinėjau Džinos dešinės krūties linkį. Krūtis grakš- 
čiai styrojo priešais dešinę jos ranką tartum išlendančio iš už 
stačios uolos laivo pirmagalys. Rimtas amerikietis agresyviai 
šnekučiavosi su šlykščiu amerikiečiu pačiame trumpo bušpri- 
to priekyje. 

- Šliundra, - kiek garsiau ištarė Osterfladas. - Tu šlykšti 
pamazgų duobe. Šliundra su prišiktu tarpkoju. Kekše su trykš- 
tančiomis iš tarpkojo gleivėmis. 

Džina grabaliojo diržą. Netrukus vienas jos odinio sijonė- 
lio šonas prasiskėtė, o už poros akimirkų visas sijonėlis it gil- 
jotinos peilis krito ant grindų jai prie kojų. Dabar ji buvo 
nuogut nuogutėlė. Dailus ilgas randas driekėsi išorine vie- 
nos šlaunies puse. 

— Gyvate prakeikta! — suriko Osterfladas, svirduliuodamas 
atsistojo ir kelias akimirkas svyrinėjo į šalis. Iš televizoriaus 
ekrano pasigirdo riksmas. Tingiai metęs akį pamačiau, kaip 
vienas amerikietis pakelia vieną valstietį ir meta ant mėšlo krū- 
vos, o ten jau nesėkmingai bando stotis kitas valstietis. 

Atsigręžiau ir kaip tik spėjau pamatyti, kaip Osterfladas su- 
griebia Džiną už tamsių garbanotų plaukų ir meta atgal ant 
sofos. Ji kartą atšoko, viena kūno dalimi po kitos, paskui tyliai 
sėdėjo didelėmis rudomis akimis žvelgdama į lubas. 

— Išmatos! — sušuko Osterfladas. - Ne moteris, o grynos 
išmatos! 

Draugiškai jai nusišypsojau. 

— Vakaras bus malonus, — pasakiau lipšniai. 


Aštuoniasdešimt pirmas skyrius 


Per savo kauliukišką gyvenimą buvau moterimi šimtus kartų: 
per grupinę kauliukų terapiją ir mūsų kauliukų centruose. Daž- 
niausiai man neapsakomai patikdavo. Man nepatikdavo būti 
moterimi tik tada, kai žmonės manydavo, kad esu vyras. Pa- 
vyzdžiui, iš pradžių nepatyriau pasitenkinimo bendraudamas 
su Klivlando „Rudųjų“ gynėju (anksčiau jis vairavo „Geros 
nuotaikos“ ledų sunkvežimius), nes jis norėjo, kad būčiau vy- 
ru, O aš maniau, kad vyras bus jis. Visuomet kyla keblumų, kai 
susipainioja vaidmenys. 

Aš įsitikinau, kad fiziniu požiūriu būti moterimi sunkiau ne- 
gu socialiniu ar psichologiniu. Lytiniu požiūriu aš skaudžiai 
nusivyliau: tiesiog neturiu reikiamų duomenų, kad galėčiau 
mėgautis dulkinamas. Lovoje kur kas maloniau vaidinti pasy- 
vią „moterį“ su agresyvia „vyriška“ dailiosios lyties atstove negu 
su tikru vyru. Kalbant atvirai, varpos trintis į išangę tėra skaus- 
mas subinėje. Dailaus karšto pimpalo malimasis burnoje yra 
pojūtis, kurį turi pamėginti patirti kiekvienas, bet man tai vie- 
nas iš mažesnių lytinių malonumų. Karštos sėklos srautas į bur- 
ną yra ganėtinai malonus, jei bent kiek didžiuojiesi savo dar- 
bu, bet šis malonumas yra geriausiu atveju psichologinis, tik- 
rai ne fizinis. Man tikrai nėra jutiminė palaima springti persū- 
dyta sriuba, bet aš pripažįstu, kad nesu be trūkumų. 

Būti moterimi — bent jau man - patrauklu todėl, kad tai 
naujas potyris, ir dar todėl, kad esi pasyvus, netgi galėčiau pa- 
sakyti, mazochistiškai pasyvus. Noras būti valdomam prana- 
šesnio padaro — vyro ar Kauliuko - yra kažkoks fundamenta- 
lus. Mano pagrindinei savasčiai niekados nebuvo būdinga pa- 

garbiai ir pasyviai atsiliepti vyrui, bet tais kartais, kai Kauliu- 
kas įsakydavo man vaidinti moterį, išryškėdavo manyje glū- 
dintis vergas. 

Ir, be abejo, kiekvienam mūsų visuomenės vyrui tiesiog pri- 
valu pabūti moterimi (o moteriai — vyru). Žmogus sukurtas 
mėgdžioti, ir kiekvienas vyras yra sukaupęs savyje tūkstantį 
moteriškų gestų, frazių, nuostatų ir veiksmų, kurie trokšta bū- 
ti išreikšti, bet yra palaidoti vyriškumo vardan. Tai tragiška 
netektis. Ko gero, didžiausia mūsų kauliukų centrų nauda yra 
ta, kad juose sukuriama aplinka, skatinanti atlikti visus vaid- 
menis; ji skatina biseksualumą. Sąžiningiau būtų galima pasa- 
kyti — visišką seksualumą, jei tik sąžiningumas būtų viena iš 
mūsų dorybių. 

Buvau moterimi šimtus kartų ir patariu kiekvienam kitam 
sveikam, energingam amerikiečiui ja pabūti. 


Aštuoniasdešimt antras skyrius 


Kauliukų meistrai moko ir jaunus Žmones, ir senus. 

Du kauliukų meistrai turėjo po vunderkindą. Vienas iš tų 
vaikų kas rytą eidamas į krautuvę pirkti kramtomosios gumos 
dažnai susitikdavo ten pat einantį antrąjį. 

— Kur eini? — vieną dieną paklausė pirmasis. 

— Einu ten, kur išriedės mano kauliukai, - atsakė kitas. 

Išgirdęs šį atsakymą pirmasis iškart sustojo ir grįžo pas savo 
kauliukų meistrą pagalbos. 

— Rytojaus rytą, - tarė jam Džeikas Eksteinas, - kai susitiksi 
tą gudrutį, užduok jam tą patį klausimą. Jis tau atsakys taip 
pat. Tuomet jo paklausk: „Tarkim, tu neturi kauliukų - kur 
tada eini?“ Tada jis nustos pūstis. 

Vaikai kitą rytą vėl susitiko. 

— Kur eini? — paklausė pirmasis. 

— Einu ten, kur neša vėjas, - atsakė kitas. 

Išgirdęs šį atsakymą pirmasis vėl sustojo ir parskubėjo pas 
savo kauliukų meistrą. 

— Rytoj paklausk jo, kur jis eis, jei nebus vėjo. Tada jis nu- 
stos pūstis. 

Kitą rytą vaikai susitiko trečią kartą. 

— Kur eini? — paklausė pirmasis. 

— Einu į krautuvę nusipirkti kramtomosios gumos, - atsakė 
kitas. 


Iš „Kauliuko knygos“ 


Aštuoniasdešimt trečias skyrius 


— Tėti, kodėl aš kasdien turiu valytis dantis? — paklausė mer- 
gytė. 
— Išbandyk šią naują tūbelę, kurią tau parnešiau, Sjuze, ir 
niekada daugiau to neklausi. 

[Stambiu planu parodoma „Žvilgesio“ dantų pastos tūbelė] 

Bet aš turėjau nusisukti, nes Džina klūpojo ant grindų jos 
liemenėle už nugaros surištomis rankomis, o Osterfladas, nu- 
metęs kelnes ir trumpikes į krūvą sau po kojomis, bet vis dar 
vilkintis baltais marškiniais, kaklaraiščiu ir kostiumo švarku, 
kaišiojo savo stačią rožinį ginklą jai į burną, keikdamas sulig 
kiekvienu dūriu. Jaučiausi lyg žiūrėdamas sulėtintą filmą, ro- 
dantį kažkokio didelio stūmoklio darbą, bet dėl kažkokio me- 
chanizmo trūkumo strypas dažnai nepataikydavo į plačiai pra- 
žiotą burną, kurią laikė atkišusi Džina — išpūtusi akis, bejaus- 
miu veidu. Osterflado keršto moteriai kalavijas vis praslysda- 
vo jai palei skruostą ar kaklą arba durdavo į akį. Kai atrodyda- 
vo, kad Džina gerai jį apžiojo (tada ji užsimerkdavo), Oster- 
fladas jį įsiutęs ištraukdavo ir imdavo kaip pakliūva baksnoti, 
keikdamasis dvigubai įnirtingiau. Negalėjai suprasti, ar jis la- 
biau siunta ant Džinos, kai jinai įčiulpia jo dalyką ar kai jis 
nepataiko ir skausmingai atsimuša jai į kaktą. Abiem atvejais 
jis panėšėjo į kino režisierių, nirštantį todėl, kad ji, aktorė, 
neteisingai Žiopčioja savo tekstą. 

— O0o00000! Kaip aš tavęs nekenčiu! - sukriokė jis, metėsi į 
priekį ir susmuko ant sofos šalia manęs. Nusišypsojau jam. 

Jis vargais negalais atsisėdo. 

— Išrenk mane, bjauri, šlykšti skyle, — tarė jis garsiai. 

Daili išsigandusi valstietukė priėjo prie pirmojo, to rimto, 
amerikiečio ir ėmė karštai maldauti išgelbėti jos kukurūzų der- 
lių. Pažiūrėti be jokių pastangų Džina išsilaisvino rankas ir vėl 
numetė liemenėlę ant kilimo šalia sijonuko, nertinio, sagų ir 
pypkės, paskui priėjo prie sofos jo išrengti. 

— Atnešk man išgerti, - nežinia kam sušuko Ostertladas, kai 
Džina bandė nutraukti jam kelnes nenuaudama batų. 

— Tuoj, brangusis. Ar nori LSD? 

— Aš noriu tik tavo šiknos, kloaka tu! - sušuko jis jai pavymui. 

— Viskas jūsų šalies gerovei, — pareiškė ryžtingas balsas per 
televizorių. 

Osterflado kalavijas tą akimirką linko lanku, bet to negalė- 
jau pasakyti apie savąjį. Visas mano kūnas maloniai dilgsėjo, 
tad turėjau pasitaisyti savo trisdešimt aštunto kalibro revolve- 
rį ir kitą (pusiau automatinį), kad tas malonus dilgsėjimas ne- 
išnyktų. Negalėjau įsivaizduoti, kaip Osterfladas susilaiko ne- 
prikišęs rankų prie tų krūtų bei sėdmenų, ir didžiai piktinausi 
tomis jo kalbomis ir siaubingu netaiklumu. 

Jis vienu mauku išgurgė gėrimą, kol ji iš lėto atrišo ir nuavė 
abu jo batus, o CŽV agentas nuvairavo traktorių, paskui klū- 
pėdama priešais jį nurišo kaklaraištį, po vieną atsegė marški- 
nių sagas. Viskas vyko kaip sulėtintame kine, ir aš Žiūrėjau 
kaip į nešališkai nufilmuotą kino žurnalą, vaizduojantį antrą 
Dievo pasirodymą žemėje. Jai ką tik pavyko nutraukti antrą 
marškinių rankovę nuo kairės rankos (išgirdau valstiečius džiu- 
giai šaukiant ir dirstelėjęs į ekraną pamačiau baltų didžiadan- 
čių šypsenų mišką), ir tada didžiulės, raumeningos Osterflado 
rankos šovė į priekį, apsivijo ją, jo veidas įkniubo į jos, o jo 
lūpos irgi įsisiurbė į jos. 

Džina aiktelėjo, ir iš to, kaip ji raivėsi, buvo matyti, kad jis 
kažkokiu būdu kelia jai skausmą. 

— Ak tu šunsnuki! — šaižiai suspigo ji vos tik išvadavusi lū- 
pas. Jinai vožė kiek tik galėjo smarkiai būdama taip arti jo, o 

jis tik išsišiepė ir suleido dantis jai į petį. Džina draskė nagais 
jam nugarą, bet jis su baisiausiu trenksmu parvertė ją aukš- 
tielninką ant kilimo. Kai jis pasikėlė nuo jos norėdamas įkišti 
savo ginklą į šlykščiąją atmatų duobę, ji kelis kartus tvojo jam 
į veidą, bet jis jau įėjęs darbavosi. 

Matyti buvo nedaug; vien dideli Osterflado sėdmenys, besi- 
kilnojantys ir besileidžiantys per pusę sprindžio, kol jis arė veš- 
lią Džinos dirvą, o ji laikė pirštus išskėstus jam ant nugaros ir 
retkarčiais pakeisdavo jų padėtį, tartum grotų kokiu styginiu 
instrumentu. Džinai aimanuojant Osterfladas staiga atsiklau- 
pė, lyg valstietis kviečių maišą pervertė ją ant pilvo ir ėmė gra- 
balioti savo ginklą rengdamasis susikauti su prieše kitoje jos 
oloje. Kai jis sulindo į ją ir užgriuvo ant viršaus, Džina išleido 
šiurpų klyksmą. Jis taip idealiai sutapo su šūvių garsais ekra- 
ne, kad aš bemat atsigręžiau ir pamačiau gražią išsigandusią 
valstietukę perplėšta palaidinuke, įsikibusią į ranką pirma- 
čius iš už vištidės. 

Džina dešine ranka bandė pasikelti ir išsivaduoti iš Oster- 
flado ir jo kalavijo, bet jis spaudė ją žemyn, viena ranka trauk- 
damas už plaukų, kita laikydamas jos dešinę ranką. Matyt, pro- 
fesionalaus imtynininko vaidmuo ėmė duoti vaisių. 

— Rupūžerupūžerupūže, - šnypštė jis, amerikietis tempėsi 
gražiąją valstietukę per kukurūzų lauką, kulkos iš visų pusių 
knežino burbuoles, Osterfladas trankė Džinos galvą į kilimą, 
amerikietis švystelėjo granatą ir burn! — siauraakiai valstiečiai 
lyg mėšlas buvo išdrabstyti po kukurūzų lauką. 

— Mirkmirkmirk-rupūžerupūže! - sušnypštė Osterfladas, su- 
varė itin giliai jai į išangę, ir abu suklykė. 

Kambaryje stojo nežemiška tyla. Gražioji valstietukė neap- 
sakomai persigandusiomis akimis dairėsi tai į valstiečių gaba- 
lus, tai į rimtąjį amerikietį. 

— Dieve brangus! - tarė ji. 

— Ramiai, - atsakė sodrus balsas. - Šį raundą mes laimėjo- 
me, bet jų visuomet atsiranda daugiau. 

Osterfladas kriokdamas nusirito nuo įveikto priešo; jo gin- 
klas vis dar buvo pakeltas, bet tikriausiai iššovęs. 

Džinos kauburiai kelias akimirkas ramiai gulėjo, paskui ji 
atsiklaupė ir atsistojo. Nors vis dar buvo nusigręžusi į televi- 
zorių, pamačiau, kad dešiniu lūpų kampu plonyte čiurkšle srūva 
kraujas ir kad vienos šlaunies vidinė pusė kažkuo išterliota. Ji 
iš lėto pasuko į kairę ir dingo, veikiausiai tualete. 

Aš buvau permirkęs prakaitu, kažkokia moteriškė tartum 
apimta ekstazės iškėlusi skalbinius šypsojosi. Nė pats nepaju- 
tau, kaip atsklendžiau prie gėrimų spintelės, įpyliau dar tris 
stiklus ir pridėjau baigiančio ištirpti ledo. 

Kai parsklendžiau, Osterfladas gulėjo aukštielninkas, bet at- 
sisėdo paimti mano ištiesto gėrimo. Jis spoksojo į mane pa- 
klaikusiomis akimis. 

— Mane užmuš, - tarė jis. 

Spėjau visai apie tai pamiršti. 

Jis sugriebė mane už kelnių kiškos ir išliejo dalį savo gėri- 
mo ant kilimo. 

— Aš mirsiu - žinau. Turi kažko griebtis. 

— Viskas gerai, - patikinau. 

— Ne, ne, negerai. Juste jaučiu. Aš nusipelniau mirties. 

— Eime į virtuvę, - pakviečiau. 

Jis dėbtelėjo į mane vis taip pat paklaikusiomis akimis. 

— Noriu tau kai ką parodyti, - pridūriau. 

— A... - tarė jis ir vargais negalais visomis keturiomis pasisu- 
ko ir svirduliuodamas atsistojo. 

Nuplaukiau paskui banginišką jo kūną į virtuvę. Kai jis ėjo 
pro duris priešais mane, išsitraukiau revolverį iš kišenės, pa- 
kėliau ilgu, nesibaigiančiu lanku sau virš galvos, paskui iš visų 
jėgų trenkiau per didžiulį pakaušį. 

— Kas čia? — sustodamas ir atsigręždamas paklausė Oster- 
fladas. Jis iš lėto pakėlė delną prie galvos. 

Prasižiojęs spoksojau į statmeną, siūbuojantį į šalis grioz- 
dišką kūną. 

— Čia... čia mano pistoletas, - atsakiau. 

Jis nuleido akis į mažutį juodą pistoletą, nukarusį iš mano 
geibaus kumščio. 

— Už ką man sudavei? - kiek pagalvojęs paklausė jis. 

— Norėjau tau parodyt savo ginklą, - atsakiau tebevėpsoda- 
mas į jo tuščias, apsiblaususias, suglumusias akis. 

— Tu man sudavei, - negalėjo atitokti jis. 

Spoksojome vienas į kitą, ir mūsų mintys sukosi taip pat 
greitai ir veiksmingai kaip beždžionių tinginių po lobotomijos 
operacijos. 

— Aš tik lengvai stuktelėjau - kad parodyčiau savo pistoletą, — 
paaiškinau. 

Mudu spoksojome vienas į kitą. 

— Nieko sau lengvai, - tarė jis. 

Toliau spoksojome vienas į kitą. 

— Pasiėmiau tau ginti. Tik nesakyk Džinai. 

Kai jis baigė trintis pakaušį, ranka nukrito kaip inkaras į jūrą. 

— Ačiū, — burbtelėjo jis ir pro mane grįžo į svetainę. 

Ekrane du valstiečiai gyvatės akimis šnabždėjosi rengdami 
kažkokį sąmokslą. Priėjau prie gėrimų spintelės ir įsižiūrėjau į 
didelę Alo Kaponės nuotrauką. Ar čia tikrai Alas Kaponė? 
Tikrai. Roboto judesiais ištraukiau dar tris švarius stiklus iš 
dailios stirtos, supyliau ledo likučius iš dubenėlio, šliūkštelė- 
jau į kiekvieną škotiško viskio ir vandens. Visus tris tingiai pa- 
maišiau pirštu, paskui mąsliai aplaižiau, išsitraukiau iš švarko 
kišenės vokelį su strichninu ir maždaug pusę (50 mg) subėriau 
į vieną stiklą. Vėl išmaišiau jį pirštu ir buvau jį benulaižąs, bet 
apsigalvojau. Kitą pusę nuodų subėriau į tuščią stiklą, pripy- 
liau vandens iš ąsočio ir vėl išmaišiau pirštu. 

— Aš tuoj mirsiu, išplak mane! - gulėdamas aukštielninkas 
ant grindų sakė Osterfladas. - Primušk mane, užmušk mane. 

Džina grįžo iš ten, kur buvo nuėjusi, ir stovėjo šalia tysančio 
Osterflado. Jai ant krūtinės ir kaktos žvilgėjo mažyčiai pra- 
kaito lašeliai. Vaikiškas jos veidelis žvelgė į jį it į kokią įdomią 
rupūžę. Osterfladas dūsaudamas rangėsi ant kilimo. Paskui 
liovėsi ir tyliai tarė: 

— Išplak mane. 

Džina pasilenkė į kairę, pakėlė nuo grindų savo odinį sijo- 
nėlį, apsijuosė jį, nesusiverždama susisagstė prie šlaunų ir išsi- 
vėrė iš jo odinį diržą. 

— Gal judu pirma norėtumėte išgerti? — paklausiau atkišęs 
prieš save padėklą su trimis stiklais škotiško viskio. 

Osterfladas, rodės, manęs negirdi - visą dėmesį jis buvo su- 
telkęs į kažkokią šviesą savo viduje. Džina ištiesė laisvąją ran- 
ką, paėmė vieną iš stiklų su nepavojingu gėrimu ir smagiai 
gurkštelėjo. 

— Frankai, ar norėtum... - buvau bepradedąs. 

Šmaukšt! 

Diržas driokstelėjo Osterfladui per šlaunis su patrankos šū- 
vio garsu. Jis sudejavo ir persivertė ant pilvo. 

Šmaukšt! - diržas plojo per sėdmenis; šmaukšt! — per šlau- 
nis. Galingas jo kūnas išsirietė iš skausmo, o kai Džina stabte- 
lėjo, tirtėdamas susmuko. 

Dabar pastebėjau kruviną rėžį žiojint Džinos petyje, o nuo 
apatinės lūpos vis dar dribo kraujas, sumišęs su seilėmis. Ji 
nuleido akis į Osterfladą ir vieninteliu greitu siaubą keliančiu 
judesiu kirto diržu skersai nugaros. Jo kūne dabar pūpsojo 
trys ar keturi rausvi rumbai. 

— Ehė, - pasakiau. - Jūs visada šitaip linksminatės? 

Ji stovėjo ir nieko neatsakė, tik giliai alsavo. Jos kaklo šonu 
žemyn tarp besikilnojančių drėgnų krūtų sruveno vienintelis 
prakaito upelis. 

— Mirštu, aš mirštu, - dejavo Osterfladas. - Mušk mane, 
prašau, mušk mane. 

— Balta kiaule, - švelniu balsu tarė ji. - Ak tu storas parše. 

Čičinkt! 

Negalvodamas gurkštelėjau iš vieno stiklo ir spjoviau ant 
kilimo: ne tas gėrimas. 

Į kambarį įsiveržė plojimų audra. Pažiūrėjęs į televizorių 
pamačiau pasipūtusį nediduką diktatorių. Jis žygiavo salės tar- 
pueiliu, o iškilmingai apsitaisę šūdžiai iš Meksikos, o gal kin- 
palaikiai ar kitokie siauraakiai ar juočkiai jam plojo. 

— Išgerti, — išgirdau sakant balsą. 

Ostertladas jau klūpojo ir tiesė ranką prie mano padėklo. 
Žvilgančios jo akys lakstė į visas puses. 

Pakėliau laisvąją ranką. Džina paėmė nuo padėklo stiklą, 
padavė Ostertladui, ir šis ištuštino jį vienu mauku. 

Laikydamas trečią stiklą atsidusau: Osterfladas išmaukė jam 
skirtą gėrimą. 

Kai Džina ištiesė ranką ir vėl gurkštelėjo iš savo stiklo, grį- 
žau prie Cukriuko Rėjaus Robinsono su Alu Kapone ir pripy- 
liau dar dvi taures. Paskui paržingsniavau nešinas padėklu su 
trimis stiklais ir atsistojau Džinai už nugaros. 

— Tu bandai mane nužudyti, - tarė Osterfladas klūpėdamas 
ir žiūrėdamas į mus. — Ak tu šūdo pilna pabaisa, tu bandai 
mane nužudyti! 

Įsmeigtos į mus akys buvo stiklinės. 

Džina pažiūrėjo į jį iš viršaus. Didelės rudos jos akys švytėjo 
smalsumu. Pirmą kartą ji nežymiai šyptelėjo. 

— LSD ne taip suveikė? - paklausė ji ramiai. 

- Viską dabar supratau! - sušuko mums Osterfladas. - Žu- 
dikas tai tu! 

Jis drebėdamas ėmė purtyti galvą. 

— Dabar aš supratau, viską supratau! Tai tu! 

Paukšt! jam per veidą nustebino ir jį, ir mane. Jis su trenks- 
mu pargriuvo kniūbsčias. 

— Taip, taip, perk mane - aš to nusipelniau, - sudejavo jis. — 
Suduok man dar kartą. 


a. M, 

Džina pažiūrėjo į jį tysantį švelniai šypsodama. Dabar jos 
kakta, smakru ir abiem besikilnojančiomis krūtimis tekėjo pra- 
kaitas. 

Ji lėtai pakėlė diržą, kol ranka atsidūrė statmenai virš gal- 
vos, paskui tingiu lanku nuleido; diržas tik puse jėgos tvojo 
jam per nugarą. Vis dėlto Osterfladas ėmė rangytis, ir švelni 
šypsena Džinos veide virto grimasa. 

Pastačiau padėklą su gėrimais ant sofos, priėjau prie Dži- 
nos iš už nugaros, apglėbiau ir pagaliau suėmiau delnais tuo- 
du nuostabius kalnelius. Jie buvo karšti, prakaituoti, stangrūs, 
ir aš sudejavau iš malonumo. Maigydamas, gnaibydamas ir lai- 
žydamas jai nuo sprando sūrų prakaitą, pajutau, kaip Džina 
atsilošia ir šmaukšteli Osterfladui per sėdmenis. Po trumpos 
pauzės ji vėl užsimojo, vėl pasigirdo „paukšt“, ir mudu su Os- 
terfladu sudejavome, bet tikriausiai dėl skirtingų priežasčių. 
Tuomet Džina atsigręžė į mane, ir mudu tapome dviem karš- 
tomis burnomis, be perstojo tiriančiomis viena kitos vande- 
ningas įsčias ir išpampusias gyvates. Mano rankos nusegė jos 
odinį sijonėlį, apglėbė jos atsikišusius sėdmenis ir kibo į viską, 
ką tik galėjo; netrukus mano pasaulyje egzistavo vien burnos, 
susipynę liežuviai judėjo didžiulėse ertmėse, jos niro viena į 
kitą, kandžiojosi ir buvo kandžiojamos, kilo ir leidosi, pildėsi 
ir tuštėjo, kol pajutau kažką draskant man koją. 

— Išgerti, - vapėjo Osterfladas. - Duok man, po velnių, iš- 
gerti, žudike prakeiktas. Paskutinį kartą. 

Nenoromis atplėšiau rankas nuo Džinos, kaip lunatikas pri- 
ėjau prie sofos ir atnešiau jam taip trokštamą gėrimą. 


Aštuoniasdešimt ketvirtas skyrius 


Brangus daktare Rainhartai, 
aš Jus myliu. Kauliukas liepė man Jus mylėti, ir aš myliu. Jis 
liepė man Jums atsiduoti, todėl aš taip ir padarysiu. Aš Jūsų. 
Nuoširdžiai — 
Elena Simpson (8 metų) 


Brangus daktare Rainhartai, 

Figerso byloje prieš Naujojo Hampšyro valstiją pono Figer- 
so gynėjai apskundė nuosprendį, kuriuo jis buvo pripažintas 
kaltu užpuolęs ir sumušęs žmogų, motyvuodami tuo, esą atsa- 
kovas negalėjo atsakyti už savo veiksmus, nes savo laisvą valią 
jis atidavė kauliukams [sic]. Taip neva patarė jo psichiatras, 
toks daktaras Ralfas Plezantas iš Konkordo. Deja, daktaras 
Plezantas metė dvidešimties metų praktiką ir dingo be pėdsa- 
ko. Visi mano, kad jis buvo Jūsų sukurtos kauliukų terapijos 
šalininkas. 

Prašytume parašyti mums ir paaiškinti, ar iš tikrųjų šiuo metu 
tarp kvalifikuotų gydytojų, taikančių pažangius psichoterapi- 
jos metodus, įprasta praktika rekomenduoti savo pacientams 
perduoti savo laisvą valią kauliukams [sic]. Mes norime pa- 
traukti poną Figersą baudžiamojon atsakomybėn ir atmesti jo 
apeliaciją, bet mums trukdo stygius Žinių apie naujausius psi- 
choterapijos laimėjimus. 

Pagarbiai 

Džozefas L. Tingas 

Apygardos prokuroras 

Humboldtas, Naujojo Hampšyro valstija 


Aštuoniasdešimt penktas skyrius 


Osterfladas klūpojo persikreipęs kaip cirko akrobatas - „žmo- 
gus be kaulų“ ir susiėmęs už pilvo kažką nesuprantama vapėjo, 
o diržas tuo metu dar du kartus šmaukštelėjo jam per nugarą. 

Netikras linksmas juokas iš televizoriaus linksmai nusirito 
kilimu per kambarį, suverpetavo virš persikreipusio Osterfla- 
do liemens, virš ilgų, prakaitu ir sperma aplipusių Džinos ko- 
jų, standžių, varvančių krūtų, atskriejo prie mano šlapių lūpų, 
įsisiurbusių jai į kaklą, palei mano drėgmės upeliukų išvagotą 
krūtinę bei pilvą, tada pagaliau linksmai suburbuliavo ir aidu 
atsimušė nuo mano galingo geismingai besidarbuojančio te- 
paluoto mėsgalio tarp nesuskaičiuojamų klosčių Džinos susi- 
lydžiusio, meduoto, lėtai besisukančio šventojo dubens. Da- 
bar ji dejavo, laikydama jokių gyvybės ženklų neberodantį dir- 
Žą sau prie šlaunies; aš augau, plūdau tame šventame kūrimo 
judėjime. Atviros mano rankos nuslydo jos pavargusiomis ran- 
komis ir vėl suėmė jos sudrėkusius apvalius, standžius kaip 
guma kalnelius stangriomis viršūnėlėmis. 

Gražus kvailos išvaizdos vyras tarė: 

— Bet man nepatinka seksas! — ir į mus it asilo bliovimas 
atgriaudėjo juokas. Osterfladas dabar bambėjo: jis niekados 
to nebedarysiąs, ak, tos mažosios gyvatės, ak, kad berniukai — 
nenugirdau ką - darytų, ir muškmanemuškmane. Jis išgėrė du 
trečdalius mano duoto škotiško viskio su strichninu, o trečią 
išspjovė pareiškęs, kad čia nuodai. 

Pajutau, kaip Džina ranka sugriebia mano kiaušius ir vėl 
prisispaudžia prie manęs, bet staiga ji atsiplėšė, peržengė Os- 
tertladą, tarsi šis būtų vėmalų bala ant kilimo, paėmė kėdę 

tiesia atkalte ir pastatė ją kilimo viduryje už poros žingsnių 
nuo jo. Kiek įmanydamas greičiau plėšiau nuo savęs paskuti- 
nius drabužius filme, kuris visą laiką atrodė sulėtintas, bet, 
man nespėjus baigti, juolab atsisėsti ant tos kėdės, Džina vėl 
nukreipė dieviškąjį įrankį į save, apsivijo mane kojomis ir, at- 
sidususi kaip patenkintas vaikas, ėmė trintis savo verdančia 
mėsa į mano styrantį kaulą. 

"Trumpą akimirką ji žvelgė savo plačiomis rudomis akimis į 
manąsias, paskui bloškėsi į mane lūpomis, burna, ir mūsų pa- 
sauliai susiliejo. Milžiniškos mano rankos lyg neūžaugos aš- 
tuonkojai grabaliojo didžiulius apskritus guminius jos kulšių 
rutulius, aš maigiau, ji plakėsi, aš traukiau, ji spaudė, ji lyg 
bangomis teliūškavosi į mane savo makšties klostėmis, aš lai- 
žiau jai kaklą, ji suko ratus, aš variau tiesiąja; galop ji atplėšė 
lūpas, nusuko galvą į šoną, šaižiai tarė: „Pačiulpk man, pa- 
čiulpk!“ ir suėmusi krūtis į saują atkišo man. 

Prasižiojęs prisikišau prie vienos. Man laižant, čiulpiant ir 
kramsnojant ji sudejavo: 

— Aš moteris! Aš esu moteris! 

— Žinau, žinau, — patikinau nuo vieno karšto, sūraus me- 
daus kalnelio persimesdamas prie antro. Ji prispaudė mano 
galvą prie savęs. 

— Smarkiai, smarkiau, - sudejavo. 

Prasižiojau taip plačiai, kad išsigandau niekados nebesuge- 
bėsiąs susičiaupti. Išvydau siurrealistišką viziją: nuo šiol iki gy- 
venimo galo būsiu išsižiojęs kaip žuvis. Įtraukiau visą krūtį į 
burną kiek galėdamas giliau, o kitą sumygau abiem rankomis 
ir smarkiai suspaudžiau spenelį. Ji dejuodama stipriau mane 
prisispaudė, sudrebėjo, ėmė iš visų jėgų trintis į mane dube- 
niu, ir pagaliau iš manęs ištekėjo išsilydę gniutulai baltų įsčias 
drėkinančių putų; jos anga atsidarinėjo ir užsidarinėjo, ryda- 
ma jas savo meduotais liežuviais, auksiniai jos rutuliai riedėjo 
mano ritmu, sugriebdami mane, kai pakildavau, atsilikdami, 

kai nusileisdavau. Pamišėliškas rangymasis, aimanavimas ir de- 
javimas baigėsi. 

Tiksliau, beveik baigėsi. Atrijau jos krūtį, šiaip ne taip prisi- 
čiaupiau, prisitraukiau jos šiltą, minkštą kūną prie savęs, ir 
mudu pamažėle malėme, vis dar mėgaudamiesi artumo pojū- 
čiu; dabar mano smakras buvo jos plaukuose, ji lūpomis ir lie- 
žuviu tingiai ragavo prakaitą ant mano krūtinės, Osterfladas 
vis kalbėjo mirštąs mirštąs mirštąs, o kažkas kitas sakė, mes 
galim greičiau nusigauti ten fordu. 

Sėdėjome dvi ar tris minutes; Osterfladas niurnėjo, ir ret- 
karčiais jo veidą perkreipdavo siaubinga grimasa, o įrašytas 
linksmas juokas pasiekdavo mus iš televizoriaus lyg pamaz- 
gos, išpiltos pro daugiabučio langą. 

Tada nukėliau Džiną nuo savęs ir priėjęs prie sofos sėdomis 
susmukau, mintyse neaiškiai spėliodamas, kokį metą tinka- 
miausiu žmogžudystei laiko Agata Kristi ir kaip kada nors baig- 
sis didi, švari, subtili žmogžudystė be maišaties, emocijų ar 
smurto, bet įvykdyta oriai, grakščiai ir estetiškai. Gražusis kvai- 
lasis vyras bandė išaiškinti gražiajai kvailajai žmonai, kad bū- 
tina papasakoti savo paauglei dukrai apie gyvenimo tikrovę. 

— Jei aš maniau, kad šitaip daro bitės, ji irgi gali taip manyti, — 
tarė moteris, ir aktoriai nutilo, kad iš magnetofono būtų gali- 
ma paleisti tą burbuliuojantį juoką. 

Džina vėl sustojo virš Osterflado, tebelaikydama diržą - ne- 
paleido jo iš rankos nuo pirmo smūgio prieš dvidešimt minu- 
čių. Osterfladas gulėjo aukštielninkas kojomis į sofą, šiek tiek 
išrietęs nugarą. Jis šypsojo kaip nevisprotis; akys buvo išvirtu- 
sios, pimpalas stačias. 

— Aš visai nenorėjau... - vapėjo jis. - Mieli berniukai mielos 
mergytės... klaida... man bloga, man bloga... mirštu... dabar 
tai supratau... DAUGIAU NIEKADA... būsiu geras berniu- 
kas, mamyte, mušk mane, MUŠK MANE. 

Džina viena koja peržengė jam per galvą, pečius ir atsistojo 

veidu į kojas. Kiek palinkusi į priekį ji išleido iš burnos jam 
ant pilvo seilių gumulą. 

— Džoana, mieloji, turiu tau kai ką pasakyti šįvakar, - kalbė- 
jo vyras per televizorių. 

— Gerai, tėti, tik paskubėk, nes Džekas atvažiuoja motociklu. 

Šypsodama švelniai kaip vaikas Džina pakėlė ranką ir 
šmaukšt! plojo jam diržu per šlaunis. Vėl pakėlė ranką - žavė- 
jausi Žiūrėdamas į drėgnos jos mėsos ringes, į spermą, sruve- 
nančią išskėstų šlaunų vidumi, į drebančias krūtis, kai ji dvejo- 
jo virš jo palinkusi. Paskui džabarankšt! jam per pilvą ir ištįsusį 
strypą. Jis suklykė, išrietė nugarą, vis dar nevisprotiškai išsi- 
šiepęs, O juokas iš televizoriaus tiško į kambarį kaip putos iš 
pasiutusio šuns nasrų. 

Dabar Ostertladas dejavo ir niurnėjo daugiausia nesupran- 
tamai; Džina išsitiesė ir dukart šėrė iš visų jėgų. Jis išrietė nu- 
garą kiek įmanydamas, tarsi keltų pilvą ir šlaunis, kad tie ap- 
kabintų šnypščiantį diržą. 

— Paaugliai šiais laikais taip mėgsta smurtauti, - kvailoji mo- 
teris sakė kvailai draugei, kai jiedvi vedė šunis pasivaikščioti. 

Džina vėl priėjo prie sofos šypsodama man didelėmis aki- 
mis, įsikišo į šiltą burną be kaulo likusią mano mėsą ir nesi- 
skųsdama apetitu ėmė čiulpti ir kramtyti. Aš šypsojausi ir kvai- 
lai spoksojau į dviejų vyrų atvaizdus ekrane - nerimtų, kvailų 
vyrų, rimtai besikalbančių apie savo rimtų automobilių arklio 
galias ir apie dragų lenktynes su sūnumis, važiuojančiais savo 
rimtais motociklais. Palenkusi galvą, tirtančiomis krūtimis, Dži- 
na suėmė mano kiaušius su visomis bulimis delnais ir grūdo 
dabar jau išpampusį, glitų mano pimpį karštu galiuku giliau 
sau į burną, spausdama rankomis vis tolyn ir tolyn; kardų riji- 
kė rietėsi ir dejuodama varė mane vis gilyn, paskui išleido iš 
burnos, ėmė gaudyti kvapą, laižyti ir vėl prarijo visą didelį, 
išvargusį labai mylimo priešo ginklą — negalėjau atsistebėti: 
nejaugi ji įtrauks į save visą mano kūną kaip dulkių siurblys 

animacinio filmuko vaiduoklį? — jos pirštas dabar buvo mano 
išangėje, paskui ji ištraukė mane iš burnos ir ėmė į mane al- 
suoti, laižyti, ilgu, aistringu bučiniu perbraukė visą mano kū- 
ną, paskui vėl įtraukė giliai, dar giliau... ir pritrūko oro. 

Ji persivertė aukštielninka šalia manęs ant sofos, praskėtė 
kojas ir, vėl išrietusi galvą, nukreipė mane atgal į savo burną, iki 
pat gerklų. Prieš gličioms jos šlaunims susiglaudžiant man prie 
ausų, dar spėjau išgirsti iš ekrano riaumojančius motociklus. 

Džina buvo šlaputėlė nuo spermos, prakaito ir savo pačios 
meilės syvų. Naudodama mano galvą kaip kokią didžiulę var- 
pą ji maigė ja savo angas, spaudė ją šlaunimis, raitėsi nerasda- 
ma, kas į ją įeitų, užpylė mane šilkinėmis savo dziundzės glei- 
vėmis, kol pajutau skęstąs ir šiaip ne taip išsivadavau. 

— Mes laimėjom, mes laimėjom! — šaukė kažkoks vyriškas 
balsas iš televizoriaus ekrano, kol jį užgožė motociklų riau- 
mojimas. Prikišau lūpas prie jos varputės ir šiek tiek išsitie- 
siau, bet to pakako tvirčiau įsikibti jai į sėdmenis. Tada prasi- 
skverbiau pirštais į jos vešlias angas. Jos pizė atrodė kaip gili, 
glotni maloniausių tepalėlių balutė, antroji anga - kaip glotni, 
glaudi pirštinė. Jutau, kaip Džinos delnas suima mano miko 
pagrindą ir retkarčiais apglėbia kiaušius, kaip kitas glostinėja 
man bules ir sulenda į plyšį, o dar kitas skaudžiai drasko man 
nugarą ir petį, kol dingtelėjo, iš kur ji traukė trečią ranką, ir 
staiga per pusę sprindžio nuo savo veido pamačiau išsprogu- 
sias Osterflado akis ir tą siaubingai perkreiptą šypseną. 

— Gerti, gerti, —- kalbėjo jis draskydamas nagais man petį. 

Pasikėliau nuo Džinos, išplėšiau apatinę savo dalį jai iš bur- 
nos ir nužygiavau prie gėrimų spintelės paimti tos stiklinės 
vandens. Kai paržygiavau, Džina stovėjo prie sudribusio palei 
sotą Osterflado. Man prisiartinus, ji ištiesė diržą. 

— Nori keletą kartų uždrožti? — pasiūlė. 

— Ne, ne - aš pacifistas, - atsakiau. - Šiaip ar taip, ačiū. 

Ji priėjo jam už nugaros ir užsimojo diržu, bet liepiau pa- 

laukti, kol duosiu jam stiklinę vandens. Jis atsisuko į mane, 
ištiesė drebančią ranką į stiklinę, paėmė ją, pakėlė prie lūpų ir 
ėmė godžiai ryti. Sssss-šmakšt! Diržas kirto per ranką, stiklinė 
iškrito, ir vanduo išsiliejo ant grindų. 

— Nelabai gražu, - pasakiau ir pamaniau: gal Osterfladas 
nemirtingas? 

Ji nusišypsojo man švytinčiomis akimis tartum mokinukė, 
ką tik parodžiusi itin vykusią gudrybę su šokdyne. 

— Gelbėk mane, Rainhartai, prašau: gelbėk, - suniurnėjo Os- 
terfladas bandydamas nagais įsikibti man į kelius. Nors Džina 
šįkart jam neuždrožė, jis staiga pargriuvo ant grindų ir išrietė 
nugarą. Džina jam nusišypsojo, bet jis liko toks išsirietęs — jį vėl 
suėmė traukuliai. Man bežiūrint, diržas neskaudžiai nuslydo 
plaukais ir nukrito man ant peties; Džina apsuko jį kilpa man 
ant kaklo, nusivedė prie kėdės ir privertė ant jos atsisėsti. 

Tada ji mane apsižergė, trumpais judesiais nusileido ant ma- 
no styrančio pimpalo, ranka juo pabaksnojo ir kyštelėjo pirma į 
vieną angą, paskui į kitą, o tuomet slyste užslydo ant manęs, ir 
bybis sulindo giliai į ją. Dabar mudu trynėmės, kandžiojomės, 
draskėmės, maigėmės, gnaibėmės ir čiulpėme; virš mūsų aidėjo 
juokas, Osterfladas gargė, springo, kažkoks balsas pasakė: „Vis 
dėlto bitės čia niekuo dėtos“, aš atsikėliau, smarkiai spausda- 
mas Džiną prie savęs už bulių atsiklaupiau ant kilimo, paskui 
užgriuvau ant jos, O ji jau pašėlusiai maldama dubeniu čiulpė ir 
kandžiojo man petį, tad ėmiau varyti, Osterfladas gargė, o aš 
variau, be perstojo variau pilna burna krūties, virš mūsų aidėjo 
juokas, aš vis variau ir aaa išsiliejo karšta aaa išsilydžiusi šlapia 
lava ir ėmė plūsti į ją aaa plūst aaa plūst aaa ir dar vieną kartą 
įvariau GERA AAA aaa aaa kaip gera pamačiau Osterfladą 
man iš kairės gražutėlį išsišiepusį gulintį ant šono pritrauktais 
prie pilvo keliais gražus veidas perkreiptas tos šlykščios šypse- 
nos pimpalas stačias iš pilvo liejasi klanai sėklos, 0 jo atmerktos 
akys stiklinės nejudėdamos spokso į vieną tašką negyvos. 


Aštuoniasdešimt šeštas skyrius 


Kauliukas duoda ir Kauliukas atima. Tebūnie palaimintas Kau- 
liuko vardas. 


Aštuoniasdešimt septintas skyrius 


Brangus pone Rainhartai ir kompanija, 

mes, Fedelio bendrovės atstovai, esame be galo dėkingi už 
puikų poveikį, kurį Jūsų kauliukų gyvensenos teorija padarė 
mūsų prekybos mastams, pelnui ir mūsų gyvenimui apskritai. 
Metams einant mano verslas ėmė teikti man vis mažesnį pasi- 
tenkinimą. Kaip ir dauguma vyrų, turėjau opą ir meilužę, išsi- 
skyriau su žmona, retkarčiais įkaldavau dozę LSD ar dar ko 
nors, eidavau į diskotekas, bet niekas nepadėjo: mano pelnas 
ir apatija nekito. Tuomet perskaičiau straipsnį apie Jus žurna- 
le The New Yorker, kuro baisiausiai nemėgstu ir niekada ne- 
skaitau. Paskui radau Jūsų sekėją čia, Kolambuse, ir nuo tada 
mano gyvenimas ir verslas neregėtai pasikeitė. 

Pirmiausia kauliukai liepė man visiems darbuotojams padi- 
dinti atlyginimus trisdešimčia procentų ir visiems parašyti pa- 
giriamuosius laiškus. Tą mėnesį darbo našumas išaugo ketu- 
riasdešimt trimis procentais (kitą mėnesį jis dvidešimt aštuo- 
niais nukrito). Paskui kauliukai man įsakė nustoti gaminus 
įprastas skrybėles (jos buvo šeimos produkcija šešiasdešimt 
septynerius metus) ir gaminti bandomąsias. Mano dizaineriai 
netverdami džiaugsmu ėjo iš proto. Mūsų pirmoji skrybėlių 
serija (gal skaitėte apie ją žurnale „Damų apdarai“) buvo di- 
džiulį pasisekimą turėję „valčių sombrerai“. Iš esmės tai kau- 
bojiška skrybėlė. Jos kraštai smailėja iki pat viršaus ir su juo 
susilygina, o priekyje ir užpakalyje jie atsikišę per dešimtį cen- 
timetrų. 

Nors mūsų pelnas sumažėjo penkiolika procentų, realizaci- 
jos mastai išaugo dvidešimčia, o mane nustojo pjauti nuobo- 

dulys. Antras mūsų sukurtas gaminys buvo ir vyrams, ir mote- 
rims tinkama skrybėlė nuo lietaus, panaši į kukluksklanininko 
gobtuvą ir pagaminta iš ryškių spalvų plastiko. Perka jas labai 
prastai (išskyrus šalies pietus), bet visi mes, Fedelio bendro- 
vės savininkai ir darbuotojai, manome, kad ji nuostabi. Šiuo 
metu pelno nebegauname, tik patiriame nuostolius, bet Kau- 
liuko valia bus įvykdyta. 

Paskui Kauliukas pareikalavo, kad nustotume gaminę dau- 
giausia pelno mums duodavusias brangias skrybėles prasčio- 
kams. Mūsų mažmenininkai pasibaisėjo, bet šis trečias ekspe- 
rimentinis gaminys mus taip sudomino (pasak dizainerio, svar- 
biausią sprendimą dėl jo padarė Kauliukas), kad mums buvo 
nė motais. „Sklindis“ ar „nimbas“ (kol kas dar nepaklausėme 
Kauliuko nuomonės) yra disko pavidalo galvos apdangalas, 
primenantis anglų profesorių kepures, bet gaminamas įvairiau- 
sių spalvų ir formų (nors dažniausiai elipsės ar apskritimo), 
panaudojant skirtingas medžiagas. Mūsų mažmeninės preky- 
bos taškai nusiteikę labai skeptiškai, bet po didžiulio „valčių 
sombrerų“ pasisekimo užsakė tiek daug, kad mes jau vėluoja- 
me keletą mėnesių jas pristatyti. 

Mes įlindome giliai į skolas, bet mūsų geriausi dizaineriai ir 
vyriausieji administracijos darbuotojai savanoriškai sutiko gau- 
ti perpus mažesnį atlyginimą su sąlyga, kad pasidalys dalį pel- 
no už mūsų „nimbus“, taigi mes nebankrutuosime. Praėjusią 
savaitę Kauliukas liepė vienam mūsų dizaineriui sukurti skry- 
bėlę, dengiančią visą kūną. Nors kai kuriems iš mūsų kilo abe- 
jonių, jis entuziastingai kibo į darbą. 

Siaubas ima pagalvojus, kad daugybę metų modeliavau ir 
pardavinėjau vis tas pačias skrybėles! Prašom atsiųsti visas sa- 
vo publikacijas. Ačiū Jums už pagalbą. 

Nuoširdžiai Jūsų — 
Džozefas Fedelis, „Fedelio skrybėlių“ prezidentas 
Kolambusas, Ohajo valstija 


Aštuoniasdešimt aštuntas skyrius 


Profesorius Boglsas iš EVAAC 


Brangusis Lukai, 

esu racionalus, linijinis, verbalinis, diskursyvus literatas, ir 
net ankstesni tavo absurdai tik minimaliai parengė mane šo- 
kui, kurį patyriau pirmąją savaitę Ketskilo EVAA centre. Pa- 
klusniai išliejau pyktį, vaidinau Hamletą, apsimečiau esąs 
kvailys, vaidinau įsiutintą tigrą; aš net kraipiau nemenkas savo 
šlaunis, kai Kauliukas bandė paversti mane moterimi. Vis 
dėlto dariau visa tai skyrium; atlikdamas vaidmenis aš sten- 
giausi aktyviai nesąveikauti su kitais žmonėmis. Kai kiti ban- 
dydavo primesti man tariamas savo tapatybes, darydavausi 
ciniškas viduje, kad ir ką ne itin nuoširdžiai būčiau daręs išo- 
riškai. 

Viena pusamžė moteris baisiai kibo prie manęs, kad ją suvi- 
liočiau, ir Kauliukas liepė man atsiliepti palankiai. Aš seilė- 
jausi padėjęs galvą jai ant kaklo, maigiau milžinišką krūtinę, 
bet jaučiausi visiškai abejingas. Mano falas liko susitraukęs. 
Po penkių minučių ji įpykusi nuskuodė pas kažką kitą. 

Akys man atsivėrė penktą dieną kūrybos kambaryje. Kau- 
liukas išrinko man užduotį parašyti keturis puslapius nauja kal- 
ba, stengiantis vartoti kuo daugiau žodžių iš žinomų Žodynų, 
bet sujungiant juos nauja gramatika, sintakse ir tartimi. Priva- 
lėjau bandyti išreikšti tikrus jausmus. Sėdėjau valandą, bet iš- 
ėjo tik kažkokios sapalionės. Galop parašiau sakinį: „Manoš- 
lamštinis čiurina pingpong poeziją.“ 

Skambesys man patiko, bet sintaksė buvo pernelyg įprasta. 

Tada parašiau antrą: „Nuodintas. Visutnuodintas, iškeptas. 
Pagalys į.“ 

Jutau, kad pavyko geriau, bet pasigedau veiksmažodžių. 

„Netikradėdinis puskiauksis sudramba ant maigio kliauk- 
sėdamas kauštuvus prie drujų.“ 

Nusišypsojau pats sau: jutau esąs arčiau tikslo. 

„Nesusitropėjęs džeržgalius vakst vakst užvarvolina pus- 
kiauksiui, ir tas nurioglina. Užmasiniau saldalainių. Nedeusi 
nė vieno, — rapeiškė daumiežius. Vėl apsidrakinai, — tasakė 
anas čmaukščiai. Supersnotas laikvys. Sukerktas raupybė.“ 

Betgi aš privalėjau išreikšti tikrus jausmus. Kaip galėjau tai 
padaryti nerašydamas absurdiškai aiškiai ir banaliai? Turiu 
žengti toliau, pamaniau: 

„Manasai esmi raukytojas. Raukytojas yra tas, kuris rauko. 
Žodžiai, žudžiai, žaidžiai... ką man darkyti? Paplamštusi min- 
tis, kerniop ta vergimą su prelama, dūkinys dingo. Jokios vil- 
ties laiminti premiją. Šventa Jamira, Dievo murzina... Akkk.“ 


Perklausintas Atpirkėjau, kur tujai eini? 

Pamėnulio paraliau, tu mane taip sumazgiji, 

Kad nebeatlaikau. Rasės analumas atšūdino 

Iš manęs visas jogas. Maldauju: parodyk man savo gailmerde. 


Krūtink savo smegenis, naudinkis savo šprotu, savo vaizdine! 
Kur tavo rasės analumas? O Jis juk rasiškai analus! (Mąstymo 
komanda sunaikins mus visus.) Narys, sveikintinas žmogus, yra 
tas, kuris mėginasi gyvenimu, randa daugybę malonių. Tas, ku- 
ris nežindo nieko, yra mažūvaikis. Būk rasiškai analus ir suprask 
kito psichinę logiką. Svarbiausia — rašyk, prašyk, taršyk, rašik! 


Dyvas yra Visatos paralius 
(Ansai mirė už mūsų nuo dėmes!) 
Dyvas yra Pamėnulio paralius 

(Jis siusiusiaurina tai, kas platu ir laisva) 

Dyvas padaro iš lanksčiaus kietonišką 

(Tam, kuris tūri daug, prideda dar) 

Jis išvardija septynias Mirtinas Nuo Dėmes. 

Už savo nusiėjimus tūrim atgailauti 

(Mylista, sako Ansai, yra viskis) 

Dyvas taip mylavo pamėnulį, kad atidavė savo vieno tūrio 
sūnų, idant tie, kurie tiksi, jogei jis mirė už jų nuo dėmes, am 
žinai galėtų smilkti pragare. 


Ak, Lukai, aš be perstojo rašiau pustrečios valandos visas tas 
šlovingas beprasmybes ir prasmybes taip persimaišiusias, kad 
mano absolventams prireiks dešimtmečių viskam iššifruoti. 
Koks gražus tekstas! Pasijutau taip gerai, kad vos tik kita stora 
blondinė išpūtė savo papus Boglsui, bemat buvo išerekcinta. 
Brangus Lukai, tu esi visiškas beprotis, o aš esu tavo ištikimas 
kauliukštalas. 
Nuoširdurniausiai — 
Goblsas 


Aštuoniasdešimt devintas skyrius 


[Niujorko policijos inspektorius Natanielis Patas klausinėja dak- 
tarą Lucijų Rainhartą dėl pono Franklino Delano Osterflado ne- 
lemto sąstingio. ] 


— Malonu vėl jus matyti, inspektoriau Patai, - tarė daktaras 
Rainhartas. - Kaip laikotės? 

— Gerai, ačiū... Sėskitės, Rainhartai. 

— Ačiū. Turite naują sofą. 

— Žinot, kodėl jus išsikviečiau? 

— Ne, deja, nežinau. Paspruko daugiau psichikos ligonių? 

— Ar pažįstate tokį Franką Osterfladą? 

— Taip, pažįstu. Jis buvo... 

— Kada paskutinį kartą jį matėte? 

Daktaras Rainhartas išsitraukė kauliuką, pakratė jį tarp del- 
nų, pasilenkė į priekį ir parideno ant inspektoriaus rašomojo 
stalo. Pamatęs rezultatą tarė: 

— Maždaug prieš savaitę. 

Inspektoriaus Pato akys vos pastebimai sužvilgo. 

— Jūs... matėte... jį... prieš savaitę. 

— Taip, maždaug. Kodėl klausiate? Ką Frankas krečia pas- 
taruoju metu? Tikiuosi, nieko rimta? 

— Prašom papasakoti apie savo susitikimą su juo. 

— Mmmmm. Prisimenu, kad visai atsitiktinai susitikau su 
juo gatvėje netoli jo namų. Mudu nusprendėme kartu pavaka- 
rieniauti. 

— Pasakokit toliau. 

— Po vakarienės jis pasiūlė aplankyti jo draugę Harleme. Taigi 
nuvažiavome pas ją. 

— Pasakokit toliau. 

— Praleidau porą valandų su Osterfladu ir jo drauge, paskui 
išėjau. 

— Kas įvyko tos draugės bute? 

— Mes žiūrėjome televizorių. Na, Osterfladas dar suartėjo 
su mergina lytiškai, paskui aš suartėjau su ja lytiškai. Galima 
sakyti, įvyko bendra sesija. 

— Ar Osterfladas išėjo kartu su jumis? 

— Ne. Aš išėjau vienas. 

— Ką jis darė jums išeinant? 

— Miegojo svetainėje ant kilimo. 

— Kokie buvo Ostertlado santykiai su ta mergina? 

— Sakyčiau, iš esmės mazochistiniai. Nors būta ir sadizmo 
elementų. 

— Ar jums susidarė įspūdis, kad merginai jis patinka? 

— Man susidarė įspūdis, kad jai malonu su juo bendrauti. 

— Sakote, Osterfladas miegojo jums išeinant? 

— Taip. 

— Jis buvo girtas? 

— Ko gero. 

— Ar jo sveikata buvo gera? 

— Mmmum. Ne. Jis turėjo antsvorį, be to, tą vakarą per daug 
valgė. Jam buvo sutrikęs virškinimas. Jis bandė išpirkti už kaž- 
ką kaltę ir nusivarė nuo koto. 

Inspektorius Patas šaltai spoksojo į daktarą Rainhartą, pas- 
kui staiga paklausė: 

— Kas tą vakarą pilstė visiems gėrimus? 

— Aaaa... gėrimus. 

— Taip, gėrimus. 

Daktaras Rainhartas antrą kartą parideno kauliuką ant sta- 
lo ir nusišypsojo. 

— Gėrimus pilstė ponas Osterfladas. 

— Osterfladas?! 

— Pastebėjau, kad kelis kartus mano škotiškas viskis buvo 
nedraugiškai atmieštas vandeniu, bet šiaip aptarnavimas bu- 
vo geras. 

Bespoksant į daktarą Rainhartą inspektoriaus Pato veidas 
ir akys tapo itin šalti. 

— Ar kauliukas tą vakarą liepė jums nužudyti Osterfladą? 

— Abejoju. Bet klausimas įdomus. Pasižiūrėkime. 

Daktaras Rainhartas mestelėjo kauliuką trečią kartą, pas- 
kui Žvaliai dirstelėjo į savo tardytoją. 

— Ne. 

— Aišku. Kaip suprantu, tai tiesa, — nusišaipė inspektorius 
Patas. 

— Kauliukas man liepė taip sakyti. 

Vyrai pažiūrėjo vienas į kitą, tada inspektorius sučiaupęs 
lūpas paspaudė mygtuką savo stalo krašte ir liepė tarpduryje 
pasirodžiusiam detektyvui „ją atvesti“. 

Įėjo Džina, kukliai apsirengusi kelius siekiančiu sijonėliu, 
stora palaidinuke ir prastai gulinčiu švarku. 

— Čia šitas žmogus, — tarė ji. 

— Sėskis, — paragino inspektorius. 

- Čia jis. 

— Sveika, Džina, — tarė daktaras Rainhartas. 

— Jis prisipažįsta. Matai - jis prisipažįsta. 

— Sėskis, Džina, - tarė detektyvas. 

— Tau aš panelė Potreli, faro išpera. 

— Prašom trumpai pakartoti savo pasakojimą apie tai, kaip 
praėjo vakaras su Osterfladu, - tarė inspektorius. 

- Šitas vyrukas ir Frankas atėjo į mano butą, ir aš su abiem 
pasibarškinau. Gėrimus pilstė šitas vyrukas. Osterfladas ėmė 
elgtis, lyg būtų prisirijęs kvaišalų ar vaistų, apsnūdo, ir šitas 
vyrukas jį išsitempė. 

— Ką jūs pasakysite, daktare Rainhartai? — šaltai paklausė 
inspektorius Patas. 

— Mudu su ponu Osterfladu apsilankėme pas panelę Potre- 
li, ketindami pabendrauti. Frankas kelis kartus pripylė mums 
išgerti, kol Žžiūrėjome televizorių ir lytiškai santykiavome. Man 
išeinant Frankas gulėjo ant grindų su palaiminga šypsena vei- 
de. Beje, kur mano bičiulis Frankas? 

— Jis mirė, kad tave kur galas, - atsakė Džina. 

— Užsičiaupk, - riktelėjo inspektorius, paskui ramiai dėstė: — 
Franko Osterflado lavonas buvo aptiktas lapkričio 15 dieną 
Ist upėje po Traiboro tiltu. Skrodimas parodė, kad jis mirė 
prieš maždaug dvi dienas. Jis buvo nunuodytas strichninu. 

Inspektorius pažvelgė į Rainhartą. 

— Jūs arba Džina — vienas iš judviejų — paskutinis matėte 
Osterfladą gyvą. 

— Gal jis vidurnaktį nuėjo maudytis į Ist upę ir netyčia gurkš- 
telėjo vandens, - spėjo daktaras Rainhartas. 

— Strichnino kiekis Ist upėje, - rimtai pareiškė inspektorius 
Patas, — neviršija leidžiamų normų. 

— Tada man įdomu, kas jam atsitiko, - tarė daktaras Rain- 
hartas. 

— Strichnino pėdsakų buvo rasta ant lentynėlės virš Džinos 
gėrimų spintelės ir ant kilimo priešais televizorių. 

— Kaip įdomu. 

— Gėrimus pilstei tu! - suspigo Džina. 

— Aš? Ne, anot mano pasakojimo, juos pilstė Osterfladas. 

Daktaras Rainhartas susiraukė bandydamas susikaupti. 

— Galbūt kauliukams nusprendus jis nutarė nusižudyti ir ši- 
taip atpirkti savo nuodėmes. Jam buvo būdingi tam tikri ma- 
zochistiniai polinkiai. 

— Gėrimus pilstei tu ir išėjai kartu su juo, - vėl suspigo Džina. 

— Anot mano pasakojimo, buvo ne taip, panele Potreli. Anot 
mano pasakojimo, aš išėjau pirmas, o jis išėjo vėliau. 

— A, - tarė ji. - Tu esi melagis. 

— Tiesiog sakykime, kad mūsų pasakojimai skiriasi. Todėl 
inspektorius glumsta ir nesmagiai jaučiasi. 

— Jau keturi liudytojai teigia matę, kad jūs išėjote su Oster- 
fladu, Rainhartai, — įsiterpė detektyvas. 

— Aaaa — keturi. Tai rodo, kad esi iniciatyvi, Džina. Būtų 
apmaudu, jei tie liudytojai nueitų perniek. 

Daktaras Rainhartas paėmė kauliuką nuo stalo ir parideno 
jį ant sofos sau prie šlaunies. 

— Aš išėjau su Osterfladu, inspektoriau. 

— Kur jūs nuėjote? 

— Kur mes nuėjome, Džina? 

— Jūs sėdot į taksi... 

— Užsičiaupk! Vesk ją 1š čia. 

Detektyvas išvedė Džiną iš kambario. 

— Manau, mes sėdome į taksi. Aš išlipau prie Leksingtono 
prospekto metro stoties 125-ojoje gatvėje. Man reikėjo nusi- 
lengvinti. Osterfladas nuvažiavo toliau. Jis buvo girtutėlis, tad 
mane šiek tiek graužė sąžinė, kad palieku jį vieną su įtartinai 
linksmu taksistu, bet aš pats buvau girtas. Pisuarą radau prie... 

— Kodėl iš pradžių mums melavote? 

— Kas jums sakė, kad iš pradžių melavau? 

— Dabar jūs pasakojate kitaip. 

— Tik smulkmenas. 

— Džinos liudytojai demaskavo jūsų melą. 

— Liaukitės, inspektoriau. Jūs puikiai žinote, kad tie keturi 
jos liudytojai, švelniai tariant, patikimi net mažiau negu kau- 
liukai. 

— Užsičiaupkit! 

— Be to, Kauliukas man liepė pasakoti kitaip. 

— Verčiau paprašykit kauliuko patarti dar kartą, - žaibuo- 
damas akimis į daktarą Rainhartą tarė inspektorius. —- Nė vie- 
nas Niujorko taksistas neprisimena vežęs iš Harlemo du stam- 
bius baltaodžius vyrus tą vakarą ar kokį kitą vakarą per pasta- 
ruosius penkerius metus. Kaip gydytojas, turėjote pamatyti, 
kad jis apsinuodijęs strichninu — tie požymiai skirtingi negu 

paprasto girtumo. Mes žinom, kad Džina ir tie keturi jos liu- 
dytojai meluoja. Mes žinom, kad jūs meluojat. Mes puikiai 
žinom, kad Osterfladas buvo nužudytas Džinos bute ir iš ten 
neišėjo gyvas. 

Inspektorius Patas ir daktaras Rainhartas įsmeigė akis vie- 
nas į kitą. 

— Oho! - po kurio laiko tarstelėjo daktaras Rainhartas. Ne- 
sikeldamas nuo sofos jis palinko į priekį ir išpūtęs akis susido- 
mėjęs, dėmesingas paklausė: - Kas jį nužudė? 


Devyniasdešimtas skyrius 


Gerbiamas daktare, 
Kauliukas man liepė jums parašyti. Nesugalvoju ką. 
Telaimina Jus Kauliukas 
Fredas Vidmaleris 
Porksnautas, Teksaso valstija 


Devyniasdešimt pirmas skyrius 


Praėjus savaitei po mano pokalbio su inspektoriumi Patu, jis 
visiems besidomintiesiems pranešė, kad nauji (neatskleisti- 
ni) įrodymai nenuginčijamai patvirtino, kad, galimas daik- 
tas, Osterfladas tikriausiai nusižudė. Na, o draugams ir in- 
formatoriams jis slapčia pranešė, kad akivaizdu, jog jis nega- 
li apkaltinti nusikaltimu Džinos ar manęs. Džina nebūtų ši- 
taip apgalvotai žudžiusi Osterflado savo pačios bute kito bal- 
taodžio akivaizdoje, o strichninas, pažymėjo jis, nėra įpras- 
tas „užguitų Harlemo kekšių“ žudymo įrankis. Ir dar: nors 
keturi jos liudytojai akivaizdžiai meluoja, jie vis dėlto sukel- 
tų tam tikrų abejonių kai kuriems radikaliai liberalių pažiū- 
rų prisiekusiesiems. 

Daktarą Rainhartą būtų neįmanoma pripažinti kaltu, nes 
jokie prisiekusieji, nei radikalūs liberalai, nei amerikiečiai šim- 
tu dešimčia procentų, negalėtų suprasti Rainharto nusikalti- 
mo motyvų. Inspektorius prisipažino abejojąs, ar pats juos su- 
pranta. „Jis tai padarė todėl, kad taip liepė kauliukai“, - pa- 
reikštų apygardos prokuroras, gynėjai pradėtų kvatoti pirmieji, 
O jų pavyzdžiu pasektų visa teismo salė. Pasaulis mainėsi taip 
greitai, kad joks tipiškas prisiekusysis, kad ir koks amerikietiš- 
kas, nespėjo prisitaikyti. Negana to, net inspektorius Patas buvo 
bepradedąs abejoti, ar Osterfladą nužudė Rainhartas: nors jis 
tikrai galėjo nužudyti Žmogų, jei Kauliukas būtų jam paliepęs, 
tikrai nebūtų to padaręs taip paleistuviškai, padrikai, netvar- 
kingai, neestetiškai ir nekompetentingai. 

Šiaip ar taip, inspektorius Patas išsikvietė mane į paskutinę 
akistatą ir ilgą paskaitą baigė tokiais skambiais žodžiais: 

— Ateis diena, Rainhartai, kai teisingumas tave prirems prie 
sienos. Vieną gražią dieną furijos atsigręš prieš tave. Vieną 
gražią dieną nuodėmės, kurias darai prisidengdamas savo kau- 
liukų žaidimais, išlįs į dienos šviesą. Vieną gražią dieną suži- 
nosi, kad net Jungtinėse Valstijose nusikalsti neapsimoka. 

— Neabejoju, kad jūs teisus, — atsakiau jam, kai išeidamas 
spaudžiau ranką. - Bet ko skubėti? 


Taigi mano kauliukiškas gyvenimas tęsėsi. Daviau Kauliukui 
vieną tikimybę iš šešių, kad padarysiu visa, ką galiu, idant Os- 
terfladas prisikeltų iš mirusiųjų, bet šis variantas pralošė ki- 
tam tos pačios tikimybės: kad tris dienas gedėsiu Franko ir ta 
proga sugalvosiu keletą maldų ir didaktinių alegorijų. 

1971 metų sausio pirmąją surengiau trečią lemtingąją die- 
ną norėdamas nuspręsti ilgalaikį vaidmenį tiems metams. Lei- 
dau Kauliukui pasirinkti iš šių variantų: 1) kad tais metais ve- 
siu Lindą Reikman, Terę Treisę, panelę Reingold ar atsitikti- 
nai išrinktą moterį (jutau, kad jei negaliu pabandyti kauliukų 
santuokos su kuo nors, mažosios šeimos institucijai gali kilti 
pavojus); 2) kad metus atsisakysiu kauliukų ir imsiuosi visiš- 
kai naujos profesijos (tą jau nebebauginantį variantą pakišo 
tądien mano perskaitytas Fuidžio Arišio straipsnis „Kauliuko 
nykimas“); 3) kad „pradėsiu revoliucinę veiklą prieš išponėju- 
sius šio pasaulio mulkius. Mano tikslas - demaskuoti veidmai- 
nystę ir neteisingumą, gėdinti neteisiuosius, pažadinti ir už- 
degti engiamuosius bei apskritai kariauti nesibaigiantį karą 
prieš nusikaltimus. Šitaip iš pagrindų suknežinsiu visuomenę, 
kaip bandau suknežinti visuomenę savyje“ (prieš mėnesį ar 
du buvau skaitęs, kad Erikas Kanonas ir Artūras Džonsas įkū- 
rė revoliucinę grupuotę; tai prisiminęs tądien pasijutau didvy- 
riu: nebuvau įsitikinęs, ar mano žodžiai reiškia, kad taip ir pa- 
darysiu, bet girdėdamas jų skambesį išdidžiai sėdėjau ant sve- 
tainės kilimo rengdamasis ridenti kauliukus); 4) kad ištisus 

metus rašysiu knygas, straipsnius, romanus ir apsakymus apie 
viską, ką lieps Kauliukas, iš viso ne mažiau kaip dviejų knygų 
apimties (mane piktino, kaip prastai reklamuojami mūsų kau- 
liukų centrai ir KAULIUKŲ GYVENIMO fondas, tad miglo- 
tai vaizdavausi, kaip ateinu į pagalbą); 5) kad tęsiu visokerio- 
pą veiklą propaguodamas kauliukų gyvenseną visame pasau- 
lyje; mano indėlio pobūdį turės nuspręsti Kauliukas (tai dary- 
ti norėjau labiausiai: Linda, Džeikas, Fredas ir Lilė — visi prie- 
šokiais prisidėdavo prie mūsų kauliukų komandos, kauliukiškai 
gyvendamas be kitų kauliukžmogių dažnai jautiesi vienišas) ir 
6) kad ištisus metus visus variantus siūlysiu ne ilgiau kaip vie- 
nai dienai. Tada iš tiesų (cituojant mano ugningą 1971 metų 
lemtingosios dienos retoriką) „kiekviena išaušusi diena pagim- 
dys ką nors nauja. Kiti neatkreips į tai dėmesio ir susens“. (Pas- 
tarasis variantas mane žavėjo, nes ilgalaikės užduotys man vi- 
suomet būdavo nuobodokos: jos daro mane pernelyg sistemin- 
gą —- nesvarbu, kad sistema yra Kauliuko padiktuota.) 

Bet Kauliukas, norėdamas mane išmėginti, atsivertė ketu- 
rake: „ištisus metus rašysiu įvairius dalykus“. Du kiti kauliukų 
sprendimai netrukus patikslino, kad tais metais turiu baigti 
„lygiai 200 000 žodžių autobiografiją“ (taigi šitai kvailystei gai- 
šau savo dienas didžiąją dalį metų) ir kad rašysiu kitus Kauliu- 
ko paskirtus veikalus, kai derės (kitaip sakant, kai Kauliukas 
ir aš būsime tam nusiteikę). 

Žinia, rašyti kiaurą dieną negali, tad aš ir toliau dažniau ar 
rečiau susitikinėdavau su draugais, kartkartėmis dirbdavau 
kauliukų centruose ir su kauliukų grupėmis, retsykiais skaity- 
davau paskaitas, vaidindavau naujus vaidmenis, kartkartėmis 
atlikinėjau kauliukų pratimus ir apskritai gyvenau labai malo- 
nų pasikartojantį nuosekliai nenuoseklų atsitiktinį sporadišką 
nenuspėjamą kauliukų gyvenimą. 

"Tuomet, aišku, įsikišo Šansas. 


Devyniasdešimt antras skyrius 


MŪSŲ LAIKŲ RELIGIJA 
pristato 


[Kamera iš lėto pritraukia po vieną iš penkių žmonių, sėdinčių 
ant neaukštos scenos priešais maždaug penkiasdešimt Žiūrovų. 


Kunigas Džonas Volfas, Fordhamo universiteto teologijos do- 
centas; rabinas Elis Fišmanas, Ekumeninio centro kovai už 
vieningesnę visuomenę pirmininkas; daktaras Eliotas Dartas, 
Prinstono universiteto psichologijos profesorius ir garsus at- 
eistas, ir daktaras Lucijus Rainhartas, psichiatras ir priešta- 
ringas Kauliuko religijos pagrindėjas. 

— Sveiki atvykę į dar vieną tiesioginę, laisvą, nemokamą, 
spontanišką ir nė kiek nerepetuotą mūsų laidų ciklo apie mū- 
sų laikų religiją diskusiją. Mūsų tema šiandien: 


AR KAULIUKO RELIGIJA YRA ATSAKOMYBĖS 
VENGIMAS? 


[Kamera rodo ponią Viplton.)] 

— Šios dienos laidai vadovaus ponia Sloun Viplton, buvusi ki- 
no ir televizijos aktorė, garsaus finansininko ir populiaraus di- 
duomenės žmogaus Grego Vipltono žmona ir keturių mielų 
vaikų motina. Be to, ponia Viplton yra Pirmosios presbiterijo- 
nų bažnyčios Religinio pakantumo komiteto pirmininkė. Pra- 
šom, ponia Viplton. 

Ji bemat nusišypso ir entuziastingai ima kalbėti. 

— Ačiū. Labas vakaras, ponios ir ponai. Mums šiandien pa- 
sisekė, nes turime labai įdomią diskusijos temą: Kauliuko re- 
ligija. Neabejoju, jūs visi norėjote daugiau apie ją sužinoti. Be 
to, diskusijoje dalyvaus labai solidūs svečiai. Daktaras Rain- 
hartas [kamera stabteli ties daktaru Rainhartu. Apsirengęs vien 
juodai — storu megztiniu aukšta atlenkiama apykakle ir kos- 
tiumu — jis šiek tiek panėši į dvasininką. Per visą diskusiją jis 
kramsnoja didelės pypkės kandiklį, bet taip jos ir neuždega| 
yra viena prieštaringiausių praėjusių metų asmenybių. Jo 
straipsniai ir knygos apie kauliukų teoriją ir terapiją papikti- 
no psichiatrijos pasaulį, o jo „Kauliuko knygos“ ištraukų skai- 
tymai papiktino religijos pasaulį. Amerikos praktikuojančių 
psichiatrų asociacija oficialiai jį pasmerkė. Vis dėlto daktaras 
Rainhartas ir jo religija suburia nemažai Žmonių, ir kai kurie 
jų nėra psichiatrijos ligoninių pacientai. Pernai daktaras Rain- 
hartas ir jo sekėjai pradėjo steigti kauliukų centrus, pavadin- 
tus eksperimentų su visiškai atsitiktine aplinka centrais, ir tūks- 
tančiai žmonių juose apsilankė. Kai kurie teigia patyrę stiprių 
religinių pojūčių, kitiems visiškai pakriko psichika. Kad ir kaip 
skiriasi nuomonės, visi sutaria, kad daktaras Rainhartas yra 
labai prieštaringa asmenybė. 

Daktare Rainhartai, norėčiau pradėti mūsų diskusiją užduo- 
dama jums pagrindinį šios dienos klausimą, o paskui paprašy- 
siu kiekvieno iš mūsų svečių pakomentuoti tą patį dalyką: „Ar 
Kauliuko religija yra atsakomybės vengimas?“ 

- Žinoma, - atsako daktaras Rainhartas patenkintas krams- 
nodamas savo pypkę ir užsičiaupia. Ponia V. iš pradžių žiūri į 
jį tikėdamasi išgirsti daugiau, paskui ima nervintis. 

— Kodėl tai atsakomybės vengimas? 

— Dėl trijų priežasčių. 

R. vėl be žodžių kramto savo pypkę, ramus ir patenkintas. 

— Dėl kokių trijų priežasčių? 

R. palenkia galvą, ir kamera parodo, kaip jis kažką trina tarp 
delnų, paskui meta ant staliuko priešais save kauliuką; atsiver- 
čia šešakė. Kai kamera stambiu planu parodo jo veidą, žiūrovai 
mato, kad R. tiesiai iš ekrano žvelgia į juos. Geraširdiškai švytė- 
damas jis spokso į žiūrovus ir nedrebančia ranka laiko nerūks- 
tančią pypkę. Praeina penkios sekundės, dešimt. Penkiolika. 

— Daktare Rainhartai? — pasigirsta ekrane nerodomos moters 
balsas. Kamera nukrypsta į surimtėjusią ponią V., paskui vėl į R. 
Tada į susiraukusią ponią V., dar kartą į R., pučiantį bedūmį orą 
iš pražiotos burnos. Tuomet operatorius dvejodamas parodo ku- 
nigą Volfą - atrodo, šis įtemptai mąsto, ką pasakyti. 

— Rabine Fišmanai, gal jūs norėtumėte pradėti šios dienos 
diskusiją? — vėl pasigirsta ekrane nerodomos moters balsas. 

Rabinas Fišmanas, žemas, tamsaus gymio kokių keturias- 
dešimties metų vyras, susikaupęs kreipiasi pirma į ponią V, 
paskui į R. 

— Ačiū, ponia Viplton. Visa, ką šiandien pasakė daktaras 
Rainhartas, man pasirodė be galo įdomu, bet, matyt, jis neuž- 
siminė apie svarbiausia: Kauliuko religija yra žmogaus statu- 
so atsisakymas. Tai atsitiktinumo garbinimas, vadinasi, garbi- 
nimas to, kas visuomet buvo žmogaus priešininkas. Žmogus 
pirmiausia yra didis tuo, kad puoselėja darną ir vienybę, o kau- 
liukų gyvenimas, mano galva, darną ir vienybę griauna. Tai 
bėgimas nuo Žmonių gyvenimo, bet ne į atsitiktinės gamtos 
gyvenimą, kaip teigia kai kurie daktaro Rainharto kritikai. Ne. 
Gamta taip pat yra darnos ir vienybės puoselėtoja, o Kauliuko 
religija tam tikra prasme yra griovimo, ardymo ir mirties gar- 
binimas. Tai gyvenimo priešingybė. Man ji yra dar vienas po- 
žymis, kad gyvename nesveikais laikais. 

[Kamera sklandžiai nukrypsta prie ponios V.) 

— Labai įdomi mintis, rabine Fišmanai. Jūs tikrai davėte mums 
daug peno apmąstymui. Daktare Rainhartai, ar norėtumėte 
pakomentuoti? 

— Žinoma. 

R. vėl ramiai spokso į televizijos žiūrovus, geraširdiškai 
kramtydamas pypkės kandiklį. Praeina penkios sekundės, de- 
šimt, dvylika. 

— Kunige Volfai, - pasigirsta šaižus ponios V. balsas. 

— Mano eilė? 

[Ekrane pasirodo apkūnus raudonžandis, šviesiaplaukis ku- 
nigas Volfas. Iš pradžių jis dvejodamas žiūri į ponią V., paskui 
prokuroro žvilgsniu į kamerą.| 

— Kad ir kaip šiandien kraipo uodegą daktaras Rainhartas, 
Kauliuko religija yra Antikristo garbinimas. Dievo sukurta vi- 
sata turi moralinių įstatymų, ėėė moralinę tvarką. Laisvos va- 
lios atsisakymas ir jos pakeitimas kauliukų sprendimais yra 
baisiausias ir sunkiausias nusikaltimas ėėė Dievui, kokį tik ga- 
liu įsivaizduoti. Tai tolygu pasiduoti nuodėmei ir nepakelti 
kumščio. Tai ėėė bailio elgesys. 

Atsakomybės vengimas — per švelnus posakis. Kauliuko re- 
ligija yra nusikaltimas ėėė Dievui bei orumui ir didybei žmo- 
gaus, sukurto pagal ėėė Dievo atvaizdą. Laisva valia žmogus 
skiriasi nuo kitų ėėė Dievo padarų. Atsisakyti šios dovanos, 
ko gero, yra nedovanotina nuodėmė Šventajai Dvasiai. Gal- 
būt daktaras Rainhartas yra išsilavinęs, galbūt jis medicinos 
daktaras, bet jo vadinamoji ėėė Kauliuko religija yra nuodin- 
giausias, ėčė bjauriausias ir šėtoniškiausias dalykas, apie kurį 
esu ėčė girdėjęs. 

— Ar galėčiau pakomentuoti šį pasisakymą? — pasigirsta fo- 
ne R. balsas ir pasirodo jo veidas. Bežadis, ramutėlis, jis spok- 
so priešais save, akivaizdžiai nė nesirengdamas ištarti daugiau 
nė žodžio. Gali pagalvoti, kad kaskart, kai jo veidas pasirodo 
ekrane, išjungiamas garso kanalas. 

Praeina penkios, septynios, aštuonios, dešimt sekundžių. 

— Daktare Dartai, - pasigirsta prislopintas moters balsas. 

Ekrane pasirodo daktaras Dartas: jaunas, energingas, gra- 
žus, nervingas, rimtas, be galo išmintingas, rūkantis cigaretę. 


ABSidUy 
UT 


516 


— Daktaro Rainharto pasirodymas šiandien man atrodo ga- 
nėtinai juokingas ir jis tik dar kartą patvirtina klinikinį vaizdą, 
kurį susidariau apie jį skaitydamas jo veikalus ir kalbėdamasis 
su jį pažįstančiais žmonėmis. Negalime suprasti Kauliuko re- 
ligijos ir šio savito atsakomybės vengimo būdo, jei nesuprasi- 
me jos kūrėjo ir jo sekėjų patologijos. Kaip yra prisipažinęs 
pats daktaras Rainhartas, iš esmės jis yra šizofrenikas. [Ekra- 
ne pasirodo geraširdiškai žvelgiančio į žiūrovus daktaro Rain- 
harto atvaizdas; jis rodomas iki pat kitos daktaro Darto pasi- 
sakymo dalies pabaigos.| Matyt, daktaro Rainharto psichikos 
sutrikimas ir asmenybės skilimas pasiekė tokį lygį, kad jis pra- 
rado vienintelę tapatybę ir tapo daugialype asmenybe. Litera- 
tūroje gausu šio šizofrenijos tipo aprašymų; nuo klasikinio at- 
vejo jis skiriasi tik tuo, kad, matyt, sugeba persikūnyti į daugy- 
bę asmenybių. Kauliukų naudojimas ir nesuprantamų vapa- 
lionių pilna Kauliuko religija, sukurta jam pateisinti, maskuo- 
ja tą faktą, kad šis vaidmenų kaitaliojimas yra kompulsyvaus 
pobūdžio. Tokia psichikos sutrikimo ir asmenybės skilimo pa- 
tologija dažnai pasitaiko mūsų visuomenėje, o nemenkas skai- 
čius žmonių, kuriems daro įtakos Kauliuko religija, rodo, kad 
žmonės mielai pasitelkia į pagalbą verbalinius elementus jau 
įvykusiam psichologiniam nuopuoliui paslėpti ir pateisinti. [Ek- 
ranuose vėl pasirodo daktaras Dartas.) 

Kauliuko religija - ne tiek atsakomybės vengimas, kiek, kaip 
ir visi tikėjimai, paguoda, ramstis ir netgi, galima sakyti, indi- 
vido, išpažįstančio religiją, psichikos trūkumų išaukštinimas. 
Pasyvumas sustabarėjusio katalikų ar judėjų Dievo akivaizdo- 
je yra viena atsakomybės vengimo forma, pasyvumas lanks- 
taus ir nenuspėjamo atsitiktinumo Dievo akivaizdoje — visai 
kita. Vieną ir antrą galima suprasti tik remiantis individualia 
ir grupine patologija. 

Daktaras Dartas vėl atsisuka į ponią Viplton. Ekrane pasi- 
rodo rimtas ir nuoširdus jos veidas. 

— Kokius niekus čia paistėt apie sustabarėjusį judėjų Die- 
vą? - pasigirsta ekrane nerodomo rabino Fišmano balsas. 

— Aš tik cituoju visuotinai pripažintą psichologijos teoriją, — 
atsako daktaras Dartas. 

— Jeigu kas nors ir yra patologiška, - niūriai vėl žvelgdamas 
iš ekrano atšauna rabinas Fišmanas, - tai tik tuščias tariamas 
objektyvumas neurotiškų psichologų, apsimetančių, kad su- 
pranta dvasingą žmogų. 

— Liaukitės, ponai, — kiek įmanoma žaviau šypsodama įsi- 
terpia ponia Viplton. 

— Katalikybė - ne žmogaus trūkumų [pasigirsta kunigo Vol- 
fo balsas, paskui ekrane pasirodo ir veidas], o jo dvasios didy- 
bės aukštinimas. Tik vabzdiško proto psichologams... 

— Ponai... 

— Mane sudomino jūsų pastangos gintis, - sako daktaras 
Dartas. 

— Mūsų tema šiandien, - visa švytėdama primena ponia Vipl- 
ton, —- yra Kauliuko religija. Man, pavyzdžiui, maga išgirsti, 
kaip daktaras Rainhartas gali atremti kaltinimą, kad jo religi- 
ja yra šizofreniška ir patologiška. 

[Ekrane pasirodo daktaras Rainhartas: švytintis, draugiškas, 
ramutėlis. Praeina penkios sekundės, šešios. | 

— Nesuprantu, kodėl jūs tylite, daktare Rainhartai, - pasi- 
girsta ekrane nerodomos ponios Viplton balsas. R. išraiška 
nesikeičia nė per nago juodymą. 

— Tai tipiškas katatonijos ištikto šizofreniko požymis, ponia 
Viplton, - girdėti daktaro Darto balsas. - Matyt, daktaras Rain- 
hartas gali sukelti sau tokią būseną ir grįžti į normalią bemaž 
kada tik panorėjęs — itin neįprastas gebėjimas. Nenustebčiau, 
jei po kelių minučių jis tiek plepės, kad neįstengsite užčiaupti 
jam burnos. 

Daktaras Rainhartas išsitraukia pypkę iš burnos ir visais 
plaučiais iškvepia švarų orą. 

— Jei teisingai jus suprantu, daktare Dartai, - sako ponia V., — 
jūs teigiate, kad daktaras Rainhartas yra psichikos ligonis, ko- 
kius paprastai uždaro į gydymo įstaigas. 

— Ne, ne visai taip, - susikaupęs atsako daktaras Dartas. — 
Suprantate, daktaras Rainhartas yra tartum koks šizofreniš- 
kas keistuolis — nors tokio posakio niekas nevartoja. Jo religi- 
ja leidžia jam daryti tai, ko neįstengia daugelis šizofrenikų: ji 
pateisina ir suvienija jo skilusią asmenybę. Be Kauliuko religi- 
jos jis būtų beviltiškai sapaliojantis maniakas. Ją turėdamas jis 
gali funkcionuoti — aišku, kaip vientisas šizofreniškas keistuo- 
lis —- bet vis dėlto funkcionuoti. 

— Šitas jo tylėjimas man atrodo beprasmiškas, nemandagus — 
jis aiškiai vengia atsakomybės, — pareiškia rabinas Fišmanas. 

— Jo nuodėmė tokia baisi, kad jis bijo pažvelgti Amerikos 
liaudžiai į akis, - priduria kunigas Volfas. - Jis niekuo negali 
atremti Tiesos. 

— Daktare Rainhartai, ar norėtumėte atsakyti į šiuos kalti- 
nimus? — klausia ponia Viplton. 

[R. ekrane iš lėto išsitraukia pypkę, vis dar spoksodamas į 
Žiūrovus.| 

— Taip, - sako jis. 

Iyla, trunkanti penkias sekundes, dešimt. Penkiolika. 

— Bet kaip? 

Žiūrovai antrą kartą pamato, kaip daktaras Rainhartas pa- 
silenkia į priekį, patrina delnus ir išmeta kauliuką ant stalelio 
šalia nepaliesto puodelio su rudu skysčiu. Kamera pritraukia 
kauliuką: atsivertusi dviakė. R. išraiška nė truputėlio nepa- 
kinta ir jis vėl ima spinduliuoti pasaulio žiūrovams geraširdiš- 
ką ramybę. 

Ima kalbėti rabinas Fišmanas, ir jo veidas pasirodo ekrane. 

— Ir toks silpnaprotis žavi tūkstančius? Man tai nesuvokia- 
ma. Indijoje žmonės miršta badu, vietnamiečiai patiria baisias 
kančias, mūsų juodieji broliai vis dar turi pagrindą skųstis sa- 

vo dalia, o šis žmogus, nepamirškite — daktaras! — sėdi sau, 
papsi neuždegtą pypkę ir žaidžia su kauliukais. Jis kaip tas 
Neronas, griežiantis smuikeliu, kai Roma dega. 

— Jis ėčė ėėė blogesnis, rabine, - sako kunigas Volfas. - Ne- 
ronas paskui atstatė Romą. Šis žmogus moka tik griauti. 

Kalba daktaras Dartas: 

— Nuo visuomenės atitolęs šizofrenikas mato save ir aplin- 
kinius kaip objektus ir bendrauti tesugeba savo fantazijų pa- 
saulyje. 

— O mūsų jo fantazijų pasaulyje nėra? — klausia ponia V. 

— Mes ten esame. Jis mano, kad valdo mus savo tylėjimu. 

— Kaip galim jam sukliudyti"? 

— Tylėdami. 

— Aaa. 

Kalba rabinas Fišmanas: 

— Gal mums reikėtų pasikalbėti apie ką nors kita, ponia Vipl- 
ton. Man labai nemalonu žiūrėti, kaip kažkoks pamišėlis ga- 
dina jūsų nuostabią laidą. 

[Ekrane pasirodo ir nebepranyksta daktaro Rainharto vei- 
das; jo akys ir pypkė lieka nukreiptos į žiūrovus per visą kitą 
laidos epizodą.) 

— Ačiū, rabine Fišmanai, jūs labai rūpestingas. Vis dėlto aš 
manau, kad turime pabandyti išnagrinėti daktaro Rainharto 
religiją - laidos rėmėjai už tai sumokėjo. 

— Atkreipkite dėmesį: jo veido raumenys netrūkčioja. [Dak- 
taras D.| 

— Ką tai reiškia? [Rabinas F| 

— Jis nesinervina. 

— Aaa. 

— Dabar norėčiau atsakyti į jūsų antrą klausimą, ponia Vipl- 
ton. [Kunigas V.) 

— Ėė - kokį? 

— Jūs ketinote pateikti tokį antrą klausimą: „Ką gi, gal mums 

reikėtų pasikalbėti apie tai, kodėl Kauliuko religija vilioja kai 
kuriuos Žmones.“ 

— A, taip. 

— Ar galiu dabar pateikti savo atsakymą? 

— Taip, prašom. Dėstykit. 

Prokuroriškas kunigo Volfo balsas bamba iš to paties ekra- 
no, iš kurio žvelgia daktaras Rainhartas. 

— Nelabasis visada viliojo žmogų prisidengęs patraukliais 
akiai pavidalais, ėėė duona ir žaidimais, ėėė ir pažadais, kurių 
jis negali tesėti eėė. Manau... 

— Argi nebūtų įdomu, jei jis amžinai toks ir liktų? —- pertrau- 
kia jį rabino Fišmano balsas. 

— Atsiprašau, bet aš kalbėjau. [Kunigas Volfas.) 

— Neliks, — patikina daktaras Dartas. - Jei žmogus chroniš- 
kos katatonijos būklės, jis atrodo labiau įsitempęs, bet ne toks 
budrus. Rainhartas akivaizdžiai tik apsimetinėja. 

— Kaip toks avigalvis gali dominti žmones? - negali suprasti 
rabinas Fišmanas. 

— Tikiuosi, jis ne visą laiką toks? — klausia ponia Viplton. 

Kunigas Volfas atsako: 

— Prieš mums išeinant į eterį jis visai maloniai kalbėjosi su 
manim, bet manęs neapmulkino. Supratau, kad tai tik klasta. 

— Daktare Dartai, gal norėtumėte paaiškinti, kodėl Kauliu- 
ko religija traukia sekėjus? — sako ponia Viplton. 

- Žiūrėkit, jis vėl iškvepia orą, - atkreipia dėmesį rabinas 
Fišmanas. 

— Nekreipkit į jį dėmesio, - siūlo daktaras Dartas. - Jam to 
tik ir reikia. 

Kunigas Volfas pareiškia: 

— Ponia Viplton, turiu priminti, kad jūs prašėte manęs pir- 
mo atsakyti į tą klausimą ir kad nespėjus baigti mane neman- 
dagiai pertraukė daktaras Dartas. 

[Iyla. Ekrane dabar pasirodo ponia Viplton. Išpūtusi akis, 
prasižiojusi ji sėdėdama žiūri į dešinę.) 

— Dieve brangus! - sako ji. 

— Jėzusmarija! — pasigirsta ekrane nerodomo diskusijos da- 
lyvio balsas. 

[Žiūrovų salėje nuaidi garsus trenksmas, dvi ar trys moterys 
suspiegia.] 

— Kas čia per velniava?! 

— SULAIKYKIT JUOS! 

[Pokštelėjimas.| 

Kamera rodo vis dar prasižiojusią ponią Viplton. Ji stojasi 
grabinėdama mikrofoną sau prie kaklo. Bandydama šypsotis 
ji sako: 

— Prašyčiau laidos Žiūrovų salėje... 

— Aaaaaaaaaa, — pasigirsta pratisas klyksmas. 

— Užčiaupk jai burną! 

[Kamera slenka per žiūrovus salėje ir sustoja ties dviem gin- 
kluotais vyrais, baltuoju ir negru, stovinčiais prie durų salės 
gale. Vienas įdėmiai dairosi, kitas žaibuoja akimis į žiūrovus. 
Paskui dėl neaiškių priežasčių ekranuose vėl pasirodo dakta- 
ro Rainharto veidas. Jis išsitraukia pypkę iš burnos, išpučia 
orą, vėl įsikiša kandiklį ir ima jį kramtyti.) 

— Ar Bobis kontroliuoja liftus? 

— Mes eteryje? 

[Barkšt babarkšt.] 

— O jeigu jie sučiupo Bobį? 

— Sėdėkit! Nesikelkit, antraip mes šaudysim! 

— Mes eteryje? 

— Eik paklausk Eriko, ar... 

[Pokštpokštpokštpokšt.| 

— SAUGOKIS! 

[Nuaidi daugiau šūvių, Rainhartas dingsta iš ekranų, o vie- 
toj jo pasirodo ginkluotas vyras. Jis griūva susiėmęs už pilvo. 
Du vyrai iš pistoletų šaudo į kažką už žiūrovų. Vienas jų de- 
juodamas parkrinta. Kitas nustoja šaudyti, bet toliau įdėmiai 
dairosi.) 

— Mes eteryje? — vėl pasigirsta vyro balsas. 

[Geraširdiškas daktaro Rainharto veidas vėl matyti studijos 
ekrane, tik ne centre, o krašte, nes netyčia rodomas netyčia į jį 
nukreiptos kameros vaizdas, bet operatorius nuo jos pabėgo 
ir dabar tyliai sėdi tarp Žiūrovų, bandydamas atrodyti natūra- 
liai. Kadangi visi kiti žiūrovai atrodo persigandę, jis krinta į 
akis kaip nuogalius laidotuvėse. 

— Gerai, Čarli, nukreipk kamerą čia - visa kita padarys mū- 
sų vaikinai valdymo pulto kambaryje. 

— Kur Malkolmas? Jis turėjo pristatyti Artūrą. 

— Jis... jis... 

— A... taip. 

— Ponios ir ponai, Artūras X. 

Daktaras Rainhartas vis taip pat žvelgia iš ekrano. 

— Aš eteryje? — pasigirsta kažkieno balsas. 

— Jis eteryje? 

Daktaras Rainhartas išpučia orą. 

— Kur Erikas? 

— Kas, po velnių, jums ten pasidarė?! - kažkas sušunka. 

[Ekrane pasirodo sukryžiuotos rabino Fišmano kojos, pas- 
kui Artūras X - jis įsitempęs stovi nugara į kamerą ir Žiūri į 
valdymo pulto kambarį.| 

— Tu eteryje! - pasigirsta prislopintas šūksmas. 

Artūras atsigręžia į kamerą. 

— Juodieji broliai ir baltieji šunsnukiai visame pasaulyje... 

Aplink jo kaklą apsiveja balta ranka, kyšanti iš pilkos flane- 
lės rankovės; už Artūro veido pasirodo įsitempęs daktaro Dar- 
to veidas. 

— Ei, tu, mesk pistoletą arba aš nušausiu šitą Žmogų, - pasi- 
sukęs į dešinę sako daktaras Dartas. 

— Ei, tu, valdymo pulto kambaryje! - šaukia Dartas. - Ar 
girdi?! Mesk ginklą ir išeik pakeltomis rankomis! 

Įtampa ima mažėti Artūro veide, ir televizijos žiūrovai paste- 
bi, kad daktaro Darto veidas ima atrodyti, lyg jį kas smaugtų. 


LUKE RHINEHART E KAULIUKŲ ŽMOGUS 523 


Dabar matyti, kad jo kaklą apkabinusi ilga, stambi ranka, įvilkta 
į juodo švarko rankovę, o šalia daktaro Darto veido pasirodo 
daktaro Rainharto veidas, vis dar su pypke dantyse ir vis su ta 
pačia geraširdiška išraiška. Artūras išsivaduoja iš Darto, ir žiū- 
rovai mato, kad daktaras Rainhartas kitoje rankoje laiko pis- 
toletą, įremtą daktarui Dartui į šoną. 

— Į ką man dabar šauti? — klausia ekrane nerodomo žmo- 
gaus balsas. 

— Šauk į mane, - pasigirsta Artūro balsas. 

Į Objektyvas iš lėto nukrypsta nuo dviejų psichologų, stovin- 
čių besiilsinčių imtynininkų pozomis, pro persigandusius, su- 
glumusius ponios Viplton ir rabino Fišmano veidus, pro tuš- 
čią kunigo Volfo kėdę, prie Artūro. Jis vis dar gaudo kvapą, 
bet įdėmiai ir nuoširdžiai spokso į kamerą. 

— Juodieji šunsnukiai ir baltieji broliai visame pasaulyje... — 
pradeda Artūras. Jo veide šmėsteli skausminga klausiama mi- 
na. Tada jis sako: 

— Juodieji broliai ir baltieji šunsnukiai visame pasaulyje, šian- 
dien mes perėmėme į savo rankas šią televizijos laidą, kad pa- 
sakytume jums kai kurias tiesas, kurių jie neatskleis jums jokio- 
je laidoje, nebent įremtum jiems į kaktą pistoletą. Juodaodis... 

[|Artūrą pertraukia baisus sprogimas studijos gale. Riksmai. 
Vienintelis pykšt.] 

— Gaisras! 

[Daugiau riksmų, dar keli balsai praneša apie gaisrą. Artū- 
ras spokso į dešinę klykdamas: „Kur Erikas?!“| 

— Bėgam iš čia! - kažkas sušunka. 

Artūras nervingai vėl atsigręžia į kamerą ir ima pasakoti, 
kaip sunku juodaodžiui baltųjų visuomenėje ir kaip jam sun- 
ku perduoti savo nusiskundimus baltiesiems engėjams. Prie- 
šais jį sklinda dūmai, o kosulys, kuris ligi šiol pasigirsdavo tik 
retkarčiais, dabar ekrane girdėti lyg be perstojo tratantis kul- 
kosvaidis. 

— Ašarinės dujos! — kažkas suspinga. 

— O varge! - suklykia moteris ir ima raudoti. 

Pykšt. Pykštpykšt. 

Daugiau riksmų. 

— Bėkim! 

Artūras, nuolatos besidairantis į dešinę ir retkarčiais nuty- 
lantis, toliau bando rėžti savo kalbą. Kai tik nutaiko progą, jis 
nuoširdžiai spokso į kamerą. 

— „tokia klaiki priespauda, kad kiekvienam gyvam juodao- 
džiui kvėpuojant atrodo, jog jam ant krūtinės stovi dešimt... 
baltųjų. Mes nebegulėsime pasliki priešais baltas kiaules! Mes 
nebepaklusime baltojo neteisingumo įstatymams! Mes nebe- 
vizginsim uodegos kvailai šypsodamiesi... - saugokis, Rėjau! — 
Štai ten! — ...ėčė baltiesiems, kad ir kur jie būtų. Mes nusiže- 
minom paskutinį kartą. Joks baltasis... joks baltasis... - Rėjau! 
Štai ten! [Vyksta susišaudymas, bet ekrane jo nematyti; Artū- 
ras susigūžęs, jo veide siaubas sumišęs su neapykanta, bet jis 
vis tiek bando sakyti kalbą.) 

— ...joks baltasis negali atimti iš mūsų teisės būti išgirstiems, 
mūsų teisės pasakyti, kad MES VIS DAR ESAME, kad jūs ir 
toliau bandote mus pavergti ir kad MES DAUGIAU NEGU- 
LĖSIME PASLIKI PRIEŠ JUS! Aaaa! 

Savo kalbos gale „Aaa“ Artūras ištarė negarsiai; kai jis 
kniūbsčias susmuko ant grindų, ir jo veidas buvo parodytas 
paskutinį kartą, tą sekmadienį žiūrėjusieji televizorių pamatė 
jame nebe baimę ar neapykantą, o sąmyšį ir nuostabą. Toliau 
aidėjo riksmai, dejonės ir šūviai, televizorių ekranuose dūmai 
ar ašarinės dujos sklido prieš veidą daktarui Rainhartui - jo 
pypkė lyg amžinai erekcijai pasmerkta varpa vis dar styrojo 
jam iš dantų, o akyse pasirodė ašaros. Garsas atrodė ramus ir 
monotoniškas, palyginti su ankstesniu triukšmu, tad šimtai žiū- 
rovų buvo beperjungią kanalus, kai priešais vyrą su pypke pa- 
sirodė gražus ilgaplaukis vaikinukas mėlynomis, žvilgančiomis 


LUKE RHINEHART B KAULIUKŲ ŽMOGUS 525 


nuo ašarų akimis, vilkintis mėlynais džinsais ir juodais marški- 
niais atviru kaklu. 

Jis kokias penkias sekundes įdėmiai žiūrėjo į kamerą su ra- 
mia neapykanta, paskui tik vieną kartą stabtelėjęs, kai ėmė 
dusti, tyliai pasakė: 

— Aš grįšiu. Gal ne kitą sekmadienį, bet vis tiek grįšiu. Žmo- 
nės tokiu šlykščiu būdu verčiami gyventi kaip gyvuliai, kad nuo 
to mes visi nuodijamės; vyksta pasaulinis karas tarp tų, kurie 
gamina ir aptarnauja mus visus laužančią, traiškančią mašiną, 
1r tų, kurie stengiasi ją sunaikinti. Vyksta pasaulinis karas: kieno 
jūs pusėje? 

Jis išgaruoja iš ekrano ir jame lieka tik pro dūmus neaiškiai 
matomas verkiančio daktaro Rainharto veidas. Jis atsistoja nuo 
kėdės ir prieina tris žingsnius arčiau kameros. Objektyvas ne- 
beapima galvos, tad žiūrovai mato vien juodą megztinį ir kos- 
tiumą. Jis trumpai pakosti, paskui pasigirsta ramus ir ryžtin- 
gas jo balsas: 

- Šią laidą jums rodė normalūs, rimti žmonės. Be jų pastan- 
gų ji negalėjo įvykti. 

Ir juodasis kūnas dingsta. Ekrane lieka vien tuščia kėdė, sta- 
lelis su puodeliu neišgerto skysčio, o šalia puodelio - neaiškus 
baltas taškelis, panašus į supresuotą angelo plunksną. 


Devyniasdešimt trečias skyrius 


Pradžioje buvo Šansas, ir Šansas buvo pas Dievą, ir Šansas 
buvo Dievas. Jis nuo pradžių buvo pas Dievą. Šansas padarė 
visa ką, be jo nebūtų buvę sukurta nieko, kas buvo sukurta. 
Šanse glūdėjo gyvybė, ir ta gyvybė buvo žmonių šviesa. 

Buvo žmogus, siųstas Šanso, ir jo vardas buvo Lukas. Jis 
pasirodė kaip liudytojas paliudyti Užgaidą, idant visi žmonės 
per jį įtikėtų. Jisai nebuvo Šansas, bet buvo atsiųstas paliudyti 
Šansą. Tai buvo tikras Atsitiktinumas, aklai pasirenkantis kiek- 
vieną žmogų, ateinantį į pasaulį. Jis atsidūrė pasaulyje ir jį su- 
kūrė, bet pasaulis jo nepažino. Jis atėjo pas saviškius, bet sa- 
viškiai jo nepriėmė. Tačiau tiems, kurie jį priėmė, jisai davė ga- 
lią tapti Šanso sūnumis, netgi tiems, kurie tiki atsitiktinai, tiems, 
kurie gimė ne iš kraujo, ne iš kūno valios ir ne iš žmonių valios, 
bet iš Šanso. Ir Šansas virto kūnu (ir mes regėjome jo šlovę, 
vienintelio, pradėto Didžiojo Permainingojo Tėvo, šlovę), ir jis 
gyveno tarp mūsų pilnas sumaišties, melo ir užgaidų. 


Iš „Kauliuko knygos“ 


Devyniasdešimt ketvirtas skyrius 


Iš įrašų, kuriuos Mokesčių valdyba, FTB, Žvalgybos ir kontr- 
žvalgybos agentūra ir Amerikos praktikuojančių psichiatrų aso- 
ciacija (APPA) padarė įtaisais, paslėptais bute H. Dž. Viplio, 
apkvailinto, blausaus proto finansininko, kurio milijonai pa- 
dėjo Rainhartui įgyvendinti įvairius nesveikus sumanymus, mes 
tiksliai žinome, kas nutiko Didžiojo televizijos antpuolio po- 
pietę ir vakarą. Didelė gautos medžiagos dalis tiesiogiai nesu- 
sijusi su desperatiškomis Rainharto pastangomis pasprukti nuo 
įstatymų sargų, bet trumpa santrauka padės parodyti, kokias 
nesveikas struktūras ir vertybes kūrė jis ir jo sekėjai. 

Viplio svetainėje stovi maloni minkšta karalienės Viktori- 
jos stiliaus sofa, rytietiškas rašomasis stalas su kaimiška kėde 
iš Prancūzijos, dvi danų moderno stiliaus kėdės, audeklu ap- 
trauktas kariniam jūrų laivynui nebetinkamas plaustas, didžiu- 
lis akmuo, o vienoje židinio, kokius statydavosi pirmieji ame- 
rikiečiai, pusėje dešimties pėdų plotas padengtas baltu smė- 
liu. Taigi svetainės apstatymo stiliai - nuo ankstyvojo neolito 
iki to, ką Džeikas Eksteinas juokais vadina Fairo salos amži- 
nuoju. Užfiksuota, kaip Viplis teigė, esą viską išrinko Kauliu- 
kas — visai galimas daiktas. 

KAULIUKŲ GYVENIMO fondo valdytojų kubo susirin- 
kimas turėjo vykti ten po Rainharto pasirodymo televizijos lai- 
doje. Šie susirinkimai vyksta tokiose nenuspėjamose vietose 
ir tokiu nenuspėjamu laiku, kad per visą laiką pavyko padaryti 
vos kelių įrašus. Tą popietę susirinkime dalyvavo Viplis, iš es- 
mės konservatyvus žmogus, kuriam įžvalgų kapitalisto protą 
kažkokiu būdu apnuodijo kauliukžmogių aplinka; ponia Li- 

liana Rainhart, neseniai išlaikiusi egzaminus ir gavusi teisę už- 
siimti advokato veikla Niujorko valstijoje, nors tariamai ride- 
no kauliuką pasirinkdama atsakymus į kai kuriuos klausimus; 
daktaras Džeikobas Eksteinas, smarkiai susikompromitavęs 
daugelio Rainharto avantiūrų bendrininkas; pranešama, kad 
jis elgiasi vis ekscentriškiau ir neatsakingiau (APPA netrukus 
turi oficialiai jį pasmerkti); Linda Reikman, nenuolatinė Rain- 
harto meilužė ir nepataisoma kekšė; ir Džozefas Fainmanas 
su žmona Faja, aktyvūs kauliukų teoretikai. Dalyvių skaičius 
tuose susirinkimuose būna skirtingas, nes, matyt, spręsdami, 
ar į juos eiti, valdytojai klausia savo kauliukų nuomonės. 
Visas šis šešetas susirinko tą dieną Viplio bute prieš 17.00 — 
valanda po laidos „Mūsų laikų religija“ pabaigos, bet, atrodo, 
tik ponia Rainhart žiūrėjo laidą, nes ji papasakojo kitiems, 
kas atsitiko. Paskui vyko ilga diskusija apie galimus Rainharto 
poelgio padarinius, kartais šlykščiai lengvabūdiška (pvz., Eks- 
teinas siūlė paslėpti Rainhartą užkasant į smėlį). Kol panelė 
Reikman skambino telefonu bandydama išsiaiškinti, kas jam 
atsitiko, Viplis kelis kartus išreiškė susirūpinimą, kad geram 
KAULIUKŲ GYVENIMO fondo vardui gali pakenkti Rain- 
harto bendravimas su tokiomis padugnėmis kaip Kanonas ir 
Džonsas, bet kiti nelabai jį palaikė. Džo Fainmanas pažymėjo, 
kad nuo tada, kai du žali kauliukai buvo rasti gerai matomoje 
vietoje prie susprogdinto armijos šaudmenų sandėlio Naujojo 
Džersio valstijoje, o senatorius Istermanas senate užsipuolė 
kauliukų centrus ir kauliukžmogius, staiga plūstelėjo nekom- 
petentingų kauliukų gydytojų, siūlančių kvailus ir pavojingus 
variantus kauliukų mokiniams; jis iškėlė mintį, esą galbūt FTB 
bandydamas diskredituoti judėjimą infiltruoja savo agentus. 
Daktaras Eksteinas išdėjo šį pavojingą spėjimą į šuns dienas: 
girdi, kauliukžmogiai gali kuo puikiausiai diskredituoti save be 
pagalbos iš šalies. Jis dar pasiūlė — galbūt ironiškai - kad KAU- 
LIUKŲ GYVENIMO fondas paskelbtų oficialų pareiškimą ir 


LUKE RHINEHART 88 KAULIUKŲ ŽMOGUS 529 


juo atsiribotų nuo kiekvieno negero kauliukžmogių visoje Že- 
mėje ir gretimose planetose poelgio - tada nereikėtų vargintis 
ir skelbti naujo pareiškimo „kas antrą dieną“. 

Panelė Reikman ir Fainmanų pora tada išėjo iš buto pamė- 
ginti išsiaiškinti televizijos studijoje ir policijoje, kas atsitiko 
Rainhartui: praėjo beveik dvi valandos nuo laidos pabaigos, 
bet nebuvo gauta nė menkiausios žinutės nei apie jį, nei iš jo. 

Įprasta šiems žmonėms padrika diskusija tęsėsi tarp likusių 
trijų; daugiausia kalbėjo Viplis. Jis pasiskundė, kad Mokesčių val- 
dyba, teigdama, esą Kauliuko religija neatitinka visuotinai pri- 
imto religijos apibrėžimo, bando vėl apmokestinti KAULIUKŲ 
GYVENIMO fondą, nors anksčiau buvo atleidusi jį nuo mokes- 
čių. Be to, valdybai susidaro įspūdis, kad jų švietimo programos 
skirtos visuotinai priimtoms žinioms išmesti iš galvos, kad jų moks- 
lo tyrimuose dažnai pasitaiko fiktyvios medžiagos, o kaip įrody- 
mai pateikiami fiktyvūs rezultatai (Eksteinas šioje vietoje tarste- 
lėjo: „Ką gi, niekas nėra tobulas“ ); esą jų pelno nesiekiantys kau- 
liukų centrai negali būti laikomi gydomaisiais tradiciniu požiū- 
riu, nes daug jų sėkmingai išgydytų kauliukų mokinių, kaip jie 
patys teigia, yra prastai prisitaikę prie visuomenės ir stengiasi jai 
kenkti. Kai ponia Rainhart ir Eksteinas užsiminė, girdi, jiems 
neįdomu, ką daro Mokesčių valdyba, Viplis priminė, kad atlei- 
dus nuo mokesčių jis sutaupydavo tris šimtus tūkstančių dolerių 
pajamų per metus, ir ši suma sudarė nemenką jo indėlio fondui 
dalį. Jis pridūrė, kad, pasak naujausios iždo ataskaitos, pareng- 
tos patikimo kauliukų sąskaitininko, kuriam kauliukai leido pa- 
teikti tikslius skaičiavimus, dėl to, kad fondas ima gerokai ma- 
žiau pinigų, negu galėtų, už viešnagę kauliukų centruose, už gru- 
pinę terapiją, už vaikų kauliukų žaidimus ir įvairius leidinius, pa- 
tiriamas šimto tūkstančių dolerių per mėnesį grynasis nuostolis 
(„Taigi, taigi“, - pakomentavo Eksteinas). 

[Toliau pateikiame pažodinę pokalbio stenogramą (HDžV 
svet.: 1971 bal. 17, 19.22-19.39)] 

— [Viplio balsas| Anksčiau ar vėliau tiesiog privalėsime pra- 
dėti gauti didesnes pajamas. Žmonės, nejaugi nesuvokiate, kad 
kiti verslai visoje šalyje susišluoja neįtikėtinus pelnus iš Kau- 
liukų berniukų ir Kauliukų mergaičių trumparankovių marš- 
kinėlių, sportinių uniformų, rankogalių sąsagų, vėrinių, kak- 
laraiščių smeigtukų, apyrankių, bikinių, auskarų, smeigtukų 
vystyklams, karolių ir šokoladukų su žaliojo kauliuko simboli- 
ka? Kad kauliukų gamintojų realizacijos mastai pernai išaugo 
keturis kartus? 

— Šventa tiesa, - pritarė Džeikas Eksteinas. - Maždaug prieš 
metus pirkau šimtą „Karštųjų žaislų“ akcijų po 2,25 dolerio, o 
vakar pardaviau po 68,5. 

— O kaip mes?! — sušuko Viplis. - Kiti parduoda kauliukų 
gyvenimo žaidimus keturis kartus brangiau negu mes, o tu, 
visiškai nesuprasdamas visos kauliukų gyvenimo esmės, sakai 
man, kad krauniesi milijonus, kai mes savo žaidimus parduo- 
dame pigiau už savikainą. Barai ir diskotekos lupa iš klientų 
po penkis dolerius papildomo mokesčio už kauliukų mergai- 
tes, kurios šoka striptizą, kaip liepia Kauliukas, o mūsų kau- 
liukų centrų „Sodoma ir Gomora“ yra beveik nemokama. Vi- 
si daro pinigus iš kauliukų, tik ne mes! 

— Tokia kauliukų valia, - atsakė Eksteinas. 

— Mes vis siūlom Kauliukui variantą duoti mums pelno, bet 
Jis kaskart jį atmeta, - paaiškino ponia Rainhart. 

— Bet aš negaliu visą laiką dengti tų nuostolių. 

— Niekas tavęs neprašo. 

— Bet Kauliukas vis man liepia! 

[Girdėti Eksteino ir ponios Rainhart juokas.] 

— Kol kas mūsų religija vienintelė pasaulio istorijoje, švais- 
tanti pinigus lyg patrakusi, - tarė Eksteinas. - Nežinau kodėl, 
bet man dėl to gera. 

— Klausyk, Vipli, - tarė ponia Rainhart. - Pinigai, galia. Kau- 
liukų berniukų teniso marškinėliai, karoliai iš žalių kauliukų, 

Kauliuko bažnyčia — visa, ką žmonės daro su kauliukais, - yra 
nesvarbu. Kauliukiškas gyvenimas tėra mūsų žaidimas dau- 
gialypiams žaidimams propaguoti, mūsų teatras daugialypiam 
teatrui propaguoti. Mes nesistengiame gauti pelno. 

— Tu apsimetinėji šventąja, Lile, - papriekaištavo Ekstei- 
nas. — Jei mes pradedame didžiuotis savo naujoviškumu, siū- 
lau tuo pasinaudoti ir apiplėšinėti publiką. 

— Klausykit, turim kažko griebtis dėl tų Mokesčių valdybos 
užmačių, antraip aš pasitraukiu, — pagrasino Viplis. - Mes tu- 
rim nusisamdyti geriausius šalies advokatus, kad pasipriešintu- 
me šiam sprendimui - jei reikės, net Aukščiausiajame Teisme. 

— Tik pinigus veltui iššvaistysime, Vipli. 

— Vis dėlto galėtų būti naudinga visuomenės informavimo 
požiūriu, jei šie klausimai būtų nagrinėjami teismuose, - tarė 
ponia Rainhart. - „Kas yra religija?“ „Kas yra gydomoji ver- 
tė?“ „Kas yra švietimas?“ Beveik neabejoju, kad kas kas, o 
Mokesčių valdyba tikrai nepajėgtų atsakyti į šiuos klausimus. 

— Siūlau nusamdyti tave Mokesčių valdybos sprendimui ap- 
skųsti, —- šyptelėjo Eksteinas. 

— Mums reikia geriausių advokatų, kokius tik galima gauti 
už pinigus, - tarė Viplis. 

— Mums reikia kauliukų advokato, - patikslino Eksteinas. — 
Niekas kitas nesupras, ką bando ginti. 

— Kauliukžmogiai yra nepatikimi, - paprieštaravo Viplis. 

[Vėl nuskamba juokas - girdėti ir nervingas Viplio kvatoji- 
mas. Pasigirsta telefonspynės skambutis, ir Viplis, matyt, išei- 
na iš kambario atsiliepti. | 

— Tikiuosi, Lukui nieko bloga neatsitiko, — tarė ponia Rainhart. 

— Lukui niekas negali padaryti nieko bloga, - atsakė Eksteinas. 

— Hmmm. 

— Ką nori sužinoti iš Kauliuko? — paklausė Eksteinas. 

— Man tik magėjo, kaip turėčiau reaguoti į Žinią apie jo mirtį. 

— Ką atsakė Kauliukas? 

— Džiaugsmingai. 


Devyniasdešimt penktas skyrius 


Laida buvo įdomi: su reikšmingais pokalbiais, veiksmu, daly- 
vaujant žiūrovams — žodžiu, gerai apgalvotas kai kurių svar- 
biausių nūdienos problemų inscenizavimas. Laidos rėmėjas bus 
patenkintas. 

Taip nemąsčiau, kai dusdamas, gaudydamas orą išsvirdulia- 
vau pro duris priešais pulto kambarį, pro kurias anksčiau ma- 
čiau Eriką velkant Artūro kūną. Koridoriuje pabandžiau vėl 
kvėpuoti pirmą kartą per penkiolika minučių, bet atrodė, kad 
akyse, nosyje ir gerklėje teberusena rūpestingai kurstomi lau- 
žai. Erikas buvo palinkęs virš Artūro, bet, atsiklaupęs prie jo 
apžiūrėti žaizdos, pamačiau, kad Artūras negyvas. 

— Ant stogo, - stodamasis tyliai tarė Erikas. Tamsios jo akys 
buvo paplūdusios ašaromis ir, rodės, manęs nemato. Sudvejo- 
jau, mečiau žvilgsnį į kauliuką ir pamačiau negalįs sekti pas- 
kui jį - turiu ieškoti savojo kelio. Girdėjome gatvėje kaukian- 
čias sirenas. 

— Aš lipu žemyn, - atsakiau. 

Erikas tirtėjo; atrodė, kad jis stengiasi ryškiai mane pama- 
tyti. 

— Ką gi, žaisk savo žaidimus, - atšovė jis. - Labai gaila, kad 
tau nerūpi pasiekti pergalę. 

Jis vėl sutirtėjo. 

— Jei norėsi mane rasti, paskambink Piteriui Tomasui į Bruk- 
lino aukštumas. 

— Gerai, - atsakiau. 

— Nesibučiuosime atsisveikindami? — paklausė jis, nusigrę- 
žė ir nuskubėjo koridoriumi prie atsarginio išėjimo. 

Kai jis pradėjo atidarinėti langą koridoriaus gale, atsiklau- 
piau prie Artūro dar kartą patikrinti, ar nejuntamas pulsas. 
Šalia manęs atsidarė durys, policininkas iškreiptu veidu gro- 
teskiškai įšoko į koridorių ir paleido tris šūvius; Erikas dingo 
pro langą ir užsikorė ant metalinių kopėčių. 

— Nežudyk! - sušukau stodamasis sustingusiomis kojomis. 

Pro duris įlėkė dar vienas policininkas; jie abu įdėmiai nu- 
žvelgė mane, paskui pirmasis ėmė atsargiai slinkti koridoriu- 
mi vytis Eriko. 

— Kas jūs? — paklausė prie manęs likęs pareigūnas. 

— Aš esu kunigas Formas iš Šventųjų klajonių katalikų baž- 
nyčios, — išsitraukiau savo nebegaliojantį Amerikos prakti- 
kuojančių psichiatrų asociacijos pažymėjimą ir kyštelėjau jam 
prieš akis. 

— Kur jūsų apykaklė? — paklausė jis. 

— Kišenėje, - atsakiau ir oriai išsitraukiau baltą kietą dvasi- 
ninko apykaklę, kurią atsinešiau į pokalbių laidą, bet paskuti- 
nę akimirką Kauliukas uždraudė ją užsidėti. Pradėjau segtis 
ją virš savo juodo megztinio. 

— Dinkit iš čia, dvasios tėve, - paliepė jis. 

— Tikriausiai laiminu jus. 

Šiek tiek baimindamasis grįžau pro jį į pilną dūmų studiją, 
paskui nė karto neįkvėpdamas nerangiais šuoliais pasileidau 
prie pagrindinio išėjimo salės gale. Paknopstomis nusigavau 
iki laiptų aikštelės ir pradėjau svirduliuoti žemyn. Pirmojo laip- 
tatakio apačioje priešingose laiptų pusėse tupėjo du polici- 
ninkai, išsitraukę pistoletus; trečias laikė tris milžiniškus poli- 
cijos šunis, ir tie man prisiartinus ėmė aršiai loti. Peržegnojau 
visus ir pro juos praėjęs pasukau prie kito laiptatakio. 

Lipau žemyn, laimindamas prakaituojančius policininkus, 
skuodžiančius pro mane paskui niekdarius, laimindamas pra- 
kaituojančius reporterius, skuodžiančius pro mane paskui did- 
vyrius, laimindamas šąlančius į ožio ragą Žmones, besisukio- 

jančius lauke aplink pastatą, apskritai laimindamas visus, ku- 
riuos pasiekė mano palaiminimas, 0 ypač save, nes man palai- 
minimo reikėjo labiausiai. 

Lauke snigo. Saulė skaisčiai švietė iš vakarų, pūgos galios 
sniegas sūkuriavo iš pietryčių geldamas kaktą ir skruostus, taigi 
atrodė, kad laužai mano galvoje dabar rusena vienodai. Šali- 
gatviai buvo prisigrūdę nejudančių žmonių, bukai spoksančių 
į dūmus, kamuoliais virstančius pro devinto aukšto langus, 
mirksinčių nuo sniego, akiniais prisidengusių akis nuo spigi- 
nančios saulės, besistengiančių negirdėti klaksonų kauksmo, 
sklindančio iš gatves užkimšusių įstrigusių automobilių, ir ga- 
lop rodančių pirštais ir aikčiojančių, kai lydimas šautuvų sal- 
vės aukštai virš galvų pakilo sraigtasparnis. 

Dar viena tipiška balandžio vidurio diena Manhetene. 


Devyniasdešimt šeštas skyrius 


Lilė glaudėsi prie manęs kokias penkiolika sekundžių; sniegas 
nuo mano viršugalvio krito į šviesius jos plaukus ir juose pai- 
niojosi. Jaučiausi išsekęs. Apsikabinę apsisukome ir nuėjome 
koridoriumi į svetainę. 

— Tu sveikas? - paklausė ji. 

— Tikriausiai, - atsakiau, — bet kartais man susidaro įspūdis, 
kad pasaulis griūva dar greičiau negu aš. 

Mums įėjus Viplis atsistojo nuo kėdės ir priėjęs paspaudė 
ranką. 

— Fantastiška laida, Lukai, - pagyrė jis pūsdamas cigaro dū- 
mus man į krūtinę ir raminamai uždėdamas ranką ant peties. — 
Kartais nesuprantu, kaip tau pavyksta. 

— Aš nieko neplanavau, - atsakiau. — Nežinojau, kad taip 
atsitiks. Kai Erikas paprašė manęs kvietimų į laidą, pamaniau, 
kad jis su savo draugais tapo mano gerbėjais. Veidmainiai! 

— Bet tavo įvaizdžio laida nepagerino. Ar apie tai pagalvojai? 

— Mmmm. 

— Užmuštų yra? - paklausė Lilė stovėdama šalia manęs. 

Priėjau prie sofos ir dejuodamas sugriuvau šalia Džeiko. Šis, 
apsirengęs baltais trumparankoviais marškinėliais ir juodais 
bermudais, šiltai man nusišypsojo. Jis buvo basas, o plaukai 
atrodė lyg paskutinį kartą juos prieš du mėnesius būtų kirpusi 
Edgarina. 

— Taip, - atsakiau. — Ar galėčiau ko nors išgerti? 

— Žinoma, - atsakė Lilė. - Ko norėtum? 

— Karšto šokolado. 

— Gražiai atrodai, Lukuti, —- geraširdiškai šypsodamas tarė 
Džeikas. Lilė išėjo į virtuvę. 

— Ačiū. 

— Mat ta balta apykaklė tau labai tinka. Tave vėl pagavo re- 
liginis šišas'? 

— Šitaip maskuojuosi. Žmonės pasitiki kunigais. 

— Aš truputį apsinešęs, — vis dar palaimingai šypsodamas 
prisipažino Džeikas. 

— Bent jau kunigais pasitiki kiek labiau negu kauliukžmo- 
giais. 

— Bet ne tiek, kad samprotaučiau ne taip išmintingai kaip 
visada. 

— Sniegas nuo tavęs tirpsta ant mano sofos, —- žiūrėdamas į 
mane iš viršaus tarė Viplis. 

— Labai atsiprašau. 

Man atsikėlus kažkur sučirškė skambutis, ir Viplis nusku- 
bėjo atsiliepti. Aš nusibraukiau sniegą. 

— Policija tave vaikosi dėl tos televizijos laidos? — paklausė 
Džeikas. 

— Manau, kad taip. 

— Pagalvok, ar tau nereikėtų pakeisti asmenybės, - tarė jis. 

Pažvelgiau į jį, ir jis išsišiepė iki ausų. 

— Sniegas nuo tavęs tirpsta ant jo kilimo, - pridūrė jis. 

— Oi, atsiprašau, — atsakiau ir nuėjau į koridorių. Ten susiti- 
kau grįžtantį Viplį. 

— Policininkai jau lipa laiptais, — pranešė jis ramiai. 

Išsitraukiau kauliuką. 

— Norėčiau pabandyti iš čia ištrūkti ir viską apmąstyti, - pa- 
sakiau. — Ar yra koks išėjimas? 

— Kas čia darosi? — eidama iš virtuvės paklausė Lilė. 

— Gali nulipti atsarginiais laiptais į garažą rūsyje, - tarė Viplis. 

— Kas čia darosi? —- pakartojo Lilė. 

— Ar galiu paimti kokį automobilį? 

— Ten stovi mano linkolnas kontinentalis. Paskambinsiu į 
garažą ir liepsiu sargui parengti jį draugui. 

Kažkas garsiai pabeldė į duris koridoriaus gale. 

— Tik žiūrėk užrašyk, kiek kilometrų nuvažiuosi, — įspėjo 
Viplis. - Dėl mokesčių. Laikysiu, kad šios išlaidas buvo fondo 
reikalams. 

— Turiu bėgti, Lile, - pasakiau. — Kai tik nusigausiu ten, kur 
keliauju — tik dar nežinau kur - tau paskambinsiu. 

Nuskubėjau ton pusėn, kur Viplis pirštu parodė esant at- 
sarginį išėjimą. Atsisveikindamas pamerkiau akį Džeikui, jis 
man. Išėjęs iš buto kiek įmanydamas atsargiau ėmiau slinkti 
atsarginiais laiptais į rūsį, o ten kaip katė — turiu pripažinti, 
didžiulė katė — nulėpinau prie durų, vedančių į požeminį ga- 
ražą. Lėtai, taip lėtai, kad net pajutau jaudulį, kokį tokiomis 
akimirkomis tikriausiai jusdavo Džeimsas Bondas, besimėgau- 
jantis savo paties sumanumu, atidariau duris ir pažvelgiau į 
ryškiai apšviestą garažą. Atrodė, kad jame nėra nė gyvos dva- 
sios — išskyrus netvarkingai apsirengusį sargą, sudribusį ant 
kėdės, atloštos į sieną prie vartų. 

Sugaišau vos penkias minutes, kol iš dvylikos linkolnų kon- 
tinentalių nustačiau, kuris Viplio: galop išprotavau, kad turi 
būti tas, kuris stovi prie vartų, paruoštas išvažiuoti. Dar kartą 
patikrinau numerius, šalta, abejinga mina atidariau priekines 
dureles ir grakščiai atsisėdau ant vairuotojo sėdynės. 

Priekyje ant keleivio sėdynės jau sėdėjo trisdešimtmetis ar 
kiek vyresnis gražaus, rimto veido vyras. 

— Atleiskite, kad jums kliudau, - tarė jis. 

— Nieko baisaus, —- atsakiau. — Aš tik atėjau į rūsį įkvėpti 
gryno oro. 

— Aš esu Džonas Holkomas iš Federalinių tyrimų biuro, — 
prisistatė jis. Įkišo ranką į kostiumo švarko kišenę, paskui pa- 
linko prie manęs ir parodė kortelę, panašią į mano APPA pa- 
žymėjimą. 

— Kur jūs taip ilgai užtrukot? — paklausiau žiūrėdamas į jį 
agresyviai primerktomis akimis. 

Jis įsikišo kortelę atgal į švarko kišenę, atsilošė ant sėdynės 
ir rimtai pažvelgė man į akis. 

— Tam tikromis priemonėmis sužinoję, kad esate pas Viplį, 
turėjome nuspręsti, ką su jumis daryti. 

— Aaaa, —- atsakiau. 

— O Manhetene šiandien keli kamščiai, - jis šyptelėjo man 
lyg gabus mokinys, pasakodamas, ką išmoko per pamoką. — 
Jūs esate Lucijus Rainhartas, — užbaigė jis. 

— Tai tiesa, dažnai juo būnu, — atsakiau. - Kuo galiu jums 
padėti? 

Atsilošiau į galvos atramą ir bandžiau apsimesti esąs ramu- 
tėlis, bet dilbiu netyčia nuspaudžiau klaksoną. 

Žydros pono Holkomo akys kurį laiką rimtai tyrė mano ne- 
rimtą veidą. 

— Galbūt žinote, daktare Rainhartai, — tarė jis, - kad per 
savo pasirodymą televizijoje šiandien pažeidėte kelis valstijos 
ir federalinius įstatymus. 

— Nuogąstavau, kad taip galėjo atsitikti. 

Apsidairiau pro langelį kairėje vildamasis, kad Vienišasis 
Reindžeris ar kokia kauliukų moteris ateis man į pagalbą. 

— Grasinote fiziniu smurtu ir sumušėte daktarą Dartą, - pa- 
aiškino jis. — Viešoje vietoje švaistėtės šaunamuoju ginklu. Pa- 
grobėte daktaro Darto pistoletą. Priešinotės suimamas. Ben- 
drininkavote su žinomais nusikaltėliais. Dalyvavote sąmoksle 
nuversti Jungtinių Valstijų vyriausybę. Neteisėtai apsimetinė- 
jote dvasininku viešoje vietoje. Neteisėtai panaudojote rėmė- 
jo laiką asmeniniam pranešimui per visuomeninę žiniasklai- 
dos priemonę. Be to, pažeidėte dvidešimt tris kitus Federali- 
nės ryšių komisijos nutarimus dėl padoraus ir prideramo elge- 
sio per televizijos transliacijas. Ir dar: mes padedame inspek- 
toriui Patui kaupti įrodymus, kad ateityje, galimas daiktas, bū- 
tumėte toliau persekiojamas baudžiamąja tvarka dėl Franko 
Osterflado tyčinio nužudymo. 

— O kaip dėl keliavimo pakeliui važiuojančiais automobi- 
liais miesto ribose? 

— Atsargiais vertinimais — neturėjome kompiuterių, tad ne- 
spėjome patikrinti — už šiuos įvairius nusikaltimus jūs turėtu- 
mėte būti nuteistas maždaug dviem šimtams trisdešimt septy- 
neriems metams kalėjimo. 

— Aaaa. 

— Tačiau valdžia mano, kad iš tikrųjų esate nepavojingas mul- 
kis rimtesnių ardomųjų jėgų rankose. 

— Būtent. 

— Mes žinome, nors panorėję galėtume įrodyti priešingai, 
kad nežinojote apie sąmokslą užgrobti televizijos stotį. 

— Puikiai padirbėjote. 

— Mes taip pat žinome, kad jeigu tvirtintumėte esąs bepro- 
tis, jumis tikriausiai patikėtų. 

Tyla. 

— Todėl nusprendėme sudaryti su jumis sandorį. 

Tyla. 

— Jei pasakysite mums, kur galim rasti Eriką Kanoną, pada- 
rysime viena iš dviejų: savo kaltinimus parengsime taip, kad 
pats prasčiausias Niujorko advokatas galės išsukti jus su vos 
trejų metų bausme, arba... 

— Hmmm! 

— Antra, duosime jums trisdešimt minučių dingti iš čia ir 
rizikuoti susidurti su teisėsauga ateityje. 

— Hmmmm. 

— Aišku, šis siūlymas galios tik tuo atveju, jei mums iš tikrų- 
jų pavyks sučiupti Kanoną ir jo šutvę jūsų nurodytoje vietoje. 
Be to, nežinia, ar Niujorko policijos pareigūnai neaptiks ir ne- 
suims ar neužmuš jūsų anksčiau už mus. Kadangi jie nežino 
apie mūsų susitarimą, jie gali padaryti taip, kad mes negalėsi- 
me sušvelninti kaltinimų. 

— Hmmm. 

Jis nutilo ir pasižiūrėjo man į veidą dar rimčiau - jeigu tik 
tai įmanoma. 

— Kur yra Erikas Kanonas, daktare Rainhartai? 

— A! Erikas? 

Paridenau kauliuką ant sėdynės tarp mudviejų ir į jį pasi- 
žiūrėjau. 

— Atleiskite, pone Holkomai, - atsakiau. - Kauliuko many- 
mu, turiu pagalvoti, ar išduoti Eriką, ir pasitarti su Juo po va- 
landos. Jis paprašė manęs paprašyti jūsų leisti man pagalvoti 
iki rytojaus ryto. 

— Abejoju, ar turite tiek laiko. Be to, mes galbūt neturime 
tiek laiko. Duosiu jums lygiai keturiasdešimt minučių, paskui 
mes ateisime jūsų suimti. Jei tada mums pasakysite, laikysime 
šį namą apsupę tol, kol pavyks ar nepavyks sučiupti Kanoną. 
Galit pasakyti, ko norit - trejų metų cypės ar trisdešimties mi- 
nučių pabėgti. Antraip iki paskutinio teismo dienos matysite 
tik keturias sienas. 

— Aišku. 

— O dabar, pone, jei norite, galite grįžti į pono Viplio butą ir 
ten mąstyti. 

Jis atidarė savo pusės dureles ir išlipo. Staiga prie mano du- 
relių išdygo garažo sargas ir rimta mina į mane pažvelgė. 

— Taip. Taip, vairuoti šįvakar būtų keblu, — pasakiau ir iškė- 
liau savo sunkų kūną iš automobilio. - Tikiuosi, mudu dar pa- 
simatysime? 

— Taip, po trisdešimt aštuonių minučių. 

Ponas Holkomas nusišypsojo, ir rimtos jo akys spinduliavo 
manosioms nemenkėjantį nuoširdumą. 

— Gero vakaro, daktare Rainhartai. 

- Čia tik tu taip manai, - subambėjau panosėje ir be didelio 
entuziazmo pasukau iš kur atėjęs. 

Vėl užlipau į dešimtą aukštą, tik kur kas mažiau slapstyda- 
masis ir jausdamas kur kas menkesnę savigarbą negu lipdamas 
žemyn. Diena žadėjo prailgti. 

Įleisti mane pro duris atėjo Lilė. 

— Kas atsitiko? - paklausė ji mums einant koridoriumi į sve- 
tainę. 

— Raudona šviesa, - atsakiau. 

— Ką darysi? 

Visiškai išsekęs susmukau ant sofos. Džeikas sėdėjo ant smė- 
lio beveik lotoso poza, spoksodamas į raudonai spindinčią ne- 
tikrą ugnį Viplio pirmųjų amerikiečių stiliaus Židinyje ir tingiai 
traukdamas savo darbo cigaretę. Viplio kambaryje nebuvo. 

— Jie privertė pamišusį Liuciferį ne juokais bėgti, —- atsa- 
kiau. - Lile, kaip manai, ar Kauliukas norėjo, kad liktum ište- 
kėjusi už vyro, kurio Jis gali paprašyti praleisti ateinančius du 
šimtus trisdešimt septynerius metus kalėjime“? 

— Galbūt, - atsakė ji. - Kas nutiko? 

Pradėjau pasakoti Lilei ir Džeikui apie savo pokalbį rūsyje 
ir visus galimus variantus, su kuriais netikėtai susidūriau. Jie 
klausėsi įdėmiai, Lilė atsirėmusi į akmenį, Džeikas spoksoda- 
mas į ugnį. 

— Jei išduosiu Eriką, - baigiau išvargusiu balsu, - atrodys... 
nežinau... tarsi būčiau kažką išdavęs. 

— Dėl to nesijaudink, - patarė Džeikas. - Mes niekada neži- 
nom, kas mums į gera. Gal Erikui dabar labiausiai ir reikia 
išdavystės. 

— Kita vertus, du šimtai trisdešimt septyneri metai atrodo 
pernelyg ilgas laikas. 

— Išminčius gali patirti pilnatvę bet kur. 

— Man rodos, aš galiu pasijusti uždarytas. 

— Kauliukų dulkės! - atšovė Džeikas. - Kalėjime tu veikiau- 
siai aptiksi visiškai naują visatą. 

— Norėčiau pamėginti iš čia sprukti, bet abejoju, ar ant sto- 
go yra sraigtasparnis. 

Džeikas, sukryžiuotomis kojomis sėdėdamas ant smėlio ir 
spoksodamas į raudonai žėrinčią netikrą ugnį, vėl nusišypsojo 
it vaikas. 

— Sugalvok variantus, paridenk kauliukus, - patarė jis. - Ne- 
suprantu, ko čia be perstojo tauški. 

— Bet su jumis man patinka, - atsakiau. - Kažin ar kalėjime 
man irgi taip patiks. 

— Tai fobija, Lukuti, - tarė jis. — Turi jos atsikratyti. 

— Siūlyk variantą, kad bandysi pabėgti, ir duok jam didelę 
tikimybę, - patarė Lilė. - Arba variantui, kad nusisamdysi mane 
savo advokate. Tada liksi laisvėje. 

— Man neramu dėl savo įvaizdžio, - paaiškinau. - Kauliukų 
gyvenimo Tėvas privalo visuomet teisingai paskirstyti variantus. 

— Kauliukų mėšlas, - tingiai tarstelėjo Džeikas. — Jei neri- 
mauji dėl savo įvaizdžio, nesi nei koks Tėvas, nei vaikas — pa- 
prastas žmogus, ir tiek. 

— Bet aš turiu padėti žmonėms. 

— Kauliukų snargliai. Jei manai turįs padėti kitiems, esi pa- 
prastas Žmogus. 

— Bet aš noriu padėti žmonėms. 

— Kauliukų myžalai, - atrėžė Džeikas. - Jei ko nors nori, esi 
paprastas Žmogus. 

— Iš kur tos naujos nešvankybės? — paklausiau. 

— Kad mane užkauliukintų, jei Žinau. 

— Elgiesi kaip kvailys. 

— Tu elgiesi kaip kur kas didesnis kvailys, - jis išsišiepė ne- 
tikrai ugniai. - Sugalvok variantus. Paridenk kauliukus. Visa 
kita - nesąmonės. 

— Bet man išties neramu. Juk du šimtus trisdešimt septyne- 
rius metus kalėjimo galiu gauti aš! 

— Kas tu toks? - tingiai paklausė Džeikas. 

Stojo ilga tyla. Dabar visi trys spoksojome į raudoną ugnį. 

— O taip, aš vis užmirštu, — pasakiau. Išsitraukiau žalią kau- 
liuką, atsisėdau tiesiai ir pajutau sėdįs ant nukritusio nuo kažko 
sniego. - Aš 


EPILOGAS 


Vieną dieną, kai Luką persekiojo du FTB agentai, ginkluoti 
45-0 kalibro revolveriais, jis atsidūrė ant stačios uolos, šoko 
nuo jos, vos spėjo įsitverti į laukinės vynuogės kamieną dvide- 
šimt metrų žemiau uolos krašto ir ant jos pakibo. Pažiūrėjęs į 
apačią pamatė penkiolika metrų žemiau šešis policininkus su 
kulkosvaidžiais, guminėmis lazdomis, ašarinių dujų balionais 
ir dviem šarvuotaisiais automobiliais. Kiek aukščiau galvos pa- 
matė dvi peles, baltą ir juodą, pradedančias graužti vynuogę, 
už kurios jis laikėsi. Staiga jis išvydo prieš akis kelmelį sultin- 
gų prinokusių braškių. 
— Aaa, - tarė jis. - Dar vienas variantas. 

Kaip mus iuokina ir džiugina Luke'as Rhinehartas - George'o 


visa, kas neprotinga, beprasmiška ir elisa 
absurdiška! Tų dalykų Ilgesys atsitiktinai šiame gyvenime kliuvęs vardas 
prasIVeržia IS MUSŲ pro VISUS kauliukų žmogui Luke'ui Rhinehartui. 
moralės ir logikos gniaužtus. Atsitiktinė Ir jo gimimo data, ir smulkesnė 


Riaušės, revoliucijos, katastrofos — | Įdiegus 
Jo knygas drąsiai galima vadinti 


kaip jos mus linksmina! Ir kaip slogu kultinėmis. Visų pirma, aišku, „Kauliukų 
diena po dienos Skaityti vis tas žmogų“, pirmą kartą išleistą 1971 
pačias naujienas. O Dieve, kad tik metais ir sukėlusį atgarsį, kuris niekaip 
kas nors atsitiktų — kitaip sakant, nerimsta ik! šiol. Niekaip nesiliauja 
spėlionės, ar tik knygoje nepasakojama 
kad Kas nors imių nepaisyti įprastų paties autoriaus patirtis, nuo jos aikčioja 
elgesio normų. ir būgštauja moralės sergėtojai, bet, 
deja, net ir jie negali nepripažinti, kad Ši 
knyga kaip niekas kitas atspindi mūsų 
laikų gyvenimo filosofiją. Knyga 
šokiruoja, juokina ir erzina, kai kuriose 
šalyse netgi buvo uždrausta, 0 jos 
sekėjų klanas vis tiek vis auga. Pagal ją 
pastatyta meninių ir dokumentinių filmų, 
0 internetas kimšte prikimštas kauliukų 
ridentojų puslapių. 
Pagrindinis knygos veikėjas, nusivylęs 
pabrėžtinai normaliu savo gyvenimu ir 
psichoanalitiko darbu, netikėtai atranda 
auksinį visų problemų sprendimą - 
kauliukus. Kiekvienu klausimu — šeši 
atsakymai, ir Kauliukas, Atsitiktinumo 
dievas, išrenka, ką žmogui daryti. Tai 
reiškia, kad įmanoma viskas. Nebegalioja 
jokios visuomenės, doros, kasdienybės 
normos, rizikuoti, leistis į avantiūras — 
tiesiog privaloma, būtina atsikratyti 
savasties ir tapti niekuo ir viskuo vienu 

